Capitolul 1 

Cântecul poetului Kenan referitor la viaţă 

(30 iulie 1842) 

Această promisiune succintă a fost suficientă pentru a-1 linişti nu 
numai pe Abedam cel Cunoscut, ci şi pe ceilalţi de faţă. 

După ce lucrurile s-au calmat, Abedam cel Mare 1-a chemat la El pe 
Kenan şi i-a spus: 

„Kenan, tu eşti poetul chemat de Mine pentru a povesti în versuri 
şederea Mea pe pământ. Am pregătit de ceva timp un poem în inima ta şi ştiu 
că aceasta te presează să îl reciţi întru slava Mea. Iată, a sosit timpul să o faci. 
De aceea, poţi începe să îl reciţi. Amin ". 

Această cerere adresată lui Kenan a însemnat pentru acesta mai mult 
decât dacă l-aş fi promovat subit ca prim înger de lumină în ceruri. De aceea, 
el s-a ridicat imediat în picioare şi a început să recite următorul imn de slavă, 
asupra căruia meditase îndelung: 

„Tată preasfânt, iubire eternă, Dumnezeu infinit, Domn atotputernic, 
cât de mare este plenitudinea vieţii şi puritatea iubirii Tale! 

Viaţă preasfântă, beatitudine perfectă a tuturor fiinţelor, oamenilor şi 
îngerilor, Tu eşti prea sublim, prea măreţ, prea desăvârşit pentru a putea fi 
lăudat de o limbă umană, căci cuvintele nu pot cuprinde slava Ta! 

De aceea, Te implor, acceptă acest imn de slavă închinat Ţie, care nu 
înseamnă nimic în faţa Ta, la fel ca şi cel care Ţi-1 consacră. 

O, viaţă, cât de sublimă şi de glorioasă eşti tu în cazul celui care se 
bucură cu demnitate şi recunoştinţă de tine, căci tu i-ai fost dăruită de iubirea 
nesfârşită a Tatălui ceresc! 

Cât de perfectă este libertatea ta, cât de plenar devine orice gând, orice 
percepţie şi orice stare de spirit, atunci când sunt lipsite de coerciţie şi de 
presiuni! 

Cel loc din spaţiul infinit rămâne străin spiritului meu, invizibil şi 
incomprehensibil în toate aspectele sale? 

Unde se află acel soare atotstrălucitor, a cărui rază ajunge la mine 
după ce parcurge o distanţă aproape infinită? 

O, oameni, o, fraţi şi copii ai mei! încercaţi măcar o dată - priviţi în 
zare, la capătul firmamentului, unde se află acea stea minusculă care 
străluceşte în tăcere! 

încercaţi să ajungeţi la ea cu spiritul vostru şi veţi vedea cât de mare 
va fi efortul spiritual pentru a face acest lucru; dar eu vă spun: subit, o veţi 
putea percepe, şi sublimele ei minuni vă vor fi revelate. 

Ochiului material ea îi apare ca un simplu punct, dar cât de mare pare 
ea în lumina spiritului, în faţa vieţii născute din Dumnezeu! în realitate, ea 
este un soare atotputernic, unde veţi întâlni miracolele vieţii şi ale iubirii 
Tatălui preasfânt. 



O, priviţi, cât de uşor şi de simplu a cucerit spaţiul nesfârşit spiritul 
etern din inima noastră, această viaţă miraculoasă care sălăşluieşte înlăuntrul 
nostru, acest erou atotputernic din profunzimile fiinţei noastre, singurul care - 
odată trezit - poate contempla minusculul punct, văzându-1 cum creşte şi cum 
se transformă într-un soare de o măreţie nemaiîntâlnită, admirând miracolele 
iubirii Tatălui ceresc care există aici! 

O, ce înseamnă viaţa? Tu - viaţă divină, tu eşti singura care poţi simţi 
şi medita la miracolele bunătăţii divine. In mijlocul miracolelor tale, tu eşti 
miracolul suprem, căci numai tu îl poţi percepe pe Tatăl, Creatorul tău infinit, 
Cel care ţi-a dat viaţă şi care sălăşluieşte în tine! 

O, viaţă glorioasă, ce dar minunat reprezinţi tu pentru cel născut din 
vidul existenţei, care învaţă să se bucure de tine, da, de viaţa eternă a Celui 
care - în iubirea Lui infinită - a creat-o din Sine pentru eternitate! 

O, părinţi, fraţi şi copii, iată, în mijlocul nostru se află Tatăl, Creatorul 
întregii vieţi şi al miracolelor sale. Haideţi să cădem la picioarele Sale divine, 
slăvindu-L pe El, Creatorul şi Tatăl preasfânt, din inima căruia s-au născut 
viaţa şi iubirea! 

Părinţi, fraţi şi copii ai mei, spuneţi împreună cu mine: Amin! 

Iar Tu, Tată preasfânt, acceptă - în mare mila Ta - acest imn de slavă, 
ca şi cum ar avea vreo valoare în faţa Ta, şi îngăduie-mi să slăvesc de-a 
pururi viaţa şi iubirea care s-au născut din Tine! 

O, Tată preasfânt, slăvit fie numele Tău, acum şi de-a pururi! Amin ". 

Capitolul 2 

Răsplata lui Kenan pentru imnul său: nemurirea. Natura vieţii şi a 
morţii 

(1 august 1842) 

După ce Kenan şi-a încheiat recitarea poemului, Abedam i-a întins 
mâna şi i-a spus: 

„Kenan, iată mâna Mea - mărturie a graţiei Mele. Ea este o ramură a 
copacului vieţii născute din fiinţa Mea. Altfel spus, este iubirea Mea în 
acţiune. 

Iată, o îndrept acum către tine. Ia-o şi vei trăi de-a pururi. 

în acest fel, vei deveni stăpânul perfect al trupului tău şi vei putea ieşi 
şi intra în acesta ori de câte ori vei dori. 

Dacă doreşti să rămâi în interiorul lui, din iubire pentru Mine şi pentru 
fraţii tăi, eşti liber să o faci. 

Dacă preferi însă să îţi părăseşti trupul, pentru totdeauna sau doar 
temporar - alegerea îţi aparţine întru totul. 



Adevăr îţi spun, de acum înainte nu vei mai vedea, nu vei mai simţi şi 
nu vei mai gusta vreodată moartea; căci viaţa este şi va rămâne de-a pururi 
stăpâna absolută a morţii, şi nu invers. 

Cum ar putea deveni vreodată moartea stăpâna vieţii, atât timp cât ea 
este complet lipsită de libertate, nefiind altceva decât o viaţă întemniţată de o 
viaţă mai liberă, supusă judecăţii în toate părţile fiinţei sale? 

Viaţa corpului fizic este echivalentă cu moartea, fiind o viaţă lipsită de 
libertate. 

De aceea, toţi cei care, la fel ca tine, vor cuceri această viaţă 
trupească, supunând-o în toate aspectele ei, vor deveni în acest fel stăpânii 
morţii. 

Cum ar putea un asemenea om să mai vadă, să mai simtă şi să mai 
guste vreodată moartea? 

Adevăr îţi spun: cel care poate vedea viaţa pretutindeni, realizând că 
moartea nu există nicăieri, se află el însuşi în afara morţii, chiar dacă se mai 
află încă întrupat. 

Cu siguranţă, un asemenea om nu mai poate cunoaşte moartea, căci el 
a devenit una cu viaţa. 

Tu însuţi, dragul Meu Kenan, ai devenit un asemenea om, căci tu ai 
cunoscut viaţa veşnică, prin iubirea ta faţă de Mine, şi implicit de viaţa 
născută din Mine. 

De acum înainte nu vei mai putea pierde niciodată această viaţă, căci, 
aşa cum spuneam, au devenit tu însuţi una cu ea. 

Aşa cum Eu sunt Domnul vieţii, şi implicit stăpân al morţii, la fel şi 
tu, şi toţi cei ca tine, puteţi deveni stăpânii perfecţi ai vieţilor voastre, 
controlând întru totul moartea. 

Cine a văzut vreodată praful de pe drum stârnind vântul? 

Dacă el ar putea face acest lucru, vântul ar bate cu putere în locuinţele 
voastre, în care se află destul praf! 

In schimb, atunci când aerul se pune de la sine în mişcare, el ridică 
praful de pe drum, ducându-1 oriunde doreşte, căci el reprezintă o forţă liberă, 
iar firele de praf nu îl pot împiedica să bată. 

La fel, dacă doreşte acest lucru, vântul poate lăsa praful să cadă 
oriunde vrea! 

Acelaşi principiu se aplică şi vieţii. Aceasta este pe deplin liberă, fiind 
stăpâna morţii, pe care o controlează aşa cum doreşte. 

Dacă vrea acest lucru, ea poate activa moartea, transformând-o în 
viaţă, dar o poate şi părăsi, lăsând-o să cadă la pământ, căci este pe deplin 
liberă să facă ce vrea. 

în mod similar, tu ai devenit stăpânul corpului tău. 

Atât timp cât vei dori ca acestea să trăiască, el va trăi, de dragul 
voinţei tale. 



Dacă vei dori însă să îl părăseşti, temporar sau de-a pururi, o vei putea 
face în deplină libertate, căci ai devenit acum una cu viaţa perfectă, şi astfel 
vei rămâne de-a pururi! Amin ". 



Capitolul 3 

Căinţa lui Enos. Cei care neagă viaţa se tem de moarte. Despre 
fructele coapte ale spiritului şi despre cele necoapte ale trupului 

(2 august 1842) 

După această veritabilă lecţie de viaţă, Kenan a devenit extrem de 
fericit; la fel şi mulţi alţii, care i-au mulţumit din străfundurile inimii lui 
Abedam pentru această revelaţie supremă, care i-a ajutat să înţeleagă în ce 
constă adevărata viaţă şi cum poate fi atinsă aceasta, prin diferenţierea ei de 
viaţa aparentă a trupului, practic sinonimă cu moartea. 

In timp ce toţi îi mulţumeau astfel lui Abedam, slăvindu-1 prin 
cuvintele lor pline de recunoştinţă, Enos însuşi s-a simţit mişcat până la 
lacrimi. El s-a ridicat în picioare şi s-a îndreptat plin de căinţă către Tatăl. 

Văzându-1 cum păşeşte către El, ezitant şi sfios, Abedam i-a întins 
mâna şi i-a spus: 

„Ei bine, Enos, spune-Mi, pentru ce te-ai decis: pentru viaţă sau pentru 
anihilarea totală? 

Crede -Mă - pentru Mine, nimic nu este imposibil. Căci iată, de dragul 
tău îi voi spune muntelui de colo, care continuă să fumege după erupţia de azi 
dimineaţă: dispari! 

Acum priveşte! Mai vezi vreo urmă din muntele care s-a aflat în acel 
loc mii de ani? 

Mâine vei vedea deja în acel loc fire de iarbă crescute şi mici pomişori 
ieşiţi deja din solul fertil în care cândva exista un munte măreţ şi în care acum 
nu mai există decât o câmpie. 

După cum vezi, nimic nu este imposibil pentru Mine. De aceea, 
răspunde la întrebarea pe care ţi-am pus-o!" 

La fel de şocat ca şi ceilalţi în faţa acestui fenomen uimitor, care a 
putut fi văzut de toţi în noaptea luminată de lună, Enos nu a putut rosti nici un 
cuvânt. El a preferat să se prosterneze în faţa Domnului atotputernic, 
implorându-L în inima sa să-1 susţină şi să-i ierte imensa nebunie de 
adineauri. 

Abedam 1-a întărit imediat, şi, ridicându-1 de jos, i-a spus: 

„Iată, Enos, toţi oamenii morţi se comportă la fel ca tine! Deşi nu 
rostesc cuvintele pe care le-ai rostit tu mai devreme, ei acţionează ca şi cum 
ar prefera moartea în locul vieţii veşnice şi al perfecţiunii. 

în schimb, atunci când văd că moartea trupului lor fizic se apropie, ei 
se înspăimântă şi devin disperaţi. 



Nu pot să nu-Mi pun întrebarea: cum pot fi aceşti nerozi atât de 
inconsecvenţi? 

De ce se tem ei de distrugerea către care s-au îndreptat cu atâta 
hotărâre de-a lungul întregii lor vieţi? 

Voi răspunde tot Eu la această întrebare: 

Atât timp cât cel mort percepe încă puterea vieţii dinlăuntrul său, el se 
simte ca un stăpân al morţii, netemându-se atât de tare de ea. Atât timp cât 
poate percepe liber lucrurile din jurul său, el nu-şi dă seama că odată mort şi 
anihilat, el nu le va mai putea percepe. 

Abia atunci când îşi dă seama că puterea efemeră a vieţii sale trupeşti 
păleşte, că simţurile sale devin tot mai slabe, el îşi dă seama că lucrurile din 
jurul său încep să dispară şi începe să simtă puterea morţii, oroarea non- 
existenţei şi presiunea distrugerii. Abia atunci începe el să realizeze imensa 
diferenţă care există între viaţă şi moarte. 

Abia atunci va începe el să-şi dorească cu disperare să îşi restaureze 
viaţa. 

Dar Eu îţi spun: pentru cei mai mulţi, acest moment va fi prea târziu! 

Căci viaţa adevărată, liberă şi nepieritoare, este ca un fruct pe deplin 
copt, în timp ce viaţa fizică este ca un fruct necopt. 

In cazul fructului copt, miezul şi seminţele au devenit libere şi ferme, 
iar învelişul exterior poate fi eliminat fără ca miezul cel viu să sufere sau să 
fie distrus, căci el a absorbit deja întreaga viaţă şi nu mai este conştient de 
moarte, ci numai de viaţa dinlăuntrul lui, cu care a devenit una. El nu se mai 
identifică cu masa cărnoasă din exterior, care se poate desprinde de el fără a-1 
afecta în nici un fel. 

Cât de diferit stau însă lucrurile cu fructul necopt, în care masa 
exterioară cărnoasă continuă încă să fie unită cu miezul interior, ducând 
împreună o viaţă slabă, astfel încât dacă învelişul exterior este afectat, miezul 
poate fi distrus cu uşurinţă! 

De aceea, cu toţii ar trebui să aspiraţi către deplina maturizare 
spirituală, care nu se poate petrece decât atunci când spiritul lăuntric se 
desprinde de toate firele care îl leagă de dorinţele trupului său. 

Cel care reuşeşte acest lucru devine stăpânul perfect al vieţii. 

La fel cum fructele nu se poate coace însă decât cu ajutorul căldurii 
soarelui, nici voi nu veţi putea deveni maturi din punct de vedere spiritual 
decât cu ajutorul căldurii iubirii Mele, aşezată de Mine în inima voastră. 

La fel şi tu, Enos, maturizează-te în vederea vieţii eterne la pieptul 
Meu, unicul izvor în care vei găsi viaţa perfectă, liberă şi beatifică. 

Urmăreşte să înţelegi ce ţi-am spus şi nu te mai abate de la această 
învăţătură, acum şi de-a pururi! Amin ". 



Capitolul 4 

Este o eroare să afirmi că lucrurile sunt trecătoare! 



(3 august 1842) 



Aceste cuvinte atotputernice l-au readus pe Enos în simţiri, dar când a 
privit din nou către răsărit şi a văzut că muntele pe care îl ştia de o viaţă 
dispăruse de-a pururi, el a simţit cum îl trec fiorii şi a simţit că îşi pierde din 
nou busola. 

Tulburarea lui nu era legată însă numai de această schimbare 
dramatică a reliefului familiar, ci mai ales de gândul că toate lucrurile sunt 
trecătoare, care nu-i dădea pace. 

Această piatră de încercare s-a dovedit un nou obstacol în viaţa atât de 
agitată a lui Enos. 

Evident, Abedam cel Mare a desluşit imediat motivele tulburării lui 
Enos, aşa că i-a spus: 

„Ascultă, Enos, ce anume îţi tulbură sufletul? Priveşte, Eu sunt încă 
aici, iar gura Mea nu s-a închis încă. Nu ştii că Eu sunt singurul care poate da 
orice răspuns autentic la întrebările voastre? 

Dar Eu îţi cunosc foarte bine inima. De aceea, nu voi mai aştepta să 
îmi pui întrebarea şi îţi voi răspunde direct la ea, căci ştiu că te chinuieşte de 
multă vreme, iar acum s-a actualizat din nou în tine, în faţa acestui fenomen 
natural care nu a făcut altceva decât să îţi întărească convingerea. 

Ascultă, înţeleg că te preocupă faptul că toate lucrurile create sunt 
trecătoare, astfel încât te întrebi în permanenţă: ,Oare ce se va petrece cu 
trupul după ce spiritul şi sufletul meu îl vor părăsi? 

De ce nu se poate ridica şi trupul în slavă, rămânând unit de-a pururi 
cu spiritul care a locuit în el?' 

Distrugerea subită a muntelui, care ţi-a amintit atât de brusc de faptul 
că toate lucrurile sunt trecătoare, ţi-a reconfirmat această temere, iar acum 
tremuri din toate încheieturile contemplând locul în care cu două zile în urmă 
Adam a avut viziunea profetică potrivit căreia exact acolo, în faţa acelui 
munte unde ofta şi plângea el, primul om creat pe pământ, într-o zi va plânge 
şi va muri ultimul om care va trăi pe pământ. 

De vreme ce, în plenitudinea înţelepciunii Mele infinite, Eu sunt un 
profet mai bun decât Adam, îţi voi spune acum că profeţia lui a fost deşartă, 
motiv pentru care am şi dispus anihilarea completă a acestui munte damnat, 
pentru ca odată cu el să dispară şi profeţia lui Adam. 

In al doilea rând, în ceea ce priveşte întrebările din inima ta, te asigur 
că acestea sunt chiar mai golite de conţinut decât profeţia lui Adam. 

Cum poţi să crezi că lucrurile sunt trecătoare? 

Chiar crezi că un lucru este anihilat numai pentru că dispare din faţa 
ochilor tăi fizici şi a percepţiei lor amăgitoare? 

O, cât de slabă este încă gândirea şi viziunea ta! In întreaga creaţie nu 
există nimic care să nu fie un gând fixat al iubirii Mele. 



La fel, spiritele sunt idei eliberate de iubirea Mea, motiv pentru care 
sunt înzestrate cu un liber arbitru şi o viaţă de sine stătătoare. 

De aceea, dacă Eu eliberez din nou un gând fixat, cum poţi să crezi că 
el a pierit, numai pentru că l-am eliberat din lanţurile iubirii Mele, 
permiţându-i să se înalţe din nou în marea sferă a spiritelor Mele, care umple 
întreaga infinitate, precum un nor de scântei? 

O, adevăr îţi spun: chiar şi primele fire de iarbă care au crescut pe 
stâncile ieşite din mare pe acest pământ continuă să trăiască în acea sferă 
infinită, - iar ultimele fire de iarbă care vor creşte cândva pe pământ se vor 
întâlni mai devreme sau mai târziu - într-un spirit frăţesc - cu aceşti strămoşi 
primordiali ai lor! 

După cum vezi, muntele pe care l-ai avut înainte în faţa ochilor a fost 
eliberat, nu distrus. 

La fel se vor petrece lucrurile şi cu trupul tău! 

într-adevăr, în forma sa actuală el nu va mai putea trăi multă vreme, 
dar el se va întoarce gradat la spiritul din care s-a născut, purificat, chiar dacă 
nu în actuala formă, ci într-un veşmânt spiritual etern şi indestructibil. 

De aceea, nici unul dintre voi nu ar trebui să abuzaţi de trupurile 
voastre, folosindu-le într-o manieră păcătoasă, căci va veni vremea când veţi 
fi nevoiţi să plătiţi pentru aceste păcate, purtând haine zdrenţuite în împărăţia 
spirituală. 

După cum vezi, nu în creaţia Mea nu există lucruri efemere, ci doar o 
eliberare permanentă a acestora. 

încearcă să înţelegi ce ţi-am spus şi linişteşte-ţi mintea. Amin ". 



Capitolul 5 

Despre natura triplei naşteri. Naşterea fizică corectă 

(4 august 1842) 

După aceste revelaţii, toţi patriarhii, inclusiv Adam, s-au simţit 
satisfăcuţi de explicaţiile primite şi au revenit la locurile lor, cu un sentiment 
de recunoştinţă în inimi. Abedam cel Mare 1-a chemat atunci la El pe 
Mahalaleel şi i-a spus: 

„Mahalaleel, să înţeleg că nu ai nici o întrebare de pus, că ştii acum tot 
ce ţi-ar fi de folos ţie şi descendenţilor tăi? 

Dacă ştii totul, poţi să te retragi liniştit. Dacă mai ai însă vreo 
nelămurire, nu ezita să o faci publică, pentru ca în inima ta să nu mai rămână 
nici o pată întunecată. 

Haide, goleşte-ţi inima de povara care o apasă. Amin ". 

Mahalaleel a ezitat o vreme, căci avea într-adevăr o întrebare care îl 
urmărea, dar nu îndrăznea să o pună. 



Citind în inima sa că motivul ezitării sale era dorinţa sinceră de a nu 
ofensa pe nimeni, dar mai presus de toate pe tânăra şi inocenta Pura, care 
stătea încă la pieptul Domnului, Abedam i-a spus: 

„Mahalaleel, observ sinceritatea din inima ta. De aceea, îţi voi da 
răspunsul corect la întrebarea tăcută care îţi chinuieşte inima. De aceea, 
ascultă-Mă; la fel şi voi, ceilalţi: 

In ceea ce priveşte naşterea naturală, care este similară în cazul omului 
cu cea a animalelor, aceasta nu poate fi schimbată de regulă, exceptând 
anumite situaţii cu totul ieşite din comun, produse în circumstanţe spirituale 
deosebite. Acest lucru este necesar deoarece naşterea fizică nu are nimic de-a 
face nici cu spiritul, nici cu sufletul omului, ci doar cu trupul său material. 
Acesta trebuie să fie perfect structurat în pântecul matern înainte ca sufletul 
să se poată muta în el, aducând cu sine spiritul divin (al cărui sălaş este). 
După cum vezi, există o ordine în toate, şi toţi trebuie să respecte această 
ordine. 

Trupul dă naştere trupului, sufletul dă naştere sufletului, iar spiritul să 
naştere spiritului. 

Este bine să înţelegeţi însă de ce se petrec astfel lucrurile. De aceea, 
ascultaţi-Mă: 

După cum ştiţi foarte bine, nimic din ceea ce există în sfera spirituală, 
singura sferă atotputernică şi substanţial-esenţială, nu poate apărea în sfera 
vizibilă decât prin opusul său corespondent. Acest opus constă în 
restricţionarea şi supunerea forţei esenţiale, astfel încât aceasta să accepte să 
capete o formă limitată. 

Imaginaţi-vă acum în ce constă spiritul vostru. Cum se poate 
manifesta acesta? 

Ascultaţi: el nu se poate manifesta decât autolimitându-se pentru a se 
putea realiza pe sine, act care reprezintă iubirea în accepţiunea ei cea mai 
perfectă, adică iubirea pentru Mine. Fără această realizare de sine, spiritul nu 
va deveni niciodată conştient de independenţa sa, rămânând de-a pururi doar 
o parte a Spiritului Meu infinit şi universal, lipsită însă de conştiinţă de sine. 

Acelaşi lucru este valabil şi în cazul sufletului, care în general 
vorbind, reprezintă o parte din totalitatea vieţii vegetative a lumii naturale. El 
poate fi conştient de sine, dar numai la modul general, în toate părţile sale 
infinite, motiv pentru care creaţia începe să se structureze conform ordinii 
stabilite de Mine în sufletul universal. 

Această naştere a sufletului conform ordinii naturale stabilite de Mine 
reprezintă o primă coerciţie, dar una care nu-i permite încă sufletului să 
devină conştient de sine. 

Naşterea spirituală (realizarea de sine) nu poate avea loc decât atunci 
când toate părţile sufletului universal devin conştiente de sine, alcătuind un 
tot unitar şi indivizibil, şi apropiindu-se din ce în ce mai mult unele de altele, 
până când, din cauza presiunii astfel create, ele se autoaprind. 

Pe măsură ce devin luminoase, ele încep să se recunoască unele pe 
altele, alcătuind acel tot unitar de care vorbeam mai devreme, indivizibil. 



Acest act al procreării sufletului se produce prin ceea ce numim iubire 
de aproape. Omul care nu cunoaşte această iubire va rămâne de-a pururi un 
străin faţă de fratele său. 

Abia acum, când s-au petrecut cele două tipuri preliminare de 
procreaţie, poate începe trupul să se recunoască pe sine în opusul său, 
identificându-se cu acesta. 

Prin această apropiere reciprocă, cei doi opuşi devin conştienţi unul de 
celălalt, iar între cele două polarităţi distincte astfel create se poate naşte un 
mediu independent. Natura acestui act corespunde astfel ordinii Mele şi 
poartă numele de iubire (corectă) de sine sau iubire trupească. 

Astfel apare necesitatea iubirii trupeşti şi a naşterii fizice care îi 
corespunde, care aparţine ordinii naturale, la fel ca şi cea a sufletului şi cea a 
spiritului, în măsura în care respectă această ordine prestabilită. 

Dacă ea se opune însă acestei ordini, încălcând-o, ea nu va putea 
procrea decât moartea, nicidecum viaţa, devenind astfel un păcat mortal, 
întrucât periclitează inclusiv viaţa sufletului şi a spiritului nou creat. 

De aceea, este important să înţelegeţi cu toţii această lege, respectând- 
o, pentru ca actele voastre de procreaţie să fie corecte şi plăcute în faţa Mea. 
Amin ". 



Capitolul 6 

O evanghelie pentru flecari şi pentru lăudăroşi 

(5 august 1842) 

Abia acum a reuşit Mahalaleel să-şi deschidă gura şi să spună: 

„O, Lumină eternă a tuturor luminilor, Adevăr suprem, ce profunzime 
supremă sălăşluieşte în ordinea Ta, o, Tată preasfânt şi preaplin de iubire! 

O, dacă aş putea înţelege corect tot ce ai spus! 

Dar, Tată preasfânt, cuvintele Tale nu reuşesc să se aşeze la fel de 
ordonat în sufletul meu. 

Spiritul dă naştere spiritului, sufletul dă naştere sufletului, iar corpul 
fizic dă naştere corpului! 

Şi toate cele trei corpuri derivă unul din celălalt, susţinându-se 
reciproc. 

Din totalitatea lucrurilor se naşte omul, cu perfecţiunea lui, 
reprezentând scopul suprem al creaţiei. 

O, Tată, cât de infinit de mare este înţelepciunea Ta! Nici unul din 
cuvintele Tale nu este lipsit de conţinut şi fiecare dintre ele conduce la adevăr 
şi la o plenitudine sublimă. 

Ştiu foarte bine acest lucru şi înţeleg o bună parte din ceea ce ne-ai 
spus, dar mai există încă multe aspecte care îmi scapă! Am înţeles fiecare 



cuvânt în parte, dar nu şi ceea ce se ascunde în spatele cuvintelor, 
semnificaţia lor profundă pe care ai dorit să ne-o transmiţi. 

Ştiu prea bine că singurul vinovat pentru acest lucru sunt eu, dar 
această realizare tristă nu mă ajută cu nimic, căci tot nu pot pătrunde structura 
interioară a cuvintelor Tale. 

De aceea, Tată preasfânt şi preaplin de iubire, aş dori să Te rog să 
aprinzi în mintea mea o lumină cât de slabă care să-mi permită să înţeleg mai 
bine cuvintele Tale atât de sacre. In caz contrar, voi rămâne în acelaşi 
întuneric în care mă zbat la ora actuală. 

Dar mai presus de toate, facă-se voia Ta! Amin ". 

Răspunsul lui Abedam nu s-a lăsat aşteptat: 

„Mahalaleel, de ce trebuie să foloseşti atât de multe cuvinte, când ar fi 
fost atât de simplu să spui: 

,Tată, sunt orb! îngăduie-mi să văd!' 

Această frază scurtă ar fi fost suficientă. De ce trebuie să rosteşti atât 
de multe cuvinte goale şi să găseşti tot felul de pretexte, în loc să îţi 
mărturiseşti orbirea? 

Adevăr îţi spun: tocmai din cauza acestei tendinţe de a vorbi prea mult 
nu reuşeşti să vezi lumina din spatele cuvintelor Mele. 

Renunţă la flecăreală şi spune deschis ce ai de spus. Vei descoperi 
atunci întregi universuri în fiecare din cuvintele Mele, cu sori luminând 
plenar toate semnificaţiile lor. 

Te asigur că orice discurs, oricât de nobil ar părea, nu reprezintă 
altceva decât un fum sacrificial care acoperă inima omului. Dacă inima este 
învăluită în fum, cum te-ai putea aştepta ca razele strălucitoare ale luminii să 
pătrundă adânc în ea? Ele nu reuşesc decât să aducă o lumină palidă, 
exterioară, lăsând interiorul ei într-un întuneric deplin. 

De aceea, renunţă la discursurile prea sofisticate, iar inima ta va putea 
beneficia de suficientă lumină! 

Intreabă-i pe cei din jur şi vei constata că nimeni altcineva nu se 
plânge de întuneric atunci când vine vorba de Cuvântul Meu. Intreab-o chiar 
pe această sărmană fată provenită din ţinuturile de jos şi ea îţi va demonstra 
în puţine cuvinte că a descoperit lumina din spatele cuvintelor Mele. 

Sper însă că mărturia Mea îţi este suficientă şi că nu pui la îndoială 
faptul că toţi cei prezenţi au descoperit lumina strălucitoare din spatele 
cuvintelor Mele. 

Dacă vei renunţa la discursurile tale savante, vei descoperi la rândul 
tău această lumină. 

Spui că ai înţeles că fiecare naştere depinde de celelalte, că cele trei 
corpuri se susţin reciproc şi că omul perfect este scopul suprem al întregii 
creaţii. Toate acestea sunt adevărate. Dacă vei mai adăuga şi ultimul 
ingredient care îţi lipseşte - o doză corectă de iubire pură - vei înţelege rapid 
aspectele care ţi-au rămas încă ascunse ale revelaţiei Mele. 

Căci cheia cu care orice om poate deschide pe loc orice cameră a 
Cuvântului Meu este iubirea. 

Acţionează aşa cum te-am învăţat şi nu vei mai fi nevoit de acum 
înainte să te plângi în cuvinte rafinate de întunericul din spatele cuvintelor 
Mele. 

Urmăreşte să înţelegi ce ţi-am spus şi acţionează în consecinţă. 
Amin!" 



Capitolul 7 

Procreaţia în cadrul ordinii divine şi în afara acesteia 

(9 august 1842) 

Mahalaleel a ascultat cu inima deschisă această critică pe care i-a 
adus-o Abedam. Recunoscător, el i-a mulţumit mişcat, după care s-a pregătit 
să se retragă, dar Abedam a adăugat: 

„Mahalaleel, adevăr îţi spun, nu pleca, căci inima ta nu este încă pe 
deplin lămurită în această chestiune. In starea în care te afli acum poţi cădea 
încă foarte uşor în capcanele minţii. De aceea, îţi voi dărui o nouă lumină. 

Spui că eşti de acord cu tot ce ţi-am spus ca răspuns la întrebarea ta, 
dar constat în inima ta că nu ai înţeles de ce spuneam că procreaţia oarbă, 
care se petece împotriva ordinii Mele sacre, reprezintă un păcat. Iţi voi 
explica în continuare acest lucru. 

Tot ceea ce numim suflet umple în stare liberă spaţiul infinit, alcătuind 
un univers (lumea spiritelor) în care locuiesc nenumărate spirite de toate 
felurile, inclusiv îngerii. Toate acestea sunt gândurile Mele libere, care nu au 
fost încă fixate. Aceste gânduri reprezintă totodată vasele vii sau purtătorii 
vieţii tuturor fiinţelor create din Mine. 

Acum ascultă: dacă doresc să Mă agăţ de unul din gândurile Mele, Eu 
fac acest lucru prin iubirea Mea. Dacă îl fixez astfel, gândul respectiv nu mai 
poate urca - la fel ca şi celelalte - în sferele infinite ale fiinţei şi acţiunii Mele 
divine, căpătând o formă permanentă în faţa Mea. Pentru ca această formă să 
poată fi înzestrată cu conştiinţă de sine, ea trebuie să fie însă nu doar prinsă 
de iubirea Mea, ci penetrată plenar de aceasta. 

Se naşte astfel un prim impuls, o fricţiune între forma respectivă şi 
iubire. Care este consecinţa naturală a acestui impuls? 

Simplu: sub presiunea iubirii care o invadează din toate părţile, forma 
începe să opună rezistenţă în faţa posesivităţii acesteia. 

Ori de câte ori o formă perfectă este supusă unei coerciţii şi unei 
presiuni, tensiunea cea mai mare se manifestă la nivelul punctului central, 
care va opune de altfel cea mai mare rezistenţă. 

Oriunde există o mare rezistenţă va exista implicit şi o activitate foarte 
intensă. 

Ştiţi cu toţii, din experienţa voastră duală, că orice presiune foarte 
puternică dă naştere unei anumite inflamări; spre exemplu, dacă frecaţi două 
pietre sau două bucăţi de lemn, mai devreme sau mai târziu acestea se vor 
autoaprinde. 

La fel, dacă unul dintre voi este afectat de altcineva, fie că este vorba 
de încăpăţânarea acestuia sau de o acţiune pe placul vostru, de o veste proastă 
sau de una bună, în inima voastră se aprinde o anumită flacără. 

Iată, acesta este punctul central de care vorbeam mai devreme. Orice 
asemenea inflamaţie presupune inevitabil o anumită flacără, o strălucire 
similară cu viaţa iubirii Mele eterne. Aceasta iluminează forma întemniţată şi 
supusă coerciţiei iubirii, care este consumată de flacăra născută în inima sa, 
devenind astfel în întregime vie şi conştientă de sine. 

Dacă voinţa Mea doreşte ca acest gând (fixat în maniera descrisă mai 
sus) să continue să existe, el devine solid şi continuă să se manifeste astfel de- 
a pururi în faţa Mea. 

Dacă voinţa Mea nu doreşte însă acest lucru, Eu îmi retrag iubirea din 
forma respectivă, care devine din nou liberă, plutind şi ridicându-se în sferele 
superioare, fără să mai aibă însă o formă vizibilă decât pentru Mine, la fel 
cum gândurile voastre sunt vizibile numai în mintea voastră. Ea se ridică 
astfel în sferele infinite ale Divinităţii Mele. 

Aceasta este ordinea Mea, din care s-au născut toate lucrurile! Dacă 
voi procreaţi în acord cu această ordine din care v-aţi născut voi înşivă, fiind 
- cum s-ar spune - procreaţi de Mine însumi, puteţi spune că aţi procreat 
corect, căci creaturile născute din voi se vor încadra în ordinea căreia îi 
aparţin Eu însumi. 

Dacă procreaţi însă orbeşte, fără să simţiţi nimic, nu putem vorbi de o 
procreaţie în acord cu ordinea Mea, ci dimpotrivă, de o distrugere a acestei 
ordini, căci Eu am creat totul pentru o existenţă liberă şi eternă. Vă opuneţi 
astfel voinţei Mele - singura existenţă reală şi fermă a tuturor fiinţelor create 
de Mine. 

O astfel de acţiune, contrară voinţei Mele, se traduce prin păcat sau 
prin moartea fiinţei procreate de Mine. 

De aceea, procreaţia voastră trebuie să se încadreze exclusiv în 
ordinea Mea. 

Abia acum ai primit lumina de care aveai nevoie. De aceea, te poţi 
întoarce acum la locul tău. amin ". 



Capitolul 8 

Mahalaleel îi mulţumeşte Domnului pentru lumina primită. Iubirea 
faţă de Dumnezeu este mai presus de teama de Dumnezeu, iar lacrimile de 
bucurie preţuiesc mai mult în faţa Domnului decât cele de căinţă 

(10 august 1842) 

Abia acum s-au deschis ochii lui Mahalaleel şi inima lui s-a umplut de 
recunoştinţă. In bucuria lui, el a început să sară literalmente în sus, căci 
înţelesese în sfârşit semnificaţia Cuvântului divin. 

Unii din cei de faţă au rămas uimiţi în faţa acestei manifestări de 
exuberanţă, întrebându-se şoptit: „Oare ce l-o fi apucat pe părintele 
Mahalaleel? 

Cu siguranţă, cuvintele lui Abedam sunt sublime şi sfinte, aşa cum 
sunt întotdeauna, dar să reacţionezi astfel. . . 

Noi suntem mulţumiţi că am înţeles cât de cât misterioasa semnificaţie 
care se ascunde în spatele cuvintelor sacre rostite de Cel Preaînalt. 

Cum poate însă cineva să se manifeste atât de exuberant, când ar 
trebui să se scufunde în praful nimicniciei sale în faţa unei graţii atât de mari? 
Este prea greu de înţeles pentru noi. Mai bine să păstrăm respectul sublim pe 
care îl datorăm Tatălui. 

Mahalaleel a fost întotdeauna un original cu orice preţ. In fond, de ce 
s-ar comporta acum altfel? - O, vai! Priviţi-1 pe bătrânul părinte cum sare în 
sus! Parcă ar fi un ied!" 

Abedam însă nu numai că a permis manifestarea de bucurie a lui 
Mahalaleel, dar a revărsat chiar asupra acestuia o strălucire puternică, precum 
cea a norilor de dimineaţă atunci când sunt atinşi de primele raze ale soarelui 
care răsare. 

Văzând acest lucru, cei care căutau nod în papură s-au speriat, 
convinşi că au păcătuit prin observaţiile lor. 

Dar Abedam cel Mare s-a ridicat şi le-a spus următoarele cuvinte: 

„Copii ai regiunii de la miazăzi! De ce tremuraţi de frică în faţa 
strălucirii pe care o emană cel fericit de graţia primită de la Mine? 

In ce fel a beneficiat inima voastră de pe urma respectului pe care Mi-1 
purtaţi, de vreme ce tremură cuprinsă de frică, ca şi cum s-ar fi scufundat în 
noaptea păcatului cel mai cumplit? 

O, sărmani nerozi! Ce este mai bine - să te temi sau să te bucuri în 
faţa Mea? 

Adevăr, adevăr vă spun: cel care stă în faţa Mea plin de respect nu 
este încă pur, căci numai o inimă slabă, ezitantă şi impură, care nu a devenit 
încă una cu voinţa Mea, se poate teme de Mine, adică de Dumnezeu cel 
atotputernic şi etern. 

In schimb, inima care L-a recunoscut - în căldura iubirii sale - pe Tată 
preasfânt şi preaplin de iubire şi iubirea acestuia în Dumnezeu cel 
atotputernic şi etern, numai ea îşi va pierde orice urmă de teamă în faţa Celui 
pe care trebuie să-L iubească mai presus de orice, manifestându-se exact aşa 
cum face acum Mahalaleel. 

Ce contează mai mult în faţa Mea: o inimă plină de teamă sau una care 
se bucură mai presus de orice în numele Meu? 

Adevăr vă spun: deşi lacrimile de căinţă sunt juste şi plăcute în faţa 
Divinităţii Mele, cele de bucurie, care se adresează Tatălui preasfânt şi 

preaplin de iubire, sunt cu mult mai presus, la fel ca şi soarele care străluceşte 
deasupra pământului într-o zi strălucitoare. 

Căci lacrimile de căinţă înseamnă că omul a devenit conştient de 
distanţa care îl desparte încă de Mine în ceea ce priveşte iubirea şi credinţa sa, 
îndemnându-1 să se întoarcă din nou la Mine, adică la Tatăl său. 

In schimb, lacrimile de bucurie sunt dovada supremă a fuziunii sale 
depline cu Mine, a fiului care se bucură că şi-a regăsit Tatăl şi a Tatălui care 
se bucură că şi-a regăsit fiul. 

Deschideţi-vă inimile şi bucuraţi-vă la rândul vostru, căci Tatăl a venit 
la voi şi vă îngăduie să vă bucuraţi de prezenţa Lui. Nu mai fiţi atât de uimiţi 
în faţa celui care se bucură în numele Meu, căci v-am spus acum chiar Eu că 
îl prefer oricând pe cel care se bucură de prezenţa Mea celui care se teme şi 
se căieşte, chiar dacă din motive juste. 

De aceea, de acum înainte nu ezitaţi să îl consolaţi pe cel care se 
căieşte, bucurându-vă însă din toată inima de bucuria celui fericit. Amin ". 



Capitolul 9 

Recomandarea Domnului de a iubi şi de a fi fericiţi Promisiunea 
zilei marii eliberări şi a mântuirii. Iubirea ca eliberator de sub jugul 
trupului şi al morţii 

(11 august 1842) 

Emoţionaţi de acest discurs, cei care înainte îi căutaseră nod în papură 
lui Mahalaleel s-au prosternat în faţa Domnului, rugându-se să fie iertaţi. 

Dar Abedam le-a cerut să se ridice, întărindu-i în spiritul lor. 

Toată lumea s-a ridicat atunci de la sol, slăvindu-1 pe Tatăl pentru 
imensa Lui graţie. 

Abedam le-a spus: „Iubirea Mea fie de-a pururi cu voi şi în voi! Iubiţi- 
vă unii pe alţii şi bucuraţi-vă reciproc de fericirea altuia; ajutaţi-vă unii pe 
ceilalţi şi veţi descoperi astfel că sunteţi dragii Mei copilaşi, de care nu pot 
decât să Mă bucur. Căci ziua marii eliberări s-a apropiat. 

Dacă Adam ar mai trăi pe pământ de şapte ori anii pe care i-a trăit deja 
şi cei care i-au mai rămas de trăit, el ar vedea cu propriii săi ochi această zi a 
marii eliberări. 

De aceea, acţionaţi în conformitate cu voinţa Mea, pentru ca marea zi 
să nu vă prindă nepregătiţi atunci când va veni. 

înainte de marea zi va veni însă marele eveniment. Cei care vor fi 
primiţi în acel moment excepţional vor cunoaşte chiar atunci marea eliberare. 
In schimb, pentru cei care nu vor fi primiţi, ziua eliberării va deveni o zi a 
judecăţii, mai precis, a judecăţii prin foc şi în focul mâniei Mele. 

Oamenii vor înţelege atunci ce înseamnă să fii una cu iubirea Mea, şi 
implicit cu înţelepciunea născută din ea. 

De aceea, bucuraţi-vă, căci aţi aflat acum că va veni ziua când cătuşele 
grele vor fi dezlegate. 

Ce trebuie să facă omul pentru a deveni stăpânul propriei sale vieţi? 

Nu toţi aţi aflat răspunsul la această întrebare, şi mai ales măsura 
plenară a acestui răspuns. De aceea, bucuraţi-vă, căci v-am arătat acum calea 
iubirii pure, care conduce rapid la această culme a vieţii. 

Unii dintre voi se întreabă: ,Cum pot fi eu stăpânul propriei mele vieţi, 
de vreme ce trebuie să mă comport tot timpul ca un slujitor ascultător?' 

Dar Eu vă răspund: atât timp cât veţi rămâne slujitorii acestei lumi şi 
ai trupului vostru, veţi fi obligaţi să suportaţi jugul obedienţei servile. Dacă 
veţi accepta însă să deveniţi slujitorii iubirii Mele, veţi fi eliberaţi de orice alt 
jug şi veţi deveni stăpânii perfecţi ai vieţilor voastre. Căci numai iubirea vă 
poate elibera plenar. 

Cum să nu poată realiza iubirea acest deziderat, de vreme ce este 
produsul viu şi absolut delicios al propriei voinţe? 

La ce-i mai foloseşte o poruncă celui care iubeşte, atât timp cât iubirea 
cuprinde în sine toate poruncile, fiind stăpâna absolută a oricărei legi? 

Cum poţi sili pe cineva să facă ceva atât timp cât inima sa îl îndeamnă 
spontan să facă acel lucru? 

După cum vedeţi, iubirea este superioară tuturor poruncilor şi tuturor 
legilor, fiind însăşi viaţa. In mod implicit, cel care o deţine devine stăpânul 
perfect al propriei sale vieţi! Spuneţi-Mi dacă nu aşa stau lucrurile! 

De vreme ce aceasta este realitatea, bucuraţi-vă, căci Eu, Tatăl vostru 
preasfânt, v-am dăruit acum plenitudinea iubirii supreme, care este însăşi 
iubirea Mea, şi odată cu aceasta v-am dăruit viaţa supremă. 

De aceea, renunţaţi la această lume şi la dorinţele trupului, acceptând 
în schimb calea obedienţei şi a serviciului adus celor din jur. 

Căci această cale nu s-a născut din iubirea Mea, ci din înţelepciunea 
care rezidă în sferele luminoase ale Divinităţii Mele pentru a vă testa iubirea 
faţă de Mine. 

De aceea, nu mai spuneţi: ,Această bucată de pământ îmi aparţine 
mie. Acest copac îmi aparţine. Cât despre corpul meu, pot face orice doresc 
cu el!', căci asemenea afirmaţii nu fac altceva decât să vă îndepărteze din ce 
în ce mai tare de iubirea Mea, iar voi veţi deveni astfel slujitorii acestei lumi 
exterioare, şi implicit ai morţii, de care cu greu vă veţi mai putea detaşa 
vreodată. Veţi atrage în acest fel asupra acestui pământ un foc divin, care va 
coborî din ceruri pentru a topi fierul cătuşelor pe care vi le-aţi pus singuri. 

De aceea, bucuraţi-vă, căci aţi aflat acum că nu există decât un singur 
Dumnezeu, un singur Domn, un singur Proprietar al tuturor lucrurilor şi un 
singur Părinte preasfânt, iar voi sunteţi cu toţii copiii Lui, deci fraţi şi surori 
între voi, cărora Eu le-am dăruit acest pământ în egală măsură. Aţi aflat acum 
că nu aparţineţi acestui pământ, ci Mie, Părintelui vostru, în toată 
plenitudinea iubirii şi graţiei Mele. 

Cultivaţi această cale şi iubiţi-vă unii pe alţii la fel ca pe Mine. în 
acest fel, de acum înainte vă veţi putea bucura de-a pururi de splendoarea fără 
seamăn a vieţii şi de fericirea nemărginită pe care o incumbă ea. 

Iar acum, îl invit pe Jared să vină la Mine, căci am ceva important de 
discutat cu el. - Haide, Jared, vino la Mine. Amin ". 



Capitolul 10 

Prin natura sa, omul este atras de-a pururi către Dumnezeu. 
Aparenta contradicţie care există între infinitatea lui Dumnezeu şi 
persoana finită, limitată, a Domnului Abedam 

(12 august 1842) 

Auzind chemarea spirituală a lui Abedam, Jared s-a grăbit - tot 
spiritual - către El, căci, din punct de vedere fizic, el se afla oricum lângă 
Domnul. în schimb, din punct de vedere spiritual, omul se poate apropia 
oricât de mult de Mine, căci până şi cel mai perfect dintre spirite se află încă 
la o distanţă suficient de mare de Mine, astfel încât, chiar dacă ar continua să 
se apropie de Mine o eternitate întreagă, el nu ar putea scurta această distanţă 
nici măcar cu lăţimea unui fir de păr. 

Din punct de vedere fizic, această afirmaţie pare absurdă. Din punct 
de vedere spiritual nu este însă cazul; situaţia este ca şi cum ai încerca să te 
apropii cu trupul fizic de limita inexistentă a infinitului. Chiar dacă ai străbate 
într-o singură clipă spaţiile nesfârşite cu viteza fulgerului, - cum te-ai putea 
apropia de limita inexistentă a infinităţii? 

La fel se petrec lucrurile cu cei care urmăresc să se apropie din punct 
de vedere spiritual de Mine. Deşi fiecare spirit creat se poate perfecţiona 
continuu, devenind din ce în ce mai mult la fel ca Mine, el nu va fi niciodată 
capabil să atingă perfecţiunea Mea absolută, care este nesfârşită în toate 
dimensiunile ei. 

în schimb, Eu Mă pot apropia de oricine doresc, ajutându-Mi astfel 
copiii să se apropie din ce în ce mai mult de Mine. 

Aşa se face că Jared s-a grăbit către Mine după ce a auzit chemarea 
Mea spirituală. 

De ce l-am chemat însă pe Jared şi în ce constă importanţa acestei 
chemări? 

Ascultaţi cu cea mai mare atenţie, căci fără această chemare nu veţi 
putea intra vreodată în templul luminii. 

Când Jared a ajuns într-adevăr lângă Abedam, acesta 1-a prins de mână 
şi i-a spus: „Ascultă, mult iubitul Meu Jared, Eu ştiu foarte bine ce îi înveţi tu 
pe copii despre Mine, şi pot să-ţi confirm faptul că învăţăturile tale adresate 
lor sunt corecte. Da, i-ai învăţat bine, în conformitate cu voinţa Mea. 

Ştiu însă că le-ai spus că , Dumnezeu este absolut nesfârşit în esenţa 
Lui, în iubirea, graţia, compasiunea, puterea, permanenţa fiinţei Sale, şi 
implicit în bunătatea, justiţia şi înţelepciunea Lui', şi doresc să aflu cum ai 

putut reconcilia tu în inima ta prezenţa Mea vizibilă într-o formă umană cu 
concepţia ta despre natura Mea infinită. 

Căci atât timp cât ceea ce este limitat şi finit din punct de vedere 
spaţial nu va putea umple vreodată spaţiul infinit - chiar dacă s-ar dilata de-a 
pururi în toate direcţiile -, cu siguranţă şi opusul acestei afirmaţii trebuie să 
fie adevărat. 

Ce motiv ar avea atunci spaţiul infinit să se contracte, devenind o 
fiinţă finită? Şi de unde ar putea începe el, de vreme ce nu are nici un fel de 
limite? 

Conform învăţăturii tale, cam aşa s-ar petrece lucrurile. De aceea, 
doresc să-Mi spui cum se face că Eu, Dumnezeu cel infinit, am devenit un 
Dumnezeu vizibil în formă pentru tine şi pentru ceilalţi? 

Spune-Mi de asemenea în mod conştient dacă acel Dumnezeu infinit 
este tot una cu Mine. 

Potrivit învăţăturii tale, acest lucru ar fi imposibil, dar iubirea şi 
credinţa ta îţi confirmă totuşi acest lucru. 

Haide, răspunde la întrebarea Mea, căci acest răspuns este de o 
importanţă capitală, de vreme ce esenţa infinită a lui Dumnezeu este 
inimaginabilă pentru orice fiinţă creată, fiind - cum s-ar spune - non- 
existentă, de unde ar rezulta practic că nu există un Dumnezeu. 

Pe de altă parte, dacă îl privim pe Dumnezeu ca pe o fiinţă finită, ar 
însemna să îi negăm Divinitatea. 

Haide, deschide-ţi inima şi explică-ne această contradicţie, inclusiv 
dacă Eu sunt sau nu sunt una cu Dumnezeu". 

Auzind această întrebare, Jared, la fel ca şi ceilalţi de faţă, au început 
să se lovească cu pumnii în piept, dar îndoielile au început să le asalteze 
inimile. După o anumită perioadă de reflecţie, Jared a răspuns: „Doamne şi 
Părinte preasfânt! Nici chiar cel mai mare dintre heruvimi nu ar fi capabil să 
răspundă la această întrebare, dar un lucru tot pot să-ţi spun: dacă nu ai fi 
Dumnezeu cel adevărat nu ai fi putut pune această întrebare, care este, la fel 
ca şi Tine, infinită în toate aspectele ei, inclusiv în ansamblu. 

Mărturia mea în faţa Divinităţii Tale este chiar inima mea, la fel ca şi 
inimile celorlalţi aici de faţă, căci suntem incapabili să iubim pe altcineva la 
fel de mult ca pe Tine. 

în ceea ce mă priveşte, restul nu prea contează. Priceapă cine o putea 
cum a fost posibil ca Tu, un Dumnezeu infinit, să Te arăţi nouă, celor 
nevrednici, în forma personală a unui om. Cât despre mine şi ceilalţi oameni, 
la fel ca şi toate cerurile şi universurile, acest lucru va rămâne de-a pururi 
incomprehensibil. 

Nu pot însă să nu-Ţi mărturisesc că nu mi-ar fi posibil să Te iubesc 
decât în această formă, căci unde ar putea găsi inima finită a unui om puterea 
de a-L iubi pe Dumnezeu în toată infinitatea acestuia? 

De aceea, Te prefer de departe în această formă, decât în infinitatea Ta 
divină, de neînţeles pentru mine. 

Atunci când afirm că îl iubesc şi mă tem de Dumnezeu, eu îl iubesc şi 
mă tem de El în această formă a Ta, căci pentru un Dumnezeu infinit în 
esenţa Sa eu sunt practic inexistent, şi El însuşi nu are cum să fie un 
Dumnezeu pentru cineva care nu înseamnă nimic prin comparaţie cu El. 

Aceasta este tot ce pot să-Ţi răspund în legătură cu acest subiect, în 
speranţa că nu am încălcat cu nimic voia Ta". 

Abedam 1-a strâns însă la pieptul Său pe Jared şi i-a răspuns: „Jared, 
Mi-ai dat răspunsul perfect, căci chiar aşa stau lucrurile. 

Măsura Divinităţii Mele nu poate fi alta decât iubirea, iar Eu nu pot fi 
imaginat prin nici o altă măsură în calitate de Dumnezeu infinit. In ceea ce 
priveşte manifestarea Mea spaţială infinită, aceasta este supusă timpului. In 
schimb, din punct de vedere spiritual, ea reprezintă autoritatea absolută a 
voinţei Mele, a iubirii şi înţelepciunii Mele. Cât despre forma Mea exterioară, 
ea este tot una cu forma în care v-am construit pe voi, după chipul şi 
asemănarea Mea. 

Aşadar, dragul Meu Jared, rămâi acolo unde eşti şi crede-Mă: nimeni 
nu Mă va putea vedea vreodată într-o formă diferită de cea în care Mă vedeţi 
voi acum, în spiritul vostru! Amin ". 

Capitolul 11 

Gânditorii super-subtili se îndoiesc de natura duală a lui 
Dumnezeu. Explicaţiile lui Abedam aduc lumina asupra acestei chestiuni 

(13 august 1842) 



Mulţi s-au bucurat auzind această explicaţie, inclusiv Jared. Au existat 
însă şi unii care au rămas confuzi auzind că Dumnezeu are două aspecte, unul 
infinit şi altul manifestat în faţa lor, în persoană. 

Aceştia au început să şuşotească. Unul dintre ei i-a şoptit altuia: „Eu 
nu cred că infinitul poate restrânge, devenind finit, mai mult decât poate 
umple finitul spaţiul infinit". 

Cel de-al doilea i-a răspuns: „Ar rezulta că există doi Dumnezei, unul 
finit, un aşa-zis Dumnezeu personal, şi altul infinit, fără o formă 
substanţială". 

Un al treilea a adăugat: „Iată ce cred eu: de vreme ce trebuie în mod 
necesar să ni-L imaginăm pe Dumnezeu ca fiind perfect şi infinit în toate 
privinţele, El nu poate fi decât Unul singur, căci o personalitate finită implică 
în mod automat anumite limitări. Cum ar putea fi acestea reconciliate cu 
perfecţiunea infinită?" 

In sfârşit, un al patrulea a spus: „Oricât mi-aş răsuci mintea, nu pot să 
consider spaţiul infinit, şi respectiv eternitatea, ca fiind non-existente. 

Chiar dacă ar fi să limităm spaţiul între nişte ziduri, spiritul meu va 
străpunge curând aceste ziduri, nevăzând altceva în faţa ochilor decât o 
continuare a spaţiului infinit în toate direcţiile. 

Oricâte ziduri aş pune eu în calea spaţiului infinit, este evident că nu 
am cum să-1 limitez! Este imposibil! 

Spiritul meu va penetra de fiecare dată zidurile în care aş încerca să 
închid spaţiul, şi astfel lucrurile ar continua la infinit! 

Apare atunci întrebarea firească: este acest spaţiu etern şi infinit însăşi 
esenţa lui Dumnezeu, sau este el umplut de aceasta? 

Este firesc să ne punem atunci întrebarea ce înseamnă Dumnezeu în 
forma Lui personificată. 

Căci între finit şi infinit nu poate exista decât o singură corelaţie, şi 
anume dizolvarea finitului în infinit. 

în acest caz, nu putem vorbi de un Dumnezeu al nostru, de vreme ce 
noi nu însemăn nimic în faţa Lui! 

Pe de altă parte, dacă Dumnezeu este o persoană, la fel ca şi noi, fiind 
în acelaşi timp etern şi continuând să lucreze în spaţiul infinit prin puterea Lui 
nemărginită, apare o altă întrebare: poate umple acest Dumnezeu personal 
întreaga infinitate a spaţiului cu forţa Lui? 

Personal, acest lucru mi se pare de-a dreptul imposibil, căci infinitul 
nu va putea fi umplut vreodată. 

Dacă totuşi Dumnezeu este o persoană, se mai poate pune şi o altă 
întrebare, respectiv: dacă nu cumva în profunzimile insondabile ale spaţiului 
infinit mai există o altă Divinitate atotputernică, apoi o a treia, o a patra, şi 
aşa mai departe, la infinit. . .". 

Auzind aceste cugetări, cei din jur au început să se bată din nou cu 
pumnii în piept, lamentându-se: „Tribihal, Tribihal, ce ai spus? 

Dacă aşa ar sta lucrurile, ce conflict ar provoca toţi aceşti Dumnezei 
dacă s-ar ciocni unii de alţii cu forţa lor imensă, chiar dacă în profunzimile 
spaţiilor infinite!" 

De data aceasta, Abedam s-a ridicat, i-a chemat la El pe aceşti 
cugetători şi le-a spus: „O, nebunilor, ce prostii o să mai inventaţi? Adevăr vă 
spun: sper să nu mai repetaţi vreodată asemenea lucruri aberante! 

Pentru a vă smulge din această visare prostească, M-am decis să vă 
ofer o nouă lumină inimilor voastre întunecate. De aceea, ascultaţi-Mă: ceea 
ce voi numiţi spaţiul infinit nu este altceva decât Spiritul Voinţei Mele, care a 
creat dintotdeauna acest spaţiu infinit, umplându-1 cu fiinţe de toate felurile. 
Acest Spirit are un punct central în care este focalizată întreaga sa putere 
infinită, iar acest centru de forţă al Spiritului Divin este Iubirea, care este 
însăşi viaţa acestui Spirit. Iar Eu sunt şi am fost din eternitate această Iubire. 

Deşi Spiritul lui Dumnezeu se poate manifesta activ pretutindeni, el 
nu se poate manifesta în calitate de persoană fără iubire. Când Dumnezeu se 
manifestă totuşi în persoană, în faţa unor fiinţe finite, aşa cum sunteţi voi, El 
o face prin intermediul iubirii Sale, care reprezintă însăşi esenţa Sa şi punctul 
central al întregii puteri a Spiritului Său infinit. 

Iată, aceasta este adevărata esenţă a lui Dumnezeu, şi ea nu poate fi 
pătrunsă vreodată cu intelectul, ci numai cu inima. 

Urmăriţi să înţelegeţi acest lucru în inimile voastre, şi vă asigur că 
războiul dintre divinităţii va dispărea rapid din creierele voastre încinse! 
Amin ". 



Capitolul 12 

Iubirea - singura cale de adoraţie a Domnului. Pura este supusă 
unui test al iubirii. Cuvintele de aur ale Purei legate de adevăratul Tată 



(20 august 1842) 



Abia acum s-au deschis cu adevărat ochii celor prezenţi, care au 
înţeles că Dumnezeu poate fi în acelaşi timp infinit şi un Părinte vizibil în faţa 
lor. 

Cu inima plină de recunoştinţă, Jared s-a pregătit să se arunce la 
picioarele Domnului, pentru a-i aduce un mare imn de slavă, dar Abedam 1-a 
împiedicat, spunându-i: 

„Jared, adevăr îţi spun: ceea ce doreşti să faci nu este deloc necesar 
între noi. Ştii foarte bine că în faţa Mea, rugăciunile trupeşti şi cele rostite de 
buze nu au nici o valoare, singura care contează fiind rugăciunea plină de 
iubire a inimii. De aceea, nu te manifesta în această manieră ofensatoare 
pentru Mine. 

Singurul care Mă adoră întru spirit şi adevăr este cel care Mă iubeşte 
în inima sa mai presus de orice, iubindu-şi simultan - cu aceeaşi iubire - fraţii 
şi surorile mai mult decât pe sine însuşi. Acesta este chiar cazul tău. De 
aceea, ce rost are să te apuci acum să Mă adori prin gesturi şi prin cuvinte? 

Nu ţi se pare acest lucru similar cu situaţia în care i-ai oferi cuiva un 
coş plin cu fructe gustoase, după care, pentru a face darul şi mai nepreţuit, ai 
adăuga şi frunza ofilită a unui copac? 

Spune-Mi: ce rost are să adaugi această frunză ofilită? Adevăr îţi 
spun: cel care primeşte darul nu va fi mai bogat, ci va privi acest nou dar ca 
pe o prostie, refuzând să mănânce frunza, aşa cum procedează cu fructele, şi 
aruncând-o ca pe ceva inutil. De vreme ce nu are o valoare în sine, ce valoare 
ar putea avea frunza ca dar? 

De aceea, fii convins că Eu nu aştept de la tine să adaugi la 
rugăciunile continue ale spiritului tău şi această frunză veştejită, limitându- 
Mă să îţi spun (ţie şi celorlalţi): nu renunţaţi niciodată la rugăciune, iar 
urechile Mele şi inima Mea vor rămâne întotdeauna deschise în faţa cererilor 
voastre! - 

Iar acum, dragul Meu Jared, îngăduie-Mi să-ţi spun altceva. 

Iată, aşa cum ai auzit deja, această fată aflată în braţele Mele este din 
punct de vedere fizic o orfană rămasă fără rude apropiate. Acum am primit-o 
însă în casa Mea, întrucât am adoptat-o ca fiică a Mea. 

Ascultă, casa ta este şi casa Mea; de aceea, am să o adăpostesc chiar în 
această casă şi am să-i împodobesc inima astfel încât să devină imaginea 

perfectă a cel mai înalt şi mai pur dintre ceruri, acolo unde sălăşluiesc în 
permanenţă Eu, alături de îngerii Mei. 

Iată, ţi-o dăruiesc acum ţie. Primeşte-o ca pe o fiică a inimii tale, şi aşa 
cum ţi-am promis, voi locui în casa ta, care va deveni de acum înainte a Mea. 
Amin ". 

După aceste cuvinte, El a luat mâna Purei, căreia i-a spus: „Draga Mea 
fiică! Priveşte-1 pe acest bărbat. El este un bărbat după inima Mea. întreaga 
lui fiinţă este alcătuită exclusiv din iubirea Mea. Pe acest pământ, el este 
adevăratul tău rată, la fel cum Eu sunt unicul Tău Părinte ceresc. De aceea, 
ascultă-1, iar el va avea grijă de tine atât timp cât vei trăi pe acest pământ, la 
fel cum Eu voi avea grijă de tine în ceruri. Amin ". 

După aceste cuvinte, Abedam i-a dăruit mâna Purei lui Jared, care 
plângea cu lacrimi de bucurie. 

Jared a primit mâna copilei cu cea mai mare gingăşie posibilă, plin de 
recunoştinţă şi de iubire, spunându-i: „Vino, fiica mea dragă, dăruită mie de 
Tatăl preasfânt! Alături de mine vei găsi din nou tot ceea ce ai pierdut pe 
acest pământ! 

Aşa cum ai auzit mai devreme, casa mea a devenit casa Tatălui 
preasfânt, care se află acum într-o formă vizibilă alături de noi. 

Acolo unde se află casa Sa se află şi El - Capul de Familie plin de 
iubire, care are grijă de tot ceea ce a creat într-un mod atât de miraculos. De 
aceea, bucură-te şi vino alături de mine. Crede-mă - nimeni pe acest pământ 
nu a fost îngrijit vreodată aşa cum vei fi tu de acum înainte". 

Auzind toate acestea, Pura s-a întors către Abedam şi i-a spus cu 
vocea tânguită: „O, Tată preasfânt şi preaplin de iubire! Oare am păcătuit în 
faţa Ta, de vrei să scapi de mine? 

O fi Jared un om după inima Ta, şi aşa cum spunea el însuşi, un 
părinte ideal - căci nimeni nu ar putea rosti asemenea cuvinte în prezenţa Ta 
fără ca acestea să fie adevărate! - dar el nu este una cu Tine şi nu va fi 
niciodată. De aceea, nu doresc să Te părăsesc, căci inima mea îmi spune că 
numai Tu eşti unicul Părinte şi nu poate exista un altul în afara Ta, iar cel care 
îşi asumă această calitate în numele Tău, spunându-şi singur ,părinte', nu 
poate fi altfel decât un păcătos! 

Nu, nu, nimic nu mă va mai despărţi vreodată de Tine, dragul meu 
Tată!" 

Auzind aceste cuvinte, Jared s-a simţit foarte tulburat, neştiind ce să 
facă. 

Dar Abedam i-a spus: „Iată, dragul Meu Jared, aşa ar trebui să arate 
orice iubire autentică. Abia acum pot să-ţi confirm pe deplin că această fiică a 
Mea, mai dragă decât oricine altcineva, va rămâne alături de tine şi de Mine 
în casa ta, care a devenit de acum înainte şi a Mea. 

Acesta a fost testul ei, dar şi al vostru, al tuturor. De aceea, linişteşte- 
te, dragul Meu Jared, căci nimic nu se poate petrece în afara ordinii Mele 
prestabilite. 

Cât despre cuvintele Purei referitoare la unicul Părinte, ele ar trebui să 
fie o lecţie pentru toţi cei de faţă, pentru ca toată lumea să afle cine este 
singura Persoană care merită să fie numită astfel. Rămâi alături de Mine până 
mâine, iar apoi de-a pururi. Amin ". 



Capitolul 13 

Pura şi Jared. Supunerea şi umilinţa Purei Domnul le spune să se 
odihnească peste noapte 

(22 august 1842) 

Abedam cel Mare s-a întors apoi către Pura, căreia i-a spus: „Ei bine, 
draga Mea fiică, ce spui de felul în care am aranjat lucrurile pentru tine?" 

La care, Pura i-a răspuns cu bucurie în glas: „O, Tată preasfânt şi 
preaplin de iubire, cum aş putea să nu fiu fericită? 

îmi este permis să rămân alături de Tine, unicul şi cel mai bun dintre 
Părinţi! Cum aş putea să nu fiu mulţumită? 

Sunt la fel de fericită şi la gândul că acest om minunat, Jared, rămâne 
alături de noi; căci el trebuie să fie cu adevărat un om de o mare bunătate de 
vreme ce Tu, Tată preasfânt, îl iubeşti atât de mult, spunând că este un om 
după inima Ta. 

O, Jared, cât de fericit trebuie să fii tu, auzind chiar din gura sfântă a 
lui Dumnezeu cel atotputernic, Tatăl nostru preasfânt şi preaplin de iubire, că 
eşti un om perfect, după inima Lui! 

O, mărturie vie, venită chiar din gura lui Dumnezeu şi revărsată 
asupra unui om sub forma vieţii eterne, beatifice, în toată plenitudinea! 

O, da, dragul meu Jared, te iubesc şi eu din toată inima, de vreme ce 
Tatăl preasfânt te iubeşte atât de mult. Haide, vino la mine, aşează-te şi 
bucură- te alături de mine. 

Cu siguranţă, nici o fiinţă creată nu a fost vreodată atât de fericită cum 
suntem noi acum, avându-L pe Tatăl preasfânt în mijlocul nostru şi adorându- 
L în voie. 

Haide, vino, vino, om bun şi drag, după inima Tatălui preasfânt, căci 
şi eu te iubesc la fel de mult!" 

Copleşit de fericire, Jared a rămas însă ca o stană de piatră. Până şi 
buzele sale erau pecetluite. De aceea, Pura s-a întors către Abedam şi i-a 
spus: „Priveşte, Tată preasfânt, Jared cel pios nu doreşte să dea curs invitaţiei 
mele. 

Oare mai are încă momente de împietrire a inimii, când refuză să 
asculte o cerere atât de sinceră?" 

Dar Abedam i-a răspuns: „O, nu, scumpa Mea fiică. In acest moment 
Jared este copleşit de fericire; de aceea nu se poate mişca. De aceea, du-te 
chiar tu la el şi condu-1 acolo unde doreşti să vină". 

Dar Pura s-a cutremurat şi i-a spus Domnului: „O, Tată preasfânt şi 
preaplin de iubire, constat că doreşti din nou să îmi testezi inima. 

Nu mi se pare deloc potrivit ca eu, o fată sărmană, să conduc un 
bărbat, mai ales când acesta este Jared, un om după inima Ta. Ar fi ca şi cum 
aş încerca să îmi impun voinţa în faţa lui. 

Nu îmi doresc nimic mai puţin decât un asemenea lucru! Căci o 
femeie are datoria să îl accepte drept domn al ei pe cel pe care Tu l-ai numit 
să-i fie alături. De aceea, el mă va putea conduce oriunde va dori, dar eu nu 
voi face niciodată acest lucru. 

Oare nu am dreptate? De altfel, sunt convinsă că dacă Tu i-ai da un 
mic impuls, ar veni imediat lângă mine". 

Atunci, Abedam s-a adresat Purei cu următoarele cuvinte: „Abia acum 
ai devenit o femeie adevărată, căci ai adăugat marii tale iubiri şi smerenia şi 
gingăşia pe care trebuie să le manifeste orice femeie. Haide, cheamă-1 din nou 
pe Jared, şi te asigur că de data aceasta îţi va auzi cererea". 

Pura a făcut imediat acest lucru, adresându-i-se lui Jared: „Jared, nu 
vrei încă să vii alături de mine? 

Iată, ţi-am pregătit un culcuş minunat. Haide, vino lângă mine, pentru 
a putea sta între tine şi Tatăl preasfânt, aşa cum mi-a promis El mai devreme. 
Te asigur din nou că te iubesc foarte mult. Poţi să fii convins de acest lucru". 

Abia acum a ascultat Jared rugămintea Purei. In aceeaşi stare de extaz, 
el s-a aşezat lângă ea, slăvindu-Mă în inima lui pentru această graţie sublimă. 

Pe deplin fericită, Pura Mi-a mulţumit cu voce tare pentru împlinirea 
dorinţei sale. 

Abedam s-a adresat atunci tuturor celor de faţă: „Copilaşii Mei, 
trupurile voastre au ostenit. De aceea, bucuraţi-vă de odihnă şi de somn; dar 
rămâneţi întotdeauna treji din punct de vedere spiritual. 

Cât despre tine, micuţa Mea fiică, odihneşte-te la rândul tău, dar 
veghează ca spiritul tău să rămână veşnic treaz. 

In ceea ce Mă priveşte, Eu voi veghea asupra voastră şi vă voi trezi 
dimineaţa, la momentul oportun. 

Binecuvântarea Mea să vă însoţească de-a pururi. Amin ". 



Capitolul 14 

Masa de luni dimineaţa. Domnul îi învaţă pe cei 12 mesageri să 
scrie şi să citească, iar pe fraţii lui Lameh să prelucreze metalele. Enoh este 
numit mare preot Sfaturile Domnului. Binecuvântările Lui şi despărţirea 
de copiii înălţimilor sacre 

(24 august 1842) 



23 



La fel ca şi în zilele de Sabat şi de duminică, grupul de pe înălţimi a 
servit alături de Abedam masa de dimineaţă, binecuvântată de acesta şi 
pregătită de Seth. 

După micul dejun, Abedam i-a chemat la El pe cei 12 mesageri, 
învăţându-i să graveze pe tăbliţe de piatră cuvinte alcătuite din litere, iar apoi 
să le citească. Le-a cerut apoi să îi înveţe la rândul lor ceilalţi fraţi ai lor, nu 
neapărat scrisul, dar cel puţin cititul. 

în continuare, le-a spus să noteze pe tăbliţe toate cuvintele inspirate de 
spiritul divin, ori de câte ori acesta se va manifesta, căci ele reprezentau 
însuşi Cuvântul Lui divin, la fel ca şi cele rostite până atunci în prezenţa Sa. 
Aceste tăbliţe urmau să fie păstrate pentru generaţiile viitoare de către 
conducătorii triburilor principale. 

Colecţia de scrieri trebuia intitulată „Cartea sfântă a războaielor lui 
Iehova", deşi războaiele propriu-zise urmau să fie relatate abia în finalul ei. 

După ce a terminat cu cei 12, Domnul 1-a chemat la El pe Jared, 
cerându-i să vină cu El şi cu fata acasă la El. Le-a cerut de asemenea şi 
celorlalţi patriarhi să îl urmeze în casa Sa, care îi aparţinuse până atunci lui 
Jared. 

Şi toţi cei de faţă L-au urmat. 

Ajunşi acasă la Jared, Abedam s-a adresat Purei: „Iată, draga Mea 
fiică, ce bine este să te afli aici; căci aceasta este casa Mea, un cămin al iubirii 
cele mai pure, care sălăşluieşte în Jared, Enoh, Methuselah şi Lameh, care a 
primit-o drept soţie pe una din fiicele Mele chiar din mâna Mea. Aceeaşi 
iubire sălăşluieşte şi în fraţii lui Lameh, deveniţi soţi ai surorilor acesteia cu 
binecuvântarea Mea, datorită inimilor lor caste. 

Vei rămâne şi tu aici, împreună cu ei, până când inima ta se va 
maturiza pe deplin, când te voi chema de pe acest pământ şi vei intra, în 
sfârşit, în împărăţia adevăratei vieţi eterne". 

După care s-a întors către Jared şi i-a spus: „Fii un părinte la fel de 
înţelept pentru această copilă precum ai fost pentru Enoh, Methuselah şi 
Lameh. Tot ce vei face cu această copilă în numele Meu va fi perfect. Ea nu 
trebuie să cunoască însă intim vreun bărbat până când nu îţi voi comunica 
personal acest lucru. Amin ". 

După care i-a chemat la El pe fraţii lui Lameh şi i-a condus în 
atelierele lor, apărute miraculos prin voinţa Lui atotputernică. Aici, Abedam 
le-a arătat minereul pe care urmau să-1 extragă din munţi, învăţându-i pe scurt 
cum trebuie să-1 purifice prin foc, iar apoi să-1 forjeze în tot felul de unelte 
utile. După care a binecuvântat munţii şi munca pe care urmau să o facă. 

S-a întors apoi în casa lui Jared, unde i-a primit pe cei doi mesageri, 
Sethlahem şi Kisehel, care au revenit acasă după ce i-au însoţit pe Horadal şi 
poporul acestuia în ţinutul dintre dimineaţă şi miazănoapte predestinat lor. i-a 
chemat de asemenea la El pe fraţii acestora, înzestrându-i cu puterea iubirii 
Lui, după care i-a trimis în ţinuturile de jos, mai exact în oraşul lui Enoh. 

In continuare, Abedam i-a chemat la El pe toţi patriarhii principali ai 
celor patru regiuni, cerându-le tuturor, în numele iubirii Lui părinteşti, mai 

întâi să preţuiască în inimile lor toate lecţiile atât de importante pe care le-au 
primit pe aceste înălţimi, iar apoi să predea această învăţătură şi copiilor lor. 

L-a chemat apoi pe Enoh, pe care 1-a numit mare preot al iubirii, 
graţiei şi compasiunii Sale. Le-a cerut tuturor să apeleze la Enoh ori de câte 
ori spiritul lor şi puterea de care dispuneau nu se vor dovedi suficiente pentru 
împlinirea sarcinilor primite. 

In sfârşit, i-a avertizat pe toţi în ceea ce priveşte pericolele legate de 
locuitorii din ţinuturile de jos, şi îndeosebi de noi legături cu fiicele acestora. 
Abedam a menţionat totuşi că este vorba de simple sfaturi, nu de o poruncă 
explicită, lăsând în întregime comportamentul lor pe seama liberului lor 
arbitru. 

Către seară, El i-a chemat pe toţi pe colina sacră, le-a insuflat în inimi 
legea iubirii, i-a binecuvântat pe toţi, după care le-a cerut să se întoarcă la 
casele lor. In plus, i-a cerut Puristei să-i fie credincioasă şi să respecte 
întotdeauna serviciul pe care i l-a cerut. 

I-a chemat apoi la El pe principalii patriarhi şi pe Abedam cel 
Cunoscut, cărora le-a spus: „Copii şi fraţi ai iubirii Mele! Iubirea Mea va 
rămâne de-a pururi alături de voi. Aceasta este ultima binecuvântare a 
Tatălui, care se află acum printre voi. 

Abedam, vino cu Mine în locul în care M-ai întâlnit prima oară, cu o 
zi înainte de Sabat. Cât despre voi, ceilalţi, întoarceţi-vă la locuinţele voastre. 
Amin ". 

Toţi cei de faţă au început să plângă, dar Abedam i-a părăsit brusc. 
Ajuns în locul în care l-a întâlnit prima oară pe Abedam cel Cunoscut, El a 
devenit invizibil inclusiv în faţa acestuia. 

Abedam s-a întors la ceilalţi patriarhi, cărora le-a povestit felul în care 
Cel Preaînalt a dispărut din faţa privirilor sale. 

Adam l-a invitat pe Abedam în casa lui, unde acesta a mai rămas trei 
zile, alături de Seth şi de Jared, după care s-a întors acasă la el, încă răscolit 
de evenimentele prin care trecuse. 



Capitolul 15 

Despre ziua de joi, sau ziua dezbaterilor. Discursul lui Abedam cel 
Cunoscut despre povara datoriei de învăţător 

(25 august 1842) 



în dimineaţa zilei de joi, patriarhii s-au adunat din nou pe înălţimile 
sacre, unde L-au slăvit pe Dumnezeu, Tatăl preasfânt, care le adusese atât de 
multe binecuvântări într-un interval de timp atât de scurt. Nici chiar Adam nu 
lipsea. Mai mult decât atât, el a fost unul dintre primii care au ajuns pe colină, 
alături de Abedam cel Cunoscut şi de Eva, dăruindu-şi binecuvântarea tuturor 
descendenţilor prezenţi. 

Când rugăciunea colectivă şi imnul de slavă s-a încheiat, Adam şi-a 
întrebat copiii: „Ce credeţi? Astăzi este ziua dezbaterilor. Oare vor trece 

astăzi pe aici vreun raţionalist din regiunea de miazăzi, vreun melancolic din 
regiunea de seară sau vreun necredincios din regiunea de miazănoapte? 

Deocamdată nu văd pe nimeni apropiindu-se. 

Vă spun, dacă nu va veni nimeni în această zi, voi considera acest 
lucru unul din marile miracole produse prin graţia revărsată asupra noastră de 
prezenţa vizibilă a lui Iehova". 

Abedam cel Cunoscut i-a răspuns însă pe loc lui Adam: „Ascultă, 
venerabilul meu părinte, ziua nici nu a început bine. De aceea, nu te bucura 
prea tare. 

De altfel, gândurile, cuvintele şi acţiunile noastre nu trec neobservate, 
căci marele meu Tiz continuă să se afle în mijlocul nostru, chiar dacă într-o 
formă invizibilă. 

Dacă te bucuri prea devreme pentru un avantaj lumesc, El se va grăbi 
să distrugă motivele acestei bucurii nepotrivite. 

De aceea, părerea mea este să nu te bucuri prea devreme, căci nu este 
exclus ca El să îţi strice această bucurie trimiţându-ne un număr atât de mare 
de oameni dornici de dezbateri încât să nu poţi termina cu ei astăzi, şi ştii 
foarte bine că există unii cărora le place să despice firul în patru, veşnic 
dispuşi să găsească contraargumente la argumentele tale şi dornici să aibă ei 
ultimul cuvânt. 

Am simţit pe propria mea piele - şi încă de câte ori! - ce înseamnă să 
te contrazici cu oameni care poartă un bolovan în loc de cap. 

De aceea, sunt de părere să nu te bucuri prea devreme, ci mai degrabă 
să te rogi Lui, Domnului capabil să reconcilieze orice conflictele, să ţină 
departe de noi orice argumente deşarte, dăruindu-ne totodată lumina necesară 
pentru a pune capăt oricăror dispute şi dezbateri inutile. 

Iată, dragi părinţi, aceasta este opinia mea, pe care de altfel nu doresc 
să o impun nimănui, şi cu atât mai puţin venerabililor patriarhi de pe 
înălţimile sacre. 

De vreme ce tot am luat cuvântul, doresc însă să mai spun ceva: 
nimeni nu ar trebui să se laude cu sarcina de învăţător sau de profet pe care a 
primit-o de la Domnul, căci nici învăţătorii nici profeţii nu sunt iubiţi, ci cel 
mult respectaţi sau temuţi. 

Şi mai doresc să adaug ceva: Abedam cel de faţă va declina cu 
mulţumiri orice asemenea onoare, dacă aceasta îl va lipsi de iubire. De aceea, 
eu prefer să fiu un învăţător activ al iubirii, nu să mă pierd în argumente 
deşarte în tot felul de dezbateri inutile! Dacă spiritul meu mi-ar spune că 
Domnul va proceda mâine cu întregul pământ aşa cum a procedat cu acel 
munte din regiunea de dimineaţă acum două zile, L-aş ruga să îmi îngăduie să 
nu le dau oamenilor această veste (în calitate de profet), pentru a nu stârni 
teama şi revolta lor, în locul iubirii către care aspir. - Cred că este şi acesta un 
act de înţelepciune. 

Frate Enoh, îţi spun, sarcina pe care ai primit-o este una cu adevărat 
dificilă. 

Dacă aş fi fost în locul tău, aş fi refuzat-o de trei ori, dacă nu chiar de 
şapte ori, înainte de a o accepta. 

Crede -mă, dragul meu frate Enoh, această sarcină îţi va da multe bătăi 
de cap! tu eşti alcătuit numai din iubire şi nu vei predica altceva decât iubirea, 
dar vei fi probabil cel care se va bucura de cea mai puţină iubire între noi, atât 
timp cât vei trăi. 

Căci nu există nici o diferenţă între a fi un învăţător al iubirii şi unul al 
înţelepciunii, de vreme ce iubirea conţine în ea cea mai înaltă înţelepciune. 

Te vei bucura cu siguranţă de un mare respect, dar foarte puţini fraţi 
de-ai noştri se vor grăbi să te îmbrăţişeze. 

In ceea ce mă priveşte, îmbrăţişarea unui frate al meu întru Domnul 
înseamnă mai mult decât întregul respect al acestei lumi". 

După care Abedam a tăcut. Toată lumea a rămas uimită în faţa acestei 
înţelepciuni, iar Enoh s-a grăbit chiar la el şi i-a spus: 

„Frate, ai perfectă dreptate. Simt cu putere înlăuntrul meu că tot ce ai 
spus este întru totul adevărat, dar ce aş putea face în această privinţă?" 

Iar Abedam i-a răspuns: „Frate, crede-mă, El se află în mijlocul nostru 
şi te poate ajuta cu uşurinţă. Noi avem în fiinţa noastră un ochi deschis, cu 
care îl putem vedea, iar acesta este inima noastră. 

De aceea, cel mai bine este să-i prezentăm Lui, în inima noastră, 
motivul care ne tulbură, iar El ne va oferi cea mai bună soluţie şi alinarea de 
care avem nevoie. 

Aşa cred eu. 

Tu crezi altceva?" 

Capitolul 16 

Enoh explică motivele pentru care sarcina de învăţător sau de profet 
este atât de dificilă 

(26 august 1842) 



După ce a meditat o vreme, Enoh i-a răspuns lui Abedam: „Frate, ai 
întru totul dreptate, dar eu cred că ceea ce contează în această lume nu este 
uşurinţa cu care execuţi o anumită sarcină, ci numai împlinirea voinţei 
Domnului şi smerenia inimilor noastre. 

Deşi este cât se poate de adevărat că un învăţător sau un profet sunt 
mai degrabă respectaţi decât iubiţi, nu este mai puţin adevărat faptul că nici o 
altă categorie de oameni nu respectă într-o mai mare măsură cele două 
idealuri mai sus amintite, şi îndeosebi practicarea smereniei. 

Nu poţi să nu recunoşti că iubirea reprezintă o formă superioară de 
respect (faţă de obiectul iubirii tale), iar aşa-zisul respect faţă de sarcina 
primită nu reprezintă decât o scânteie din această iubire. 

Dacă omul iubeşte cu adevărat ceva, el va fi dispus să intre chiar în 
foc pentru obiectul iubirii sale. Dacă îşi respectă însă misiunea primită, el se 
poate refugia în aceasta ori de câte ori devine ameninţat de un pericol. 

De aceea, părerea mea este următoarea: dacă Tatăl preasfânt şi 
preaplin de iubire ar fi dorit să trăim fără nici un fel de probleme, ne-ar fi 
putut transforma cu uşurinţă - în atotputerea Lui - în nişte animale, şi astfel 
nimic nu ne-ar mai fi dat dureri de cap. se pare însă că în iubirea şi 
înţelepciunea Lui perfectă, El are un plan mai înalt pentru noi - aşa cum ne-a 
explicat de altfel El însuşi - decât acela de a trăi fără bătăi de cap. 

Aşa se face că ne-a învăţat care este Voinţa lui, dându-ne tuturor legea 
iubirii, dar şi legea mai puţin importantă a înţelepciunii, pentru cei mai mici 
dintre noi, care nu pot respecta încă întru totul legea iubirii. 

De altfel, chiar dacă nu ne putem aştepta din partea fraţilor noştri la 
foarte multă iubire, acest lucru nu este tocmai în detrimentul nostru, căci în 
acest fel vom putea cu atât mai mult să-i iubim şi să-i respectăm noi pe ei, 
plini de smerenie, îndeplinind astfel voia Domnului. 

Ce este mai bine: să faci pe cineva fericit, sau să aştepţi ca cineva să te 
facă pe tine fericit? Altfel spus, să dăruieşti sau să primeşti? 

De aceea, eu cred că depinde numai de noi felul în care vom aborda 
această chestiune - fie cu o iubire pură faţă de fraţii noştri întru Domnul, fie 
supunându-i judecăţii noastre, aşa cum am fost obişnuiţi până nu demult. 
Trebuie să recunoşti totuşi că Tatăl preaplin de iubire nu ne-a lăsat un jug 
prea greu nouă, copilaşilor Lui! 

Iţi propun deci să acceptăm cu inimile pline de recunoştinţă şi de 
smerenie sarcina pe care ne-a atribuit-o, pornind de la premisa că Iubirea şi 
înţelepciunea Lui supremă nu ne-a desemnat această sarcină pentru a ne duce 
la pierzanie, ci dimpotrivă, pentru a-i putea ajuta pe părinţii, fraţii şi copiii 
noştri către adevărata bunăstare. Slăvit fie pentru acest lucru de-a pururi 
numele Lui! 

Iată, fraţilor, aceasta este opinia mea. Dacă tot este ziua dezbaterilor şi 
nu a apărut încă nici o persoană dornică de dispute, puteţi să contestaţi - dacă 
doriţi - această opinie a mea. Căci eu nu am pretenţia că sunt un mare preot 
infailibil, ci dimpotrivă, doresc să îmi compar părerile cu cele ale tuturor 
fraţilor mei, - exceptând, desigur, cazul în care Spiritul Divin vorbeşte prin 
mine, situaţie în care cuvintele noastre nu mai înseamnă nimic decât nişte 
vorbe goale. De aceea, dacă doriţi, puteţi să mă contraziceţi, căci acestea au 
fost propriile mele cuvinte". 

Auzind acest discurs al lui Enoh, Abedam a rămas fără cuvinte. In cele 
din urmă, el 1-a îmbrăţişat pe Enoh şi i-a spus: „Da, da, dragă frate, ca 
întotdeauna, ai perfectă dreptate. Domnul nu te părăseşte niciodată, în timp ce 
eu nu sunt decât un ignorant fără minte. O, aş fi în stare să mă sfâşii în bucăţi, 
atât sunt de indignat în faţa propriei mele prostii! 

Oare nu va răsări niciodată lumina şi în inima mea? - Măcar atât 
spune-mi, dragul meu frate! 

Nu, nu, este uluitor cu cât calm am putut debita mai devreme toate 
acele prostii, - ca şi cum mi-aş fi dorit să te trag în jos, către nivelul meu 
redus, instruindu-te! 

Vai mie, ce nerod pot să fiu! Să încerc să-i dau lecţii lui Enoh! Frate, 
iartă-1 pe sărmanul nerod! 

Singura mea scuză este că am vorbit din inimă, aşa cum am înţeles eu 
lucrurile!" 

Dar Enoh i-a răspuns: „O, frate, linişteşte-te. Cuvintele tale nu au fost 
deloc lipsite de substanţă, iar ale mele nu au făcut decât să se fundamenteze 
pe această temelie. De aceea, ele vor rămâne până la sfârşitul timpurilor, la 
fel ca şi cuvintele mele. Important este să înţelegi că şi învăţătorii şi profeţii 
pot descoperi iubirea, cu condiţia să urmeze întru totul voinţa lui Dumnezeu, 
eşti de acord cu mine?" 



Capitolul 1 7 

Sosirea celor doi mesageri. Stânjeneala lui Adam şi a lui Abedam 
cel Cunoscut 

(27 august 1842) 



Abedam i-a răspuns: „O, da, dragul meu frate Enoh, înţeleg în sfârşit! 

Cred că ai dreptate inclusiv în ceea ce priveşte păstrarea discursului 
meu anterior până la sfârşitul timpului, ştiut fiind că toate gândurile noastre 
sunt păstrate de Dumnezeu, astfel încât chiar dacă ar fi de două ori mai lipsit 
de consistenţă, discursul meu ar fi păstrat oricum. Să îmi spui însă că merită 
să fie gravat pe tăbliţe din piatră, asta este totuşi prea mult pentru mine! 

In această privinţă nu prea ştiu ce ai vrut să spui. De aceea, nu mi-ar 
strica nişte explicaţii suplimentare". 

Enoh i-a răspuns: „In numele Domnului, îţi spun: nu numai discursul 
tău anterior, ci toate cuvintele tale vor fi păstrate pe tăbliţe din piatră. - Acum 
ai înţeles?" 

Abedam: „Da, acum totul îmi este foarte clar. De aceea, din acest 
moment nu voi mai scoate un cuvânt, pentru ca sărmanele tăbliţe să nu fie 
nevoite să suporte cuvintele neroade rostite de sărmana mea gură. 

Dar iată, văd doi oameni grăbindu-se către noi dinspre regiunea de la 
apus. Ii voi îngădui limbii mele să se odihnească, dar îmi voi ţine urechile cât 
se poate de deschise. 

Am cel puţin mărunta satisfacţie de a şti că am avut dreptate într-o 
privinţă, şi anume că nu trebuie să ne bucurăm prea devreme în ceea ce 
priveşte lipsa celor dornici de dezbateri. Cred că avem de-a face cu doi 
oameni foarte îndărătnici, de vreme ce se grăbesc atât de tare să ajungă aici. 

Suficient însă cu comentariile, căci aproape că au ajuns". 

Cei doi s-au apropiat de patriarhi cu paşi repezi. Ajunşi pe vârful 
colinei, ei i-au salutat cu cea mai mare reverenţă posibilă. 

Adam s-a îndreptat imediat către ei cu mina sa oficială obişnuită, 
întrebându-i, aşa cum făcea de obicei: „Ce motiv de dezbatere v-a adus aici?" 

Unul din cei doi bărbaţi i-a răspuns: „Părinte Adam, de data aceasta 
nu vei putea primi un răspuns la această întrebare. Va trebui să ne pui o 
întrebare diferită, căci nu am venit aici pentru a dezbate ceva anume". 

Iată ce gândea Abedam în tot acest timp: „Se pare că m-am cam grăbit 
cu prezicerile mele. O, Doamne, iartă-mi prostia, care nu pare să scadă 
deloc". 

Adam însuşi a rămas uimit în faţa acestui răspuns, neştiind ce altă 
întrebare să le pună celor doi străini sau cum să acţioneze în situaţia dată. De 
aceea, el 1-a întrebat pe Enoh ce ar trebui să facă. 

Enoh i-a răspuns: „Nimic - doar aşteaptă! Dacă cei doi au avut un 
motiv anume pentru a veni la noi, mai devreme sau mai târziu ei se vor grăbi 
să ni-1 reveleze. Dacă singura lor dorinţă a fost aceea de a ne vedea, cu 
siguranţă vor pleca în curând, după ce ne vor fi privit suficient de multă 
vreme. 

De aceea, nu trebuie să ne facem probleme legate de gândurile altora, 
ci ar trebui să ne focalizăm întreaga atenţie asupra Celui Preaînalt, care păşea 
printre noi nu mai departe de ieri. 

Aceasta este singura noastră menire; de restul va avea grijă Tatăş 
preasfânt şi preaplin de iubire. 

De aceea, linişteşte-te, părinte Adam, şi uită de comportamentul tău 
oficial anterior, lipsit de orice substanţă. Căci El ne-a dăruit o formă nouă, 
mai exact forma glorioasă a iubirii. Aceasta este forma pe care va trebui să o 
păstrăm de-a pururi de acum înainte. Amin ". 



Capitolul 18 

Discursul plin de înţelepciune al străinului referitor la scopul vizitei 
sale. Intuiţia lui Enoh 



Auzind cuvintele lui Enoh, mintea lui Adam s-a liniştit. într-adevăr, 
străinul care vorbise anterior a făcut un pas înainte către Enoh, spunându-i: 

„Enoh, cuvintele tale m-au impresionat profund. Eşti un învăţător şi 
un profet adevărat, căci ceea ce predici tu este iubirea. 

Iubirea este chiar motivul pentru care am venit aici, alături de acest 
frate al meu. 

Nu am dorit să avem nici o dispută în faţa ta, căci asupra ta a coborât 
spiritul iubirii, ci am venit să testăm acest spirit, ca şi cum nu l-am cunoaşte, 
după care nu ţi-1 vom lua, ci îl vom lăsa la tine în toată plenitudinea lui. 

Iată, acesta este motivul pentru care am venit. - Soarele răsare şi 
apune, şi odată cu mişcările lui pe pământ se face zi sau se lasă noaptea. Dar 
pe soarele propriu-zis, care reprezintă o lume cu mult mai sublimă decât a 
noastră, nu există niciodată noapte, ci doar lumină. 



30 



La fel par să se petreacă lucrurile şi cu omul. Dacă iubirea nu îi este 
testată continuu, el poate fi asemănat cu o planetă, pe care ziua alternează cu 
noaptea. 

Dacă inima lui este însă testată, ea se transformă într-un soare, iar în 
sufletul lui nu se mai poate lăsa noaptea. 

In mod similar, mirele îşi testează mireasa, iar mireasa îl testează la 
rândul ei pe mire. In acest fel, iubirea lor devine din ce în ce mai 
strălucitoare, iar ei se recunosc în lumina ei şi se iubesc din ce în ce mai mult. 

Când lumina iubirii lor devine plenară, ei se recunosc reciproc în toată 
plenitudinea, găsindu-şi astfel plăcerea supremă. 

De aceea, haide să ne testăm reciproc, pentru ca iubirea noastră să 
devină perfectă". 

Auzind asemenea cuvinte, Abedam 1-a tras de mânecă pe Enoh, 
spunându-i în şoaptă: „Frate, cum aş putea deveni eu învăţător în ţara mea, 
dacă acolo există asemenea înţelepţi? 

Scuză-mă, dar în faţa acestui om noi nu însemnăm nimic. Pur şi 
simplu nu pot să înţeleg de unde au putut primi aceste două persoane 
înţelepciunea lor!" 

Dar Enoh i-a răspuns: „Abedam, linişteşte-te. Sunt convins că se va 
petrece ceva cu totul neobişnuit, căci simt că îi iubesc pe cei doi mai presus 
de orice! - înţelegi ce ţi-am spus?" 

Capitolul 19 

Controversa legată de existenţa omului supus judecăţii, prin 
comparaţie cu omul perfect liber. Stânjeneala lui Enoh 

(30 august 1842) 



După acest schimb de replici între Abedam şi Enoh, vorbitorul 
necunoscut s-a întors din nou către Enoh, spunându-i: 

„Ascultă, dragul meu Enoh, ştiu că ai fost numit principalul slujitor al 
Domnului. Eu şi fratele meu aici de faţă avem o anumită deosebire de păreri, 
nu în ceea ce priveşte inimile noastre, ci doar lumina înţelegerii. De aceea, 
ştiind că datorită iubirii tale supreme pentru Domnul ai fost numit principalul 
Său slujitor, fiind astfel înzestrat cu lumina cea mai înaltă, am venit la tine ca 
să ne ajuţi să lămurim această chestiune. 

Iată în ce constă neînţelegerea noastră: eu afirm că inclusiv omul 
supus judecăţii este viu, deşi el trăieşte o viaţă supusă coerciţiei, în timp ce 
omul nesupus judecăţii trăieşte o viaţă perfect liberă, fără nici un fel de 
coerciţie exterioară. 

Astfel, o viaţă supusă judecăţii este o viaţă trăită în păcat, în timp ce o 
viaţă liberă (nesupusă judecăţii) este una trăită în iubire. Altfel spus, nu există 
moarte, ci doar o diferenţă în calitatea vieţii trăite. 

Aşa cred eu. Cât despre fratele meu, aici de faţă, iată ce afirmă acesta: 

,0 viaţă supusă judecăţii nu poate fi numită viaţă, fiind întru totul 
sinonimă cu moartea! Căci o viaţă supusă judecăţii este precum o piatră 
aruncată în aer. Deşi aceasta zboară prin aer la fel ca o pasăre, forţa care o 
poartă nu este forţa vieţii, ci forţa celui care a aruncat-o, ea nefiind altceva 
decât un proiectil. Când această forţă îşi va pierde puterea, piatra va cădea 
imediat la pământ, în timp ce pasărea continuă să poată zbura în orice direcţie 
doreşte. 

Chiar dacă piatra ar fi aruncată cu o forţă atât de mare încât ar 
continua să zboare la infinit prin spaţiul nesfârşit, tot s-ar pune întrebarea 
dacă ea devine astfel vie, sau rămâne la fel de moartă'. 

Iată, dragul meu frate Enoh, aceasta este deosebirea de păreri pe care 
am dori să ne-o lămureşti, dar într-o manieră cât mai clară, astfel încât să 
înţelegem perfect în ce constă adevărul". 

Enoh a început să reflecteze cât se poate de serios, dar nu a reuşit să 
ajungă la un răspuns la întrebarea pusă de străin. Fiecare din cele două 
afirmaţii i se păreau la fel de corecte. Oricât de mult le-ar fi comparat între 
ele, el nu a putut descoperi una care să fie mai adevărată decât cealaltă. 

De aceea, el şi-a focalizat inima asupra lui Iehova - aşa cum făcea 
întotdeauna în asemenea ocazii. Răspunsul a venit pe loc, spunându-i că 
ambele afirmaţii erau corecte. 

De aceea, Enoh a rămas extrem de stânjenit, neştiind practic ce se 
răspundă. 

Străinul nu părea deloc tulburat de această aşteptare, dar Abedam 1-a 
tras din nou de mânecă pe Enoh, spunându-i în şoaptă: „Frate Enoh, cred că 
de acum înainte numele meu ar trebui să fie Abedam cel Nerod. 

Gândeşte-te că am fost numit lider al poporului de la apus, adică exact 
al acelui popor din care provin aceşti doi străini! 

Cu toată presupusa mea trezire spirituală, doar jumătate din această 
întrebare ar fi fost suficientă pentru a mă amuţi pentru întreaga eternitate. 

O, Doamne, ce s-ar fi întâmplat cu mine dacă cei doi mi-ar fi pus mie 
întrebarea de mai sus? Cu siguranţă, m-aş fi stins la fel ca o picătură de apă 
căzută în nisipul fierbinte, când soarele este la amiază. 

Când te gândeşti că Domnul m-a numit tocmai pe mine ca lider al 
fraţilor din regiunea de la apus. 

Frate, dacă asta nu înseamnă să dai de necaz, nu ştiu ce alte probleme 
aş mai putea avea de acum înainte! 

Pe de altă parte, El ne-a spus de multe ori că totul depinde de iubire. 
Cu ajutorul acesteia, vom putea realiza foarte multe lucruri. 

Frate, îl iubesc - şi L-am iubit întotdeauna - pe Dumnezeu mai presus 
de orice, la fel ca pe toţi oamenii de pe acest pământ, dar cu toată iubirea mea 
rămân la fel de ignorant ca întotdeauna! 

Ce crezi? - Eu sunt de părere că Iehova ne-a trimis acum o nouă piatră 
de încercare, pentru a ne testa din nou credinţa. Dacă nu ar fi aşa, mi-ar fi 

imposibil să pun în balanţă prostia mea nemărginită cu sarcina uriaşă pe care 
am primit-o de la El. Care este părerea ta, dragul meu frate?" 

Enoh a devenit însă şi mai tulburat, şi abia a reuşit să îngaime câteva 
cuvinte: 

„Frate, crede-mă, în marea ta simplitate, tu eşti mai fericit decât voi fi 
vreodată eu, cu toată presupusa mea înţelepciune. 

De aceea, răspunsul meu va fi o simplă proclamare a iubirii, refuzând 
să mai dau curs vreodată unor asemenea întrebări-capcană. 

Căci fiecare din cele două afirmaţii sunt adevărate, dar există totuşi o 
mare diferenţă între ele, foarte greu de pus însă în cuvinte. 

Ce înseamnă viaţa trăită sub puterea judecăţii, prin comparaţie cu 
moartea? 

Va trebui să amânăm răspunsul la această întrebare. Până atunci, să ne 
ocupăm de cei doi; căci nu pot vorbi despre ceea ce nu înţeleg. - Sper că eşti 
de acord cu mine!" 



Capitolul 20 

Insistenţa străinului. Răspunsul evaziv al lui Enoh. 
Contraargumentul străinului. Enoh se simte din nou stânjenit. 

(31 august 1842) 



După ce a aşteptat o vreme fără să primească nici un răspuns, străinul 
s-a întors din nou către Enoh şi 1-a întrebat: „Enoh, mă consideri prea 
nevrednic de a primi un răspuns, de vreme ce nu spui nici da nici nu? Sau 
poate nu ai găsi nici un răspuns înlăuntrul tău? 

Te provoc să-mi dai un răspuns, sau să mă trimiţi la altcineva. Dar 
insist să rezolv acest diferend pe care îl am cu fratele meu". 

De data aceasta, Enoh nu a mai ezitat şi i-a răspuns pe loc străinului: 
„Ascultă, dragul meu frate, problema ta este de o asemenea natură încât nu se 
pot spune prea multe lucruri în legătură cu ea. Căci afirmaţia ta este în esenţă 
la fel de adevărată ca şi cea a fratelui tău. Practic, voi spuneţi unul şi acelaşi 
lucru, numai cuvintele diferă. Cam aşa înţeleg eu lucrurile. Din păcate, ţie 
lucrurile îţi apar ca fiind extrem de diferite, aşa că nu te pot ajuta prea mult, 
întrucât personal nu găsesc nici o diferenţă între ele. într-adevăr, viaţa supusă 
judecăţii nu poate fi numită altfel decât o viaţă amăgitoare, ci ce înseamnă o 
viaţă amăgitoare? Cu greu poate fi considerată ea o mişcare autentică. 

Spre exemplu, dacă într-o noapte întunecată, norii trec pe deasupra 
lunii, aceasta pare să se mişte. Dar este oare această mişcare reală? 

In nici un caz. Din această perspectivă, se poate spune că luna este 
moartă, căci nu ea se mişcă, ci norii. 

La fel cum această mişcare aparentă nu reprezintă deloc o mişcare, 
nici viaţa supusă judecăţii sau coerciţiei nu poate fi considerată cu adevărat o 

viaţă, putând fi comparată pe bună dreptate cu moartea în raport cu adevărata 
viaţă. 

Căci dacă un obiect lipsit de viaţă este purtat de altul care este viu, aşa 
cum corpul meu poartă pe el o haină, asta nu înseamnă că primul obiect este 
viu, fiind complet mort prin comparaţie cu viaţa propriu-zisă, deşi el dispune 
de o anumită putere înnăscută care îl face să nu piară în totalitate, lucru care îi 
permite să îmi slujească drept haină. 

Acesta este unicul răspuns pe care pot să ţi-1 dau la întrebarea ta. 

Dacă doreşti să obţii un răspuns mai clar la această problemă, va 
trebui să întrebi pe altcineva sau să aştepţi până când voi primi mai multă 
lumină în această chestiune. 

De altfel, nu pot să nu remarc că este mai bine să îl iubeşti pe 
Dumnezeu mai presus de orice şi pe fraţii tăi mai presus decât pe tine însuţi 
decât să te angajezi în asemenea dezbateri sterile. 

Dacă vei proceda astfel, probleme de genul diferenţei între viaţa 
supusă judecăţii şi cea absolut liberă nu te vor mai preocupa atât de tare, căci 
numai iubirea te va face cu adevărat viu. 

Iar cel cu adevărat viu se dovedeşte lipsit de înţelepciune dacă mai 
este preocupat de moarte. 

De aceea, procedează aşa cum vei dori, dar nu lăsa această problemă 
să te tulbure". 

Străinul i-a răspuns lui Enoh: „Dragă Enoh, dintr-o anumită 
perspectivă nu se poate spune că nu ai dreptate. Nu sunt însă foarte lămurit ce 
ai vrut să spui atunci când ai afirmat că cel viu nu trebuie să se preocupe de 
moarte. 

Ascultă, Dumnezeu este cu siguranţă absolut viu. Prin comparaţie cu 
El, se poate spune că toţi oamenii sunt cu desăvârşire morţi! Pe de altă parte, 
dacă Lui, în marea Lui iubire, compasiune şi graţie, nu i-ar păsa deloc de 
oamenii morţi, şi nici de moarte în general, ce s-ar întâmpla cu oamenii? Cum 
ar mai putea renaşte ei din punct de vedere spiritual? 

In sfârşit, dacă noi suntem imagini după chipul şi asemănarea lui 
Dumnezeu, dar El este viu, în timp ce noi suntem morţi, nu ştiu cum trebuie 
să înţelegem acest lucru, ţinând cont de afirmaţia ta? Căci în acest caz nu 
viaţa, ci moarte are nevoie de un Mântuitor. 

Iată deci că lucrurile nu se opresc aici. Oferă-mi un răspuns la aceste 
întrebări şi voi fi satisfăcut". 

Enoh a rămas din nou la fel de blocat ca şi înainte, iar Abedam i-a 
şoptit: 

„Este din ce în ce mai clar că ne aflăm din nou într-un punct mort. 
Tocmai mă pregăteam să mă bucur de lecţia înţeleaptă de mai înainte, când 
iată, lucrurile s-au încurcat din nou. 

Ce obiecţie a putut să aducă... Ca un munte prin comparaţie cu un 
muşuroi. 

Nici chiar un arhanghel nu ar putea contrazice această obiecţie. 

Frate, ştii ceva? Cred că cel mai bine ar fi să renunţăm la misiunea pe 
care am primit-o din partea lui Dumnezeu, şi cu siguranţă ne vom simţi mai 
bine. Căci este de ajuns o nouă obiecţie de genul celei de mai sus pentru ca 
puţina viaţă de care dispunem să dispară complet. Da, da, cred că este cel mai 
bine aşa". 



Capitolul 21 

Misiunea divină înseamnă smerire în faţa lui Dumnezeu şi a lumii 
Discursul lui Enoh referitor la diferenţa care există între viaţa trăită întru 
Dumnezeu şi cea a omului obişnuit Străinul întreabă care este diferenţa 
între o fiinţă creată şi un copil al lui Dumnezeu 

(1 septembrie 1842) 

Enoh i-a spus lui Abedam: „Dragă frate, pe măsură ce trece timpul, 
constat din ce în ce mai mult că nu ai greşit deloc atunci când i-ai spus 
dimineaţa părintelui Adam să nu se bucure prea devreme. 

Cât despre renunţarea la misiunea primită, acest lucru nu poate fi făcut 
atât de uşor cum crezi. Dacă cei care ne-ar fi dat această sarcină ar fi fost 
părinţii noştri, am fi putut renunţa la ea fără prea multă zarvă. 

Dar Cel care ne-a chemat personal la El a fost Cel Preaînalt; de aceea, 
renunţarea la menirea pe care ne-a atribuit-o El nu poate fî făcută atât de uşor. 
Atât timp cât vom fî de acord că Abedam cel Mare a fost însuşi Domnul 
Dumnezeu Sabaot, va trebui să purtăm cu toată smerenia şi în toate 
circumstanţele povara pe care El a aşezat-o pe umerii noştri. 

Cu siguranţă, El nu ne-a dat această sarcină pentru o glorie lumească, 
ci pentru a ne smeri în faţa Lui şi a lumii exterioare. Dacă nu am fî de acord 
că Abedam cel Mare a fost una cu Cel care ni s-a revelat a fî prin fapta şi 
cuvântul Său, aş fî primul care să renunţ la această sarcină. 

Cred însă că acest lucru nu mai este cu putinţă, căci Cine poate vorbi 
aşa cum a făcut-o El şi Cine poate face faptele pe care le-a făcut El în faţa 
ochilor noştri? Cine poate descoperi o iubire atât de mare în vreun om 
pământean şi cine poate simţi o fericire ca aceea pe care o simţeam ori de câte 
ori ne aflam în preajma Lui? 

Dacă nu ar fî decât aceste două motive şi tot am fî nevoiţi să acceptăm 
faptul că El a fost Cel care pretindea că este. 

Dacă suntem de acord în această privinţă, nu putem decât să ne ducem 
la bun sfârşit sarcina pe care ne-a dat-o El, cu toată smerenia, recunoştinţa, 
răbdarea, blândeţea şi iubirea de care dispunem. 

Oricum ar fî, putem fî siguri de un lucru: El nu ne-a dat această 
sarcină în scopul pierzaniei noastre. 

De aceea, nu trebuie să crezi că acesta este motivul tulburării noastre 
actuale, ci mai degrabă faptul că aceasta este voinţa Lui, care este întotdeauna 
corectă. Cu siguranţă, în cele din urmă lucrurile se vor dovedi în avantajul 

nostru, şi nu invers. îţi propun aşadar să nu renunţăm la chemarea pe care ne- 
a adresat-o El. amin ". 

Abedam a acceptat din toată inima concluzia lui Enoh, căruia i-a spus: 
„Da, da, dragă frate, orice aş spune şi orice al gândi eu, în cele din urmă va 
trebui să procedez exact aşa cum mi-ai indicat tu, căci în toată viaţa mea nu 
am auzit un discurs mai just şi mai inteligent. 

Acum cred şi eu cu aceeaşi tărie că El nu ne va lăsa lipsiţi de 
înţelepciune, de vreme ce ne-a dat această sarcină. 

Dar iată, străinii aşteaptă încă răspunsul tău. Eu zic să termini odată cu 
ei, spunând orice îţi trece prin minte, numai să plece, căci sunt prea agresivi 
pentru gustul meu. 

Te rog, fă în aşa fel încât să scăpăm cât mai rapid de ei". 

Enoh s-a întors către străinul care i-a pus întrebarea şi i-a spus: 
„Ascultă, dragă frate, obiecţia ta este la fel de adevărată ca şi afirmaţiile de 
dinainte, astfel încât nu poate fi contestată raţional. Din păcate, ea nu se 
potriveşte în cazul de faţă, căci există o mare diferenţă între viaţa noastră şi 
cea trăită întru Dumnezeire. 

Chiar şi în cele mai perfecte condiţii, viaţa noastră va rămâne 
întotdeauna o viaţă supusă restricţiei, în timp ce viaţa perfectă a lui 
Dumnezeu este o viaţă pururi liberă şi lipsită de orice restricţii. Pentru 
Dumnezeu nu există moarte, dar totul se supune voinţei Lui - nu numai viaţa, 
ci şi judecata sau moartea, privite din unghiul nostru de vedere. 

înaintea lui Dumnezeu totul este viu; în prezenţa Lui nici o judecată 
nu poate exista, ci numai ordinea Lui eternă, care este una cu El însuşi, în 
toată libertatea Lui. 

Cât despre fiinţele create, acestea există în El şi depind chiar de 
această ordine. 

De aceea, noi, ca fiinţe create ale Sale, nu putem compara condiţiile în 
care trăim, supuse restricţiei, cu viaţa Lui, ridicându-ne astfel la acelaşi nivel 
cu El. 

Creatorul poate avea grijă de toate nevoile fiinţelor create de El, dar 
noi nu putem face altceva decât să îi împlinim voia. 

După cum ştii, soarele răsare şi apune în fiecare zi, dăruindu-ne astfel 
ziua şi noaptea. Putem noi schimba acest lucru? Prea puţin contează pentru 
noi dacă el face acest lucru din cauza unei restricţii sau prin voinţa lui liberă. 
Pentru noi, un singur lucru este cert: că el trece în fiecare zi pe acelaşi drum 
ceresc, conform ordinii divine. 

Cam la fel se petrec lucrurile şi cu noi, oamenii. Deşi putem păşi liberi 
pe pământ, nici unul dintre noi nu se poate înălţa la cer, oricât de mult şi-ar 
dori acest lucru. 

De aceea, sfatul meu este să laşi lucrurile aşa şi să nu mai intervii cu o 
nouă obiecţie. Gândeşte-te la ce ţi-am spus". 



36 



Străinul i-a replicat astfel lui Enoh: „Dragă Enoh, ai vorbit bine, 
trebuie să recunosc acest lucru. Dar aş dori să aflu totuşi diferenţa care există 
între fiinţele create şi copiii lui Dumnezeu. 

Dacă nu există nici o diferenţă, atunci ai dreptate. Dacă există totuşi o 
diferenţă, atunci va trebui fie să-ţi retragi cuvintele, fie să îţi schimbi opinia 
anterioară. 

Haide, răspunde-mi, căci altminteri nu te voi lăsa în pace". 

De data aceasta, Enoh s-a simţit încă şi mai încurcat. Abedam i-a 
şoptit din nou: 

„O, răbdare, nu mă părăsi tocmai acum! 

Dacă va mai interveni cu o obiecţie la fel ca cea de acum, mă tem că 
va avea de-a face cu mine. Voi avea eu grijă să-i răspund aşa cum trebuie, şi 
nu va uita curând cuvintele mele! 

Frate Enoh, revino-ţi, iar dacă acest străin obraznic mai intervine cu 
vreo obiecţie, lasă-1 în seama mea. 

Am un argument care îl va lăsa cu siguranţă fără replică. Frate, sper că 
mă înţelegi!" 



Capitolul 22 

Abedam cel îndrăzneţ este umilit de străin 

(2 septembrie 1842) 



De data aceasta, străinul s-a întors direct către Abedam, spunându-i: 
„Fratele şi prietenul meu Abedam, dacă obiecţiile - care mie mi se par destul 
de importante - te supără atât de mult încât ţi-ai propus chiar ca la următoarea 
să mă alungi dincolo de acei munţi, te asigur că poţi face acest lucru chiar 
acum. în acest fel, sunt convins că veţi scăpa pentru totdeauna, tu şi Enoh, de 
orice întrebări referitoare la iubire şi la viaţă. 

Cât despre mine, cred mai degrabă că aceste chestiuni nu sunt deloc o 
joacă de copii, având o importanţă mai mare decât confortul vostru personal. 

De altfel, până acum nu-mi amintesc să-ţi fi adresat vreo întrebare. De 
ce te amesteci atunci unde nu îţi fierbe oala? 

Dacă, aşa cum spuneai mai devreme, ai nişte contraargumente 
perfecte, nu ezita şi foloseşte-le chiar acum. vom vedea la sfârşit cine va 
obţine victoria pe acest câmp de luptă. 

După părerea mea, cel care va pierde vei fi tu. 

De aceea, gândeşte-te bine dacă doreşti într-adevăr să te angajezi într- 
o dispută a cuvintelor cu mine. 

înţelepciunea mea te supără pentru că îţi este superioară, mai ales 
acum, când te complaci în iluzia că ai mâncat înţelepciune pe pâine din cauza 
prezenţei lui Iehova, de partea căruia te-ai aflat în permanenţă, în timp ce pe 

fraţii tăi din regiunea de la apus îi consideri ignoranţi prin comparaţie cu 
marea ta înţelepciune. 

Oare chiar nu ai înţeles că adevărata temelie a oricărei înţelepciuni 
este iubirea, alături de răbdare, smerenie şi blândeţe? 

Ţi se pare că dai dovadă de aşa ceva, atât timp cât te simţi atât de 
ofensat de întrebările mele, şi asta pentru simplul motiv că te-am depăşit cu 
inteligenţa mea? 

Ai îndrăznit chiar să-L acuzi din acest motiv chiar pe Dumnezeu, 
Adevărul etern şi perfect, că s-ar afla în încurcătură dacă ar trebui să răspundă 
la aceste întrebări! 

Abedam, priveşte adânc în inima ta! Ce fel de inimă ai tu dacă astăzi îl 
respingi pe Cel care nu mai departe de ieri a revărsat asupra ta cele mai 
sublime daruri divine? 

Oare nu ar merita Abedam cel Mare un tratament mai bun din partea 
ta de vreme ce doreşti acum să îl repudiezi în această manieră lipsită de 
iubire, din cauza geloziei tale pe înţelepciunea mea, căreia îi răspunzi cu atâta 
dispreţ, propunându-ţi să mă alungi dincolo de acei munţi? 

O, cât de greşit trebuie să fi înţeles cuvintele lui Abedam! 

L-ai văzut vreodată pe El respingând înţelepciunea altcuiva? 

De altfel, cum poţi să-ţi arogi statutul de înţelept atât timp cât inima ta 
este plină de mânie? 

De aceea, purifică-ţi mai întâi inima, şi abia atunci vei înţelege câtă 
înţelepciune poate încăpea în ea. 

înţelegi ce îţi spun? - Te provoc: dacă nu eşti de acord cu mine, atunci 
adu-mi contraargumentele tale. Te asigur că nu mă tem nici de ele, nici de 
tine, căci te cunosc mai bine decât îţi imaginezi, la fel cum îl cunosc şi pe 
Abedam cel Mare mai bine decât îl vei cunoaşte tu vreodată". 

Aceste cuvinte l-au impresionat atât de tare pe Abedam încât acesta a 
început să plângă, plin de remuşcări. El i-a cerut străinului iertare, încheind 
cu aceste cuvinte: 

„Frate, de vreme ce provii chiar din regiunea de la apus, iar în 
înţelepciune mă depăşeşti înmiit - aşa cum mi-ai demonstrat cu toată 
claritatea prin discursul tău ceresc şi demn de toată consideraţia -, te implor, 
acceptă şi devino înlocuitorul meu în misiunea pe care am primit-o. Căci cum 
i-aş putea face eu faţă, în marea mea nerozie? 

Sunt convins că Abedam cel Mare mi-a dat această misiune numai 
pentru a-mi testa umilinţa, lucru de care abia acum mi-am dat seama; de 
aceea, ar fi cât se poate de corect ca tu să preiei această sarcină. 

Dar străinul i-a replicat: „Crezi că Abedam cel Mare a făcut un fel de 
glumă pe seama ta? - In cazul, acesta, înseamnă că nu ai înţeles nimic din 
ceea ce ţi-a spus El! 

Ascultă, atunci când El cheamă pe cineva în vederea unei meniri, 
acest lucru este prestabilit încă de la începutul timpurilor. Asta nu înseamnă 
însă că omul chemat primeşte pe gratis înţelepciunea necesară, pe care trebuie 

să o cultive el însuşi mergând pe calea indicată de Domnul şi respectând cu 
credinţă cuvintele Lui. 

Haide, acceptă-ţi misiunea şi păşeşte pe calea care ţi-a fost indicată, şi 
te asigur că îţi vei putea duce cu succes la bun sfârşit sarcina primită. - 
înţelege ce ţi-am spus şi acţionează în consecinţă". 

Aceste cuvinte au străpuns ca un fulger inima lui Abedam, a lui Enoh 
şi a celorlalţi patriarhi prezenţi, uluiţi de marea înţelepciune a străinului. 

De aceea, Adam s-a adresat lui Seth şi celorlalţi, spunându-le: „Cu 
adevărat, înţelepciunea acestui străin este foarte mare. 

Dacă ar fi venit din regiunea de răsărit aş fi zis că în el s-a aprins deja 
flacăra Puristei; dar întrucât vine de la apus, acest lucru mi se pare de-a 
dreptul inimaginabil". 

Străinul i-a răspuns însă lui Adam: „Ce vrei să spui? Oare nu a venit la 
voi Asmahael din ţinuturile de jos, în ziua de dinainte de Sabat? De ce nu ar 
putea veni un frate înţelept şi din regiunea de la apus? 

Ascultă, judecata ta este greşită". La care, Adam nu a mai avut replică. 

Apoi, străinul s-a întors către Enoh şi 1-a întrebat care este răspunsul la 
întrebarea lui, dar acesta i-a cerut propria sa părere asupra subiectului, 
asigurându-1 că răspunsul lui nu va fi cu nimic diferit de aceasta. 



Capitolul 23 

Marea înţelepciune a străinului. Omul este predestinat 
independenţei spirituale. Judecarea credinţei oarbe şi a celei în faţa 
autorităţii 

(5 septembrie 1842) 



Auzind dorinţa lui Enoh, străinul 1-a privit uimit, după care i-a spus: 

„Dragă Enoh, văd că procedezi cu abilitate, căci odată obţinut 
răspunsul meu, nu mai ai altceva de făcut decât să îl aprobi. 

Mă întreb însă cui i-ar folosi acest lucru. 

Omul poate fi cu uşurinţă dus cu vorba dacă nu înţelege ceva. 

El nu are altceva de făcut decât să accepte orbeşte verdictul dat, fie 
pentru că este ignorant, fie pentru că acceptă autoritatea celuilalt vorbitor. In 
acest fel, el nu va ajunge niciodată la o opinie personală. 

Acest lucru înseamnă însă o slăbire a independenţei sale de spirit şi o 
acceptare mecanică a inteligenţei unei alte persoane, sau altfel spus, o 
renunţare la propria viaţă în favoarea alteia, străine. 

Iţi spun toate acestea din propria mea experienţă, ca să nu te laşi dus 
cu vorba de către mine, ci dimpotrivă, să accepţi numai ceea ce ţi se pare cu 
adevărat autentic. Nu trebuie să accepţi nici măcar o singură silabă, dacă nu ai 
înteles-o mai întâi cu toată claritatea în mintea ta. 

Nu există o stare mai lamentabilă pentru un om liber decât aceea a 
credinţei oarbe, căci o asemenea credinţă atrage după sine moartea rapidă a 
spiritului. 

Spiritul celui care crede orbeşte se află sub influenţa (deci sub 
judecata) fratelui său mai ambiţios, care îl poate influenţa aşa cum doreşte. 

Dacă judecata lui Dumnezeu cel viu se dovedeşte atât de mortală 
pentru om, cât de rea poate fi această judecată dacă vine din partea altui om la 
fel de mort ca şi tine, sau a cărui viaţă este la fel de efemeră ca şi a ta? 

Din acest motiv, o opinie personală - oricât de naivă s-ar dovedi - este 
cu mult mai bună decât una adoptată printr-o credinţă oarbă, a cărei 
autenticitate în faţa spiritului (ce ar trebui să fie liber) nu poate fi garantată 
decât de autoritatea predicatorului şi de acceptarea stupidă a acesteia de către 
spiritul netrezit. 

Acest fenomen nu poate fi decât o oroare în faţa lui Dumnezeu, căci 
acesta 1-a creat pe om pentru o viaţă liberă, şi nu pentru a fî o marionetă 
indolentă în mâna unui predicator abil - judecător egoist al inimilor celor pe 
care - chipurile! - îi păstoreşte. 

De aceea, chiar dacă aş dori să-ţi fac o favoare şi ţi-aş răspunde la 
cererea ta, tu nu ar trebui să accepţi opinia mea decât după o examinare atentă 
a răspunsului meu în inima ta, integrând-o ca opinie personală. 

Dacă cineva îţi spune: ,Fă cutare sau cutare!', iar tu te grăbeşti să 
execuţi respectiva comandă fără să-ţi pui întrebarea cui serveşte acţiunea ta, 
te transformi în acest fel într-un instrument al voinţei unei alte persoane, 
punându-te singur sub povara judecăţii. Pe de altă parte, dacă testezi intenţia 
fratelui tău şi descoperi că aceasta este corectă, fiind mânată exclusiv de 
iubire, iar apoi acţionezi în sensul dorit de el, se poate spune că ai acţionat ca 
om liber şi ca un fiu al lui Dumnezeu, nu ca o fiinţă creată şi supusă judecăţii. 

Aceasta este - după părerea mea - imensa diferenţă care există între 
adevăraţii copii ai lui Dumnezeu şi fiinţele create: copiii sunt activi în mod 
spontan, la fel ca şi Dumnezeu, Tatăl lor, şi la fel de perfecţi în acţiunile lor 
ca şi El, căci ei sunt imagini perfecte după chipul şi asemănarea Lui. 

Sunt oare animalele capabile de aşa ceva? - Vai, nu, ele trebuie să 
îndeplinească întotdeauna voinţa Creatorului lor. însăşi natura lor le cere 
acest lucru. Lucrurile nu se petrec însă la fel în cazul oamenilor, a căror 
natură este aceea de a fi copiii adevăraţi ai lui Dumnezeu. 

Voinţa lui Dumnezeu le este revelată acestora într-o asemenea 
manieră încât să o poată judeca mai întâi cu spiritul lor liber, evaluând dacă 
este corectă, pentru a o accepta şi integra apoi în propria lor fiinţă, acţionând 
în consecinţă. 

Cel care acceptă revelaţia şi acţionează în funcţie de ea, dar numai 
pentru că „aşa trebuie", este deja supus judecăţii, căci el nu acţionează în 
concordanţă cu voinţa sa liberă, pusă la unison cu voinţa divină, ci precum o 
maşină. Un asemenea om este şi va rămâne mort, căci lui nu-i pasă cu 
adevărat de voinţa divină şi de ordinea creată de aceasta. De regulă, asemenea 
oameni aud că cutare lucru este o poruncă divină, conform opiniei unui 

predicator mânat de cine ştie ce interese, şi acţionează în consecinţă, fără să le 
pese „de ce" a dat Dumnezeu o asemenea poruncă şi care este semnificaţia ei. 

Acest mod de acţiune nu înseamnă altceva decât idolatrie curată, în 
lumina căreia omul se lasă judecat sau îi judecă pe alţii, - devenind astfel un 
spirit mort! 

Iată, aceasta este diferenţa între viaţa liberă şi cea supusă coerciţiei. Ea 
nu înseamnă însă automat şi moartea păcatului, căci acesta presupune 
recunoaşterea căilor ordinii divine, urmată de acţiunea spontană, dar nu în 
acord cu voinţa divină, ci în sens contrar acesteia. 

Aceasta este adevărata moarte. De ce? Deoarece păcatul reprezintă o 
încălcare gravă a ordinii divine, care nu este supusă judecăţii; de aceea, 
încălcarea ei nu poate conduce decât la o pierdere a libertăţii spirituale. 

Iată, dragul meu Enoh, aceasta este opinia mea. Acum este rândul tău 
să îţi declari părerea, pentru a le putea compara, ajungând la un verdict corect 
care să ne permită să acţionăm în mod just pe viitor. Dar numai dacă doreşti 
acest lucru. Amin ". 



Capitolul 24 

Uimit, Enoh recunoaşte marea înţelepciune a discursului străinului. 
Parabola celor doi oameni satisfăcuţi şi a sutelor de înfometaţi 

(6 septembrie 1842) 



Auzind acest răspuns din partea străinului, Enoh a rămas uimit şi 1-a 
întrebat: 

„Ascultă, dragă prietene, dacă înţelepciunea este omenească, cu greu 
pot găsi o explicaţie pentru ceea ce se întâmplă cu mine, căci adevăr îţi spun: 
cuvintele tale reduc la tăcere spiritul meu! 

Spuneai să îţi aduc obiecţiile mele, astfel încât să ajungem la o 
concluzie generală; dar cum aş putea face acest lucru? 

Cuvintele tale m-au impresionat într-o asemenea măsură încât aş fi 
dispus mai degrabă să demonstrez că eu nu sunt Enoh decât să aduc vreo 
obiecţie discursului tău, care mi s-a părut de o înţelepciune absolută şi extrem 
de emoţionant. 

De aceea, nu pot şi nu doresc să-ţi dau alt răspuns decât că îmi 
însuşesc în întregime verdictul pe care l-ai dat deja. 

Dacă ar putea exista vreo obiecţie la cele spuse deja de tine, dragul 
meu prieten şi frate, nu eu sunt în măsură să o aduc, căci, aşa cum spuneam, 
nu pot găsi nici cea mai mică fisură discursului tău. 

Dacă ar depinde numai de mine, ţi-aş propune chiar să vorbim despre 
alt subiect, căci ceea ce ai afirmat mai înainte pe tema aleasă de tine a fost 
atât de perfect şi de adevărat încât ar fi un păcat etern să despicăm firul în 
patru şi să adăugăm tot felul de observaţii nepotrivite. - Nu eşti de acord cu 
mine?" 

Străinul i-a răspuns: „Enoh, sper să îţi dai seama că verdictul tău este 
corect atâta vreme cât corespunde cu al meu întru spirit şi adevăr, dar el nu 
poate căpăta o certitudine absolută decât atunci când va deveni o opinie 
general acceptată. 

După părerea mea, nu este suficient ca un adevăr să fie acceptat de 
două persoane, verdictul trebuind să fie acceptat unanim, de către toată 
lumea. 

Să spunem că avem o mulţime de oameni înfometaţi, dar între ei 
există doi care se simt sătui, căci au mâncat pe săturate. 

Sutele de oameni înfometaţi îi întreabă pe cei doi: , Fraţilor, cum 
reuşiţi să păreţi atât de veseli şi satisfăcuţi, în timp ce noi suntem gata să 
murim de foame?', 

Iar cei doi le răspund: , Suntem satisfăcuţi deoarece am mâncat 
pâine!', 

Spune-mi, Enoh, crezi că răspunsul lor, altminteri perfect adevărat, îi 
va satisface pe cei flămânzi? 

Vai, nu! Trebuie să fii de acord cu mine că simpla satisfacere a foamei 
celor doi nu va alina suferinţa celor mulţi. 

Foarte curând, cei înfometaţi le vor spune celor doi: ,Cu ce ne poate fi 
de folos faptul că voi sunteţi sătui, dacă această satisfacţie nu devine posibilă 
şi pentru noi?' 

Lăsaţi-ne să muşcăm şi noi din pâinea voastră, şi abia apoi vom putea 
spune dacă vom fi satisfăcuţi sau nu! ' 

Nu ţi se pare, dragă Enoh, că această obiecţie este justă? Cum poate fi 
însă rezolvată ea? 

Iată, de faţă sunt mai mulţi oameni flămânzi. Cred că ar trebui să 
muşte şi aceştia din pâinea noastră, dând apoi un verdict, pentru a vedea dacă 
se simt satisfăcuţi sau nu. dacă adevărul nostru este valabil pentru toată 
lumea, el nu mai are nevoie de adăugiri. Dacă el nu este valabil însă pentru 
toţi, atunci va trebui să găsim mai multă pâine, sau şi mai bine, să li-1 revelăm 
pe marele brutar universal. Ce zici: am dreptate, sau nu?" 

Din ce în ce mai uimit de marea înţelepciune a ciudatului străin venit 
din regiunea de la apus, Enoh a răspuns afirmativ, după care 1-a întrebat: 

„Dragă frate, înainte de a-i lăsa şi pe ceilalţi să muşte din pâinea 
noastră, te implor să îmi spui, în numele spiritului, de unde ai primit această 
înţelepciune, căci nu te cunosc deloc, şi din câte ştiu, nu ai fost prezent în 
timp ce Cel Preaînalt păşea printre noi. Şi când ţia fost dăruită ea?" 

Străinul i-a răspuns: „Dragul meu Enoh, crede-mă, ceea ce contează 
cu adevărat acum nu este „când" şi „cum", ci ca fraţii noştri să primească 
pâinea de care au nevoie pentru a se sătura. 

Te asigur că se vor găsi destui veniţi dinspre est şi vest care îi vor 
acuza pe copiii luminii că trăiesc în întuneric, făcându-i să plângă. 

Să nu anticipăm însă. înţelepciunea ta nu va fi justificată decât prin 
copiii tăi. De aceea, îţi propun să ne ocupăm mai întâi de părinţi, căci numai 
astfel vor putea supravieţui copiii. 

Enoh, înţelegi ce ţi-am spus? - Dacă da, oferă-le din pâinea ta 
părinţilor şi fraţilor tăi!" 



Capitolul 25 

Reflecţiile lui Enoh referitoare la înţelepciunea străinului Visul lui 
Abedam şi marea sa intuiţie 

(7 septembrie 1842) 



Auzind aceste cuvinte cu totul ieşite din comun ieşite din gura 
străinului, Enoh a rămas fără cuvinte, nemaiştiind ce să creadă. 

El a început să mediteze la ele, spunându-i în sinea lui: „Cu cât mă 
gândesc mai profund la cuvintele lui, cu atât mai clar îmi apare adevărul lor 
absolut. Şi totuşi, nu-mi amintesc ca Abedam cel Mare să fi menţionat ceva în 
legătură cu acest subiect. 

Mi se pare de-a dreptul ciudat: cu greu îmi pot imagina ceva mai pur 
decât acest adevăr, - dar, aşa cum spuneam, Abedam nu 1-a proclamat, 
învăţătura Lui a avut în centrul ei iubirea şi umilinţa, şi ceea ce mi-a cerut El 
a fost să predic aceste două virtuţi. 

Cuvintele acestui străin mi se par însă absolut ciudate, deşi îmi este 
imposibil să le contest valabilitatea, căci ele afirmă că învăţătura proclamată 
de un învăţător numit trebuie mai întâi judecate de către toţi oamenii înainte 
de a fi acceptate ca absolut valabile, şi asta numai după ce toată lumea cade 
de acord cu ele. 

Pe de altă parte, nu este mai puţin adevărat că o învăţătură nu 
valorează nimic dacă nu este acceptată de inima celui care o primeşte. - Deci, 
cum trebuie procedat? 

Eu cred că trebuie impusă totuşi o regulă, iar aceasta nu poate fi decât 
una singură: să nu ascunzi niciodată de fraţii tăi ceea ce recunoşti ca fiind 
absolut corect, bun şi adevărat - indiferent cine a fost cel care a proclamat 
acest lucru -, căci şi ei, la fel ca şi tine, sunt înzestraţi cu un spirit nemuritor. 

Cred că nici măcar Iehova însuşi nu ar avea ceva de obiectat la această 
regulă. 

De aceea, voi face aşa cum mi-a cerut străinul. 

Voi începe cu dragul meu frate Abedam, aflat chiar lângă mine. Să 
vedem ce are el de spus". 

După care, Enoh s-a întors către Abedam şi i-a spus: „Frate Abedam, 
ai ascultat şi tu, la fel ca mine şi ca ceilalţi aici de faţă valoroasele cuvinte ale 
fratelui nostru necunoscut. Iată, îţi ofer o bucată mare de pâine. Muşcă din ea 
şi spune-ne care este verdictul tău: îţi satisface ea capacitatea de înţelegere a 
inimii tale?" 

Auzind că este primul chemat să răspundă, Abedam s-a cam speriat şi 
nu prea ştia ce să spună, căci în timpul discursului străinului el era preocupat 
mai degrabă de sine însuşi, aşa că nu a ascultat cu prea mare atenţie subiectul 
aflat în discuţie. De aceea, după ce şi-a mai revenit din emoţie, el 1-a întrebat 
în şoaptă pe Enoh care este subiectul asupra căruia trebuia să dea un verdict. 

Enoh i-a spus: „Da, dragul meu frate, este limpede! Dacă îţi lipseşte 
capacitatea de atenţie spirituală, este evident că nu eşti încă trezit. Iar un om 
adormit nu poate emite o judecată de valoare. 

Chiar nu l-ai auzit pe străin atunci când acesta mi-a arătat cu atâta 
înţelepciune care este diferenţa între fiinţele create şi copiii lui Dumnezeu, şi 
implicit între viaţa supusă judecăţii şi moartea păcatului? 

O, spirit surd şi somnolent! Cum ai putut rata această revelaţie atât de 
importantă referitoare la viaţă?" 

Abia acum s-a trezit cu adevărat Abedam, în faţa acestei mustrări 
neobişnuit de severe venite din partea lui Enoh. El a revăzut în sinea lui 
întregul discurs al străinului, care i-a apărut într-o lumină de o claritate 
orbitoare, după care a spus: 

„Nu fii supărat de somnul meu involuntar, dragul meu frate Enoh, căci 
am revăzut în sinea mea întregul discurs al străinului, şi pot să-ţi confirm că - 
după părerea mea - cuvintele sale sunt la fel de pure şi de adevărate ca şi 
soarele într-o dimineaţă senină. 

Te asigur de fermitatea convingerii mele. Cred că nu este nevoie să 
insist. 

Am o singură observaţie în legătură cu acest străin, şi anume: 

Frate Enoh, adu-ţi întotdeauna aminte de marea iubire a lui Iehova, 
Tatăl nostru preasfânt; căci El păşeşte pe cărări pe care nici chiar cel mai 
curajos şi mai profund dintre îngerii săi nu va putea păşi vreodată. 

Ascultă, oi fi eu somnolent, dar mi se pare că văd mai clar în starea 
mea de somn decât vezi tu, trezit fiind. 

Dar nu doresc să-ţi spun ceea ce văd, până când nu vei vedea tu însuţi 
acest lucru". 

Străinul s-a îndreptat imediat către Abedam şi i-a spus: „Adevăr îţi 
spun: poţi fii convins de ceea ce vezi, căci ochii spiritului tău nu te înşeală. 
Există însă situaţii în care este mai bine ca cei mulţi să nu vadă esenţa 
lucrului aflat în faţa lor. crede-mă, ştiu acest lucru dintr-o lungă experienţă 
personală. De aceea, ai dreptate să nu spui ce vezi până când ceilalţi nu vor 
vedea la rândul lor cu propriii lor ochi". 

Uimit, Enoh 1-a întrebat pe străin: „Frate, ce înseamnă toate acestea? 
Crede-mă, este pentru prima dată când nu îl pot înţelege pe Abedam. 

Spune-mi, ce anume nu văd? Fiind un înţelept atât de mare, sunt 
convins că ştii foarte bine că nesiguranţa pune spiritul într-o stare de mare 
tulburare, fiind chiar mai rea decât moartea. Haide, răspunde-mi, te implor". 

Dar străinul i-a replicat: „Enoh, îţi spun un singur lucru: întreabă-ţi 
inima. Dacă ea nu îţi spune nimic, orice ţi-aş spune eu nu ţi-ar fi de prea mare 

folos. în cazul de faţă nu contează decât propria judecată. Pomul se judecă 
după fructele sale. Dacă un pom este plin cu un anumit gen de fructe vii, ce 
fel de pom poate fi el? 

Ai văzut vreodată fructe vii crescând într-un pom ofilit? 

Un asemenea pom poate fi cel mult acoperit cu muşchi, dar în nici un 
caz plin cu fructe! 

Dacă descoperi într-un frate fructele vii ale cuvintelor sale, este 
imposibil să nu îţi dai seama cine este el". 

Enoh a rămas încă şi mai uimit, privindu-1 cu insistenţă pe Abedam. 

Dar Abedam i-a spus: „Frate, degeaba mă priveşti cu atâta insistenţă. 
Mai bine ai privi la altcineva, şi te asigur că vei găsi în El mai multe decât ai 
putea găsi vreodată în mine. Iar El se află în imediata noastră apropiere. Cu 
siguranţă, înţelegi ce vreau să spun, nu-i aşa, frate?" 

Capitolul 26 

Dialogul lui Enoh cu celălalt străin. Enoh şi Adam sunt puşi în 
încurcătură 

(13 septembrie 1842) 



Aceste cuvinte i-au pătruns drept în inimă lui Enoh. El a meditat în 
sinea sa asupra tuturor cuvintelor rostite de Abedam, dar şi asupra celor 
rostite de străin. 

Totul a fost însă în zadar, căci el, pe care îl numisem mare preot, 
trebuia să treacă printr-un test mai dificil decât ceilalţi. 

In timp ce străinul vorbea în şoaptă cu Abedam, Enoh s-a folosit de 
ocazie şi s-a adresat celuilalt străin, pe care 1-a întrebat cine este 
necunoscutul, care era numele acestuia şi de unde primise o înţelepciune atât 
de divină. 

Dar celălalt străin i-a replicat: „Cum poţi să mă întrebi aşa ceva? 

Eu sunt opozantul lui în această dispută, şi ştii foarte bine că după 
cutumele străvechi opozantul trebuie să tacă atunci când celălalt vorbeşte. Iar 
dacă partea adversă îl convinge că a greşit, el nu mai are dreptul de a vorbi în 
continuare. 

Ascultă, exact acest lucru s-a întâmplat acum. de aceea, potrivit vechii 
cutume eu nu mai am dreptul să spun nimic în legătură cu el fără permisiunea 
lui, şi cu atât mai mult ţie, care eşti marele preot consacrat de Domnul însuşi! 

Potrivit obiceiului, nu-i poţi forţa pe opozanţi să îşi dezvăluie numele, 
căci acest lucru poate duce la părtinire. 

Din acest motiv, opozanţii şi-au ascuns întotdeauna feţele, susţinându- 
şi tezele cu o voce falsă, monotonă, care să nu poată fi recunoscută. 

Mai târziu s-a ajuns chiar să nu li se mai permită amândurora să 
vorbească. Unul dintre ei trebuia să susţină inclusiv teza opozantului său, 

tocmai pentru a li se păstra ascunsă identitatea, astfel încât judecata la care 
erau supuşi să fie absolut corectă. 

Cum poţi să-mi ceri atunci mie, un opozant redus la tăcere, să vorbesc, 
tocmai tu, care, în calitatea ta de şef al justiţiei, ar trebui să mă pedepseşti 
dacă ţi-aş cere să-ţi adresez un singur cuvânt? 

De aceea, nu pot să-ţi dau nici un răspuns. 

Deşi opozantul meu este cu mult mai înţelept decât mine, sunt şi eu 
suficient de inteligent ca să nu mă las prins în capcană. 

Ce am avut de spus, am spus, căci, potrivit vechii cutume, fiecare are 
dreptul să vorbească în apărarea sa. 

De aceea, nu te supăra din cauza răspunsului meu, iar dacă doreşti 
totuşi să mă mai întrebi ceva, fă-o deschis, în faţa tuturor, pentru ca toată 
lumea să ştie că - din ordinul marelui preot - vechea cutumă aplicată în cazul 
zilei dezbaterilor s-a schimbat. 

După acest discurs defensiv, Enoh nu a mai ştiut ce să facă. De aceea, 
el s-a îndreptat către Adam, cerându-i sfatul. 

Dar Adam i-a răspuns: „De ce eşti atât de agitat? Acest lucru nu este 
deloc potrivit pentru un judecător. 

Rezolvă disputa şi nu te mai gândi la ea. 

Indiscutabil, înţelepciunea primului vorbitor şi corectitudinea celuilalt 
- care pe mine unul mă face să cred că este de bună credinţă - sunt absolut 
uimitoare, 

Dar nu înţeleg de ce trebuie să fii atât de agitat? Oare nu te-a numit 
Domnul însuşi principalul învăţător şi preot al acestor oameni? Indeplineşte-ţi 
funcţia şi nu mai pune atâta lucrurile la inimă. 

Disputa a fost rezolvată. Ce doreşti mai mult? 

Ce îţi pasă ţie că Abedam din regiunea de apus 1-a recunoscut pe străin 
mai repede decât tine? Mai bine relaxează-te şi slăveşte-L pe Dumnezeu. 
Acesta este unicul sfat pe care pot să ţi-1 dau". 

Cuvintele lui Adam l-au mai calmat pe Enoh, dar el nu a putut alunga 
din inima sa cuvintele lui Abedam şi cele ale străinului. De aceea, el i s-a 
adresat din nou lui Adam: 

„Tată, într-o anumită privinţă ai dreptate; dar străinul mi-a cerut în 
mod explicit să îi hrănesc pe toţi cei flămânzi cu hrana oferită de el. Ce 
trebuie să fac în acest caz? Cum ar putea acest necunoscut să-mi ceară aşa 
ceva dacă ar fi un simplu opozant? 

Cu siguranţă, cazul este foarte dificil, căci omul este prea înţelept 
pentru a putea fi acuzat de lipsă de respect. Care ar putea fi sursa puterii 
sale?" 

De data aceasta, Adam nu a mai avut contraargumente, aşa că i s-a 
adresat lui Enoh: „Mda, ai dreptate. 

Cred însă că cel mai bun lucru pe care îl putem face este tot relaxarea. 
Dacă străinul va dori să fie recunoscut de tine şi de noi ceilalţi, el îşi va revela 

cu siguranţă identitatea. Dacă nu, nu ne rămâne decât să-L slăvim pe 
Dumnezeu, căci de la El vin toate încercările. 

Cel mai bun lucru este să ne supunem voinţei Domnului, oricaer ar fi 
aceasta! amin". 



Capitolul 27 

Cuvintele tăioase ale lui Adam şi izgonirea străinului Acesta îşi 
revelează identitatea 

(14 septembrie 1842) 

După această discuţie, străinul 1-a părăsit pe Abedam şi s-a apropiat de 
Enoh şi de Adam, cărora le-a spus: 

„Văd că discutaţi ceva în secret. Să înţeleg că este o nouă regulă care 
se aplică zilei dezbaterilor? 

Până acum, judecătorul trebuia să păstreze tăcerea, şi chiar să se 
apropie sau să privească spre altcineva, pentru ca judecata lui să rămână 
nealterată. 

Constat însă că Enoh, judecătorul iubirii ale de Dumnezeu însuşi, nu 
se mai poate opri din vorbit, şi asta chiar în prima zi a dezbaterilor după 
numirea sa în înalta funcţie. 

Enoh, trăieşti de mult timp pe acest pământ şi ai fost de faţă atunci 
când Adam a stabilit cutuma referitoare la judecători. 

Cum se face că te-ai decis să o încâlci? 

Oare ţi-a acordat Abedam cel Mare acest drept, dându-ţi un alt ordin? 
Dacă ar fi aşa, aş ştii cu siguranţă şi eu. 

Nu am aflat însă nimic despre aşa ceva. Ştiu doar că vechea instituţie a 
judecăţii reci şi formale a fost transformată de El într-o instituţie a iubirii şi 
compasiunii. 

In ceea ce priveşte celelalte reguli, nu-mi amintesc ca El să fi făcut 
vreo schimbare. 

De aceea, aş dori să ştiu ce anume te-a determinat să încâlci cutuma 
instituită de Adam?" 

Enoh a devenit dintr-o dată foarte stânjenit, incapabil să răspundă 
mustrării străinului. 

Adam însă nu a mai putut rezista, aşa că s-a ridicat în picioare, 
asumându-şi cea mai oficială poză cu putinţă, şi i-a spus cu asprime 
străinului: 

„Ascultă, copilul meu! înţelepciunea ta pare să fi uitat în faţa cui te 
găseşti. 

De vreme ce îţi aminteşti atât de precis toate vechile cutume, astfel 
încât îţi permiţi chiar să critici fiecare mişcare a noului judecător, spune-mi: 

oare nu ai auzit de vechea lege instituită de Adam potrivit căreia cel care îl 
atacă pe judecător în ziua dezbaterilor - într-un fel sau în altul - va fi imediat 
exilat pe o perioadă de 30 de ani? 

Ce ai de spus în privinţa acestei legi? Ea s-a aplicat întotdeauna, iar 
după ştiinţa mea, Abedam cel Mare nu a dispus abrogarea ei, la fel cum nu a 
dispus nici abrogarea cutumei de care vorbeşti tu! - înţelegi ce îţi spun? 

Eu sunt primul legiuitor al acestui pământ, aşa că pot schimba oricând 
doresc legile date de mine! 

De aceea, explică-ţi comportamentul, iar dacă nu ai argumente 
suficient de solide pentru a-ţi scuza purtarea, consideră-te exilat pe o perioadă 
de 30 de ani! înţelegi ce îţi spun? 

Vorbeşte şi cere-ţi scuze, - sau vei avea parte de judecata mea. Ce mai 
ai de spus, vorbăreţule?" 

Străinul 1-a privit cu uimire pe Adam, care părea scos din minţi. După 
o scurtă tăcere, el a răspuns: 

„Adam! Ce ai spune dacă ţi-aş dovedi că am suficientă putere şi 
dreptul de a schimba oricare din legile date de tine?" 

Dar Adam i-a tăiat-o scurt: „încă o singură impertinenţă de acest fel şi 
nu vei mai avea dreptul să îţi ceri scuze! Gândeşte-te bine şi răspunde!" 

Dar străinul i-a replicat cu curaj lui Adam: 

„Adam, timp de trei zile Abedam cel Mare, Iehova, Dumnezeu cel 
Etern v-a predicat un singur lucru: iubirea. Oare acestea sunt fructele graţiei 
Sale? 

Cu l-am ofensat eu pe Enoh atunci când l-am întrebat de ce încalcă 
vechea lege? 

Adam, mă tem că nu ai înţeles nimic din învăţătura lui Abedam cel 
Mare! 

Oare nu ţi-a spus El să renunţi la judecată şi să proclamaţi în locul ei 
numai iubirea? Nu te-a scăpat El de vechiul Adam, astfel încât descendenţii 
tăi să nu mai aibă de suferit din cauza greşelilor tale? 

De ce doreşti să păcătuieşti din nou, încărcând acest pământ cu o nouă 
povară? 

O, om nerecunoscător! Ce ar mai fi putut face în plus Abedam faţă de 
ceea ce a făcut? - Văd că eşti plin de mânie, şi dacă ai putea, m-ai distruge 
acum, pe loc. O, cât de puţin ai înţeles cuvintele pe care ţi le-a adresat 
Domnul! 

Fie, mă voi supune judecăţii tale şi voi accepta exilul de 30 de ani, dar 
timpul acela nu a sosit încă. 

De aceea, abrog acum această lege, astfel încât nimeni să nu mai poată 
fi exilat vreodată - nici un om de pe aceste înălţimi! 

Căci fraţii nu ar trebui să-şi judece fraţii - decât cu iubire, răbdare, 
blândeţe şi compasiune. 

Când fraţii vor începe să se judece unii pe alţii, mă voi ridica eu 
însumi ca Judecător suprem şi vă voi condamna pe toţi la moartea eternă! 

Adam, înţelegi ce îţi spun?" - Iar ochii tuturor s-au deschis, şi ei L-a 
recunoscut pe străin. 

Capitolul 28 

Discursul lui Abba referitor la relaţia dintre Tată şi copiii Săi. Nu 
există decât UN SINGUR Dumnezeu şi UN SINGUR părinte 

(15 septembrie 1842) 



Recunoscându-L pe străin, au căzut cu toţii la pământ şi i-au slăvit 
numele Tatălui preasfânt care şi-a revărsat din nou graţia asupra lor, 
rămânând alături de ei inclusiv în ziua dezbaterilor - aşa cum le promisese. 

Dar străinul le-a spus să se ridice şi le-a adresat următoarele cuvinte: 
„Ascultaţi, dragii Mei copilaşi, numele Meu este Abba 1 . Aşa va trebui să-Mi 
spuneţi întotdeauna în inimile voastre. 

Dacă M veţi numi astfel în spirit şi adevăr, voi asculta întotdeauna 
cererile voastre. Dacă îmi veţi spune altfel, nu vă voi asculta cererile şi îmi 
voi îndepărta urechea de buzele voastre, şi nu voi privi cu ochii Mei la 
lucrările voastre! 

Orice sclav are un stăpân. Natura are un Dumnezeu inexorabil, care 
este Creatorul şi Judecătorul ei. înaintea lui Iehova toată lumea se cutremură, 
căci Cel Etern nu poate fi suferi nimic înlăuntrul Lui, dar nici în afara Lui - 
întrucât sfinţenia Lui este de neatins. In schimb, Tatăl îşi recunoaşte copilaşii, 
iar ei trebuie să-L recunoască la rândul lor, strigându-L: ,Tată, dragă Tată!', 
iar El îşi va asculta întotdeauna şi le va dărui tot ce are, respectiv viaţa eternă 
şi perfectă, şi toate comorile acesteia. 

Constat că vă întrebaţi în sinea voastră: ,Dar cum putem face acest 
lucru? Căci Tatăl este una cu Dumnezeu cel Etern şi cu sfinţenia Lui de 
neatins. Dacă ne adresăm Tatălui, ne vom adresa implicit Celui de care nu ne 
putem apropia niciodată. 

Cum putem striga ,Tată', fără a ne aminti imediat Cine este Tatăl?' 

Dar Eu vă spun, şi chiar insist să vă aduceţi întotdeauna aminte Cine 
este Tatăl vostru, căci El este Cel care v-a creat, împreună cu întreaga 
infinitate. El le-a lăsat pe celelalte creaturi în starea în care le-a creat, dar pe 
voi v-a transformat în copiii Lui, prin iubirea Lui eternă faţă de voi. 

De aceea, strigaţi-L întotdeauna ,Tată', fără a uita însă nici o clipă 
Cine este Tatăl, iar El vă va asculta. 

In calitate de Dumnezeu, Eu sunt Judecătorul etern, în conformitate cu 
înţelepciunea şi sfinţenia Mea infinită - căci nimic nu se poate apropia de 
Dumnezeu fără a-şi pierde viaţa. Dar în iubirea Mea infinită, Eu sunt şi 

Părintele vostru şi nu doresc altceva decât să îi adun pe copilaşii Mei lângă 
Mine. 

Nu Mă întrebaţi cine este mai puternic: Dumnezeu sau Tatăl, căci nu 
există decât UN SINGUR Dumnezeu şi UN SINGUR Tată, iar acela sunt Eu, 
cel vizibil acum în faţa voastră. 

Rămâneţi întotdeauna cu Tatăl şi nu veţi fi judecaţi niciodată. Căci 
Tatăl nu judecă pe nimeni - şi cel mai puţin pe copilaşii Săi, care îl 
mărturisesc în inimile lor ca unic Părinte, adorându-L ca atare. 

Aşa cum voi nu vă judecaţi copiii, ci doar îi instruiţi, îi învăţaţi şi îi 
călăuziţi, la fel procedez şi Eu. 

Vă puteţi convinge de acest lucru chiar acum, căci am venit la voi şi 
vă călăuzesc personal pe cărările vieţii. 

Oare aş face acest lucru dacă nu aţi fi copilaşii Mei şi dacă Eu nu aş fi 
Părintele vostru preaplin de iubire? 

Cu siguranţă nu! căci Mi-ar fi mult mai uşor să vă ţin sub puterea 
judecăţii Mele, la fel ca pe celelalte fiinţe create. De vreme ce nu fac însă 
acest lucru, este evident că voi sunteţi copilaşii Mei, iar Eu sunt bunul vostru 
Părinte. 

Astăzi, am venit din nou la voi ca un necunoscut, iar voi nu M-aţi 
recunoscut, - căci aţi strigat în inimile voastre ,Iehova', şi nu ,Tată'. 

De aceea, rămâneţi de-a pururi cu Tatăl, iar Eu nu voi mai fi niciodată 
un străin pentru voi. 

De vreme ce sunt din nou cu voi, bucuraţi-vă şi veniţi cu toţii la Mine! 
Amin ". 



Capitolul 29 

Tatăl preasfânt este înconjurat de copiii Săi. Adam îl recunoaşte în 
cel de-al doilea străin pe Abel. încercarea inutilă a Marelui Mincinos, 
Satan, de a se opune Domnului 

(16 septembrie 1842) 



Auzind această chemare, s-au grăbit cu toţii în braţele lui Abba, 
înconjurându-L din toate părţile, iar Abba amplifica focul din inimile lor. 

întrucât Adam nu mai era atât de sprinten, când a reuşit să ajungă la 
Abba, ceilalţi îl încercuiseră deja complet. 

A încercat să-şi facă loc cu coatele, dar de data aceasta nimeni nu s-a 
grăbit să-i cedeze locul, aşa că bietul Adam a început să suspine. 

Dar Abba i-a spus: „Adam, de ce suspini? Oare am sosit singur aici? 
dacă vezi că nu mai ai loc lângă Mine, cu siguranţă vei găsi lângă celălalt 
străin! Haide, cuibăreşte-te la pieptul lui, dar mai întâi recunoaşte-1 şi 
întreabă-ţi inima de cine se simte mai apropiată. Adevăr îţi spun: inima ta va 

striga cu putere, făcându-te să înţelegi de ce ai ajuns atât de târziu lângă Mine 
de data aceasta. 

Te asigur că străinul, pe care îl vei recunoaşte cât de curând, este mai 
presus decât tine, căci el a atins deja nemurirea, în timp ce tu vei fi nevoit să 
mai aştepţi moartea trupească pentru a o atinge. 

Haide, priveşte-1 mai îndeaproape pe acest tovarăş al Meu, iar după ce 
îl vei fi recunoscut, spune -ne tuturor pe cine ai recunoscut în el". 

Uimit, Adam s-a întors lent şi a început să-1 analizeze pe celălalt străin 
din cap până în picioare. Incapabil să îl recunoască, el s-a întors din nou către 
Abba şi i-a spus: 

„Abba, nu îl pot recunoaşte pe tovarăşul Tău. cine este el şi care este 
numele său? O, Abba, nu mă mai ţine cu sufletul la gură!" 

Faptul că eu şi descendenţii mei trebuie să murim trupeşte pentru ca 
spiritul nostru să se poată întoarce în adevărata sa patrie, asta ştiu încă din 
zilele lui Abel, căci el a devenit - vai nouă! - un exemplu pentru noi toţi. 

Cu toate acestea, nu-mi este deloc teamă, căci ştiu foarte bine că voi 
muri în braţele Tale, la fel cum m-am născut cândva din ele. 

Nu reuşesc însă deloc să-1 recunosc pe acest străin. O, Abba, spune-mi 
chiar cu gura Ta sfântă cine este el". 

Atunci, Abba i-a spus lui Adam: „Apropie-te mai tare de el, şi atunci 
îl vei recunoaşte cu siguranţă". 

Adam s-a apropiat de străin, după care a scos un strigăt de fericire, 
căci 1-a recunoscut în el pe fiul său Abel. A dat să se repeadă către el, pentru 
a-1 îmbrăţişa, dar Abel 1-a oprit: 

„Ascultă-mă! Toţi copiii tăi L-au îmbrăţişat pe adevăratul lor Tată. De 
ce doreşti să te îndepărtezi de El numai pentru a mă îmbrăţişa pe mine, care 
nu însemn nimic prin comparaţie cu El? 

Haide, întoarce-te repede şi du-te la Cel care este Cauza unică a 
tuturor fiinţelor. In caz contrar, vei muri chiar astăzi! 

Ascultă, în această zi i s-a permis marelui şarpe o libertate deplină; el 
are dreptul să se târască chiar şi pe aceste înălţimi. De aceea, grăbeşte-te, 
dacă nu doreşti să te prindă înainte de a fi intrat în sfera vieţii! 

Priveşte către peştera ta. Acolo se află el, marele duşman al vieţii! 

Hiade, grăbeşte-te, grăbeşte-te, tată Adam, căci el este mai iute decât 
fulgerul şi mai răzbunător decât un leu provocat!" 

Adam a alergat imediat către Abba, care 1-a primit la pieptul Său. 

Subit, prinţul lumii exterioare s-a interpus între Abel şi grupul strâns 
lângă Abba, asumându-şi o formă umană, şi a strigat plin de mânie: 

„O, Atotputernicule, de ce mă persecuţi chiar aici, în sfera mea de 
influenţă? Ce ai Tu de-a face cu creaturile Mele? De ce doreşti să-i smulgi de 
lângă mine pe cei care nu s-au născut din Tine, ci din mine, lăsându-mă astfel 
ca un tată fără copii? Oare nu ai la dispoziţie nenumărate legiuni de spirite 
pure care s-au născut din Tine? 

Haide, pleacă de pe acest pământ, care reprezintă marele meu regat, 
căci el îmi aparţine numai mie, de vreme ce s-a născut din mine, şi nu din 
Tine! Calci cu picioarele Tale pe proprietatea mea, dovedindu-te astfel un 
hoţ. Haide, pleacă de aici!" 

Dar Abba i-a spus: „Vai ţie, blasfemiatorule! Câte minciuni îţi ies din 
gură! ! Dacă pământul acesta este proprietatea ta, a cui proprietate eşti chiar 
tu? cine te-a adus la viaţă, la fel ca şi în cazul celorlalte legiuni de spirite 
pure? 

Ce tot vorbeşti de proprietate? Arată-mi o singur plantă de pe acest 
pământ pe care ai creat-o tu, şi îţi voi dărui întregul pământ şi întregul cer 
vizibil în proprietate! 

Mincinos odios, văd că tremuri în faţa Mea, căci ţi-am dezvăluit 
infamia. De ce nu tremuri în faţa ta, căci cu fiecare secundă care trece te 
afunzi tot mai adânc în damnare, din cauza răutăţii tale fără seamăn? 

Află că Eu sunt Domnul cerului şi al pământului deopotrivă! Haide, 
pleacă de aici, căci acest loc este prea sfânt pentru picioarele tale!" 

Iar duşmanul a dispărut de pe înălţimi, urlând şi blestemând. 



Capitolul 30 

Avertismentul lui Abba referitor la viclenia şi răutatea lui Satan. 
Slăbiciunea lui Satan. Feriţi-vă de voi înşivă! 

(1 7 septembrie 1842) 



După dispariţia marelui duşman al vieţii, Abba s-a adresat copiilor 
care îl îmbrăţişau: 

„Dragii Mei copilaşi, aţi auzit ce a îndrăznit să spună marele 
mincinos, chiar în prezenţa Mea? 

De aceea, feriţi-vă de el, dacă nu doriţi să fiţi atraşi în prăpastie, căci 
mare este răutatea lui. 

Iar viclenia şi şiretenia sa nu sunt cu nimic mai mici. De aceea, aveţi 
de trei ori grijă atunci când vă aflaţi în prezenţa lui! 

El nu este altceva decât un spirit exilat, incapabil să se îndrepte şi să 
Mă recunoască în calitate de unic Dumnezeu al întregii sfinţenii şi puteri, 
nedorindu-şi altceva decât puterea absolută. Nu caută altceva decât să îmi 
slăbească puterile, în speranţa de a Mă distruge definitiv, astfel încât să îşi 
poată asuma întreaga putere asupra cerului şi pământului. 

Chiar dacă ar reuşi în această intenţie a sa, ura lui faţă de Mine este 
atât de mare încât nu şi-ar propune altceva decât să distrugă întreaga creaţie, 

Pentru a da apoi naştere unei creaţii noi, menită să îi satisfacă întru 
totul orgoliul. 

în noua creaţie nu ar putea exista ceva care să dureze o eternitate, căci 
existenţa tuturor lucrurilor ar depinde întru totul de liberul său arbitru şi de 
plăcerea pe care i-ar oferi-o. 

După ce s-ar plictisi de ea, întreaga sa creaţie ar fi din nou distrusă şi 
înlocuită cu alta, menită - la fel ca şi prima - să îi satisfacă simţurile 
senzoriale. 

El nu şi-ar propune niciodată să creeze fiinţe după chipul şi 
asemănarea lui, spre exemplu un bărbat, ci numai femei care să-i satisfacă 
simţurile. Chiar şi acestea ar trebui să fie extrem de sensibile şi dispuse să se 
supună la tot felul de excese, pentru a-1 amuza! 

Pe scurt, ideile lui sunt atât de odioase încât nici chiar cel mai înalt 
dintre îngeri nu le-ar putea pătrunde în toată profunzimea lor. De aceea, feriţi- 
vă de el! 

Văd că vă întrebaţi în inimile voastre: ,De ce nu distrugi o asemenea 
fiinţă, de o răutate atât de mare?' 

Dar doresc să vă întreb la rândul Meu: ,Care dintre voi ar fi dispus să 
meargă în ţinuturile de jos pentru a-1 ucide pe Lameh, deşi acesta nu este cu 
nimic mai bun decât duşmanul vieţii?' 

Sau, dacă vi l-aş aduce din nou înainte pe însuşi duşmanul vieţii, aţi fi 
în stare să îl ucideţi cu mâna voastră? 

Sunt convins că nu este unul printre voi care să nu ezite! 

Dacă până şi voi aţi ezita să comiteţi o asemenea atrocitate, deşi 
iubirea voastră este infinitezimală prin comparaţie cu a Mea, cum aş putea 
face acest lucru Eu, care sunt însăşi Iubirea eternă şi infinită, Creatorul lui, la 
fel ca şi al vostru, Dumnezeul lui, la fel ca şi al vostru, Domnul lui, la fel ca şi 
al vostru, şi chiar Părintele lui aspru, la fel cum sunt pentru voi un Părinte 
plin de iubire? 

In schimb, i-am înlănţuit puterea voinţei, atât timp cât acest lucru a 
fost cu putinţă fără a-1 distruge definitiv. De aceea, nu trebuie să vă temeţi 
deloc de el, ci doar să vă feriţi de şiretenia lui, care în sine este lipsită de 
putere, astfel încât oricine i se poate opune, alungând-o la fel de uşor cum ar 
alunga o muscă ce i s-a aşezat pe nas. 

Nu are decât să îşi continue viaţa şi să încerce la infinit să ne distrugă, 
căci şansele lui sunt mai mici decât cele ale unui ţânţar care ar decide să 
înfrunte un mamut. 

Văd că vă întrebaţi din nou în sinea voastră: ,în ce constă şiretenia 
acestui duşman al vieţii, pe care trebuie să recunoaştem şi de care trebuie să 
ne ferim? 

Căci cine s-ar putea feri de ceva ce nu cunoaşte?' 

Copilaşii Mei, este corectă întrebarea pe care v-o puneţi acum, dar vă 
asigur că este absolut inutilă, căci duşmanul vieţii nu are dreptul să se apropie 
de nimeni pentru a-1 seduce. 

Doar dacă omul însuşi se lasă sedus în inima lui, devenind mândru, 
arogant, voluptuos, orientat către lumea exterioară şi egoist, el se apropie 

spontan de duşmanul vieţii, devenind una cu el, nefiind cu nimic mai bun 
decât duşmanul propriu-zis, de care v-am zis să vă feriţi. 

Când adevăratul duşman al vieţii observă că un asemenea om s-a 
apropiat singur de el, el face toate eforturile pentru a-1 subjuga şi mai tare, 
înlănţuindu-1 complet. 

Abia atunci devine eficientă viclenia de care vă vorbeam! 

De aceea, cel care doreşte să scape de viclenia duşmanului vieţii 
trebuie să îşi păzească cu credinţă inima, orientând-o în permanenţă către 
Mine! Dacă veţi acţiona în acest fel, vă asigură că vă va fi mai uşor să 
convingeţi soarele să coboare de pe firmament decât duşmanului vieţii să vă 
ia în stăpânirea sa! 

Aşadar, nu vă temeţi, căci nimic nu se poate petrece fără permisiunea 
Mea. Dacă Eu permit totuşi anumitor lucruri să se petreacă, puteţi fi convinşi 
că am raţiunile Mele. 

Dar mai presus de orice, feriţi-vă de voi înşivă, căci adevăr vă spun, în 
afară de Mine însumi, nimic nu este mai liber în creaţia Mea decât inimile 
voastre. 

De aceea, vegheaţi asupra lor în acord cu voinţa Mea, iar şiretenia 
duşmanului vieţii nu vă va putea atinge niciodată. 

înţelegeţi ce vă spun acum: sunteţi oricând protejaţi împotriva 
vicleniei sale atâta vreme cât vă orientaţi inimile către Mine, dar nu vă veţi 
putea proteja de el prin propriile voastre puteri! - Aţi înţeles acest lucru?" 



Capitolul 31 

Misiunea lui Abel de a coborî printre predicatorii păcătoşi din 
oraşul lui Enoh. Pericolul trupului femeiesc 

(20 septembrie 1842) 

După acest discurs, Abba le-a cerut celor de faţă să se retragă la o 
distanţă de şapte paşi, formând astfel un cerc în jurul Tatălui şi mulţumindu-i 
pentru imensa Lui graţie, iubire şi compasiune. După care 1-a chemat la el pe 
Abel şi i-a spus: 

„Credinciosul Meu mesager, te trimit acum în oraşul lui Enoh. Vei 
întâlni acolo şapte predicatori ai căinţei trimişi de pe aceste înălţimi. Trei 
dintre ei au rămas credincioşi, dar ceilalţi patru s-au rătăcit, căci au căzut în 
capcana trupului femeiesc, care a pus stăpânire pe ei. Misiunea ta este să-i 
aduci din nou la Mine pe aceştia. 

Vei constata că nu vor fi dispuşi să renunţe atât de uşor la puterea lor. 
De aceea, întrucât nu au cunoscut niciodată durerea fizică, poţi începe prin a-i 
disciplina mai întâi prin şapte lovituri puternice pe umăr, - dar şi acest lucru 
numai dacă vei constata o flacără impură ieşind din inimile lor, luând în final 
forma unei femei. 

Dacă vei observa acest lucru, ridică-ţi braţul şi loveşte-i puternic. 
Dacă după această primă lovitură focul se stinge instantaneu, continuă cu 
celelalte lovituri, dar mai blând. Respectă însă numărul de lovituri pe care ţi- 
am cerut să li le dai. 

Dacă după prima lovitură, flacăra şi forma femeiască nu dispar 
complet, loveşte-i din nou, chiar mai puternic decât prima oară. Dacă nici 
atunci nu se produce nici o modificare, loveşte-i iarăşi, cu şi mai multă forţă. 

Totuşi, dacă schimbarea se produce, ai grijă ca loviturile care au mai 
rămas până la împlinirea numărului total să fie mai blânde. Dacă schimbarea 
nu se produce, dublează-ţi însă forţa loviturilor, până la sfârşitul numărului 
indicat. 

Dacă se produce o oarecare schimbare, dar nu suficientă, loveşte-i cu 
aceeaşi intensitate ca şi mai înainte, pentru a pedepsi astfel încăpăţânarea 
inimilor lor. 

După această disciplinare a inimilor lor, vorbeşte-le cu putere şi 
informează-i care este voinţa Mea în ceea ce îi priveşte. 

Analizează-le apoi în secret inimile. Dacă flăcările impure nu revin 
timp de şapte zile, le poţi îngădui alte lapte zile de libertate. Apoi vizitează-i 
din nou. Dacă flăcările impure tot nu au revenit, le poţi îngădui şapte luni de 
libertate. 

Dacă descoperi însă că inimile lor au suferit în această perioadă, 
întăreşte-le cu mirul graţiei Mele. In cazul în care constaţi că vechea plăcere 
impură a revenit în inimile lor, pedepseşte-i din nou. 

Dacă primele şapte lovituri, date cu toată forţa, nu au reuşit să stingă 
flacăra impură din inimile lor, ia o bâtă, dar nu una netedă, ci una cu spini, şi 
continuă să le administrezi pedeapsa cu toată puterea. 

De data aceasta, chiar dacă flacăra are tendinţa să scadă în intensitate, 
nu va trebui să diminuezi cu nimic forţa loviturilor, căci este evident acum că 
ai de-a face cu încăpăţânarea unei inimi deja pe jumătate pierdute. 

Dacă nici chiar aceste lovituri nu vor avea efectul scontat, ia un fier 
încins şi aplică-le nu mai puţin de 77 de lovituri extrem de dure peste întregul 
corp, pentru ca acesta să sufere şi să fie rănit. 

Dacă aceste lovituri le vor înmuia inimile, vindecă-le trupurile şi 
întăreşte-i cu graţia Mea. Dacă tot nu apare nici o îmbunătăţire, aruncă nişte 
viermi peste trupurile lor sfârtecate, care să-i mănânce de vii, - căci este mai 
bine să fii mâncat de viermi decât să fii distrus de mânia lui Dumnezeu! 



lor. 



Cât despre ceilalţi trei, pe aceştia întăreşte-i cu iubirea Mea şi arată-te 



Căci Eu voi fi întotdeauna cu tine şi cu toţi copiii Mei. Amin ". 



Auzind acest mesaj, îngerul Abel s-a înclinat adânc în faţa lui Abba, 
după care a dispărut ca un fulger. 

Cât despre patriarhi, aceştia au rămas uimiţi auzind că patru dintre 
mesageri au cedat ispitei, uitându-L într-un timp atât de scurt pe Acela care 
răspândise cu numai o zi înainte atâta graţie, iubire şi compasiune asupra lor. 

De aceea, Abba le-a spus: „O, copilaşii Mei, nu vă mai minunaţi atâta! 
Abia acum câteva minute v-am spus că în afara Mea nu există nimic mai liber 
în întreaga creaţie decât inima omului. Este suficient însă ca aceasta să uite de 
Mine un singur moment pentru a cădea în rătăcire. 

Vai, mare este puterea trupului, şi până acum nici unul dintre voi nu a 
putut-o învinge. Aşa că nu vă miraţi că cei patru bărbaţi au cedat atât de 
curând voluptăţii femeilor din ţinuturile de jos. 

Când a căzut, Cain a făcut o profeţie în faţa şarpelui care i-a apărut în 
formă de femeie, afirmând cât de mare va fi acest pericol pentru toţi fraţii săi. 

Aşadar, nu vă mai miraţi de căderea celor patru, căci nici voi şi nici 
copiii voştri nu aţi avea o altă soartă dacă aţi uita de Mine fie şi numai un 
singur moment. 

De aceea, rămâneţi cu Mine, aşa cum Eu sunt în voi, şi nu veţi fi 
nevoiţi niciodată să deveniţi slujitorii trupului. Amin. - înţelegeţi bine ce vă 
spun! Amin, amin, amin ". 

Capitolul 32 

îndoielile celor patru veniţi din regiunea de miazăzi Enoh pretinde 
că îl repudiază pe Dumnezeu. Efectul discursului său 

(21 septembrie 1842) 

După acest discurs, Abba 1-a chemat la El pe Enoh, spunându-le şi 
celorlalţi să fie atenţi. 

Enoh s-a grăbit către Abba, iar ceilalţi şi-au deschis imediat urechile şi 
inimile. 

Abba i s-a adresat astfel lui Enoh: „Ascultă, Enoh, şi ascultaţi şi voi, 
ceilalţi; şi nici unul dintre voi să nu se supere! 

în curând vor ajunge aici patru bărbaţi veniţi din regiunea de miazăzi; 
ei au o dispută în legătură cu Abedam. Doi dintre ei înclină să-L considere 
una cu Iehova, în timp ce ceilalţi doi se opun şi susţin că el nu este decât 
spiritul lui Abel. 

De aceea, Enoh, cei patru vor veni la tine ca să îţi ceară sfatul. 

Eu îţi cer ţie să le ţii partea celor care îl contestă pe Abedam, astfel 
încât aceştia să îşi piardă complet credinţa. Abia apoi vom putea construi în ei 
un nou templu, căci pe un sol atât de nisipos nu poţi construi nici măcar o 
locuinţă pentru morţi, darămite una pentru Mine. 

Iată-i, aproape că au ajuns, haide, adună-te şi fă aşa cum te-am învăţat. 

Fii oficial, dar nu aspru, şi adu-ţi aminte că şi ei sunt nişte sărmani 
fraţi ai noştri, pe care dorim să-i ajutăm. 

Căci adevăr vă spun tuturor: îl prefer de o mie de ori pe acela care Mă 
contestă în orbirea lui celui care, cu inima călduţă, îşi declară credinţa pentru 
Mine, dar nu îşi dă osteneala să discute despre Mine cu fraţii săi! 

Iată însă că au ajuns foarte aproape. Pregătiţi-vă şi aveţi grijă să nu Mă 
trădaţi! Amin". 

In iubirea arzătoare a inimii sale, Enoh i-a mulţumit cu credinţă lui 
Abba şi a ieşit în întâmpinarea celor patru cu o mină prietenoasă. 

Ajunşi pe culme, cei patru opozanţi s-au înclinat în faţa patriarhilor. 
Enoh i-a întrebat direct: 

„Fraţilor, ce v-a adus aici? Vorbiţi, dar pe scurt". - Iar unul din cei 
patru a început să vorbească: 

„Motivul este legat de Abedam; nu suntem de acord dacă El este 
Iehova, sau doar spiritul lui Abel. 

Se spune că şi Abel avea mari puteri miraculoase pe vremea când 
trăia. Am auzit chiar că a distrus în faţa lui Cain un munte întreg, pentru a-1 
împiedica astfel să îşi ducă la bun sfârşit intenţiile malefice. 

Iată, acesta este motivul neînţelegerii noastre, pe care am dori să-1 
lămureşti, căci chestiunea are mare importanţă pentru noi". 

Enoh a luat atunci cuvântul în numele Meu şi a spus următoarele: 
„Fraţilor, de ce vă certaţi pentru un fleac? 

Ce poate să însemne Abedam, la fel ca şi Iehova, dacă nu II 
manifestăm cu credinţă în inimile noastre? Cum vă puteţi certa pentru cineva 
care nu există, nici în această lume nici în cea de dincolo? 

Dacă vezi la distanţă o movilă şi tu crezi că este o piatră, în timp ce 
fratele tău afirmă că este un muşuroi de cârtiţă, acesta poate fi un motiv de 
dispută, căci este real şi cât de curând veţi ajunge lângă el, constatând cine 
are dreptate. In cazul de faţă, pe cine doriţi să luăm drept arbitru, de vreme ce 
motivul Disputei sunt gândurile şi sentimentele voastre lipsite de orice 
conţinut? 

Voi vă certaţi pe tema lui Abedam, care ne-a încântat pe toţi timp de 
trei zile cu înţelepciunea lui, unii afirmând că este Iehova, alţii că nu este. 

Dar eu vă spun: întrebaţi-vă mai întâi dacă există Iehova însuşi! 

Ce veţi face dacă vă voi spune că nu există nici un Iehova, ci numai 
spaţiul nesfârşit, înconjurat de timpul infinit? 

întreaga natură ne învaţă că forţele mute care există în acest spaţiu 
intră în conflict unele cu altele, dând naştere la forme supuse forţelor oarbe, 
care le manipulează într-un fel sau altul. Care dintre aceste forţe s-a 
manifestat însă până acum în calitate de Iehova? 

Oare nu este mai înţelept să considerăm că tot ceea ce ne înconjoară s- 
a dezvoltat gradat sub presiunea forţelor naturii, care operează inclusiv în 
interiorul nostru, decât să credem în tot felul de vise lipsite de orice conţinut? 

Dacă ar exista într-adevăr o forţă care să corespundă - prin deplina sa 
conştiinţă de sine - conceptului de Dumnezeu, aceasta nu ar putea ţâşni decât 
dinlăuntrul nostru, de vreme ce noi suntem primele fiinţe din marea sferă de 
activitate a acestor forţe naturale în care acestea tind să devină din ce în ce 
mai independente şi mai conştiente de sine. 

Aţi văzut vreodată o piatră transformându-se într-o picătură de apă? 
Invers, acest fenomen este însă posibil, căci orice pietricică este alcătuită 
dintr-un număr infinit de picături solidificate, care, dacă ar fi dizolvate din 
nou, ar creşte nivelul apelor mării cu nu mai puţin de jumătate. 

In mod similar, Dumnezeu nu poate naşte decât înlăuntrul nostru, ca 
forţă centrală a conştiinţei de sine, la fel cum o piatră se naşte din mai multe 
picături de apă, şi nu invers! 

Realizaţi aşadar inutilitatea dezbaterii voastre şi gândiţi-vă la ceea ce 
v-am spus. Meditaţi mai întâi asupra înţelepciunii profunde, şi abia apoi 
aplicaţi această cunoaştere disputelor voastre. Aţi înţeles cuvintele mele? 
Amin ". 

Auzind asemenea cuvinte, cei patru au început să tremure din toate 
încheieturile şi s-au făcut albi ca varul. Unul singur a îndrăznit să îngaime: 
„Frate, de ce ne-ai ucis? Ce mai suntem noi acum şi ce mai putem aştepta de 
la viaţă? Nimic altceva decât distrugerea finală, pentru eternitate. 

O, mai bine ne-ai fi lăsat în greşeala noastră! Cât de fericiţi eram 
atunci! 

Cel puţin, inimile noastre aveau de ce să se agate. Acum, ne-ai aruncat 
în abisul pierzaniei eterne. Ce mai putem face de acum înainte? 

O, Iehova, o, Abedam, ce bine ar fi dacă ai mai fi printre noi! Am 
prefera de o mie de ori să fim amăgiţi de Tine, decât să fim treziţi la o 
realitate atât de brutală de către Enoh! 

Enoh, - amăgeşte-ne din nou, ca să cunoaştem din nou liniştea în 
această viată. Amin ". 



Capitolul 33 

Enoh îi sfătuieşte pe cei patru să caute adevărul şi să îl recunoască 
singuri pe Dumnezeu 

(22 septembrie 1842) 



Văzând starea de profundă tulburare a celor patru, Enoh le-a spus: 
„înţeleg că nu vă pasă atât de mult de adevăr, ci mai degrabă de un trai 
confortabil şi călduţ, fără să faceţi vreun efort serios de a afla adevărul. 

Vai vouă, nerozi adormiţi! Ce la v-a folosit până acum traiul călduţ pe 
care l-aţi avut? 

In viaţa oricărui om vine o zi a marii revelaţii, cu marea ei spaimă şi 
teroare, dar cel care s-a pregătit multă vreme pentru ea nu va fi surprins şi nu 
va cădea pradă disperării. 

In schimb, cel care nu face decât să se amăgească singur, astfel încât 
să îşi poată continua somnul confortabil în noaptea propriei sale amăgiri, va fi 
cuprins de o spaimă de moarte atunci când va auzi chemarea divină şoptindu- 
i la ureche: „Somnorosule indolent, trezeşte-te la moarte!" 

Ascultaţi-mă! Dacă aţi fi fost cu adevărat preocupaţi de Iehova, v-aţi fi 
pus încă cu mult timp în urmă marile întrebări, de genul: ,Cine este Iehova şi 
unde se află El?' 

Voi aţi preferat însă să evitaţi asemenea eforturi mentale, crezând 
orbeşte în orice vi s-a spus. Să vă gândiţi personal la aceste cuvinte vi se 
părea prea obositor. De aceea, Abedam a fost nevoit să vă trezească din 
somnul vostru de moarte, în care aţi mai fi dormit şi astăzi, fără să vă puneţi 
vreodată întrebări profunde legate de natura lui Iehova. 

O, nefericiţilor cu inima călduţă, a sosit vremea să vă preocupaţi de 
viaţă! Ce aţi făcut timp de 200 de ani, deşi nu ştiaţi aproape nimic despre 
Iehova? Cel puţin, acum aţi aflat care este adevărul despre Iehova. Pe vremea 
aceea nu ştiaţi însă nimic despre El, dar nici nu v-aţi propus vreodată să aflaţi 
mai multe, căci aţi preferat întotdeauna amăgirea în locul adevărului. De ce 
aţi venit astăzi aici, lucru pe care nu l-aţi făcut niciodată înainte? 

Pentru că Abedam v-a trezit într-o oarecare măsură din visul vostru 
întunecat referitor la Dumnezeu! 

Iar acum, nu vă doriţi altceva decât restabilirea acestui Dumnezeu 
amăgitor, pentru a vă putea continua somnul călduţ. Lucrul acesta nu mai este 
însă posibil. 

Voi nu v-aţi dorit cu adevărat lumina, ci doar o lumină materială. Eu 
v-am oferit însă lumina adevărului. De ce doriţi să vă întoarceţi atunci la 
vechea amăgire a simţurilor, respingând această lumină? 

E simplu: pentru că voi nu aţi venit aici de dragul adevărului, ci pentru 
a scăpa de decepţia provocată de această zguduire. Vi-1 doriţi înapoi pe 
vechiul vostru Iehova pentru a vă redobândi somnul cel dulce în care v-aţi 
complăcut atâta vreme, în timp ce noi vegheam aici, luptându-ne continuu cu 
moartea! 

Haide, vegheaşi alături de noi şi ajutaţi-ne să ducem pe umerii noştri 
povara incredibil de grea a morţii. Văd că aveţi umerii laţi şi că sunteţi 
suficient de puternici pentru a ne ajuta în această sarcină a noastră. 

Adevăr vă spun: vechiul Iehova nu vă va fi de nici un folos în întreaga 
eternitate, dacă nu veţi construi în voi înşivă un nou Iehova. 

Aceasta este semnificaţia primului meu discurs faţă de voi: Iehova 
trebuie să plece dintre noi, tocmai pentru a putea exista pentru noi. In caz 
contrar, o mie de Iehova exteriori nu ne-ar folosi la nimic. 

La ce îi foloseşte unei pietre faptul că eu exist pe deplin conştient de 
sine? 

Dacă piatra ar putea deveni conştientă de sine, transformându-se într-o 
fiinţă liberă, mi-aş dori într-adevăr să însemn ceva pentru ea, la fel cum 
însemn pentru voi. La ora actuală, ce însemn eu pentru această piatră? Nimic, 
absolut nimic ! 

Aceeaşi relaţie care există între mine şi această piatră se aplică în 
cazul vostru şi al vechiului vostru Iehova. 

Acest Iehova trebuie să atingă mai întâi stadiul suprem al conştiinţei 
de sine înlăuntrul vostru, prin voinţa voastră activă, înainte de a putea deveni 
pentru voi un Iehova activ. Iar acest lucru nu va putea fi realizat decât prin 
efortul vostru direct. Dacă veţi da greş în acest efort, Iehova nu va putea 
exista niciodată pentru voi, la fel cum noi toţi nu existăm pentru această 
piatră. 

Aşadar, nu îmi mai cereţi noi amăgiri, ci începeţi să căutaţi adevărul. 
Invăţaţi-1 din marea carte şi din semnele naturii, şi atunci veţi înţelege dacă 
inimile voastre sunt pregătite pentru a primi sămânţa lui Iehova. 

Acum retrageţi-vă vreme de o gradaţie a umbrei pe ceas şi reflectaţi la 
cuvintele mele. Apoi întoarceţi-vă, iar noi vă vom testa inimile după măsura 
iubirii din ele. Haideţi, plecaţi. Amin ". 



Capitolul 34 

Cei patru se sfătuiesc între ei 

(23 septembrie 1842) 



Cei patru s-au înclinat în faţa patriarhilor, după care s-au retras de pe 
colină într-o poieniţă, unde s-au instalat şi au început să se sfătuiască astfel 
între ei: 

„Fraţilor, a spus unul, ce credeţi: putem avea încredere în cuvintele lui 
Enoh, sau nu? 

Personal, sunt de părere că de data aceasta marele Enoh greşeşte. 

La urma urmei, este şi el un om, la fel ca şi noi, iar greşeala face parte 
din natura umană. 

Deşi Atotputernicul 1-a înzestrat cu o mare înţelepciune şi 1-a numit 
mare preot, El nu 1-a ridicat totuşi deasupra naturii umane, astfel încât este 
acelaşi Enoh ca şi mai înainte, care - la fel ca oricare alt om - poate comite 
greşeli. 

Sunt absolut sigur că de data aceasta a comis o asemenea greşeală, şi 
încă una dintre cele mai mari. 

Pur şi simplu, nu înţeleg cum de mi-am păstrat cumpătul în prezenţa 
lui! 

Spre exemplu, ce mi-ar fi putut răspunde dacă i-aş fi spus, atunci când 
L-a repudiat pe Dumnezeu: , Frate, dacă ceea ce afirmi tu este adevărat, atunci 
cu siguranţă nu am mai fi nevoiţi să ne construim cu atâta efort locuinţe. 

Căci, dacă noi am putut apărea fără ajutorul unui Creator atotputernic 
- deşi suntem infinit mai perfecţi decât aceste locuinţe ale noastre, întrucât 
putem gândi, vorbi şi simţi - de ce nu ar putea apărea în mod spontan 
locuinţele, fără ajutorul nostru, cu atât mai mult cu cât sunt infinit mai puţin 
complexe decât noi?' 

Mi-aş pune rămăşag viaţa că şi dacă ar aştepta o eternitate, bunul 
Enoh nu ar putea vedea o locuinţă răsărind singură din pământ, oricât de mult 
şi-ar dori acest lucru. 

Cum am putea fi noi rezultatul forţelor oarbe ale naturii, când acestea 
sunt chiar mai puţin conştiente de sine decât noi? 

Nu, fraţilor, Enoh nu mă va putea convinge niciodată de acest lucru! 
Dimpotrivă, îi voi dovedi eu că deşi a fost numit mare preot, nu este decât un 
prost! - Ce ziceţi? Am dreptate, sau nu?" 

Un al doilea vorbitor s-a ridicat atunci şi a spus: „Ai întru totul 
dreptate, frate. Dacă nu ar fi fost respectul faţă de patriarhi, te asigur că cu un 
singur cuvânt l-aş fi redus la tăcere pe Enoh. 

Mi-ar fi plăcut să aud ce poate răspunde el la o simplă întrebare: 
,Enoh, dacă ceea ce ne-ai spus este adevărat, aş vrea să ştiu cum poate fi 
explicată iubirea faţă de Dumnezeu?' 

Fraţilor, dacă Enoh mi-ar fi putut răspunde măcar o singură silabă la 
această întrebare, fără a se contrazice, vă asigur că aş fi fost dispus să înghit 
pe loc orice munte pe care mi l-aţi fi indicat! 

Căci dacă Iehova este doar un concept fals, menit să prezerve 
indolenţa spiritului nostru, înseamnă că şi iubirea pe care i-o purtăm este tot o 
minciună. Ar rezulta atunci că trăim cu toţii în minciună, inclusiv Enoh! 

Iar dacă tot trăim în minciună, l-aş mai întreba pe Enoh: , Frate, cu ce 
se mai deosebeşte atunci înţelepciunea ta de nebunia noastră?' 

Spuneţi-mi sincer, ce ar mai fi putut răspunde Enoh la o asemenea 
întrebare? 

Cu siguranţă, nimic, căci ar fi prins în capcană şi ar fi incapabil să mai 
rostească un singur cuvânt". 

„Poate ne-a luat drept nişte săraci cu duhul, a spus şi al treilea, care 
credem orice ni se spune. 

Dar voi avea grijă ca la următoarea noastră întâlnire să îl fac să vadă 
cât de proşti suntem! O fi el mare preot, dar vă asigur că se va simţi ca şi cum 
ar muşca dintr-un măr pădureţ necopt. Mă simt exact ca un nor plin de apă, 
din care furtuna stă să izbucnească. 

Este suficient un mic vânticel, iar Enoh va fi tratat pentru refuzul lui 
de a-L accepta pe Dumnezeu mai rău decât ne-am simţit noi în ziua de 
dinainte de Sabat. Este evident, că ne-a jucat o festă, dar voi avea grijă să-şi 
primească pedeapsa. 

Mai degrabă aş crede că nu exist eu însumi decât să admit că Enoh nu 
crede în existenţa lui Dumnezeu. 

Este evident că ne-a jucat o festă şi că şi-a bătut joc de noi. 

Dar voi avea grijă să îl prind în capcană, astfel încât să se simtă la fel 
ca o piatră care a căzut pe fundul mării, de unde nu mai are scăpare. 

Ce răspuns mi-ar putea da dacă îl voi întreba direct: ,Enoh, mare preot 
lipsit de respect, în marea ta orbire, ne-ai minţit de două ori! Căci dacă nu a 
existat niciodată un Iehova, atunci ai vorbit în vânt. 

Cu siguranţă, şansa oarbă nu te-a înzestrat cu mai multă înţelepciune 
decât pe noi. Dacă noi suntem nişte nebuni, de ce ai fi tu mai înţelept? 

Pe de altă parte, dacă există vechiul Iehova, atunci eşti şi vei rămâne 
în faţa noastră doar un mincinos'. 

Ei, fraţilor, ce ar putea răspunde Enoh la această întrebare?" 

Iar cel de-al patrulea a strigat, la unison cu primii doi vorbitori: „Un 
singur lucru: ,Aveţi dreptate, nu sunt decât un măgar, iar marea mea preoţie 
este egală cu zero în faţa voastră'. 

In ceea ce priveşte pe Abedam, vă propun să ne unim forţele şi să-i 
demonstrăm marelui preot că Acesta a fost Iehova însuşi, lucru evident din 
faptele Sale şi din cuvintele pe care le-a rostit. 

Dacă va contesta acest lucru, îl voi întreba pur şi simplu: , Frate, la 
urma urmei, cine a făcut din tine un mare preot? 

Dacă El nu înseamnă nimic, atunci nici tu nu ai vreo însemnătate, iar 
cel mai bun lucru ar fi să abdici din funcţia de mare preot, căci o asemenea 
instituţie nu se potriveşte cu un blasfemiator'. 

Ce ar mai putea răspunde Enoh în faţa unei asemenea evidenţe?" 

Cei patru au ajuns astfel la o unanimitate de păreri. Primul vorbitor s-a 
ridicat atunci în picioare şi li s-a adresat celorlalţi: „Fraţilor, de vreme ce am 
căzut de acord, vă propun să mergem şi să punem lucrurile la punct. 

Vă spun sincer, ard de nerăbdare să văd ce va ieşi din toată această 
poveste. în ceea ce îl priveşte însă pe Enoh, sunt convins că va rămâne 
complet fără replică. Aşadar, să mergem. Amin ". 

Capitolul 35 

Disputa dintre cei patru şi Enoh 

(26 septembrie 1842) 

Cei patru s-au ridicat atunci în picioare şi s-au întors pe vârful colinei. 
Ajunşi aici, ei au început imediat să se certe în legătură cu cel care va lua 
primul cuvântul în faţa lui Enoh. 

După ce au întors chestiunea pe toate feţele, primul vorbitor le-a spus 
celorlalţi: „Ştiţi ce? Haideţi mai bine să aşteptăm ca Enoh sau altcineva să ni 
se adreseze. 

Cel căruia i se va adresa îi va răspunde şi va lămuri astfel lucrurile. Pe 
de altă parte, dacă nimeni nu ni se va adresa, lucrurile vor fi oricum lămurite, 
aşa că nu vom mai avea altceva decât făcut decât să îi întoarcem spatele 
marelui preot, pentru totdeauna. 

Sunt convins că sunteţi întru totul de acord cu mine", lucru pe care 
ceilalţi l-au confirmat pe loc. 

Văzându-i, Enoh s-a îndreptat însă imediat către ei - la îndemnul 
lăuntric primit de la Abba - şi 1-a întrebat pe primul dintre ei: „Ei bine, 
fraţilor, la ce concluzie aţi ajuns? Dezvăluiţi-mi-o cu toată sinceritatea!" 

Primul vorbitor şi-a adunat puterile, deşi tremura din toate 
încheieturile, şi i-a răspuns cu o voce cam palidă: „Dragă frate Enoh! La ora 
actuală, eu şi fraţii mei nu-ţi putem da decât un singur răspuns: dacă îţi 
păstrezi afirmaţia anterioară, din cauza unei eventuale orbiri, nu putem decât 
să te compătimim din toată inima, fără a te putea ajuta însă. 

Dacă părerea ta diferă totuşi de cea exprimată anterior, înseamnă fie 
că eşti plin de răutate şi orgoliu, fie că ai dorit să le joci o festă sinistră 
bieţilor tăi fraţi, fără să te gândeşti nici o clipă cât de tare i-ai putea răni. 

în acest caz, considerăm cu nu meriţi nici un fel de răspuns, oricât de 
mare preot ai fi. 

Indiferent care este adevărul în ceea ce te priveşte, noi ne-am dat 
imediat seama de slăbiciunea argumentelor tale, în numele cărora ne-ai făcut 
nerozi, deşi unicul nerod erai tu, căci nu noi, ci tu ai fost acela care L-a 
repudiat pe Iehova. 

Acesta este unicul răspuns pe care ţi-1 putem da. 

De aceea, în funcţie de cauza orbirii tale, poţi accepta fie regretul 
nostru în ceea ce te priveşte, fie contestaţia noastră fermă în faţa răspunsului 
oferit de tine. 

Sperăm ca de data aceasta să fi fost mai expliciţi decât înainte". 

Dar Enoh le-a replicat celor patru, spunându-le: „O, fraţilor, aţi găsit 
exact răspunsul pe care îl aşteptam de la voi. 

Nu vă înşelaţi decât într-o singură privinţă: în ceea ce priveşte 
motivele care au stat la baza discursului meu. Dacă aceste motive nu ar fi fost 
extrem de diferite de cele pe care mi le-aţi imputat, nu v-aş fi adresat nici un 
cuvânt. Am făcut-o totuşi cu unicul scop de a vă trezi din somnul vostru 
spiritual, acum v-aţi trezit, iar voi mi-aţi dat răspunsul aşteptat, lucru care nu 
poate decât să-mi bucure inima. 

Nu am dorit nici o clipă să vă mint, ci doar să fiu un frate bun pentru 
voi, conform ordinii divine, lucru de care vă puteţi da seama cu uşurinţă din 
următoarea argumentaţie: 

Deşi absolut omniprezent, Dumnezeu nu poate fi văzut de nimeni, 
ceea ce nu face din El un mincinos. Potrivit ordinii Sale eterne, El nu poate fi 
văzut decât dacă El însuşi doreşte să se reveleze în calitate de Părinte copiilor 
Lui, pentru a-i învăţa şi educa în vederea vieţii eterne. 

Dacă am susţinut în faţa voastră că Iehova nu există, am făcut-o numai 
pentru că în inimile voastre El chiar nu exista, nefiind prezent decât pe buzele 
voastre. 

Or, la ce poate folosi un nume mort dacă în inima omului el nu are un 
corespondent viu? Adevăr vă spun: el reprezintă adevărata repudiere a lui 
Dumnezeu! 

Văzând cu stau lucrurile cu voi, am acţionat la fel ca o oglindă, 
asumându-mi acest neadevăr ca şi cum l-aş gândi cu adevărat şi punându-vi-1 
în faţă, cu scopul de a vă trezi. 

Iată deci cum stau lucrurile: abia acum L-aţi găsit pe Iehova în 
Abedam, căzând cu toţii de acord în această privinţă; putem spune deci că aţi 
repurtat o victorie în inimile voastre. 

De aceea, urmaţi-mă şi veţi primi o iniţiere chiar mai înaltă, pentru a 
vă convinge cu adevărat dacă sunt un mare preot demn de acest nume sau nu. 

Căci există printre noi Cineva care vă poate da adevărata iniţiere întru 
Dumnezeu. Amin ". 



Capitolul 36 

Viziunea perfectă asupra lui Dumnezeu. înţelepciunea - fructul 
unei inimii vii 



(27 septembrie 1842) 



După care, Enoh i-a condus personal pe cei patru către Abba cel sfânt 
şi le-a spus: „Fraţilor, acesta este necunoscutul despre care vă spuneam că vă 
va da o iniţiere superioară referitoare la Iehova, dar şi despre mine. De aceea, 
ascultaţi-L şi urmaţi-L. Amin ". 

Abba s-a îndreptat imediat către cei patru şi i-a întrebat: „De vreme ce 
discursul lui Enoh v-a ofensat atât de mult încât inimile voastre s-au simţit 
de-a dreptul întărâtate împotriva marelui preot, spuneţi-Mi, care este viziunea 
voastră asupra lui Iehova?" 

Primul vorbitor s-a ridicat să vorbească şi a spus, pe un ton ferm: 

„Om bun, prietene şi frate, este destul de greu să găseşti un răspuns 
valabil la întrebarea ta - dar nu este la fel de greu să îţi dezvălui ideile noastre 
generale referitoare la Iehova, împărtăşite de toţi fraţii de prin părţile noastre. 
De aceea, ascultă-mă. 

Noi înţelegem prin Dumnezeu Puterea Primordială, eternă şi absolut 
perfectă, care umple întreaga infinitate cu conştiinţa sa de sine. 

Această putere se poate manifesta oriunde, fiind simultan o voinţă 
absolut liberă, care operează în funcţie de ideile sale înnăscute, care cresc din 
abundenţă şi într-o deplină luciditate în sânul ei, dar şi de lumina sa, născută 
din activitatea ei neîncetată. 

Iată, aceasta este viziunea generală referitoare la Dumnezeu pe care o 
acceptăm cu toţii. In ceea ce priveşte însă esenţa substanţială a acestei puteri 
primordiale, infinite şi eterne, aceasta depăşeşte cu mult puterea noastră de 
înţelegere, astfel încât nu îţi pot oferi o definiţie valabilă. 

Există nenumărate speculaţii în privinţa ei, dar acestea nu ar trebui 
luate ca repere. 

Pe de altă parte, eu şi alţi câţiva fraţi ai mei credem că această putere 
se manifestă întrucâtva la fel ca iubirea noastră, căci întreaga natură pare un 
martor incontestabil al acestui adevăr. 

Nici chiar piatra inertă pe care stăm acum nu este absolut tăcută, ci ne 
vorbeşte ca şi cum ne-ar spune prin fiinţa ei: ,Eu îmi ţin fixate părţile 
componente de centrul lor atotputernic pentru că le iubesc'. 

Dacă până şi o piatră declară aşa ceva, cu siguranţă şi restul naturii 
ascultă de această lege, şi cu atât mai mult noi, oamenii, cu conştiinţa noastră 
de sine, născuţi din iubirea împărtăşită a doi părinţi. 

De vreme ce pornim de la această premisă, noi îndrăznim să afirmăm 
că în Sine, Dumnezeu este iubirea cea mai pură şi cea mai sfântă, care îi 
permite să se manifeste ca Iehova sau ca şi Creatorul preabun, înţelept şi 
atotputernic al tuturor lucrurilor, atât înlăuntrul omului cât şi în afara acestuia, 
într-o formă umană, dar absolut perfectă. Atunci când se manifestă înlăuntrul 
omului, El apare prin iubirea cea mai pură pentru propria Sa divinitate, iar în 
afara omului se poate manifesta fie printr-o putere activă desăvârşită, fie într- 
o formă umană vizibilă, absolut perfectă, de care nu este însă legat, aşa cum 
suntem noi de trupul nostru. 

Iată deci, om bun, prietene şi frate, care este viziunea noastră generală 
despre natura lui Dumnezeu. Este rândul tău să confirmi sau să conteşti 
această viziune". 

Luând cuvântul, Abba le-a spus celor patru: „Răspunsul tău a fost 
perfect, căci exact aşa stau lucrurile. 

Această viziune nu poate fi însă de nici un folos dacă este rezultatul 
propriei reflecţii sau al instrucţiunilor verbale primite. 

Pentru a deveni cu adevărat benefică, ea trebuie să devină un 
sentiment clar, intuitiv, al inimii tale, sau şi mai bine, să derive din activitatea 
acesteia. 

Numai în aceste două cazuri va proclama cu voce tare această forţă a 
vieţii, trezită acum în fiinţă, că Dumnezeu este în Sine iubirea cea mai pură şi 
cea mai sfântă, şi că nici una din creaturile Sale, dar mai presus de toate copiii 
adevăraţi ai acestei iubiri, nu vor putea cunoaşte moartea. 

De aceea, se poate spune că cine nu L-a găsit pe Dumnezeu în această 
manieră nu L-a găsit deloc, căci Dumnezeul lui nu este un Dumnezeu al 
vieţii, ci doar al speculaţiei raţionale, care nu are valoare decât până la 
înlocuirea ei cu viziunea superioară de care ţi-am vorbit. 

In schimb, se poate spune că cel care L-a găsit pe Dumnezeu în forma 
Sa vie, în inima sa, L-a găsit în persoană, şi nici o putere din univers nu-L va 
mai putea înlocui vreodată în inima sa. 

Iată, deci, cum stau lucrurile. Spune-Mi acum care este părerea ta 
legată de Abedam şi de marele preot, pentru a-ţi putea explica apoi cum stau 
lucrurile şi în această privinţă. Amin ". 

Capitolul 37 

Tripla natură a lui Abedam cel Mare şi natura lui Enoh - ca 
instrument al Domnului 

(28 septembrie 1842) 

Primul vorbitor li s-a adresat atunci celor trei fraţi ai său: „Dacă 
sunteţi de acord, voi continua să vorbesc eu în numele vostru. Dacă vreunul 
dintre voi doreşte totuşi să ia cuvântul, foarte bine". 

Dar ceilalţi trei i-au răspuns: „Frate, continuă să vorbeşti în numele 
nostru, de vreme ce tot ai început, căci, oricum, gândim la unison în această 
privinţă". 

Auzind răspunsul fraţilor săi, primul vorbitor a luat din nou cuvântul, 
afirmând cu şi mai mult curaj decât prima oară: 

„Om bun, prietene şi frate, am constatat din discursul tău anterior că ai 
o mare înţelepciune. De aceea, voi încerca să manifest şi eu o înţelepciune 
similară în faţa ta, în semn de respect faţă de înţelepciunea de care ai dat 
dovadă, aşa că ascultă-mă cu atenţie. 

In ceea ce îl priveşte pe Abedam, care a stat tip de trei zile în mijlocul 
nostru, realizând numeroase miracole, părerea noastră legată de el este 
următoarea: 

Abedam este o fiinţă cu o natură dublă, ba aş putea spune chiar triplă. 

Are o natură dublă pentru că prin el s-au manifestat deopotrivă natura 
umană şi cea divină. Natura umană s-a manifestat prin înfăţişarea Lui, care 
semăna întru totul cu a noastră. Natura Lui divină s-a manifestat prin 
cuvintele şi faptele Sale, căci orice cuvânt al Lui avea simultan calitatea de 
faptă împlinită. 

Orice om poate gândi şi îşi poate manifesta dorinţele, dar gândurile şi 
intenţiile sale reprezintă simple creaţii subtile care nu se pot manifesta 
instantaneu, ci doar printr-un efort laborios şi cu ajutorul forţelor mecanice şi 
organice, imitând astfel propria sa creaţie, dar într-o manieră mult mai 
imperfectă. 

Spre exemplu, noi putem gândi şi pronunţa cuvântul , iarbă'. Aceasta 
se află înlăuntrul nostru, ca şi cum ar fi fost creată, dar nu o putem manifesta 
în exterior într-o manieră atât de perfectă precum am gândit-o, căci fiinţa 
noastră este condiţională, şi implicit limitată. Noi nu putem crea după 
modelul infinit al lui Dumnezeu, ci doar la o scară mică, în limitele propriei 
noastre fiinţe, la fel cum Divinitatea operează în spaţiul fiinţei Sale nesfârşite. 

Lucrurile au stat însă cu totul altfel în cazul lui Abedam. Fiind una cu 
Iehova, acesta putea manifesta orice, în orice formă dorea! Deşi a apelat la 
forma umană a lui Abedam, Divinitatea a operat tot în infinitatea Ei, astfel 
încât orice cuvânt rostit de gura lui Abedam devenea instantaneu faptă. Toate 
lucrurile pe care le vedem noi nu sunt altceva decât gândurile şi cuvintele 
acestei Divinităţi infinite, aflate într-un număr infinit în sânul acestei 

Divinităţi. Atunci când Divinitatea însăşi le rosteşte, este firesc ca aceste 
gânduri să devină vizibile, la fel cum ne apar nouă înşine gândurile pe care le 
rostim cu suficientă fermitate în mintea noastră. 

Iată deci, om bun, prietene şi frate, care este viziunea noastră în 
legătură cu Abedam. Evident, cineva ar putea obiecta, spunând: 

,Dacă aşa stau lucrurile, ce se poate spune despre forţa care operează 
uneori miracole într-un om obişnuit, dându-i acestuia putere asupra 
gândurilor lui Dumnezeu?' 

Răspunsul meu este următorul: în acest caz, omul respectiv a devenit 
el însuşi o manifestare a Divinităţii, care operează prin el la fel cum a operat 
prin Abedam, deşi la o scară mai mică. Prin Abedam, Divinitatea s-a 
manifestat la cea mai mare scară cu putinţă. 

Rezultă că manifestarea divină nu îşi are sorgintea în esenţa omului, ci 
numai în esenţa lui Dumnezeu, care a dorit să se manifeste în acest fel prin 
omul respectiv. 

Acest principiu se aplică şi în cazul lui Enoh, care nu este altceva 
decât un om la fel ca oricare dintre noi. De vreme ce Dumnezeu, prin gura lui 
Abedam, 1-a ales însă pe el, numindu-1 mare preot, adică instrumentul prin 
care să se manifeste ori de câte ori doreşte în faţa oamenilor, prin cuvânt sau 
prin faptă, rezultă că Enoh este astăzi foarte aproape de ceea ce a fost 
Abedam, adică un instrument sacru prin care esenţa infinită a lui Dumnezeu 
se poate manifesta local şi temporar. 

Ca om, Enoh nu poate face nimic mai mult decât mine. Când 
realizează ceva miraculos, Cel care se manifestă prin el este Dumnezeu, - 
lucru pe care Enoh îl cunoaşte mult mai bine decât mine, fiind un om 
înzestrat cu o înţelepciune atât de profundă! 

Spuneam mai devreme că Abedam poate fi privit chiar ca o fiinţă cu o 
triplă natură. Cea de-a treia dimensiune a Sa derivă din faptul că El a 
manifestat puterea divină în toată plenitudinea sa - aşa, cel puţin, mi s-a părut 
mie - întrucât a afirmat cu cea mai deplină autoritate că reprezintă iubirea cea 
mai pură a lui Dumnezeu, acţionând şi vorbind cu aceeaşi autoritate ca şi cum 
Divinitatea i-ar fi fost pe deplin supusă, şi nu ca şi cum El ar fi fost supus 
Divinităţii. 

Rezultă, cum spuneam, o triplă dimensiune a naturii lui Abedam: pe 
de o parte, El este Divinitatea însăşi, întrucât este Iubire; apoi, este însăşi 
omnipotenţa activă a lui Dumnezeu, căci Cuvântul Său este iubire pură; şi în 
sfârşit, este iubirea însăşi, de vreme ce Divinitatea s-a manifestat plenar prin 
El, în toată plenitudinea puterii Ei. 

Iată deci care este părerea noastră referitoare la Abedam şi la Enoh. 
Aşteptăm acum să vedem în ce măsură o vei accepta sau o vei critica, întrucât 
numai înţelepciunea poate testa şi explica înţelepciunea. Dar mai presus de 
toate, slăvit fie numele lui Dumnezeu. Amin ". 

Capitolul 38 

Diferenţa care există între rigoarea intelectului şi înţelepciunea 
inimii 

(30 septembrie 1842) 



Atunci, Abba s-a adresat astfel vorbitorului şi fraţilor săi: „Adevăr îţi 
spun: mi-ai dat răspunsul corect şi nu poate fi altul mai bun. 

Dar cuvintele tale s-au născut din intelectul tău lumesc, plin de rigoare 
şi de corectitudine. 

întrucât ai ajuns la asemenea concluzii pe calea gândirii mature şi a 
reflecţiei profunde, simţurile sufletului tău s-au dezvoltat într-o oarecare 
măsură; cu toate acestea, spiritul tău nu s-a trezit deloc, fiind practic mort. Iţi 
voi demonstra acest lucru cu ajutorul câtorva parabole. 

Sufletul şi simţurile sale reprezintă floarea spiritului. Dacă rupi un 
liliac încă neînflorit şi îl pui în apă, el va înflori şi va mirosi la fel ca şi cel 
care a rămas în copacul viu. In ceea ce priveşte însă coacerea seminţei vii, 
aceasta este imposibilă în cazul liliacului rupt, care se va veşteji în câteva zile 
şi va muri. Căci viaţa seminţei nu îşi trage esenţa din floare, a cărei unică 
sarcină este aceea de a da formă corpului seminţei; viaţa ei îşi trage seva din 
rădăcina implantată în solul care musteşte de viaţă. 

Acelaşi lucru este valabil şi în cazul omului care aspiră doar către 
înţelepciunea pură. In sine, înţelepciunea nu înseamnă nimic altceva decât 
floarea ruptă a unei plante, separată de rădăcina ei dătătoare de viaţă, şi deci 
incapabilă ea însăşi să dea naştere vieţii. Apa în care este aşezată floarea nu 
dispune de viaţa solului, deşi are capacitatea de a elibera această viaţă atunci 
când udă rădăcina, care devine astfel receptivă prin intermediul ei la viaţa din 
interiorul solului. 

Rădăcina copacului vieţii şi a inimii este iubirea, în timp ce 
capacitatea de înţelegere a inimii, care se manifestă prin sentimente, 
reprezintă solul. De aceea, toţi cei care doresc să dea naştere fructelor vieţii 
trebuie să îşi fertilizeze solul şi să îşi hrănească rădăcinile. In acest fel, din 
tulpina sănătoasă, care se sprijină pe o rădăcină puternică, se vor naşte mai 
întâi florile, iar din acestea seminţele vii. 

înţelegerea ta legată de Abedam şi de Enoh este la fel de apropiată de 
adevăr cum este liliacul rupt şi pus în apă de seamănul său din copacul cel 
viu. Dacă ai dori însă să cauţi seminţele, nu le-ai găsi, căci îţi lipsesc solul şi 
rădăcina. - înţelegi ce îţi spun? 

Ascultă acum o altă parabolă! Vara, când este foarte cald afară, din 
pământ răsar o sumedenie de plante. Când vine însă iarna, marea încercare a 
vieţii, ea distruge tot ce a creat lumina, - dar nu poate ucide rădăcina şi 
seminţele din sol care au atins maturitatea deplină. 

La fel stau lucrurile şi cu înţelegerea ta referitoare la Abedam şi la 
Enoh. Intelectul se poate agăţa de Abedam şi de Enoh atât timp cât cei doi 
sunt de faţă, reflectând asupra lor până când ajunge la o concluzie finală. 
După ce a ajuns la această concluzie, soarele dispare şi începe iarna. 

Cunoaşterea va muri în curând şi va deveni moartă, ceea ce 
echivalează cu o cunoaştere falsă şi rea, la fel ca ciupercile care cresc pe sol, 
deşi nu au rădăcini şi nu fac seminţe. 

In schimb, dacă sunt primiţi cu iubire de inimă, atât Abedam cât şi 
Enoh vor creşte, transformându-se într-un arbore puternic, pe ramurile căruia 
îşi vor face sălaş până şi spiritele cerului. 

Căci Abedam devine astfel rădăcina, iar Cuvântul Său solul plin de 
viaţă din care se va naşte sămânţa cea vie, matură şi plină de viaţă, adică 
Enoh. Floarea acestui copac va fi superbă şi va da seminţei forma sa perfectă, 
care va permite perpetuarea de-a pururi a vieţii. - înţelegi ce îţi spun? 

Da, constat că acum înţelegi că floarea pusă în apă seamănă perfect cu 
cea vie. Dacă te vei limita însă la apa intelectului tău, din cunoaşterea ta nu va 
creşte nici o sămânţă vie, la fel cum nici o sămânţă nu poate creşte dintr-o 
floare pusă în apă. 

Adevăr îţi spun: plantează floarea ruptă de rădăcina sa în solul fertil al 
inimii, ud-o apoi cu apa vie care a curs din gura Mea, până când va face din 
nou seminţe. In continuare, plantează aceste seminţe în solul inimii tale, 
pentru ca din ele să se nască o nouă rădăcină a vieţii, pe care iarna să nu o 
mai poată distruge. Căci fără rădăcină, viaţa nu este posibilă. 

Constat că eşti uimit de înţelepciunea Mea, dar Eu îţi spun: aşteaptă 
până când îmi vei cunoaşte iubirea, şi atunci nu înţelepciunea Mea te va uimi, 
ci viaţa eternă, care este iubirea şi sursa primordială a oricărei înţelepciuni. 

Dacă cineva îţi dă o floare frumoasă, cum nu ai mai văzut, plăcerea ta 
va fi mare. Dar Eu îţi ofer întreaga plantă. Planteaz-o în sol şi vei avea parte 
deopotrivă de rădăcină, de floare, iar în cele din urmă, de sămânţa vieţii! 

încearcă să înţelegi ce ţi-am spus. Dacă sunt totuşi aspecte pe care nu 
le poţi înţelege, iată, aici sunt Eu, iar acolo se află Enoh. întreabă, iar noi îţi 
vom oferi răspunsurile dorite din rădăcina fiinţei noastre. Amin ". 

Capitolul 39 

Cuvântul lui Dumnezeu este precum apa cea vie. Parabola apei de 
ploaie, care este mai bună pentru plante decât apa de izvor 

(3 octombrie 1842) 



Uimit la culme de marea înţelepciune a străinului, primul vorbitor a 
luat cuvântul, spunând: „Ascultă, om bun, prietene şi frate, am înţeles tot ce 
mi-ai spus, căci te-ai exprimat cu o claritate desăvârşită, iar comparaţia cu 
floarea de liliac pusă în apă, care înfloreşte, dar nu face seminţe, a fost cât se 
poate de inspirată. 

îmi dau perfect seama că aşa se petrec lucrurile în întreaga natură, dar 
mai ales în cazul omului. Către finalul discursului tău, când ai devenit 
oarecum agitat, ne-ai dat un indiciu pe care trebuie să-ţi mărturisesc, dragă 
prietene şi frate, că nu l-am înţeles deloc. 

Ţi-ai comparat atunci propriile cuvinte cu o apă vie, recomandându-mi 
să ud floarea ruptă cu ea. Ai adăugat apoi că floarea va face seminţe, pe care 
ar trebui să le plantez din nou în solul inimii mele, pentru a obţine astfel o 
nouă rădăcină, din care să crească o nouă plantă, a cărei floare va face în 
sfârşit sămânţa vieţii eterne. 

Cuvintele tale au fost absolut corecte, pline de înţelepciune şi de 
claritate, dar afirmaţia legată de apa cea vie mi s-a părut cam îndrăzneaţă, sau 
poate că nu am înţeles-o deloc. 

De aceea, te rog să-mi faci o favoare frăţească, aducând mai multă 
lumină asupra ei, iar noi îţi promitem că vom cinsti fiecare cuvânt al tău, 
plantându-1 în solul viu al inimilor noastre, în speranţa că vom obţine sămânţa 
cea vie. 

Iată deci rugămintea mea, pe care te rog să mi-o îndeplineşti". 

Abba cel sfânt i-a răspuns astfel vorbitorului: „Adevăr îţi spun: ai pus 
din nou întrebarea corectă, căci totul depinde de felul în care înţelegi această 
chestiune. 

Cine nu înţelege că propriul Meu Cuvânt este apa vie, nu înţelege 
absolut nimic din Dumnezeu, din Abedam şi din Enoh. Căci numai apa vie îi 
poate revela aceste semnificaţii extrem de profunde. 

întrucât totul depinde de apa cea vie, se pune întrebarea: cum poate fi 
Cuvântul rostit de gura Mea o apă vie? 

Iţi voi explica acest lucru printr-o nouă metaforă: 

Ştiu că ai acasă o grădină, în care ai plantat numeroase plante utile. 
Din când în când, vara, când aerul devine foarte uscat, îţi uzi plantele cu apă, 
pentru ca ele să nu se usuce de tot. Oricât de mult le-ai uda însă, recolta finală 
va fi săracă, căci solul udat de apa de izvor nu poate asigura aceeaşi hrană vie 
ca şi cel udat de ploaia binecuvântată căzută din cer. 

înţelepciunea ta îţi spune: ,Un an secetos este un blestem, deopotrivă 
pentru plante şi pentru stomacurile noastre'. 

De ce este însă apa de ploaie mai bună şi mai hrănitoare decât cea 
turnată de tine din găleată? - Răspunde-Mi, ce spune înţelepciunea ta în 
această privinţă?" 

Vorbitorul a răspuns: „Este cât se poate de natural: pentru că apa de 
izvor şi-a cedat deja o bună parte din energie pământului, înainte de a ieşi la 
suprafaţă, oarecum secătuită. în schimb, apa de ploaie cade de sus, cu 
întreaga sa energie intactă, astfel încât o singură picătură este mai preţioasă 
pentru plante decât o întreagă găleată cu apă de izvor. - Sunt convins că ţi-am 
dat răspunsul corect". 

Abba cel sfânt a admis: „într-adevăr! Consideră atunci şi Cuvântul 
Meu o ploaie care cade din cerul vieţii. Vei înţelege atunci proprietăţile vii 
ale apei acestui Cuvânt, iar Abedam şi Enoh îţi vor apărea în adevărata 
lumină a divinităţii lor. încearcă să înţelegi ce ţi-am spus. Amin ". 



Capitolul 40 

Cei patru înţelepţi ai lumii îl recunosc în străin pe Domnul, 
înţelepciunea şi iubirea - drumul cel lung şi drumul cel scurt pentru 
căutătorii lui Dumnezeu 

(4 octombrie 1842) 



După discursul lui Abba, cei patru au rămas foarte intrigaţi. Fiecare se 
gândea în sinea sa: „Este un om cu totul ieşit din comun. 

Cine poate fi el şi de unde a venit? După felul în care vorbeşte, ai zice 
că este Iehova însuşi!" 

Primul vorbitor i-a întrebat atunci pe ceilalţi trei: „Fraţilor! Aţi auzit, 
la fel ca şi mine, cuvintele rostite de acest om - şi sunt convins că le-aţi 
înţeles la fel de bine ca şi mine. Ce credeţi despre el? Cine este? Cine ar putea 
fi?" 

Cel de-al doilea vorbitor a spus: „Frate, ştii că în anumite privinţe nu 
m-am înşelat niciodată, aşa că voi pune şi acum punctul pe i. 

Metafora grădinii, a udării plantelor, comparaţia dintre apa secătuită 
de izvor cu apa vie a ploii, asemănarea cuvintelor noastre cu apa lipsită de 
energie a izvorului, dar mai ales a cuvintelor sale cu ploaia cea vie căzută din 
cer şi indiciul final referitor la prezenţa lui Abedam - toate acestea mă fac să 
cred - dincolo de orice îndoială - că în acest om se ascunde Abedam Iehova 
însuşi! 

Iată, fraţilor, aceasta este părerea mea, care mă uimeşte în cel mai înalt 
grad, dar mă umple totodată de o fericire fără seamăn, aşa cum nu am mai 
simţit vreodată. 

Nu doresc să vă impun însă această părere a mea, aşa că sunt dornic să 
aud şi alte opinii". 

Al treilea vorbitor i-a replicat pe loc: „Fraţilor, eu cred că 
antevorbitorul meu nu a greşit deloc. Nu îndrăznesc să spun un Da din toată 
inima, dar dacă veţi cădea de acord asupra acestui aspect, atunci cu siguranţă 
nu voi spune Nu. 

Că acest om nu este un om obişnuit rezultă cât se poate de clar din 
fiecare din cuvintele lui. Singurul lucru care mai rămâne de dovedit este dacă 
avem de-a face chiar cu Abedam Iehova însuşi, sau cu un om prin care 
vorbeşte Spiritul Divin. 

Dacă ar fi să-mi exprim o părere pur personală - fără ca prin aceasta 
să doresc să aduc prejudicii părerii altora - eu aş înclina să cred mai degrabă 
că este chiar Abedam Iehova însuşi". 

Cel de-al patrulea vorbitor a luat şi el cuvântul, spunând: „Frate, cred 
că nu comit nici eu o greşeală aprobându-te întru totul. Cred că unanimitatea 
voturilor noastre este evidentă!" 

Atunci, primul vorbitor a tras concluzia: „Fraţilor, constat că suntem 
întru totul de acord! Aceasta a fost părerea mea secretă chiar după primul Său 
discurs şi sunt extrem de fericit să constat că suntem cu toţii la unison în 
această privinţă! Se pune însă întrebarea: ce vom face în continuare? Cum să 

îl abordăm din nou? Ce ofrandă i-am putea aduce? Cum îl vom putea privi în 
ochi? Ce am putea să-i mai spunem noi, când El a cunoscut cele mai secrete 
gânduri ale noastre încă de la începutul eternităţii, când, prin puterea 
Cuvântului Lui atotputernic, am devenit fiinţe gânditoare şi simţitoare? 

El, care a creat printr-un singur Cuvânt cerul şi pământul, ne-a adresat 
atâtea cuvinte nouă, cele mai nevrednice dintre creaturile sale! Ce mai putem 
face în aceste condiţii?" 

Dar Abba s-a îndreptat brusc către ei şi le-a spus: „Copii, prieteni şi 
fraţi! Inima Mea îşi găseşte o mare plăcere în voi; căci voi M-aţi găsit cu 
adevărat, aşa cum orice om liber are datoria să o facă. 

Calea voastră către Mine, Tatăl vostru preasfânt şi etern, a fost însă 
lungă şi grea. înţelepciunea avansează întotdeauna cu paşi mici şi grei, în 
timp ce iubirea zboară pur şi simplu, ca să spun aşa. Oricum, întrucât M-aţi 
găsit, este timpul să vă bucuraţi peste măsură, căci Eu, Dumnezeul vostru 
atotputernic, Mă aflu acum în faţa voastră, într-o formă vizibilă. 

Haideţi, veniţi cu toţii lângă inima Mea şi simţiţi că Eu sunt şi voi 
rămâne de-a pururi Tatăl vostru preasfânt şi preaplin de iubire! Veniţi, veniţi 
la Mine! Amin". 



Capitolul 41 

Iubirea - adevărata ofrandă şi adevărata formă de adoraţie. 
Domnul devine din nou invizibil 

(6 octombrie 1842) 



Şi atunci, s-au grăbit cu toţii către El, nu doar cei patru, ci toţi cei 
aflaţi pe vârful colinei. L-au îmbrăţişat pe Abba, vărsând lacrimi de iubire şi 
de fericire. Şi toţi L-au slăvit în inimile lor. 

Iar El i-a binecuvântat pe toţi şi le-a spus: „Dragii Mei copilaşi, L-aţi 
văzut acum cu toţii pe adevăratul Tată şi L-aţi cunoscut pe Dumnezeu în 
Mine. întrucât am venit la voi cu iubire, Mi-aţi răspuns cu aceeaşi iubire. De 
acum înainte aveţi datoria să credeţi cu tărie în inimile voastre că Eu singur 
sunt Tatăl cel bun, cel sfânt şi cel adevărat, şi unicul Domn al cerului şi al 
pământului, Dumnezeul întregii puteri, Creatorul, Conducătorul şi 
Susţinătorul tuturor lucrurilor, Viaţa Eternă perfectă, căci sunt Iubirea şi 
înţelepciunea infinită şi eternă în persoană. 

Credeţi cu tărie acest lucru în inimile voastre şi conştientizaţi în mod 
activ înlăuntrul votru că viaţa eternă se află în voi prin iubirea Mea. In acest 
fel, veţi cunoaşte de-a pururi fericirea, deopotrivă aici şi în lumea de dincolo, 
unde se află sălaşul etern al iubirii şi înţelepciunii Mele. In această lume veţi 
fi fericiţi deoarece nu veţi mai cunoaşte moartea, iar în lumea de dincolo 
deoarece abundenţa infinită a miracolelor vieţii eterne va continua să crească 
la nesfârşit în fiinţa voastră, în lumea spirituală. 

V-am binecuvântat acum ca unic Părinte al vostru. Binecuvântaţi-Mă 
şi voi în inimile voastre prin iubirea voastră constantă şi plină de credinţă, şi 



72 



dovediţi-Mi prin lucrările voastre spirituale credinţa voastră că Eu singur sunt 
Tatăl cel bun, care v-a iubit încă de la începuturile eternităţii, cu mult timp 
înainte ca vreun soare să înceapă să trălucească pe firmament. 

Dacă cineva Mă cinsteşte cu mâna sa, mâna îi va fi binecuvântată în 
tot ce va face. Dacă Mă cinsteşte cu picioarele sale, acestea nu vor mai întâlni 
pietre în calea lor. dacă Mă cinsteşte cu trupul său, acesta va fi binecuvântat 
şi nu va mai cunoaşte durerea fizică. Dacă Mă cinsteşte cu gura sa, aceasta va 
fi binecuvântată şi toate naţiunile îl vor lăuda. Dacă Mă cinsteşte cu ochii săi, 
nu va mai vedea niciodată moartea. Dacă Mă cinsteşte cu urechile sale, 
acestea nu vor mai auzi vreodată zgomote neplăcute, ci numai sunete 
armonioase, care îi vor desfăta spiritul. Dacă Mă cinsteşte cu întregul său cap, 
inclusiv cu măduva spinării, va fi binecuvântat cu o mare înţelepciune. Dar 
cel care Mă va cinsti în inima sa este singurul care Mă va cinsti cu întreaga sa 
viaţă, căci el Mă va cinsti cu iubirea sa, iar aceasta este singura viaţă reală; iar 
cel care Mă va cinsti cu întreaga sa viaţă va fi binecuvântat cu viaţa eternă 
izvorâtă din Mine, Tatăl cel bun, cel sfânt şi cel preaplin de iubire! 

De aceea, cinstiţi-Mă întotdeauna în inimile voastre, iar viaţa eternă vă 
va aparţine de-a pururi, căci inimile voastre vor fî pline cu unica esenţă a 
vieţii eterne, respectiv iubirea Mea atotputernică şi pură. 

Eu nu pot fi binecuvântat de mână, de picioare, de corp, de gură, ochi 
sau urechi, ci numai de inima pură umplută de iubirea Mea sacră. 

Pe de altă parte, cel care Mă va binecuvânta cu o asemenea inimă, dar 
Mă va binecuvânta simultan şi cu mâinile, picioarele, gura, ochii şi urechile 
sale, cu întregul său cap şi cu corpul său, ba chiar cu întreaga sa putere, va fi 
binecuvântat la rândul său de Mine din toate punctele de vedere pentru viaţa 
eternă. 

Cel care nu doreşte să Mă binecuvânteze decât parţial va fi 
binecuvântat la rândul lui, dar tot parţial. 

Aşadar, rămâneţi de-a pururi cu iubirea şi veţi primi întotdeauna, din 
abundenţă, binecuvântările Mele. Dacă în inimile voastre va încăpea şi 
altceva decât iubirea pentru Mine, binecuvântarea pe care o veţi primi va fi la 
fel de impură ca şi iubirea voastră. 

Adevăr vă spun, copilaşii Mei: Eu, Tatăl vostru, nu am nevoie de 
ofrande şi de servicii religioase pentru a fi slujit, căci sunt suficient de 
atotputernic pentru a face singur orice serviciu doresc, aşa cum am realizat 
întreaga creaţie încă de la începuturile eternităţii, fără ofrande şi fără servicii 
religioase. 

Dacă doriţi să îmi slujiţi, slujiţi-vă între voi în numele iubirii Mele 
părinteşti, şi veţi deveni astfel adevăraţii slujitori ai lui Dumnezeu. 

Dacă cineva doreşte să-Mi aducă un sacrificiu, să-Mi sacrifice inima 
sa. Unica ofrandă pe care o doresc de la el şi care mi face plăcere este iubirea 
sa pentru Mine. 

Acum ştiţi tot ce aştept de la voi. Respectaţi întotdeauna dorinţa Mea 
şi acţionaţi în consecinţă, iar viaţa eternă va ţâşni din voi ca un torent, 
alungând de-a pururi moartea! Amin. 

Enoh este gura Mea în faţa voastră. Ascultaţi-1, iar cuvântul lui vă va 
binecuvânta sau vă va condamna, în funcţie de starea inimilor voastre! Amin, 
amin, amin!" 

După care Abba a devenit din nou invizibil, dispărând din faţa ochilor 
înlăcrimaţi ai copiilor săi, care L-au putut vedea pentru ultima oară până la 
sosirea marelui Timp al timpurilor, când urma să apară din nou în trupul 
Fiului Omului. 



Capitolul 42 

Rugămintea stupidă a lui Adam, adresată lui Enoh, de a ţine un 
discurs referitor la Domnul, care a dispărut de puţin timp. Răspunsul 
corect al lui Enoh 

(7 octombrie 1842) 



Abia după un timp considerabil şi-au mai revenit patriarhii, privind în 
jur dacă Iehova nu mai este cumva vizibil pe undeva. 

Dar efortul lor s-a dovedit zadarnic, căci Iehova s-a ascuns din nou în 
lăcaşul lui sacru, nemaifiind vizibil decât în faţa ochilor iubirii pure din 
inimă. 

După o vreme, Adam s-a îndreptat către Enoh şi i-a spus: „Enoh, 
vorbeşte-ne despre El, căci ochii noştri nu mai sunt demni de a-L vedea. 
Vorbeşte-ne despre El, ca să nu ne mai simţim atât de abandonaţi. 

Căci nimic nu este mai dureros pentru inimă decât dispariţia obiectului 
iubirii ei. Cu atât mai dureroasă este pierderea Celui care este unica viaţă a 
inimilor noastre, şi implicit unicul subiect al iubirii noastre supreme. 

Haide, Enoh, vorbeşte-ne! Vorbeşte-ne despre El, numai despre El, 
căci inimile noastre tânjesc după El. 

Nu ne vorbi de lucruri care au doar o oarecare legătură cu El, ci 
vorbeşte-ne direct despre El. Nu ne reaminti însă de felul în care a păşit El 
printre noi, plin de iubire, compasiune şi graţie, învăţându-ne şi ghidându-ne 
cu atâta blândeţe, şi arătându-ne calea sacră a iubirii pentru El, pentru tatăl 
nostru cel bun şi atât de plin de iubire. 

Haide, vorbeşte-ne despre El, dragă Enoh! Amin". 

Enoh i-a răspuns pe loc venerabilului părinte al umanităţii: „Dragă 
tată, dorinţa ta este la fel de pură ca şi apa care izvorăşte de sub piatra albă de 
colo. Gândeşte-te însă ce înseamnă să vorbeşti despre El şi numai despre El! 

Priveşte marea Lui operă care ne înconjoară. Noi înşine suntem creaţia 
Lui, şi oriunde am privi, nu putem vedea decât Cuvântul lui Dumnezeu. 

Iar acum îmi ceri mie să vorbesc despre El, dar fără nici o legătură cu 
creaţia Sa? 

Spune-mi, dragă tată, cum ar putea fi posibil acest lucru? A vorbi 
despre El fără a spune nici un cuvânt despre opera Sa este o imposibilitate în 
sine. 

Ar însemna să-i rostesc la infinit numele, dar cu ce v-ar ajuta acest 
lucru? 

Crezi oare că această repetare la infinit a numelui Său, chiar dacă 
acesta se referă la obiectul suprem al iubirii noastre, poate fi considerată un 
discurs demn de acest nume? 

De aceea, venerabile părinte, va trebui să-ţi schimbi dorinţa inimii, cu 
siguranţă foarte pură, dar absolut imposibilă, iar eu ţi-o voi îndeplini cu 
siguranţă". 

Adam a realizat atunci prostia şi i-a spus lui Enoh: „Da, da, fiul meu, 
ai dreptate, dorinţa mea este absolut imposibilă; de aceea, fă aşa cum îţi spune 
inima, care este atât de apropiată de iubirea Tatălui preasfânt, iar eu mă voi 
bucura de orice ne vei spune în legătură cu El. Amin ". 

După care, Enoh le-a adresat celor prezenţi următorul discurs, foarte 
scurt: „Părinţi şi fraţi! Nu aţi observat niciodată cum arată luna în prezenţa 
soarelui şi cât de mare este diferenţa dintre lumina ei şi cea solară? 

Văd că mă priviţi cu uimire, neînţelegând ce doresc să spun prin asta. 

O, ascultaţi-mă, şi veţi înţelege cu siguranţă. 

Când lumina puternică a soarelui coboară asupra noastră de pe 
firmamentul cerului, luna se retrage ruşinată, căci un simplu nor străluceşte 
mai puternic în lumina astrului solar decât luna, cu toată splendoarea ei 
nocturnă. Abia când soarele a apus complet începe astrul nopţii să lumineze 
puternic cu lumina sa rece, punând în umbră micuţele stele. 

Acelaşi lucru se întâmplă acum cu mine. Orice discurs pe care l-aş 
ţine acum referitor la Tatăl ceresc ar părea precum lumina lunii în prezenţa 
soarelui. Când se va lăsa însă seara şi va veni noaptea, luna mea va străluci 
din nou, ca şi cum ar avea o lumină a ei proprie, lăsând şi celelalte stele să 
strălucească pe lângă ea. 

Atâta vreme cât lumina atotputernică a Cuvântului lui Dumnezeu 
străluceşte încă în noi toţi, palida mea lumină nocturnă pare o glumă; de 
aceea, îngăduiţi-mi deocamdată să nu ţin acest discurs şi scăldaţi-vă în lumina 
puternică ce străluceşte încă înlăuntrul nostru. 

Căci acum, discursul meu nu ar face decât să întunece această lumină 
solară. De aceea, haideţi să păstrăm lumina zilei atât timp cât ea va dura în 
mod natural. 

Abia când această zi se va încheia, şi numai atunci, căutaţi lumina 
lunii, părinţi şi fraţi ai mei! - Iar acum, haideţi să mergem acasă, căci soarele 
se pregăteşte deja să apună. Amin ". 

Capitolul 43 

Umplerea miraculoasă a hambarelor lui Seth 

(11 octombrie 1842) 

După scurtul discurs al lui Enoh, toţi patriarhii, inclusiv cei patru 
veniţi din regiunea de miazăzi, s-au ridicat şi au plecat la casele lor. ajunşi 
acolo, Adam 1-a invitat pe Enoh, pe Abedam cel Cunoscut şi pe cei patru să 
rămână peste noapte şi să împartă cina cu el. 

Oaspeţii i-au mulţumit lui Adam cu iubirea pe care numai copiii o au 
faţă de părinţii lor, după care au intrat cu toţii în coliba lui Adam. 

Adam i-a poruncit imediat lui Seth să pregătească masa, iar acesta a 
trecut la treabă. 

El s-a grăbit către locuinţa lui şi le-a spus copiilor lui să pregătească 
trei coşuri de mărime medie pline cu fructe, lapte, suc de mure, apă, pâine şi 
miere. 

Copiii lui Seth au alergat pe loc la marele hambar al acestuia, pentru a 
împlini voinţa tatălui lor, dar, spre imensa lor stupefacţie şi tristeţe, au 
descoperit că acestea erau goale! 

Auzind acest lucru, Seth s-a dus personal să verifice, dar a constatat că 
afirmaţiile copiilor săi erau cât se poate de adevărate. 

„Ce să fac acum?" şi-a întrebat el inima, dar aceasta a rămas tăcută şi 
nici un sfat nu a venit din interiorul ei. 

De aceea, el şi-a părăsit întristat casa şi s-a întors în coliba lui Adam. 

Ajuns aici, el le-a comunicat celor prezenţi - cu o mină deplorabilă - 
starea demnă de milă a hambarelor sale. 

Auzind acest lucru, Adam, căruia i se făcuse cu adevărat foame, s-a 
întristat. El s-a întors atunci către Enoh şi 1-a întrebat dacă hambarele sale 
erau mai bine aprovizionate decât cele ale lui Seth. 

Enoh i-a răspuns: „Dacă hambarele părintelui Seth se află într-o stare 
atât de deplorabilă precum cea pe care ne-a descris-o, sunt absolut convins că 
ale mele sunt ceva mai bine aprovizionate. 

Cred, totuşi, că de data aceasta, în marea lui dorinţă de a ne fi de folos, 
părintele Seth nu a căutat cu suficientă ardoare în propria sa casă. Adevăr vă 
spun: hambarele lui Seth sunt pline ochi şi este suficient ca el să le verifice 
din nou pentru a constata acest lucru. 

Căci deşi Abba Iehova a dispărut în forma sa vizibilă din ochii noştri, 
iubirea şi compasiunea lui faţă de noi nu s-au diminuat cu nimic. De aceea, 
slăvit fie de-a pururi numele Lui. Amin ". 

Seth a spus: „Enoh, ai rostit adevărul: să-i acordăm toată iubirea şi 
adoraţia noastră Tatălui preasfânt şi preaplin de iubire, căci şi-a dovedit din 
nou imensa Sa compasiune faţă de noi. Iată, hambarele mele erau complet 
goale, iar acum s-au umplut până la refuz! 

După care, Seth s-a întors acasă la el, unde a fost imediat întâmpinat 
de soţie şi de copii, care strigau: „Tată, tată! Hambarele noastre sunt pline 
ochi cu cele mai delicioase mâncăruri!" 

Seth a căzut atunci cu faţa la pământ, dornic să se roage la Dumnezeu, 
plin de recunoştinţă; dar o voce i-a strigat din cer: „Seth, mult iubitul Meu 

frate, Eu te cunosc şi tu Mă cunoşti. De aceea, ridică- te şi îngrijeşte-te de 
Adam şi de oaspeţii săi, în numele iubirii Mele! Amin ". 

Auzind vocea atât de dragă, Seth a sărit în sus şi a privit în toate 
părţile, dornic să îl mai vadă o dată pe Abba cel sfânt. 

Dar vocea i-a vorbit din nou: „Seth, de ce îţi arunci privirile în jur? 
oare nu este inima omului sălaşul Meu? Haide, du-te şi serveşte-ţi oaspeţii! 
Amin ". 

Iar Seth s-a grăbit pe loc să îndeplinească voinţa divină, slujindu-şi 
fraţii şi povestindu-le ce s-a întâmplat. 

Enoh a adăugat: „într-adevăr, aşa stau lucrurile: urechea este mai 
aproape de viaţă decât ochiul; dar numai inima este sălaşul etern al vieţii. De 
aceea, să-i consacram Tatălui preasfânt, Părintele întregii vieţi, inimile 
noastre! Amin". 

In continuare, Adam şi-a binecuvântat oaspeţii, i-a mulţumit, alături 
de ei, lui Dumnezeu, după care s-au odihnit cu toţii. 



Capitolul 44 

Prima biserica de pe pământ. Cei şapte mesageri coborâţi din munţi 
au ajuns în palatul lui Lameh din oraşul lui Enoh 

(12 octombrie 1842) 

Am petrecut astfel şapte zile pe înălţimile sacre alături de copiii lui 
Dumnezeu, am fost martorii stabilirii primei biserici de pe pământ, în 
prezenţa vizibilă a lui Iehova, urmărind fiecare faptă şi fiecare cuvânt al 
acestuia. Am primit astfel explicaţii cuprinzătoare referitoare la cele şase zile 
ale creaţiei de care vorbeşte Moise în Biblie, care nu se referă la altceva decât 
crearea primei biserici de pe pământ. De aceea, putem părăsi pentru o vreme 
înălţimile sacre, revenind în oraşul lui Enoh pentru a afla ce s-a petrecut acolo 
şi ce schimbări au avut loc în intervalul ultimei săptămâni. 

Ei bine, am coborât. Ce se petrece aici? 

Iată, chiar în acest moment Kisehel, Sethlahem şi un alt frate al lor pe 
nume Joram sunt pe punctul de a intra în palatul lui Lameh. 

Care este intenţia lor, ce urmează ei să facă şi ce orori le vor vedea 
ochii? - Ascultaţi şi veţi înţelege! 

După sosirea lor grăbită în oraşul lui Enoh, cei şapte mesageri s-au 
adresat de mai multe ori lui Lameh. Acesta le-a arătat toate avuţiile sale, 
inclusiv nenumărate fete frumoase, care i-au înconjurat din toate părţile, 
asumându-şi cele mai lascive poziţii şi făcând cele mai obscene gesturi. Patru 
dintre mesageri erau aproape complet prinşi în mrejele fetelor, motiv pentru 
care, în ziua dezbaterilor, l-am trimis la ei pe îngerul Abel, ceea ce explică 
absenţa lor de astăzi. Cei trei despre care am amintit nu au fost încă primiţi de 
Lameh. 

De data aceasta, ei sunt foarte hotărâţi să intre în camera lui Lameh, 
cu orice preţ. Aceasta este intenţia cu care au venit la palat. 

Ce doresc ei de la Lameh, care nu acceptă să-i primească, încercând 
doar să-i ademenească cu ajutorul unui nou lot de sclave şi curtezane, pe care 
tocmai 1-a primit? 

V-am povestit mai devreme cum a procedat Lameh cu numele lui 

Iehova. Ei bine, intenţia celor trei este să-1 determine pe rege să sape cu 

propriile mâini groapa cu deşeuri umane şi să cureţe tăbliţa cu numele 
Domnului! 

Să vedem, aşadar, ce s-a petrecut mai departe. 

Odată intraţi la parterul palatului, ei au găsit o sumedenie de femei, 
care mai de care mai voluptoasă, complet dezbrăcate. Acestea i-au implorat 
pe cei trei mesageri să le salveze, căci urmau să fie ucise cu cruzime, întrucât 
cu o zi înainte nu reuşiseră să-i prindă în mrejele lor pe ei, duşmanii cei mai 
cumpliţi ai lui Lameh, pentru a-i preda gărzilor regelui în vederea unei 
răzbunări crunte. 

Cei trei şi-au dat însă seama că lamentările fetelor erau doar un alt 
şiretlic al lui Lameh. De aceea, Kisehel s-a adresat fetelor goale: „Ascultaţi- 
mă, cuib de vipere! Dacă veţi muri în chinuri, nu din cauza lui Lameh se va 
întâmpla acest lucru, ci datorită biciului lui Iehova! 

Veţi fi duse în afara oraşului, aruncate în mlaştini şi mărăcini, iar 
buboaiele, arsurile şi puroiul vă vor mânca de vii! Facă-se voia atotputernică 
a lui Iehova, acum şi de-a pururi! Amin ". 

Instantaneu, circa 60 de femei dezbrăcate au fost acoperite cu buboaie 
şi cu răni cumplite. înnebunite de durere, ele au alergat prin tot oraşul, ieşind 
în afara acestuia şi aruncându-se în mlaştinile pomenite de Kisehel, pentru a 
se răcori. 

Acolo, ele s-au infectat imediat, făcând tot felul de abcese pline de 
puroi, iar carnea a început să li se desprindă de pe oase, intrată deja în 
putrefacţie şi urât mirositoare, deşi fetele nu muriseră încă. 

Astfel a fost curăţat parterul palatului. Când mesagerii au ajuns la 
următorul etaj, au fost întâmpinaţi de un spectacol şi mai odios, căci şi acesta 
era plin cu femei dezbrăcate, sfârtecate însă de biciurile gărzilor personale ale 
lui Lameh. 

Kisehel le-a poruncit pe loc soldaţilor: „încetaţi să le mai biciuiţi şi 
conduceţi-le la mlaştinile din afara oraşului. Acolo, ele îşi vor întâlni 
tovarăşele întru desfrâu şi vor împărtăşi aceeaşi soartă ca şi ele! 

Cât despre voi, mâinile voastre nu se vor mai atinge niciodată de bici. 
în caz contrar, veţi avea parte de aceeaşi soartă ca şi aceste campioane ale 
viciului! - Facă-se voia atotputernică a lui Iehova, acum şi de-a pururi! 
Amin ". 

Pe loc, soldaţii lui Lameh au aruncat biciurile, au luat femeile pe 
umerii lor şi le-au dus în mlaştinile din afara oraşului. Abia acum au început 
acestea să urle, înspăimântate, văzând cumplita soartă pe care o împărtăşiseră 
tovarăşele lor. 

Soldaţii le-au lăsat pe marginea mlaştinii, iar femeile, înnebunite, s-au 
aruncat în apă, unde au pierit într-o manieră similară cu cea descrisă mai sus. 

După ce gărzile s-au întors la palat, mesagerii Domnului le-au 
recomandat să îşi întoarcă inimile către Iehova şi să nu mai intre niciodată în 
palat, ci să plece, împreună cu soţiile lor, în ţinutul unde se stabilise Farak şi 
unde îi aştepta un destin diferit. 

Şi astfel, cei o sută de soldaţi au părăsit palatul, iar cei trei mesageri au 
trecut la următorul nivel al clădirii, pentru a-1 curăţa şi pe acesta. 

Capitolul 45 

Cel de-al treilea nivel al palatului lui Lameh; obstacolele de pe acest 
nivel în calea celor trei mesageri 

(14 octombrie 1842) 

Când cei trei au ajuns pe cel de-al treilea nivel al palatului, nu au putut 
să nu se minuneze în sinea lor de marea viclenie a lui Lameh, căci nu erau 
deloc pregătiţi pentru aşa ceva. 

Am preferat Eu însumi să nu le şoptesc nimic în inimile lor, pentru a 
profita de această ocazie extraordinară folosindu-se de puterea de 
discernământ cu care i-am înzestrat la plecare. Cum credeţi că a blocat Lameh 
acest al treilea nivel? 

Ei bine, fiecare metru pătrat era ocupat de copilaşi sugari şi de 
mamele lor, cu sânii plini de lapte şi cu părul despletit. Copiii erau legaţi cu 
frânghii, iar mamele erau prinse în lanţuri. 

Văzându-i pe cei trei mesageri, mamele au început să blesteme, după 
cum urmează: 

„Din ce iad cumplit aţi apărut pentru ca noi să fim torturate într-o 
manieră atât de odioasă, numai pentru a vă bloca vouă accesul către infamul 
Lameh? 

Vă spuneţi mesagerii lui Iehova! O, blasfemiatori fără inimă! Dacă şi 
Iehova este la fel ca voi, monstrul de Lameh pare o briză blândă de primăvară 
prin comparaţie cu el, cu toasta răutatea lui inumană! 

Ce v-a făcut sărmanele fete, puse de Lameh să se prostitueze şi să-i 
satisfacă poftele, de le-aţi alungat în mlaştinile din afara oraşului ca să moară 
în cele mai cumplite chinuri, deopotrivă trupeşti şi sufleteşti? 

O, mesageri mizerabili ai iadului cel mai de jos, aşa cum ni 1-a descris 
cândva Farak, - cum îndrăzniţi să vă numiţi mesagerii lui Iehova, în pofida 
faptelor voastre odioase, pe care nici chiar cei mai cumpliţi dintre demoni nu 
ar fi îndrăznit să le comită? 

Lameh şi-a măcelărit cei doi fraţi, aşa că ar merita să fie ucis de două 
ori. 

Dar Iehova i-a spus lui Lameh: , Oricine va îndrăzni să se atingă de 
Lameh, va fi ucis de 77 de ori! ' 

La fel ca şi noi, acele sărmane fete nu au ucis nici măcar o muscă, iar 
voi, pretinşi mesageri ai iubirii lui Iehova, le-aţi ucis în maniera cea mai 
crudă şi mai odioasă cu putinţă, făcând din ele nişte martire. Căci tot voi le- 
aţi permis soldaţilor lui Lameh să le târască de păr până în acest palat, pentru 
a le da apoi pradă morţii, în timp ce soldaţilor le-aţi permis plecarea şi chiar 
le-aţi promis un trai fericit! 

O, mesageri infernali ai lui Iehova, dacă intenţionaţi să-1 convertiţi pe 
monstrul Lameh şi să-1 convingeţi să se întoarcă la Iehova, de ce nu le-aţi 
convertit mai întâi pe sărmanele fete, înainte de a le ucide cu atâta cruzime? 

Este evident că nu Iehova vă preocupă, ci puterea voastră personală, 
cu care doriţi să domniţi asupra oamenilor sărmani într-un mod discreţionar! 

Priviţi-ne în faţă! Din cauza voastră am fost torturate şi supuse celor 
mai mari presiuni cu putinţă de către Lameh! Ce o să faceţi? O să ne spuneţi 
şi nouă că minţim şi o să ne aruncaţi în aceleaşi mlaştini din afara oraşului? 

Dacă doriţi să faceţi aşa ceva, mizerabililor, cel puţin scoateţi-ne 
aceste lanţuri, căci pentru o mamă plină de iubire nici o moarte nu poate fi 
mai umilitoare decât aceasta. 

Dacă nu doriţi să ne scoateţi lanţurile, cel puţin lăsaţi-ne să murim aici 
şi păşiţi peste cadavrele noastre şi ale sărmanilor noştri copilaşi pentru a 
ajunge la camera lui Lameh, pentru a-1 converti într-un demon chiar mai rău 
decât este la ora actuală! 

Blestemată fie ziua în care am primit această viaţă de câine! 
Blestemaţi fie părinţii noştri şi Creatorul care ne-a făcut numai pentru a trăi 
într-o asemenea suferinţă, şi blestemaţi fiţi de-a pururi voi, cei care aţi venit 
pentru a amplifica această suferinţă până la cote insuportabile! 

Dacă vă stă în puteri, distrugeţi-ne pentru totdeauna; dar nu ne mai 
torturaţi, căci am fost destul de chinuite!" 

De data aceasta, cei trei mesageri au dat înapoi, nemaiştiind ce să facă, 
întrucât ţipetele şi blestemele femeilor chinuite şi planşetele copiilor le-au 
emoţionat inimile. 



Capitolul 46 

Sethlahem le vorbeşte despre căinţă femeilor decăzute de pe cel de- 
al treilea nivel Fetele de pe primele două nivele povestesc despre salvarea 
lor miraculoasă 



(15 octombrie 1842) 



La început, cei trei au rămas uimiţi de viclenia lui Lameh, care le-a 
blocat calea pe cel de-al treilea nivel al palatului într-o manieră atât de 
eficientă. 

Uimirea lor se datora în primul rând imaginii din faţa lor, deopotrivă 
oribile şi emoţionante. Auzind lamentările femeilor, în conştiinţa lor au 
apărut scrupule legate de pedeapsa cruntă pe care le-au aplicat-o fetelor de pe 
primele două nivele. 

De aceea, cei trei s-au deplasat în spirit, prin puterea care le-a fost 
conferită, până la mlaştinile din afara oraşului, le-au ridicat pe fete, le-au 
curăţat de răni şi le-au adus în faţa femeilor care se lamentau. La rândul Meu, 
le-am deschis acestora inimile, pentru a putea asculta discursul adresat de 
mesagerii Mei. De data aceasta, Sethlahem a fost cel care a luat cuvântul: 

„O, femei păcătoase, priviţi-vă tovarăşele întru viciu! Ele stau în faţa 
voastră, tremurând, dar absolut sănătoase! Toate erau moarte în mlaştini. Cine 
credeţi că le-a salvat, le-a ridicat din morţi, le-a curăţat de răni şi le-a adus 
aici, complet tefere? 

Fetelor, povestiţi-le acestor femei păcătoase cine v-a salvat din 
ghearele morţii, cine v-a curăţat şi cine v-a mântuit sufletele?" 

Iar cele peste 160 de fete au răspuns într-un glas: „O, ascultaţi-ne, 
nefericite sclave ale poftelor lui Lameh şi ale acoliţilor acestuia, căci i-au 
rămas destui, deşi acum trei zile principalul lui slujitor, pe nume Horadal, 1-a 
părăsit împreună cu trupele sale de elită pe înălţimile sacre ale copiilor lui 
Iehova! 

Eram complet moarte în mlaştini. Sufletele noastre mizerabile 
rătăceau pe deasupra acestora, când am văzut trei figuri luminoase venind 
către noi, iar în ele i-am recunoscut pe cei trei mesageri ai lui Iehova. 

Iar aceşti mesageri ne-au strigat cu o voce puternică: ,Treziţi-vă şi 
deveniţi martorele misiunii noastre divine!' Atunci, trupurile noastre au fost 
ridicate din mlaştină şi curăţate, iar sufletele noastre s-au unit cu ele, după 
care am fost conduse aici de o putere invizibilă, iar acum depunem mărturie 
în faţa voastră că aceşti trei oameni sunt cu adevărat mesagerii lui Iehova!" 

După care, Sethlahem a luat din nou cuvântul: „Ei bine, femei 
păcătoase, copile ale dragonului cel rău, ce aveţi de spus? Spuneţi-mi, cine 1-a 
sfătuit pe Lameh să ne blocheze calea în această manieră? Oare nu aţi făcut-o 
chiar voi? 

Nu l-aţi sfătuit voi să răpească aceşti copii de la mamele lor pentru 
intenţia voastră plină de răutate? Nu i-aţi legat chiar voi pe aceşti copii 
sărmani, după care v-aţi prin singure mâinile şi picioarele în lanţuri, fără ca 
Lameh să vă ceară acest lucru, lăsându-vă pline de voluptate sânii la vedere şi 
acoperindu-vă cu suc roşu, ca să pară că sunteţi pline de sânge? 

Iehova ne-a împiedicat pentru câteva momente să vedem dincolo de 
aparenţele create de voi, dar acum ne-a deschis ochii şi ne-a permis să vă 
vedem aşa cum sunteţi în realitate, în toată plenitudinea răutăţii voastre! Ce 
alte plângeri mai aveţi? 

Ne-aţi întrebat mai devreme din ce iad am ieşit. Acum vă întreb eu 
acelaşi lucru, căci i-aţi blestemat deopotrivă pe Dumnezeu şi pe Lameh! 

Ai cui copii sunteţi voi, de vreme ce îi blestemaţi simultan pe Iehova 
şi pe Satana? 

Ce se mai poate face cu voi, căci până şi casa dragonului este mult 
prea bună pentru voi? - Haideţi, rostiţi- vă singure verdictul!" 

Dar femeile au început să ţipe: „O, prieteni ai Celui pe care limbile 
noastre de vipere nu mai îndrăznesc să-L numească şi pe care nu îl vor mai 

blestema niciodată de acum înainte! Distrugeţi-ne, distrugeţi-ne complet, căci 
pentru noi, orice existenţă, oricât de mizerabilă ar fi, ar însemna o graţie 
nemeritată!" 

Dar Sethlahem le-a răspuns: „Ridicaţi-vă, luaţi copiii şi duceţi-i înapoi 
la mamele lor; apoi duceţi-vă la mlaştini, curăţaţi-vă trupul cu noroiul de 
acolo şi căiţi-vă până la sosirea noastră. Abia atunci vă vom da răsplata 
cuvenită, în funcţie de sinceritatea cu care v-aţi căit! 

Căci la ora actuală sunteţi prea rele pentru orice pedeapsă şi pentru 
orice iad. Haideţi! Ridicaţi-vă şi plecaţi! - Cât despre voi, cele salvate din 
mlaştină, duceţi-vă în camerele voastre şi îmbrăcaţi-vă; apoi întoarceţi-vă şi 
conduceti-ne în camera lui Lameh. Amin ". 



Capitolul 47 

Discursul lui Lameh şi sarcina pe care le-a dat-o fetelor salvate. Cei 
trei mesageri îşi continuă drumul către camera lui Lameh. Furia 
neputincioasă a lui Lameh 

(17 octombrie 1842) 



Femeile păcătoase au părăsit imediat nivelul, luând copiii cu ele. Cât 
despre fetele salvate, acestea s-au dus în camerele lor şi s-au îmbrăcat 
cuviincios, după care s-au întors la cei trei mesageri, s-au prosternat în faţa 
lor şi şi-au cerut iertare pentru răutatea cu care au acţionat mai devreme, mai 
mult obligate decât din proprie iniţiativă. Apoi le-au mulţumit pentru 
bunătatea cu care le-au salvat şi le-au cerut o ultimă binecuvântare, care să le 
întărească. Iar cei trei le-au binecuvântat şi le-au liniştit în numele Meu. După 
această acţiune, Sethlahem s-a adresat fetelor: 

„Ascultaţi- mă, voi i-aţi slujit timp de cinci zile lui Lameh, sau mai 
bine zis servitorilor acestuia, căci de la pierderea celor trei femei ale sale, 
Lameh nu s-a mai atins de vreo femeie, blestemând întreaga parte femeiască! 

Aţi fost curăţate şi eliberate, şi aţi primit prin intermediul nostru 
binecuvântarea lui Iehova. In acest fel, nu mai sunteţi acum slujitoarele 
iadului, ci aţi devenit copilele cerului. 

De aceea, de acum înainte purtaţi-vă ca atare, pentru a vă putea bucura 
de-a pururi de această binecuvântare. 

Primul pas pe calea către viaţa eternă este ascultarea. De aceea, dacă 
doriţi să obţineţi această viaţă eternă, ascultaţi fiecare cuvânt pe care îl veţi 
auzi din gura noastră şi faceţi tot ceea ce vă vom cere, din inimă şi în numele 
iubirii pe care aţi ajuns să i-o purtaţi lui Iehova! Dacă veţi face acest lucru, 
puterea voastră va continua să crească, iar voi veţi deveni nişte eroine 
adevărate, de data aceasta nu ale depravării, ci ale vieţii divine, şi implicit ale 
bunăvoinţei eterne a lui Dumnezeu! 

Primul lucru pe care vi-1 cerem este să ne conduceţi către camera lui 
Lameh. 

După aceea, mergeţi în afara oraşului şi adunaţi lemne uscate. Aşezaţi 
aceste lemne în stive, în locuri lipsite de umezeală, şi aşteptaţi venirea 
noastră. 

Dacă femeile de acolo, care se spală cu noroi, sau alte persoane vă vor 
întreba de ce faceţi acest lucru, daţi-le următorul răspuns: 

Noi, mesagerii lui Iehova, v-am cerut să faceţi această activitate. Şi 
vai celui care va îndrăzni să se opună sau să se atingă de stivele de lemne! 

Acum aţi aflat tot ce trebuie să ştiţi deocamdată. De aceea, conduceţi- 
ne la camera lui Lameh. Amin ". 

O parte din fete au luat-o înainte, în timp ce altele i-au urmat pe cei 
trei mesageri. Când au ajuns la uşa camerei lui Lameh, le-au arătat-o, 
spunând: „Aceasta este camera. Uşa este închisă, aşa că nu ştim dacă Lameh 
se află înăuntru sau nu. - Iehova fie de-a pururi cu voi, şi cu noi!" 

Sethlahem le-a lăudat pentru credinţa lor şi le-a spus să meargă şi să 
adune lemne. 

In continuare, Kisehel a atins cu mâna uşa grea, blocată cu zăvoare 
grele, iar aceasta s-a deschis ca prin farmec. In spatele ei se afla Lameh, care 
stătea pe un tron, roşu de furie, înconjurat de o mie de gărzi de corp şi de 
slujitori. 

Cuvintele sale de întâmpinare au fost următoarele: „Gărzi, prindeţi 
animalele coborâte din munţi şi aruncaţi-le în lanţuri, astfel încât să le pot 
sfârteca cu propriile mele mâini. In acest fel, sângele lor va răzbuna sângele 
celor două soţii ale mele, Ada şi Zilla, precum şi al frumoasei mele fiice 
Naeme! Haideţi, îndepliniţi voinţa mea atotputernică!" 

Dar Kisehel şi-a ridicat instantaneu mâna şi a vorbit cu o voce de 
tunet: „Opriţi-vă! - Nici un singur pas mai departe! 

Cel care va îndrăzni să îşi mişte o singură mână sau un picior va fi 
ucis pe loc!" 

Văzând că nimeni nu mai îndrăzneşte să se mişte, Lameh a smuls el 
însuşi o suliţă din mâinile unui soldat şi s-a aruncat orbeşte asupra celor trei. 
Dar suliţa a devenit pe loc incandescentă, iar Lameh a aruncat-o blestemând. 
A smuls o altă suliţă, dar şi aceasta a început să ardă. 

Văzând că nu are nici un rost să se împotrivească, el i-a întrebat pe cei 
trei, tremurând încă de furie: 

„Ce doriţi de la mine, animale coborâte din munţi? Vorbiţi, iar Lameh 
vă va plăti tributul dorit! Haideţi, vorbiţi, vorbiţi!" 



Capitolul 48 

Discursul ferm adresat de Kisehel înrăitului tiran. încăpăţânatul 
Lameh este silit de Kisehel să asculte 

(18 octombrie 1842) 

Dar Kisehel şi-a ridicat din nou mâna şi i-a adresat următoarele 
cuvinte furibundului Lameh: 

„Lameh, rege odios al tuturor depravărilor, ororilor şi al nedreptăţilor 
cele mai cumplite! Iţi vorbesc în numele atotputernicului Dumnezeu: noi nu 
îţi cerem ca tribut nici măcar o pietricică din pavajul celei mai murdare străzi 
a oraşului tău! De altfel, după ce vom părăsi aceste ţinuturi de jos, primul 
lucru pe care îl vom face va fi să ne ştergem picioarele de praful adunat pe 
ele! 

Cât timp ne-am aflat aici nu am luat nici un singur fruct produs în 
aceste ţinuturi, hrănindu-ne doar cu aer şi cu apa cea pură, căci am primit de 
la Altcineva tot ce avem nevoie. Cred că ai înţeles deja că nu ne aflăm aici 
pentru a lua vreun tribut de la tine. 

îţi cerem totuşi un mare tribut, dar nu unul material, ci unul faptic; 
mai exact, cerem de la tine tributul ascultării tale. 

în calitatea ta de rege, le-au cerut tuturor să te asculte, sub 
ameninţarea celor mai crunte pedepse, dar tu nu ai cunoscut niciodată ce 
înseamnă această ascultare! 

De aceea, pentru prima oară în viaţa ta va trebui să-ţi pleci grumazul 
bine hrănit sub jugul greu al obedienţei, făcând tot ceea ce îţi vom cere în 
numele lui Iehova! 

Dacă vei asculta de bunăvoie, cu atât mai bine pentru tine. Dacă vei 
opune însă rezistenţă, vei simţi biciul greu al lui Dumnezeu pleznindu-ţi dur 
grumazul regal şi gros, până când acesta va consimţi să se plece şi să asculte 
de voinţa lui Iehova. Ai aflat acum care este tributul pe care ţi-1 cerem". 

Auzind acest lucru, Lameh s-a repezit orbit de furie asupra lui 
Kisehel, pentru a-1 sfârteca în bucăţi. Dar Kisehel 1-a prins cu uşurinţă de 
părul său lung, 1-a scuturat puţin, după care 1-a ridicat de la sol şi 1-a întrebat 
pe tonul cel mai serios cu putinţă: „Lameh, vierme mizerabil, care abia mai 
reuşeşti să te târăşti prin praf, neajutorat şi slăbit, spune-mi, cât timp mai 
intenţionezi să te opui? 

Puterea cu care ne-a înzestrat Dumnezeu te poate spulbera ca pe un 
fulg, iar tu doreşti să opui rezistenţă acestei puteri? 

Spune-mi, ce vei face dacă îţi voi da drumul din nou? Te asigur că 
picioarele tale nu vor mai atinge solul până când nu vei afirma cu toată 
seriozitatea ce intenţionezi să faci în continuare! 

Cred că ţi-ai dat seama cât de folositoare îţi sunt gărzile în faţa 
noastră. Haide, vorbeşte!" 

în cele din urmă, scrâşnind din dinţi, Lameh a spus: „Daţi-mi - cel 
puţin - trei zile de reflecţie, ca să mă reculeg şi să meditez la cele spuse de 
tine. Căci îmi dau seama că nu am cum să mă lupt cu nişte duşmani ca voi. 
De aceea, voi reflecta şi voi stabili cum pot să asclt de voi. 

Iar acum, pune-mă din nou jos şi spune-mi ce trebuie să fac!" - Iar 
Kisehel i-a dat drumul lui Lameh. 

De îndată ce s-a văzut liber, Lameh s-a repezit la tronul său, şi-a 
refăcut morga regală şi a întrebat cu toată seriozitatea: „Spune-mi, ce trebuie 
să facă marele rege şi conducător al cerului şi al pământului?" 

Auzind această întrebare prostească, Kisehel i-a răspuns: „Mai întâi de 
toate, marele rege şi conducător al cerului şi al pământului trebuie să coboare 
imediat de pe tron, dacă nu doreşte să se prăjească instantaneu". 

într-adevăr, tronul a devenit din ce în ce mai încins, iar Lameh a fost 
nevoit să renunţe la el, blestemându-1 pentru prima oară în viaţa sa. 

Apoi, Kisehel a continuat: „In continuare, marele rege detronat ne va 
însoţi la mlaştinile din afara oraşului, urmat de garda sa de corp. Ajuns acolo, 
el va primi un alt ordin şi va afla ce trebuie să facă! 

Haide, urmează-ne în numele lui Iehova, Dumnezeu cel atotputernic! 
Amin ". 



Capitolul 49 

Cuvintele pline de forţă adresate de Kisehel lui Lameh. Conduşi de 
cei trei mesageri, Lameh şi garda sa de corp ajung la locul de execuţie 

(9 octombrie 1842) 

Lameh i-a spus lui Kisehel: „De ce îmi ceri să te urmez împreună cu 
slujitorii şi cu gărzile mele? Nu te-am rugat să îmi acorzi trei zile de reflecţie? 

De ce refuzi să mi le acorzi? Răspunde-mi!" 

Kisehel i-a răspuns: „Pentru că aceasta este voinţa lui Dumnezeu. Noi 
nu facem nimic din propria noastră voinţă, ci respectăm întru totul voinţa lui 
Dumnezeu, al cărui nume l-ai dezonorat în cea mai odioasă manieră cu 
putinţă. 

Aşa se explică de ce ni ţi se poate acorda nici o perioadă de reflecţie. 
Dumnezeu ţi-a acordat până acum suficient timp pentru reflecţie şi meditaţie, 
dar tu l-ai folosit numai pentru mârşăviile tale. De aceea, nu mai ai dreptul la 
nici o perioadă de reflecţie, căci ştim că unicul lucru pe care l-ai face în ea ar 
fi să complotezi la noi şi noi ticăloşii! 

De aceea, nu mai pune răbdarea lui Dumnezeu la încercare şi 
urmează-ne pe loc, dacă nu doreşti să cunoşti pe loc pedeapsa cuvenită! 

La ce ţi-a folosit încăpăţânarea până acum? 

Cât timp a trecut de când Meduhed te-a părăsit, iar Tatahar, pe care 1- 
ai trimis împotriva lui, a fost distrus, împreună cu armatele sale? 

Cât timp a trecut de când curajosul Sihin te-a părăsit pentru totdeauna 
cu mica lui trupă de luptători? 

Cât timp a trecut de când ţi-ai pierdut femeile? 

Ce ai realizat împotriva lui Hored, căruia i-ai dat în mod perfid mâna 
fiicei tale? 

Cu numai câteva zile în urmă doreai să dai foc întregului pământ. Ai 
reuşit? 

Ce s-a întâmplat cu Horadal, pe care l-ai trimis, împreună cu o armată 
numeroasă, ca să-i distrugă pe copiii lui Dumnezeu? Ce ai câştigat cu asta? 

La ce ţi-au folosit toate aceste cruzimi? Te-au făcut ele mai bogat, sau 
mai puternic? 

Gândeşte-te la tot ce ai încercat împotriva lui Dumnezeu şi la 
rezultatele acţiunilor tale! 

Adevăr îţi spun: nu ai reuşit nimic altceva decât să te afunzi din ce în 
ce mai adânc în sclavia cea mai cruntă faţă de Satan, din care îţi va fi extrem 
de greu să mai scapi vreodată! Te-ai autoconvins singur că eşti Dumnezeu pe 
pământ. O, om fără minte, de ce nu ai încercat să creezi un om, sau cel puţin 
să-i învii pe cei pe care i-ai ucis, pentru a vedea cum stau lucrurile cu 
divinitatea ta? 

Aşa că nu mai refuza să ne urmezi, căci noi suntem ultima rază a 
graţiei lui Iehova pentru tine. 

Dacă accepţi să o primeşti, poţi scăpa de judecata lui Dumnezeu. 
Altminteri, ea se va transforma într-o rază a judecăţii supreme, care te va 
arunca în ghearele morţii eterne. - Aşa că urmează-ne!" 

Furibund, Lameh a întrebat: „Şi ce trebuie să fac acolo, în mlaştini?" 

Kisehel i-a replicat: „Acolo vei recunoaşte puterea lui Dumnezeu şi 
vei înţelege că El nu le joacă feste fiinţelor de teapa ta. Căci Domnul este un 
Dumnezeu cinstit, şi nu îşi bate joc de umanitatea pe care a creat-o!" 

Aceste cuvinte, rostite cu multă putere, l-au convins în sfârşit pe 
Lameh să îi urmeze pe cei trei mesageri, împreună cu gărzile sale înarmate 
până în dinţi. 

Văzând ciudata procesiune, oamenii din oraş au crezut că cei trei au 
fost prinşi de Lameh, fiind conduşi acum către locul de execuţie. 

De aceea, ei au început să se vaite: „Vai nouă! Vai nouă! Puterea lui 
Lameh a învins puterea celor din munţi! Astăzi îi ucide pe ei, iar mâine ne va 
veni nouă rândul!" 

Dar Kisehel le-a strigat cu o voce puternică: „Urmaţi-ne şi vedeţi cu 
ochii voştri ce se întâmplă. Abia apoi lamentaţi-vă şi deplângeţi soarta 
noastră şi a voastră!" 

Cel care ne-ar fi învins pe noi, L-ar fi învins simultan şi pe Dumnezeu, 
iar dacă Dumnezeu ar fi învins, acest pământ de sub tălpile noastre nu ar mai 
exista! Căci pământul, la fel ca şi cerul, îi aparţine lui Dumnezeu. De vreme 
ce pământul continuă să existe, este evident că nici Dumnezeu nu a dispărut, 
iar prin puterea Lui, nici noi nu am fost învinşi! 

Haideţi, urmaţi-ne şi constataţi cu propriii voştri ochi cât de stupidă a 
fost teama voastră". 

Iar alaiul a fost îngroşat de o mare mulţime de oameni, care 1-a urmat 
până la mlaştini. 

Capitolul 50 

Judecata aspră a curtezanelor lui Lameh 

(20 octombrie 1842) 



Când alaiul a ajuns la mlaştini, Lameh şi-a văzut curtezanele. O parte 
dintre acestea se frecau cu noroi pe corp, în timp ce altele adunau lemne 
uscate. Speriat, el s-a îndreptat către Kisehel, pe care 1-a întrebat: 

„Spune-mi, animal de la munte cu picioarele lungi, ce oroare 
intenţionezi să comiţi în acest loc? Ce ai de gând să faci cu mine şi cu 
întreaga mea casă regală?" 

Kisehel i-a răspuns însă cu o voce puternică: „Ascultă-mă, sălaş viu al 
lui Satan, chintesenţă odioasă a întregului iad, anus viu al diavolului! Toate 
faptele tale ţi-au revelat această natură diabolică. De aceea, răspunsul la 
întrebarea ta îţi va fi dat tot de fapte. Deocamdată taci şi nu mai pune 
întrebări inutile, iar dacă totuşi doreşti să vorbeşti, fă-o cu o voce umană, nu 
cu limba despicată a dragonului!" 

Auzind acest răspuns, Lameh a tăcut. El a înţeles că vocea sa nu îi 
poate intimida pe cei trei, la fel cum armele nu îi pot folosi la nimic împotriva 
acestora. 

Văzând că pe Lameh 1-a părăsit curajul, Kisehel s-a întors către fetele 
care adunau lemne şi le-a spus: 

„Ascultaţi- mă, fiinţe purificate. Aţi făcut aşa cum v-am spus şi aţi 
adunat o cantitate suficientă de lemne uscate. Dacă doriţi însă să fiţi complet 
libere, daţi foc acestei grămezi de lemne". 

Iar fetele au alergat şi s-au întors în curând cu torţe aprinse în mâini. 

In timp ce fetele stăteau în jurul grămezii de lemne cu torţele aprinse 
în mâini, Kisehel s-a întors către femeile care îşi ungeau trupul cu noroi şi le- 
a spus: 

„Acum ascultaţi şi voi! Abia acum este corpul vostru pregătit pentru 
iad, căci arată la fel ca şi sufletul vostru. De aceea, urcaţi-vă pe aceste ruguri 
şi ardeţi în ele, pentru ca flăcările lor să pună capăt existenţei voastre 
mizerabile şi pentru a vă primi astfel răsplata cuvenită! Aşa să fie!" 

Auzind aceste cuvinte, femeile păcătoase au început să urle, să plângă 
şi să se vaiete: „O, voi, emisari puternici ai unicului Dumnezeu, daţi-ne orice 
altă pedeapsă, iar noi o vom îndeplini cu credinţă în timpul vieţii care ne-a 
mai rămas, la fel cum am ascultat porunca de a ne unge trupurile cu noroi! 
Ingăduiţi-ne însă puţina viaţă care ne-a mai rămas, pentru a nu fi pierdute 
pentru totdeauna! 

Iar dacă totuşi trebuie să murim, lăsaţi-ne cel puţin să murim altfel, nu 
în această manieră îngrozitoare! 

Vă implorăm în numele compasiunii atotputernicului vostru 
Dumnezeu!" 

Iar Kisehel le-a răspuns: „Ascultaţi-mă, acest lucru nu depinde de noi. 
Noi nu vă putem judeca, nici mântui, căci nu suntem decât executorii voinţei 
divine. 

De aceea, prosternaţi-vă în faţa lui Dumnezeu şi imploraţi-L pe El să 
vă mântuiască. Puteţi fi sigure că noi vom face ceea ce ne va cere Dumnezeu 
în inimile noastre". 

Iar femeile păcătoase au început să se roage lui Dumnezeu, cerându-i 
să le scape de groaznica tortură. 

Atunci, o voce mai puternică decât cea a tunetului s-a auzit din ceruri, 
spunând: „Numai focul vă mai poate elibera!" 

Iar Kisehel le-a spus femeilor, care erau deja pe jumătate moarte de 
frică: „Aţi auzit cu propriile voastre urechi ce aveţi de făcut. Haideţi, nu mai 
întârziaţi şi săriţi în mijlocul flăcărilor, în numele lui Dumnezeu cel 
atotputernic, singurul vostru judecător!" 

Atunci, femeile s-au ridicat încet de la sol, plângând, şi au început să 
se caţere pe rugurile mari. 

Când au ajuns în vârf, Kisehel le-a poruncit fetelor cu torţele să dea 
foc rugurilor. 

Albe la faţă şi tremurând din toate încheieturile, fetele au făcut ceea ce 
li s-a cerut. 

Focul a cuprins lent rugurile. O vreme, din mijlocul fumului greu s-au 
mai auzit strigăte de durere, după care s-a lăsat tăcerea şi moartea a pus capăt 
sinistrului spectacol. 

Orbit de furie, Lameh 1-a întrebat pe Kisehel: „Ce aţi câştigat, voi şi 
Dumnezeul vostru, prin această oribilă execuţie a femeilor?" 

Kisehel i-a răspuns: „Nu ţi s-a dat voie să vorbeşti neîntrebat! 

Dar tu oricum nu asculţi de nimeni. De aceea, unicul răspuns pe care îl 
vei primi va fi sub formă de faptă!" 

După care, Kisehel a strigat cu o voce puternică: „Voi, femei 
purificate prin foc! Ridicaţi-vă din cenuşa trupurilor voastre păcătoase şi 
depuneţi mărturie în faţa lui Lameh!" 

Instantaneu, femeile arse s-au ridicat din cenuşă, transfigurate, în 
trupuri de slavă, L-au lăudat pe Dumnezeu şi au depus mărturie că cei trei 
erau cu adevărat mesagerii lui Dumnezeu cel atotputernic. în plus, au adăugat 
că pedeapsa purificării prin foc pe care au fost nevoite să o suporte a fost de-a 
dreptul insignifiantă prin comparaţie cu fericirea pe care o simţeau acum, în 
noua viaţă care li s-a acordat. 

De data aceasta, Lameh a început să reflecteze serios la miracolul 
nemaivăzut la care asistase. 



Capitolul 51 

Kisehel pune la încercare pretinsa divinitate a lui Lameh, care este 
redus la smerenie 



(25 octombrie 1842) 



După acest miracol, Kisehel s-a întors către Lameh şi 1-a întrebat: 
„Lameh, tu, care pretinzi că eşti nu doar un rege, ci şi un Dumnezeu pe 
pământ, spune-mi: ştiu că ai ucis mii de oameni în maniera cea mai crudă cu 
putinţă. Ai ridicat însă vreodată pe cineva din morţi, în virtutea divinităţii 
tale? ' 

Ştim cu toţii foarte bine că ţi-ai regretat de multe ori propriile fapte. 

De pildă, ţi-ar fi plăcut să-ţi readuci la viaţă fraţii pe care i-ai 
măcelărit, precum şi pe alţi câţiva, dar cu toată pretinsa ta divinitate, nu ai 
reuşit niciodată. 

Haide, spune-ne, de ce nu ai reuşit acest lucru, de vreme ce erai atât de 
convins că erai un Dumnezeu atotputernic? 

Oare nu ai vrut să faci acest lucru, sau nu ai putut? Sau poate ai 
considerat sub demnitatea ta divină să faci aşa ceva?" 

Plin de orgoliu, Lameh i-a răspuns: „Da, am considerat sub demnitatea 
mea să fac aşa ceva. De aceea, nu mi-am propus niciodată acest lucru". 

Kisehel a insistat însă: „Bine, atunci spune-ne ce fapte consideri tu că 
ţin de demnitatea unei divinităţi". 

Lameh i-a replicat însă cu mânie: „Chiar sunt obligat să îţi răspund la 
fiecare întrebare?" 

Kisehel i-a răspuns cu asprime: „Da, eşti obligat să îmi răspunzi la 
fiecare întrebare. In caz contrar, vei primi de sus o lovitură de bici. Haide, 
răspunde la ceea ce te-am întrebat". 

Citind pe faţa lui Kisehel că nu glumeşte, Lameh s-a grăbit să 
răspundă la întrebare: 

„De vreme ce tot trebuie să răspund, îţi pot spune că unicul lucru pe 
care îl consider de demnitatea unei divinităţi este să creeze lumi, numai 
pentru a le distruge apoi. 

Orice altă acţiune este comparabilă cu opera unui ţânţar şi poate foarte 
bine să fie realizată de spiritele din subordinea ta. 

De pildă, răzbunarea şi judecata sunt demne de un Dumnezeu, în timp 
ce iubirea, compasiunea, răbdarea, iertarea şi celelalte slăbiciuni de acest fel 
sunt trăsături ale fiinţelor comune". 

Kisehel şi-a continuat interogatoriul: „Bine, îţi voi accepta 
deocamdată răspunsul; dar trebuie să-mi demonstrezi că eşti un Dumnezeu 
atotputernic. 

Căci îmi este greu să cred că nu ai ridicat din morţi numai pentru că 
nu ai dorit acest lucru; pentru atotputerea unui Dumnezeu nimic nu este 
imposibil! 

Afirmi deci că ai putea trezi morţii la viaţă, la simpla ta dorinţă? 

Bine, te provoc să faci chiar acum acest lucru, ca să ne convingi de 
divinitatea ta. Căci noi nu îţi recunoaştem divinitatea numai ca urmare a 
crimelor şi distrugerilor tale, de vreme ce şi fiarele din pădure pot face acest 
lucru. 

Iată, ai în faţă foarte multe femei şi toţi servitorii tăi. Ucide pe cineva, 
iar apoi trezeşte-1 din nou la viaţă, şi poţi fi convins că îţi vom recunoaşte 
divinitatea şi te vom adora inclusiv noi, cu toată smerenia, ca unic Dumnezeu 
al cerului şi al pământului. 

Haide, nu te mai gândi, ci dovedeşte-ne chiar acum marea ta putere!" 

De data aceasta, Lameh nu a mai ştiut ce să spună, şi cu atât mai puţin 
ce să facă. 

Dar Kisehel i-a spus pe tonul cel mai serios cu putinţă: „Ascultă, 
Lameh, dacă nu faci imediat dovada divinităţii tale, aşa cum ţi-am cerut, te 
voi forţa lipindu-ţi torţe aprinse pe spinare să sapi cu propriile tale mâini 
regale groapa cu fecale şi să cureţi personal tăbliţa pe care o cunoşti atât de 
bine, pe care ai scris numele lui Iehova numai pentru a-1 pângări cu murdărie, 
pentru a-1 blestema şi a-1 arunca în groapa cu gunoaie! După ce o vei curăţa 
cu mânuţele tale, îţi vei primi adevărata penitenţă, care constă în a adora 
tăbliţa respectivă şi a te închina în faţa Numelui sfânt toată viaţa ta!" 

Auzind aceste cuvinte, Lameh s-a umplut de furie, căci ştia foarte bine 
cât valora aşa-zisa lui atotputere şi ce era capabil să facă. 

Incapabil să găsească vreo soluţie, el a recunoscut - plin de mânie - că 
divinitatea lui era un fel de titlu de nobleţe şi nu acoperea nici o realitate. 

Atunci, Kisehel i-a spus: „în acest caz, de ce ai spurcat în felul acesta 
numele adevăratului Dumnezeu? vorbeşte, sau te voi sili pe loc să îţi 
îndeplineşti pedeapsa amintită mai devreme!" 

Lameh aproape că şi-a pierdut minţile de furie, dar a preferat să 
păstreze tăcerea. 



Capitolul 52 

încăpăţânarea şi sfidarea lui Lameh. Discursul tăios al lui Kisehel 
şi răspunsul arogant al lui Lameh 

(26 octombrie 1842) 



O vreme, Kisehel a aşteptat să vadă ce intenţionează Lameh, sau mai 
bine zis, ce replică mai poate găsi. Toţi cei trei mesageri ştiau foarte bine că 
Lameh este incapabil să facă vreun miracol, dar au considerat necesar să îi 
acorde un timp de gândire, pentru a nu emite mai târziu pretenţia că nu a avut 
parte de aşa ceva. 

Văzând însă că nu are de gând să spună nimic, nefâcând altceva decât 
să plănuiască în sinea sa noi şi noi răzbunări împotriva celor trei mesageri 
(inclusiv a celorlalţi patru de care auzise de la femeile sale), Kisehel i-a spus 
cu asprime: 

„Lameh, slujitor odios al lui Satan, văd că păstrezi tăcerea, căci 
cuvântul meu te-a prins într-o triplă capcană, şi nu faci altceva decât să îţi 
umpli inima cu gânduri de răzbunare, blestemându-ne continuu pe noi şi pe 
Dumnezeu! 

Spune-mi: ce fel de om eşti tu? - Ţi-am demonstrat neputinţa faţă de 
noi; ţi-am revelat puterea invincibilă a lui Dumnezeu, manifestată prin noi. Iţi 
dai foarte bine seama că nu vei putea învinge niciodată această putere, - şi 
totuşi continui să opui rezistenţă, plin de încăpăţânare, spiritului iubirii eterne 
a lui Dumnezeu dinlăuntrul nostru. 

Spune-mi: ce fel de fiinţă eşti tu? - Priveşte aceste fete, pe care le-ai 
aşezat pe primele două nivele ale palatului tău pentru a ne împiedica să 
ajungem la tine! Iată, ele erau moarte, dar puterea noastră - primită de la 
Dumnezeu - le-a ridicat din morţi, le-a scos şi mlaştinile în care putrezeau, 
le-a curăţat şi le-a dat din nou viaţă! 

Ai văzut cu propriii tăi ochi ridicarea din cenuşa trupurilor lor a 
celorlalte femei, care au ars pe rug, revenind la viaţă, transfigurate. 

De ce alte dovezi mai ai nevoie pentru a-ţi demonstra misiunea 
noastră divină? 

Spune-mi, ce speri să obţii cu aceste gânduri de răzbunare şi cu 
rezistenţa pe care continui să o opui? 

O, vierme mizerabil şi neputincios, care te târăşti în praful propriei 
tale nimicnicii! Doreşti să te opui lui Dumnezeu, deşi cu o singură suflare a 
gurii noastre te-am putea strivi, dacă am dori acest lucru? 

O, monstru venit din iad! Doreşti să te lupţi cu Dumnezeu, deşi viaţa 
ta depinde în fiecare clipă de imensa Lui graţie? 

Cum vrei să-L ataci pe Dumnezeu, - când ştii foarte bine că te-ar putea 
distruge pe loc, condamnându-te la iadul focului etern al mâniei Sale? 

Până la Dumnezeu, încearcă să te lupţi cu noi, vierme mizerabil 
crescut în noroi, şi vei vedea cât de mari îţi sunt puterile! 

Văd că arzi în focul celei mai teribile mânii împotriva mea, o, anus al 
diavolului! Haide, distruge-mă, dacă poţi, şi potoleşte-ţi astfel imensa ură... 
Te vei convinge pe loc de marea ta neputinţă şi orbire! 

După cum poţi vedea, întreaga ta putere nu înseamnă nimic prin 
comparaţie cu o simplă răsuflare a gurii mele. Spune-mi, de ce preferi să ne 
sfidezi, în loc să accepţi obedienţa care te-ar putea salva, atrăgând asupra ta 
graţia lui Dumnezeu şi redevenind fratele nostru drag? 

Vorbeşte, vorbeşte, îţi poruncesc în numele Lui, care, în imensa Sa 
compasiune, ne-a trimis pe noi, din înălţimile noastre sacre în noroiul tău 
murdar, pentru a repurta victoria asupra ta şi a te aduce înapoi, pe calea cea 
bună!" 

Tremurând de furie, Lameh i-a răspuns: „Mi-e imposibil să înţeleg 
vorbele tale; căci nu aşa se vorbeşte cu un rege care a vorbit - la fel ca şi tine 
- direct cu Dumnezeu, obţinând de la Acesta cuvântul Lui că oricine l-ar 
ataca va fi ucis de 77 de ori! 

Nu mă voi răzbuna pe tine, şi încă şi mai puţin pe Dumnezeu, căci îmi 
cunosc neputinţa. 

Tu mi-ai făcut însă rău, mie, regelui Lameh! Aşa că vezi cum ai să te 
descurci cu Dumnezeul tău! 

Ordinea şi înţelepciunea lui Dumnezeu ajung mult mai departe decât 
reuşesc ochii tăi. Dacă eu sunt cine sunt şi fac ceea ce fac, cu siguranţă că 
toate aceste lucruri se întâmplă în interiorul lui Dumnezeu, şi nu în afara Lui. 
Atunci, de ce mă numeşti un monstru fără pereche? 

De vreme ce eu sunt regele ţinutului de jos, iar tu nu eşti decât un 
emisar, vorbeşte-mi aşa cum se cuvine, ca un sol, nu ca un judecător! 

Altminteri, îmi poţi înfrânge trupul, dar nu şi voinţa! - încearcă să 
înţelegi acest lucru, sol arogant care m-ai atacat pe mine, regele acestui ţinut 
nefericit şi blestemat!" 



Capitolul 53 

Dialogul dintre Kisehel şi lăudărosul Lameh. Lameh este silit să 
stea singur timp de trei zile în locul de execuţie din afara oraşului 

(27 octombrie 1842) 

Kisehel a răspuns pe loc discursului regal al lui Lameh: „Ascultă, 
Lameh, în calitatea ta de rege, ai dreptate să ne ceri aşa ceva. Ce ţi-am putea 
cere însă noi, în calitatea noastră de mesageri ai atotputernicului Dumnezeu, 
lucru pe care ţi l-am dovedit din plin prin faptele noastre? 

Cum crezi că se poate împăca faptul că tu, marele rege, ne numeşti pe 
noi animale coborâte din munţi, cu misiunea noastră divină, ca să nu mai 
vorbim de toate obstacolele pe care le-ai ridicat în calea noastră, de 
tratamentul pe care ni l-ai aplicat de la bun început, deşi ştiau foarte bine cum 
stau lucrurile? - Hiade, să auzim ce explicaţii regale ne poţi oferi în această 
privinţă! 

Dacă poţi justifica acest comportament nedemn, îţi promit că îmi voi 
retrage cuvintele şi îmi voi cere scuze pentru tot răul pe care ţi l-am făcut; 
poţi fi convins de acest lucru. 

Vai ţie însă dacă nu îţi poţi justifica faptele! Căci ai apelat - întru 
apărarea ta - la Dumnezeu, da, la acel Dumnezeu pe care L-ai blestemat prin 
cuvintele şi faptele tale, devenind astfel cel mai mare blasfemiator care a 
existat vreodată în ordinea Sa divină. Pentru a ne condamna pe noi, cei 
integraţi în această ordine divină, tu ai apelat chiar la sfinţenia de neatins a 
Divinităţii, pe care ai spurcat-o în fel şi chip până acum! 

De aceea, ai grijă cum îţi formulezi apărarea, căci altminteri va fi vai 
de capul tău! 

Dacă nu vei reuşi să aduci argumente pertinente, vei primi prima 
lovitură a biciului divin! Vorbeşte, deci! Amin ". 

Lameh i-a răspuns cu obrăznicie lui Kisehel, spunându-i: „Crezi 
cumva că Lameh se teme de cuvintele tale, de acel ,Vai ţie'? Niciodată! 

Regele Lameh nu se va compromite oferindu-ţi ţie justificarea 
cuvintelor sale, căci el nu se teme nici de moarte, nici de Dumnezeu - dar cel 
mai puţin se teme de tine, chiar dacă ai fi înzestrat cu o putere de o mie de ori 
mai mare decât aceea pe care ai primit-o ca emisar al lui Iehova! 

Dacă doreşti să mă biciuieşti cu torţe aprinse, nu ai decât! Poţi să o 
faci până când voi muri! îmi poţi lua viaţa, dar nu şi voinţa liberă de care 
dispun atât timp cât sunt viu. îţi jur acest lucru pe onoarea mea regală! 

Oricât m-ai chinui cu dureri temporare sau eterne, nu îmi vei slăbi 
niciodată voinţa, ci doar îmi vei hrăni astfel mânia, în timp ce voinţa mea va 
rămâne la fel de neclintită ca acum. Vei constata astfel că voinţa 
Dumnezeului tău mai poate fi înfrântă, dar voinţa lui Lameh nu! 

Nu ai decât să mă arunci în groapa cu şerpi sau într-un cazan cu metal 
fierbinte, căci nu vei obţine altceva de la mine decât blesteme, deopotrivă 
pentru tine şi pentru Dumnezeul tău! unica manieră în care mă poţi supune 
este să mă distrugi complet, căci dacă nu voi mai exista, încăpăţânarea voinţei 
mele va dispărea şi ea odată cu mine. 

De altfel, trebuie să-ţi spun că Lameh dispune şi el de anumite puteri 
mai presus de fire, chiar dacă până acum nu s-a folosit încă de ele, aşa cum 
te-ai folosit tu de puterile tale supranaturale. Nu mi-am propus să mă folosesc 
de aceste puteri tocmai pentru a-ţi demonstra în ce constă adevărata divinitate 
- legată exclusiv de puterea voinţei mele! 

De aceea, te sfătuiesc să părăseşti în trei zile oraşul meu regal! în caz 
contrar, îţi vei primi răsplata meritată! 

Deşi ai îndrăznit să îmi spui mie, regelui: ,Vai ţie!', din consideraţie 
pentru tine nu m-am grăbit să îţi acord pedeapsa cuvenită, conştient că nu eşti 
familiarizat cu legile acestui ţinut, şi deci nu meriţi pentru început decât un 
simplu avertisment. în plus, mi-am amintit că sunteţi şi voi, la fel ca şi mine 
sau poporul meu, copiii lui Adam, şi că vă aflaţi pentru prima oară în vizită la 
noi. De aceea, deşi sunteţi atât de nemanieraţi, m-am decis să vă cruţ, 
deocamdată. 

Văzând însă că - în încăpăţânarea ta de catâr - continui să insişti să 
mă transformi pe mine, regele, într-un sclav al mofturilor tale, îţi adresez şi 
eu un: ,Vai ţie!', dacă nu vei părăsi oraşul meu regal în următoarele trei zile, 
aşa cum te-am avertizat! 

Haide, pleacă de aici! Lameh nu îţi va mai răspunde la nici o 
întrebare, iar dacă nu vei asculta, va găsi mijloacele cele mai potrivite pentru 
a pedepsi un blasfemiator ca tine în maniera cea mai dureroasă cu putinţă. 

înţelege bine ce îţi spun şi pleacă!" 

Kisehel i-a răspuns: „Bine, fie cum spui! Ascultaţi-mă voi, femei şi 
fete, precum şi voi, gărzi de corp ale lui Lameh şi toţi cei care ne-au urmat 
până aici! Veţi părăsi împreună cu noi acest loc. Singur Lameh va rămâne 
aici timp de trei zile, pentru a simţi pe pielea lui efectul biciului divin! 

Sper ca după acest interval de timnp să fim mai bine primiţi de el! Aşa 
să fie!" 

Şi toţi cei de faţă au plecat către oraş, însoţindu-i veseli pe cei trei 
mesageri. Numai Lameh a rămas, incapabil să se mişte din loc. Cât despre 
locuitorii oraşului, acestora li s-a interzis cu dumneavoastră ca timp de trei 
zile să se apropie de locul cu pricina. 



Capitolul 54 

Kisehel, Sethlahem şi Joram îi vizitează pe cei patru fraţi bolnavi. 
Spiritul lui Abel îl învaţă pe Kisehel importanţa virtuţii răbdării 
Vindecarea celor patru bolnavi 

(28 octombrie 1842) 



în timpul celor trei zile libere, cei trei mesageri i-au vizitat pe ceilalţi 
patru fraţi ai lor, care zăceau bolnavi într-un han, căci spiritul lui Abel îi 
pedepsise uşor pentru greşeala de a se fi lăsat atraşi de femeile de moravuri 
uşoare ale lui Lameh. 

Cei trei ştiau că este voinţa Mea ca fraţii lor să primească această 
pedeapsă uşoară, dar nu ştiau cine a fost acela care le-a aplicat-o. 

Kisehel Mi s-a adresat în această chestiune, iar Eu i-am trezit vederea 
interioară, permiţându-i să vadă spiritul lui Abel. Prosternându-se în faţa 
acestuia, Kisehel 1-a întrebat: „Frate din ceruri, cât timp îi vei mai ţine pe 
sărmanii mei fraţi sub această pedeapsă?" 

Abel i-a răspuns: „Până când spectrul cărnii va dispărea din inimile 
lor. 

Iată cum arată inimile lor deschise. Poţi vedea cu uşurinţă că în 
camerele în care ar trebui să existe numai iubirea pentru Dumnezeu se 
lăfăiesc prostituatele goale, cu forme unduioase, privite cu lăcomie de ochii 
spirituali ai fraţilor voştri. 

Aceste imagini trebuie distruse; abia atunci voi ridica biciul meu de pe 
umerii lor. 

De aceea, poţi să îi mustri cu severitate, arătându-le unde greşesc, dar 
fără a menţiona numele meu". 

în continuare, Kisehel a întrebat spiritul lui Abel: „Ascultă, frate mult 
iubit din ceruri! Ce speranţe crezi că mai există pentru Lameh? După părerea 
mea, el nu va renunţa niciodată la împietrirea inimii sale. Şi chiar dacă ar 
face-o, nu crezi că această schimbare ar doar una de faţadă, şi nu adevărata 
transformare spirituală cerută sufletului?" 

Dar Abel i-a spus lui Kisehel: „Dragă frate! Nu te mai gândi la finalul 
poveştii, ci acţionează conform voinţei lui Dumnezeu, pe care o cunoşti foarte 
bine, şi te asigur că totul va merge ca pe roate, iar lucrurile vor cunoaşte 
deznodământul firesc. 

Mai presus de toate, tu ai nevoie să-ţi cultivi virtutea răbdării; atunci 
când vei dispune pe deplin de această virtute, totul va deveni extrem de uşor 
pentru tine. 

De aceea, nu te mai gândi la trucurile lui Lameh, ci limitează-te să 
îndeplineşti strict voinţa Domnului, la fel ca şi până acum. Te asigur că 
aceasta este calea cea mai scurtă către iubirea şi justiţia divină. 

Nu ar trebui să-ţi pese dacă Lameh se hotărăşte să îşi schimbe inima 
astăzi, mâine sau peste câţiva ani, - căci aceste lucruri ţin de puterea 
Domnului. Căile Lui sunt insondabile, iar sfaturile Lui imposibil de înşeles 
până în implicaţiile lor ultime. 

Noi ştim însă foarte bine că acţionăm corect numai atunci când 
respectăm voinţa Lui divină şi când îl iubim pe El mai presus de orice, ca pe 
un Tată preasfânt şi preaplin de iubire. 

De aceea, nu te mai gândi la finalitatea misiunii primite şi acţionează 
în conformitate cu voinţa lui Dumnezeu, lăsând restul în mâinile Lui 
atotputernice. Dacă vei proceda astfel, poţi să fii convins că lucrurile vor avea 
o finalitate fericită. 

Ia exemplu de la mine! Crezi că mie îmi pasă când se vor vindeca cei 
patru fraţi ai tăi? Nicidecum! Căci iubirea mea pentru ei este convinsă 
anticipat că înţelepciunea infinită a Tatălui preasfânt nu a ales pentru ei un 
remediu ineficient. 

Sarcina mea nu constă în altceva decât punerea în aplicare a 
remediului indicat, cu toată rigoarea. Restul stă în mâinile Tatălui. 

După cum vezi, avem cu toţii nevoie de răbdare, mai presus de orice. 
Cel care deţine în inima sa această virtute vede întotdeauna fructele acţiunilor 
sale, în timp ce cel nerăbdător distruge de multe ori într-o singură clipă ceea 
ce a construit în zece ani. 

Dacă o mamă vede iubirea copiilor ei pentru ceea ce este frumos şi 
sublim, dar inima ei devine prea nerăbdătoare, şi chiar enervată că aceştia nu 
înţeleg încă lucrul către care inima lor s-a îndreptat deja cu ardoare (întrucât 
minţile lor nu s-au dezvoltat pe deplin), - spune-mi, ce se va alege de 
dezvoltarea interioară a sufletelor acestor copii? Dar de spiritul lor? 

La rândul lor, copiii se vor enerva, şi chiar îşi vor dispreţui mama în 
sinea lor, considerând-o neînţelegătoare şi respingând-o în inimile lor. 

Pentru dezvoltarea interioară a copiilor ei o mamă are nevoie mai 
presus de orice de răbdare; fără aceasta, ea nu va creşte decât nişte sclavi şi 
nişte servitori, nu nişte oameni liberi şi nobili. Gândeşte-te atunci de câtă 
răbdare trebuie să dăm dovadă noi, cei aleşi de Tatăl ceresc să fim nişte 
indicatoare ale drumului corect, pentru a nu deveni (din cauza nerăbdării 
noastre) nişte obstacole în calea celor pe care ar trebui să-i ghidăm, 
îndepărtându-i astfel de scopul cel nobil şi viu. 

La fel şi tu, dragul meu frate, urmăreşte să ai mai multă răbdare în 
misiunea pe care ai primit-o, şi nu te mai comporta precum mama cea oarbă, 
care preferă să îşi vadă copiii spărgând pietre decât admirând lucrurile 

frumoase care le desfată inimile, trezindu-le. în acest fel, te asigur că munca 
ta va fi încununată de succes. 

Primeşte aşadar binecuvântarea inimii mele, în numele Tatălui 
preasfânt. Amin ". 

După care Abel a devenit din nou invizibil, în timp ce Kisehel şi-a 
gravat adânc cuvintele sale în inimă, împărtăşindu-le inclusiv fraţilor lui, fără 
a le spune însă de la cine le-a primit. 

Şi cu toţii s-au bucurat şi M-au slăvit în inimile lor. Foarte curând, 
inclusiv cei patru s-au simţit mai bine, căci au ascultat cuvintele lui Kisehel, 
curăţindu-şi inimile de imaginile desfrânate şi redobândind astfel graţia Mea. 
In scurt timp, toţi cei şapte fraţi au părăsit hanul. 



Capitolul 55 

Despre puterea rugăciunii rostite din inimă. Efectul pozitiv al 
postului pe care Lameh a fost silit să îl ţină. Căinţa lui Lameh şi graţia 
Domnului 

(31 octombrie 1842) 



în cea de-a treia zi, Kisehel le-a chemat la el pe fetele şi femeile 
salvate şi le-a spus: „Ascultaţi-mă, fete şi femei mântuite! Cele trei zile au 
trecut. De aceea, haideţi să vedem ce face Lameh. 

Mergeşi la palat şi spuneţi-le gărzilor de corp să vină şi ele, dar de 
data aceasta să aducă lopeţi şi sape, nu arme. Cât despre voi, îmbrăcaţi-vă de 
sărbătoare şi luaţi cât mai multe alimente cu voi! Haideţi, mergeţi şi 
îndepliniţi misiunea pe care v-am dat-o". 

Femeile au trecut imediat la treabă, bucurându-se şi slăvind numele lui 
Dumnezeu, ele s-au rugat de asemenea pentru sufletul lui Lameh, 
implorându-i lui Dumnezeu graţia Sa pentru înmuierea inimii încăpăţânate a 
acestuia. 

După o scurtă vreme, femeile s-au întors şi le-au spus celor şapte fraţi 
că totul a fost îndeplinit conform indicaţiilor lor. 

Kisehel le-a spus: „Foarte bine. O, fete şi femei! Dacă aţi şti ce 
bucurie ne-aţi făcut rugându-vă pentru sufletul sărmanului Lameh, focul 
fericirii din inimile noastre v-ar cuprinde pe loc şi v-ar dizolva pentru a doua 
oară, de data aceasta cu o intensitate chiar mai mare decât focul produs de 
lemne. 

Slăvit fie de-a pururi Tatăl ceresc! Continuaţi să vă rugaţi şi vom 
asista chiar astăzi la un adevărat miracol în legătură cu Lameh. Acum, haideţi 
să mergem la el. Amin ". 

După care, s-au sculat cu toţii de sub smochinul care le servise drept 
locuinţă şi au purces către mlaştinile în care rămăsese Lameh, chinuit de 
foame şi de sete. 

Văzând marele alai care se apropia de el, Lameh şi-a ridicat braţele 
către cer şi i-a spus cu o voce tremurătoare lui Kisehel: 

„Atotputernice emisar al Celui al cărui nume limba mea nu mai 
îndrăzneşte să-1 pronunţe! Nu te mai teme de voinţa mea, căci aceasta a cedat 
pentru totdeauna. Te implor, dă-mi ceva de mâncare, căci mor de foame şi de 
sete!" 

Atunci, Kisehel le-a spus fetelor: „Aduceţi mâncare şi băutură şi daţi-i 
să mănânce lui Lameh după pofta inimii!" 

Femeile au făcut ce li s-a spus, dar Lameh s-a bătut cu pumnii în piept, 
spunând: 

„O, Graţie divină! Oare mai este vrednic păcătosul Lameh să 
primească mâncare şi băutură din mâinile celor pe care Tu le-ai mântuit?" 

Kisehel i-a răspuns: „Da, frate Lameh! Căci bunătatea Tatălui este mai 
mare decât graniţele tuturor cerurilor. De aceea, poţi mânca şi bea liniştit". 

Auzind aceste cuvinte, Lameh a început să plângă, căci şi-a dat seama 
de imensitatea crimelor sale, după care a spus: „O, voi, emisari puternici ai 
Graţiei eterne! Eu nu voi putea fi iertat niciodată, căci prea mare este numărul 
crimelor pe care le-am săvârşit! 

Pot vedea cu claritate acest lucru în inima mea, care este plină de şerpi 
şi de viermi veninoşi, că sunt înconjurat de o mulţime de oameni care îşi 
ridică disperaţi mâinile la cer, blestemându-mă şi strigând cu guri însângerate 
la Dumnezeu, pentru a cere răzbunare. 

Da, mor de foame şi de sete, dar nu pot mânca şi nu pot bea nimic, 
căci această viziune interioară este prea hidoasă în faţa voastră, şi cu atât mai 
mult a Celui ai cărui mesageri sunteţi. 

De aceea, lăsaţi-mă să mor de foame şi de sete, căci pe mulţi i-am ucis 
şi eu, lăsându-i să moară de foame. 

Lăsaţi-mă să mor de foame, de sete, de disperare şi durere, căci nu 
merit o soartă mai bună. 

Am blasfemiat împotriva lui Dumnezeu şi a voastră, ba chiar am 
încercat să vă distrug. 

O, lăsaţi-mă să mor de disperare şi durere, dar mai ales din cauza 
remuşcărilor, căci nu merit o soartă mai bună!" 

După o scurtă pauză, el a strigat cu putere mulţimilor invizibile care îi 
asaltau inima: „O, voi, pe care v-am nenorocit! Strigaţi, strigaţi-L cu putere 
pe Judecătorul etern şi cereţi-i răzbunare eternă! 

Nici o pedeapsă nu ar fi prea mare pentru mine!" 

După care s-a prăbuşit la sol, plângând amarnic. Toţi cei de faţă au 
rămas impresionaţi de aceste remuşcări şi au început să plângă alături de el. 

Dar Kisehel s-a îndreptat către Lameh, 1-a atins pe umăr şi i-a spus: 
„Frate Lameh, ridică-te şi priveşte -ne, ca să vezi cu ochii tăi cum se răzbună 
iubirea lui Dumnezeu pe păcătoşii care îşi recunosc cu sinceritate păcatul 

comis împotriva lui Dumnezeu şi a oamenilor, umilindu-se şi considerându- 
se mai prejos de toate celelalte creaturi!" 

Lameh s-a ridicat tremurând de la sol şi a văzut în mijlocul cercului 
format de cei şapte mesageri un nor luminos. 

Şocat de această imagine, el şi-a adunat puterile şi 1-a întrebat pe 
Kisehel, care îl privea într-un mod cât se poate de prietenos şi de frăţesc: „O, 
mesager sublim al Atotputernicului! Ce se întâmplă?" 

Din norul luminos s-a auzit atunci o voce care spunea: „Lameh, Mi-ai 
încălcat mult timp ordinea divină, dar acum te-ai căit şi te-ai smerit în faţa 
Mea şi a fraţilor tăi. De aceea, ţi-am iertat toate păcatele şi te-am eliberat de 
povara faptelor tale rele! 

De aceea, ridică-te şi fii mântuit. De acum înainte, compensează prin 
iubirea ta pentru Mine şi pentru fraţii tăi toate greşelile pe care le-ai comis în 
timpul apostaziei tale! 

Acum, mănâncă şi bea, căci Eu, Dumnezeul, Creatorul şi Domnul tău, 
am binecuvântat această hrană şi această băutură pentru tine! 

Mesagerii Mei îţi vor spune ce vei avea de făcut în viitor şi îţi vor 
explica cum trebuie să procedezi! 

Eu, Cel care îţi vorbeşte, sunt Cel care ţi-a vorbit şi atunci când ţi-ai 
măcelărit fraţii!" 

După care norul a dispărut, iar lanţurile în care era legat Lameh au fost 
dezlegate. 

Văzându-se eliberat, Lameh s-a îndreptat imediat către Kisehel şi i-a 
spus: „Mesager atotputernic al lui Dumnezeu, care mi-a vorbit cu atâta 
blândeţe, eliberându-mă de imensul meu păcat, iartă-mă şi tu pentru ofensele 
pe care ţi le-am adus, ţie şi fraţilor tăi, şi fii convins că de acum înainte nu voi 
mai fi un rege, ci ultimul dintre slujitorii tăi. Doresc ca tu să fii rege în locul 
meu, în numele Celui Preasfânt!" 

Dar Kisehel i-a răspuns: „Ascultă, frate Lameh, acum eşti slăbit! 
Intăreşte-ţi trupul cu mâncare şi băutură, după care vom mai discuta despre 
ceea ce avem de făcut, conform ordinii divine!" 

Iar Lameh a mâncat şi a băut după pofta inimii. 

Capitolul 56 

Recunoştinţa exprimată de gură şi recunoştinţa inimii Lameh cel 
recent convertit doreşte să cureţe tăbliţa din piatră 

(2 noiembrie 1842) 



După ce şi-a potolit pe deplin foamea, Lameh s-a ridicat şi i-a spus lui 
Kisehel: „Atotputernice mesager al marelui Dumnezeu! iată, mi-am potolit 
foamea cu mâncarea binecuvântată de El. întreaga mea fiinţă este copleşită de 
recunoştinţă faţă de Cel care mi-a binecuvântat mâncare şi care a ridicat de la 
mine imensul păcat în faţa Lui, a voastră, a oamenilor şi a întregului pământ. 

Din păcate, îmi lipsesc cuvintele pentru a exprima aşa cum trebuie 
această recunoştinţă atât de mare în ceea ce mă priveşte, deşi pentru 
Dumnezeu şi pentru graţia Lui ea pare cu siguranţă minoră. 

De aceea, te rog, învaţă-mă cuvintele potrivite pentru a exprima ceea 
ce simt acum cu atâta putere, căci bănuiesc că acest sentiment va continua să 
se amplifice în viitor. 

O, dragă prietene al Celui Preaînalt, coboară-ţi privirea asupra celui 
nevrednic şi împlineşte-i această dorinţă!" 

Kisehel i-a răspuns: „Frate Lameh, te asigur că îţi faci griji de 
pomană, căci în faţa lui Dumnezeu aceste lucruri nu contează deloc. Crede- 
mă, Domnul, Tatăl nostru preasfânt, nu se lasă sedus de cuvinte, ci priveşte 
întotdeauna în inimile noastre. 

Recunoştinţa pe care o simţi acum ca o flacără care încearcă să-ţi 
consume inima - aceasta este singura care este pe placul Tatălui. De aceea, 
cultivă continuu această stare, iar Tatăl va accepta întotdeauna ofranda ta. 

Ascultă-mă: când un om primeşte o mare graţie din partea Tatălui, el 
îi mulţumeşte cu inima plină de ardoare şi iubire, păstrând această atitudine 
pură şi autentică până când îşi epuizează forţa cuvintelor. In realitate, acestea 
nu exprimă decât satisfacţia pentru bunătatea care s-a revărsat asupra lui. 

După această manifestare a recunoştinţei, inima se uşurează şi devine 
mai calmă, dar se pune întrebarea dacă nu cumva focul iniţial al iubirii s-a 
cam răcit, inima considerând că şi-a făcut datoria prin cuvintele sale de 
recunoştinţă şi uitând să îşi perpetueze această stare. 

Cam aşa stau lucrurile, dragă frate Lameh! Amândoi avem copii şi 
ştim ce înseamnă să fii părinte. 

Personal, am descoperit că atunci când copiii mei îmi mulţumesc 
verbal pentru ceea ce fac pentru ei păstrează cel mai puţin starea de 
recunoştinţă. In schimb, cei care păstrează tăcerea atunci când le fac un dar, 
ar fi oricând gata să intre şi în foc pentru mine, atât de mare este recunoştinţa 
din inimile lor. 

Deşi nu aud decât rareori cuvinte de recunoştinţă din gura lor, am 
văzut în schimb nenumărate lacrimi de mulţumire, bucurie şi adoraţie în ochii 
lor, - şi crede -mă, frate Lameh, prefer de o mie de ori aceste lacrimi tăcute în 
faţa celor mai frumoase cuvinte ale altor copii ai mei, mai superficiali. Da, 
preţuiesc aceste lacrimi mai mult decât întreaga lume la un loc! 

Căci copilul care se grăbeşte să îmi mulţumească în cuvinte scapă 
repede de sentimentul de recunoştinţă faţă de mine, pe când celălalt, care îmi 
mulţumeşte în tăcere, îşi păstrează de-a pururi recunoştinţa în inima sa. 

Acelaşi principiu se aplică şi în cazul lui Dumnezeu, care nu priveşte 
decât în inima omului. Pentru El, recunoştinţa durabilă a inimii înseamnă 
infinit mai mult decât cea trecătoare, exprimată în cuvinte, care goleşte inima 
de focul iubirii. 

Aşadar, mulţumeşte-i întotdeauna Domnului aşa cum o faci acum, iar 
recunoştinţa ta va fi primită aşa cum se cuvine, căci Dumnezeu se va bucura 
de inima ta plină de fervoare. 

Cultivă în permanenţă acest sentiment, iar Tatăl preasfânt îşi va găsi 
veşnic plăcerea în tine, căci El revarsă o mie de graţii asupra celui care îşi 
perpetuează recunoştinţa în inima sa, dar nu se uită la cel care se mulţumeşte 
să o exprime în câteva cuvinte, după care uită cu totul de ea. 

Cumpăneşte la aceste cuvinte, acum, că ţi-ai întors inima către 
Dumnezeu, căci de aceea ne aflăm aici, ca să te ajutăm prin toate puterile 
noastre să descoperi calea cea bună! De aceea, nu ezita să ne mărturiseşti 
toate dorinţele tale. Amin ". 

Emoţionat la culme, Lameh a sărit în sus de bucurie şi i-a spus lui 
Kisehel: „O, prietene întru Dumnezeu, Creatorul atotputernic al cerului şi al 
pământului! Frate slăvit de pe înălţimile sacre, sălaş permanent al Domnului 
atotputernic, acceptă mai întâi de toate lacrimile mele, ca mărturie a 
recunoştinţei veşnice pe care ţi-o port pentru învăţătura ta sublimă şi plină de 
înţelepciune. Căci recunosc în fiecare cuvânt al tău adevărul şi sfinţenia. Da, 
nu există decât o singură manieră de a-ţi exprima recunoştinţa şi adoraţia, în 
toată plenitudinea adevărului, iar aceasta este eternă! De acum înainte, nu voi 
mai renunţa niciodată la acest sentiment! 

în ceea ce priveşte dorinţele mele, nu am decât una singură. Există o 
amintire care continuă să mă tulbure, iar aceasta se referă la tăbliţa din piatră 
de care mi-am bătut joc cu atâta cruzime. Ingăduie-mi să sap cu propriile 
mele mâini, să o curăţ, iar apoi să o venerez, dacă mai sunt demn de un 
asemenea lucru". 

Kisehel i-a răspuns: „Iată, servitorii tăi au pregătit deja uneltele 
necesare. 

Este suficient că ai săvârşit această acţiune în inima ta, restul îl vor 
face servitorii tăi. Noi avem lucruri mai importante de făcut. Amin ". 



Capitolul 57 

Lameh recunoaşte şi laudă iubirea părintească a lui Dumnezeu şi 
bunătatea acestuia. Căinţa şi iubirea celui convertit transformă murdăria 
păcatului în aur curat 

(3 noiembrie 1842) 



Auzind cuvintele lui Kisehel, Lameh s-a aruncat în genunchi şi a 
început să se roage, cu mâinile ridicate la cer: „O, Doamne, o, Doamne, cât 
de mare trebuie să fie iubirea Ta, de vreme ce îţi reverşi graţia chiar şi asupra 
unui păcătos atât de mare ca mine! 

Mi-ai luat chiar şi această sarcină ingrată, dar de care mă simt întru 
totul nevrednic, şi ai dat-o altcuiva, onorându-mă astfel într-o manieră 
nemeritată! 

O, Doamne, o, Doamne, cât de bun trebuie să fii Tu ca să-1 priveşti pe 
păcătosul cel mai ticălos care a existat vreodată pe pământ aproape ca şi cum 
nu ar fi păcătuit niciodată în faţa Ta! 

O, prieteni fericiţi ai fiinţei mele şi ai sărmanului meu popor, a cărui 
sărăcie o realizez abia acum - vai mie! - căci cauza ei sunt eu, o, prieteni, ce 
senzaţie trebuie să existe în inima voastră, care realizaţi plenar că Dumnezeu 
cel atotputernic, Iubirea supremă, este Părintele vostru! 

O, copii puternici şi sublimi ai Dumnezeului atotputernic, spuneţi-mi: 
ce simţiţi atunci când inima vă spune că: , Dumnezeu este Tatăl meu'? 

Vai, ce prăpastie imensă există între mine şi voi! Voi v-aţi născut din 
lumina eternă a lui Dumnezeu şi aţi primit viaţa eternă prin iubirea Lui 
părintească infinită - în timp ce eu nu sunt decât un copil al noroiului, un fiu 
al şarpelui, la fel ca şi tatăl meu, Cain! 

O, prieteni, abia acum înţeleg de ce le place şerpilor să se încălzească 
la soare. Probabil căldura şi lumina soarelui le dă aceeaşi plăcere pe care mi-o 
oferă acum mie prezenţa voastră, a copiilor luminii eterne a lui Dumnezeu, 
Tatăl vostru preasfânt. 

Da, da, până şi copiii pământului se bucură de sublimele raze ale 
soarelui. Chiar şi marele păcătos Lameh este fericit astăzi în prezenţa luminii 
voastre sacre, eterne, care străluceşte asupra voastră direct din inima Lui, al 
cărui nume - atât de sfânt, vai! - a fost blasfemiat într-o manieră atât de 
odioasă de către mine! 

O, copii ai lui Dumnezeu cel etern, chiar aici, în locul în care 
îngenunchez şi plâng acum, am comis crima cea mai cumplită între toate; aici 
se află îngropată tăbliţa cu Numele sacru!" 

După care Lameh a început să plângă cu suspine, dar Kisehel 1-a ajutat 
să se ridice, 1-a îmbrăţişat şi i-a spus: „Iubitul meu frate, fratele meu Lameh! 
Ascultă, eu şi toţi ceilalţi te numim fratele nostru. Cum poţi să vorbeşti atunci 
de o prăpastie care ar exista între tine şi noi? 

Spune-mi, iubite frate Lameh: simţi în inima ta o iubire foarte mare, 
absolut copleşitoare, pentru Dumnezeu?" 

Profund mişcat, Lameh i-a răspuns: „O, prietene venit din înălţimile 
luminoase! Dacă inima şi întreaga mea fiinţă nu ar fi invadate de o iubire atât 
de mare, revărsată asupra celei mai nevrednice creaturi de pe pământ, cum 
crezi că aş fi putut intui ce trebuie să simţiţi voi - adevăraţi copii - atunci 
când îl numiţi pe Dumnezeu Părintele vostru?" 

Strălucind de fericire, Kisehel 1-a prins pe Lameh de mână şi a strigat 
cu voce puternică: „O, frate, slăvit fie de-a pururi Tatăl nostru ceresc, căci El 
mi-a permis privilegiul nepreţuit de a găsi din nou un frate pe care îl credeam 
pierdut! 

Frate Lameh, bucură-te alături de mine; căci crede-mă, suntem 
amândoi copiii aceluiaşi Părinte din ceruri, iar între noi nu mai există o 
prăpastie atât de mare precum cea despre care vorbeai, de vreme ce suntem 
copiii aceluiaşi Părinte. 

Dacă nu ar fi aşa, noi nu am fi venit la tine, iar Dumnezeu nu ţi-ar fi 
vorbit direct! 

Atât timp cât am venit la voi, cu scopul de a vă salva - pe tine şi pe 
poporul tău - de la pierzanie, este evident ca lumina zilei că voi sunteţi fraţii 
noştri dintotdeauna. 

De aceea, bucură-te alături de mine; căci ai fost pierdut, iar eu te-am 
regăsit. 

De când e lumea, bucuria omului care a pierdut şi a regăsit ceva a fost 
mai mare decât aceea provocată de o posesiune pe care nu a pierdut-o 
niciodată. 

De aceea, bucuria produsă de tine este de o sută de ori mai mare decât 
cea pe care ne-o fac fraţii noştri de pe înălţimi, pe care nu i-am pierdut 
niciodată. 

Tu ai dezgropat deja tăbliţa şi ai curăţat-o cu lacrimile tale sincere de 
căinţă, transformând astfel murdăria în care ai ascuns-o în aurul cel mai pur şi 
în pietre preţioase. 

Haide să-i punem la treabă pe muncitori şi te vei convinge cu ochii tăi 
de puterea de transmutaţie pe care o are o inimă plină de iubire şi de căinţă, 
capabilă să transforme noroiul în aur". 

Atunci, Lameh s-a adresat soldaţilor: „De vreme ce este voinţa sfântă 
a lui Dumnezeu, veniţi şi începeţi să săpaţi!" - Ceea ce soldaţii au şi făcut, de 
îndată. 

Vă puteţi imagina uluirea celor prezenţi - inclusiv a lui Lameh - 
atunci când în groapă nu s-au găsit decât aur şi pietre preţioase de o valoare 
inestimabilă! 

Când, după o oră de săpat, soldaţii au ajuns în sfârşit la tăbliţa propriu- 
zisă, toată lumea a constatat că aceasta se transformase într-o tăbliţă de rubin, 
ce strălucea ameţitor în razele soarelui şi pe care era înscris cu litere de foc 
numele lui Iehova. Atunci, cu toţii au căzut la pământ, slăvind Numele cel 
sacru. 

Iar Lameh s-a bătut cu pumnii în piept şi a strigat: „O, Dumnezeule, 
cât de mare este graţia pe care o reverşi asupra mea!" 



Capitolul 58 

Sarcina pe care i-o dă Kisehel lui Lameh: aceea de a construi un 
templu în care să fie depozitată preţioasa tăbliţă sacră 

(7 noiembrie 1842) 



După scoaterea la lumină a preţioasei tăbliţe şi după ce toată lumea a 
adorat Numele cel sacru, Kisehel a luat tăbliţa, a strâns-o la piept, şi a rostit 
următoarele cuvinte, ca şi cum s-ar fi adresat tăbliţei: 

„O, Nume sacru, prim cuvânt rostit de gura lui Dumnezeu, care ai 
existat înainte de apariţia vreunei alte fiinţe gânditoare, conştiente de sine, în 
afara lui Dumnezeu, - Tu, care eşti Cauza Primă a tuturor fiinţelor care au 
umplut infinitatea, o, Cuvânt Divin, cât de blând străluceşti Tu în faţa mea! 

Cât de simple sunt simbolurile tale, deşi nu au nici început, nici 
sfârşit. 

Da, este firesc să fie aşa, căci nici Dumnezeu nu are un început sau un 
sfârşit. 

El este - şi va rămâne de-a pururi - un Dumnezeu infinit. De aceea, 
acest desen reprezintă pentru noi imaginea corectă a Numelui cel sacru, motiv 
pentru care va rămâne pentru totdeauna un motiv de slavă şi adoraţie, în 
amintirea Celui pe care îl simbolizează". 

După care, Kisehel s-a întors către Lameh şi i-a spus, profund mişcat: 
„Lameh, priveşte această nestemată sfântă; de acum înainte, ai datoria să o 
consideri emblema sacră a inimii tale, a ţării tale şi a poporului tău! 

In acest loc vei construi o casă înzestrată cu cinci ferestre, apoi cu 
şapte, şi în sfârşit cu zece, precum şi cu trei intrări: una cu faţa către apus, alta 
cu faţa către miazăzi şi cea de-a treia cu faţa către miazănoapte. 

In ceea ce priveşte zidul orientat către răsărit, aici vei construi 
ferestrele, pe trei rânduri,: cinci dintre ele pe rândul de sus, şapte pe rândul de 
mijloc şi zece pe rândul de jos. Casa va fi perfect rotundă şi va avea 
unsprezece măsuri în înălţime. Diametrul ei va fi egal cu înălţimea. 

Vei acoperi pereţii interiori cu aur şi pietre preţioase. Acoperişul va fi 
o jumătate de sferă şi va fi poleit atât în interior cât şi în exterior cu aur şi 
pietre preţioase. Deasupra acoperişului vei construi trei sfere, fiecare cu o 
înălţime de trei măsuri, amplasate una deasupra celeilalte şi poleite cu aur. 

In centrul casei, care nu va avea etaje, vei înălţa un altar alcătuit 
numai din rubine şi diamante, şi vei fixa aici, în poziţia cuvenită, această 
tăbliţă. 

După construirea acestui templu, conform indicaţiilor mele, vei curăţa 
locul în jur pe o mare distanţă şi nu vei mai permite alte construcţii în 
vecinătatea lui; căci templul trebuie să rămână sfânt. 

In zilele de Sabat, porţile templului trebuie să rămână deschise pe 
parcursul întregii zile. In schimb, în zilele lucrătoare ele vor trebui să stea 
închise. 

Nici un bărbat nu trebuie să intre în templu cu capul neacoperit şi nici 
o femeie cu faţa descoperită. 

Toţi cei care vor intra în acest templu cu inima curată, slăvindu-L aici 
pe Dumnezeu, vor primi o mare putere. 

In schimb, cei care vor blasfemia aici îşi vor găsi judecata, fie în el, fie 
în imediata lui apropiere; din acest motiv, templul va trebui înconjurat cu un 
zid cu o înălţime de trei măsuri, în care va exista o singură poartă masivă. 

Zidul exterior al templului va trebui să fie zugrăvit până la o înălţime 
de patru măsuri, la bază în roşu, la mijloc în verde, iar în partea de sus în alb. 

Aceste trei culori le vor aminti celor care vor pătrunde în templu că nu 
se pot apropia de Dumnezeu decât prin iubirea inimilor lor (simbolizată de 
culoarea roşu), şi nu pot păstra această apropiere decât prin credinţă şi 
loialitate - răsplata vie a iubirii pure (simbolizată de culoarea verde). Cei care 

se vor menţine fermi în credinţa şi loialitatea lor faţă de Dumnezeu vor 
beneficia şi de următoarea răsplată (simbolizată de culoarea alb), care se 
referă la vitalitatea înnăscută a credinţei, căci albul este lumina spiritului care 
se naşte din flacăra vie a iubirii de Dumnezeu din inimă. 

Acum, dragă frate Lameh, ştii ce ai de făcut. Mai am o singură 
indicaţie în legătură cu templul: la construcţia lui nu trebuie să contribuie nici 
un om care se simte forţat să muncească, ci numai cei care doresc să participe 
din iubire pură! Căci numai constructorii plini de iubire vor fi binecuvântaţi 
de munca lor; cei care vor munci forţaţi îşi vor găsi astfel moartea! De aceea, 
respectă acest principiu. 

Trimite chiar în această zi mesageri în toate direcţiile, pentru ca 
oamenii să afle, iar construcţia templului să poată începe chiar mâine. 

In timpul acestei nopţi, mlaştinile din zonă vor dispărea, iar pământul 
va deveni ferm, căci aceasta este voinţa Domnului. 

Haide, dragă frate Lameh, să trimitem mesagerii de care vorbeam. 
Amin ". 



Capitolul 59 

Mesajul lui Lameh către poporul său. Soldaţii neascultători ai lui 
Lameh. Masa miraculoasă îi întăreşte pe soldaţi 

(8 noimebrie 1842) 

După primirea acestor instrucţiuni de la Kisehel, Lameh a devenit 
extrem de fericit, slăvindu-Mi numele şi mulţumindu-Mi pentru marea graţie 
pe care am revărsat-o asupra lui, considerându-1 demn să construiască un 
asemenea templu care să adăpostească numele Meu. 

După ce M-a adorat astfel o vreme în inima lui plină de iubire şi de 
căinţă, el s-a întors către soldaţii săi şi către slujitorii regali, şi le-a spus: 

„Aţi asistat, la fel ca şi mine, la marele miracol, şi aţi auzit ce trebuie 
să facem pentru construirea templului cel sfânt, direct din gura mesagerului 
atotputernic al lui Dumnezeu. 

De aceea, plecaţi acum în toate direcţiile, în numele marilor mesageri 
şi în numele supremului Dumnezeu, şi invitaţi-i pe toţi cei care doresc - din 
iubire pentru Dumnezeu - să participe în mod voluntar la această lucrare. 

Povestiţi-le tuturor ce s-a întâmplat cu Lameh, astfel încât nimeni să 
nu se mai teamă de el. De acum înainte, toată lumea are voie să vorbească şi 
să spună tot ce gândeşte şi ce simte. 

Spuneţi-le de asemenea că Lameh cel Crud, această hienă în trup de 
om, s-a transformat într-un miel care regretă amarnic fiecare picătură de 
sânge pe care a vărsat-o şi fiecare lacrimă care a curs din cauza chinurilor 
provocate de el. 

Proclamaţi pretutindeni, cu voce tare, faptul că Lameh a fost iertat 
pentru cumplitele sale păcate prin graţia plină de compasiune a lui 

Dumnezeu, cel pe care 1-a descris Părintele Farak, şi că de acum înainte va 
face toate eforturile pentru a-şi ispăşi crimele, privindu-i pe toţi drept fraţii şi 
surorile lui. 

De aceea, nimeni nu trebuie să se mai teamă vreodată de Lameh! 
Ştiind toate acestea, plecaţi şi proclamaţi pretutindeni voinţa lui Dumnezeu, 
nu a mea! Aşa să fie!" 

Soldaţii au ezitat însă, ca şi cum nu ar fi dorit să împlinească porunca 
lui Lameh. 

Văzând acest lucru, Lameh s-a întristat. Apoi, tristeţea lui s-a 
transformat în ardoare, motiv pentru care li s-a adresat astfel soldaţilor 
neascultători: 

„Ascultaţi, gărzi indolente şi servitori leneşi de la curtea mea: când 
Lameh vă obliga să faceţi ceva cu ajutorul nuielelor din metal eraţi foarte 
ascultători. 

Acum vă roagă ca un frate şi nici nu vreţi să auziţi rugămintea sa! 

Vă avertizez însă că nu împotriva mea se întoarce neascultarea 
voastră, ci împotriva atotputernicului Dumnezeu - aşa că păziţi-vă! 

Eu nu v-am poruncit nimic, ci doar v-am transmis voinţa lui 
Dumnezeu, faceţi ce vreţi, dar aveţi grijă ca pedeapsa lui Dumnezeu să nu 
cadă asupra voastră!" 

După care Lameh s-a întors către Kisehel şi i-a spus: „O, emisar 
atotputernic al lui Dumnezeu, spune-mi, unde am greşit atunci când am 
proclamat acestor fraţi ai noştri voinţa lui Dumnezeu, cerându-le să o 
îndeplinească?" 

Iar Kisehel i-a răspuns: „Frate Lameh, fiecare cuvânt al tău a fost cât 
se poate de potrivit, dar soldaţii şi servitorii tăi sunt slăbiţi şi înfometaţi. De 
aceea, îţi propun să începem prin a-i hrăni, iar apoi ei vor face cu siguranţă 
ceea ce trebuie". - Dar Lameh s-a înclinat în faţa lui Kisehel şi 1-a întrebat: 

„O, mărite prieten, învaţă-mă ce trebuie să fac, căci nu avem nimic de 
mâncare aici, pentru a satisface foamea acestor sărmani flămânzi! 

Să-i trimit la palat, pentru a scoate din hambarele mele cele mai bune 
fructe, sau să le trimit pe fete pe le aducă aici? 

O, prietene, spune-mi ce trebuie să fac, iar eu voi asculta sfatul tău". 

Atunci, Kisehel i-a spus lui Lameh: „Ascultă, frate, nici una din cele 
două alternative nu este necesară. Căci iată, fetele şi femeile au destule 
coşuri, în care le-a mai rămas ceva de mâncare. Tot ce avem de făcut este să 
le binecuvântăm, pentru a ne asigura că hrana va ajunge pentru toată lumea". 
Lameh a căzut la picioarele lui Kisehel şi i-a cerut binecuvântarea. 

Kisehel s-a adresat fetelor şi femeilor după cum urmează: „Aşezaţi 
aici coşurile cu resturile de mâncare". - După ce femeile au făcut ce li s-a 
spus, Kisehel şi fraţii săi şi-au ridicat privirile către cer, iar Kisehel a 
binecuvântat alimentele din coşuri. 

Instantaneu, acestea s-au umplut până la refuz cu mâncare. Atunci, 
Kisehel i-a chemat la el pe soldaţi şi le-a spus: „Ei bine, soldaţi neascultători 

şi leneşi, veniţi şi mâncaţi după pofta inimii, pentru a putea îndeplini apoi 
ordinul lui Lameh! Amin ". 

Abia după ce s-au hrănit cu alimentele apărute prin graţia Mea M-au 
recunoscut pe deplin aceşti soldaţi, slăvindu-Mi numele. 

După rugăciunea de mulţumire, ei s-au ridicat în grabă şi au îndeplinit 
porunca lui Lameh, aducând un mare număr de lucrători pentru construcţia 
templului. 



Capitolul 60 

Kisehel îl învaţă pe Lameh cum trebuie prelucrat aurul brut Este 
chemat Thubalkain 

(9 noiembrie 1842) 



După plecarea mesagerilor în vederea angajării de lucrători, pe la 
orele cinci după-amiaza (conform cronologiei de astăzi), Kisehel s-a întors 
către Lameh şi i-a spus: 

„Ascultă, Lameh, în acest loc se află mii de tone de aur din cel mai 
pur! Acesta este cel mai preţios metal de pe pământ, dar în această formă, 
amestecat cu pământ, nu valorează nimic. 

De aceea, el trebuie mai întâi purificat de un aurar, prin puterea 
focului. Când ajunge să curgă, el poate fi prelucrat cu uşurinţă, bătut cu 
ciocanul pe o nicovală grea până când capătă forma unei plăci. 

De aceea, vei avea nevoie de un aurar priceput. 

Dacă ai un asemenea meşter, cheamă-1 aici, iar noi îl vom instrui cum 
trebuie prelucrat acest minereu". 

Plăcut impresionat de aceste informaţii, Lameh i-a răspuns pe loc: 
„Ascultă, prietene bun, problema poate fi cu uşurinţă rezolvată. 

Fiul meu, Thubalkain, care a fost o vreme căsătorit cu sora lui, 
Naeme, este un meşter priceput în prelucrarea metalelor şi ştie cum poate fi 
extras minereul din pământ cu ajutorul focului şi cum poate fi el prelucrat cu 
ajutorul ciocanelor grele, după cum poţi vedea chiar din uneltele aici de faţă, 
pe care le-a confecţionat el. nu crezi că el ar fi omul cel mai potrivit pentru 
această sarcină? Cu atât mai mult cu cât dacă îl voi chema, va veni imediat. 

Dacă eşti de acord cu această propunere, spune-mi, iar voinţa ta va fi 
îndeplinită pe loc". 

Kisehel i-a răspuns lui Lameh: „Foarte bine, Thubalkain este cât se 
poate de potrivit. Spune-i să vină, dar adaugă că înainte de purificarea acestui 
metal, el şi asistenţii săi trebuie să se purifice ei înşişi. 

Căci în structura fiului tău mai există destul nisip, mai mult chiar 
decât în structura acestui minereu preţios, dar încă nerafinat. 

In plus, roagă-ţi mesagerul să păstreze tăcerea în privinţa celor 
întâmplate aici. - Acum treci la treabă. Amin ". 



106 



Lameh a privit în jur, dar nici un bărbat nu se mai afla prin preajmă, 
căci toţi soldaţii săi plecaseră să îndeplinească sarcina anterioară. De aceea, 
Lameh i-a spus lui Kisehel, uşor stânjenit: „Marele meu prieten, totul ar fi 
perfect dacă mi- ai permite să mă întorc în oraş. acolo voi găsi imediat un 
mesager căruia să-i dau această sarcină, căci aici nu mai există decât femei şi 
nici o persoană de încredere, căreia să-i dăm o misiune de o asemenea 
importanţă. 

De aceea, spune-mi ce trebuie să fac, iar eu voi urma de îndată sfatul 
tău". 

Dar Kisehel i-a spus: „Ascultă, frate Lameh, nu ştiu dacă ai observat, 
dar şi femeile au picioare! Alege trei dintre ele, căci nu ar fi potrivit să trimiţi 
un singur mesager către fiul unui rege". 

Lameh a ales pe loc trei dintre cele mai descurcăreţe femei, i le-a 
prezentat lui Kisehel şi 1-a întrebat dacă este de părere că ar putea face faţă 
acestei sarcini. 

Kisehel a confirmat, iar cele trei femei au fost imediat trimise la 
Thubalkain. După plecarea lor, Kisehel i-a spus lui Lameh: 

„Frate Lameh, dacă ţi-e foame sau sete, trimite-le pe fete să umple 
coşurile goale cu mâncare şi băutură". 

Dar Lameh i-a răspuns: „Da, da, dragă prietene, dacă m-ai considera 
demn de a împărţi masa cu mine, un biet păcătos, aşa aş face. 

Dacă nu mă consideri însă demn de această favoare, aş prefera să 
postesc, până când vei accepta". 

Kisehel i-a răspuns: „Ascultă, frate, nu au trecut nici trei zile de când 
Iehova a păşit printre noi, în forma vizibilă a unui om perfect. El a mâncat şi 
a băut împreună cu noi, deşi noi însemnăm mult mai puţin pentru el decât 
însemni tu acum pentru mine! 

De vreme ce Iehova însuşi a mâncat alături de noi, de ce ţi-am refuza 
noi această favoare ţie, în condiţiile în care suntem cu toţii fraţi, fiind 
descendenţii aceluiaşi părinte Adam? De aceea, porunceşte să fie adusă 
mâncare şi băutură, şi te asigur că vom împărtăşi cu toţii această masă, 
inclusiv femeile şi fetele aici de faţă". 

Fericit la culme, Lameh a sărit în sus de bucurie, slăvindu-L pe 
Dumnezeu pentru imensa graţie revărsată asupra lui, şi le-a trimis pe loc pe 
femei să aducă cele mai bune alimente din hambarele lui. 

Iar femeile i-au ascultat porunca cu cea mai mare plăcere. 



Capitolul 61 

Masa luată pe locul în care urma să fie construit Templul. 
Discursul lui Kisehel referitor la destinul femeii. Discursul liniştitor 
adresat de Sethlahem fetelor şi femeilor 

(10 noiembrie 1842) 

la scurtă vreme, fetele şi femeile s-au întors cu coşurile pline cu 
mâncare, pe care le-au aşezat la picioarele celor şapte mesageri. 

După acest gest, ele s-au prosternat în faţa lor, după care s-au retras cu 
respect. Cei şapte au binecuvântat mâncarea din coşuri, după care Kisehel i-a 
spus lui Lameh: 

„Iată, frate Lameh, mâncarea este acum binecuvântată. Dacă vei trece 
lângă mine, noi opt ne vom putea îndestula după pofta inimii din acest coş. 
Celelalte coşuri le vom lăsa femeilor şi fetelor, căci nu au mâncat de mai 
multe zile, fiind susţinute doar prin graţia miraculoasă a lui Dumnezeu, cea 
care ne-a permis nouă să intrăm în deplină siguranţă în ţinuturile de jos. 

A sosit timpul să îşi potolească şi ele foamea şi setea într-o formă 
naturală, pentru a-şi putea continua menirea în societatea umană. 

Căci acesta este destinul femeii, pentru a-i fi bărbatului ceea ce îi este 
acesta lui Dumnezeu, Creatorul nostru atotputernic. O soţie este una cu soţul 
ei, la fel cum bărbatul virtuos este una cu Dumnezeu, devenind o singură 
fiinţă cu Acesta - în spirit, desigur. 

Aceste femei şi aceste fete au devenit prea depravate şi nu şi-au putut 
îndeplini această menire. De aceea, au fost purificate prin foc, pentru a deveni 
din nou demne de menirea pentru care au fost create. 

In acest scop, corpul lor trebuie însă hrănit aşa cum se cuvine cu 
fructele pământului, pentru ca pântecul lor să devină din nou demn să 
primească sămânţa bărbatului. De aceea, ele trebuie să mănânce alături de 
noi. Amin ". 

întrucât Kisehel a vorbit cu voce tare, femeile şi fetele i-au putut auzi 
discursul, bucurându-se în sinea lor. Ele s-au închinat în faţa bărbaţilor şi au 
spus: 

„O, oameni înconjuraţi de o aură divină, coborâţi de pe înălţimile 
sacre, nu vom fi niciodată demne de o asemenea graţie. Căci am decăzut 
mult, din propria noastră voinţă! 

Faptul că am fost purificate de tine nu este meritul nostru, ci al vostru. 
Cum am putea fi considerate atunci demne de o asemenea graţie în faţa 
voastră şi a atotputernicului Dumnezeu?" 

Kisehel i s-a adresat atunci lui Sethlahem, spunându-i: „Frate, 
linişteşte-le pe sărmanele fiinţe, ale căror inimi sunt pline astăzi de smerenie 
şi de blândeţe". - Iar Sethlahem s-a ridicat şi s-a îndreptat imediat către 
femei. El a ridicat mâinile la cer şi le-a spus: 

„Ascultaţi- mă, femei şi fete! Purificarea prin care aţi trecut nu s-a 
referit la trupurile voastre, ci exclusiv la spiritul vostru. De aceea, trupurile 
voastre se află astăzi în aceeaşi stare în care se aflau înainte de purificare. 

Căci tot ce s-a întâmplat cu voi a fost o manifestare a spiritului, şi nu 
una trupească. 

Atunci când ne-aţi blocat calea către camera lui Lameh, puterea divină 
care se manifesta prin noi ne-a permis să separăm spiritul vostru pur de partea 
sa impură. Partea impură a spiritului vostru a fost trimisă în mlaştini, care 

simbolizau însăşi esenţa vieţii voastre interioare. Acolo, v-aţi identificat cu 
noroiul şi, după toate aparenţele, aţi murit. La scurt timp însă, căinţa şi 
remuşcările voastre v-au purificat spiritul, care s-a putut întoarce astfel în 
trupurile rămase neatinse. 

Tot ce s-a întâmplat în mlaştini, inclusiv arderea femeilor pe rug, s-a 
petrecut exclusiv în plan spiritual, cum s-ar spune, într-un fel de transă. Cei 
prezenţi, inclusiv Lameh, au intrat şi ei în această transă, fiind transpuşi în 
lumea spiritului lor pentru a putea observa ce se petrece cu voi în această 
lume. 

Din punct de vedere fizic, trupurile voastre - rănite din cauza 
inconştienţei voastre - au fost unse cu ulei şi vindecate de răni, odihnindu-se 
în pace, într-un somn adânc, aici, pe această pajişte. 

Abia după purificarea - absolut necesară - a spiritului vostru, aţi putut 
fi reanimate la viaţă, iar ochii fizici ai celor prezenţi s-au deschis din nou, 
putând să vă vadă. 

Faptul că aveţi aceleaşi trupuri ca şi mai înainte poate fi demonstrat cu 
uşurinţă, căci cicatricele provocate de inconştienţa voastră mai sunt încă 
vizibile pe ele. 

De aceea, fuziunea amoroasă cu bărbaţii este încă posibilă pentru voi, 
iar ca urmare a purificării miraculoase a spiritului vostru le puteţi primi în 
continuare sămânţa. 

Renunţaţi deci la aceste gânduri şi mâncaţi alături de noi, pentru a vă 
recăpăta puterea. Ceea ce s-a petrecut cu voi nu se va mai întâmpla în cazul 
altor femei, căci purificarea voastră în această manieră dureroasă a fost 
necesară îndeosebi pentru mântuirea lui Lameh. Judecata va cădea însă 
întotdeauna asupra celor care vor trăi aşa cum aţi făcut-o voi! 

Deocamdată, păstraţi însă tăcerea în această privinţă şi nu le 
comunicaţi aceste lucruri celor trei mesagere trimise să-1 aducă pe 
Thubalkain. Şi acum, mâncaţi şi beţi, în numele marelui Dumnezeu, amin ". 

Iar femeile au început să slăvească numele lui Dumnezeu pentru 
marea graţie revărsată asupra lor, după care au trecut la masă. La rândul lui, 
Sethlahem s-a apropiat de coşul lui şi a început să mănânce. 



Capitolul 62 

Sarcina trasată de Sethlahem femeilor şi fetelor. Sosirea lui 
Thubalkain. Kisehel are un dialog cu necioplitul Thubalkain 

(11 noiembrie 1842) 

După ce toată lumea s-a săturat, s-au ridicat cu toţii şi Mi-au mulţumit 
pentru masă, după care Sethlahem s-a adresat astfel femeilor şi fetelor 
prezente: 

„Ascultaţi-mă, femei şi fete, strângeţi acum resturile de hrană în 
coşuri, pentru ca cele trei mesagere, care vor ajunge aici în curând, să îşi 
poată potoli şi ele foamea. 

Adunaţi apoi coşurile şi duceţi-le în oraş. Ajunse în palatul lui Lameh, 
faceţi ordine în toate camerele, măturaţi şi spălaţi, pentru ca palatul să fie 
pregătit pentru primirea noului rege, care a devenit fratele nostru drag. 
Haideţi, treceţi la treabă. Amin ". 

Iar femeile şi fetele au făcut ce li s-a spus, slăvindu-Mi în permanenţă 
numele pentru faptul că erau considerate demne de o asemenea sarcină, 
venită chiar din partea mesagerilor Mei. 

Ajunse în oraş, ele s-au întâlnit cu cele trei mesagere. Acestea îi 
însoţeau pe necioplitul Thubalkain şi pe minerii acestuia, care aduceau cu ei 
tot felul de instrumente de minerit. 

Când grupul a ajuns în faţa lui Lameh, Sethlahem le-a spus celor trei 
femei să mănânce şi să bea din coşurile rămase. Auzind acest lucru, pe faţa 
fetelor s-a putut citi o fericire de-a dreptul cerească. 

Ele Mi-au slăvit cu voce tare numele, după care i-au spus lui 
Sethlahem: 

„O, măreţ mesager al Celui al cărui nume limbile noastre nu 
îndrăznesc să-1 rostească, suntem noi demne să mâncăm din această hrană 
care a fost cu siguranţă binecuvântată de voi?" 

Sethlahem le-a răspuns: „Dacă v-am spus să faceţi acest lucru, de ce 
mai întrebaţi? Haide, veseliţi- vă şi treceţi la masă, cu inimile uşoare. 

După ce vă veţi potoli foamea, mulţumiţi-i Domnului, luaţi coşurile şi 
mergeţi la palatul lui Lameh, unde tovarăşele voastre vă vor spune ce aveţi de 
făcut. Amin ". 

Mulţumite de instrucţiunile primite, cele trei femei au trecut la masă. 
La sfârşit, ele L-au slăvit pe Dumnezeu prin bucuria inimilor lor, după care s- 
au ridicat şi au plecat în oraş, pentru a împlini sarcina primită. 

Pe de altă parte, între Thubalkain şi Kisehel (de partea căruia se afla şi 
Lameh) se desfăşurau negocieri grele. Iată cum s-au petrecut lucrurile: 

Când Thubalkain a ajuns în faţa lui Lameh, el a trântit cu ciocanul său 
greu de pământ, atât de puternic încât solul s-a cutremurat pe o distanţă de 
câteva sute de măsuri, după care a întrebat cu o voce extrem de arţăgoasă: 

„Părinte Lameh, ce doreşti să fac? Doreşti să îi dobor cu ciocanul meu 
pe aceşti ţărani de la munte? Sau, poate, ai nevoie de arme noi? 

Vrei să netezesc culmile munţilor, ca să nu mai pară atât de 
ameninţători? - Spune-mi, ce doreşti să fac?" 

Lameh i-a adresat însă lui Thubalkain o privire semnificativă, după 
care i 1-a arătat pe Kisehel şi i-a spus: „Nu eu, ci acest om îţi va spune ce ai 
de făcut. 

Dar nu te baza prea mult pe ciocanul tău, căci s-ar putea să devină 
prea greu pentru tine!" 

Thubalkain s-a întors imediat către Kisehel şi 1-a întrebat: „Ei bine, 
dacă tu ai fost cel care m-a chemat aici, de ce nu vorbeşti? Ţi-a paralizat frica 
limba? Sau poate nu cunoşti limba noastră. . . Vorbeşte, dacă ai darul vorbirii! 

Femeile acelea spuneau ceva despre un minereu de aur. Spune, despre 
ce este vorba?" 

Atunci, Kisehel s-a ridicat şi i-a vorbit astfel lui Thubalkain: „Mai 
întâi spune-mi un lucru: de ce ai izbit atât de puternic cu ciocanul de pământ, 
şi de ce ne-ai numit , ţărani de la munte'? Abia apoi îţi voi răspunde la 
întrebarea ta! - Vorbeşte. Amin ". 

Auzind această impertinenţă, faţa lui Thubalkain s-a schimonosit în o 
mie de riduri de furie. El a răcnit, ca şi cum ar fi scuipat foc dintr-un furnal: 
„Cum îndrăzneşti să-mi vorbeşti astfel, mizerabile? Crezi că eu sunt la fel ca 
femeile frumoase din oraşul tatălui meu? 

Ce zici, să-ţi retez capul chiar acum, sau să mai aştept o vreme? 

Auzi, viermii şi paraziţii coborâţi din munţi aşteaptă să fie trataţi cu 
respect! 

Ar fi de-a dreptul o ruşine pentru ciocanul meu să strivească un 
asemenea vierme!" 

După care s-a întors către minerii săi şi le-a spus: „Haideţi să ne 
întoarcem, căci nu merită să ne punem talentul în slujba unor asemenea 
ţărani. 

înainte de a pleca, doresc să-ţi răspund totuşi la întrebare: v-am numit 
ţărani pentru că sunteţi! Până una alta, bucură- te de norocul care a dat peste 
tine, căci dacă ai fi fost mai puţin prost decât pari, ai fi primit un ciocan în loc 
de răspuns, şi nu cred că ţi-ar fi priit! - înţelegi ce ţi-am spus?" 

După care, Thubalkain şi-a ridicat din nou ciocanul greu pe umăr şi s- 
a pregătit de plecare. 

Dar Kisehel şi-a ridicat mâna şi a tunat cu o voce puternică: 
„Thubalkain! îţi poruncesc să rămâi! Amin ". 

Capitolul 63 

Necioplitul Thubalkain este paralizat de puterea voinţei lui Kisehel, 
învăţând astfel arta politeţii şi a bunului simţ 

(14 noiembrie 1842) 



Auzind asemenea cuvinte aspre din partea lui Kisehel, Thubalkain s-a 
speriat puţin, convins că a greşit atunci când 1-a considerat pe străin complet 
lipsit de curaj. De aceea, el s-a oprit pentru o clipă, dar apoi şi-a continuat 
drumul, cu un zâmbet dispreţuitor pe chip. 

„Faptul că zbieri ca un urs nu o să-mi schimbe intenţia, şi în nici un 
caz nu va face din mine servitorul tău ascultător! 

Simplul gând mă amuză, ţărane! Dacă aş considera că merită efortul, 
te-aş lăsa pe loc să simţi duritatea ciocanelor noastre, dar leul nu îşi pierde 
vremea cu ţânţarii! Am observat acest lucru chiar la cele două animale pe 
care le ţin în captivitate. De aceea, nu-mi pierde nici eu timpul cu viermii! - 
încearcă să înţelegi ce ţi-am spus, ţărane, iar apoi fă ce vrei! Eu am plecat!" 

După care, Thubalkain a făcut o nouă tentativă de a pleca. Efortul său 
a fost zadarnic însă, căci cuvintele lui Kisehel şi puterea izvorâtă din Mine au 
paralizat picioarele meşterului făurar. 

Observând acest lucru, Thubalkain 1-a chemat pe tatăl său şi i-a spus 
în şoaptă, extrem de stânjenit: „Ascultă, ce se întâmplă cu mine? De ce nu-mi 
pot mişca picioarele? Spune-mi ce să fac, căci altfel îl voi zdrobi pe ticălosul 
din faţa mea!" 

Lameh i-a vorbit astfel lui Thubalkain: „Nu ţi-am spus adesea: ,Ai 
grijă ca ciocanul să nu devină prea greu pentru tine'? Iată, predicţia mea s-a 
adeverit. De aceea, sfatul meu este să-ţi schimbi atitudinea faţă de aceşti 
puternici emisari ai lui Dumnezeu. 

Deocamdată nu pot să-ţi spun mai mult, dar vreau să adaug un singur 
lucru: nu este bine să te pui împotriva celor de care ascultă până şi elementele 
naturii. 

Acum ştii suficient de mult - iar eu am vorbit chiar prea mult! Aşa că 
vezi cum procedezi ca să te împaci cu cel pe care l-ai ameninţat cu greutatea 
ciocanului tău". 

De data aceasta, Thubalkain s-a speriat cu adevărat, gândindu-se 
serios ce trebuie să facă. 

In cele din urmă, el şi-a spus în sinea sa: „Dacă aceşti aşa-zişi 
mesageri divini ar fi putut fi învinşi cu forţa, tatăl meu, Lameh, prin 
comparaţie cu care eu nu sunt decât un miel, ar fi făcut-o cu siguranţă. 

După felul în care mi-a vorbit este însă limpede că nici el nu i-a putut 
învinge. 

O, părinte Lameh, abia acum te înţeleg! - Şi tu ai fost învins de ei! 

Mda, privind lucrurile din această perspectivă, se poate spune că 
greutatea ciocanului meu a devenit prea mare pentru mine. De aceea, cred că 
ar fi mai bine să recurg la diplomaţie, până când vântul va începe să bată 
dintr-o altă direcţie. 

Da, aşa voi proceda, oricât de mare mi s-ar părea preţul plătit!" 

După care s-a întors către Kisehel şi i-a adresat următoarele cuvinte: 
„Om al munţilor! Oare chiar nu putem discuta rezonabil, astfel încât să ne 
punem de acord voinţele?" 

Kisehel i-a răspuns: „Ba da, putem, dar fără ipocrizia care te-a 
determinat să-mi vorbeşti astfel. Cuvintele mele sunt absolut sincere şi 
perfect adevărate, căci îşi au originea în ordinea eternă a lui Dumnezeu. 

De aceea, dacă vrei să avem un dialog autentic, va trebui să apelezi la 
sinceritate, căci altminteri toate cuvintele tale vor fi în zadar! 

Pe cei de felul tău îi poţi amăgi, dar noi suntem altfel, căci, prin graţia 
lui Dumnezeu, putem privi în inima omului, observând ce se întâmplă în ea 
până la ultimul atom. De aceea, este imposibil să ne păcăleşti prin ipocrizia 
ta. 

înţelegi ce ţi-am spus? Adevăr îţi spun: reflectează asupra cuvintelor 
mele, căci nu vei pleca din acest loc până când nu îţi vei goli inima de toată 
această viclenie! Reflectează şi încearcă să înţelegi. Amin ". 



Capitolul 64 

Viclenia lui Thubalkain este dată în vileag de Kisehel 

(15 noiembrie 1842) 



Auzind cuvintele lui Kisehel, Thubalkain a înţeles că nu va ajunge 
nicăieri cu ajutorul diplomaţiei şi al politicii, aşa că a început să mediteze mai 
serios la ce anume avea de făcut. El şi-a spus în sinea lui: 

„Chestiunea pare să fie mai serioasă decât m-am aşteptat iniţial. Oare 
ce este de făcut? Picioarele îmi sunt complet paralizate, deci nu am cum să 
scap! 

Diplomaţia şi minciuna nu par deloc recomandabile, atâta vreme cât 
cel din faţa mea poate privi în mine ca într-o picătură transparentă de apă. 

Toate bune, dar ce aş mai putea face în acest caz? Este limpede că nu 
mă aflu într-o situaţie tocmai favorabilă. 

Oare să-mi cer iertare de la adunarea asta ciudată de munteni pentru 
comportamentul meu, ce-i drept cam grosolan? 

Eu, un prinţ de sânge regal, un meşter făurar de cea mai înaltă clasă, 
singurul - se pare - de care depinde bunăstarea unui întreg regat în clipa de 
faţă? 

Nu, ar fî prea mult pentru mine! Să nu împingem lucrurile prea 
departe! 

Un prinţ atotputernic de sânge regal - să-şi ceară scuze? Niciodată! 

Dar ce altceva aş putea face? - La început, mi-a spus că putem avea 
un dialog dacă voi apela la sinceritate, dar a adăugat şi faptul că nu voi putea 
părăsi acest loc până când nu voi renunţa complet la viclenie. - Gata! M-am 
prins! Sunt cât se poate de sincer atunci când afirm că doresc să plec din acest 
loc pentru a mă întoarce la minele şi la afacerile mele cu metal! 

Cu siguranţă, nu există nici o ipocrizie atunci când afirm acest lucru. 
In acest fel, mă voi putea folosi chiar de cuvintele lui, iar dacă va refuza să 
mă lase să plec, îl voi putea acuza de minciună, şi implicit de blasfemie 
împotriva Dumnezeului lui, căci mi-a declarat ritos că fiecare cuvânt şi 
fiecare acţiune a lui izvorăsc din ordinea eternă a lui Dumnezeu. 

Ha, l-am prins la cotitură! Dacă mă văd din nou liber, poate să trimită 
6.000 de femei după mine, căci Thubalkain nu îşi va mai părăsi cu una cu 
două atelierul!" 

Dar Kisehel i-a întrerupt şirul gândurilor, spunându-i: „Thubalkain, 
spune-mi, ce ţi se pare mai rău: ipocrizia oamenilor sau viclenia şerpilor?" 

De data aceasta, Thubalkain a rămas fără cuvinte, neştiind ce să 
răspundă şi cam ruşinat. 

Kisehel a continuat: „Văzând că minciuna nu ţine în faţa mea şi a 
fraţilor mei, ai apelat la cea mai rea formă de viclenie, cea a şerpilor. 

Este absolut evident că doreşti să scapi din imobilitate, dar te înşeli 
crezând că mă vei putea înşela cu acest adevăr parţial. Dacă nu m-ai putut 
amăgi cu o minciună grosolană, cum crezi că m-ai putea amăgi cu una 
rafinată? 

Chiar crezi că voi deveni un blasfemiator dacă nu-ţi voi elibera 
picioarele, din cauza vicleniei tale? 

O, nici vorbă; căci eu îl cunosc pe Dumnezeu şi nu acţionez decât prin 
puterea Spiritului Său Sfânt, cu care m-am pus la unison prin abandonarea 
totală a voinţei mele. 

După cum vezi, este imposibil să devin un blasfemiator la adresa lui 
Dumnezeu numai prin puterea vicleniei tale. In schimb, tu ai blasfemiat deja, 
căci nu pe mine încerci să mă amăgeşti, ci chiar Spiritul lui Dumnezeu, lucru 
- de altfel - absolut imposibil. 

Adevăr îţi spun: dacă nu ai fi un păgân şi un slujitor al dragonului, 
planul tău ar fi avut consecinţe drastice pentru tine! 

Dar tu nu îl cunoşti pe adevăratul Dumnezeu. De aceea, intenţia ta 
poate fi iertată, în măsura în care te vei căi sincer pentru ea. 

Dacă doreşti să fii eliberat, întoarce-te către adevăratul Dumnezeu, 
Cel despre care ţi-a vorbit mama Zilla prin intermediul lui Farak. Căci nu eu, 
ci graţia lui Dumnezeu ţi-a paralizat picioarele. 

Eu sunt un simplu om, la fel ca şi tine, dar un om care ascultă de 
voinţa lui Dumnezeu, recunoscându-şi nimicnicia în faţa Lui. 

Smereşte-te şi fă la fel ca mine! Realizează-ţi nebunia şi păcatul, şi 
recunoaşte-L pe Dumnezeu, căci numai în acest fel vei deveni liber! 

înţelege ce ţi-am spus şi acţionează în consecinţă. Amin ". 



Capitolul 65 

Thubalkain îşi recunoaşte greşeala, se căieşte şi este eliberat. 
Dorinţa lui Thubalkain şi promisiunea lui Kisehel 

(1 7 noiembrie 1842) 



Auzind aceste cuvinte, Thubalkain a rămas consternat. înţelesese deja 
că Kisehel poate privi în inima sa, dar nu crezuse că acesta îi poate citi fiecare 
gând care îi trece prin minte. Acest lucru i-a depăşit complet puterea de 
înţelegere. 

O vreme, el a meditat în tăcere, gândindu-se ce trebuie să facă. După 
un timp, el s-a întors către Kisehel şi i-a spus: 

„Ascultă, mare mesager al Dumnezeului despre care ne-a vorbit 
Farak, consider că mă aflu într-o situaţie extrem de neplăcută. Eliberează-mă 
şi îţi voi vorbi liber. Aşa cum sunt acum, imobilizat în acest punct, mă simt 
inconfortabil şi nu pot vorbi cu adevărat deschis. 

Dacă doreşti să-ţi fiu de folos prin arta mea, trebuie să fiu liber. In caz 
contrar, oricum m-ai chemat degeaba. 

Cu siguranţă, ai înţeles de ce m-am comportat oarecum grosolan faţă 
de tine, de vreme ce ştii să citeşti atât de bine gândurile. 

Nu este deloc uşor de suportat gândul că ţi-ai pierdut tânăra şi 
frumoasa soţie! Şi datorită cui? - Ştii foarte bine! 

Oricum, sunt dispus să uit totul dacă mă vei elibera, astfel încât să-ţi 
pot vorbi deschis". 

Kisehel s-a îndreptat atunci către Thubalkain, 1-a prins de mână şi i-a 
spus: 

„Thubalkain, în numele lui Iehova, unicul Dumnezeu adevărat, adevăr 
îţi spun: fii liber, păşeşte şi acţionează aşa cum se cuvine! Aşa să fie!" 

Instantaneu, Thubalkain a fost eliberat din starea sa de imobilizare. 
Atunci, Kisehel 1-a întrebat: „Iată, acum eşti liber. Ce intenţionezi să faci?" 

Thubalkain i-a răspuns: „Ascultă: mai întâi de toate, doresc să te rog 
să îi mulţumeşti Dumnezeului tău pentru faptul că m-a eliberat, căci mare a 
fost graţia Lui faţă de mine, prin intermediul cuvântului tău. în continuare, 
spune-mi ce aştepţi de la mine, iar eu îţi voi îndeplini dorinţa. La sfârşit, 
consider firesc să îţi cer o mică răsplată pentru serviciile mele. 

Atât doresc şi atât îţi cer. 

Nu vreau să-ţi impun însă nimic, căci mare şi înţelept eşti tu. 

De aceea, fă aşa cum îţi dictează înţelepciunea, iar eu voi asculta de 
cuvintele tale". 

Kisehel a continuat să-1 interogheze pe Thubalkain: „Şi în ce ar putea 
consta acea mică răsplată? Suntem cu toţii de acord că orice lucrător merită să 
primească în schimbul muncii sale o răsplată. Aşadar, vorbeşte". 

Thubalkain i-a răspuns: „Nu doresc să ţin un discurs prea lung, căci tu 
îmi poţi citi oricum în inimă şi ştii foarte bine ce îmi lipseşte. Din ziua în care 
am pierdut-o pe scumpa mea soţie Naeme, am rămas singur! 

Nu o cer pe Naeme, căci ea este oricum pierdută pentru mine, dar mi- 
aş dori o altă soţie. Dacă îmi vei îndeplini această cerere, mă voi considera 
răsplătit cu generozitate". 

Kisehel i-a spus: „Bine, vei primi ceea ce ceri, şi aceasta chiar astăzi, 
în casa tatălui tău. 

Vei fi însă cu adevărat satisfăcut primind această răsplată?" 

Thubalkain a ezitat o vreme, după care a răspuns: „O, ar mai fi ceva, 
dar nu cred că pot solicita acest lucru, având în vedere că sunt un locuitor al 
ţinuturilor de jos". 

Kisehel i-a spus: „îndeplineşte-ţi cu devoţiune sarcina, din iubire faţă 
de Dumnezeu, şi te asigur că vei avea acces pe înălţimile sacre, unde vei 
putea vorbi cu marele patriarh Adam, cu soţia lui Eva, cu marele preot Enoh 
şi cu ceilalţi patriarhi. In final, îţi vei găsi pacea interioară în bucătăria 
Puristei. 

Deocamdată, examinează acest minereu de aur; extrage-1 şi rafinează- 
1, apoi confecţionează din el plăci mari pentru a acoperi templul închinat lui 
Iehova. 

Asta este ceea ce aştept de la tine. Şi acum, treci la treabă! Amin ". 



Capitolul 66 

Rugăciunea corectă şi emoţionantă a lui Thubalkain. Rugăciunea 
de recunoştinţă a lui Kisehel Dintre nori se aude vocea Tatălui 

(18 noiembrie 1842) 



Auzind aceste cuvinte, Thubalkain a căzut cu faţa la pământ, 
mulţumindu-i astfel lui Dumnezeu: „Mărite Doamne, Dumnezeu atotputernic 
şi încă necunoscut pentru mine! Inima mea s-a aprins de devoţiune şi de 
iubire faţă de Tine! Aş dori să Te slăvesc cu însăşi viaţa mea, dar mă consider 
încă orb şi surd, căci nu ştiu unde Te afli, şi în afară de câteva cuvinte rostite 
şoptit de mama mea, foarte speriată la acea vreme, nu am aflat niciodată 
nimic despre Tine. 

De aceea, revarsă-ţi graţia asupra mea, om slab şi sărman în faţa Ta şi 
a poporului Tău, şi îngăduie-mi să Te recunosc, să Te văd şi să Te aud, în 
calitate de Dumnezeu al oamenilor de pe pământ! 

îngăduie-mi să Te recunosc, să Te văd şi să Te aud, pentru a Te putea 
slăvi şi pentru a mă închina Ţie aşa cum se cuvine! Iţi pot vedea opera cu 
mare bucurie, dar şi cu teamă. In faţa mea se află copiii Tăi, atât de puternici, 
dar nu îl văd pe atotputernicul lor Tată. Iţi pot contempla nenumăratele 
creaturi, dar nu ştiu unde Te afli Tu, marele lor Creator, pentru a mă putea 
închina Ţie! 

Ţi-ai trimis puternicii copii pentru a revărsa asupra noastră, a 
locuitorilor din ţinuturile de jos, binecuvântările Tale. Ei se află aici în 
persoană, ne vorbesc despre Tine şi acţionează în numele Tău sfânt, - dar 
unde Te afli Tu, Tatăl preasfânt al acestor copii? 

Aspir din toată inima să Te cunosc mai îndeaproape! Coboară şi la 
noi, sărmanii păcătoşi! Deşi suntem descendenţi ai lui Cain, părintele 
păcatului şi al judecăţii, chiar şi el s-a născut din fiul Tău, Adam. 

Chiar dacă el a fost nevrednic de graţia şi compasiunea Ta, noi nu 
suntem vinovaţi că suntem descendenţii lui. 

De aceea, Te implor, trimite asupra noastră o rază de graţie, dar să fie 
cu adevărat o rază venită direct de la Tine, pentru a putea afla şi noi cine şi 
unde eşti Tu, astfel încât să Te putem slăvi aşa cum se cuvine. 

Chiar dacă cei care Te vor slăvi atunci vor fi nişte bieţi păcătoşi, sper 
că nu îi vei respinge, căci s-au născut din păcat şi nu au cunoscut altceva. 

Doamne, noaptea este întuneric, iar nenumăratele luminiţe ale stelelor 
nu reuşesc să spulbere această beznă. Este suficientă însă cea mai slabă rază 
de soare pentru ca întunericul să dispară pe loc. 

De aceea, Tată al acestor copii, care luminează ca nişte stele în 
noaptea existenţei noastre, Te implor, trimite-ne o rază cât de slabă, pentru ca 
noaptea păcatului nostru să se transforme în cea mai strălucitoare dintre zile. 

Deşi aceste stele sunt glorioase, ele nu pot alunga întunericul nopţii 
noastre existenţiale. O singură rază venită de la Tine ar alunga însă pentru 
totdeauna bezna, iar noi Te-am putea slăvi în marea zi a gloriei Tale, iar 
genunchii şi inimile noastre, înţepenite datorită frigului nopţii, s-ar dezmorţi 
şi s-ar închina în faţa numelui Tău sfânt. 

Iată, eu, Thubalkain, un fiu al nopţii, mă închin acum în faţa Ta, în 
praful propriei mele nimicnicii. Un păcătos îţi imploră graţia şi compasiunea. 
El nu doreşte altceva decât să Te slăvească, dar nu ştie unde Te afli, căci nu 
Te cunoaşte. De aceea, revelează-Te în faţa lui!" 

După aceste cuvinte, el a rămas tăcut, plângând cu suspine. 

Mişcat la culme, Kisehel a îngenuncheat lângă el, 1-a ajutat să se ridice 
şi i-a spus: „Thubalkain! Ai devenit şi tu fratele nostru!" 

După care şi-a ridicat ochii către cer şi a rostit următoarea rugăciune: 

„O, Tată, slăvit fie de-a pururi numele Tău! Căci mare este graţia Ta, 
care ne-ai dăruit acum un nou frate, atât de minunat, în persoana lui 
Thubalkain! Nu degeaba l-ai pregătit atâta vreme ca meşter făurar; nu 
degeaba l-ai predestinat încă de la începuturile eternităţii pentru a purifica 
aurul pământului, făcându-1 maleabil şi ascultător! 

înţeleg acum că l-ai predestinat nu doar pentru a purifica aurul 
pământului, făcându-l maleabil şi plăcut la vedere, ci cu deosebire pentru a 
purifica aurul din inimile oamenilor, trecându-1 prin focul iubirii sale, pentru 
a face din el o substanţă maleabilă şi plăcută vederii tale! 

De aceea, slăvit fie de-a pururi numele Tău sfânt! 

O, Tată, iată, acest nou frate al nostru este încă orb şi incapabil să Te 
vadă. De aceea, Te implor, îndeplineşte-i cererea, în marea Ta graţie! 

Dacă aceasta este voia Ta, ascultă rugăciunea mea şi trimite o rază din 
graţia Ta în inima care s-a întors acum către Tine, plină de ardoare şi iubire 
pentru Tine, o, Tată adorat! 

Te implor, îndeplineşte rugăciunile noastre reunite! Slăvit fie numele 
Tău! facă-se voia Ta, acum şi în vecii vecilor! Amin ". 

Cuvintele lui Kisehel au sfâşiat inimile lui Thubalkain şi Lameh, care 
au izbucnit în hohote de plâns. In acea clipă, un nor strălucitor a coborât în 
faţa lor. Neştiind ce să creadă, Thubalkain şi Lameh s-au speriat. 

Din nor s-a auzit însă atunci o voce părintească, ce spunea: „Iată, 
Thubalkain, Cel despre care spuneai că nu II cunoşti se află acum în faţa ta - 
Părntele oamenilor şi Creatorul atotputernic al tuturor lucrurilor! 

Ascultă, am privit în inima ta şi am descoperit că s-a purificat! De 
acea, vei fi trezit de-a pururi din noaptea existenţei tale; în plus, un spirit din 
Spiritul Meu va coborî în inima ta, conducându-te treptat către înţelepciune. 

Cât timp mesagerii Mei vor continua să se afle printre voi, ascultă-i, 
căci ei sunt cei care vor trezi acest spirit în tine. Slăveşte-Mi numele, iar Eu 
îmi voi revărsa graţia asupra ta şi a poporului tău. Căci Eu sunt sfânt, sfânt, 
sfânt, etern şi infinit! Amin". 

După care norul a dispărut, şi toţi cei de faţă au căzut la pământ, 
slăvindu-L pe Dumnezeu cu toată smerenia inimilor lor. 

Capitolul 67 

Thubalkain începe pregătirile pentru săpături. Intrarea în reşedinţa 
lui Lameh 

(21 noiembrie 1842) 

După ce s-au închinat astfel lui Dumnezeu timp de circa o oră, Kisehel 
s-a ridicat şi le-a spus fraţilor săi, în urma unui impuls interior: 

„în numele atotputernicului Dumnezeu, vă spun: ridicaţi- vă împreună 
cu mine, căci aceasta este voinţa Celui care s-a aflat adineauri printre noi, 
rostind cuvintele vieţii, graţiei şi compasiunea!" 

Şi toţi cei de faţă s-au ridicat, plini de voie bună. In continuare, 
Kisehel s-a întors către Thubalkain şi i-a spus: 

„Frate Thubalkain, ascultă-mă! De vreme ce aceasta este voinţa 
Domnului, cheamă-ţi fraţii şi arată-le ce au de făcut. Vor trebui să înceapă de 
îndată şi vor lucra toată noaptea. 

Vor trebui să rafineze acest aur, la fel cum au procedat şi până acum 
cu minereurile metalice din munţi, cu ajutorul sărurilor pământului. Abia 
când vor obţine o cantitate suficient de mare de aur curat, vor trebui să se 
oprească. 

Cantitatea necesară este de 1.700 de plăci de aur. Acestea fiind spuse, 
puteţi trece la treabă. Amin ". 

Thubalkain şi-a adunat imediat muncitorii, le-a arătat filonul de aur şi 
le-a explicat ce trebuie să facă pentru a topi metalul şi pentru a-1 prelucra în 
plăci. 

Când toate explicaţiile au fost date, meşterul principal 1-a întrebat: 

„Stăpâne atotputernic, acum ştim tot ce este necesar pentru a ne începe 
lucrul, dar îngăduie-mi să te întreb un lucru, cu tot respectul cuvenit: avem 
suficient minereu şi destui lucrători, dar de unde vom procura lemnul pentru 
foc şi sărurile? Căci fără acestea nu vom reuşi să topim metalul. 

Trebuie oare să aducem propriile noastre lemne şi săruri, sau le vom 
lua din oraş?" 

Thubalkain i-a răspuns: „Ascultă, atunci când mi-am asumat această 
treabă, am făcut-o cu toată responsabilitatea, fără să pierd din vedere nici 
lemnul şi sărurile. 

Mai mult decât atât, m-am ocupat deja de aprovizionarea cu alimente 
şi de salariile voastre. 

De aceea, pregătiţi de îndată cele necesare pentru începerea lucrului, 
astfel încât în decurs de o oră să puteţi trece la treabă. Altfel spus, de îndată 
ce soarele va apune dincolo de munţi, focul trebuie să ardă deja cu putere! 

începeţi prin a săpa cel puţin o sută de gropi în pământ, folosind toţi 
cei 2.000 de muncitori, iar cu ajutorul marelui Dumnezeu, munca noastră va 
progresa rapid. 

100 de muncitori să înceapă imediat săparea gropilor. Alte 200 vor 
pregăti lemnele. Tot 200 se vor ocupa de săruri. 100 vor pregăti masa. 200 
vor extrage minereul, şi alte 200 îl vor topi la foc. De îndată ce o groapă va fi 
umplută cu aur curat, lăsaţi-1 să se răcească, apoi scoateţi metalul brut şi 
umpleţi din nou matriţa. 

Dacă veţi lucra astfel toată noaptea, dimineaţa vom avea o cantitate 
suficient de mare de aur. 

Mâine vom trece apoi la prelucrarea metalului brut cu ajutorul 
ciocanelor, şi până la apusul soarelui îl vom putea transforma în plăci. 

Acum ai aflat tot ce trebuie să ştii. De aceea, puteţi trece la treabă. Aşa 
să fie!" 

Meşterul şi-a început imediat lucrul, iar Kisehel i-a spus lui 
Thubalkain: „Frate, ai organizat foarte bine treaba. De aceea, binecuvântez 
acum munca voastră. Te asigur că mâine te vei minuna de activitatea depusă, 
căci se va aduna o cantitate atât de mare de aur încât nu vă va veni să credeţi 
că voi l-aţi extras! 

Acum poţi să-i părăseşti însă pe muncitori, căci munca lor a fost foarte 
bine organizată. 

Tu, frate Lameh, ia tăbliţa şi ia-o înainte. Noi, ceilalţi, te vom urma 
acasă la tine. Acolo, vom avea grijă de acest obiect sacru până când templul 
va fi ridicat. Până atunci, dorim să fim oaspeţii tăi, în calitate de fraţi. 

Vom mânca la masa ta şi vom slăvi acasă la tine numele sacru al 
Părintelui plin de iubire al tuturor oamenilor. 

Cât despre tine, frate Thubalkain, vino cu mine şi îţi vei primi răsplata 
promisă chiar astăzi, în casa tatălui tău. După cum ştii, acolo se află 
nenumărate femei şi fete. Te asigur că toate sunt acum purificate, astfel încât 
vei avea de unde alege. - Haideţi aşadar să pornim la drum. Amin ". 

Plin de iubire şi de respect, Lameh a luat tăbliţa cu numele sfânt al lui 
Iehova şi a pornit înainte, urmat de Thublakain, de Kisehel şi de ceilalţi 
mesageri. 

Pe măsură ce se apropiau de oraş, o mare mulţime de oameni le-a ieşit 
în întâmpinare, strigând: „Slăvit fie de-a pururi Dumnezeu pentru că a făcut 
din Lameh un rege bun!" Astfel strigau oamenii, deşi erau târziu în noapte. 

Lameh s-a simţit foarte mişcat, iar lacrimile îi curgeau din abundenţă 
pe obraji. 



Capitolul 68 

Pregătirile pentru festin. Aşezarea tăbliţei sacre în camera tronului. 
Discursul lui Kisehel referitor la puterea vindecătoare a adevărului 

(22 noiembrie 1842) 



Când grupul a ajuns la reşedinţa lui Lameh, el a fost întâmpinat de 
femeile şi de fetele din palat, care au ieşit să-i salute, căzând în genunchi în 
faţa lor şi închinându-se în faţa Numelui gravat pe tăbliţa preţioasă. 

Kisehel i-a spus atunci lui Sethlahem: „Frate, priveşte-le pe aceste 
femei! Adresează- le câteva cuvinte". 

Sethlahem s-a adresat atunci femeilor, cărora le-a cerut să se ridice, 
după care le-a spus: 

„Haideţi, pregătiţi o masă bună. Tăiaţi un miel şi pregătiţi-1 aşa cum se 
cuvine pentru noul vostru rege. Tăiaţi de asemenea un viţel gras şi pregătiţi-1 
pentru mire şi pentru mireasă. 

în plus, aduceţi pâine şi fructe dintre cele mai bune, precum şi 
băuturile cele mai alese. 

Spuneţi-i maestrului bucătar ce are de făcut şi aranjaţi totul aşa cum se 
cuvine. Amin ". 

Femeile au trecut imediat la treabă, organizând marele festin. 

In continuare, alaiul a intrat în marele salon regal. Aici, Lameh s-a 
oprit şi 1-a întrebat pe Kisehel: „Mărite prieten şi emisar atotputernic al 
marelui Dumnezeu, crede-mă: vederea tronului meu îmi aduce aminte de 
toate atrocităţile pe care le-am săvârşit şi mă face să tremur în faţa acestor 
imagini ca nişte nori grei care ies din apele învolburate într-o noapte 
întunecată! 

Dacă eşti de acord, aş prefera să intrăm într-o altă cameră, mai 
prietenoasă decât asta, în care m-am lăsat adorat ca mare zeu. 

Acest tron a fost înălţat din sângele şi lacrimile poporului meu, pe care 
l-am oprimat prin cele mai crude porunci. 

O, prietene, te implor, haide să intrăm într-o altă cameră". 

Dar Kisehel i-a spus lui Lameh: „Frate, aceasta este camera cea mai 
potrivită din palatul tău! 

Dacă vrei să îţi vindeci cu adevărat inima şi sufletul, va trebui să le 
purifici complet de vechea murdărie, lucru care nu va deveni posibil decât 
prin aprinderea unui mare foc în spiritul tău, care să ardă şi să consume toate 
impurităţile din inima ta. 

Şi cum ar putea fi aprins altfel spiritul tău decât prin presiunea 
constantă exercitată de amintirea ororilor pe care le-ai comis şi prin 
mustrările tale de conştiinţă? 

Acum simţi o mare povară în această cameră, dar tocmai acesta este 
lucrul pe care ar trebui să ţi-1 doreşti cel mai mult. Faptul că mustrările de 
conştiinţă te asaltează de pretutindeni este un lucru bun, căci tocmai ele te vor 
elibera în final. 

Ce altceva poţi face? Poţi anula răul făcut? Te poţi elibera de propriile 
tale fapte? - îţi spun, dragă frate, nu vei putea face niciodată acest lucru dacă 
vei evita să te confrunţi cu propriile tale sentimente legate de ele. 

Un singur lucru îţi va putea elibera inima, iar apoi şi spiritul - iar 
acesta este adevărul. 

Va trebui să cauţi adevărul pretutindeni, iar focul său va arde murdăria 
din inima ta. Numai astfel eliberat de impurităţi vei putea înţelege cu adevărat 
ce este păcatul şi cât de uşor îi este Domnului să te mântuiască de el, chiar 
dacă numărul păcatelor tale ar fi la fel de mare ca şi cel al firelor de iarbă de 
pe pământ sau al firelor de nisip din ocean. 

De aceea, vom rămâne în această cameră. Până una alta, vom aşeza 
tăbliţa chiar pe tron, ca simbol al adevăratului stăpân care ne guvernează pe 
toţi. 

Haide, du tăbliţa pe tron şi instaleaz-o acolo, unde va rămâne până la 
terminarea marelui templu. Amin ". 

Mulţumit de răspuns, Lameh a făcut ce i s-a spus, după care s-a 
închinat smerit în fata Numelui sacru, slăvindu-L. 



Capitolul 69 

Adoraţia sinceră a lui Lameh faţă de Dumnezeu. Uimirea lui 
Thubalkain. Cuvintele rostite de Kisehel pe tema focului purificator al 
iubirii 

(23 noiembrie 1842) 



Lameh şi-a găsit o plăcere atât de mare în adorarea Numelui sfânt 
încât nu a mai vrut să se ridice din faţa acestuia. Cu cât se închina mai 
profund în faţa Numelui, cu atât mai mişcat se simţea în inima sa, simţindu-se 
incapabil să părăsească locul în care a înflorit în el iubirea faţă de Dumnezeu. 

Văzând ce se întâmplă, Kisehel 1-a lăsat să se bucure de această stare 
de beatitudine spirituală, pentru a-şi întări astfel spiritul prin iubirea lui faţă 
de Dumnezeu. 

Thubalkain a rămas însă foarte uimit de atitudinea tatălui său, aşa că i- 
a spus lui Kisehel: 

„Ascultă, prieten şi frate drag - aşa cum afirmi că suntem -, dacă 
cineva mi-ar fi spus: , Mâine, din pământ va creşte un copac care se va înălţa 

până la cer', aş fi fost mai dispus să-1 cred decât dacă mi-ar fi spus că inima 
tatălui meu ar putea cunoaşte o asemenea schimbare. 

De-abia au trecut opt zile de când Lameh s-a jurat să distrugă cerul şi 
pământul, iar acum zace la pământ, plin de smerenie, în faţa tăbliţei pe care a 
blestemat-o cu atâta ură! 

într-adevăr, nu cred să poată exista un miracol mai mare pe întregul 
pământ, cu tot ce se află pe el, în interiorul lui şi în atmosfera sa! 

Da, adevăr îţi spun, mărite prieten şi frate, dacă ai fi mutat munţii din 
loc prin puterea ta nu aş fi fost atât de convins de misiunea ta divină aşa cum 
m-a convins acest miracol mai presus de orice. 

Abia acum cred cu toată convingerea că Cel care te-a trimis aici este 
Dumnezeu cel mare şi sfânt. Miracolele care s-au petrecut în mlaştini m-au 
fascinat, dar nu m-au convins pe deplin, căci s-au petrecut prea rapid, astfel 
că nu le-am putut digera cu adevărat, m-am simţit învins şi am fost nevoit să 
ascult de tine, datorită slăbiciunii mele şi a faptului că ceilalţi te credeau. 

Acum însă simt că mi se trezeşte liberul arbitru şi nu mai sunt un 
simplu adept, gata să accepte orice. Dimpotrivă, doresc din toată inima şi din 
propria mea convingere să urmez învăţătura pe care ne-ai dat-o şi pe care - cu 
siguranţă - ne-o vei oferi în continuare, izvorâtă din voinţa atotputernicului 
Dumnezeu. 

De aceea, îngăduie-mi să merg şi eu în faţa tronului, pentru a mă 
închina în faţa Numelui şi a cunoaşte personal fericirea de care pare să se 
bucure tatăl meu. Dar facă-se voia ta, în numele Domnului!" 

Kisehel i-a răspuns: „Frate, atitudinea ta este firească. Du- te şi 
întăreşte-te astfel împotriva tentaţiilor, căci cel pe care Tatăl îl trezeşte printr- 
un miracol va cunoaşte încercări mai grele decât cel care II acceptă prin 
puterea Cuvântului Său. 

Adevăr îţi spun: înainte de a se putea apropia de Dumnezeu în inima şi 
în spiritul său, omul trebuie să treacă mai întâi prin încercarea focului! Tu şi 
tatăl tău Lameh aţi fost convertiţi printr-un miracol, dar vă aflaţi acum în 
aceeaşi stare în care se află minereul pământului - care nu este altceva decât 
un excrement al acestuia, pentru ca metalul să devină solid şi folositor, el 
trebuie să fie trecut prin foc. 

La fel şi voi, tu şi Lameh, va trebui să treceţi prin încercarea focului 
înainte de a atinge adevărata soliditate a credinţei, iubirii şi devoţiunii faţă de 
Dumnezeu. 

De aceea, du-te liniştit lângă tatăl tău şi întăreşte-te în vederea 
încercărilor care vor veni cu siguranţă". 

Aceste cuvinte l-au înspăimântat pe Thubalkain, care a început să 
tremure. Cu greu a mai putut îngăima el aceste cuvinte: 

„O, prietene, chiar trebuie. . . eu. . . şi tatăl meu. . . să fim arşi în foc?" 

Kisehel i-a răspuns: „Vai, ce prostii vorbeşti! 

Te asigur că nici o scânteie fierbinte nu îţi va atinge vreodată corpul. 
Eu vorbeam de focul iubirii faţă de Dumnezeu, care va trebui să-ţi consume 

toate gândurile lumeşti, inclusiv cele mai ascunse. Abia atunci vei putea sta 
lângă Dumnezeu, complet eliberat de păcate, la fel cum am fost eliberat eu 
atunci când am stat ca un păcătos în faţa Lui. 

Şi eu am fost convertit tot printr-un miracol, aşa că a trebuit să trec 
prin foc, iar procesul nu s-a încheiat nici acum. La fel vei păţi şi tu. De aceea, 
du-te liniştit lângă tatăl tău şi fă la fel ca el, iar graţia care va coborî asupra ta 
te va întări şi te va ajuta să treci mai uşor testele viitoare, cu bucurie şi plin de 
curaj. Amin". 



Capitolul 70 

Discursul victorios al lui Lameh şi mărturisirea sa plină de 
smerenie. Răspunsul lui Kisehel 

(24 noiembrie 1842) 

întrucâtva liniştit, Thubalkain s-a alăturat tatălui său. A căzut la 
pământ şi a început să mediteze la faptele sale anterioare, cerându-i iertare, cu 
toată umilinţa, Dumnezeului pe care abia L-a cunoscut, pentru toate acţiunile 
pe care le-a săvârşit împotriva inimii şi care au trezit în el mustrările de 
conştiinţă. 

închinarea în faţa Numelui sfânt a durat circa o oră, după care Lameh 
s-a ridicat şi a exclamat cu putere în faţa tronului: „Gata! Victoria este a mea! 

O, ascultaţi-mă, popoare! Marele Dumnezeu, Creatorul infinit şi 
atotputernic al cerului şi al pământului, împotriva Căruia am păcătuit cu toţii, 
şi-a revărsat graţia asupra noastră şi ne-a iertat imensa orbire, ridicând de la 
noi judecata dreaptă, potrivit căreia ar fi trebuit să cădem pentru totdeauna 
pradă morţii eterne! 

De aceea, mă voi bucura întreaga viaţă de această graţie a Domnului şi 
de răbdarea, compasiunea, iubirea şi puterea Sa de a ierta. 

Imensă a fost slăbiciunea mea, care m-a făcut să cred că voi reuşi să 
invadez cerul vieţii. Dar Domnul mi-a recunoscut sărăcia spirituală şi a avut 
milă de mine. 

De aceea, îl voi slăvi de-a pururi! 

O, Doamne, de acum înainte Te voi slăvi cu o mie de guri, pentru 
imensa Ta graţie şi compasiune! 

O, tron mizerabil! Tu reprezinţi centrul de putere din care s-au născut 
cele mai odioase legi, imaginea mea vie, - dar ce mai însemni tu acum? - Pe 
tine am stat când am blestemat ceea ce eşti nevoit acum să porţi! 

O, Doamne, cât de mare trebuie să fie bunătatea ta ca să suporţi 
gândul că Numele Tău sacru este purtat de acelaşi scaun care a susţinut atâtea 
orori şi blesteme! 

O, spirit al meu, laudă bunătatea incredibilă a Domnului! 

Doamne, Dumnezeul meu plin de iubire! Ce trebuie să fac pentru a mă 
spăla de păcate? 

O, răspunde la întrebarea mea prin intermediul slujitorilor Tăi, dar 
numai dacă aceasta este voia Ta sfântă. De acum înainte nu mai doresc să fac 
nimic din proprie voinţă, căci am recunoscut răutatea şi slăbiciunea ei. Drept 
urmare, doresc să îmi abandonez complet voinţa. 

De vreme ce nu mai am o voinţă a mea, nu mai rămâne decât să 
împlinesc de-a pururi voia Ta sfântă!" 

Auzind aceste cuvinte, Kisehel a alergat către Lameh, 1-a îmbrăţişat 
plin de căldură şi i-a spus: 

„Frate, dragul meu frate! Dacă ai şti cât de mare este bucuria pe care 
ne-o faci, nu ţi-ar veni să îţi crezi simţurilor! 

îţi spun un singur lucru: dacă vei continua pe această cale, în curând 
barierele care există între înălţimile sacre şi ţinuturile de jos vor dispărea cu 
desăvârşire, şi nu este exclus ca Tatăl să accepte să îl trimită la tine pe marele 
preot Enoh, pe care 1-a numit personal, ca să te înveţe să păşeşti pe calea 
iubirii. 

Frate, mă adresez ţie în numele Lui, al Celui care ne-a trimis la tine: 
de îndată ce templul va fi gata, vei veni împreună cu noi pe înălţimile sacre, 
tu şi fiul tău Thubalkain, unde veţi cunoaşte pentru prima oară adevărata viaţă 
lăuntrică, de care nu vă veţi mai despărţi niciodată! Continuă pe această cale 
a abandonării voinţei personale în faţa voinţei lui Dumnezeu şi vei găsi astfel 
singur răspunsul Domnului la întrebarea pe care i-ai adresat-o prin mine, şi 
care nu poate fi altul decât următorul: 

Acţionează în acest fel, iar Eu te voi conduce pe înălţimile în care 
locuiesc copiii Mei!" 

Auzind acest răspuns, Lameh aproape că şi-a pierdut minţile de 
fericire. Multă vreme el nu a mai putut rosti nici un cuvânt, căci sublima 
promisiune i-a paralizat complet limba. 

După ce şi-a mai revenit, a spus: „O, prietene, o, frate! Ce ai spus? 
Chiar crezi că Domnul va îngădui vreodată ca picioarele celui mai mare 
dintre păcătoşii care au călcat pe acest pământ să păşească în ţinutul sacru al 
copiilor lui Dumnezeu? Ca ochii mei, aproape orbiţi de fărădelegile pe care 
le-am săvârşit, să vadă din nou gloria sublimă a copiilor atotputernicului 
Dumnezeu? 

Să ating cu mâinile mele, pătate de sângele fraţilor mei şi al 
sărmanului meu popor, poalele veşmintelor copiilor născuţi direct din 
Dumnezeu? nu, - niciodată, frate! 

Nici după o întreagă eternitate nu va deveni Lameh vrednic de o 
asemenea graţie! De aceea, prieteni şi fraţi, daţi-mi un alt răspuns, căci acesta 
nu este deloc potrivit pentru un păcătos ca mine". 

Dar Kisehel i-a răspuns lui Lameh: „O, frate, crede-mă, şi eu am fost 
un mare păcătos în faţa lui Dumnezeu. în sfera mea interioară am fost la fel 
de orb şi de înrăit cum ai fost tu, cu diferenţa că tu te-ai născut astfel. 

Când mi-am mărturisit însă marele păcat în faţa Lui, Tatăl preasfânt şi 
preaplin de iubire şi-a revărsat asupra mea graţia Lui infinită, m-a luat în 

braţele Sale, a ridicat viermele din ţărâna în care se complăcea, 1-a iertat 
pentru marele său păcat şi i-a dăruit puterea vieţii eterne. 

Astfel îl răsplăteşte Tatăl preasfânt pe păcătosul care se întoarce către 
El cu inima plină de căinţă. 

De aceea, linişteşte-te, căci acesta este răspunsul pe care ţi-1 trimite 
Tatăl, pe care nimeni şi nimic nu-1 va putea schimba, căci ceea ce rosteşte 
Dumnezeu rămâne de-a pururi aşa cum doreşte El. 

De aceea, Lui şi numai Lui îi datorăm de-a pururi slava şi recunoştinţa 
noastră plină de iubire. Facă-se voia Lui, în vecii vecilor! Amin ". 



Capitolul 71 

Apariţia amăgitoare a falsei Naeme. Lameh şi Thubalkain se zbat 
între tentaţie şi îndoială 

(25 noiembrie 1842) 



Nu are rost să mai descriem imensa fericire care i-a cuprins pe tată şi 
fiu auzind cuvintele lui Kisehel, căci ea va fi redată explicit în rândurile 
următoare. De aceea, ne vom întoarce atenţia către o altă manifestare. 
Aceasta nu diferă prea mult de Pontius Pilat din aşa-zisul Crez al Apostolilor; 
este vorba de o apariţie imaterială, dar care îşi are rostul ei în ordinea 
lucrurilor. Despre ce manifestare este vorba? Răbdare, căci veţi afla în 
curând! 

Vă mai amintiţi - desigur - de predicţia făcută de Kisehel mai 
devreme, când 1-a avertizat pe Thubalkain de tentaţiile care vor urma şi a 
căror menire este aceea de a purifica inima prin foc. La acest lucru se referă şi 
manifestarea noastră. 

Ştiţi foarte bine ce fel de om era Lameh înainte de convertirea lui şi al 
cui slujitor credincios a fost el. Atât timp cât duşmanul vieţii nu crede cu 
convingere că victima lui s-ar putea îndepărta cu adevărat de el ca urmare a 
convertirii sale, el nu o ia prea în serios. 

Dar dacă vede că devoţiunea slugii sale este pusă cu adevărat în 
pericol, el începe să se agite cu adevărat, luptând pentru ceea ce consideră a fi 
proprietatea sa. 

Este exact ceea ce s-a întâmplat în cazul de faţă, la fel cum continuă să 
se întâmple şi în zilele noastre cu toţi cei care i-au cedat cu ceva. 

De regulă, asemenea oameni par foarte virtuoşi; ei nu au decât o 
singură slăbiciune, dar aceasta este atât de puternică încât la cea mai mică 
tentativă de eliminare a ei sunt dispuşi să renunţe la toate virtuţile lor, gata să 
facă orice numai pentru a-şi putea păstra viciul. 

Dacă vi se pare că exagerez, nu aveţi decât să zgândăriţi aceste puncte 
slabe ale acestor falşi oameni virtuoşi şi vă veţi convinge - adeseori într-o 
manieră dureroasă - cât de puternice sunt ele. 

Vă voi da un singur exemplu, ca să înţelegeţi mai bine. Să ne 
imaginăm un om care şi-a cucerit toate slăbiciunile, cu excepţia uneia 
singure. Părându-i-se minoră, el o ignoră complet. Să spunem că nu este 
vorba decât de plăcerea de a face şi de a primi vizite. Ce ar putea fi mai 
inocent decât asta? 

Dacă examinăm însă mai îndeaproape acest punct slab, vom constata 
că el nu reprezintă altceva decât o frânghie puternică cu ajutorul căreia Satan 
continuă să îl ţină în mrejele sale pe omul respectiv. 

Atunci când se află în contact cu cineva, Satan îl supraveghează 
constant, veghind ca spiritul său să nu poată fi mântuit. 

De îndată ce simte un pericol real, el trage cu putere de frânghie, 
punctul slab devine dintr-o dată foarte sensibil, iar omul se duce acolo unde îl 
trage frânghia, renunţând la toate virtuţile sale şi ratând şansa pe care eram 
dispus să i-o ofer pentru mântuirea sufletului său. Cel mai trist este faptul că 
aceste puncte slabe sunt de multe ori păstrate inclusiv dincolo de mormânt! 

Revenind la Lameh, acesta avea încă foarte multe asemenea puncte 
slabe, de care nu a considerat demn să se ocupe în momentul convertirii sale. 

Atunci când iubirea lui faţă de Mine a crescut brusc, spiritul lui a 
încercat să se înalţe, trăgând astfel cu putere de frânghiile cu pricina şi 
rupându-le. în acest fel, duşmanul vieţii nu a mai avut de ce să se apuce 
pentru a-1 trage înapoi. Ce era de făcut? 

Principalele soluţii ale adversarului Meu în asemenea cazuri sunt 
întotdeauna viclenia, iar dacă aceasta eşuează, forţa! 

Exact acest lucru s-a şi întâmplat. Când Kisehel şi cei doi s-au 
apropiat de ceilalţi şase mesageri, uşa s-a deschis brusc şi pe ea a intrat 
Naeme, frângându-şi mâinile disperată, după care s-a recules şi a rostit, 
printre suspine, următoarele cuvinte: 

„Părinte Lameh, ai fost trădat! Am auzit pe înălţimile sacre de capcana 
care ţi s-a întins! 

De aceea, am alergat să te avertizez, luptându-mă cu animalele 
sălbatice şi cu oamenii munţilor numai pentru a ajunge la tine. 

Se pare însă că am ajuns prea târziu, căci, după câte se pare, ai căzut 
deja victimă acestor vrăjitori veniţi din munţi! 

Oare nu ţi-ai dat până acum seama, în marea ta înţelepciune, că toate 
nenorocirile care s-au abătut asupra noastră au venit din munţi? Cum se face 
atunci că ai căzut atât de uşor pradă acestei farse groteşti?" 

După care s-a întors şi, văzându-1 pe Thubalkain, a scos un ţipăt de 
surpriză: „Thubalkain, fratele meu, soţul meu iubit! - Şi tu ai căzut victimă 
acestei trădări? - Vai, acum totul este pierdut! 

Ucideţi-mă, ucideţi-mă, ca să nu când şi eu victimă acestui complot 
îngrozitor!" 

Cutremurat, Lameh şi-a schimonosit faţa, iar Thubalkain a strigat, cu 
pumnii încleştaţi: „Asemenea mesageri ai lui Iehova sunteţi voi? O, demoni 

din iad! - Da, acum înţeleg! Aţi complotat în munţi să ne supuneţi şi aţi găsi 
această cale, folosindu-vă de cunoaşterea voastră demoniacă! -Nu, niciodată! 

Iţi mulţumesc, draga mea soţie, pentru informaţiile preţioase pe care ni 
le-ai adus! Te asigur că Thubalkain va şti să se opună de acum înainte acestui 
complot odios!" 

Dar Lameh i-a şoptit lui Thubalkain: „Fiule, înainte să acţionăm în 
vreun fel, îţi propun să ascultăm mai întâi şi partea opusă. De aceea, eu zic să 
te linişteşti, căci cine ştie dacă nu avem de-a face cu o nouă tentaţie. 

Mă adresez vouă, mesagerilor, şi vă conjur să vă spuneţi punctul de 
vedere. Dezlegaţi această enigmă, sau voi renunţa la convertirea mea şi voi 
redeveni cel care am fost, adică regele nemilos, gata să combată orice 
complot la adresa lui şi a curajoşilor săi supuşi. 

Haideţi, vorbiţi, sau blestemul meu va cădea cu putere asupra voastră! 
Amin ". 



Capitolul 72 
Demascarea falsei Naeme 

(28 noiembrie 1842) 

Ştiind prea bine că este vorba de o tentaţie, Kisehel i-a privit cu 
fermitate în ochi pe Lameh şi pe Thubalkain, iar în cele din urmă le-a spus: 

„Chiar credeţi că această apariţie a lui Naeme este adevărată?" 

întrerupându-1 pe loc, Lameh i-a răspuns cu vehemenţă: „Crezi cumva 
că nu îmi mai recunosc propria fiică? Pe de altă parte, ce avantaj ar putea 
avea ea minţindu-mă? Naeme este fiica mea autentică şi nu m-a minţit 
niciodată! Ce scop urmăreşti atunci cu întrebarea ta?" 

Kisehel: „Bine, dacă sunteţi de părere că aceasta este adevărata 
Naeme, rămâneţi la părerea voastră. 

In acest fel, nu veţi mai avea însă acces la munţii sacri şi nu o veţi mai 
putea revedea pe adevărata Naeme; templul nu va mai fi construit, iar tăbliţa 
sacră nu va mai rămâne în casa voastră, căci o voi lua personal şi o voi duce 
în munţi. 

Aşadar, aveţi de ales: puteţi să ne credeţi pe noi, sau pe această 
Naeme! Lucrurile se vor derula apoi în funcţie de credinţa voastră. In clipa 
aceasta vă sunt deschise atât porţile vieţii, cât şi cele ale morţii. Dacă ne veţi 
accepta pe noi, veţi accepta viaţa. Dacă veţi rămâne cu această Naeme, veţi 
cădea astfel pradă morţii eterne! 

Nu depinde decât de voi. Facă-se voia voastră. Amin ". 

De data aceasta, Lameh 1-a tras de mânecă pe Thubalkain şi i-a spus în 
şoaptă: „Ascultă, dragul meu fiu! Ce-i drept, această Naeme mă cam 
nedumereşte, căci până acum, ea nu a îndrăznit să mă privească deloc în faţă, 
aşa cum nu te-a privit nici pe tine. în plus, văd că scânceşte şi acum, cu faţa la 
pământ, ca şi cum ar avea ceva de ascuns. 



127 



Aş zice ca înainte să o rupem definitiv cu aceşti mesageri atât de 
puternici, ar fi recomandabil să o verificăm pe această Naeme, care mi se pare 
cam ciudată. 

Cel mai bun lucru ar fi să îi spun să se ridice de la sol şi să elibereze 
tronul de această tăbliţă, astfel încât să ne putem aşeza din nou pe el, eu şi cu 
ea. Dacă nu va reuşi să ridice tăbliţa, vom şti că nu este decât o fantomă 
imaterială, venită să ne tenteze, şi ne vom putea lua rămas bun de la ea pentru 
totdeauna". 

Thubalkain a fost de acord cu propunerea tatălui său, căruia i-a spus: 
„Tată, mi se pare că gândeşti foarte înţelept. Haide, aşadar, să procedăm aşa 
cum ai spus!" 

După care cei doi s-au îndreptat către Naeme. Lameh s-a aplecat şi a 
atins-o cu degetele, după care i-a spus: 

„Naeme, dacă eşti într- adevăr fiica mea, ridică- te şi arată-ţi faţa! Apoi 
du-te la tron şi ia tăbliţa strălucitoare. Adu-mi-o, şi în acest fel vom rupe 
puterea vrăjitorilor veniţi din munţi. 

Voi redeveni atunci din nou regele care am fost mai înainte, iar tu vei 
fi mâna mea dreaptă. 

Căci în această tăbliţă stă ascunsă întreaga putere a vrăjitorilor veniţi 
din munţi. 

Dacă eşti cu adevărat fiica mea Naeme, sunt convins că vei face acest 
gest, pentru salvarea bătrânului tău tată!" 

Naeme a început însă să scâncească, pretinzând că este prea slăbită ca 
să se ridice în picioare. 

De data aceasta, Lameh s-a înfuriat şi i-a strigat: „Naeme! II cunoşti 
foarte bine pe Lameh! - De ce eziţi să îmi îndeplineşti porunca? 

Dacă eşti slăbită, vorbeşte, căci mai am încă suficientă putere pentru 
a-ţi procura hrana necesară. De altfel, la cât te vaieţi de tare, mie nu mi se 
pare că ţi-ar lipsi puterea pentru a îndeplini o sarcină atât de uşoară. 

Haide, ridică-te imediat, sau cel mai cumplit dintre blesteme te va lovi 
pe loc!" 

De data aceasta, Naeme s-a ridicat, iar cei doi au putut-o privi în faţă. 
Lameh şi Thubalkain s-au înspăimântat, căci nu semăna deloc cu Naeme a 
lor. 

Atunci, Lameh i-a spus: „Nu-ţi recunosc faţa, dar nu contează; du-te la 
tron şi fă ce ţi-am spus, iar în acest fel te voi recunoaşte după faptă!" 

Naeme a început din nou să tremure, după care s-a prăbuşit în sine şi a 
dispărut complet, devenind invizibilă! Kisehel 1-a întrebat atunci pe Lameh: 
„Spune-mi, frate Lameh, cum ţi-a plăcut această Naeme?" 

Lameh şi Thubalkain s-au prosternat la picioarele lui Kisehel fără să 
mai răspundă nimic, plângându-şi orbirea, căci abia acum şi-au dat seama 
cine era această Naeme şi ce spirit îi dădea viaţă. 

Capitolul 73 

Discursul lui Kisehel referitor la frăţia şi la egalitatea dintre 
oameni. Despre adevărata regalitate 

(29 noiembrie 1842) 



Kisehel s-a aplecat însă, i-a ridicat de la sol pe Lameh şi pe 
Thubalkain, şi le-a spus: „Fraţilor, de ce vă prosternaţi în faţa noastră? 
Credeţi că suntem mai buni ca voi? Nu suntem noi fraţi între noi? 

Pe viitor vă rog să nu mai faceţi aşa ceva, căci întreaga noastră 
devoţiune, veneraţie şi iubire i-o datorăm exclusiv lui Dumnezeu. 

Dacă dorim să devenim adevăraţii copii ai aceluiaşi Tată, va trebui să 
ne respectăm reciproc, fără să acceptăm vreodată ca unii să se prosterneze în 
faţa celorlalţi. Acest respect reciproc trebuie să se manifeste prin iubirea 
noastră unii faţă de ceilalţi, născută din iubirea comună faţă de Dumnezeu. 

Cine se consideră mai presus sau mai prejos de fraţii săi nu se 
integrează în ordinea lui Dumnezeu, păcătuind în acest fel. 

Aţi văzut cu siguranţă exemple de oameni în faţa cărora ceilalţi se 
închină, deşi nu sunt cu nimic mai buni decât ei. 

Ce se întâmplă în urma acestui respect general? 

Foarte rapid, aceştia încep să se considere mai buni şi mai presus 
decât semenii lor, devenind orgolioşi, aroganţi, iar în final chiar tiranici! 
Nemaimulţumindu-se cu respectul obişnuit al semenilor lor, ei invadează 
curând alte regiuni, folosindu-se de devoţiunea exagerată a supuşilor lor, 
forţând noi şi noi popoare să li se supună, maltratându-i şi chiar omorându-i 
pe cei care refuză acest lucru. 

Mai devreme sau mai târziu, aceşti oameni vor sfârşi prin a le cere 
fraţilor lor devotaţi să le plătească un tribut din cele mai bune roade ale 
muncii lor, ca urmare a respectului lor prostesc. 

Şi astfel, vor apărea tot felul de regi şi de lideri politici plini de 
cruzime, care îşi vor strivi sub puterea lor fraţii care au căzut în capcana 
respectului exagerat, dintr-o umilinţă prost înţeleasă, plasându-se astfel în 
afara ordinii divine. 

Să-i dăm lui Dumnezeu ce este al lui Dumnezeu, iar semenilor noştri 
ceea ce le datorăm! 

întregul nostru respect, toată devoţiunea, adoraţia, recunoştinţa, 
iubirea şi slava noastră le datorăm în întregime lui Dumnezeu. In ceea ce ne 
priveşte, suntem cu toţii fraţi şi avem datoria să ne iubim, dar nu mai mult şi 
nici mai puţin decât ne iubim pe noi înşine. Aceasta este măsura după care ar 
trebui să ne ghidăm întotdeauna, singura capabilă să restabilească echilibrul: 
comportamentul faţă de ceilalţi aşa cum am dori să se comporte ei cu noi. 

Când cineva încalcă acest principiu, el încalcă practic ordinea divină, 
oferindu-le semenilor săi ceea ce îi datorează exclusiv lui Dumnezeu. 

Această încălcare a ordinii divine reprezintă sămânţa care va atrage 
după sine toate dezastrele asupra acestui pământ. 

Căci adevăr vă spun: nici un alt păcat nu atrage după sine o pedeapsă 
generalizată asupra pământului ca acesta, lucru pe care l-aţi putut constata 
chiar sub domnia voastră! 

Aşadar, dragii mei fraţi, haideţi să introducem alte reguli în ceea ce 
priveşte regalitatea: în regatul nostru, regele să fie ghidul şi protectorul 
fraţilor săi, nu un stăpân şi un tiran absolut. 

Un asemenea rege va fi perfect integrat în ordinea divină şi nu va avea 
nevoie de putere pământească, ci doar de puterea iubirii şi înţelepciunii 
divine, care vor sălăşlui în spiritul său şi cu ajutorul cărora îşi va putea 
conduce cu uşurinţă fraţii către dreptate şi adevăr. 

Cumpăniţi asupra cuvintelor mele şi nu vă mai prosternaţi în faţa 
noastră sau a altora, şi în acest fel veţi deveni o binecuvântare faţă de semenii 
voştri. In mod similar, nu mai lăsaţi pe nimeni să se prosterneze în faţa 
voastră, şi în acest fel veţi deveni o binecuvântare faţă de poporul vostru. 

Şi acum, să trecem în sala de mese, căci festinul poate să înceapă. 

Nu vă mai gândiţi la tentaţia prin care aţi fost încercaţi, căci cel 
victorios are datoria să se bucure de victoria sa, nu să se întristeze. 

Haideţi să mergem. Amin ". 

Capitolul 74 

Festinul din sala de mese. Thubalkain îşi alege o mireasă şi se 
căsătoreşte cu ea 

(1 decembrie 1842) 



Şi au trecut cu toţii în sala de mese, unde totul era împodobit festiv. 
Nouă mese rotunde, frumos decorate, erau încărcate cu mâncare. 

In centrul lor se aflau două mese principale, cu o formă ovală, pe care 
erau aşezate mâncărurile din carne. 

Oaspeţii s-au aşezat la masă, i-au mulţumit lui Dumnezeu pentru 
hrana oferită şi au început să mănânce şi să bea, plini de voioşie. După ce s- 
au servit din fructe, Kisehel s-a întors către Thubalkain şi i-a spus: 

„Frate Thubalkain, a sosit vremea să-ţi alegi din aceste fete frumoase 
mireasa dorită, dacă nu cumva ţi-ai schimbat dorinţa. 

Iată, masa festivă este pregătită: un miel pentru tatăl tău şi un viţel 
pentru tine şi pentru mireasa ta". 

Aceste cuvinte l-au făcut fericit pe Thubalkain, care a spus: „Abia 
acum îmi dau seama cât de amăgitoare a fost tentaţia de dinainte, căci sunt 
convins că Naeme duce o viaţă mult mai fericită acum decât pe vremea când 
era silită să trăiască în opoziţie faţă de Dumnezeul la care se gândea tot 
timpul. 

Cu siguranţă, dacă ar fi trăit în pierzanie, piciorul ei nu ar fi ajuns 
niciodată să păşească pe munţii sacri, acolo unde sălăşluiesc copiii lui 
Dumnezeu, iar Hored nu ar fi ajuns niciodată să o atingă! Dar toate acestea au 
fost posibile. Cum ar fi putut fi acea fantomă oribilă pioasa Naeme? 

De aceea, acum sunt complet împăcat şi îţi voi urma sfatul cu inima 
deschisă. 

Am înţeles în sfârşit că nu sunteţi nişte trădători, ci prieteni adevăraţi 
şi emisari atotputernici ai lui Dumnezeu. Pentru acest lucru, îl voi slăvi de-a 
pururi pe Dumnezeu pentru graţia Lui. Iar acum, facă-se voia ta!" 

După care Thubalkain s-a ridicat şi s-a îndreptat către fete, 
examinându-le pe rând, până când a găsit una pe gustul lui. A luat-o de mână 
şi a dus-o în faţa lui Kisehel. Pe drum însă, aleasa inimii sale s-a oprit, 
nemaidorind să înainteze. 

Thubalkain a întrebat-o: „De vreme ce ai acceptat să fi aleasă de mine, 
de ce refuzi acum să mergi împreună cu mine la emisarul atotputernicului 
Dumnezeu, pentru a fi binecuvântaţi?" 

Dar aleasa i-a răspuns cu aroganţă: „La ce ne-ar folosi această 
binecuvântare? Câte femei nu au dat naştere unor copii de-a lungul timpurilor 
fără o asemenea binecuvântare? De ce am fi tocmai noi excepţia? 

Dacă vrei să fii binecuvântat şi să devii de-a pururi sclavul lui Iehova, 
nu ai decât, dar eu prefer să rămân liberă şi îţi voi demonstra că pot da naştere 
la copii şi fără această binecuvântare stupidă". 

Uimit de această impertinenţă, Thubalkain şi-a părăsit aleasa şi s-a dus 
singur la Kisehel. Ştiind ce vrea să-i spună acesta, Kisehel i-a luat-o înainte: 

„Frate Thubalkain, se pare că ai făcut o alegere proastă. Sfatul meu 
este următorul: fă următoarea alegere cu ajutorul lui Dumnezeu, şi nu vei mai 
găsi o femeie care nu face parte din rândul celor virtuoase. 

După cum vezi, femeia aleasă de tine nu este cu nimic mai bună decât 
fantoma lui Naeme! Haide, du- te şi scuip-o în faţă, iar apoi fă o nouă 
alegere!" Iar Thubalkain a făcut exact ce i s-a spus. 

Imediat, femeia cea necurată a dispărut, iar noua aleasă 1-a urmat cu 
dragă inimă pe Thubalkain, slăvind numele lui Dumnezeu. 

Kisehel i-a binecuvântat pe amândoi în numele Iu ilehova, iar 
Thubalkain şi-a găsit liniştea, alături de frumoasa sa soţie, slăvind numele lui 
Dumnezeu şi invitându-i pe toţi cei prezenţi la festin. 

S-au aşezat atunci cu toţii la mesele festive, au binecuvântat mâncarea 
şi s-au veselit, alături de miri. 

Şi astfel, Thubalkain şi-a primit răsplata cuvenită, dublată de o 
binecuvântare divină. 



Capitolul 75 

Zvonurile din oraş. Discursul plin de forţă al lui Kisehel adresat lui 
Lameh şi nuntaşilor speriaţi 

(3 decembrie 1842) 

în timp ce discutau cu toţii, plini de voie bună, despre căile lui 
Dumnezeu, iar mesagerii le povesteau gazdelor câteva din miracolele 
petrecute pe munţii sacri, precum şi felul în care Domnul păşise alături de ei, 
vorbindu-le despre nemurirea spiritului şi despre viaţa eternă, care este 
sinonimă cu iubirea pentru Dumnezeu din inima omului, dinspre porţile 
palatului s-au auzit strigăte puternice. In curând, acestea au putut fi distinse. 
Se pare că strigau: „Blestemat fie Lameh, împreună cu toţii cei care îl 
urmează! 

Moartea şi distrugerea să cadă asupra acestui palat, căci ne-a trădat în 
favoarea animalelor venite din munţi! 

De aceea, moarte lui! Mase uriaşe de războinici înalţi coboară din 
munţi cu gândul să ne distrugă! 

Dar înainte de aceasta, vom avea grijă să te pedepsim pe tine, 
mizerabile Lameh, pentru că ne-ai predat cu neruşinare acelor criminali! 

Gărzile tale coborâte din munţi nu-ţi vor mai fi de nici un folos, căci te 
vom distruge împreună cu ele!" 

După aceste blesteme, mulţimea de rebeli a pătruns în palatul lui 
Lameh, înarmată cu bâte şi alte arme. In curând, din camerele palatului 
puteau fi auzite tropăituri, blesteme, înjurături şi zgomote de mobilier 
răsturnat. Iar tumultul se apropia din ce în ce mai tare de sala în care se 
desfăşurau festivităţile. 

Auzind zgomotul infernal, Lameh şi Thubalkain s-au speriat de 
moarte. La rândul lor, fetele şi femeile, inclusiv noua soţie a lui Thubalkain, 
au început să ţipe. 

Atunci, Kisehel i-a spus cu o voce puternică lui Lameh: „Frate Lameh, 
de ce tremuri ca şi cum pumnalul ar fi fost deja înfipt în gâtul tău? 

O, oameni fără minte! Tot nu v-aţi convins încă de inutilitatea puterii 
voastre împotriva noastră? Nu au fost siliţi soldaţii voştri, transformaţi în 
stâne de piatră, să îşi arunce armele şi să îndeplinească poruncile noastre? 

Cum se face că vă speriaţi de o mulţime agitată, după ce aţi 
experimentat direct puterea divină dinlăuntrul nostru? 

Haide, reculegeţi-vă şi înveseliţi-vă iarăşi! Lăsaţi-i pe rebeli să vină şi 
nu vă speriaţi de ei până când nu veţi vedea cu ochii voştri că ne-au învins. 
Atâta vreme cât aşa ceva nu s-a petrecut încă, păstraţi- vă calmul şi credinţa în 
Dumnezeu, căci puterea Lui este mai mare decât cea a tuturor rebelilor orbi 
de pe acest pământ! - Gata, păstraţi-vă calmul! Amin ". 

Auzind aceste cuvinte, Lameh şi-a mai revenit în simţiri şi a spus: 

„O, prieteni! Nu vă supăraţi pe mine pentru că m-am temut atât de tare 
în prezenţa voastră. Toate zgomotele acestea sunt înspăimântătoare, mai ales 
dacă asculţi şi ameninţările pe care le proferează! Noi nu suntem decât nişte 
copii sărmani din ţinuturile de jos, care se sperie uşor în asemenea ocazii. De 

aceea, nu vă supăraţi pe noi. Lameh vă promite că nimic nu-1 va mai speria de 
acum înainte, nici măcar moartea! 

De acum şi până la sfârşitul zilelor mele mă voi opune morţii şi voi 
lupta pentru slăvirea glorioasei Naeme". 

Kisehel i-a răspuns: „Frate, abia acum te recunosc ca atare, căci 
cuvintele tale îmi demonstrează că ai devenit un frate perfect. Văd însă că 
rebelii continuă să se apropie. De aceea, îţi propun să ieşi şi să îi înfrunţi 
singur, pentru ca victoria ta să fie deplină! 

Te asigur că îi vei risipi fără probleme în toate direcţiile, precum nişte 
găini speriate. Haide, du-te! Amin". 



Capitolul 76 
Confruntarea cu rebelii 

(5 decembrie 1842) 

De-abia a terminat Kisehel de rostit aceste cuvinte că rebelii au şi 
spart uşile, urlând de furie. 

Văzând feţele lor schimonosite şi auzind blestemele lor, Lameh s-a 
înspăimântat din nou, astfel încât aproape că şi-a pierdut conştiinţa, căzând cu 
faţa la pământ şi şoptind: „Vai mie! Sunt pierdut!" 

De data aceasta, Thubalkain şi-a păstrat însă cumpătul şi s-a opus 
mulţimii dezlănţuite, împingând-o înapoi. 

Era însă imposibil să te opui multă vreme, aşa că Thubalkain a strigat 
cu o voce de tunet: „Ce doriţi de la noi? De ce ne atacaţi?" 

Mulţimea i-a răspuns: „Nu dorim altceva decât viaţa voastră 
blestemată!" 

Nemaiştiind ce să facă, Thubalkain şi-a ridicat mâinile la cer şi ochii 
către Mine, şi a spus: „O, Dumnezeule atotputernic, şi drept, Părinte şi 
Creator al tuturor lucrurilor! Revarsă asupra mea puterea necesară pentru a-i 
respinge pe aceşti rebeli, integrându-i din nou în ordinea divină!" 

După această rugăciune plină de ardoare, Kisehel s-a îndreptat către el 
şi i-a spus: „Ascultă, frate, Tatăl preasfânt şi preaplin de iubire a ascultat 
rugăciunea ta şi a acceptat-o. De aceea, nu te teme, căci vei experimenta în 
curând puterea Tatălui înlăuntrul tău şi înlăuntrul nostru. 

Acum ridică-te împotriva rebelilor şi loveşte-i în moalele capului prin 
puterea cuvântului tău! Amin ". 

Conştient acum de puterea lui Dumnezeu manifestată prin el, 
Thubalkain s-a adresat din nou rebelilor, cu aceeaşi voce de tunet: 

„Ascultaţi-mă, voi, care v-aţi revoltat împotriva ordinii juste a lui 
Dumnezeu! împotriva cui doriţi voi să luptaţi? - Acţiunile voastre malefice 
sunt îndreptate împotriva lui Dumnezeu! aţi ridicat bâtele şi armele împotriva 
Lui! 

O, nemernicilor! Aţi experimentat vreodată puterea atotputernicului 
Dumnezeu? 

Văd că strigaţi: ,Nu, dar ce treabă avem noi cu El? Noi nu dorim decât 
viaţa voastră!' Dar eu vă spun: Cel împotriva căruia v-aţi ridicat este 
Dumnezeu cel atotputernic, aşa că gândiţi-vă bine asupra cui aţi ridicat 
armele voastre criminale! 

O, adevăr vă spun, în numele lui Dumnezeu cel sfânt, dacă nu vă veţi 
schimba imediat atitudinea, veţi plăti mai scump decât cineva căzut în 
craterul încins al unui vulcan! Cel care îşi va ridica primul suliţa împotriva 
noastră va fi transformat instantaneu în cenuşă! 

Acum ştiţi împotriva cui aţi declarat război şi care va fi soarta voastră! 
Faceţi ce doriţi, căci aveţi un liber arbitru, iar răsplata voastră va fi pe 
măsură!" 

După aceste cuvinte, rebelii s-au revoltat şi mai tare, scoţând 
asemenea răcnete încât l-au trezit până şi pe Lameh din inconştienţa lui. 

De data aceasta, Lameh s-a înfuriat, auzind blestemele îngrozitoare ale 
rebelilor, aşa că a strigat: „Fraţi şi prieteni atât de puternici! Distrugeţi-i pe 
aceşti nemernici însetaţi de sânge care se opun ordinii lui Dumnezeu!" 

Dar Kisehel 1-a calmat: „Frate, nu-ţi pierde cumpătul pentru ceea ce 
nu merită, căci Dumnezeu nu este precum un om, gata să îşi distrugă imediat 
opera, la cea mai mică enervare. Legea eternă a ordinii Sale spune clar: toate 
lucrurile create vor fi păstrate de-a pururi! 

Thubalkain le-a dat însă un ordin acestor rebeli, explicându-le şi 
consecinţele încălcării sale, iar ordinul lui a fost binecuvântat din cer, 
devenind astfel lege. De aceea, oricine va acţiona împotriva lui îşi va primi pe 
loc judecata. De aceea, linişteşte-te. Amin ". 

Chiar în clipa aceea, unul dintre rebeli şi-a ridicat suliţa şi a îndreptat- 
o către pieptul lui Thubalkain. Instantaneu, el a fost cuprins însă de flăcări şi 
s-a transformat în cenuşă. Acest lucru a avut darul de a-i calma pe loc pe 
rebeli, care au început să se retragă în linişte. 

Câţiva dintre ei mai blestemau încă, dar majoritatea i-au obligat 
repede să se căiască. In acest fel, revolta s-a încheiat la fel de brusc cum a 
început, iar pacea s-a instalat din nou în palat. 



Capitolul 77 

Lameh şi Thubalkain îi mulţumesc lui Dumnezeu pentru puterea 
revărsată asupra lor. discursul lui Kisehel referitor la tentaţiile la care este 
supus omul 

(6 decembrie 1842) 



După potolirea revoltei şi reinstaurarea ordinii, Lameh şi Thubalkain 
au căzut cu feţele la pământ, mulţumindu-i lui Dumnezeu pentru puterea 
revărsată asupra lor, implorându-L totodată să nu abată niciodată această 
putere împotriva lor, ci să îi însoţească de-a lungul întregii lor vieţi, 

binecuvântându-i prin graţia Sa pe descendenţii lor şi continuând să-i susţină 
prin puterea Sa infinită. 

După această rugăciune de mulţumire, Kisehel i-a ajutat pe cei doi să 
se ridice şi le-a spus: 

„Prieteni şi fraţi! Tatăl preasfânt şi preaplin de iubire şi-a găsit în voi o 
mare plăcere, căci aţi făcut de trei ori dovada loialităţii voastre. 

Credeţi-mă însă atunci când vă spun că atâta vreme cât vom purta 
acest corp muritor alcătuit din carne, tentaţia nu va înceta nici o clipă să ne 
asalteze, astfel încât nu vom putea spune niciodată: gata, s-a terminat pentru 
totdeauna cu tentaţiile! 

Cu cât ne vom apropia mai tare de perfecţiune, cu atât mai grele vor fi 
încercările la care ne vor supune trupul nostru, lumea exterioară şi ambiţiile 
inimii noastre fizice, încercând să blocheze astfel trezirea spiritului către viaţa 
eternă, în speranţa că el va cădea din nou în somnul cel greu al morţii. 

Trebuie oare însă să ne pierdem speranţele şi buna credinţă? 

Nici vorbă, dragii mei prieteni şi fraţi! Căci tocmai în acest lucru 
constă imensa iubire şi compasiunea Tatălui preasfânt faţă de noi. Prin 
asemenea încercări, El nu urmăreşte altceva decât să ne trezească mai întâi 
spiritul adormit, păstrându-1 apoi treaz până la ivirea zorilor unei noi zile, 
eterne, în care somnul şi tentaţiile nu ne vor mai ispiti. 

Cu siguranţă, această stare beatifică va veni cândva, după ce ne vom 
părăsi acest înveliş trupesc. Ea poate veni însă chiar mai devreme, în timpul 
acestei vieţi pământeşti, dacă vom adopta voinţa divină ca unică forţă 
directoare în viaţa noastră. 

Cum putem face acest lucru? - Cât se poate de simplu! Nu trebuie 
decât să privim lumea exterioară ca fiind inexistentă în sine, privindu-L pe 
Dumnezeu ca fiind Totul în toate. Nimic din ceea ce aparţine lumii nu trebuie 
să ne capteze iubirea, căci avem datoria să îl iubim pe Dumnezeu mai presus 
de orice, privindu-i inclusiv pe semenii noştri ca pe nişte fraţi şi surori! Şi 
astfel, în această manieră simplă, sarcina aparent atât de dificilă este 
rezolvată! 

Dacă cineva mi-ar spune: ,Da, uşor de spus, dar greu de făcut!', i-aş 
răspunde pe loc: , Prietene, ce lucru bun poţi găsi în această lume exterioară, 
astfel încât să-i oferi iubirea şi respectul tău, tânjind după el cu inima ta 
menită să devină nemuritoare? 

Dacă o vei privi cu atenţie, vei constata că lumea nu este altceva decât 
o continuă luptă pentru umplerea stomacului, pentru acoperirea trupului, şi un 
conflict perpetuu între fraţi pentru cucerirea supremaţiei - urmate la scurt 
timp de o moarte dureroasă, deopotrivă temporară şi eternă'. 

Acestea sunt marile , avantaje' pe care ni le oferă această lume 
tranzitorie. 

Spuneţi-mi, merită ele toate sacrificiile pe care le fac oamenii ca să le 
dobândească? 

Este atât de uşor să îi întorci spatele acestei lumi amăgitoare, urmând 
chemarea veselă a inimii către invitaţia Tatălui preasfânt şi preaplin de iubire 
de a trăi viaţa eternă a iubirii şi a beatitudinii! 

Dacă aţi avea un vis în care aţi fi omagiaţi la fel ca un Dumnezeu, în 
care aţi mânca cele mai alese bucate, după care v-aţi desfăta cu cele mai 
voluptoase femei, aţi mai regreta oare visul după trezirea la realitate? 

Numai un prost ar face aşa ceva. Un înţelept ştie că nu a fost decât un 
simplu vis, aşa că nu ar avea nici cel mai mic regret. 

Acelaşi lucru este valabil şi în cazul lumii exterioare; aceasta nu este 
altceva decât un vis lipsit de conţinut, care dispare de îndată ce spiritul se 
trezeşte atunci când se ivesc zorii zilei. De aceea, nu vă mai ataşaţi de această 
lume, care nu înseamnă nimic, şi în acest fel veţi cuceri cu uşurinţă toate 
tentaţiile, la fel cum trezirea de dimineaţă alungă cu uşurinţă toate visele 
deşarte ale nopţii. 

Meditaţi asupra acestor cuvinte şi acţionaţi în consecinţă, iar răsplata 
voastră va fi viaţa eternă. Iar acum, să ne continuăm festinul cu aceeaşi 
veselie ca şi mai înainte. Amin ". 

Capitolul 78 

îndoielile lui Lameh referitoare la natura dorinţei şi a tentaţiei. 
Kisehel explică liberul arbitru al omului cu ajutorul unui exemplu 

(9 decembrie 1842) 



Şi toată lumea s-a veselit din nou. Singur Lameh a rămas gânditor. 

Observând acest lucru, Kisehel s-a apropiat de el şi 1-a întrebat: „Frate 
Lameh, la ce te gândeşti? Spune-mi deschis ce te frământă. Nu fi sfios, căci 
acum suntem fraţi şi minţile noastre trebuie să fie la unison. Haide, spune-mi 
deschis ce anume te tulbură atât de tare. Amin ". 

După ce a mai reflectat o vreme, Lameh a spus: „Prietene şi frate atât 
de puternic! Nu te-ai înşelat nici de această dată, căci sufletul meu este într- 
adevăr asaltat de îndoieli puternice şi nu prea ştiu cum să le fac faţă. 

Cu siguranţă, tu eşti persoana cea mai indicată să mă scape de ele. 

Dacă tot m-ai întrebat, îţi voi răspunde: 

Nu reuşesc să înţeleg de ce suntem asaltaţi de atâtea tentaţii, care par 
să nu mai înceteze, şi mă întreb: în viaţa mea am săvârşit atâtea crime; oare 
ce m-a determinat să le comit? 

Răspunsul este simplu: pentru că nu am putut acţiona altfel; inima 
mea, întreaga mea natură m-au determinat să le comit. 

Fiecare acţiune a mea a avut la bază o dorinţă împotriva căreia nu m- 
am putut opune, la fel cum nu mă pot opune unei furtuni puternice a 
elementelor dezlănţuite. 

Cine a creat în mine aceste dorinţe malefice, aceste gânduri 
restrictive? Eu? aş fi putut crea eu aşa ceva? Eu nu înţeleg nici măcar în ce 
constă natura acestor dorinţe şi de unde provin ele. 

Faptele mele sunt consecinţele dorinţelor mele; dar este oare greşeala 
mea că le-am comis? Oare nu am fost impulsionat cu putere de înseşi 
dorinţele mele, sinonime cu tentaţia? 

Dacă omul este tentat de o putere atât de invincibilă, fiind incapabil - 
în slăbiciunea lui - să opună rezistenţă acestor tentaţii, spune-mi, cine este 
vinovat că el cedează acestor dorinţe? 

Pe de altă parte, văzând că omul nu este capabil să se opună 
tentaţiilor, la ce mai folosesc acestea? Care este scopul lor? 

Iată, prietene şi frate atât de puternic, acestea sunt gândurile mele. 
Clarifică-mi aceste îndoieli, şi îţi promit că de-a lungul întregii mele vieţi nu 
le voi mai acorda atenţie". 

Şi iată răspunsul lui Kisehel adresat lui Lameh: „Frate Lameh, nimic 
nu este mai uşor pentru spirit decât să înţeleagă acest lucru. 

Ascultă! Să spunem că ai fi capabil să creezi un om înzestrat cu liber 
arbitru. La simpla ta voinţă, el ar apărea în faţa ta. L-ai înzestra probabil cu 
tot felul de talente şi calităţi, supă care i-ai spune: 

,Ei bine, omule creat prin puterea mea, ascultă ce îţi spun: eşti liber să 
faci orice doreşti!' - Crezi însă că omul creat de tine ar fi cu adevărat liber? 
Nici vorbă! Căci el nu cunoaşte încă ce înseamnă libertatea. 

Mai mult decât atât, el nu va fi în stare să îşi folosească talentele şi 
calităţile cu care l-ai înzestrat, ci va rămâne ca un vas plin cu apă, ce-i drept, 
o apă foarte pură. Ce poţi face atunci ca să îl ajuţi să devină liber? - Va trebui 
să îi inoculezi o dorinţa de a acţiona. 

Odată înzestrat cu această dorinţă, el va începe să acţioneze în lumea 
în care se află, în funcţie de dorinţele sale. Nici aceste acţiuni nu vor fi însă 
libere, din perspectiva ordinii divine. 

Ce este de făcut? Crezi că există o altă cale pentru ca acţiunile sale să 
devină libere şi integrate în ordinea divină decât să-i dai anumite legi pe care 
să le respecte? 

Dacă aceste legi vor fi prea stricte, omul îşi va pierde însă şi bruma de 
libertate pe care o are, acţionând la fel ca un animal. 

Pe de altă parte, dacă legile vor fi prea blânde, fiind lipsite de 
sancţiuni, el nu le va asculta deloc, căci nu vor reprezenta o provocare pentru 
el. 

Singura soluţie este de a-i oferi legile împreună cu anumite sancţiuni, 
astfel încât omul să înveţe din propriile sale greşeli să discearnă binele de rău, 
adică ceea ce aparţine ordinii divine de ceea ce nu aparţine acesteia. 

Pentru ca el să devină un spirit activ şi liber, va trebui să îi oferi în 
continuare anumite ocazii care să îi testeze iniţiativa. Ei bine, aceste ocazii 
sunt tocmai acele tentaţii pe care ai tendinţa să le critici cu atâta asprime. 

în acest fel, Dumnezeu trebuie să îi trimită omului tentaţii, tocmai 
pentru a-1 deosebi de pietre, plante şi animale. 

Dumnezeu doreşte însă ca noi să fim liberi, motiv pentru care nu 
încetează să ne supună acestor încercări, tocmai în dorinţa ca noi să le 
depăşim şi să ne dovedim astfel discernământul. 

Aceste ocazii nu sunt altele decât tentaţiile şi dorinţele noastre! După 
cum vezi, totul are o explicaţie. De aceea, linişteşte-te şi nu mai fi trist, căci 
nu vei putea dezlega această enigmă decât atunci când spiritul tău va fi 
suficient de matur. 

Haide, veseleşte-te din nou alături de noi. Amin ". 

Capitolul 79 

Lameh continuă să fie trist la gândul că omul nu poate face nimic 
care să aibă valoare în faţa lui Dumnezeu. Kisehel îi explică faptul că 
singura cale care poate conduce la iubirea cea pură este umilinţa 

(10 decembrie 1842) 



După discursul lui Kisehel, Lameh s-a mai înseninat, dar încercările 
sale de a se veseli semănau cu cele ale unui om pe care îl strâng pantofii şi 
care încearcă să ascundă acest lucru. 

Kisehel şi-a dat seama de acest lucru, aşa că i-a vorbit din nou: 
„Ascultă, frate Lameh, trebuie să-ţi spun că sufletul tău nu este liber deloc. 

Tot felul de lucruri continuă să te frământe şi nu poţi ajunge deloc la o 
concluzie. Spune-mi ce te macină şi voi fi fericit să te ajut, cu ajutorul 
bunului Dumnezeu". 

Lameh i s-a adresat atunci din nou lui Kisehel, cu cea mai mare 
prietenie posibilă: „Prietene şi frate atât de puternic! II slăvesc din toată inima 
pe Cel etern, a cărui putere este nesfârşită şi a cărui împărăţie nu se va sfârşi 
niciodată. 

Da, eu, Lameh, îl slăvesc şi mă închin în faţa Lui, a Celui prin 
comparaţie cu care toţi cei puternici de pe pământ nu înseamnă absolut nimic. 

Căci El acţionează în conformitate cu voinţa Lui, folosindu-se atât de 
forţele cereşti cât şi de cele ale pământului, şi nimeni nu se poate opune 
voinţei Lui, întrebându-L: ,Ce faci, Atotputernice?' 

El este singurul Domn şi poate face orice doreşte. Dacă doreşte să 
pedepsească pe cineva, o poate face. Dacă doreşte să umilească pe cineva, la 
fel. Dacă doreşte să tenteze pe cineva, nimic nu îl poate împiedica. 

Dacă doreşte să ierte păcatele cuiva, El i le iartă fără rezerve. Dacă 
doreşte să ucidă pe cineva, o face la timpul cuvenit, fără să trebuiască să-i 
spună: , Mâine te voi ucide!', şi nimeni nu îi poate cere socoteală şi nu îl 
poate judeca, - căci El este deasupra tuturor cerurilor, inclusiv deasupra 
oamenilor de pe acest pământ! 

Ştiu foarte bine toate aceste lucruri, frate, dar ele nu mă ajută prea 
mult, căci oricum aş da-o, rezultatul final este întotdeauna acelaşi: Dumnezeu 
este totul în toate, în timp ce noi nu reprezentăm absolut nimic prin 
comparaţie cu El! 

Pentru noi, adoraţia Lui înseamnă totul, dar în faţa esenţei Lui divine, 
eternă şi infinită, ea nu înseamnă nimic. De vreme ce toţi oamenii şi 
animalele de pe acest pământ, la fel ca şi toate forţele cereşti, nu înseamnă 
nimic în faţa Lui, ce valoare mai pot avea iubirea noastră, slava şi adoraţia 
adresate Lui? 

Altfel spus, noi nu-L putem adora în adevăratul sens al cuvântului, - 
căci atunci când o facem, noi ne raportăm de fapt la propria noastră bunăstare 
interioară. Cine s-ar putea apropia cu adevărat de Dumnezeu, care este şi 
rămâne dintotdeauna Cel Preaînalt? 

Cine îl poate slăvi pe El, în faţa căruia cerul şi pământul la un loc nu 
înseamnă nimic? Putem noi să-L iubim cu adevărat pe El, care reprezintă 
Puterea infinită? Putem noi să-i aducem vreun sacrificiu, când El este 
stăpânul absolut al tuturor lucrurilor, din eternitate? 

Pe scurt, tot ce facem noi pentru Dumnezeu facem de fapt pentru noi 
înşine, căci este imposibil să faci ceva pentru Dumnezeu în adevăratul sens al 
cuvântului. 

Şi totuşi, eu doresc să-L ador de dragul lui, nu pentru propria mea 
bunăstare interioară! 

Cum ar putea fi însă posibil acest lucru? 

Am înţeles acum că toate tentaţiile se nasc din graţia lui Dumnezeu, 
lucru pentru care nu putem decât să-i mulţumim, căci şi-a adus aminte de noi, 
cei nevrednici în faţa eternităţii sale infinite! 

Ceea ce îmi întristează însă inima este faptul că nu putem să facem 
nimic cu adevărat pentru El, în semn de recunoştinţă. 

O, frate, tu nu poţi simţi cu adevărat ce simt eu, căci păcatele tale nu s- 
au comparat vreodată cu ale mele! Ai fost şi tu un păcătos, dar nu de talia 
mea, aşa că nu ai cum să simţi ceea ce simt eu: ce înseamnă să datorezi cuiva 
ceva şi să nu îi poţi returna datoria. 

Acum ştii ce anume mă tulbură. Spune-mi, ce pot face?" 

Acest discurs 1-a emoţionat pe Kisehel, care nu a ştiut iniţial ce să 
răspundă, dar Spiritul Meu a coborât din nou asupra lui, învăţându-1 cum să 
aline suferinţa lui Lameh: 

„O, frate Lameh, ne-am confruntat şi noi cu aceeaşi dilemă ca şi tine, 
şi încă mai suntem tulburaţi, dar am aflat chiar din gura sfântă a Domnului că 
recunoştinţa noastră, dublată de sentimentul că nu însemnăm nimic în faţa 
Lui, îi face o mare plăcere. 

Atunci când nu mai găseşti cuvinte prin care să-i mulţumeşti sau 
ofrande pe care să i le aduci, abia atunci devii un adevărat adorator al Tatălui 
preasfânt! 

Aceasta este adevărata umilinţă, singura cale prin care te poţi apropia 
de viaţa eternă, trăită întru Dumnezeu. 

Acesta este începutul iubirii pure, - care nu este altceva decât însăşi 
viaţa însăşi. 

De aceea, bucură-te, căci tocmai ai primit în tine adevăratul spirit al 
vieţii eterne. 

O, Lameh! Frate! Imensă este bucuria pe care mi-ai făcut-o! 

Rămâi în această stare şi vei trăi de-a pururi! Amin ". 

Capitolul 80 

Jurământul lui Lameh şi contractul de iubire cu Domnul. Mărturia 
lui Kisehel în faţa marelui duşman invizibil al vieţii, Satan 

(11 decembrie 1842) 

Auzind explicaţiile lui Kisehel, Lameh s-a bucurat peste măsură şi i-a 
răspuns: „Prietene şi frate atât de puternic! Ii consacru întreaga mea iubire şi 
adoraţie lui Dumnezeu, Creatorul atotputernic al tuturor forţelor cereşti, al 
acestui pământ şi al fiinţelor care trăiesc pe el, în interiorul şi în atmosfera lui, 
căci mare a fost graţia Lui revărsată asupra mea prin cuvintele tale! Am 
înţeles în sfârşit cum stau lucrurile. 

Abia acum pot spune că m-am liniştit. 

De acum înainte, te asigur că Lameh îşi va petrece tot restul vieţii 
încercând să îşi corecteze greşelile făcute şi să îi ajute pe toţi cei cărora le-a 
făcut rău. 

Jur acum în faţa ta şi al numelui sfânt al Celui Preaînalt să fac acest 
lucru!" 

Kisehel i-a răspuns astfel lui Lameh: „Ascultă, frate Lameh! Domnul 
nu ţi-a cerut să faci un asemenea jurământ în faţa Lui. De vreme ce ai făcut 
însă acest lucru în mod voluntar, poţi spune că ai făcut un contract de iubire 
cu Tatăl preasfânt, care 1-a acceptat. De aceea, El te va întări, dar nu va ezita 
să te încerce pe măsură. Vei avea astfel nenumărate ocazii să îţi consolidezi 
loialitatea pe care i-ai jurat-o. 

De aceea, rămâi credincios acestui contract, iar Domnul îţi va arăta 
calea pe care trebuie să mergi în numele Lui sfânt. 

Indiferent de greutăţile prin care vei trece, nu le acorda importanţă, ci 
acţionează întotdeauna în strict acord cu voinţa Domnului. In acest fel, poţi să 
fii absolut convins că Tatăl ceresc îţi va binecuvânta toate demersurile făcute 
în numele Lui şi îţi va asigura succesul deplin. 

După cum ştii, nu a fost deloc o sarcină uşoară pentru noi să te salvăm 
din ghearele pierzaniei, dar Domnul a fost alături de noi! Şi iată- te acum - 
cea mai frumoasă răsplată pentru eforturile noastre! Adevărata noastră luptă 
nu s-a dat cu tine, ci cu un duşman mult mai puternic: marele prinţ - invizibil 
deocamdată pentru tine - al amăgirii, egoismului, vicleniei şi ascunzişurilor, 

duşmanul declarat al lui Dumnezeu, care şi-a dorit încă de la bun început să 
fie mai presus decât Dumnezeu. 

Puterea lui Dumnezeu 1-a încătuşat; de aceea, el este plin de furie şi nu 
se gândeşte la altceva decât răul pe care i l-ar putea face lui Dumnezeu. 

La ora actuală, acest mare duşman este încă foarte puternic, iar 
împărăţia lui este imensă. Ştiind foarte bine cât de mare este iubirea 
părintească a lui Dumnezeu, el continuă să păcătuiască neobosit, căci graţia 
lui Dumnezeu i-a îngăduit să îşi păstreze deopotrivă liberul arbitru şi 
împărăţia. 

Acesta a fost, dragă frate, duşmanul pe care a trebuit să-1 învingem 
înainte de a ne putea apropia măcar de tine pentru a te mântui. Te asigur că a 
fost o bătălie foarte grea, dar am dus-o la bun sfârşit, de dragul tău. 

La fel va trebui să procedezi şi tu, dragă frate. Vei avea multe bătălii 
de dat, dar aminteşte-ţi întotdeauna de contractul sfânt pe care l-ai făcut cu 
Dumnezeu şi nu uita să-1 respecţi. In acest fel, vei putea învinge toate 
pericolele, pătrunzând în cele din urmă în împărăţia eternă a vieţii, încoronat 
de laurii victoriei. 

Primeşte acum binecuvântarea noastră. Graţia, iubirea şi compasiunea 
Domnului să fie întotdeauna cu tine şi cu poporul tău! 

Iar acum, haide să îi mulţumim lui Dumnezeu, iar apoi să îi acordăm 
trupului odihna necesară". 

Au trecut apoi cu toţii în camera tronului, unde s-au închinat în faţa 
Numelui sacru, plini de smerenie şi de iubire. S-au dus apoi să se odihnească, 
iar cei şapte mesageri şi-au petrecut noaptea în anticamera lui Lameh. 

Capitolul 81 

Vizita la şantierul de construcţie a templului Eforturile 
binecuvântate de Dumnezeu ale lucrătorilor lui Thubalkain. Activitatea - 
un instrument de prezervare şi de consolidare a vieţii 

(13 decembrie 1842) 



Dimineaţa, înainte de răsăritul soarelui, toată lumea s-a trezit şi s-a 
adunat în camera tronului, pentru a se închina în faţa Numelui sacru. 

După rugăciunea de adoraţie, care a durat până când soarele a răsărit 
complet, s-au dus cu toţii în camera de mese, unde îi aşteptau numeroase 
bucate. 

După cuvenitul imn de slavă, toată lumea a trecut la masă. 

In final, grupul i-a mulţumit lui Dumnezeu pentru graţia Sa, iar 
Kisehel a spus: „Acum, dragii mei fraţi, haideţi să mergem pe şantier şi să 
vedem ce au făcut lucrătorii noştri. 

Intre timp, femeile şi fetele vor pregăti o masă consistentă, pentru a le 
oferi acestora susţinerea de care au nevoie". 

Ajunşi pe şantier, Lameh şi Thubalkain au rămas uluiţi să descopere 
un adevărat munte de calupuri de aur rafinat, din care o bună parte fusese 
transformat deja în plăci, ce străluceau în soare de îţi luau ochii. Nu mică le-a 
fost uimirea să constate şi faptul că întregul şantier era perfect curat, căci 
rămăşiţele minereurilor nu se vedeau nicăieri. 

Lameh s-a întors către Kisehel şi i-a spus: „O, prietene şi frate atât de 
puternic! Cum a fost posibil aşa ceva? Acest lucru nu stă în puterea omului! 

Că s-a obţinut o cantitate atât de mare de aur, treacă- meargă! Dar nu 
pot să înţeleg unde au dispărut toate rămăşiţele minereurilor! 

Spune-mi, cum a fost posibil aşa ceva!?" 

Kisehel i-a răspuns: „Lameh, ştii cumva cum de a răsărit astăzi 
soarele? 

Nu ştii. Şi totuşi, acest lucru este infinit mai complicat decât dispariţia 
rămăşiţelor minereurilor, dar nimeni nu îşi pune întrebări. 

Nu ştii că pentru Dumnezeu nimic nu este imposibil? 

Ascultă, în noaptea de dinainte de Sabat, o furtună a spulberat un 
întreg munte din cristal, de o mare frumuseţe! 

Dimineaţa, locuitorii din munţi au văzut cu tristeţe cum toată acea 
minune a naturii fusese transformată în praf şi pulbere, în locul ei rămânând 
doar un crater. 

Şi cu toate acestea, Domnului i-a fost de ajuns un singur gând, mai 
puţin decât o respiraţie, un cuvinţel, pentru ca muntele să fie restaurat pe loc, 
ca şi cum dezastrul nu s-ar fi produs niciodată! 

După cum vezi, dragă frate Lameh, dacă Domnului îi este atât de uşor 
să creeze un munte, cu atât mai simplu îi va fi să facă orice altceva doreşte. 

Pentru Cel care a creat întregul pământ nu poate fi deloc dificil să 
cureţe aceste deşeuri, dacă aceasta este voinţa Lui. Exact acest lucru s-a 
întâmplat în cazul de faţă! Eşti mulţumit de explicaţiile primite?" 

Lameh i-a răspuns: „Prietene şi frate, sunt cât se poate de mulţumit, 
dar mai doresc să te întreb ceva: 

De ce îi lasă Dumnezeu pe oameni să facă atâtea eforturi, deşi - la 
drept vorbind - El nu are nevoie de serviciile lor?" 

Kisehel i-a explicat: „Există un motiv cât se poate de înţelept: în acest 
fel, întreaga viaţă născută din El poate experimenta puterea vitală fără de care 
ar dispărea! 

Activitatea nu înseamnă altceva decât prezervarea şi consolidarea 
continuă a vieţii. Aşa se explică de ce întreaga natură este activă, iar omul are 
datoria să depună cele mai mari eforturi, căci el a fost înzestrat de Dumnezeu 
cu cea mai intensă viaţă. 

Pe de altă parte, având în vedere că omul este în principal o fiinţă 
spirituală, el are datoria să exerseze înainte de toate iubirea faţă de 
Dumnezeu; altminteri, îşi poate pierde viaţa! 

Iată, acesta este motivul pentru care Dumnezeu ne îngăduie să 
acţionăm. 

Priveşte însă, muncitorii se adună din toate direcţiile pentru a 
contribui la construirea templului. De aceea, concentrează-te şi organizează 
întreaga activitate aşa cum se cuvine. 

Dar înainte de începerea lucrului, toată lumea ar trebui să mănânce şi 
să bea. 

Apoi vor putea trece la treabă. Amin ". 

Capitolul 82 

Sosirea muncitorilor chemaţi pentru construirea templului. 
Viziunea lui Mura, constructorul-şef. Răsplătirea şi numirea lui în calitate 
de şef al şantierului de către Lameh 

(14 decembrie 1842) 

Când cei 3.000 de lucrători au ajuns în locul în care se aflau Lameh şi 
cei şapte mesageri veniţi din munţi, Lameh le-a spus să se aşeze pe jos şi să 
se servească din coşurile cu mâncare şi băutură, aduse cu sutele de femeile 
din palatul său. 

Apoi 1-a rugat pe Kisehel să binecuvânteze mâncarea pentru oaspeţii 
săi. 

După binecuvântare şi după servirea mesei, toată lumea a constatat că, 
departe de a se goli, coşurile continuau să rămână la fel de pline cu mâncare. 
Puţină lume înţelegea însă ce se întâmplă. 

Atunci, Lameh le-a spus oamenilor: „Vă minunaţi în faţa 
binecuvântări coborâte din cer? Aveţi dreptate să vă minunaţi, dar vă asigur 
că veţi vedea miracole mult mai mari decât acesta". 

Auzind aceste cuvinte, un nobil din oraşul lui Farak, meşter 
constructor, s-a ridicat în picioare, s-a aplecat adânc în faţa regelui şi i-a spus: 

„Mărite rege şi stăpâne! Fie ca Dumnezeul atotputernic al lui Farak şi 
al tuturor părinţilor noştri patriarhi să îţi dea viaţă lungă! 

Eu, unul din servitorii tăi cei mai umili, doresc să-ţi adresez 
rugămintea să mă asculţi, căci am o chestiune importantă care mă preocupă". 

Lameh i-a întins cu prietenie mâna omului şi i-a spus: „O, vorbeşte, 
vorbeşte, prietene şi frate, şi nu te mai teme de Lameh, căci hiena de altădată 
s-a transformat într-un miel blând. Spune, deci, ce anume te frământă inima". 

Omul s-a înclinat din nou în faţa lui Lameh şi i-a spus: 

„Mărite rege şi stăpâne, noaptea trecută am avut un vis în care se făcea 
că şapte oameni foarte înalţi, îmbrăcaţi în veşminte strălucitoare, au venit la 
mine. 

Unul dintre ei mi-a spus: ,Mura! Tu eşti cel pe care îl caut. Du-te în 
oraşul lui Enoh, căci vei avea de înălţat acolo un monument glorios. 

Lameh doreşte să construiască un templu pentru Dumnezeul lui Farak, 
iar tu va trebui să supraveghezi întreaga construcţie. 

Când te vei trezi mâine dimineaţă, vei găsi pe masa ta un plan complet 
al construcţiei. Acest plan va trebui să-1 respecţi. 

Mai întâi de toate, arată-i regelui acest plan, care îl va recunoaşte pe 
loc şi te va numi constructor-şef al templului'. 

Apoi a adăugat: ,Numele meu este Kisehel şi fac parte din cei şapte 
mesageri pe care i-a trimis Domnul la copiii din ţinuturile de jos!' 

Aşa mi-a vorbit omul din vis, şi acesta este planul pe care l-am găsit - 
într-adevăr - dimineaţa, înainte de răsăritul soarelui, pe masa mea de lucru. 

O, mărite rege şi stăpâne, binevoieşte şi uită-te peste el". 

Uimit la culme de această relatare, dar plăcut surprins, Lameh s-a uitat 
peste plan, şi-a dat seama dintr-o singură privire că este corect şi i-a spus lui 
Mura: 

„Prietene şi frate! Această strângere de mână nu face decât să 
confirme ceea ce ţi-a comunicat în spirit mesagerul atotputernic al Domnului. 

Primeşte acest lanţ cu însemnele regale, pentru a depune mărturie că ai 
fost numit constructor-şef, autorizat de mine personal". 

Apoi, Lameh 1-a întrebat pe Mura: „Iţi mai aminteşti cum arăta 
mesagerul din vis?" 

Mura i-a răspuns: „O, mărite rege şi stăpâne! îmi amintesc atât de 
perfect încât nu-1 voi uita niciodată". 

Atunci, Lameh i-a spus: „Prietene şi frate, iată acolo un bărbat înalt 
care vorbeşte cu Thubalkain! Nu ţi se pare că seamănă cu el?" 

Copleşit de fericire, Mura a strigat: „O, mărite rege şi stăpâne, nu 
numai că seamănă, dar este chiar el în persoană! Da, da, este chiar el!" 

Lameh 1-a chemat atunci pe Kisehel, care 1-a întrebat imediat: „Ei, 
cum ţi se pare constructorul-şef Mura, din oraşul lui Farak?" 

Lameh era atât de fericit încât nici nu i-a mai putut răspunde. Cât 
despre Mura, acesta a căzut în genunchi în faţa lui Kisehel. 

Dar Kisehel le-a spus amândurora: „Ridicaţi-vă şi slăviţi-L pe 
Dumnezeu. Lameh, acum ai ajuns un rege adevărat, iar tu, Mura, un 
constructor-şef, aşa cum meriţi. 

Iar acum, să trecem la treabă. Binecuvântarea Domnului să fie cu tine 
şi cu opera mâinilor tale. Amin ". 

Capitolul 83 

Dorinţa lui Mura de a înţelege. Lameh îl sfătuieşte să fie răbdător. 
Adevăratul jalon al templului 

(15 decembrie 1842) 

Lui Mura nu-i venea să-şi creadă ochilor şi urechilor. Imediat după ce 
s-a ridicat de la picioarele lui Kisehel, el i s-a adresat lui Lameh: 

„înţeleptul meu rege şi stăpân, îngăduie-i slujitorului tău să-ţi spună 
câteva cuvinte; căci prefer să pier chiar acum decât să rămân în această 
ignoranţă. Cum a fost posibil ca toate aceste întâmplări miraculoase să se fi 
petrecut? 

Dacă ştii ceva, o, mărite rege şi stăpâne, împărtăşeşte-mi şi mie din 
cunoaşterea ta. 

Căci nu mă voi putea concentra asupra construcţiei dacă spiritul meu 
va continua să rătăcească în acest întuneric deplin, căutând lumina". 

Lameh i-a răspuns astfel lui Mura: „Ascultă, prietene şi frate, zelul tău 
este meritoriu - acest lucru ţi-1 pot confirma. Cât priveşte însă căile lui 
Dumnezeu, mă tem că nu te-ai adresat cui trebuie, căci nici eu nu înţeleg mai 
multe decât tine. 

In ceea ce mă priveşte însă, intenţionez să îndeplinesc voinţa lui 
Dumnezeu. In ce măsură va contribui ea la mântuirea mea, voi afla probabil 
la timpul potrivit. 

Un singur lucru mi-e clar la ora actuală, şi anume că tot ceea ce se 
întâmplă, se întâmplă prin voia lui Dumnezeu, iar acest lucru îmi este 
suficient deocamdată. 

Domnul ne-a comunicat voinţa Sa într-o manieră miraculoasă. Haide, 
deci, să o transpunem în practică, iar apoi vom vedea dacă este voinţa 
Domnului să aflăm mai multe. 

La urma urmei, tot ceea ce vedem nu sunt altceva decât miracole ale 
Sale: soarele de pe firmament, luna şi stelele de pe cer, inclusiv pământul 
nostru - sunt pline de miracole, de neînţeles pentru noi! Cine poate înţelege 
toate misterele naturii în natura lor cea mai profundă? 

Chiar doreşti să pieri numai pentru că nu înţelegi aceste lucruri? 

Personal, mi se pare o prostie să afirmi aşa ceva. Haide, detaşează-te 
şi îndeplineşte voinţa lui Dumnezeu, iar restul va veni de la sine, dacă va fi pe 
placul Domnului. 

Dacă nu va fi însă pe placul Domnului, cel mai bine este să nu aflăm 
nimic, decât să aflăm împotriva voinţei Sale. 

Haide mai bine să mergem la locul în care va fi înălţată clădirea, să 
jalonăm locul şi să distribuim sarcinile lucrătorilor. - Ce zici, eşti de acord?" 

Adânc pătruns de cuvintele lui Lameh, Mura i-a răspuns: 

„O, mărite rege şi stăpâne! Dumnezeu cel atotputernic să-ţi dea viaţă 
lungă, căci abia acum mi-am dat seama cât de mare este înţelepciunea cu care 
te-a înzestrat El. îţi mărturisesc că dorinţa mea anterioară a dispărut cu 
desăvârşire. 

De aceea, îmi propun să rămân slujitorul tău cel mai umil de-a lungul 
întregii mele vieţi. Slăvit fie de-a pururi Dumnezeu pentru această graţie! 
Amin ". 

în continuare, Mura şi-a adunat lucrătorii, cărora le-a cerut să îi 
urmeze, pe el şi pe marele rege, la locul în care urma să fie înălţată 
construcţia şi care trebuia să le fie indicat de rege. 

Lameh stătea însă în cumpănă, căci locul în care îi fusese indicat că 
trebuie să fie construit templul se afla chiar deasupra minei de aur, fiind 
acoperit cu gropi, mormane de pământ, unelte şi furnale. 

Neştiind ce să facă, el s-a întors către Kisehel şi 1-a întrebat cum 
trebuie să procedeze. 

Kisehel i-a răspuns: „Ascultă, dragul meu frate Lameh, nu locul în 
care trebuie construit templu contează, cât ceea ce îţi spune inima. Atunci 
când ai construit în acest pământ viu templul în care te-ai închinat Numelui 
sacru - pe care anterior îl îngropaseşi în mizerie - ai făcut deja ceea ce 
trebuia. 

In ceea ce priveşte clădirea exterioară, nu ai decât să alegi un loc care 
ţi se pare potrivit, iar Domnul va fi mulţumit cu alegerea făcută. 

Atunci când ţi-am spus să construieşti templul chiar în locul în care ai 
îngropat tăbliţa, iar apoi ai dezgropat-o la loc, m-am referit de fapt la inima 
ta. Dar tu construiseşi deja un templu nou în inima ta, ceea ce a fost foarte 
bine. 

Dacă jalonul din inimă este corect instalat, jalonul exterior va fi cu 
siguranţă instalat la fel de corect, oriunde l-ai plasa. 

Lameh i-a mulţumit lui Kisehel pentru aceste lămuriri atât de 
preţioase, după care a ales un loc frumos, în care nu se aflau alte obstacole, 
împreună cu Mura, el a pus jaloanele templului, conform planului, într-o 
manieră perfectă. 



Capitolul 84 

Instrucţiunile date de Mura meşterilor constructori. Indicaţiile lui 
Kisehel referitoare la modul corect de a conduce un stat şi trimiterea celor 
cinci mesageri către celelalte oraşe 

(16 decembrie 1842) 

După înălţarea primelor jaloane ale templului, Mura i-a chemat la el 
pe cei 30 de maiştri principali şi le-a spus: 

„Iată, acesta este planul! Aceasta este schiţa temeliei, şi astfel va arăta 
structura superioară. 

Studiaţi-1 împreună, iar apoi începeţi lucrul. 

Mă întrebaţi de pietrele care trebuie folosite pentru fundaţie? Iată 
muntele de colo, nu sunt nici 7.000 de paşi până la poalele lui, unde veţi găsi 
pietre de cea mai bună calitate pentru fundaţie. 

în apropiere se află o carieră de marmură cenuşie, foarte potrivită 
pentru baza templului. Puneţi muncitorii să sape şi să taie marmura în blocuri 
de dimensiuni egale. 

în ceea ce priveşte structura superioară, în partea opusă carierei de 
marmură se află o carieră de marmură albă, ideală pentru construcţia propriu- 
zisă a templului. 

Blocurile de marmură albă vor trebui tăiate şi şlefuite cu mult mai 
multă atenţie, după care vor trebui unse cu ulei. 

Pentru mortar, folosiţi pietriş obişnuit, în cazul temeliei, şi var pentru 
structura superioară. 

Grinzile metalice care vor susţine interiorul vor fi procurate de 
Thubalkain. 

Cât despre acoperiş, aceasta este treaba tâmplarilor şi a fierarilor. 

Acum ştiţi tot ce trebuie să ştiţi. începeţi de îndată lucrul, în numele 
Dumnezeului lui Farak, marele învăţător al umanităţii, şi îl veţi încheia 
susţinuţi de El. 

Nu vă faceţi probleme în legătură cu mâncarea, băutura şi salariile, 
căci acestea vor fi acordate fiecăruia după munca prestată. 

Iar acum, porniţi la treabă în numele adevăratului Dumnezeu!" 

Unul dintre constructori 1-a întrebat pe Mura: „Stăpâne, planul include 
şi un zid exterior. Ce ne poţi spune despre acesta?" 

Mura i-a răspuns: „Ascultă, Curai. Ţi-ai făcut vreodată probleme 
pentru scutecul unui copil care nu s-a născut încă? 

Văd că îmi răspunzi: ,Nu. Mă gândesc la scutec abia după naşterea 
copilului'. 

La fel vom proceda şi în acest caz: să aşteptăm mai întâi naşterea 
copilului, iar apoi ne vom preocupa de scutec. 

Haideţi, treceţi la treabă, şi fiţi binecuvântaţi. Amin ". 

La porunca lui Mura, toată lumea a început să lucreze, iar şantierul de 
vdevenit în curând precum un muşuroi de furnici. 

Văzând că lucrurile merg bine, Lameh şi Mura s-au dus la Kisehel, 
care tocmai discuta cu Thubalkain despre structurile de metal, şi i-au raportat 
că totul era bine organizat. 

Kisehel le-a spus celor doi: „Dragii mei fraţi, aţi făcut o treabă pe 
placul lui Dumnezeu, de aceea, El va binecuvânta lucrarea, care va fi gata în 
numai şapte zile. Puteţi fi convinşi de acest lucru. 

Iar acum, să ne întoarcem în oraş şi să facem pregătirile necesare 
pentru buna aprovizionare a muncitorilor. 

Tu, Sethlahem, ocupă-te de munca femeilor, iar tu, frate Lameh, 
vorbeşte-le slujitorilor tăi şi spune-le ce au de făcut, fiecare în propria lui 
sferă de activitate, astfel încât ordinea să fie păstrată deopotrivă în oraş şi în 
întregul regat. 

Eu voi rămâne cu tine, în timp ce Sethlahem va supraveghea munca 
femeilor. 

Tu, Joram, porneşte la drum, împreună cu ceilalţi patru fraţi ai noştri, 
şi vizitaţi celelalte oraşe din regat, depunând mărturie despre ceea ce s-a 
întâmplat cu Lameh prin graţia lui Dumnezeu. Urmăriţi să-i câştigaţi astfel pe 
locuitorii acestora de partea lui Dumnezeu. 



In cea de-a şaptea zi întoarceţi-vă înapoi şi invitaţi-i pe toţi 
guvernatorii numiţi de Lameh, astfel încât să ia parte cu toţii la consacrarea 
noului templu din ţinuturile de jos. 

Iar acum să trecem cu toţii la treabă, în strict acord cu voia Domnului. 
Amin ". 



Capitolul 85 

Kisehel şi Lameh pe străzile oraşului lui Enoh. Vizita la Muntele 
Şerpilor şi curăţarea acestuia de către Kisehel 

(19 decembrie 1842) 

După acest discurs, toţi cei de faţă şi-au asumat îndatoririle şi au trecut 
la treabă. In timpul celor şapte zile, Lameh şi-ar fi dorit să meargă pe şantier 
şi să vadă cu ochii lui cum progresează lucrările, dar Kisehel 1-a sfătuit să nu 
facă acest lucru, având motivele lui. In schimb, ce doi s-au plimbat împreună 
prin oraş, indicându-le astfel locuitorilor săi că Lameh s-a schimbat, devenind 
un rege nou, uns de Dumnezeu. 

Iar locuitorii oraşului strigau de bucurie, fericiţi că Dumnezeul cel 
unic al lui Farak şi-a revărsat graţia asupra regelui şi a lor. 

In cea de-a şasea zi, Kisehel 1-a însoţit pe Lameh într-o vizită pe un 
munte din apropierea oraşului. 

In mod normal, nimeni nu putea urca pe acest munte, din cauza 
numărului foarte mare de şerpi otrăvitori. De aceea, Lameh 1-a avertizat pe 
Kisehel în legătură cu acest lucru. 

Dar Kisehel i-a răspuns: „Dragă frate Lameh, principalul motiv pentru 
care te-am adus pe acest munte a fost acela de a-ţi demonstra cât de mare este 
puterea divină a omului. 

Adevăr îţi spun: orice alt animal de pe pământ este mai bun decât 
acesta, căci şarpele este creaţia iadului. Nu întâmplător, nici un alt animal nu 
este atât de încăpăţânat, viclean şi rău intenţionat ca acesta. 

După cum vei vedea însă, toţi şerpii de pe acest munte vor fi nevoiţi să 
îl părăsească, îndreptându-se către apus, către vulcanul care arde în zare şi din 
care coboară un mare râu de lavă. 

Şerpii se vor arunca în râul de lavă, unde vor arde cu miile". 

După care, Kisehel a luat o crenguţă de alun, a tăiat-o la ambele 
capete, a binecuvântat-o şi a lovit de şapte ori pământul cu ea. 

După cea de-a şaptea lovitură s-a auzit un sâsâit îngrozitor, similar cu 
cel produs de vântul puternic atunci când suflă în crengile goale ale unui 
copac desfrunzit într-o noapte întunecată. 



148 



Subit, o întreagă armată de şerpi şi de vipere gigantice a ieşit la iveală, 
îndreptându-se către vulcanul pomenit mai devreme de Kisehel. 

Văzând acest lucru, Lameh şi-a ieşit din minţi de bucurie şi a spus: 
„Slăvit fie de-a pururi Domnul, căci mare este puterea cu care 1-a înzestrat pe 
om! 

Vreme îndelungată, acest munte a fost ca un ghimpe în coasta mea. 
Era atât de aproape de oraş, dar nimeni nu se putea plimba pe el, şi m-am 
întrebat adeseori dacă nu se poate face ceva pentru curăţarea lui de aceste 
creaturi dezgustătoare. 

Nimeni nu se putea apropia însă de el, fără a-şi asuma riscul de a fi 
devorat de şerpi. 

Iată deci că încă o dorinţă arzătoare a mea a fost îndeplinită de 
Domnul. Slăvit fie de-a pururi numele Lui!" 

Kisehel i-a spus: „Da, frate, ai perfectă dreptate. Lui Dumnezeu şi 
numai Lui îi datorăm întreaga noastră iubire, slavă, recunoştinţă şi adoraţie. 

Şerpii cei bătrâni au plecat cu toţii, dar în viclenia lor, şi-au lăsat în 
urmă progeniturile tinere. De aceea, trebuie să ne asigurăm că şi acestea vor fi 
distruse. Amin. In numele Domnului! Amin". 

După care a lovit din nou muntele de şapte ori, iar solul a fost 
instantaneu acoperit cu mii de şerpi de dimensiuni mici, care se îndreptau 
încolăcindu-se către vulcanul activ. 

De data aceasta, Lameh s-a simţit uşor speriat, aşa că 1-a întrebat pe 
Kisehel: „Spune-mi, prietene şi frate atât de puternic, este acum muntele 
curăţat complet?" 

Kisehel i-a răspuns: „Dacă nu ţinem seama de cele zece miliarde de 
ouă rămase în cuiburi, da. 

Pentru ca şi acestea să poată fi exterminate, muntele va trebui să ia 
foc, să ardă în întregime, cu tufişuri şi vegetaţie inclusiv, distrugând cu 
această ocazie inclusiv cuiburile rămase şi ouăle din ele". 

După care, Kisehel a lovit din nou muntele de şapte ori cu crenguţa sa 
de alun. Subit, muntele a început să fumege, vegetaţia s-a autoaprins, şi astfel, 
toate cuiburile de şerpi, inclusiv ouăle din ele, au fost distruse. 

După curăţarea completă a muntelui, cei doi au urcat pe o cărare până 
în vârf, unde s-au închinat cu devoţiune lui Dumnezeu. 



Capitolul 86 

Minunata panoramă vizibilă din vârful muntelui şerpilor. 
Corespondenţa spirituală a actului de curăţare a muntelui de şerpi 

(20 decembrie 1842) 



Ajuns pe vârful muntelui, Lameh a început să plângă, căci priveliştea 
era splendidă; în zare puteau fi văzuţi munţii cu culmile lor semeţe, până la 

care se întindeau colinele domoale, o bună parte a regiunii de dimineaţă a 
copiilor de pe înălţimi; către miazăzi se vedea lacul cel mare, pe marginea 
căruia era construit oraşul lui Uvrak, precum şi toate celelalte nouă oraşe, ca 
să nu mai vorbim de întregul oraş al lui Enoh, inclusiv templul cel nou, care 
era gata în întregime, cu excepţia unei mici porţiuni a zidului exterior. 
Imaginea era atât de glorioasă încât lui Lameh i s-a tăiat respiraţia, cu atât 
mai mult cu cât nu urcase niciodată până atunci pe vreun munte. 

După ce şi-a scăldat pe săturate ochii - ca să spunem aşa - în superba 
panoramă, şi după ce şi-a mai revenit, el şi-a uşurat inima în faţa lui Kisehel 
de povara prea marii fericiri pe care o simţea: 

„O, prietene, o, frate! Cât de mare este splendoarea acestei privelişti! - 
O, ce bine este aici! ca să fiu sincer, aici mi- ar plăcea să locuiesc de-a pururi! 

O, sărmane oraşe din ţinuturile de jos, este pentru prima oară când vă 
văd de undeva de sus. Cât de mărunt îmi apare propriul palat, prin comparaţie 
cu splendidul edificiu înălţat de Creatorul atotputernic! 

Nu suntem decât nişte furnici amărâte, chinuindu-se să-şi adune hrana 
în muşuroaiele lor! 

O, prietene, o, frate! Oare ar putea fi mai glorios cerul lui Dumnezeu 
decât acest loc? - Nu pot să cred! 

Priveşte în zare, între regiunea de dimineaţă şi cea de miazăzi, cele 
cinci culmi semeţe şi albe! Parcă ar fi cele cinci degete ale mâinii unui înger 
păzitor al pământului, întinse către cer şi jurând credinţă eternă Domnului! 

O, Dumnezeule atotputernic, cât de glorioasă este creaţia Ta! Cât de 
mare este fericirea celui care are posibilitatea să le contemple în inima sa! 

Priveşte acum către apus! Cât de feeric este spectacolul flăcărilor care 
ies din vulcanii fumegânzi! 

Şi iată, acolo, către dimineaţă, alte culmi care se ridică spre cer, 
încoronate de flăcări şi înconjurate de mii de fulgere luminoase. 

Oriîncotro mi-aş întoarce privirea, nu văd decât o continuă activitate. 

O, prietene şi frate, priveşte munţii sacri dinspre apus! Oare ce lumină 
se zăreşte acolo, dincolo de ei, ca şi cum un al doilea soare s-ar pregăti să 
răsară?" 

Abia acum a prins şi Kisehel şansa de a spune ceva. Iată ce i-a răspuns 
el lui Lameh: 

„Dragă frate Lameh, acolo se află faimoasa grotă despre care ţi-am 
vorbit mai devreme; nu peste mult timp, o vei putea vedea cu ochii tăi. 

Iar acum ascultă-mă, dragul meu frate! Aşa cum noi am curăţat acest 
munte, bucurându-ne apoi de splendoarea oferită de panorama din vârf, în 
mod similar, fiecare om se poate curăţa pe sine, după care va putea 
ascensiona cu cea mai mare uşurinţă pe culmea vieţii sale spirituale. 

Şi ce anume am făcut pentru a curăţa acest munte, eliberându-1 de 
şerpi şi bucurându-ne acum de această panoramă splendidă? 

Ne-am folosit de o crenguţă subţire de alun, cu care am alungat mai 
întâi monştrii cei mari, trimiţându-i în focul pierzaniei! 

Crenguţa simbolizează credinţa noastră în graţia şi compasiunea 
Domnului; de şapte ori am lovit cu ea solul muntelui, iar şerpii cei mari şi 
bătrâni au ieşit la iveală şi au fost nevoiţi să plece. 

Cele şapte lovituri semnifică credinţa plenară în graţia şi compasiunea 
Domnului, care ne pot ajuta. 

Acest lucru nu a fost însă suficient pentru a curăţa pe deplin muntele. 
Prin cotloane se mai ascundeau încă progeniturile tinerele ale şerpilor. Am 
lovit din nou de şapte ori muntele, şi ai văzut cum puii au ieşit la lumină, 
târându-se către focul distrugător. Ce înseamnă acest lucru? 

Iată: după ce omul s-a purificat de păcatele grosiere ale cărnii, el 
trebuie să pătrundă în sufletul său, testându-şi dorinţele şi înclinaţiile. După 
recunoaşterea acestora, el trebuie să lovească din nou muntele vieţii sale cu 
crenguţa credinţei în Dumnezeu, abandonându-se complet în faţa voinţei 
Acestuia, şi astfel, armata de dorinţe şi înclinaţii nefireşti vor părăsi sufletul. 

Chiar şi acum, pe muntele vieţii au mai rămas un mare număr de ouă 
ale şerpilor. Acestea se referă la nenumăratele gânduri egoiste şi lumeşti. 

Aşa cum din ouăle şerpilor se nasc curând pui, care cresc şi devin 
şerpi uriaşi, la fel, gândurile dau naştere unor dorinţe şi înclinaţii, care se 
transformă mai apoi în fapte. 

Cum pot fi distruse aceste ouă ale păcatului pe muntele vieţii? - Prin 
trezirea focului interior, care este iubirea faţă de Domnul şi credinţa 
necondiţionată în Acesta. 

Abia acum, muntele este pe deplin curăţat. După cum vezi, muntele 
simbolizează însăşi persoana ta. Abia acum vei putea avea o locuinţă 
permanentă pe această culme, meditând în ea asupra graţiei şi compasiunii lui 
Dumnezeu. 

Aceste explicaţii completează într-un mod exemplar scopul 
ascensiunii noastre pe acest munte. De aceea, putem coborî din nou în oraş, în 
numele Domnului, căci sunt mulţi cei care ne aşteaptă. Slăvit fie de-a pururi 
numele Domnului! Amin". 



Capitolul 87 

Relaţia care există între iubire şi credinţă, şi cea dintre iubire şi 
cunoaştere. Parabola fecioarei şi a celor doi peţitori 

(21 decembrie 1842) 



După ce au mai aruncat o ultimă privire superbei privelişti, cei doi au 
coborât de pe munte, îndreptându-se către oraş. Pe drum, Lameh 1-a rugat pe 
Kisehel să binecuvânteze muntele, pentru ca şerpii să nu se mai întoarcă 
niciodată. 

Kisehel i-a ascultat rugăciunea, după care i-a spus: „Dragă frate 
Lameh, ţi-am ascultat rugăciunea, folosindu-mă de puterea conferită mie de 
Domnul. 

Dar puritatea acestui munte va depinde întotdeauna de puritatea inimii 
tale. 

Dacă tu şi descendenţii tăi vă veţi păstra puritatea inimii - singura care 
îi este pe plac lui Dumnezeu - acest munte va rămâne curat. Dacă vă veţi 
murdări însă inima cu un singur păcat împotriva lui Dumnezeu, vechii 
locuitori ai muntelui se vor grăbi să revină pe el. 

Dacă vei vedea vreodată un şarpe târându-se pe acest munte, să-ţi 
aminteşti ce ţi-am spus acum. Căieşte-te, pune-ţi cenuşă în cap şi posteşte, 
până când inima ta se va purifica din nou! Numai în acest fel vor dispărea din 
nou şerpii de pe acest munte. 

In univers, valoarea supremă este iubirea faţă de Dumnezeu. Atâta 
vreme cât inimile voastre vor fi pline cu această iubire, tu şi descendenţii tăi 
veţi fi incapabili să comiteţi vreun păcat împotriva lui Dumnezeu. 

Dacă această iubire va slăbi însă în inimile voastre, puţina credinţă 
care vă va rămâne nu vă va putea asigura decât o slabă protecţie împotriva 
păcatului! 

Nu este suficient ca cineva să ştie, să creadă şi să afirme: ,Da, există 
un Dumnezeu'. Acest lucru nu este deloc dificil. 

Mult mai dificil, dar şi mai important, este să-L iubeşti mai presus de 
orice pe acel Dumnezeu, cu atât mai mult cu cât nu îl poţi vedea deocamdată. 

De aceea, nu este suficient ca cel care doreşte să-L iubească pe 
Dumnezeu să creadă că Acesta există, el trebuie să-L recunoască plenar în 
inima sa, apoi să-L iubească din ce în ce mai mult, prin faptele sale, pe 
măsură ce va înţelege că Dumnezeu este iubire pură, necondiţionată, dar şi 
înţelepciunea supremă! 

După cum vezi, premisa iubirii noastre de Dumnezeu este cunoaşterea 
propriu-zisă a Acestuia. De aceea, principala noastră îndatorire este aceea de 
a-L recunoaşte şi de a-L iubi mai presus de orice. 

Această iubire devine astfel viaţa eternă, căci ne-am născut din iubirea 
Tatălui preasfânt şi preaplin de iubire şi ne-am întors la El prin iubirea 
noastră. 

Ascultă cu mare atenţie aceste cuvinte, căci ele provin direct de la 
Dumnezeu: nu există decât două căi prin care omul poate ajunge la Tatăl - 
una este recunoaşterea plină de ardoare a binelui, iar cealaltă iubirea! 

Văd că îţi spui în sinea ta: ,Din câte mi-a explicat mai devreme, 
iubirea pare o cale de-a dreptul imposibilă, de vreme ce trebuie precedată de 
recunoaşterea lui Dumnezeu în sine, lucru greu de realizat, atâta vreme cât 
Dumnezeu rămâne invizibil pentru noi'. 

La prima vedere, aşa par să stea lucrurile. Dacă le vom privi însă în 
lumina spiritului, vom constata că aparenţele înşeală. 

Ca să înţelegi mai bine această diferenţă, ţi-o voi demonstra - pe scurt, 
dar cu claritate - printr-o corespondenţă. 

Să spunem că undeva, pe acest pământ, există o fată de o frumuseţe 
desăvârşită, pregătită să devină soţia unui bărbat. Pentru ca bărbaţii să afle 
acest lucru, ea este nevoită să trimită mesageri de-a lungul şi de-a latul ţării. 

Auzind strigătele mesagerilor, unii se vor gândi: ,Dacă ar fi adevărat, 
fata ar fi venit în persoană, astfel încât să o putem vedea, alegând-o, dacă este 
pe placul nostru. De vreme ce nu şi-a trimis însă decât mesagerii, 
informându-ne astfel cât de superbă este, depinde de noi dacă o vom crede 
sau nu. 

Colac peste pupăză, mai are şi pretenţia de a ne informa că nu îl va 
accepta decât pe acela care îi va recunoaşte frumuseţea în prealabil, fără a o 
vedea! 

Cine poate fi atât de prost?' 

Intre toţi aceşti bărbaţi care îi ridiculizează pe mesageri, există însă 
doi care gândesc altfel. Unul îşi spune: ,Mă voi duce şi o voi privi cu atenţie; 
dacă este aşa cum o descriu mesagerii, o voi alege pentru inima mea'. 

Dar celălalt îi spune mesagerului, plin de ardoare: ,Du-mă la ea. Nu 
doresc să o testez în nici un fel, căci m-am îndrăgostit deja de ea în inima 
mea. O iubesc mai presus de orice în această lume'. 

Cei doi bărbaţi ajung astfel la tânăra fată. Primul dintre ei îşi dă seama 
de frumuseţea ei, se îndrăgosteşte de ea şi o alege pentru inima sa. Cel de-al 
doilea se limitează însă să-i spună: ,0, sublimă fecioară din ceruri, iartă-mă 
pe mine, sărman nerod, căci am îndrăznit să te iubesc înainte de a te 
recunoaşte, şi abia acum îmi dau seama cât de nevrednică era iubirea mea de 
natura ta divină. De aceea, îngăduie-mi să plec din nou şi să te iubesc în 
secret, cu toată puterea inimii mele'. 

Pe care din cei doi crezi că îl va accepta fata? - în mod evident, pe cel 
care a iubit-o încă înainte de a o cunoaşte! 

Cât despre primul, acesta va fi nevoit să se mulţumească să devină un 
simplu servitor, pentru a putea rămâne totuşi şi a se bucura astfel de sublima 
ei prezenţă. în schimb, cel de-al doilea se va putea bucura de-a pururi în 
braţele ei, cunoscând fericirea supremă. 

Iată deci cât de mare este diferenţa: cel care îl iubeşte pe Dumnezeu 
înainte de a-L cunoaşte va câştiga viaţa eternă în toată plenitudinea ei. în 
schimb, cel care îl iubeşte numai după ce L-a cunoscut va trăi şi el de-a 
pururi, dar nu în inima Tatălui, ci în împărăţia graţiei Sale, ca un slujitor bine 
remunerat. 

Meditează profund asupra acestor cuvinte, frate Lameh, căci ele au o 
importanţă deosebită pentru viaţa ta! Iar acum, haide să ne întoarcem în oraş. 
Amin ". 



Capitolul 88 

Recunoaşterea de sine a lui Lameh. Iubirea - calea corectă către 
Dumnezeu, dorinţa lui Lameh de a asculta o nouă parabolă este refuzată 
cu înţelepciune de Kisehel 

(22 decembrie 1842) 



Auzind aceste cuvinte, Lameh s-a simţit iluminat şi încălzit, ca şi cum 
o flacără puternică s-ar fi aprins în el. După scurt timp, a strigat: 

„O, prietene şi frate atât de scump inimii mele! Ce mi-ai spus, a fost 
minunat! 

Da, abia acum îmi dau pe deplin seama unde am greşit, la fel ca noi 
toţi! Noi îl căutam pe Dumnezeu prin hăţişul justiţiei, încercând să dobândim 
astfel o înţelepciune contemplativă, care să ne permită să îl vedem pe 
Dumnezeu înlăuntrul nostru, dar încă de la început puneam următoarea 
condiţie: 

Dacă Dumnezeu există, El trebuie să se lase descoperit în această 
formă vizibilă. In caz contrar, fie că nu există, fie este un Dumnezeu slab, 
care nu merită să fie descoperit. 

In ambele cazuri, este de preferat să ne considerăm pe noi înşine ca 
fiind Dumnezei pe pământ'. 

La scurt timp după ce am comis atrocitatea împotriva fraţilor mei, 
considerându-mă cu trufie mai mult decât un semizeu, am auzit într-adevăr 
vocea divină care mă lua sub protecţia ei, deşi mă temeam atât de tare de ea, 
din cauza crimei comise. Fiind însă atât de blândă şi de bună, înţelepciunea 
mea intelectuală a ajuns curând la concluzia că Dumnezeu ori nu există, ori 
este o fiinţă slabă, care se teme de mine. 

Această concluzie a stat la baza tuturor atrocităţilor care au urmat şi pe 
care le cunoşti foarte bine. 

Mi-ai spus până acum multe lucruri, dar nimic nu mi s-a părut atât de 
clar ca şi demonstraţia de dinainte referitoare la relaţia dintre Dumnezeu şi 
om. 

Abia acum înţeleg pe deplin cât de gravă a fost eroarea pe care am 
comis-o. 

îmi dau seama acum că până şi cel care ştie foarte puţine lucruri 
despre Dumnezeu îl poate iubi, cultivându-şi apoi din ce în ce mai mult 
această iubire faţă de El, astfel încât aceasta să devină însăşi temelia vieţii 
sale viitoare. 

în acest fel, omul se poate apropia de atotputernicul Dumnezeu în 
singura manieră corectă, iar Dumnezeu i se va revela în funcţie de iubirea sa 
- singura capabilă să îi trezească inima, sufletul şi spiritul, făcându-le 
capabile să îl primească în ele. 

Am înţeles cu atâta claritate aceste cuvinte, încât doresc să te rog, ca 
un frate, să îmi oferi un exemplu suplimentar care să consolideze această 
învăţătură sfântă, permiţându-mi să le-o transmit mai departe tuturor 

sărmanilor păcătoşi care au călcat strâmb, în parte datorită mie, iar în parte 
din propria lor voinţă". 

Kisehel i-a răspuns lui Lameh: „Dragă frate Lameh, mi-ai făcut o 
mare bucurie cerându-mi acest lucru, căci îmi dau seama că rugămintea ta 
vine direct din inimă, la fel ca şi întregul tău comportament. 

Aş putea să-i dau o mie de alte asemenea exemple, dar acest lucru pur 
şi simplu nu mai este necesar. 

Ai înţeles perfect mesajul meu; restul îţi va fi oferit de Domnul, din 
abundenţă. Te asigur de acest lucru. 

Dacă în tine ar mai exista încă întunericul de altădată, nu ai fi putut 
privi până în străfundul inimii tale, văzând acolo adevărul. 

Lumina slabă a câtorva stele nu este suficientă pentru a lumina lacul, 
astfel încât să poţi vedea ce se află pe fundul său. 

In schimb, atunci când răsare soarele, el nu mai are nevoie de lumina 
stelelor, nici un vreo altă lumină, pentru ca totul să poată fi zărit în toată 
claritatea. 

De aceea, mulţumeşte-te deocamdată cu lumina acestui soare, până 
când în tine se va naşte adevăratul astru, cel viu. 

Razele actualului soare îţi vor fi oricum suficiente pentru a găsi tot ce 
vei avea nevoie, din abundenţă. 

Haide acum să ne întoarcem în oraş, căci mulţi sunt cei care ne 
aşteaptă. Amin ". 



Capitolul 89 

Marea adunare din faţa palatului regal. Discursul lui Lameh 
adresat poporului său. Excelentul discurs al bătrânului necunoscut adresat 
oamenilor 

(23 decembrie 1842) 



Şi astfel, Lameh s-a liniştit, urmându-1 pe Kisehel până în oraş. 

Ajunşi în faţa palatului, ei au găsit aici o mare mulţime care striga: 

„Slavă marelui Dumnezeu care şi-a revărsat graţia asupra noastră, 
dăruindu-ne un rege adevărat prin ridicarea păcatului lui Lameh şi convertirea 
lui! 

Da, Lameh a devenit un rege adevărat, plin de graţie şi de 
înţelepciune, coborâte asupra lui de la Domnul. De aceea, adorat şi slăvit fie 
de-a pururi atotputernicul Dumnezeu şi numele Său sacru! Amin ". 

După acest imn de slavă, Lameh s-a urcat pe o platformă special 
construită pentru a face anunţuri către populaţie şi le-a adresat oamenilor 
următorul discurs: 

„Ascultaţi-mă, voi, cei care aţi fost până nu demult nişte slujitori, 
supuşi, sclavi, vite de povară, şi care aţi devenit acum mult iubiţii mei fraţi! 
Eu, Lameh, am fost regele vostru şi v-am condus prin propria voastră putere, 
căci eram eu însumi prea slab pentru a mă impune în faţa voastră. Cu toate 
acestea, voi tremuraţi în faţa cuvântului meu lipsit de putere. 

M-aţi ascultat, forţaţi de propria voastră putere, şi m-aţi blestemat 
pentru legile pe care vi le-am dat - legi odioase şi pline de cruzime. 

De acum înainte nu voi mai fi regele şi stăpânul vostru, ci fratele 
vostru, care nu îşi doreşte altceva decât să vă conducă pe căile adevăratei 
cunoaşteri şi ale iubirii de Dumnezeu, singurul Stăpân şi Rege asupra tuturor 
oamenilor şi a celorlalte creaturi, din eternitate. 

Acestui Rege i-am clădit un nou palat, într-un loc pur şi nepângărit, de 
unde va domni întotdeauna aşa cum îşi guvernează un părinte înţelept propriii 
copii! 

Mâine este ziua în care numele Lui sacru îşi va găsi un sălaş 
permanent în acest nou palat. 

Această zi va trebui celebrată de acum înainte cu toată ardoarea! Aveţi 
cu toţii datoria să vă pregătiţi sufleteşte pentru această Zi a zilelor, căci odată 
cu ea, o mare binecuvântare va coborî asupra noastră. 

De aceea, pregătiţi-vă bine, astfel încât să putem intra cu toţii în acest 
loc ca fraţi înaintea lui Dumnezeu, cât mai curaţi cu putinţă în faţa Celui 
Preasfânt care s-a decis să îşi facă sălaş printre noi, sărmani păcătoşi! Facă-se 
de-a pururi voia Lui sacră!" 

Auzind aceste cuvinte, mulţimea s-a bucurat peste măsură. Strigătele 
de fericire s-au contopit în curând într-un mare imn de slavă, care spunea: 
„Slavă, slavă, slavă de-a pururi marelui Dumnezeu! - Slăvit fie în vecii 
vecilor numele Lui sacru!" 

Când strigătele s-au mai domolit, mulţi oameni au început să plângă 
de recunoştinţă şi fericire, în timp ce alţii îşi duceau mâinile la piept, ca şi 
cum ar fi dorit să îşi smulgă inimile şi să le înalţe spre cer. Subit, un bătrân 
înalt şi încă viguros şi-a făcut loc prin mulţime. 

Lameh şi Kisehel nu-i puteau vedea faţa, căci bătrânul şi-o acoperea 
cu mâinile. 

Kisehel şi-a consultat iubirea din inima sa, dorind să ştie cine este 
bătrânul, dar aceasta i-a răspuns să-i asculte cuvintele, căci va afla prin 
intermediul lor tot ce este necesar. 

Auzind acest răspuns, el s-a recules şi i-a spus lui Lameh: „Frate! 
Omul acesta doreşte să vorbească. Să-1 ascultăm, căci vom afla cine este 
numai din cuvintele lui". 

Atunci, străinul s-a urcat pe platformă şi a strigat cu o voce puternică: 

„Ascultaţi-mă, oameni buni! Dumnezeu, Tatăl preasfânt şi preaplin de 
iubire, s-a milostivit de voi şi v-a eliberat din sclavie. El a alungat şarpele din 
această regiune şi 1-a uns pe Lameh cu uleiul sublim al graţiei şi compasiunii 
Sale. 

De aceea, iubiţi-L mai presus de orice, căci El este adevăratul vostru 
Părinte. Deşi ar fi avut toate motivele să vă pedepsească prin mânia Lui, El a 
preferat să-şi reverse asupra voastră graţia Lui, dorind să facă din voi 
adevăraţii Lui copii. 

De aceea, alergaţi către El în inimile voastre, căci acolo doreşte să 
intre mâine, ghidat de mine. 

O, copii ai înălţimilor sacre, fraţii mei! Când tatăl a păşit printre noi, 
nici unul dintre noi nu a simţit nevoia să îşi smulgă inima din piept şi să o 
dăruiască Tatălui preasfânt. Şi iată, aceşti sărmani copilaşi doresc să facă 
acest lucru! 

O, Tată preasfânt, primeşte-i pe aceşti copilaşi la pieptul Tău şi fă din 
ei egalii noştri, astfel încât să Te putem slăvi cu toţii pe o singură voce, 
manifestându-ne iubirea faţă de Tine într-o singură inimă! 

Bucuraţi-vă, copilaşii mei, căci Tatăl va veni la voi şi vă va îmbrăţişa 
pe toţi la pieptul Lui părintesc, dăruindu-vă viaţa eternă! 

Acesta este motivul pentru care m-a trimis la voi pe mine, marele Lui 
preot, pentru a vă da această veste minunată. 

Bucuraţi-vă în numele Tatălui preasfânt, căci mare este bunătatea şi 
graţia Lui! 

Mâine veţi vedea cu toţii imensa Lui glorie! Amin ". 



Capitolul 90 

Vorbitorul necunoscut îşi dezvăluie identitatea, dovedindu-se a Ji 
marele preot Enoh. Iubirea arzătoare a lui Lameh faţă de Domnul 

(24 decembrie 1842) 

Când vorbitorul necunoscut şi-a încheiat discursul, Lameh 1-a prins de 
mână pe Kisehel şi 1-a întrebat cu mare ardoare: 

„Prietene şi frate atât de puternic, l-ai recunoscut cumva pe acest 
vorbitor divin? Cu siguranţă, nu poate fi de origine comună! A vorbit despre 
înălţimi, despre locurile din care aţi venit voi. Oare nu este de prin partea 
locului? 

Da, sunt convins că este de prin părţile tale, căci nici un om din 
ţinuturile de jos nu ar putea vorbi astfel. 

In oraşul lui Farak mai trăiau cândva asemenea oameni, care se 
ascundeau, din teamă faţă de mine. Dar o asemenea înţelepciune nu am mai 
auzit. 

Acest om sublim a vorbit de parcă ar fi fost Dumnezeu însuşi. 

Sunt convins că ai observat şi tu toate aceste lucruri. De aceea, te rog 
să-mi faci cunoştinţă cu acest om, lucru foarte important pentru mine!" 

Kisehel i-a răspuns: „Ascultă, frate, văd că vine singur către noi, şi 
bănuiesc că îţi va răspunde personal la întrebare. într-adevăr, vocea lui îmi 

este familiară, căci sună foarte asemănător cu cea a marelui preot Enoh al 
întregului pământ, numit în această funcţie de către Dumnezeu în persoană. 

Nu pot să-i recunosc însă faţa, căci şi-o ascunde ori de câte ori se 
întoarce către noi, păstrând-o descoperită faţă de popor. Este un 
comportament foarte misterios, cu atât mai mult dacă ar veni din partea lui 
Enoh. 

Personal, nu pot să-mi dau seama de ce şi-ar ascunde faţa de mine şi 
de ceilalţi fraţi ai mei. Dar văd că s-a apropiat, aşa că să nu mai vorbim 
despre asta". 

Necunoscutul s-a îndreptat către Kisehel, i-a strâns mâna şi i-a spus: 
„Iubirea şi graţia eternă a Tatălui preasfânt fie de-a pururi cu voi, dragii mei 
fraţi, precum şi cu noul meu frate Lameh şi cu poporul său! 

Vă transmit tuturor salutări din partea patriarhului Adam, a mamei 
Eva, a lui Seth, Enos, Kenan, Mahalaleel, a tatălui meu Jared, a fiului meu 
Methuselah şi a fiului său, dragul meu Lameh. Cu toţii se bucură imens de 
gloriosul succes al muncii voastre, susţinută de însuşi Tatăl preasfânt. 

Adam a binecuvântat de sute de ori pe zi ţinuturile de jos. La fel şi 
principalii patriarhi, căci au fost cu toţii foarte îngrijoraţi de soarta voastră, cu 
atât mai mult cu cât Tatăl preasfânt nu a dorit să ne indice prin nici un semn 
până în această dimineaţă cum stau lucrurile. 

Azi dimineaţă mi-a spus însă: ,Enoh! Du-te şi spune-le patriarhilor că 
graţia Mea s-a revărsat asupra ţinuturilor de jos, iar mâine îmi voi celebra 
triumful, intrând în oraşul lui Enoh, însoţit de tine! 

Haide, du-te chiar acum şi anunţă acest triumf fraţilor Mei! 

La început, acoperă-ţi faţa cu mâna, ca semn al suferinţei Mele de 
lungă durată, dar şi al răbdării Mele infinite! 

Apoi intră în casa regelui, unde vei putea să-ţi descoperi în sfârşit 
faţa!' 

Iată, astfel mi-a vorbit Tatăl preasfânt şi preaplin de iubire în această 
dimineaţă; de aceea, am coborât în aceste ţinuturi, pentru prima oară în viaţa 
mea, şi mă aflu acum în faţa voastră, în acord cu voinţa Tatălui preasfânt. 

Haideţi deci să mergem în casa regelui. 

Dar mai întâi de toate arătaţi-mi tăbliţa cu numele cel sfânt, pentru ca 
eu, marele preot al lui Dumnezeu, să-i pot consacra inima mea". 

Lameh 1-a condus personal, a deschis uşa camerei tronului, după care 
i-a spus cu mare exaltare în voce: 

„O, măreţ prieten al atotputernicului Dumnezeu, vino, intră în casa 
mea nedemnă, în care mai sunt atâtea de curăţat, şi sfinţeşte-o cu prezenţa ta 
sacră!" 

Copleşit de sentimentele sale de iubire, remuşcare şi bucurie, Lameh a 
izbucnit în plâns, fericit de imensa graţie care s-a revărsat asupra casei sale. 

Enoh 1-a îmbrăţişat, 1-a strâns la piept şi i-a spus: „O, frate atât de 
drag, deşi încă slab, acum ai primit accesul la viaţa eternă! 

Căci acum îl iubeşti pe El, pe Tatăl preasfânt, mai mult decât poţi 
înţelege încă. De aceea, vei vedea în curând cât de mare este bunătatea 
Tatălui. 

Adevăr îţi spun: nu am întâlnit o iubire atât de mare nici chiar pe 
înălţimile sacre. De aceea, bucuria mea în faţa ta este mai mare decât în faţa a 
99% dintre cei de pe înălţimi, care, deşi au păşit alături de Dumnezeu, nu şi- 
au deschis inimile într-o măsură atât de mare în faţa focului iubirii! 

Haide, condu-mă în altarul cel sacru al casei tale. Amin ". 



Capitolul 91 

Adorarea Numelui sacru înscris pe tăbliţa de aur din camera 
tronului lui Lameh. Discursul lui Enoh referitor la iubire ca singură 
modalitate de adoraţie a lui Dumnezeu 

(27 decembrie 1842) 



După cuvintele lui Enoh, Lameh - extrem de fericit - 1-a condus în 
camera tronului. După ce au trecut pragul acesteia, el i-a spus lui Enoh cu cel 
mai mare respect: 

„Prietene atât de puternic al marelui Dumnezeu, iată, acolo se află 
tăbliţa strălucitoare pe care este înscris Numele cel sacru - pe care limba mea 
nedemnă nu îndrăzneşte să-1 pronunţe -, conform obiceiului nostru!" 

Enoh şi-a atins pieptul cu mâna şi a rămas o vreme tăcut, fără să 
înainteze. 

Apoi şi-a deschis larg braţele şi a alergat către tron, a luat tăbliţa şi a 
strâns-o tare la piept, a sărutat-o, după care a aşezat-o la loc pe tron. 

După ce şi-a oferit astfel iubirea şi devoţiunea Numelui sacru, el s-a 
aşezat în partea dreaptă a tronului şi le-a adresat celor prezenţi următoarele 
cuvinte (trebuie să menţionăm că în cameră se aflau inclusiv un mare număr 
din miniştrii şi oficialii lui Lameh): 

„Fraţi şi copii ai Tatălui unic din ceruri! A fost plăcerea acestui Tată 
preasfânt şi preaplin de iubire să vă dăruiască vouă Numele Său, care este 
sfânt mai presus de toate! 

Ce doriţi să-i oferiţi în schimb Lui, singurul Dăruitor al tuturor 
darurilor? 

Oricât de mult aţi căuta, nu veţi găsi nimic care să-i poată fi dăruit, 
fără a fi fost deja primit de la El! 

Da, renunţaţi să mai căutaţi, căci acest efort este zadarnic! 

Doriţi totuşi să slăviţi, să adoraţi şi să veneraţi acest Nume pe întreaga 
durată a vieţilor voastre? 

Acest lucru este posibil, dar ascultaţi cu atenţie ce vă voi spune: 

Cerul şi pământul îl slăvesc şi îl adoră pe El, iar spaţiile infinite ale 
creaţiei sunt pline de îngeri luminoşi care strigă la unison acelaşi lucru: 

, Sfânt, sfânt, sfânt este Domnul, Dumnezeul nostru. Slăvit fie de-a pururi El, 
în calitatea Lui de Tată, slăvit fie Cuvântul Lui şi slăvită fie atotputernica Lui 
iubire! 

Te slăvim de-a pururi, mărite Doamne, şi ne închinăm în faţa puterii 
Tale infinite. Căci numai Ţie îţi datorăm întreaga noastră slavă, devoţiune, 
iubire şi adoraţie!' 

Iată deci cât de mare este adoraţia care i se oferă în permanenţă lui 
Dumnezeu! 

Ce ar putea adăuga la această adoraţie cosmică iubirea voastră faţă de 
Tatăl? 

O picătură care cade în marele ocean ar însemna infinit mai mult decât 
adoraţia voastră prin comparaţie cu eterna glorie şi slavă adusă lui 
Dumnezeu, căci El dispunea deja de această glorie încă înainte de naşterea 
creaţiei! 

Aşadar, ce i-aţi putea dărui în schimb Tatălui preasfânt pentru imensa 
graţie, iubire şi compasiune pe care le-a revărsat asupra voastră? 

Văd că spuneţi: , Dorim să-i mulţumim întreaga noastră viaţă! ' 

Foarte bine, faceţi acest lucru, căci numai Lui - unicul Dăruitor - îi 
datorăm cu toţii recunoştinţa noastră! 

Credeţi însă că mulţumirile voastre îl vor îmbogăţi cu ceva pe El, 
făcându-L mai slăvit decât a fost din eternitate? 

După cum vedeţi, toată această recunoştinţă este zadarnică, iar 
Domnul puterii şi al slavei nu are nevoie de ea! 

Dacă cineva are o mireasă şi îşi întreabă inima ce anume aşteaptă de la 
ea, aceasta îi va răspunde: ,Sunt bogat şi am de toate. Nu am nevoie nici de 
aur, nici de pietre preţioase, nici de fructe sau animale domestice, nici de 
ofrandele ei. 

Mireasa mea iubită, nu îmi poţi oferi decât un singur lucru, după care 
tânjesc cu adevărat: iubirea ta! 

Iubeşte -mă şi îmi vei oferi astfel mai mult decât mi-ar putea oferi 
cerul şi pământul la un loc'. 

Greşesc cu ceva, fraţilor? - Văd că spuneţi în sinea voastră: ,Nu, chiar 
aşa stau lucrurile!' 

De aceea, faceţi şi voi acelaşi lucru! Iubiţi-L pe Tatăl, căci iubirea este 
însăşi esenţa Lui, şi deci unica Lui necesitate! Dăruindu-i iubirea voastră, îi 
veţi dărui totul, tot ce v-a dăruit El până acum! căci ce v-ar fi putut dărui mai 
mult decât viaţa Lui? Iubirea este adevărata voastră viaţă, fiind viaţa lui 
Dumnezeu înlăuntrul vostru. 

De aceea, atunci când îl iubiţi pe Dumnezeu, Tatăl vostru, voi 
răspundeţi aşteptărilor Sale, căci acesta este singurul lucru pe care îl aşteaptă 
de la voi. 

Aceasta este voinţa lui Dumnezeu: ca noi să-L iubim mai presus de 
orice. Toţi cei care vor face acest lucru se vor bucura de viata eternă! Amin ". 

Capitolul 92 

în calitatea Sa de iubire şi înţelepciune infinită, Dumnezeu este 
adevărul suprem. Destinul omului 

(28 decembrie 1842) 



După discursul lui Enoh, toţi cei prezenţi şi-au lovit pieptul cu pumnii, 
spunând la unison: „Ce discurs, ce cuvinte! 

O, adevăr etern şi sacru, cât de dificilă este calea către tine pentru cel 
care nu te cunoaşte! 

Şi totuşi, atunci când ieşi singur în întâmpinarea călătorului obosit, 
acesta te recunoaşte pe loc, la fel cum ochiul recunoaşte imediat soarele care 
răsare, alungând întunericul de dinainte! 

Da, nu există nici o altă lege mai presus de aceasta! 

Există un singur adevăr etern, iar acesta este Dumnezeu. Şi nu există 
decât o singură relaţie care poate exista între El şi oameni, iar aceasta este 
iubirea. 

Ce altă relaţie ar putea găsi raţiunea, oricât de mult ar căuta? 

De altfel, raţiunea nu poate face altceva decât să tulbure apele şi să 
distrugă. 

Noi nu facem altceva decât să căutăm, să încercăm, să construim, 
pentru ca apoi să distrugem la loc. Dorim întotdeauna ceva nou, ceva mai bun 
şi mai perfect, dar uităm că nu ne putem depăşi condiţia şi că toate planurile 
noastre nu pot fi mai presus de ceea ce a stat la baza lor: intelectul nostru. 

Vedem întotdeauna nebunia altora, dar suntem incapabili să ne 
percepem propria nebunie. 

Şi totul numai din cauză că nu am cunoscut niciodată adevărul plenar. 

Acum însă, acest prieten atât de puternic al lui Dumnezeu ne-a arătat 
adevărul pur. In lumina acestuia, ne-am putut realiza întreaga nebunie; căci 
iubirea este unicul lucru de care dispune omul care îl poate reunifica şi 
consolida, singurul lucru care poate pune în mişcare motorul gândurilor sale! 

Da, în mod evident iubirea este premisa fundamentală a oricărei stări 
existenţiale şi a oricărei deveniri. Mai mult decât atât, dacă o privim în 
adevărata ei lumină, ea devine existenţa în sine, unica realitate, şi deci unicul 
adevăr! Cum am putut ignora acest adevăr timp de atâtea sute de ani? 

Da, mărite prieten şi mare preot al lui Dumnezeu, ai perfectă dreptate, 
căci iubirea este unica realitate, unica existenţă autentică, fiind simultan 
natura fundamentală a lui Dumnezeu şi a noastră. 

Ce altceva i-am putea oferi Lui decât unicul lucru care contează pentru 
El - iubirea noastră, de vreme ce orice altceva derivă din această iubire? 

De aceea, fii convins că vom proceda în acest fel, din toate puterile 
noastre! Fie ca graţia şi compasiunea lui Dumnezeu să continue să se reverse 
asupra noastră! 

Slăvit fie de-a pururi numele Lui sacru!" 

Iar Enoh a adăugat: ,^imin! Slăvit şi adorat fie de-a pururi - de noi toţi 
- Tatăl preasfânt, care ne-a iubit încă înainte de a ne naşte; căci dacă nu ar fi 
fost aşa, nimic nu ar fi putut fi creat! 

Dumnezeu, Iubirea şi înţelepciunea infinită, şi deci Adevărul etern, a 
văzut încă de la începuturile eternităţii că lucrările Sale (ale Iubirii) sunt 
singurele care vor rămâne de-a pururi bune. Aşa se explică de ce acest bătrân 
pământ continuă să ne poarte pe scoarţa lui şi de ce acest bătrân soare 
continuă să ne încălzească cu razele sale glorioase! 

Omul a fost aşezat în acest cerc strâmt pentru a atinge perfecţiunea. 
Deşi cercul este strâmt, toată iubirea lui Dumnezeu este condensată în el. 

De aceea, toţi cei care vă aflaţi în cercul strâmt al iubirii, realizaţi că 
Dumnezeu este Iubire. Recunoaşteţi iubirea prin iubire, iar această iubire se 
va transforma într-un foc puternic, care va arde graniţele cercului cel strâmt! 

Abia atunci veţi deveni liberi să păşiţi în cercul infinit al iubirii, graţiei 
şi compasiunii divine, ascultând de impulsul ceresc: ,Fiţi la fel de perfect ca 
şi Mine, Tatăl vostru! ' 

Iar acum, haide să servim masa, frate Lameh. Uniţi, aşa cum suntem 
acum, vom împărtăşi aceeaşi mâncare din aceleaşi farfurii. 

Haide, condu-ne către sala de mese. Amin ". 



Capitolul 93 

Masa comună. Este anunţată terminarea templului. Răsplata 
constructorului-şef. Discursul lui Enoh adresat meşterilor 

(29 decembrie 1842) 



Toată lumea s-a îndreptat către sala de mese. Conform unui obicei din 
străbuni, servitorii lui Lameh erau obligaţi să aprovizioneze în permanenţă 
mesele cu fructe proaspete. 

După ce toţi cei de faţă şi-au potolit foamea, Thubalkain a intrat în 
sala de mese, însoţit de Mura şi de Curai, şi s-a îndreptat direct către Lameh 
şi Kisehel, pe care i-a anunţat cu o faţă strălucitoare că templul era gata. Mai 
mult decât atât, din aurul rămas a fost construită o poartă magnifică, astfel 
încât templul să poată fi încuiat în perioada în care nimeni nu avea dreptul să 
intre în el. 

După acest anunţ, Lameh i-a mulţumit lui Dumnezeu pentru puterea 
pe care a revărsat-o asupra constructorilor, astfel încât aceştia au putut 
termina clădirea într-un interval atât de scurt de timp, în condiţiile în care 
până şi construirea locuinţei celui mai sărman dintre oameni dura câţiva ani 
buni. 

După această rugăciune de recunoştinţă, Mura şi Curai s-au îndreptat 
cu hotărâre către Lameh, căruia i-au spus: 

„Mărite rege şi stăpâne, ştim că îţi spui: , Clădirea a fost construită la 
timp şi este minunată. Spuneţi-mi acum cât vă datorez pentru salariile 
muncitorilor'. 

Acest lucru este însă inutil, mărite stăpâne, căci la fel cum clădirea s-a 
înălţat practic singură, într-o manieră miraculoasă, noi şi toţi muncitorii noştri 
ne-am primit din plin răsplata. 

La mai puţin de o oră după terminarea lucrării au venit nişte oameni 
care ne-au adus tot felul de animale de casă: boi, vaci, capre şi oi. 

Fiecare muncitor a primit câte zece asemenea animale, din fiecare 
specie, masculi şi femele. Altfel spus, fiecare muncitor a primit câte zece boi 
şi zece vaci, zece capre şi zece ţapi, zece oi şi zece berbeci - în total 60 de 
animale. Eu şi Curai, precum şi toţi meşterii principali, am primit de zece ori 
mai mult. 

Pe scurt, ne-am primit din plin răsplata şi nu mai avem nimic să îţi 
cerem, exceptând bunăvoinţa ta de-a pururi faţă de noi! 

Din pură recunoştinţă faţă de Dumnezeu, eu şi Curai ne-am decis să 
pavăm întreaga curte interioară a templului cu dale albe, frumos şlefuite. 

Am pavat deja mai mult de trei sferturi din curte, şi în scurt timp vom 
încheia şi această lucrare, astfel încât atunci când vei vizita templul, vei putea 
găsi totul în cea mai perfectă stare. 

Iată cheia de la poarta templului şi o cheie mai mică pentru poarta 
zidului exterior, placată şi ea cu aur. ! 

Poţi păstra chiar acum marea cheie a templului. Cât despre cheia mai 
mică, aceasta îţi va fi înmânată de către un servitor de îndată ce pavarea curţii 
interioare va fi gata. 

Iar acum, îngăduie-ne să mergem şi să terminăm această sarcină pe 
care ne-am asumat-o voluntar! Amin ". 

Veştile l-au copleşit complet pe Lameh. Fericirea lui era atât de mare, 
încât a rămas incapabil să mai spună ceva. 

Atunci, Enoh a păşit în faţă şi li s-a adresat lui Thubalkain, Mura şi 
Curai: 

„Eu sunt un nou mesager al Domnului, venit din munţii sacri. Numele 
meu este Enoh şi sunt marele preot al lui Dumnezeu. 

In această calitate a mea, vă spun: nu vă bucuraţi atât de mult de 
răsplata primită, nici de terminarea lucrului, cât de imensa graţie şi 
bunăvoinţă a lui Dumnezeu. Recunoaşte-ţi-vă slăbiciunile, curăţaţi-vă 
inimile, împliniţi întotdeauna voinţa lui Dumnezeu, iubiţi-L pe El mai presus 
de orice şi pe semenii voştri la fel de mult ca pe voi înşivă, şi în această iubire 
veţi găsi răsplata supremă, care va consta în viaţa eternă trăită întru 
Dumnezeu! 

Thubalkain, tu poţi să rămâi cu noi. Ceilalţi, Mura şi Curai, duceţi-vă 
şi terminaţi lucrarea, apoi întoarceţi-vă, căci am lucruri importante să vă 
comunic. Amin". 

Capitolul 94 

Respectul exagerat al lui Thubalkain faţă de Enoh. Discursul lui 
Enoh referitor la adevăratul respect şi la căsătoria dintre rude. Noaptea 
sfântă petrecută pe muntele curăţat 

(30 decembrie 1842) 

După scurtul discurs al lui Enoh, cei doi s-au înclinat adânc în faţa lui 
şi au plecat. 

Thubalkain s-a repezit însă la el şi şi-a cerut iertare pentru faptul că nu 
şi-a dat seama că printre ei se află un oaspete atât de înalt şi că nu i-a arătat de 
îndată respectul cuvenit. 

Enoh 1-a ridicat însă pe Thubalkain de la pământ şi i-a spus: „Frate, 
sărmanul meu frate! Ce faci în faţa mea, care sunt fratele tău? 

Chiar şi Domnul, Dumnezeul şi Tatăl nostru, cu toată sfinţenia Lui 
absolută, ne-a interzis să ne închinăm în faţa Lui în această manieră 
exterioară, spunându-ne că este infinit mai uşor ca omul să îşi îndoaie 
genunchii decât să îşi plece inima în faţa lui Dumnezeu. 

îndoirea genunchilor nu poate conduce pe nimeni către viaţa eternă. 
Numai plecarea inimii poate face acest lucru! 

De aceea, te asigur că un om care nu doreşte să îşi plece inima în faţa 
Domnului, purificând-o şi smerindu-se, nu va obţine nici un beneficiu, chiar 
dacă s-ar arunca în ţărână toată viaţa lui. 

In schimb, cel care îşi pleacă inima, purificând-o şi umplând-o cu 
iubire, nu mai are nevoie să se arunce în ţărână, căci spiritul său ştie - în 
marea lui smerenie şi iubire faţă de Tată preasfânt - că trupul aparţine deja 
ţărânii pământului şi că se va întoarce în aceasta. 

Dacă ai trăi într-o casă şi ai primi vizita unei persoane de rang înalt, ce 
ai face ca să-ţi arăţi respectul? Ai distruge întreaga casă, prăbuşind-o în praf, 
şi ai construi-o apoi din nou pentru a-1 primi cum se cuvine pe vizitatorul tău? 

Bănuiesc că un asemenea comportament ţi s-ar părea ridicol. Mai întâi 
de toate, vizitatorul nu îţi cere aşa ceva, iar în al doilea rând, el nu este 
interesat de respectul casei tale, ci de al tău - care eşti adevăratul stăpân. 

In mod similar, corpul tău nu este decât o locuinţă a spiritului, nefiind 
una cu el. cât despre Tatăl preasfânt, Acesta nu priveşte decât ce face spiritul 

Respectiv iubirea şi liberul său arbitru, nu ce face corpul. De altfel, 
acesta nici nu poate face altceva decât să îşi urmeze instinctele naturale, care 
sunt supuse în întregime judecăţii. 

La fel şi tu, Thubalkain, comportă-te ca un adevărat frate al meu, întru 
spirit! 

Apleacă-ţi inima numai în faţa lui Dumnezeu, iubeşte-L pe El mai 
presus de orice şi pe mine, fratele tău, la fel de mult ca pe tine însuţi, iar 
comportamentul tău va fi just în faţa lui Dumnezeu şi a lumii. 

Ţi-ai luat o soţie, - lucru normal şi firesc. Faptul că înainte ai 
convieţuit însă cu sora ta a fost o oroare în faţa lui Dumnezeu, acest lucru le-a 
fost permis exclusiv primilor copii ai lui Adam, într-o perioadă în care 
Dumnezeu nu separase încă sângele, deci când nu exista decât un singur 
sânge şi un singur trup. 

Pe măsură ce numărul oamenilor a crescut, Dumnezeu a separat 
sângele lor, pentru ca el să nu se deterioreze şi să moară. 

Din acest motiv, gradele de rudenie de sânge au devenit din ce în ce 
mai clar stabilite, iar oamenilor nu li s-a mai permis (cu excepţia anumitor 
cazuri special permise de Dumnezeu) să se căsătorească cu rude de gradul 
întâi, ci doar cu rude de gradul al doilea, al treilea, etc. Cu cât gradul de 
rudenie este mai îndepărtat, cu atât mai potrivită este relaţia. 

Acum, ţi-ai luat o soţie dintr-o ramură foarte îndepărtată de tine. Ai 
acţionat corect, motiv pentru care poţi să o aduci aici, pentru ca şi eu să vă 
pot binecuvânta". 

Thubalkain şi-a chemat atunci soţia şi i-a prezentat-o respectuos lui 
Enoh. 

Enoh şi-a ridicat mâinile asupra lor şi i-a binecuvântat pe amândoi în 
numele Domnului. 

In continuare, el i-a chemat pe Lameh şi pe cei şapte mesageri, cărora 
le-a spus: 

„Fraţilor! Ascultaţi-mă, căci aceasta este voinţa Tatălui: , Deseară, 
după cină, lăsaţi-i pe ceilalţi fraţi ai voştri din ţinuturile de jos să meargă la 
culcare şi binecuvântaţi-i în numele Meu. 

In schimb, voi, inclusiv Lameh, urcaţi pe muntele pe care Kisehel 1-a 
curăţat în numele Meu şi vegheaţi acolo până dimineaţa! 

La primele semne ale zorilor, concentraţi-vă în zona cea mai intimă a 
inimii voastre, căci la acea oră voi fi printre voi, mai întâi într-o formă 
perceptibilă, apoi într-una auzibilă, şi în sfârşit într-o formă vizibilă!' 

De aceea, haideţi să facem aşa cum ni s-a indicat, pentru a ne putea 
bucura împreună de această graţie. Amin ". 

După care, cei şapte fraţi, inclusiv Lameh, i-au binecuvântat pe cei de 
faţă şi i-au trimis la culcare. 

După ce toţi au părăsit camera, nu înainte de a se fi închinat din nou 
Numelui sacru, Enoh, cei şapte mesageri şi Lameh au părăsit palatul şi s-au 
grăbit să urce pe muntele din apropiere (a cărui înălţime nu depăşea 500 de 
metri). 

Ajunşi în vârf, ei s-au închinat la unison Tatălui, căruia i-au consacrat 
inimile lor pline de recunoştinţă. După care au început să mediteze la 
învăţăturile primite de la Dumnezeu şi la splendoarea marilor lucrări ale 
Acestuia. Cu deosebire Lameh era extrem de concentrat, iar starea lui de 
fericire depăşea orice imaginaţie. 

Văzând că se apropie zorii, Enoh le-a spus fraţilor săi: 

„De acum, tăcere! Haideţi să ne concentrăm adânc în inimile noastre, 
pregătindu-ne astfel pentru primirea sacră a Domnului, Dumnezeul şi Tatăl 
nostru preasfânt, care se află deja în drum spre noi". 

Toţi cei de faţă au rămas atunci tăcuţi, iar Tatăl a venit la cei care îl 
aşteptau. 



Capitolul 95 

Vântul puternic şi marea de foc. Vocea Domnului se aude de 
deasupra cercului de foc. Răsare soarele şi apare un nou vizitator venit din 
munţi 

(2 ianuarie 1843) 

De-abia au apărut primele semne ale zorilor că s-a pornit un vânt 
puternic, care nu i-a speriat însă pe cei prezenţi, ci dimpotrivă, a trezit în 
sufletele lor un sentiment plăcut de siguranţă şi seninătate. 

Când întunericul nopţii a început să se transforme, căpătând nuanţe 
roşiatice, vântul s-a potolit, dar vulcanii din apropiere şi cei mai îndepărtaţi 
au izbucnit în flăcări cu atât mai violente. 

In curând, toţi munţii din jur ardeau atât de puternic încât era 
imposibil să mai observi lumina soarelui care răsărea. 

Pe scurt, întreaga regiune părea să se transforme într-o mare de foc. 

Lameh a observat chiar câteva flăcări pe muntele pe care se aflau şi a 
devenit puţin îngrijorat. 

Era convins că acesta îi va fi sfârşitul, iar sufletul său a fost cuprins de 
îndoieli. 

Pe măsură ce flăcările creşteau şi deveneau din ce în ce mai violente, 
Lameh nu a mai putut păstra tăcerea şi s-a adresat plin de respect lui Enoh: 

„Mărite prieten al Domnului, văd că flăcările devastatoare se apropie 
din ce în ce mai tare! Crezi că este normal să mai rămânem aici? 

Dacă ar fi după mine, aş prefera să părăsim acest loc". 

Enoh i-a răspuns însă cu fermitate: „Frate Lameh, crezi cumva că Cel 
Preasfânt va păşi pe un sol impur? 

Iată, aceasta este maniera în care îşi purifică El cărările atunci când 
doreşte să vină la noi. 

în mod similar, dacă cineva doreşte să ajungă la Dumnezeu, el trebuie 
să păşească în focul iubirii, singura cale posibilă! 

Atunci când coboară pe pământ, Domnul vine întotdeauna în focul 
iubirii Sale. El nu se identifică însă cu acest foc, nici cu vântul puternic care îl 
precede, fiind o briză blândă care alină şi tămăduieşte. 

De aceea, nu te speria de acest foc, căci el nu-ţi va pârli nici măcar un 
singur fir de păr! Aşteaptă cu răbdare şi plin de curaj, şi mai ales ascultă, căci 
vei auzi în curând vocea Tatălui!" 

Aceste cuvinte l-au liniştit complet pe Lameh, care s-a concentrat să 
audă vocea Tatălui. 

Când flăcările s-au apropiat foarte tare de ei, de deasupra lor s-a auzit 
într-adevăr o voce care spunea: 

„Pacea fie cu voi, inclusiv cu tine, Lameh! Căci astăzi voi intra în 
coliba pe care ai înălţat-o pentru Mine. 

Numele Meu, Iehova, va locui de acum înainte în ea. 

Cu excepţia ta, nici un alt om nu are dreptul să intre în colibă în starea 
în care este. 

Dacă cineva este atras însă de o mare iubire faţă de Mine, îi poţi 
deschide porţile casei Mele, iar acest lucru este valabil pentru toate timpurile 
care vor urma! 

Pe acest munte vei înălţa pentru Mine un monument, conform tradiţiei 
voastre, pentru ca toată lumea să-şi amintească de faptul că aici am vorbit cu 
tine. 

Şi iată acum legământul Meu, al lui Dumnezeu cel viu: dacă vreodată, 
copiii din munţi şi cei din ţinuturile de jos vor uita de Mine, voi judeca din 
cauza lor întregul pământ, pe care îl voi îneca într-un potop năvalnic, care va 
acoperi toţi munţii şi va ucide toate creaturile de pe pământ! 

Acesta este legământul Meu, al Domnului şi Dumnezeului tău, 
Lameh, care îţi vorbeşte acum!" 

Lameh s-a cutremurat şi s-a prăbuşit cu faţa la pământ în faţa 
Domnului, jurându-i credinţă veşnică. 

Atunci, soarele a răsărit, iar Lameh s-a trezit ridicat de la sol de o 
mână puternică. 

Când şi-a deschis din nou ochii, el a constatat cu uimire că flăcările 
din jur dispăruseră! Pământul purificat strălucea glorios în lumina razelor 
blânde ale soarelui de dimineaţă. Lângă el, Lameh a văzut un tânăr frumos, 
puternic şi cu o mină serioasă. El 1-a întrebat: 

„Eşti şi tu un vizitator venit din munţii sacri?" 

Necunoscutul i-a răspuns: „Da, nu te înşeli deloc! Şi Eu am coborât 
din înălţimi, din înălţimile supreme! 

Haide acum să coborâm către casa ta, şi acolo vei avea posibilitatea să 
Mă cunoşti mai bine. Enoh, însoţeşte-Mă! Amin ". 



Capitolul 96 

Discursul lui Enoh, plin de o iubire arzătoare faţă de Tatăl 
preasfânt. Tatăl preasfânt aprobă extazul plin de iubire al lui Enoh. 
Convertirea lui Lameh - o mărturie a puterii iubirii divine 

(3 ianuarie 1843) 

Strălucind de iubire, Enoh s-a repezit la Tatăl şi i-a spus (în inima sa): 
„O, Tată preasfânt şi preaplin de iubire, ce fericire supremă i-ai pregătit 
inimii mele! îmi îngădui mie, un om atât de slab de pe pământ, să Te însoţesc 
pe Tine? 

Deşi sunt marele preot numit de Tine, ce înseamnă acest lucru prin 
comparaţie cu Tine, Tatăl preasfânt şi preaplin de iubire? 

Dar nu eu am fost acela care m-am considerat demn de această poziţie, 
cu Tu, Tată preasfânt, în graţia Ta infinită! 

O, dacă Te-aş putea iubi cu puterea cerurilor, ce fericire infinită m-ar 
copleşi! 

O, Tată, Iubire eternă, pură şi sacră, nu lăsa inima mea să cedeze din 
cauza acestei fericiri insuportabile pe pământ! 

Ce prostii pot să spun, din cauza extazului pe care îl trăiesc! 

Totul se petrece conform voinţei Tale divine; de aceea, facă-se voia 
Ta sfântă, acum şi de-a pururi! 

O, pământule, cutremură-te de atâta fericire, căci Creatorul care ţi-a 
dat viaţă păşeşte acum pe tine! O, soare sărman, cum îndrăzneşti să mai 
luminezi cu razele tale palide pământul pe care păşeşte Cel care cândva ţi-a 
dat viaţă, cu o simplă respiraţie a Sa? 

O, dar vorbesc din nou ca un nebun, în marea mea iubire. Pământul 
tace, cuprins de o sublimă reverenţă, căci ştie pe Cine poartă acum pe 
spinarea sa. Iar soarele îşi trimite ofranda sa de iubire prin razele blânde cu 
care ne încălzeşte. 

Totul este cuprins de o tăcere sublimă, plină de devoţiune. Numai eu 
mă risipesc în cuvinte. 

Cu siguranţă, atitudinea mea nu este deloc plină de respectul cuvenit, 
dar nu mă pot opune, căci Te iubesc prea mult pentru a-mi putea reduce la 
tăcere inima ce debordează de iubire! 

Ce fericire ar putea-o egala pe aceasta: să fiu alături de Tine, să păşesc 
la braţul Tău părintesc, atât de puternic şi de blând totodată, să-mi fie îngăduit 
să Te iubesc mai presus de orice? 

Dar acum păstrează tăcerea, inima mea, căci Tatăl pare că doreşte să- 
mi spună ceva. 

O, bucură-te, fiinţa mea, căci vei auzi din nou gura sfântă a Tatălui 
rostind cuvintele vieţii!" 

In acest moment, cele nouă persoane au ajuns la baza muntelui, iar 
Domnul - aflat lângă Enoh - s-a adresat tuturor: 

„Prieteni, haideţi să facem un popas. Văd că unii dintre voi aţi obosit, 
iar cel mai epuizat eşti chiar tu, iubitul Meu Enoh, - căci inima ta M-a asaltat 
pur şi simplu. 

Adevăr îţi spun: nemărginită este iubirea ta pentru Dumnezeu, Tatăl 
tău, dar dacă ai putea gusta din bucuria Tatălui în faţa unei iubiri atât de mari 
a copilului Său faţă de El, şi dacă ai putea vedea planurile pline de iubire pe 
care şi le face El, în atotputerea Sa infinită, pentru a-1 face pe acest copil 
fericit mai presus de orice, ai fi sufocat de măreţia acestui gând divin! 

Continuă cu această nebunie a iubirii tale pure faţă de Dumnezeu şi te 
asigur că din ea se va naşte cândva o realitate cosmică, ce îţi va uimi spiritul 



în cea mai mare măsură". 



In continuare, Domnul s-a întors către Kisehel şi i-a spus: „Kisehel, 
realizezi acum puterea infinită a iubirii Tatălui? 

îmi amintesc că atunci când te-am trimis în ţinuturile de jos te îndoiai 
în sinea ta de succesului unei asemenea misiuni, spunându-ţi: 

,Cu siguranţă, puterea Domnului este atât de mare încât nici chiar cel 
mai perfect spirit din cer nu o poate înţelege, dar în ceea ce priveşte pe 
Lameh mă îndoiesc că se poate face ceva, cu deosebire pe calea iubirii! 

Singura cale este uciderea lui Lameh şi reînvierea lui cu un alt spirit. 
Orice altă abordare va da cu siguranţă greş în cazul de faţă'. 

Dar iată, nu am avut nevoie de altceva decât exact de iubire, şi 
întregul ţinut de jos se întinde acum la picioarele noastre, complet curăţat. 

La fel vor sta lucrurile întotdeauna. Acolo unde iubirea nu va reuşi, 
nici o altă putere din univers nu va putea face nimic! 

Toate lucrările creaţiei s-au născut din iubire. Cum ar putea fi ele mai 
presus decât iubirea care le-a dat viaţă, Cauza lor Primă? De aceea, urmează 
întotdeauna calea iubirii şi vei avea totul de câştigat! 

Iar acum, după ce ne-am mai odihnit puţin, să mergem mai departe, 
căci o mare mulţime de oameni ne aşteaptă. 

Haideţi, să pornim la drum, pentru ca binecuvântarea noastră să cadă 
asupra lor la momentul potrivit. Amin ". 



Capitolul 97 

Lameh întreabă care este numele tânărului necunoscut. Kisehel îi 
dă un răspuns evaziv. Discursul tânărului adresat poporului 

(4 ianuarie 1843) 

După aceste cuvinte ale Domnului, s-au ridicat cu toţii în picioare şi 
au pornit spre oraş. 

Pe drum, prin mintea lui Lameh se învârteau o mie de gânduri 
referitoare la străin. De aceea, el 1-a întrebat pe Kisehel: ,Ascultă, prietene şi 
frate atât de puternic! II cunoşti cumva pe acest om atât de tânăr, dar 
incredibil de înţelept? Ar putea fi el chiar mai presus decât Enoh? 

Căci iată, mi se pare absolut ciudat că Enoh, altminteri atât de puternic 
şi de înţelept, ca să nu mai vorbim de vârstă, pare pierdut într-un respect atât 
de deplin în faţa acestui tânăr! 

De altfel, trebuie să recunosc că în ceea ce priveşte înţelepciunea, 
bunătatea şi iubirea, tânărul pare să-1 depăşească pe Enoh, oricât de glorios ar 
fi el. 

Chiar şi aşa, mi se pare curios faptul că Enoh acţionează cu o iubire şi 
cu o smerenie atât de mare, ca şi cum ar depinde exclusiv de el. 

De aceea, dacă îl cunoşti mai bine pe acest tânăr, te rog, spune-mi cine 
este, ca să-i arăt şi eu respectul cuvenit. 

Că este extrem de înţelept şi de puternic m-am convins deja din 
discursul său anterior. 

Pe de altă parte, toţi cei din munţii sacri sunteţi la fel, căci nici o inimă 
nu se poate ascunde de voi. 

De aceea, nu mă miră că ştia ce gândeai atunci când ai coborât printre 
noi cu misiunea de a mă salva. 

Mă uimeşte însă la culme atitudinea lui Enoh faţă de el. 

De aceea, te rog din nou, plin de respect, să-mi spui cine este acest 
tânăr, dacă acest lucru îţi este pe plac şi dacă îţi este permis". 

Kisehel i-a dat următorul răspuns lui Lameh: „Dragă frate! Identitatea 
acestui tânăr şi atitudinea smerită a lui Enoh faţă de El au la bază o explicaţie 
atât de profundă şi de misterioasă încât nu ai putea-o înţelege în clipa de faţă. 

De aceea, ai puţină răbdare, căci va veni momentul în care îl vei putea 
recunoaşte. 

Deocamdată pot să-ţi spun un singur lucru: aşa cum ţi-a spus cu gura 
Lui pe vârful muntelui, El a coborât printre noi de pe înălţimile supreme, de 
unde guvernează ca Domn absolut deopotrivă asupra copiilor de pe înălţimi 
cât şi asupra celor din ţinuturile de jos. 

Deocamdată este suficient atât despre El! 

Clipa în care îl vei cunoaşte mai bine este aproape, aşa că - până 
atunci - manifestă virtutea răbdării". 

Intre timp, au ajuns cu toţii acasă la Lameh, unde îi aştepta o mare 
mulţime, aşa că Lameh nu a putut continua cu întrebările. 

Odată ajunşi în faţa palatului, tânărul s-a urcat pe platforma despre 
care am mai vorbit şi a adresat poporului următoarele cuvinte de 
binecuvântare: 

„Ascultaţi-Mă, sărmanii Mei copilaşi! Iată ce spune Domnul, 
Dumnezeul, Creatorul şi Tatăl vostru preaplin de iubire, cu propria Sa gură: 

,Pace vouă! Recunoaşteţi-L pe Dumnezeul şi Tatăl unic, singurul 
Domn asupra cerului şi pământului, şi iubiţi-L mai presus de orice, iar El vă 
va asculta, vă va susţine şi vă va ajuta în toate privinţele, dăruindu-vă tot ce 
aveţi nevoie! 

Şi vă mai spune Domnul: vă voi proteja atât timp cât veţi rămâne în 
iubirea Mea. In clipa în care veţi începe însă să judecaţi totul în mod autocrat, 
fără să ţineţi cont de Mine, îmi voi retrage graţia şi vă voi părăsi, lăsându-vă 
să vă transmiteţi reciproc lumina personală. 

In ceea ce priveşte însă lumina Mea, pe aceasta o voi retrage de la voi. 
Vă veţi trezi atunci într-un haos şi într-un întuneric cu mult mai cumplite 
decât cele care s-au succedat căderii primului om. 

V-am trimis acum mesageri puternici, căci încă din copilărie aţi fost 
slabi şi aţi trăit în durere. 

Dacă veţi uita însă de Mine, vă voi trimite numai mesageri slabi, 
înzestraţi cu înţelepciune, dar fără putere, iar voi îi veţi prinde şi îi veţi 
supune morţii, pregătindu-vă astfel pentru marea judecată a mâniei Mele, căci 
nu aţi ţinut cont de graţia pe care v-am arătat-o, făcând din voi nişte oameni 
puternici. 

Astăzi vă dăruiesc Numele Meu. Rămâneţi cu acest Nume, iar Eu voi 
rămâne cu voi. Dacă veţi uita de Numele Meu, şi Eu voi uita de voi. 

Căci întotdeauna veţi păşi liberi în faţa Mea. Iar acum, primiţi 
binecuvântarea Mea! Amin". 

După care Domnul a binecuvântat ţinuturile de jos, şi toţi oamenii s-au 
prosternat în faţa puternicului vorbitor, închinându-se Lui în numele 
Domnului. 

Apoi, Domnul s-a întors către tovarăşii Săi şi, însoţi de Enoh, a intrat 
în casa lui Lameh. Din acel moment, nimeni nu a mai îndrăznit să se apropie 
de palat. 



Capitolul 98 

Lameh intră în camera tronului alături de Tatăl preasfânt, pe care 
nu L-a recunoscut încă. Domnul este simultan cheia şi poarta 

(5 ianuarie 1843) 

Ajunşi în faţa intrării în camera tronului, Lameh s-a îndreptat către 
tânărul necunoscut şi i-a spus: 

„Prietene, infinit mai puternic decât Kisehel şi fraţii lui, ba chiar decât 
marele preot Enoh, aici se află camera tronului, în care Numele sacru al lui 
Dumnezeu se odihneşte pe tron. 

După ce ai vorbit cu atâta forţă despre acest Nume, afirmând chiar că 
cel care vorbeşte prin gura ta este Dumnezeu însuşi, sunt convins că te vei 
bucura examinând acest Nume, mai sacru decât oricare altul. 

Dacă doreşti să faci acest lucru înainte de micul dejun, le voi spune 
slujitorilor mei să-ţi deschidă chiar acum marea poartă a camerei tronului. 
Iată, în jurul nostru aşteaptă un singur semn al meu nu mai puţin de o sută de 
slujitori, deopotrivă bărbaţi şi femei. La cel mai mic semn al meu, aceştia se 
vor grăbi să ridice zăvoarele grele din bronz ale uşii". 

Dar Domnul i-a răspuns lui Lameh: „De ce să-i mai deranjăm pe 
sărmanii oameni? Sunt convins că putem face noi înşine acest lucru, şi încă 
cu mai multă uşurinţă decât aceşti sărmani oameni slabi". 

Lameh a spus: „Cu siguranţă, dar tot va trebui să cerem cheile". 

Atunci, Domnul 1-a întrebat pe Lameh: „Ascultă, Lameh, Eu însumi 
sunt simultan poarta şi cheia. Cu ajutorul Meu poţi deschide orice poartă 
blocată, dar mai presus de orice, prin intermediul Meu poţi intra în camera 
vieţii eterne! 

Pentru a-ţi demonstra că Eu sunt cheia care poate deschide orice 
poartă, priveşte! Este suficient să-i spun acestei porţi: ,Deschide-te!' şi ea se 
va deschide fără nici o cheie". 

într- adevăr, la cuvintele Domnului: „Deschide-te!", cele două porţi 
mari din bronz s-au deschis pe loc. totul s-a petrecut atât de rapid şi de 
simplu, încât Lameh nici nu a avut timp să-şi dea seama ce se întâmplă. 

Nu este de mirare că el a rămas practic cu gura căscată. Fără replică, a 
alergat către Kisehel şi i-a spus: „Ascultă, frate, acest lucru mă cam 
depăşeşte! 

începe să-mi fie teamă de acest om, căci înclin să cred că prin simplul 
său cuvânt ar putea muta chiar munţii din loc. 

Spune -mi: tu ai fi putut realiza acest lucru prin puterea cuvântului tău 
şi a voinţei tale?" 

Kisehel i-a răspuns: „Aş fi putut, dar numai prin puterea acordată mie 
de Domnul prin graţia Lui! De altfel, în afara acesteia nici nu există vreo 
putere sau vreo graţie! 

Pe scurt, orice om poate realiza orice prin puterea Domnului, dar 
nimic fără ajutorul Acestuia; căci Domnul este unicul posesor al întregii 
puteri. El poate realiza orice doreşte prin El însuşi, lucru care nu este posibil 
pentru nici una din creaturile Sale". 

Atunci, Lameh 1-a întrebat pe Kisehel: „înseamnă că acest tânăr 
uimitor trebuie să fie înzestrat cu o graţie imensă, de vreme ce face asemenea 
lucruri în faţa noastră fără nici un efort aparent". 

Kisehel i-a răspuns: „într-adevăr, dragul meu frate Lameh! El deţine 
Graţia supremă a lui Dumnezeu, fiind implicit înzestrat cu Puterea supremă şi 
cu înţelepciunea supremă". 

Lameh: „Mă uimeşte la culme faptul că Dumnezeu 1-a înzestrat tocmai 
pe acest tânăr cu o graţie, o putere şi o înţelepciune mai presus decât ale 
voastre, oameni cu mult mai vârstnici decât el, şi deci cu mai multă 
experienţă. - Ţie nu ţi se pare ciudat?" 

Kisehel: „Deloc. în această privinţă, Domnul acţionează întotdeauna 
aşa cum doreşte, fiind absolut liber să aleagă pe cine vrea. Nu ai văzut 
niciodată o floricică firavă de pe câmp al cărei parfum este mai sublim decât 
al celui mai perfect trandafir? De ce se întâmplă acest lucru? Numai Domnul 
ştie! 

Iată însă că tânărul nostru se apropie de tăbliţă. De aceea, îţi propun să 
fim atenţi la ceea ce va face El". 

Domnul s-a limitat însă să privească tăbliţa fără prea multă ceremonie, 
după care s-a întors şi i s-a adresat din nou lui Lameh: 

„Ei bine, prietene, putem să trecem acum să servim micul dejun". 

Lameh s-a grăbit să îi răspundă: „Prietene mai presus decât oricine, 
plin de o putere şi de o înţelepciune supremă! Nu trebuie decât să intrăm în 
sala de mese, unde vom fi serviţi de îndată". 

Domnul: „Să mergem, atunci". 

După care a luat-o El însuşi înainte, însoţit de Enoh. Kisehel, Lameh 
şi ceilalţi i-au urmat pe cei doi. 

Pe drum, Lameh i-a şoptit lui Kisehel: „Frate, mai există un lucru care 
m-a şocat, şi anume, faptul că acest om înzestrat cu puteri mai mari decât 
oricare altul nu s-a închinat deloc în faţa tăbliţei, privind-o scurt, fără nici o 
plăcere, după care i-a întors pe loc spatele. 

Crede-mă, acest lucru m-a uimit până peste poate". 

Kisehel i-a răspuns: „Dragă frate, nu lăsa acest lucru să-ţi tulbure 
inima, căci în cel mai scurt timp vei înţelege perfect ce se întâmplă. 

Fă exact ce îţi va spune El, şi te asigur că vei acţiona întru totul pe 
placul lui Dumnezeu". 

Capitolul 99 

Micul dejun din marea sală de mese a lui Lameh. Lameh este numit 
preot al poporului său. Discursul lui Enoh referitor la preoţie şi la 
regalitate. Lipsa rugăciunii de dinaintea mesei. Tatăl preasfânt îşi 
revelează identitatea în faţa lui Lameh 

(7 ianuarie 1843) 

Când distinşii oaspeţi au intrat în sala de mese, au fost întâmpinaţi de 
Thubalkain, Mura şi Curai. Cei din urmă şi-au terminat lucrul seara târziu şi 
au venit să predea cheia zidului exterior. 

într-adevăr, Mura i-a înmânat cheia lui Lameh, asigurându-1 că totul 
arăta splendid. 

De aceea, Lameh i-a invitat pe amândoi să ia împreună cu ei micul 
dejun şi i-a spus lui Mura: 

„Prietene şi frate Mura, nu le spune încă muncitorilor să plece, căci 
am o altă lucrare să vă încredinţez. 

Până atunci însă, rămâi cu noi". 

Văzându-1 pe tânărul de lângă Enoh, Mura 1-a întrebat în şoaptă pe 
Lameh: „Mărite rege, cine este gloriosul tânăr care stă lângă Enoh? 

Pare atât de plin de iubire, atât de cinstit şi de înţelept! A venit şi el 
din munţii sacri?" 

Lameh i-a răspuns: „Dragul şi vrednicul meu frate! Nu te-ai adresat 
cui trebuie, căci nici eu nu am reuşit să aflu prea multe despre el până acum. 

De un singur lucru mi-am dat seama, din propriile mele observaţii, la 
care s-au adăugat cuvintele lui Kisehel, şi anume că acest tânăr este de o 
înţelepciune şi are o putere a cuvântului absolut înspăimântătoare. Din câte 
mi-a spus Kisehel, este domnul suprem al înălţimilor, căruia i se supune până 
şi marele preot Enoh. Ce să mai vorbim de un biet rege! 

Asta este tot ce ştiu în legătură cu el. Va trebui să te mulţumeşti cu 
aceste puţine cunoştinţe, până când vom obţine mai multe lămuriri. Până una 
alta, aşează-te cu Curai la masă şi serviţi-vă din bucate. Dar nu-ţi întoarce 
privirea de la acest om; cine ştie, poate vei descoperi mai multe în legătură cu 
el decât am reuşit eu!" 

După care Lameh a luat cheia şi i-a înmânat-o lui Enoh, spunându-i: 

„Mărite prieten şi unic mare preot al marelui Dumnezeu, iată, aici sunt 
cele două chei. Ţi le înmânez pe amândouă, căci numai tu eşti îndreptăţit să 
deschizi ceea ce îi aparţine lui Dumnezeu - clădirea pe care noi am înălţat-o 
întru slava Lui, conform voinţei Lui sacre". 

Enoh i-a răspuns însă lui Lameh: „Frate Lameh, aceeaşi voinţă a 
Domnului îmi transmite că tu însuţi trebuie să fii pentru poporul tău nu numai 
un preot, ci şi un preot. îndeplineşte deci voinţa Domnului, care reprezintă 
întreaga putere, încă de la începuturile eternităţii! 

De aceea, păstrează cheile preoţiei tale, iar atunci când va sosi timpul, 
deschide pentru noi templul şi incinta acestuia. 

Un singur lucru mai vreau să adaug: un preot este un frate adevărat 
pentru semenii săi, conform ordinii iubirii lui Dumnezeu; în schimb, un rege 
înseamnă deja o judecată pentru poporul respectiv. 

Naţiunile supuse guvernării regilor se vor afla sub puterea judecăţii. 
Pământul le va fi luat oamenilor, iar ei vor fi nevoiţi să îi plătească regelui 
impozite mari. Chiar şi viaţa lor îi va aparţine regelui. 

Cei care vor îndrăzni să crâcnească vor fi pedepsiţi de rege, nu de 
puţine ori chiar cu sângele lor. 

In acele timpuri, durerea şi suferinţa vor fi mari pe pământ. 

De aceea, îţi propun să fii mai mult un preot decât un rege pentru 
poporul tău". 

Fericit până peste poate de această numire în calitate de preot al 
Domnului, Lameh i s-a adresat lui Enoh: 

„Mărite prieten şi mare preot al lui Dumnezeu! crede-mă, chiar dacă 
aş fi un rege de o mie de ori mai puternic, nu aş ezita nici o clipă să renunţ la 
regatul meu pentru a fi un preot vrednic, conform ordinii pe care mi-ai 
indicat-o". 

Enoh i-a răspuns: „Frate, vino la masă, căci omul este deja ceea ce îşi 
doreşte cu atâta intensitate (ca şi tine) să fie. Iar acum, haide să ne întărim 
trupurile cu hrană, pentru a putea îndeplini serviciul în slujba Domnului". 

Lameh a păstrat cheile şi s-a aşezat vesel la masă, mâncând şi bând 
alături de ceilalţi meseni. 

în timp ce se bucura astfel de gustoasele bucate, el şi-a dat subit seama 
că nimeni nu binecuvântase masa înainte de începerea ei, aşa cum obişnuia să 
facă Kisehel, care nu uita niciodată să îi mulţumească lui Dumnezeu pentru 
graţia Sa. 

De aceea, el s-a grăbit să se ridice în picioare, spunând: „O, prieteni şi 
fraţi atât de dragi! Ce nenorocire! Dintre toate zilele, tocmai astăzi, când am 
primit atât de multe binecuvântări din partea lui Dumnezeu şi când graţia 
Acestuia urmează să coboare asupra noastră, acceptând ca sălaş templul pe 
care l-am construit pe El, tocmai astăzi am uitat să îi oferim Lui, Dăruitorul 
sfânt al tuturor darurilor, slava şi recunoştinţa noastră pentru hrana pe care o 
mâncăm. Vai, cum am îndrăznit să punem o singură bucată de pâine în gură 
fără să-i fi mulţumit mai întâi? 

Ce am făcut? Personal, mai bine voi muri decât să mai pun mâncare în 
gură în următoarele trei zile de acum înainte". 

Domnul i-a zâmbit însă lui Lameh, 1-a chemat la El şi i-a spus: 
„Lameh, dacă ai avea un copil care ar comite o greşeală absolut neglijabilă 
faţă de tine, dar care, dându-şi seama de ea, ar striga îngrozit: ,Tată, ce 
nenorocire! Am păcătuit împotriva ta! Din acest motiv, nu voi mai pune 
mâncare în gură timp de trei zile, chiar dacă aş şti că voi muri de foame în cea 
de-a doua zi!', 

Oare nu i-ai spune atunci copilului tău: , Ascultă, fiul meu mult iubit! 
Greşeala ta a fost spontană şi neglijabilă. De aceea, nu-ţi mai face probleme 
din cauza ei. Haide, vino şi acordă-mi iubirea ta, căci nu am pus deloc la 
suflet greşeala ta! '? 

Ce ai prefera: ca el să vină la tine şi să te îmbrăţişeze plin de iubire, 
sau să moară de foame, pentru a se autopedepsi? 

Văd că îţi spui în sinea ta: ,Aş prefera de o mie de ori ca el să vină la 
mine şi să mă îmbrăţişeze plin de iubire'. 

Foarte bine. Atunci, îţi răspund: procedează la fel cu Tatăl tău ceresc, 
căci şi tu eşti copilul Lui, iar bucuria Lui va fi de o mie de ori mai mare decât 
cea provocată de postul asumat de tine din obligaţie!" 

Lameh L-a întrebat: „Dar unde se află Tatăl, pentru a-L îmbrăţişa ca 
un copilaş plin de iubire?" 

Domnul i-a răspuns: „Lameh! Priveşte aici, căci Eu sunt Tatăl tău, 
aflat într-o formă vizibilă în faţa ta! Eu sunt Tatăl ceresc, Dumnezeul cerului 
şi al pământului!" 

Auzind aceste cuvinte, toată lumea a căzut cu faţa la pământ, iar 
Lameh a apucat să mai spună, printre suspine: „O, Tată preasfânt! Ai milă de 
mine, sărman păcătos! - Dar mai presus de toate, facă-se voita Ta, acum şi 
de-a pururi! Amin ". 

Capitolul 100 

Discursul Domnului referitor la adevărata devoţiune faţă de 
Dumnezeu 

(9 ianuarie 1843) 



Domnul le-a cerut atunci tuturor copiilor din ţinuturile de jos să se 
ridice şi le-a spus: 

„Ascultaţi-Mă, copilaşii Mei! Eu sunt unicul Dumnezeu, sfânt şi 
atotputernic, Creatorul tuturor lucrurilor şi fiinţelor din cer şi de pe pământ! 
In afara Mea nu mai există alt Dumnezeu şi întreaga infinitate este plină cu 
puterea iubirii, înţelepciunii şi graţiei Mele. De aceea, Eu sunt din eternitate 
Domnul suprem asupra întregii Mele creaţii, căci totul s-a născut din Mine, 
fiind supus în mod necesar puterii Mele! 

Cum altfel ar putea sta lucrurile, de vreme ce tot ce există a apărut 
numai datorită voinţei Mele, fiind susţinut de aceasta, şi deci incapabil să 
scape de ea? Dacă ar exista ceva care să iasă în afara sferei de influenţă a 
voinţei Mele, el ar înceta instantaneu să existe, căci nimic - în întreaga 
infinitate - nu poate exista decât prin puterea voinţei Mele, singura premisă 
fundamentală a oricărei existenţe, care umple întregul spaţiu infinit prin 
perfecţiunea ei! 

Aşa stând lucrurile, este important să Mă recunoaşteţi ca atare, 
respectiv ca unic Dumnezeu şi Domn al vostru! 

Căci nu poate fi Domn decât Acela care stăpâneşte perfect şi de-a 
pururi puterea născută din El. 

Eu dispun de această putere, în eternitate; de aceea, Eu sunt unicul 
Domn! Cu toate acestea, nu este deloc necesar să ştergeţi praful pământului 
cu frunţile voastre în faţa Mea, murdărindu-vă astfel inutil trupul şi hainele, 
căci Eu nu v-am dăruit vouă un instrument atât de complex pentru a-1 folosi 
precum viermii, ci pentru a păşi de-a pururi în faţa Mea, Tatăl vostru, în 
calitate de oameni liberi, de copii ai Mei, iar în faţa voastră în calitate de fraţi 
şi surori. 

De aceea, vă spun acum, cu propria Mea gură, că acest mod de a vă 
exprima devoţiunea nu-Mi face nici o plăcere! Căci nu v-am dăruit acest corp 
pentru a-Mi sluji mie în această manieră degradantă, ci pentru a vă folosi de 
el astfel încât să vă întăriţi în permanenţă spiritul, adică fiinţa voastră 
înnăscută. 

Ce plăcere ar putea să-Mi facă această aruncare a trupului la sol? 

Credeţi că deveniţi mai buni dacă staţi cu fruntea în ţărână timp de 
câteva minute? 

Adevăr vă spun: acest mod de manifestare este o nebunie curată! 
Ascultaţi-Mă: dacă un muncitor are nevoie de o unealtă, oare nu ar fi o 
nebunie să o arunce mai întâi la sol, tăvălind-o bine prin praf, ca să-şi 
exprime astfel respectul pentru munca pe care o are de făcut? 

Mult mai normal Mi s-ar părea ca muncitorul să se folosească de 
unealta sa pentru a-şi duce la bun sfârşit lucrul, fără să o folosească în alte 
scopuri care nu îi sunt necesare! 

Munca bine realizată şi rezultatele ei vor arăta cu adevărat respectul pe 
care 1-a avut pentru ea, nu unealta. 

Eu sunt principala lucrare pe care trebuie să o realizeze spiritul vostru, 
fiind de-a pururi neschimbat şi etern! 

De aceea, dacă cineva doreşte să Mă slăvească şi să se smerească în 
faţa Mea, să o facă în permanenţă, nu timp de câteva minute, căci Eu nu Mă 
schimb niciodată! 

Dacă cineva ţine morţiş să Mă slăvească aruncându-se în praf, atunci 
să o facă zi şi noapte! 

Dacă aş fi dorit aşa ceva de la voi, v-aş fi creat altfel, ca viermi, nu ca 
oameni liberi. 

Adevăr vă spun: adevăratul respect pe care Mi-1 puteţi acorda constă 
în împlinirea constantă a voinţei Mele, care v-a fost revelată în trei maniere 
distincte: în ordinea naturii lucrurilor, în inima voastră spirituală, care nu este 
altceva decât iubire pură, şi prin mesagerii Mei; iar acum v-o confirm 
personal. 

Iubiţi-Mă mai presus de orice şi iubiţi-vă fraţii şi surorile la fel de 
mult cum vă iubiţi pe voi înşivă - în acest fel, Mă veţi slăvi întru spirit, şi 
deci întru adevăr! 

Aceasta este voinţa Mea şi unicul lucru care contează în faţa Mea. Tot 
restul sunt prostii şi minciuni! 

De aceea, acţionaţi în consecinţă, iar Eu Mă voi bucura de voi. Amin ". 



Capitolul 101 

întrebarea lui Lameh referitoare la expresia fizică a sentimentelor. 
Orice face iubirea pură este justificat în faţa lui Dumnezeu 

(10 ianuarie 1843) 



Discursul Domnului i-a încurajat pe toţi cei de faţă, care L-au slăvit pe 
Dumnezeu în inimile lor pentru imensa Lui graţie, compasiune şi bunătate. 

Singur Lameh şi-a adunat tot curajul şi L-a întrebat pe Domnul: „O, 
Doamne, Dumnezeu suprem al cerului şi al pământului, unic Părinte al 
umanităţii, sfânt mai presus de orice! Este într-adevăr un păcat dacă cineva se 
aruncă la pământ, din iubire şi smerenie pură faţă de Tine, în faţa voinţei Tale 
divine şi a numelui Tău sacru, mai întâi întru spirit şi apoi trupeşte, 
venerându-Te deopotrivă atât în interiorul cât şi în exteriorul său, în praful 
nimicniciei sale absolute, oferindu-se astfel în întregime Ţie? 

Din câte am înţeles eu, în faţa bunătăţii şi compasiunii Tale supreme, 
nimeni nu poate face mare lucru! 

Oricât de des ar fi ocupat cu Tine spiritul omului, potrivit ordinii Tale 
sfinte, dar şi voinţei şi iubirii Tale, - sublimă sarcină, o, Tată preasfânt - 

Cu siguranţă vor exista momente în care va fi prea emoţionat de 
iubirea şi compasiunea Ta, iar din ochi îi vor ieşi lacrimi de căinţă, iubire şi 
recunoştinţă, când va dori să Te îmbrăţişeze de mii de ori cu iubirea cea mai 
arzătoare. In asemenea momente, inima îmi spune că omul nu se poate 
împiedica să facă anumite gesturi fizice, corespunzând acţiunilor spiritului 
său. 

Până şi prietenii, fraţii şi îndrăgostiţii se îmbrăţişează la anumite 
ocazii speciale. Mânaţi de iubirea lor faţă de părinţi, copilaşii se agaţă de 
multe ori, parcă cu disperare, de aceştia. însăşi ordinea Ta face să existe 
întotdeauna momente mai speciale, şi altele mai puţin tulburătoare. 

Ce-i drept, soarele emite întotdeauna o lumină egală, ceea ce îmi 
aminteşte de datoria noastră de a Te slăvi mereu în spirit, aşa cum ne-ai 
învăţat. 

Nu la fel stau însă lucrurile cu căldura pe care o emană el. Până şi 
soarele are momente când încălzeşte mai intens, şi altele când încălzeşte mai 
puţin. 

Copacii nu sunt întotdeauna în floare şi nu fac fructe în permanenţă, - 
ceea ce nu înseamnă că nu rămân veşnic în picioare, conform ordinii Tale. 

Chiar şi aerul se agită încolo şi încoace, suflând cu o intensitate mai 
mare sau mai mică. 

Vulcanii sunt neclintiţi, ascultând de ordinea Ta, dar nici ei nu ard în 
permanenţă. Focul nu izbucneşte în ei decât în anumite momente, când par că 
doresc să te îmbrăţişeze cu braţele lor fierbinţi. 

De acea, sunt convins, Tată preasfânt, că nu Te vei supăra pe noi dacă, 
mânaţi de iubirea noastră, Te vom slăvi şi Te vom adora nu numai în spirit, ci 
şi prin gesturile corpului nostru. 

Chiar şi piatra se lasă dizolvată de focul puternic - care reprezintă şi el 
o putere a Ta. Cu atât mai mult, atunci când se simte deosebit de tulburat de 
iubirea faţă de Tine, corpul nostru vital şi cel sensibil se pot lăsa duse de val, 
adică de spiritul care Te iubeşte întotdeauna, dizolvându-se cât de cât în focul 
iubirii acestuia". 

Atunci, Domnul şi-a pus mâinile pe umerii lui Lameh şi i-a spus: 
„Lameh! Ai fost un fiu al lumii, iar în acea vreme nu ştiau nimic din ceea ce 
Mi-ai spus acum. 

Cum se face că ai ajuns să-Mi vorbeşti ca un preot din munţii sacri, 
animat de spiritul Meu?" 

Plin de respect, Lameh i-a răspuns: „O, Doamne, îţi vorbesc aşa cum 
îmi dictează inima şi iubirea faţă de Tine". 

Domnul: „Dacă cineva Mă iubeşte mai presus de orice altceva, iar 
inima sa, arzând în această mare iubire faţă de Mine, îi spune: ,Fă cutare sau 
cutare lucru!', el poate să facă liniştit ce îi cere inima, căci Eu voi privi cu 
plăcere la orice acţiune a iubirii pure. 

Iubirea să fie lumina şi unicul vostru indicator, acum şi de-a pururi, în 
numele Meu! Amin ". 



Capitolul 102 

Solicitarea prostească a lui Lameh de a primi legi pe care să le 
respecte. Revelaţia Domnului referitoare la judecata legii şi la libertatea 
oferită de iubire 

(11 ianuarie 1843) 



După primirea sublimelor instrucţiuni, mânat de aceeaşi recunoştinţă 
şi umilinţă, Lameh a luat din nou cuvântul, adresându-i-se Domnului: 

„O, Doamne, dacă tot am început să-Ţi pun întrebări, cu o încredere 
deplină în bunătatea şi răbdarea Ta infinită, voi continua să fac acest lucru. 

Aş dori să aflu direct din gura Ta sfântă ce anume îţi face plăcere, 
astfel încât să acţionăm întotdeauna în conformitate cu aceste instrucţiuni, 
indiferent cu ce ne-am ocupa aici, pe pământ. 

Dacă drumul este marcat cu indicatoare dintr-un capăt în celălalt, 
nimeni nu se poate rătăci pe el, decât dacă doreşte în mod deliberat acest 
lucru sau dacă încearcă să o ia pe o scurtătură, caz în care se poate trezi 
oricând în te miri ce tufiş plin de şerpi şi cu vipere. 

Nimic nu ne-ar putea fi de un folos mai mare decât un drum marcat de 
Tine, o, Tată preasfânt, sau altfel spus, o lege care să fie urmată întocmai. 

Dacă vom avea o asemenea lege, prescrisă personal de Tine, vom şti 
întotdeauna ce doreşti şi ce anume corespunde ordinii Tale divine, şi ne va fi 
foarte uşor să trăim într-o manieră care să-Ţi fie pe plac. 

Fără o asemenea lege, fiecare pas al nostru va fi marcat de teama de a 
nu comite un păcat împotriva ordinii Tale sfinte. 

Dacă acest lucru îţi este pe plac, Tată preasfânt, aş dori să Te rog să ne 
dai o asemenea lege, vorbind în numele întregului ţinut de jos. Te asigur 
totodată de întreaga mea devoţiune, acum şi de-a pururi!" 

Domnul şi-a ridicat mâna şi i-a spus lui Lameh, dar şi celorlalţi 
prezenţi în încăpere: „Adevăr, adevăr vă spun Eu, Tatăl vostru preasfânt şi 
încă preaplin de iubire: 

în clipa când vă voi lega prin puterea legii, vă voi supune simultan 
judecăţii; căci fără judecată nici o lege nu este posibilă, aşa cum nici judecata 
nu este posibilă atunci când nu există legi care trebuie respectate. 

Lameh, dacă ai fi avut în trecut legile pe care mi le ceri acum, nu aş fi 
venit în prezent în calitatea Mea de Tată, ajutându-vă pe toţi, ci aş fi venit ca 
un judecător implacabil, condamnându-vă pe toţi pentru faptele voastre 
respingătoare! 

De la bun început, nu v-am dat însă asemenea legi, lăsându-vă să fiţi 
precum copilaşii din leagăn. Aţi făcut într-adevăr foarte mult rău, fapte de-a 
dreptul atroce, dar neavând legi distincte primite de la Mine, ci doar anumite 

sfaturi indirecte, nu aţi fost supuşi judecăţii, iar Eu am putut veni în persoană 
ca să vă ajut. 

Cum se face atunci că îmi ceri să vă dau legi, Lameh? 

Ce este mai bine: să fii perfect liber în iubirea faţă de Mine, avându- 
Mă drept Părinte, sau să fii supus legii şi făcând din Mine un judecător 
permanent? 

Adevăr vă spun tuturor: mai degrabă voi distruge întreaga creaţie 
decât să îmi supun copiii judecăţii legilor, încetând astfel să le fiu Părinte şi 
condamnându-i la moartea eternă! 

De aceea, retrage-ţi cererea, Lameh, şi las-o să cadă în uitare 
înlăuntrul fiinţei tale. Crede-mă, cu toată răutatea ta anterioară, Mi-ai plăcut 
până acum mai mult decât dacă te-aş vedea respectându-Mi legile cu toată 
severitatea. 

Căci legea stinge orice posibilitate de iubire între legiuitor şi cel supus 
legii, stabilind în locul iubirii o judecată şi o pedeapsă inexorabilă. 

De altfel, cine ar putea spune vreodată: ,Eu pot să respect întru totul 
legea?' 

Credeţi-Mă, Eu singur pot face acest lucru, dar nimeni altcineva. O 
fiinţă creată supusă judecăţii nu poate fi altceva decât un animal. 

Cum ar putea atunci spiritul să se dezvolte în ea prin activităţile sale 
libere? 

Vai oamenilor şi naţiunilor cărora le voi da legi de ascultat, căci 
atunci, casa Tatălui se va închide cu zăbrele grele din fier! 

Şi dacă nu voi veni personal să scot aceste zăbrele, întreaga creaţie va 
pieri! 

De aceea, prefer să nu vă dau deocamdată nici o lege, ci doar să învăţ 
- ca un Tată - să Mă iubiţi mai presus de orice şi să vă iubiţi unii pe alţii la 
fel de mult cum vă iubiţi pe voi înşivă. Aceasta este voinţa Mea! Toate 
celelalte acţiuni ale voastre ar trebui să se nască din înţelepciunea derivată din 
această iubire, şi în acest fel veţi şti că aţi acţionat conform voinţei Mele, şi 
implicit pe placul Meu. 

Acţionaţi aşa cum v-am învăţat şi iubirea Mea nu vă va părăsi 
niciodată, iar marea casă a Tatălui nu se va închide niciodată pentru voi! 
Amin! 

Capitolul 103 

Teama prostească a lui Lameh că Domnul s-ar putea mânia pe el. 
Revelaţiile Domnului referitoare la „mânia" lui Dumnezeu 

(12 ianuarie 1843) 



După acest discurs plin de forţă, întreaga asistenţă s-a cutremurat, dar 
mai ales Lameh, care se gândea astfel în sinea lui: 

„în general vorbind, pare plin de bunătate, astfel încât te simţi 
încurajat să îi vorbeşti; ochii Lui parcă te invită în acest sens. 

Cuvintele Lui sunt însă pline de asprime, aşa că aş face mai bine să 
îmi ţin gura pe viitor, aşa cum văd că procedează ceilalţi. 

Căci nu şti niciodată cum va interpreta cuvintele tale, şi nu este exclus 
să-ţi ratezi orice şansă de viitor, pentru o întreagă eternitate! 

Mânia Lui trebuie să fie cu adevărat teribilă. 

Nici nu îmi pot imagina cum s-ar putea mânia un Dumnezeu 
atotputernic!... 

Cu siguranţă, ar fi de preferat să nu exişti deloc, decât să te afli în 
preajma unui Dumnezeu mânios. 

De aceea, păstrează tăcerea, limbă neroadă, vierme nevrednic din gura 
mea! Doamne fereşte, să nu tragi în jos destinul întregii umanităţii viitoare, 
din cauza prostiei tale! Să-L mâniezi pe Dumnezeu? Doamne iartă-mă! 

Nu, nu, nici nu vreau să mă gândesc la aşa ceva, căci simplul gând al 
unui Dumnezeu mânios este mai oribil decât orice altceva ar putea inventa 
raţiunea umană. 

M-am trezit să-i vorbesc tocmai eu, cel mai păcătos între oameni, de 
parcă m-aş fi adresat unui seamăn al meu şi afişându-mi astfel întreaga 
prostie în faţa Lui! 

Dacă mai pun la socoteală şi blasfemiile mele anterioare, cărora li s-a 
dus vestea în lung şi-n lat, îmi pot imagina cum trebuie să fi arătat atitudinea 
mea anterioară. 

Am acţionat ca şi cum L-aş fi instruit pe El, pe Dumnezeu cel 
atotputernic, ce şi cum să facă! 

Dar dacă s-a şi mâniat deja? Pentru numele lui Dumnezeu, ce am 
făcut, nerodul de mine? 

Vai, cât de grav mă priveşte! Da, da, exact ce bănuiam; deja s-a 
mâniat! 

Cine mă va mai proteja acum dacă îşi va dezlănţui mânia împotriva 
mea? 

O, dacă m-ar cruţa, măcar de data aceasta! Promit că voi păstra tăcerea 
cât timp voi mai trăi. 

Văd că nu mai vorbeşte cu nimeni, nici cu cei pe care îi iubeşte, nici 
cu noi. 

Păstrează tăcerea, inima mea, şi aşteaptă cu teamă marea izbucnire a 
mâniei Sale! O, sunt pierdut, complet pierdut!" 

Domnul s-a îndreptat însă către Lameh, 1-a privit cu cea mai mare 
blândeţe cu putinţă şi i-a spus: 

„Dragul Meu Lameh, cu ce fel de gânduri mizerabile, complet 
nedemne de fiinţa Mea, îţi chinuieşti singur inima? 

Cum îţi poţi imagina existenţa unui Dumnezeu mânios? 

Ascultă, iubirea şi mânia sunt opuşii cei mai ireconciliabili pe care şi-i 
poate imagina vreodată un spirit viu! 

Iubirea este de-a pururi principiul prezervării, în timp ce mânia este 
întotdeauna un principiu al distrugerii. 

De aceea, dacă ar fi posibil să Mă mâniez vreodată, te asigur că mânia 
Mea ar distruge pe loc întreaga iubire, inclusiv tot ce am creat, 
autodistrugându-se în cele din urmă singură! 

După cum poţi vedea cu uşurinţă, întreaga creaţie se află deocamdată 
la locul ei. unde este atunci mânia Mea? 

Singur omul se poate mânia, căci datorită libertăţii de care se bucură, 
el s-a îndepărtat de Mine, acţionând uneori în opoziţie cu voinţa Mea. De 
altfel, pentru a deveni din nou una cu Mine, el nu poate merge decât pe calea 
iubirii. în ceea ce Mă priveşte, Eu sunt iubirea pură, şi deci incapabil de 
mânie. 

A existat într-adevăr un moment când iubirea Mea a fost înconjurată 
de mânie, dar pe vremea aceea infinitatea nu conţinea încă fiinţe create, nici 
materiale nici spirituale. 

Iubirea a învins însă mânia, izolând-o de sine. 

Şi vai, din această mânie au fost create nenumăratele spirite, sorii şi 
lumile, acest pământ şi tot ce se află pe el. 

De aceea, dacă chiar vrei să vezi mânia lui Dumnezeu, nu ai decât să 
priveşti fiinţele create, căci acestea o simbolizează perfect. 

Din fericire, ele nu sunt numai un fruct al mâniei, căci iubirea Mea 
reprezintă principalul lor ingredient. 

Ea susţine totul, şi nu există nimic mai puternic decât ea. 

De aceea, omul nu ar trebui să se ataşeze de lumea exterioară, ci 
dimpotrivă, ar trebui să o evite, pentru a nu se lăsa devorat de ea, ajungând în 
final supus mâniei Mele. Căci lumea exterioară este simbolul mâniei Mele, 
iar cel care se dăruieşte ei, devine predispus către moartea eternă. 

In ceea ce priveşte însă , mânia' Mea de care te temi tu, aceasta nu este 
altceva decât ardoarea iubirii Mele active, sinonimă cu compasiunea Mea. 

Pe scurt, poţi spune orice doreşti în faţa Mea, şi te asigur că nu Mă voi 
mânia pe tine, ci dimpotrivă, voi elucida întrebările tale prosteşti. 

De aceea, dacă mai ai vreo problemă care îţi tulbură inima, vorbeşte- 
Mi deschis, iar Eu te voi ajuta. Haide, vorbeşte. Amin ". 



Capitolul 104 

Adevărata iubire faţă de Dumnezeu. Parabola prinţului şi a copiilor 
săi 

(16 ianuarie 1843) 

Auzind aceste cuvinte pline de blândeţe din partea Domnului, Lameh 
s-a bucurat peste măsură; inima lui s-a liniştit şi el a prins din nou curaj să îi 
pună Domnului o întrebare: 

„O, Doamne, Tată preasfânt şi preaplin de iubire! Este cât se poate de 
adevărat că singura manieră în care omul poate să-Ţi facă pe plac este să Te 
iubească pe Tine mai presus de orice şi să-şi iubească fraţii la fel de mult ca 
pe sine însuşi. 

Dar cum trebuie să fie iubirea faţă de Tine? Cum poate o fiinţă umană 
slabă să Te iubească pe Tine mai presus de orice? 

Poate ea să Te iubească pe Tine la fel cum îşi iubeşte semenii, cu 
aceeaşi inimă? 

Crede-mă, Tată preasfânt şi preaplin de iubire, această chestiune are o 
mare importanţă pentru mine! Căci Tu nu eşti la fel ca un om. De aceea, nici 
iubirea faţă de Tine nu poate fi una umană. Fiind atât de sfânt, şi iubirea faţă 
de Tine trebuie să fie extrem de pură şi de sacră, căci nimic impur nu se poate 
apropia de Tine, oricât de mult ar încerca. 

O, Doamne, şi mai presus de orice, Tată preasfânt şi preaplin de 
iubire, dacă asta este voia Ta sfântă, învaţă-ne cum trebuie să fie iubirea 
noastră pentru Tine, astfel încât să ştim cum să Te iubim în mod corect!" 

Domnul 1-a privit pe Lameh cu blândeţe şi cu prietenie şi i-a spus: 
„Ascultă-Mă, Lameh, ai vorbit acum ca un om după inima Mea, adică un om 
adevărat! Nimeni nu Mi-a mai pus până acum o asemenea întrebare! 

Şi adevăr îţi spun, Lameh, întrebarea ta este de o importanţă capitală, 
căci totul depinde de felul în care Mă iubiţi pe Mine! 

într-adevăr, nimeni nu se poate apropia de Mine cu o iubire nedemnă 
de Mine. 

Cum aş putea însă să-ţi explic, dragul Meu Lameh, felul în care 
trebuie să-L iubiţi pe Dumnezeu? 

Mi-ai dat o sarcină deloc uşoară. Mai uşor v-ar fi să îmbrăţişaţi 
întregul cer şi întregul pământ cu braţele voastre scurte, decât să înţelegeţi pe 
deplin răspunsul la această întrebare atât de importantă. 

De aceea, Mă văd nevoit să formulez într-o manieră mai simplă 
răspunsul Meu, sub forma unei parabole. Ascultă: 

Să spunem că un tată foarte nobil, să spunem un prinţ dintr-unul din 
cele zece oraşe, are mai mulţi copii. Aceştia cunosc protocolul regal, adică 
felul în care trebuie să se prezinte în faţa tatălui lor, purtând anumite podoabe, 
păşind într-un anumit fel, cu braţele încrucişate la piept şi cu capul plecat. 

Dacă se prezintă în faţa sa respectând protocolul, tatăl le spune ce are 
de spus, după care îi concediază. 

Dar iată că unul din copii, mai năzdrăvan, nu îşi mai poate stăpâni 
iubirea faţă de tatăl său şi încalcă protocolul rigid, alergând către el cu hainele 
răvăşite. 

Văzându-şi tatăl, copilul îşi deschide larg braţele, îl îmbrăţişează cu 
ardoare şi strigă: ,0, tată, tată, mult adoratul meu tată, te iubesc atât de tare! 

Ascultă-mă, scumpul meu tată! Te iubesc prea tare pentru a mai 
respecta în faţa ta regulile prescrise. 

Da, mai bine mor decât să-mi reprim iubirea din inimă pe care ţi-o 
port, tată adorat!' 

Să spunem că tatăl acelui copil năzdrăvan ai fi chiar tu. Cum ai 
proceda cu el, ţinând cont numai de sentimentele tale părinteşti? 

Văd că îţi spui în sinea ta: ,0, l-aş iubi şi eu mai mult decât pe ceilalţi 
copii ai mei'. 

Foarte bun răspuns! Ei bine, un asemenea Tată sunt şi Eu! De aceea, 
cel care vine la mine la fel ca şi copilul năzdrăvan din parabola noastră, 
trecând peste toate barierele stupide impuse de protocol şi de politeţe, va fi 
cel mai iubit dintre copiii Mei. 

Dumnezeu nu poate fi iubit în acest fel, dar Tatăl răspunde cel mai 
bine copilului impetuos, răspunzând iubirii sale cu aceeaşi măsură şi 
strângându-1 la pieptul Său părintesc. Abia apoi se va ocupa de ceilalţi copii 
ai săi, cei care respectă protocolul rigid. 

Aceasta este maniera corectă de a Mă iubi pe Mine. Procedaţi în 
consecinţă şi mare va fi răsplata voastră. Amin ". 

Capitolul 105 

Discursul inspirat al lui Lameh referitor la adevăratul sacrificiu al 
inimii. Lameh îl roagă pe Domnul să-i spună ce s-a întâmplat cu cei doi fii 
dispăruţi ai săi, Jubal şi Jabal. Cuvintele de alinare ale Domnului 

(18 ianuarie 1843) 



După aceste instrucţiuni, Lameh a căzut la picioarele Domnului şi i-a 
mulţumit în numele tuturor celor de faţă pentru marea graţie de a-i fi învăţat 
cum să-L iubească. 

După această ofrandă de mulţumire, adusă din inimă, Domnul i-a spus 
să se ridice. 

Atunci, Lameh s-a ridicat şi le-a adresat următorul discurs celor cărora 
le fusese până atunci un rege: 

„Voi, cei care mi-aţi devenit fraţi şi surori! Aţi aflat astăzi, la fel ca şi 
mine, în inima voastră, aţi ascultat cu urechile voastre şi aţi văzut cu ochii 
voştri că Domnul, Dumnezeul cel unic şi atotputernic, Creatorul tuturor 
lucrurilor, doreşte să fie Tatăl nostru preasfânt şi preaplin de iubire, 
indicându-ne personal cum trebuie să-L iubim, la fel ca nişte copii bine 
crescuţi, dar cu inima plină de iubire. 

Ce graţie mai mare s-ar fi putut revărsa asupra noastră? 

De aceea, vă propun să-i consacram Lui, ca un sacrificiu, inimile 
noastre pline de iubire, acesta fiind - după propriile Lui cuvinte - sacrificiul 
suprem care îi face plăcere. 

Nu dorim însă să-i sacrificăm nişte inimi impure, căci El este sfânt, de 
o sfinţenie absolută! 

De aceea, propunerea mea este să ne menţinem de-a pururi activi în 
această iubire a noastră, pentru ca inimile noastre să intre cât mai frecvent 
posibil în acea stare care îi este pe plac Tatălui. 

Iar acum, să ne pregătim sufleteşte pentru a păşi alături de El, pentru 
ca Numele Lui sacru şi viu să fie transferat în templul nou construit. 

El a venit la noi ca un Părinte preaplin de iubire, ieşind în 
întâmpinarea slăbiciunii noastre, dar iubirea Lui infinită nu poate şi nu trebuie 
să uite că El este simultan şi un Dumnezeu de o sfinţenie absolută, care, în 
graţia Lui infinită, ne permite nouă să-i aşezăm tăbliţa sacră în templul 
construit după indicaţiile mesagerilor Lui. 

De aceea, trebuie să ne pregătim sufleteşte, aşa cum trebuie, prin 
iubirea noastră faţă de Dumnezeu, pentru a putea intra alături de El în 
sanctuarul sacru". 

După care Lameh s-a întors către Domnul şi i-a spus: „O, Tată 
preasfânt şi preaplin de iubire! Acceptă cuvintele mele ca şi cum ar fi demne 
de Tine şi binecuvântează-le în inimile noastre pentru a da rod, dând naştere 
fructelor savuroase ale iubirii pure, pe care să ţi le consacram Ţie, Tată 
preasfânt! 

O, Tată preasfânt, mai vreau să Te rog ceva. Am doi fii, Jubal şi Jabal. 
Acum câtva timp le-am pierdut urma. După cum ştii prea bine, totul s-a 
petrecut după ce am renunţat la fiica mea, iar cele două soţii mi-au fost răpite. 

Ştiu foarte bine că fata şi soţiile sunt bine îngrijite acolo unde sunt, - 
de aceea, nu-mi fac probleme în legătură cu ele. Sunt îngrijorat însă în 
legătură cu cei doi fii ai mei, de care nu mai ştiu nimic. 

Dacă aceasta este voia Ta sfântă, aş dori să-i mai văd o ultimă oară şi 
să-i conduc către Tine". 

Domnul i-a răspuns lui Lameh: „Ascultă, dragul Meu Lameh! In ceea 
ce priveşte discursul tău anterior adresat oamenilor, sunt de acord să-1 
binecuvântez plenar în inimile lor, dar fără să-i oblig la nimic şi fără să 
intervin în nici un fel asupra liberului lor arbitru. Altminteri, discursul tău a 
fost cât se poate de adevărat şi de inspirat. 

In ceea ce priveşte însă pe cei doi fii ai tăi, ei nu pot veni aici, căci 1- 
au însoţit pe Horadal în munţi şi se află împreună cu el. 

La momentul potrivit îi voi conduce la tine, la fel ca şi pe cele două 
soţii ale tale şi pe fiica ta; acest moment nu a sosit însă deocamdată. 

Iar acum, să mergem şi să instalăm tăbliţa în templu! 

Haide, du-te şi adu tăbliţa; Eu voi sufla asupra ei, iar tu o vei duce la 
templu. Eu şi Enoh te vom urma. 

Cât despre ceilalţi, aceştia vor veni în urma noastră; căci nimeni nu 
trebuie să o ia în fata ta! Amin ". 

Capitolul 106 

încercarea zadarnică a lui Lameh de a duce tăbliţa foarte grea. 
,Fără Mine - nu puteţi face nimic; alături de Mine -puteţi face orice!" 

(19 ianuarie 1843) 



Auzind cererea Domnului, Lameh s-a grăbit să aducă tăbliţa sacră. 

A intrat în camera tronului cu o atitudine smerită şi s-a închinat în faţa 
lui Dumnezeu, după care şi-a întins mâinile cu cel mai mare respect pentru a 
apuca tăbliţa. 

A încercat să o ridice, dar aceasta a devenit subit atât de grea încât i-a 
fost imposibil să o mişte din loc. 

După mai multe încercări zadarnice de a o ridica şi de a i-o duce 
Domnului, aşa cum i-a indicat Acesta, Lameh s-a aşezat şi a început să 
reflecteze. El şi-a adus aminte că mai demult, Kisehel, Enoh sau poate chiar 
Domnul însuşi i-a spus: „Fără Mine nu puteţi face nimic; alături de Mine 
puteţi face orice!" 

Izbit de această inspiraţie, el s-a înclinat adânc în faţa tăbliţei sacre şi 
s-a întors în sala de mese, la tovarăşii săi atât de elevaţi, fără a-şi fi îndeplinit 
misiunea. 

Văzând că vine cu mâinile goale, toată lumea a început să murmure: 
„Bine, frate Lameh, dar unde este tăbliţa? 

Oare nu ai mai găsit-o, de vreme ce vii fără ea?" 

Lameh le-a răspuns tuturor: „O, dragii mei fraţi, ascultaţi lecţia scurtă, 
dar extrem de importantă pe care am primit-o: 

Atât timp cât Tatăl preasfânt şi preaplin de iubire este alături de noi, 
noi putem face tot ce dorim alături de El şi prin intermediul Lui; dar fără El 
nu putem face nimic. 

Eu am fost suficient de lipsit de minte ca să cred că mă pot duce în 
camera tronului ca să aduc tăbliţa. Experienţa mi-a demonstrat însă că omul 
nu poate face nimic fără Dumnezeu. 

De aceea, mă grăbesc acum către Domnul ca să-L rog să fie alături de 
mine, şi vă asigur că data următoare nu mă voi mai întoarce cu mâna goală. 

învăţaţi cu toţii această lecţie, căci este extrem de importantă!" 

După care Lameh s-a îndreptat către Domnul, care în tot această 
perioadă vorbise cu Enoh şi cu ceilalţi şapte mesageri, a căzut în genunchi în 
faţa Lui şi i-a spus: 

„O, Doamne şi Tată preasfânt, revarsă-Ţi graţia asupra mea, cel mai 
nerod din lume! Atunci când am încercat să ridic de unul singur tăbliţa ca să 
Ţi-o aduc, aşa cum mi-ai cerut, mi-am dovedit întru totul prostia. Văzând că 
nu o pot mişca cu nici un preţ, am înţeles că fără Tine, omul nu poate face 
nimic - mai ales atunci când eşti direct implicat -; în schimb, alături de Tine 
şi prin Tine el poate face orice, o, Tată preasfânt! 

De aceea, m-am întors acum la Tine fără să-mi fi atins scopul şi Te 
implor din inimă să vii cu mine în sala tronului şi să mă ajuţi să ridic tăbliţa. 

In caz contrar, ea nu va putea fi mutată niciodată în Templu". 

Auzind aceste cuvinte, Domnul s-a aplecat către Lameh, 1-a ridicat de 
jos şi i-a spus: „Aşa este, dragul Meu Lameh. Cu Mine puteţi face orice, - 
fără Mine nu puteţi face nimic! 

Cine îşi poate mări lungimea fizică fie şi numai cu lăţimea unui fir de 
păr? Cine poate spune: ,Facă-se!', pentru ca lucrurile să se petreacă pe loc 
după voia lui? 

Eu sunt singurul în faţa căruia creaţia se supune întotdeauna! 

De aceea, cel care este alături de Mine dispune de întreaga Mea putere 
- căci Eu reprezint puterea infinită -, putând realiza orice doreşte alături de 
Mine şi prin Mine. 

De aceea, vino cu Mine, căci Eu voi fi cu tine, şi vom vedea dacă 
tăbliţa va mai fi imposibil de ridicat". 

După care Lameh s-a întors în camera tronului alături de Domnul. Toţi 
cei prezenţi i-au urmat şi au asistat la ridicarea tăbliţei sacre, care a putut fi 
dusă fără probleme în sala festinului, unde Lameh a aşezat-o pe masa 
principală, iar Domnul a suflat asupra ei. 

Capitolul 107 

Discursul Domnului referitor la povara legii De ce nu va putea 
împlini niciodată omul în totalitate o lege divină? Porunca smereniei inimii 
şi a iubirii 

(20 ianuarie 1843) 

După ce Domnul a suflat asupra tăbliţei, El s-a întors către Lameh şi i- 
a spus: 

„Ascultă-Mă, Lameh; la fel şi voi, toţi ceilalţi copii ai lui Cain! 
Lameh, tu Mi-ai cerut noi legi, dar Eu am preferat să nu vi le dau, ca să nu 
arunca asupra voastră povara judecăţii! 

Cred că te-ai convins personal cât de grea este povara unei legi 
născute din Mine atunci când ai încercat să ridici fără ajutorul Meu tăbliţa cea 
sfântă. 

Eu însumi am fost cel care ţi-a spus să ridici tăbliţa. Tu ai fost de 
acord şi ai încercat să îmi respecţi voinţa, dar nu ai reuşit. 

De ce nu ai putut aduce tăbliţa? 

Pentru că a fost prea grea pentru tine - îmi răspunzi. 

La fel s-ar petrece lucrurile şi cu legile Mele. S-ar găsi mulţi oameni 
cinstiţi care ar încerca să le respecte, dar numai dacă nu s-ar confrunta cu 
încercări prea mari. 

Ce s-ar întâmpla cu ei dacă ar trebui să facă faţă acestor încercări, iar 
Eu nu M-aş mai afla într-o formă vizibilă alături de ei - la fel ca acum? Ce se 
va întâmpla cu descendenţii voştri, când credinţa în Mine, şi implicit iubirea 
faţă de Mine, se vor pierde, astfel încât nimeni nu va mai putea veni la Mine 
să-Mi spună, aşa cum ai făcut tu: , Doamne, îmi dau seama că fără Tine omul 
nu poate face nimic; de aceea, vino şi ajută-mă să ridic această povară prea 
grea pentru mine'? 

Am vrut să-ţi demonstrez astfel că omul nu va putea îndeplini 
niciodată în totalitate o poruncă divină, iar cel care va spune vreodată: 
, Doamne, ţi-am îndeplinit porunca până la capăt!' nu va fi altceva decât un 
mare mincinos şi un făcător de rele. 

Căci nimeni nu poate respecta în totalitate o lege divină, decât numai 
Dumnezeu! De ce? 

Tocmai pentru că legea este divină, fiind născută din Dumnezeu, 
motiv pentru care conţine limitări infinite! 

Atunci când omul face tot ce îi stă în puteri pentru a-Mi respecta 
voinţa revelată lui, dar nu reuşeşte, el trebuie să se smerească în inima lui şi 
să-şi spună: 

,0, Doamne şi Tată preasfânt, ai milă de mine, slujitorul Tău leneş şi 
nefolositor! 

Am încercat să trec lemnul legii prin rindeaua voinţei mele, dar 
lemnul a rămas neatins!' 

Ori de câte ori acţionează la unison cu voinţa Mea, omul trebuie să 
încerce tot ce îi stă în puteri, ca şi cum ar acţiona din propria lui voinţă, fără 
să-şi piardă însă nici o clipă credinţa în ajutorul Meu. După ce a realizat 
acţiunea, la unison cu voinţa Mea, el trebuie să-şi amintească însă pe loc că 
nu el a fost cel care a realizat-o, ci Eu însumi am fost cel care a acţionat prin 
el! 

Cel care va respecta acest mod de viaţă va fi acceptat de Mine, 
datorită smereniei sale. 

Cel care îşi asumă însă întregul credit pentru acţiunile sale va fi 
chemat cândva să dea socoteală şi va fi silit să accepte faptul că îmi este cel 
mai mare datornic, dacă nu va avea bunul simţ să se smerească din timp, 
recunoscând deschis că nu este nimic fără Mine! 

De aceea, pentru a vă proteja de povara legii Mele, imposibil de 
respectat de către voi, am preferat să nu vă dau altă poruncă decât cea a 
iubirii - care nici măcar nu este o poruncă, întrucât iubirea nu înseamnă 
altceva decât viaţa lăuntrică a omului. In acest fel, am dorit să vă ajut să nu 
luaţi numele Meu în deşert, căci acesta este chiar numele lui Dumnezeu, care 
este sfânt, sfânt, sfânt, acum i de-a pururi, convingându-vă astfel că Eu sunt 
unicul Dumnezeu şi Creatorul cerului şi al pământului, precum şi al 
nenumăratelor universuri din creaţia Mea! 

De aceea, iubiţi-Mă şi slăviţi-Mă acum şi de-a pururi, mai presus de 
orice, şi fiţi convinşi că Cel care vă spune acest lucru este Dumnezeu şi Tatăl 

vostru de o bunătate infinită. Dacă veţi respecta această poruncă simplă, veţi 
face infinit mai mult decât dacă aţi respecta cu mari eforturi zece mii de legi. 

Fie ca această tăbliţă să vă reamintească de-a pururi de Mine şi să vă 
umple inimile cu iubire, veneraţie şi credinţă în Mine, iar Eu voi rămâne 
întotdeauna în spirit alături de voi, dăruindu-vă astfel viaţa eternă! 

Iar acum, haideţi să luăm această tăbliţă şi să o ducem la destinaţia ei 
sacră, pentru mântuirea voastră eternă. Amin ". 



Capitolul 108 

Marea mulţime strânsă în afara palatului. Tulburarea lui Lameh. 
Iubirea şi răbdarea -principalele chei împotriva obstacolelor 

(21 ianuarie 1843) 



După acest discurs şi după această lecţie importantă, Lameh s-a 
înclinat adânc în faţa tăbliţei, pe care a luat-o şi a început să o ducă cu paşi 
lenţi şi oficiali; căci la fiecare pas îşi aduce aminte cine este Cel care îl 
urmează, alături de Enoh, şi care este Numele Său. 

Ajuns în faţa mari porţi a palatului, el a constatat însă că în faţa 
acesteia s-a strâns o mare mulţime de oameni. Ii era practic imposibil să iasă, 
căci cei din faţă erau împinşi de cei din spate. Ce era de făcut? 

Profund tulburat, Lameh s-a întors către Domnul şi i-a spus, plin de 
respect: 

„O, Doamne, priveşte cât de mare este tulburarea şi teama mea! Ce 
trebuie să facem? 

Forţa este inutilă în acest caz, căci mi se pare o metodă inutilă şi 
greşită. 

Să-i împingem înapoi prin puterea Ta miraculoasă mi se pare la fel de 
greşit, căci şi ei sunt oaspeţii noştri, ca să nu mai vorbim, o, Tată preasfânt, că 
sunt copilaşii Tăi! 

In sfârşit, să ieşim pe o altă poartă mi se pare la fel de nepotrivit, dat 
fiind sublimul eveniment pe care îl sărbătorim. 

Cu siguranţă că Tu cunoşti însă, o, Tată preasfânt, alte o mie de ieşiri. 
Eşti atât de bun să mi-o indici şi mie pe cea bună? 

Te implor din inimă! Facă-se voia Ta, acum şi de-a pururi. Amin ". 

Domnul i-a răspuns astfel lui Lameh: „Dragul Meu Lameh, încă nu ai 
aflat care este cheia cu ajutorul căreia orice om poate deschide marea poartă a 
vieţii eterne? 

Ascultă-Mă, această cheie este , iubirea'. De aceea, îţi propun să ne 
folosim de această cheie pentru a-i împinge înapoi pe copilaşii din faţa porţii. 
Dacă nu vom reuşi cu această cheie, mai există una, numită , răbdare'. Cu 
ajutorul ei, omul poate reuşi orice îşi propune. 

îţi propun aşadar să ne folosim de prima cheie, păstrând-o pregătită 
pentru orice eventualitate pe cea de-a doua, şi te asigur că nu vom rămâne 
blocaţi atât timp cât vom folosi aceste două chei ale vieţii". 

Auzind atâta înţelepciune, nici chiar Enoh nu s-a putut abţine să nu 
exclame: „O, sacră este învăţătura Ta şi sacru este învăţătorul care ne-o 
predă. Da, Tată preasfânt, iubirea cea pură şi sacră eşti chiar Tu!" 

Dar Domnul i-a spus lui Enoh: „Da, da, dragul Meu Enoh, aceasta este 
maniera în care trebuie să-i instruim pe aceşti copilaşi, purtându-i pe braţele 
noastre, până când vor deveni ei înşişi puternici, şi implicit bogaţi în iubire, 
graţie şi viaţă eternă. 

La fel îţi recomand şi ţie să procedezi pe munţii cei sacri, evitând 
metodele în forţă, pompa excesivă şi misterul. Păşeşte printre oameni cu 
modestie şi plin de iubire, la fel ca Mine, şi toate inimile îşi vor găsi alinarea 
şi pacea în tine, la fel cum îşi vor găsi viaţa eternă în Mine!" 

în acest moment, Lameh s-a îndreptat către cei din faţa porţii şi le-a 
spus: „Fraţilor, ar fi suficient dacă aţi face o cărare printre voi, astfel încât să 
putem trece măcar unul câte unul. Nu folosiţi însă forţa împotriva vecinilor 
voştri. 

Noi suntem înarmaţi cu suficientă răbdare, aşteptând să vă aranjaţi în 
ordinea dorită". 

Cei din faţă au transmis cuvintele lui Lameh celor din spatele lor, care 
le-au transmis mai departe, până când toată lumea a aflat despre ce este 
vorba. 

Şi astfel, în mai puţin de un sfert de oră, marea poartă a fost eliberată, 
iar alaiul a avut suficient spaţiu pentru a putea trece nestingherit mai departe. 

Domnul 1-a tras de-o parte pe Lameh şi 1-a întrebat discret: „Ei, 
Lameh, ce spui de cele două chei pe care ţi le-am revelat?" 

Copleşit de această dovadă de simpatie din parte Domnului, Lameh a 
izbucnit în lacrimi şi i-a răspuns: „O, Tată preasfânt! M-am convins definitiv 
că Tu eşti numai bunătate şi iubire! De aceea, Te iubesc acum mai presus de 
orice!" 

Domnul: „Atunci, să mergem mai departe. Amin ". 



Capitolul 109 

Lameh se simte din nou tulburat din cauza mulţimii. Fericirea şi 
beatitudinea - destinul omului 

(23 ianuarie 1843) 



în timp ce sublimul alai avansa pe străzile oraşului, în jurul şi în faţa 
lor s-au strâns oameni de pretutindeni. 

Lameh şi-a amintit pe loc cuvintele Domnului, care îi spusese: 
„Nimeni nu trebuie să păşească în faţa ta!", drept pentru care s-a simţit foarte 

tulburat. Nedorind să tulbure însă ordinea impusă, el nu a îndrăznit să se 
întoarcă pentru a-L întreba pe Domnul ce trebuie să facă. 

Când a ajuns însă în faţa unei mari intersecţii, el a constatat că drumul 
îi era din nou blocat de mulţime. 

Nemaiştiind cum să procedeze, el a rămas pe loc, profund emoţionat. 

Deşi vedea perfect ce se petrece în inima lui Lameh, Domnul a 
acţionat ca şi cum nu ar fi observat tulburarea acestuia. 

Văzând că nu mai înaintează deloc, Domnul 1-a întrebat: „Lameh! De 
ce te-ai oprit? 

Văd că mai avem încă o jumătate din drum de parcurs, iar timpul Meu 
este aproape! 

De aceea, ar trebui să te grăbeşti, nu să te opreşti". 

Abia acum şi-a luat Lameh inima în dinţi şi i-a spus Domnului: „O, 
Tată preasfânt şi preaplin de iubire, mi-am adus aminte că mi-ai spus că 
nimeni nu ar trebui să păşească în faţa mea. Dar priveşte, în faţa noastră sunt 
mii de oameni!" 

Domnul i-a răspuns: „Văd şi Eu acest lucru, dragul Meu Lameh! Dar 
oare i-ai anunţat pe oameni că nimeni nu trebuie să meargă în faţa noastră? 

Văd că îţi spui în sinea ta: ,Nu-mi amintesc să fi făcut acest lucru!' 

Atunci de ce dai vina pe bieţii oameni din faţă? 

In realitate, Eu nu m-am referit la această procesiune formală, ci la 
procesiunea misiunii tale de preot. 

De aceea, linişteşte-te şi continuă-ţi drumul, pentru că este firesc şi 
normal ca oamenii să păşească în văzul nostru. 

Această ordine va trebui păstrată de-a pururi de acum înainte, atât la 
nivel fizic cât şi în plan spiritual. 

De aceea, păstrează-ţi întotdeauna privirea aţintită asupra poporului 
tău şi vei fi de-a pururi un păstor vrednic al turmei Mele. Amin ". 

Acest discurs al Domnului 1-a liniştit pe Lameh, care a pornit cu 
hotărâre înainte. 

Pe măsură ce alaiul se apropia de magnificul templu, imaginea 
acestuia îl umplea de încântare pe Lameh, care aproape că a început să ţopăie 
într-un picior de fericire. 

De altfel, dacă nu s-ar fi simţit stânjenit în faţa oamenilor din faţa sa, 
ar fi făcut cu siguranţă acest lucru. 

Dar Domnul i-a spus: „Ascultă, Lameh. Copiii Mei au voie să se 
bucure după pofta inimii, în numele Meu! Aşa că poţi sări ca un ied dacă vrei, 
căci Eu îl prefer pe acela care se bucură în numele Meu decât pe acela care 
Mi se plânge de suferinţele sale. 

Eu v-am creat pentru a fi fericiţi, nu pentru tristeţe". 

Auzind aceste cuvinte, Lameh nu s-a mai înfrânat deloc şi a început să 
sară în sus de fericire. 

Văzând acest comportament, mulţi s-au minunat, dar unii dintre ei i-au 
mulţumit Domnului şi au început să sară şi ei, bucurându-se. 

Alţii însă şi-au spus: „Priviţi, regele nostru, care până nu demult era 
un ucigaş, s-a transformat într-un dansator! 

Cu siguranţă, aceasta este opera celor de pe înălţimile sacre, căci se 
spune despre ei că sunt cei mai puternici magicieni din lume, de care ascultă 
până şi pietrele!" 

Au fost însă destui şi cei care au respins această atitudine, spunându-le 
celorlalţi: „Oare nu vedeţi tăbliţa cu Numele atotputernic al lui Dumnezeu şi 
alaiul maiestuos care îl însoţeşte pe Lameh? 

Nu mai vorbiţi prostii şi adoraţi tăbliţa sfântă a lui Dumnezeu, cel 
despre care ne-a vorbit prinţul Farak, marele clarvăzător al lui Dumnezeu!" 

Dincolo de aceste incidente, alaiul a ajuns în sfârşit în faţa marii porţi 
din aur a zidului exterior al templului. 

Mura a deschis poarta, iar procesiunea şi-a continuat drumul către 
templu, dar mulţimea de oameni simpli nu a îndrăznit să treacă de prag, 
rămânând cuminte în afara zidurilor. 

Capitolul 110 

Splendoarea şi aranjamentul interior al templului Ordinea 
serviciului religios 

(25 ianuarie 1843) 



Când sublimul alai a ajuns în faţa templului, Mura a deschis şi poarta 
acestuia, iar Lameh a rămas cu gura căscată văzând splendoarea fără seamăn 
din interior. 

După ce şi-a mai revenit din uimire, el a observat că prin fiecare şir de 
ferestre în templul pătrundea o lumină colorată diferit: prin rândul de jos 
pătrundea o lumină roz, prin cel din mijloc una de culoare verde, cu o nuanţă 
gălbuie către laterală, iar prin cel de sus trecea o lumină albastră, care se 
transforma în violet către laterală. 

Lameh nu şi-a ascuns uimirea, căci fenomenul i-a trezit sincer 
curiozitatea. 

De aceea, el s-a întors către Domnul şi i-a spus: „O, Doamne, Părinte 
înţelept şi preaplin de iubire, Tată preasfânt, cu siguranţă ştii deja de ce m-am 
întors către Tine! 

Dacă este voia Ta sfântă, răspunde curiozităţii mele, pentru ca mintea 
mea să se liniştească!" 

Domnul i-a răspuns însă: „Ascultă, dragul Meu Lameh! Serviciul pe 
care Mi-1 faci la ora actuală este mai important decât orice altceva; de aceea, 
lasă culorile ferestrelor şi îndeplineşte sarcina pe care ţi-am dat-o. 

După ce vei termina, poţi să îl întrebi pe Mura, iar el îţi va explica ce 
se întâmplă cu luminile colorate. 

Iată, în faţa ta se află altarul. Aşează-te în partea lui dreaptă şi aşteaptă 
până când îl voi binecuvânta cu mâna Mea. 

Apoi aşează tăbliţa pe altar, iar Eu voi chema doi heruvimi, care se 
vor aşeza pe cele două părţi laterale ale altarului, unde vor rămâne pentru 
totdeauna, păzind această tăbliţă sacră. 

Voi sufla apoi asupra Numelui, iar deasupra lui va apărea un nor 
luminos, semn că Eu, unicul Dumnezeu viu şi atotputernic şi Domnul cerului 
şi al pământului, am aranjat astfel lucrurile încât voi să fiţi mântuiţi de 
pierzania eternă. 

Orice om care se va apropia de acest templu cu inima pură şi plină de 
iubire va fi întărit prin graţia Mea. 

Cel care se va apropia însă de templu cu inima impură şi plină de 
egoism va arde în foc. Asupra lui, de pe acoperişul templului vor cădea 
flăcări care îl vor consuma în întregime. 

Nimeni nu va putea intra în templu decât numai tu, preotul numit de 
Mine pentru ţinuturile de jos, precum şi cei de pe înălţimi. După moartea ta, 
îţi va urma fiul tău cel mare, cu condiţia să-1 fi binecuvântat înainte - în 
numele Meu - ca mare preot în locul tău. 

Instituţia marii preoţii va rămâne astfel de-a pururi în linia ta 
genealogică. 

Orice alt om care ar îndrăzni să pătrundă în interiorul templului va fi 
ucis pe loc de cei doi heruvimi. 

In mod similar, nici o femeie nu ar trebui să îndrăznească să pătrundă 
în interiorul templului, dacă va dori să-şi păstreze viaţa. In cazul lor, 
interdicţia este valabilă inclusiv pentru femeile din munţii sacri, şi cu atât mai 
mult pentru cele din ţinuturile de jos! 

Tu însuţi nu vei avea dreptul să intri în templu decât de patru ori pe 
an. în acest scop, te vei pregăti mai întâi timp de şapte zile, fără să uiţi o clipă 
în ce loc vei intra şi în prezenţa Cui te vei afla. 

In caz contrar, vei păţi ceea ce ar păţi un om obişnuit care ar îndrăzni 
să intre în templu! 

Atunci când vei intra în templu, va trebui să nu închizi poarta după 
tine, pentru ca şi cei de afară să poată vedea marea Mea glorie în interiorul 
locului sfânt, de la distanţa cuvenită, desigur. 

Cu fiecare ocazie de Sabat vă veţi strânge în curtea interioară şi îmi 
vei aduce mulţumiri, oferindu-mi ca sacrificiu iubirea voastră. Nici un alt 
sacrificiu nu va fi permis. 

Căci adevăratul vostru sacrificiu este cel al lui Cain, iar Eu nu doresc 
să-1 primesc, privind exclusiv în inimile voastre. 

Nici un bărbat nu va avea însă dreptul să pătrundă în curtea interioară 
cu capul acoperit, şi nici o femeie cu faţa dezvăluită. 

Atât timp cât veţi respecta ordinea indicată de Mine, graţia Mea va 
rămâne cu voi, într-o manieră vizibilă. 

Dacă veţi încălca însă din nou ordinea Mea, tăbliţa vă va fi luată, fiind 
înlocuită de un foc devastator, care va ţâşni din altar. 

Copiii din munţii sacri vor coborî atunci din nou şi vă vor nimici cu 
suliţe aprinse. 

Ascultă, aceasta este voinţa Mea! 

Iar acum voi binecuvânta altarul, iar tu vei aşeza tăbliţa pe el. să 
trecem la faptei Amin ". 



Capitolul 111 

Neliniştea şi tristeţea lui Lameh în faţa altarului. Explicaţiile 
Domnului referitoare la ordinea din templu îl liniştesc pe Lameh. 
Binecuvântarea altarului 

(26 ianuarie 1843) 



După acest discurs, Lameh s-a aşezat imediat în partea dreaptă a 
altarului, ţinând tăbliţa în mâini. Faţa lui arăta însă o stare de teamă, iar inima 
lui era plină de nelinişte. 

Văzând acest lucru, Domnul a întrerupt procedura de binecuvântare a 
altarului şi i-a spus: 

„Lameh, ce anume te supără? Văd după faţa ta şi din comportamentul 
tău că inima ta este tulburată de ceva. 

Oare ordinea pe care ţi-am indicat-o este cea care te face să tremuri, 
deşi nu ţi-am indicat altceva decât ce anume trebuie făcut pentru ca 
sanctuarul Meu să fie păstrat într-o stare de puritate deplină, pentru ca nici un 
om nepregătit sufleteşte să nu se poată apropia de el? 

Vorbeşte, iar Eu îmi voi arăta graţia în faţa ta". 

Lameh i-a răspuns Domnului: „O, Doamne Dumnezeul meu! Ce mai 
poate rosti viermele neputincios din ţărână odată ce Tu ţi-ai exprimat voia Ta 
sfântă? 

Din câte am înţeles, porunca Ta sună în esenţă astfel: , Omule, fiinţă 
creată de Mine, trăieşte neabătut după ordinea pe care ţi-am impus-o; în caz 
contrar, Eu, Dumnezeul şi Creatorul tău, te voi distruge pe loc şi de-a pururi! ' 

Iniţial, credeam că odată cu acest sanctuar se va revărsa asupra noastră 
- a bieţilor viermi din ţinuturile de jos - o mare graţie din partea Ta. Cum 
vom putea suporta însă noi voinţa Ta inexorabilă? 

Nu cred că ne aşteaptă altceva decât moartea, pierzania, tortura şi 
judecata cea mai teribilă! 

Vai, nu aş cunoaşte natura umană dacă nu aş şti cât de uşor se poate ea 
rătăci! Dacă un om slab este predispus la o asemenea rătăcire, ce se va 
întâmpla cu el în preajma acestui sanctuar al Tău? 

De ce mi se permite numai mie să intru în templu, deşi am fost 
întotdeauna cel mai mare păcătos în faţa Ta, în timp ce altora - de o mie de 
ori mai puri decât mine - li se interzice această intrare sub pedeapsa cu 
moartea? 

Mi se pare firesc ca numai cei cu inima perfect pură să se poată 
apropia de templu, dar ce om are o inimă perfect pură în faţa sfinţeniei Tale 
infinite? 

Pe scurt, eu cred că orice om care ar îndrăzni să se apropie de acest 
templu va fi condamnat la moarte! 

O, tăbliţă sublimă şi sfântă, te-am purtat plin de bucurie până aici, dar 
întoarcerea acasă va fi tristă şi dureroasă, căci nu ne-ai fost dată ca o 
binecuvântare, ci ca o judecată teribilă! 

O, Doamne, chiar dacă ai planificat astfel distrugerea noastră eternă, 
facă-se voia Ta sfântă, acum şi de-a pururi. Amin ". 

Auzind cuvintele lui Lameh, Domnul 1-a privit plin de compasiune şi 
i-a spus: „Of, Lameh, biet fiu al suferinţei şi întunericului, de ce te lamentezi 
inutil? 

Ascultă, crezi că dacă Mi-ar fi făcut plăcere să-Mi ucid propriii copii, 
aş mai fi venit la voi într-o formă vizibilă? 

Un simplu gând al Meu ar fi fost suficient pentru ca întreaga creaţie să 
dispară instantaneu, ca şi cum nu ar fi existat niciodată! 

Unicul scop al venirii Mele printre voi, cei orbi din punct de vedere 
spiritual, a fost acela de a vă aduce din nou viaţa, de a-Mi revărsa graţia şi 
compasiunea asupra voastră, instituind această şcoală pe băncile căreia să 
puteţi învăţa din nou ce înseamnă viaţa pe care aţi pierdut-o. 

De ce ţi se pare o judecată faptul că această şcoală trebuie menţinută 
într-o stare pură, astfel încât să-şi poată îndeplini rolul ei de canal prin care să 
poată trece puterea Mea, conducându-vă astfel către mântuire? In cazul în 
care canalul ar fi umplut rapid cu impurităţi, trecerea puterii Mele prin el ar 
slăbi în mod firesc. 

Ce au ceilalţi de pierdut dacă Eu îi permit numai marelui preot să intre 
în templu? 

Ţi-am spus: orice om care se apropie de Mine prin iubirea sa înseamnă 
pentru Mine mai mult decât o mie de asemenea temple. 

Orice om care Mă iubeşte se află deja în altarul celui mai sfânt dintre 
temple: inima sa spirituală, este evident că dacă un asemenea om ar intra în 
acest templu alături de tine nu va fi ucis de heruvimi. 

Căci cel care Mă iubeşte se află deasupra acestei ordini, putând intra 
nu doar de patru ori pe an în acest templu, ci oricând doreşte. 

Nu cred că-Mi poţi cere să vă dăruiesc un templu în care să 
sălăşluiască graţia Mea numai pentru a-1 transforma apoi într-o cocină de 
porci! 

De aceea, respectaţi ordinea impusă de Mine şi fiţi convinşi că ea nu 
v-a fost dată ca o pedeapsă, ci ca o graţie. 

Căci Eu sunt Tatăl vostru, nu un criminal! 

Iar acum, voi binecuvânta acest altar! Amin ". 



Capitolul 112 

Apariţia celor doi heruvimi lângă altar şi a norului luminos 
deasupra acestuia, uimirea lui Enoh în faţa sublimei ordini instituite de 
Domnul în ţinuturile de jos şi explicaţiile Domnului Domnul redevine 
invizibil 

(27 ianuarie 1843) 



După ce Domnul a binecuvântat altarul, Lameh a aşezat tăbliţa, iar 
Domnul a atins-o cu mâna Sa. 

Instantaneu, şi-au făcut apariţia doi heruvimi cu o înfăţişare cât se 
poate de serioasă, aşezându-se de o parte şi de alta a altarului pe nişte nori 
luminoşi. Şi toată lumea a putut să-i vadă. 

In continuare, Domnul a suflat asupra tăbliţei, iar deasupra acesteia a 
apărut un nor splendid, prelungindu-se ca o coloană până în tavanul auriu al 
templului. 

Văzând sublimul spectacol, cei de faţă s-au înspăimântat. Chiar şi 
Enoh a contemplat incredibilul spectacol cu o mare reverenţă, spunând în 
sinea sa: 

„O, Tată preasfânt şi preaplin de iubire, cât de infinit de mare este 
bunătatea Ta! In munţii cei sacri nu Ţi-ai dorit un altar şi cu greu ai acceptat 
să îţi construim un asemenea altar sacrificial, nedorind să ne laşi nouă, 
copiilor din munţi, nici un semn al prezenţei Tale vizibile printre noi, cu 
excepţia grotei restaurate a lui Adam şi a modestei colibe a Puristei. 

Dar aici ai înălţat un monument de o asemenea splendoare încât până 
şi soarele, luna şi stelele îl vor contempla cu respect, iar copiii din munţi vor 
privi cu invidie către ţinuturile de jos, atât de binecuvântate acum. 

O, Tată preasfânt şi preaplin de iubire, ciudate sunt lucrurile făcute de 
Tine, căci nimeni nu le poate pătrunde. Eu ştiu însă că tot ceea ce faci se 
naşte din iubirea şi compasiunea Ta infinită. De aceea, mă închin de-a pururi 
în faţa Ta, Tată adorat!" 

Domnul 1-a privit însă pe Enoh şi s-a adresat inimii sale (vorbindu-i în 
plan spiritual): „Ascultă, Enoh, ei se află Numele, dar în munţi s-a aflat însuşi 
purtătorul acestuia; aici se află un semn vizibil, dar în munţi s-a aflat Cel care 
a lăsat acest semn; aici se află lumina Mea, dar acolo s-a aflat fiinţa Mea; aici 
poate fi contemplată splendoarea semnului, dar voi v-aţi bucurat direct de 

puterea Tatălui; toată această splendoare derivă din pietrele preţioase şi din 
aurul pământului, în timp ce în munţi splendoarea derivă din iubirea şi 
blândeţea vie a Tatălui! 

Spune -Mi, Enoh, cine ţi se pare mai privilegiat?" 

Emoţionat până la lacrimi, Enoh a răspuns: „O, Tată preasfânt şi 
preaplin de iubire! Inima mea tace, copleşită de iubirea infinită pe care o 
simte pentru Tine. Nu mai pot spune decât un singur lucru: cât de bun eşti Tu, 
Tată!" 

După care Domnul s-a adresat lui Enoh cu voce tare, ca să fie auzit de 
toţi: „Enoh, unicul Meu mare preot în această perioadă, când cerul şi 
pământul au fuzionat, devenind una, şi când între îngerii cerului şi voi, copiii 
Mei, s-a creat o stare de fraternitate, adevăr îţi spun: de acum înainte, las 
această turmă în grija ta! 

Ori de câte ori vei constata că oamenii au nevoie de tine, lasă totul şi 
vino aici, ca să restabileşti ordinea, în numele Meu. 

Lui Sehel, cel din munţi, spune-i să vină la Mine, căci am nevoie de 
el. Spune-i de asemenea să îşi ia o spadă lungă şi astfel, împodobit cu ea, să 
se plimbe precum un prinţ suprem al tuturor îngerilor din cer, gata oricând să 
o pornească la luptă. 

Să faci fără greş acest lucru, căci timpul lui Sehel este măsurat, la fel 
ca al Meu". 

După care Domnul s-a întors către Lameh şi i-a spus: „Iată, Lameh, 
totul este aranjat. Rămâneţi în această ordine, pe care ţi-am explicat-o în 
detaliu, şi veţi rămâne integraţi în marea ordine a cerurilor, iar tu şi poporul 
tău veţi prospera pe pământ! 

Orice om care Mă va iubi mai presus de orice şi care, din această 
iubire pentru Mine, va fi dispus să renunţe la cele lumeşti, se va bucura de 
viaţa eternă şi nu va putea vedea, simţi sau gusta moartea. 

In acest loc sfânt vei putea afla voinţa Mea, cu condiţia să-Mi sacrifici 
mai întâi inima ta prin rugăciune. 

Ori de câte ori Enoh va veni la tine, sau dacă te vei duce tu la el, 
ascultă-1, căci sfaturile lui vor fi importante pentru tine şi pentru poporul tău. 

Lăsaţi-vă cu toţii ghidaţi de Enoh, căci Eu vă voi vorbi prin gura lui. 

Iar acum, primiţi cu toţii binecuvântarea Mea părintească! Iubirea Mea 
să vă însoţească de-a pururi! Amin ". 

După care Domnul s-a făcut din nou invizibil, şi toată lumea a 
suspinat şi a plâns. 



Capitolul 113 

Discursul lui Enoh referitor la inutilitatea credinţei şi iubirii faţă de 
Dumnezeu, atunci când acestea devin obligatorii prin prezenţa vizibilă a 
Domnului Natura umilinţei 

(28 ianuarie 1843) 

Când cei prezenţi şi-au mai revenit din tristeţea care i-a apucat, Enoh 
s-a ridicat şi, îndreptându-se către Lameh, a spus: 

„Ascultă, frate Lameh, şi la fel ascultaţi-mă şi voi! L-aţi văzut cu ochii 
voştri în acţiune pe Domnul, Tată preasfânt şi preaplin de iubire, şi aţi putut 
auzi vocea Sa divină, atotputernică şi sfântă. Aţi fost cu toţii de acord în 
inima voastră că: ,Intr- adevăr, nici un om nu ar putea vorbi la fel ca Acesta! ' 

Aţi asistat la miracole pe care nici un om nu le-ar putea săvârşi de 
unul singur, decât numai dacă Domnul, pe care L-aţi văzut şi pe care L-aţi 
ascultat, le săvârşeşte prin el. 

Acum sunteţi convinşi dincolo de orice îndoială că El este Domnul, 
dar această credinţă şi această iubire a voastră pentru El nu înseamnă nimic, 
căci aţi fost siliţi să credeţi şi să-L iubiţi, datorită prezenţei Sale vizibile şi 
atotputernice, care v-a atras către El. 

Se pune aşadar problema ce aveţi de făcut pentru ca această credinţă şi 
această iubire a voastră pentru El să devină cu adevărat folositoare! 

Dragii mei fraţi, problema este importantă şi trebuie să-i dau un 
răspuns. 

Vă întrebaţi acum în inimile voastre: ,De ce spune că iubirea şi 
credinţa noastră nu înseamnă nimic? Oare nu ne-au ajutat ele deja, infinit de 
mult, până acum, şi nu ne vor ajuta de-a pururi?' 

Aveţi dreptate să vă spuneţi aşa ceva, dragii mei fraţi, dar eu vorbesc 
despre cu totul altceva. Tot ceea ce face Domnul este în beneficiul copiilor 
Săi, în măsura în care aceştia ştiu cum să profite de graţia revărsată asupra 
lor. Pe de altă parte, dacă ei o folosesc în mod greşit, ea le poate dăuna 
considerabil. 

Cine poate spune că nu este în beneficiul nostru faptul că Domnul ne-a 
creat şi ne-a dăruit o existenţă liberă, independentă, creând pentru noi un 
pământ glorios care ne poartă în spinare şi care ne asigură tot ce avem 
nevoie? 

Totuşi, nimeni nu poate contesta faptul că această graţie devine cu 
adevărat folositoare numai dacă o folosim aşa cum se cuvine, în acord cu 
voinţa şi cu iubirea divină! 

Dacă nu o folosim ca atare, ea se transformă rapid într-o judecată, care 
constă mai întâi în moartea spiritului nostru, urmată curând, dacă nu facem 
nimic pentru a schimba lucrurile, în adevărata moarte, cea eternă. 

Ascltaţi-mă: aşa cum Domnul v-a creat cândva, dăruindu-vă o viaţă 
independentă şi liberă şi revărsând asupra voastră energia vie născută din El, 
la fel, EL v-a recreat acum, apropiindu-vă de El prin iubire şi credinţă. 

Această iubire şi această credinţă nu vă aparţin însă deocamdată, şi 
deci nu sunt încă sinonime cu viaţa, căci ele reprezintă mai degrabă o 
judecată, de vreme ce sunteţi obligaţi să-L iubiţi şi să credeţi în El. 

Ce puteţi face pentru a scăpa de povara acestei judecăţi? 

Există o singură soluţie la această întrebare, iar aceasta este adevărata 
smerenie a inimii! In ce constă această smerenie? 

Ea constă în a vă considera nevrednici de această graţie care s-a 
revărsat din abundenţă asupra voastră, considerându-vă ultimii dintre oameni 
şi învăţându-vă semenii să II recunoască pe Dumnezeu ca unic Domn şi 
Părinte al lor. mai mult decât atât, după ce aţi lucrat toată ziua în numele 
Domnului, la sfârşitul ei va trebui să vă spuneţi în inimile voastre, plini de 
iubire faţă de El: 

,0, Doamne şi Tată, priveşte cu indulgenţă în jos către noi, slujitorii 
Tăi leneşi şi indolenţi, şi acceptă munca noastră ca şi cum ar însemna ceva în 
ochii Tăi, căci noi ştim foarte bine că tot ce a fost bun în munca noastră a fost 
făcut de Tine, în timp ce noi nu am făcut decât să îţi punem în pericol 
lucrarea cu mâinile noastre neîndemânatice. De aceea, acceptă voinţa noastră 
în locul lucrării în sine, căci ne abandonăm întru totul în mâinile Tale! Facă- 
se voia Ta, acum şi de-a pururi! ' 

Iată deci care este singura atitudine mentală în care această credinţă şi 
această iubire faţă de Dumnezeu vă pot fi de folos! 

Iar acum, promiteţi-i cu toţii Domnul, în inimile voastre, că veţi 
acţiona în acest fel. Abia atunci va căpăta spiritul vostru viaţă, iar copiii şi 
nepoţii voştri se vor putea împărtăşi, la fel ca voi, din această binecuvântare 
primită pentru eternitate de la Domnul! Amin ". 



Capitolul 114 

Discursul lui Enoh adresat lui Lameh, referitor la activitatea sa ca 
preot al templului Regulile de examinare a vizitatorilor în curtea 
interioară a templului 

(30 ianuarie 1843) 

După acest discurs adresat tuturor, Enoh s-a întors către Lameh şi i s-a 
adresat personal: 

„Acum, frate Lameh, ascultă ce am a-ţi spune personal; căci aceasta 
este voinţa Domnului în ceea ce te priveşte: 

Vei închide acum templul pentru o perioadă de 91 de zile. în cea de-a 
91-a zi, începând de mâine, vei deschide din nou templul, la prima oră a 
dimineţii, dar nu vei intra în el până seara. Odată intrat, vei rămâne în 
interiorul templului timp de o rotaţie a umbrei în jurul cadranului solar. 

Aflat în templu, în faţa lui Dumnezeu, nu trebuie să-ţi foloseşti nici 
limba, nici mâinile, ci trebuie să aştepţi în linişte ca Spiritul lui Dumnezeu să 
coboare asupra ta. In acest scop, te vei reculege în inima ta, plin de iubire şi 
de smerenie. 

Nu trebuie cu nici un chip să îţi spui în inima ta, şi încă şi mai puţin 
verbal: , Doamne, Dumnezeule atotputernic, Spirit suprem al puterii eterne, 
vino la mine şi anunţă-mă cu gura Ta care este voinţa ta sfântă!' 

Ci dimpotrivă, trebuie să-ţi spui în sinea ta, cu o sinceritate maximă: 
,0, Doamne, Dumnezeu unic al cerului şi al pământului, iată-mă, biet păcătos 
nevrednic în faţa Ta! Ştiu că nu merit să priveşti în jos către mine, în acest loc 
sacru al Tău. 

Dar Tu însuţi m-ai chemat aici. de aceea, facă-se voia Ta prin mine, 
acum şi de-a pururi. 

O, Doamne, ne-ai învăţat personal să Te iubim ca pe un Părinte şi să 
Te privim ca unicul nostru Tată. De aceea, Te implor: 

O, Tată preasfânt şi preaplin de iubire, revarsă-ţi graţia infinită asupra 
mea, sărman păcătos, şi iartă-mă pentru că îndrăznesc să Te iubesc cu inima 
mea impură, numindu-Te tată, deşi am păcătuit în faţa Ta! ' 

Aceasta este şi va rămâne de-a pururi, iubitul meu frate Lameh, unica 
ta sarcină în interiorul templului. 

După ce te-ai rugat astfel, cu mare simţire interioară, nu mai trebuie să 
faci altceva decât să aştepţi în linişte manifestarea voinţei Domnului. 

Dacă aceasta se manifestă, fii foarte atent la ea, noteaz-o pe tăbliţe, iar 
apoi anunţ-o poporului. 

Dacă nu se manifestă, slăveşte-L pe Dumnezeu în inima ta, apoi 
părăseşte templul plin de respect şi închide-1 din nou timp de 91 de zile. 

In ceea ce priveşte curtea interioară, aceasta trebuie să fie întotdeauna 
deschisă în dimineaţa oricărei zile de Sabat, fiind lăsată astfel până a doua zi 
dimineaţă, astfel încât cei veniţi de departe să se poată bucura şi ei de această 
sărbătoare în acest loc sfânt. 

La poarta cea mare a zidului exterior trebuie să plasezi doi paznici, 
care îi vor examina pe vizitatori, avertizându-i. 

Căci ai auzit cu urechile tale, direct de la Domnul, ce îi aşteaptă pe 
vizitatorii nevrednici să intre în curtea templului. 

Examinarea nu trebuie să fie exterioară, ci trebuie să vizeze 
întotdeauna inima celui care doreşte să intre. In acest scop, paznicii trebuie să 
aibă inima cea mai pură, după tine, ascultând numai de iubirea şi de smerenia 
din inimile lor. 

Acestea sunt instrucţiunile pe care am dorit să ţi le transmit. Iar acum, 
îţi propun să părăsim acest loc sacru, să încuiem templul şi să ne sfătuim în 
curtea interioară, căci mai avem multe de discutat. In final, ne vom întoarce 
acasă la tine. 

Iar acum, să trecem la treabă, în numele Domnului! Amin ". 



Capitolul 115 

Uimirea lui Lameh în faţa splendorii templului. Incapacitatea lui de 
a înţelege corespondenţa spirituală a structurii templului. Enoh vorbeşte 
despre necesitatea ca marele preot al templului să fie învăţat direct de 
Dumnezeu 

(31 ianuarie 1843) 



200 



După discursul lui Enoh, toţi cei prezenţi s-au închinat în faţa lui 
Dumnezeu, slăvindu-L în inimile lor, după care au părăsit templul, pe care 
Lameh 1-a încuiat. 

Abia acum a început el să privească cu mai multă atenţie structura 
clădirii, minunându-se şi slăvindu-L pe Dumnezeu pentru că i-a permis 
omului să construiască şi să contemple ceva atât de inspirat şi de sublim. 

Enoh 1-a luat atunci de braţ şi 1-a întrebat: „Iubitul meu frate Lameh, 
văd că eşti extrem de impresionat de frumuseţea incredibilă a templului, dar 
mă întreb dacă înţelegi semnificaţia structurii sale. 

Văd că îmi răspunzi în sinea ta: ,Nu, frate, cum aş putea să o înţeleg?' 

Bine, îţi voi răspunde eu, mă bucur că eşti deschis şi sincer. 

îţi voi spune eu: dacă vei privi cu mai multă atenţie clădirea templului, 
vei înţelege în inima ta ceea ce stă scris cu litere de aur în această formă 
exterioară: 

,Tu, mare preot al sanctuarului lui Dumnezeu, trebuie să recunoşti în 
spiritul adevărului lucrarea Domnului. In caz contrar, nu eşti altceva decât 
blasfemiator orb în acest loc. 

Vai ţie dacă vei îndrăzni să îţi înveţi fraţii ceva ce nu înţelegi tu însuţi. 
Căci iată care este voinţa Domnului: 

, într-un asemenea caz, îi voi pedepsi deopotrivă pe învăţător şi pe 
discipol, şi nu voi privi nici către primul, nici către cel din urmă!' - Lameh, 
înţelegi ce ţi-am spus? 

Ascultă, oricine doreşte să vorbească despre Dumnezeu şi despre 
lucrările Sale, instruindu-şi fraţii în privinţa acestui subiect sacru, trebuie să 
primească această învăţătură direct de la Dumnezeu. 

De ce? - Simplu: pentru că nimeni nu îl cunoaşte pe Dumnezeu şi 
lucrările Sale decât numai Dumnezeu! 

Ştiu că toate acestea ţi se par deocamdată extrem de ciudate, căci tu nu 
ştii încă felul în care Dumnezeu îi atrage pe oameni către El, învăţându-i. 

Dar îţi spun: chiar astăzi, înainte de apusul soarelui, vei afla primele 
elemente ale acestei ştiinţe, în care te vei perfecţiona mai târziu, până când 
vei deveni un cunoscător perfect în dumnezeire!" 

Auzind aceste cuvinte, Lameh s-a cam speriat şi 1-a întrebat pe Enoh: 
„Frate Enoh, ce spui tu acolo? Inima mea este incapabilă să te înţeleagă! 

Te implor, explică-mi pe larg despre ce este vorba, căci altfel 
discursul tău nu îmi este de nici un folos! 

Mai înainte spuneai: ,Vai învăţătorului care încearcă să îşi înveţe 
fratele ceva ce nu înţelege el însuşi!' 

Ce să înţeleg eu din asemenea vorbe, care îmi sunt mai străine decât 
sfârşitul lumii, în măsura în care acesta există?" 

Enoh a luat din nou cuvântul şi i-a spus lui Lameh: „Frate Lameh, nu 
te nelinişti degeaba. Spune-mi, dacă elevul ar şti dinainte ce are profesorul să- 
i spună, la ce ar mai folosi acesta din urmă? 

Tocmai aceasta este marea diferenţă între elev şi profesor: nici un elev 
nu este de la bun început la fel de perfect ca şi profesorul său. 

Când ajunge la fel de învăţat ca şi acesta, el devine la rândul lui 
perfect, iar între el şi profesorul său nu mai există nici o diferenţă. 

Ascultă! Domnul m-a trimis din munţi ca să fiu primul tău profesor; 
de aceea, trebuie să mă asculţi. 

Cât de stupid ar fi însă un profesor care s-ar grăbi să-i dea elevului său 
explicaţii aprofundate şi o analiză plenară a subiectului, înainte de a-i 
prezenta subiectul însuşi? 

De aceea, eu am început prin a-ţi da subiectul asupra căruia vom 
discuta mai departe, conform ordinii divine. In această privinţă, m-am dovedit 
un învăţător adevărat, în acord cu voinţa lui Dumnezeu. 

Aşadar, nu te lăsa tulburat înainte de vreme. De vreme ce ţi-am dat 
subiectul, vor urma cu siguranţă şi explicaţiile. 

Dar nimic nu se poate face fără timp şi răbdare. 

Acasă la tine vei afla multe alte lucruri. Dar mai întâi trebuie să 
ajungem acolo. Amin ". 



Capitolul 116 

Alaiul se întoarce în oraş. Tumultul. Sfatul bun al lui Enoh şi 
explicaţia raţională a lui Lameh adresată poporului 

(1 februarie 1843) 

După aceste cuvinte ale lui Enoh, toţi cei de faţă - respectiv Lameh, 
Thubalkain, Mura, Curai, cei şapte mesageri şi Enoh - au părăsit curtea 
interioară a templului şi au pornit către oraş. 

Tocmai când se puneau însă în mişcare, părăsind Grădina lui 
Dumnezeu (după cum avea să fie numit mai târziu templul), cei 12 au fost 
opriţi însă de mulţime! 

Neştiind ce s-a întâmplat în incinta templului şi văzând că tânărul cel 
glorios lipseşte, oamenii l-au suspectat pe Lameh că 1-a închis pe acesta în 
templu, cu scopul de a-1 înfometa şi de a-1 lăsa să moară. 

Văzând că oamenii devin din ce în ce mai violenţi, ameninţându-1 în 
cuvinte de genul: „Lameh, bătrân tâlhar însetat de sânge, tiran ticălos, dă-ni-1 
înapoi pe tânărul cel nobil, căci altfel te vom sfârteca în bucăţi!", el s-a 
speriat atât de tare încât i-a strigat lui Enoh: 

„Enoh, mărite prieten al Domnului! Nu vezi în ce nenorocire am 
intrat? 

Oare mi-a sosit sorocul? Te implor, sfătuieşte-mă ce trebuie să fac 
pentru a scăpa de furia acestor oameni!" 

Enoh i-a răspuns: „Of, om cu credinţa mică! Oare ai şi uitat de cheile 
pe care Domnul ţi le-a lăsat pe mâini? 

Spune-le acestor nerozi să meargă împreună cu tine şi să-1 caute pe 
tânărul cel nobil în templu! Când se vor convinge că în interiorul templului 
nu se mai află nimeni, cu siguranţă se vor potoli, iar noi ne vom putea 
continua fără probleme drumul. Haide, fă cum te-am învăţat! Amin ". 

Lameh şi-a făcut din nou curaj şi s-a adresat celor mai agresivi dintre 
oameni: „Ascultaţi-mă, tânărul cel nobil nu ar permite niciodată să fie închis 
în templu, căci El este un Domn atotputernic! 

Nu am închis în acest templu decât Numele Lui sfânt. Spre regretul 
nostru, El s-a făcut invizibil de îndată ce ne-a comunicat voinţa Lui sacră, 
binecuvântând altarul şi întregul templu! 

Aşa s-au întâmplat lucrurile, iar cei doi heruvimi atotputernici care 
veghează de o parte şi de alta a altarului pe care se află tăbliţa cu Numele 
sfânt pot depune oricând mărturie, la fel ca şi marele nor luminos de deasupra 
altarului! 

Dacă nu mă credeţi, iată cheile! Luaţi-le şi căutaţi singuri, iar dacă îl 
mai găsiţi pe tânărul cel nobil, aduceţi-1 afară, ca să se răzbune pe mine în 
faţa ochilor voştri! Dacă nu îl veţi găsi însă, vă veţi convinge că ceea ce v-am 
spus este adevărat, aşa că nu îmi veţi mai putea face nimic. 

Aveţi însă grijă ca inimile voastre să fie perfect pure, - altminteri 
pedeapsa care va cădea asupra voastră va fi teribilă!" 

Auzind aceste cuvinte, rebelii s-au speriat şi nimeni nu a avut curajul 
să atingă cheile, nici contraargumente împotriva lui Lameh. 

Văzând acest lucru, Lameh i-a întrebat pe tonul cel mai serios cu 
putinţă: „Ei bine, ce mai aşteptaţi? Nu vi se pare o dovadă suficient de bună 
faptul că vă permit să căutaţi singuri în templu?" 

De data aceasta, cârcotaşii au dat înapoi, spunând: „Acum credem că 
este adevărat ce ne-ai spus. Iartă-ne curajul de a ne fi împotrivit ţie, căci acel 
tânăr glorios ne-a cucerit inimile". 

Lameh le-a răspuns: „Bine, dar vă mai spun un lucru: rămâneţi 
întotdeauna în această stare de spirit faţă de tânărul cel glorios şi vă veţi afla 
astfel pe drumul cel bun; căci acel Tânăr este Dumnezeu cel etern - este 
Dumnezeul lui Farak!" 

După această explicaţie, oamenii s-au retras, iar alaiul şi-a putut 
continua drumul până acasă la Lameh, fără să mai apară alte probleme. 



Capitolul 11 7 

Discursul lui Enoh referitor la natura hranei. Un sfat legat de 
moderaţie 



(3 februarie 1843) 

Când grupul a ajuns acasă la Lameh, acesta 1-a întrebat pe Enoh dacă 
nu ar fi timpul să servească masa. 

Enoh i-a răspuns astfel: „Frate, natura ta îţi cere acest lucru, în acord 
cu vechile tale obişnuinţe. De aceea, putem trece la masă, pentru a-ţi satisface 
astfel dorinţa. In ceea ce priveşte, nouă nu ne este foame, căci suntem încă 
perfect saturaţi cu marea iubire şi graţie pe care Domnul a revărsat-o din 
abundenţă asupra noastră în această zi. 

Ascultă: omul nu trăieşte numai cu pâine materială, ci şi cu Cuvântul 
lui Dumnezeu. 

Ori de câte ori te hrăneşti cu pâinea materială, întreabă-te: ,Cum se 
face că această pâine îmi satisface simţurile, dându-mi energia de care am 
nevoie?' 

Răspunsul va fi inevitabil acesta: , Pentru că şi pâinea materială se 
naşte tot din Cuvântul atotputernic şi viu al lui Dumnezeu'. 

Dacă până şi în această ipostază consolidată şi supusă materiei 
Cuvântul lui Dumnezeu hrăneşte, imaginează-ţi în ce măsură hrăneşte el în 
ipostaza sa vie, adică atunci când vine direct din gura lui Dumnezeu. 

Noi înşine ne-am născut din Cuvântul lui Dumnezeu; de aceea, pentru 
noi nu poate exista nimic mai hrănitor decât acest Cuvânt viu al Său. 

Altfel spus, omul nu se hrăneşte numai cu pâinea materială, ci mai 
presus de orice, cu Cuvintele venite direct din gura lui Dumnezeu. 

Asta nu înseamnă că el nu are voie să se bucure şi de hrana naturală, 
căci exact acesta este scopul pentru care a creat-o Dumnezeu. Mai mult decât 
atât, a mâncat El însuşi alături de noi atunci când s-a aflat printre noi într-o 
formă vizibilă. Important este ca ea să nu devină o obsesie sau o preocupare 
principală pentru noi. 

Iată, Lameh, aceasta a fost o nouă lecţie referitoare la natura divină a 
lucrurilor. 

Şi îţi mai spun ceva: fii întotdeauna moderat atunci când îţi potoleşti 
foamea cu ajutorul mâncării naturale, căci în ea se află o mare tentaţie. 

Poţi să mă crezi pe cuvânt: atunci când ne hrănim cu pâine şi cu 
fructele pământului, trebuie să avem mare grijă să nu slăbim spiritul nostru 
nemuritor, învăluindu-1 în acest înveliş grosier. 

Ai văzut cu siguranţă cât de stupizi devin copiii prea lacomi, care nu 
se pot abţine de la mâncare. Aceştia nu au niciodată realizări spirituale, spre 
deosebire de copiii mai moderaţi, care devin curând gânditori rafinaţi. 

Dacă acest fenomen se petrece deja în cazul copiilor, el va fi cu atât 
mai intens în cazul adulţilor pe deplin dezvoltaţi, capabili să dezvolte pasiuni 
mult mai intense, pe care copiii nu le cunosc încă. 

Adevăr îţi spun, dragul meu frate, atunci când mănânci mâncare 
naturală, fiinţa ta nu se spiritualizează, căci acumulează elemente grosiere, nu 
spirituale. Singur Cuvântul divin este spiritual, având capacitatea să 
hrănească, să aline şi să întărească spiritul în vederea vieţii eterne. 



204 



Mâncarea naturală hrăneşte corpul fizic, dar sileşte spiritul să 
postească. In schimb, de pe urma mâncării spirituale au de câştigat deopotrivă 
spiritul şi trupul: spiritul pentru că devine puternic, ascuţindu-şi la infinit 
simţurile, iar corpul pentru că devine suplu, moderat, capabil să îndure orice, 
rămânând astfel la fel de puternic ca şi spiritul, la fel ca un veşmânt fin, ţesut 
din fire subţiri, dar puternice şi foarte strâns legate între ele. 

Orice mâncare naturală conţine în ea spirite malefice. Dacă omul 
exagerează cu această alimentaţie, spiritele de acest gen se înmulţesc şi pun 
stăpânire pe sufletul lui, subminându-i esenţa spirituală, la fel cum insectele şi 
viermii (de aceeaşi esenţă malefică) subminează din interior trunchiul unui 
copac, făcându-1 să devină găunos şi distrugându-1 complet mai devreme sau 
mai târziu. 

In schimb, hrana spirituală este pentru spirit ca o ploaie căzută din cer. 
Sub influenţa ei răcoritoare, el înfloreşte în curând, concepând astfel floarea 
glorioasă şi plăcut mirositoare a vieţii eterne. 

De aceea, frate Lameh, te sfătuiesc să respecţi întotdeauna acest 
principiu şi să-ţi înveţi semenii să facă la fel! 

Dacă eşti de acord cu ceea ce ţi-am spus, putem trece acum cu toţii la 
masă, fără să uităm de moderaţie, desigur. Amin ". 



Capitolul 118 

Lameh dă dispoziţie ca săracii oraşului şi deţinuţii să fie hrăniţi 
într-un festin al iubirii. Uimirea lui Brudal, cel care serveşte la masă. 
Familia închisă a acestuia 



(4 februarie 1843) 



După acest discurs, care 1-a convins definitiv pe Lameh de importanţa 
chestiunii şi de marele adevăr pe care îl conţin cuvintele lui Enoh, el s-a dus 
în camera alăturată şi i-a comandat servitorului care se ocupa cu mesele 
regale o masă simplă şi moderată. 

Uimit de această cerere, slujitorul 1-a întrebat pe Lameh dacă a înţeles 
bine ce i-a cerut acesta. 

Lameh i-a răspuns: „De ce mă întrebi? Ştiu foarte bine ce ţi-am cerut! 

Nu mai pune întrebări inutile şi fă ce ţi-am spus. In acest fel, vei fi un 
slujitor adevărat al celui pe care Dumnezeu însuşi 1-a numit adevăratul vostru 
şef. 

Aceste cuvinte l-au uimit şi mai tare pe servitor, care şi-a spus în sinea 
lui: „Oare Lameh nu mai este rege? Ce vrea să spună atunci când afirmă că a 
fost numit adevăratul nostru şef de către Dumnezeu? Eu unul nu înţeleg 
nimic". 

Văzând că servitorul mormăie, Lameh i-a spus: , Ascultă, Brudal! Pot 
să-ţi explic pe loc ceea ce nu înţelegi. Există într-adevăr părinţio mare 
diferenţă între Lameh regele şi Lameh liderul, şi anume: 

Lameh regele te-ar fi pedepsit pe loc pentru această nesupunere, 
condamnându-te la moarte fără să ezite, în timp ce Lameh liderul numit de 
Dumnezeu vine la tine, te îmbrăţişează şi îţi spune: dragul meu Brudal, du-te 
şi fă aşa cum ţi-am spus, căci aceasta este voinţa Domnului, atotputernicul 
Dumnezeu al lui Farak. 

După ce vei pregăti mâncarea, adună-i pe săracii oraşului şi pe toţi cei 
întemniţaţi în marea sală a tronului şi dă-le de mâncare ca şi cum ar fi fraţii şi 
copiii mei. 

Trimite curieri pretutindeni în oraş şi anunţă oamenii că pot veni acasă 
la mine ca să participe la festin, aducând cu ei pe oricine doresc! La fel, toate 
închisorile vor fi deschise şi nici un deţinut nu trebuie să rămână în ele, - nici 
chiar cei mai mari duşmani ai mei, care erau hrăniţi până acum numai cu 
insecte fierte în apă. Doresc ca toţi să beneficieze de acest festin regal! 

De acum înainte nu doresc să mai fiu pentru poporul meu un rege 
nemilos şi un stăpân pe viaţa şi pe moartea sa, ci un frate înţelept care îşi 
ajută semenii să înţeleagă şi să acţioneze în conformitate cu ordinea lui 
Dumnezeu. 

Iată, dragul meu frate Brudal, aceasta este diferenţa între regele 
Lameh şi liderul spiritual Lameh! - Iar acum, grăbeşte-te să îndeplineşti ce ţi- 
a cerut fratele tău, Lameh!" 

Fericit la culme, Brudal a început să sară în sus de bucurie, spunând: 
„O, Dumnezeule atotputernic! Numai Tu ai fi putut transforma inima de fier a 
lui Lameh în inima caldă a unui frate! 

O, Doamne, o, Doamne, cât de fericit m-ai făcut! Chiar astăzi îmi voi 
vedea soţia credincioasă, cei doi fraţi şi cei şapte copii ai mei - trei băieţi şi 
patru fete -, condamnaţi cu toţii la moarte şi închişi pentru că nu au acceptat 
să îl adore pe Lameh ca pe un zeu!" 

După care s-a grăbit şi a aranjat tot ce trebuia. In mai puţin de o oră, 
toţi deţinuţii, alături de foarte mulţi săraci din oraş, au invadat sala tronului. 

Brudal i-a us imediat la treabă pe toţi servitorii din subordinea sa, 
ocupându-se personal de oaspeţi. Şi cu toţii L-au slăvit pe marele Dumnezeu 
al lui Farak, care i-a eliberat într-o manieră atât de miraculoasă, după care au 
mâncat şi s-au veselit. 

Singură familia lui Brudal nu a acceptat să mănânce şi să bea până 
când nu s-a convins personal că Lameh s-a convertit cu adevărat. Iniţial, ei au 
crezut că nu este altceva decât o simplă toană din partea capriciosului rege. 

După o vreme, Lameh a venit din nou la Brudal şi 1-a întrebat: 
„Bnidal, de ce nu ne-ai servit încă? Ascultă, slăviţii oaspeţi coborâţi din 
munţi se află în mijlocul nostru, trimişi de Dumnezeu, ce vor crede ei dacă 
vor vedea atâta indiferenţă? Haide, ai grijă să fim serviţi aşa cum se cuvine!" 

Brudal i-a prezentat însă lui Lameh pe membrii familiei sale, care 
tremurau, şi i-a spus: „O, frate Lameh, te implor, ai milă şi de aceşti sărmani, 
care nu vor să creadă în graţia revărsată asupra ta de către bunul Dumnezeu". 

Văzându-i pe sărmanii oameni, Lameh s-a simţit emoţionat până la 
lacrimi, s-a aplecat şi i-a ajutat personal pe fiecare dintre ei să se ridice, după 

care le-a spus: „Veniţi la mine! Ştiu că v-am chinuit şi că am păcătuit 
îngrozitor împotriva voastră, dar doresc să vă recompensez pentru toate 
greşelile mele. 

De aceea, urmaţi-mă în marea sală de mese şi mâncaţi alături de mine. 
De acum înainte, vom respecta întotdeauna această ordine". 

Auzind aceste cuvinte, sărmanii aproape că au leşinat de bucurie. Ei s- 
au închinat lui Dumnezeu pentru imensa graţie revărsată asupra lor, după care 
l-au urmat pe Lameh. 



Capitolul 119 

Dialogul dintre Enoh şi Lameh referitor la întârzierea mesei. Enoh 
îi explică lui Lameh corespondenţele spirituale ale templului şi ale 
interiorului acestuia 

(6 februarie 1843) 



Văzându-1 că intră în mijlocul sala de mese însoţit de o nouă 
companie, Enoh i-a ieşit lui Lameh în întâmpinare şi i-a spus: 

„Lameh, iubitul meu frate, ce se întâmplă cu tine astăzi? înainte era 
suficient un simplu gest al tău şi masa era imediat servită. Acum te-ai dus 
deja de două ori şi masa continuă să fie goală, deşi între cele două vizite ale 
tale în sala de dincolo au trecut deja două măsuri pe cadranul solar. 

Oare ţi s-au golit complet rezervele de alimente din hambare, sau este 
vorba de cu totul altceva? Haide, spune-mi despre ce este vorba". 

în realitate, Enoh ştia foarte bine ce s-a petrecut, dar dorea să-i dea lui 
Lameh prilejul să se interiorizeze şi să se smerească. 

Lameh a rămas însă cu gura căscată, neştiind ce să-i răspundă lui 
Enoh. După ce şi-a mai revenit din uimire, el i-a adresat acestuia următoarele 
cuvinte: 

„Sublim şi puternic prieten al Domnului! Atunci când i-am vorbit 
prima oară slujitorului meu, acesta a rămas uimit în faţa cuvintelor mele. De 
aceea, i-am explicat care este diferenţa între Lameh regele şi Lameh liderul 
spiritual. 

Ca să înţeleagă mai bine, i-am cerut să-şi adune imediat subalternii şi 
să cheme toţi sărmanii din oraş, precum şi toţi deţinuţii din închisori, să-i 
adune pe toţi în marea sală a tronului şi să le dea de mâncare şi de băut, 
ocupându-se personal de ei, ca de nişte fraţi ai mei, şi - sper eu - şi ai voştri. 

Chiar aici, lângă mine, se află opt asemenea fraţi şi surori, faţă de care 
Lameh regele a păcătuit grav. Acum, Lameh liderul spiritual doreşte să se 
ocupe personal, în numele Domnului, de bunăstarea lor materială şi spirituală, 
fiind ferm hotărât să facă acelaşi lucru cu toţi cei pe care regele i-a oprimat, 
dar îndeosebi cu cei pe care i-a aruncat să putrezească în închisori. 

Sala tronului, care este plină de asemenea fraţi şi surori, te va 
convinge, sublim prieten al Domnului, de adevărul spuselor mele. 

Acesta este motivul întârzierii mesei noastre; dar acum totul s-a 
aranjat, iar mâncarea va sosi în curând, din abundenţă". 

Atunci, Enoh la îmbrăţişat pe Lameh şi i-a spus: „O, frate întru 
Domnul, pe care îl iubesc mai presus de orice! Ascultă-mă, Domnul ţi-a şters 
deja toate păcatele. Crede-mă, te afli în faţa Lui mai pur decât soarele pe un 
cer senin de vară. 

Aceasta este adevărata semnificaţie a templului, cea vie, şi iată cum se 
explică structura sa interioară: 

Templul eşti tu. Natura ta a căpătat soliditatea pereţilor săi. Ferestrele 
sale reprezintă cunoaşterea pe care ţi-a dăruit-o lumina iubirii. Acoperişul de 
aur simbolizează mintea ta iluminată. Altarul reprezintă inima ta. Heruvimii 
situaţi de o parte şi de alta a altarului se referă la iubirea pentru semenii tăi, 
iar Numele viu de pe altar şi norul luminos de deasupra acestuia au drept 
corespondent iubirea ta faţă de Domnul, care te-a determinat să procedezi în 
acest fel. Faptul că norul luminos urcă până la tavan indică faptul că ai 
încheiat un contract perfect de iubire cu Domnul. Cât despre curtea interioară, 
aceasta se referă la viaţa ta fizică, în care poţi exersa iubirea frăţească. 

O, frate, crede-mă: Domnul ţi-a pregătit o mare slavă, făcând din tine 
copilul Lui! Fiţi binecuvântaţi, tu şi poporul tău! 

Ca să înţelegi mai bine cât de mare a fost plăcerea pe care gestul tău i- 
a făcut-o tatălui ceresc, haide să mergem în sala tronului. Acolo vei vedea cu 
ochii tăi cât de mare este bunăvoinţa cu care priveşte El asemenea acţiuni 
caritabile. 

Tot acolo vom servi şi noi masa de seară. Amin ". 

Capitolul 120 

Adunarea slăviţilor oaspeţi în marea sală a tronului. Fructele 
miraculoase de pe mese. Sediul şi originea răului din inima omului 

(7 februarie 1843) 



După discursul lui Enoh, toţi cei de faţă s-au îndreptat către sala 
tronului. Brudal a primit indicaţii să le aşeze acolo o masă specială şi să le 
aducă de mâncare. 

Când oaspeţii au intrat în marea sală a tronului, nu mică i-a fost 
mirarea lui Lameh să vadă cât de mulţi erau cei prezenţi acolo, care au scos 
un strigăt de bucurie văzându-1. încă şi mai mare a fost starea lui de uluire 
văzând cantitatea uriaşă de fructe care împodobeau mesele, de o formă 
neobişnuită şi cu un gust absolut delicios. 

De aceea, el 1-a chemat la el pe Brudal, pe care 1-a întrebat discret: 
„Ascultă, dragul meu frate! Ce se întâmplă? De unde ai obţinut aceste fructe, 
cum nu am mai văzut vreodată? Oare ai ajuns să faci minuni? Haide, explică- 
mi despre ce este vorba!" 

El însuşi uimit la culme în faţa acestui fenomen ieşit din comun, 
Brudal i-a răspuns: „O, sublim lider al poporului tău! Degeaba mă întrebi pe 
mine, căci şi eu am rămas la fel de uimit ca şi tine să constat acest lucru. 

Sunt convins că distinşii oaspeţi de pe înălţimile sacre îi vor da 
explicaţii mult mai bune decât ale mele. De aceea, adresează-le lor întrebarea 
de dinainte". 

Lameh s-a întors imediat către Enoh, căruia i-a spus: „Ascultă, 
puternic prieten al Domnului! Bănuiesc că vezi şi tu ceea ce văd eu! această 
imagine mi-a tăiat pur şi simplu respiraţia. Spune-mi, te rog, ce se întâmplă. 
Ştiu că nimic nu îi este imposibil Domnului, şi nici ţie, dacă Domnul se 
manifestă prin tine, dar această transformare a bietelor mele fructe în aceste 
delicatese nemaivăzute mă depăşeşte cu totul. 

Domnului îi este cât se poate de uşor să creeze cele mai desăvârşite 
lucruri conform ordinii Sale eterne, dar oare nu se opune această transformare 
a fructelor imperfecte în fructe perfecte acestei ordini divine? Problema mă 
depăşeşte cu totul. De aceea, te rog să mi-o clarifici". 

Enoh i-a zâmbit lui Lameh şi i-a spus: „O, dragă frate, te laşi tulburat 
pentru nimic, dar îţi scapă esenţialul. 

Văd că mă întrebi în inima ta: ,Ce înseamnă acest esenţial şi la ce se 
referă el?' 

Chiar adineauri spuneai că Domnul nu poate - potrivit ordinii Sale - 
să creeze lucruri bune şi alte rele. 

Nu ai auzit până acum că Domnul nu a creat nimic rău? Tot ce a creat 
El este bun prin însăşi esenţa sa. 

Adevăr îţi spun: nimic în această lume nu este rău, cu excepţia omului 
care îşi întoarce inima de la Domnul. Din cauza răutăţii sale, omului i se pare 
că întreaga creaţie este rea. 

Dacă eşti pur în inima ta, totul ţi se va părea pur. Altfel spus, vei 
percepe totul în lumina perfectă a adevărului. Dacă inima ta este însă impură, 
totul îţi va apărea în lumina acestei impurităţi. 

Cum erai înainte, ca rege? - Ai fost un om rău, malefic, plin de 
viclenie. Din această cauză, ţi se părea că toţi oamenii îţi sunt împotrivă. Nici 
chiar în cel mai cinstit dintre ei nu puteai vedea altceva decât un ticălos 
mincinos, care îţi vrea răul, motiv pentru care te grăbeai să-1 arunci în 
închisoare. 

Acum, Domnul şi-a revărsat graţia asupra ta, salvându-te de la 
pierzanie, ceea ce explică de ce cei pe care i-ai aruncat înainte în închisori nu 
ţi se mai par nişte ticăloşi, ci fraţii şi surorile tale, pe care i-ai invitat să ia 
masa alături de tine în sala tronului! 

Dacă Domnul te-a putut transforma pe tine, care ai fost cu adevărat 
rău, purificându-te, cu atât mai uşor i-a fost să transforme aceste fructe ale 
pământului. 

In realitate, ele semnifică de altfel fructele active ale inimii tale şi 
plăcerea pe care i-au produs-o acestea Domnului. Pe scurt, ai în faţa ochilor 

dovada celor spuse de mine în cealaltă sală, şi anume, aprecierea pe care ţi-o 
acordă Domnul. 

Aşa se explică acest miracol. Iar acum, să trecem la masă şi să ne 
întărim trupurile, în numele Domnului. Amin ". 



Capitolul 121 

Cina festivă. Cearta dintre săracii care au ajuns prea târziu şi 
servitorii lui Lameh. Unul dintre săraci, pe jumătate gol, se dovedeşte a fi 
Domnul însuşi 

(8 februarie 1843) 



Şi astfel, distinsa companie 1-a urmat pe Enoh la masă, care era deja 
încărcată cu tot felul de fructe. 

Cu toţii i-au mulţumit Domnului din inimă pentru graţia revărsată 
asupra lor, rugându-L să rămână de-a pururi alături de ei, să-i însoţească cu 
binecuvântarea Lui şi să-i apere împotriva oricărui atac la adresa spiritului 
lor. 

După această rugăciune profundă, Enoh a binecuvântat mâncarea şi 
băutura în numele Domnului, după care a spus: „Ei bine, dragii mei fraţi şi 
dragele mele surori, haideţi să ne întărim trupurile, să mâncăm şi să ne 
bucurăm, în numele Domnului!" 

Auzind acest îndemn, toţi cei de faţă şi-au întins bucuroşi mâinile 
după fructele de pe masă, singurele care nu fuseseră transformate în mod 
miraculos. Lameh avea poftă de fructele de pe mesele vecine, dar Enoh i-a 
spus: 

„Frate Lameh, Domnul a creat numeroase animale care trăiesc mânate 
de unicul impuls de a se hrăni, dar nu ne-a creat pe noi, oamenii, pentru a trăi 
numai cu scopul de a mânca, ci pentru a ne întări spiritul, mâncând în mod 
rezonabil, doar atât cât să ne menţinem în viaţă acest trup. Nu ne-a fost dată 
această viaţă efemeră pentru a alerga după cele mai bune fructe ale 
pământului, consumându-le apoi în exces. 

De aceea, lasă acele fructe pentru sărmanii cărora le-au fost oferite şi 
mulţumeşte-i Domnului pentru graţia care a revărsat-o asupra noastră". 

Auzind această mustrare, Lameh s-a liniştit instantaneu, mulţumindu- 
se cu fructele de la masa sa şi bucurându-se sincer de gustul lor. 

In timp ce toată lumea se bucura de cina festivă, de afară s-a auzit un 
zgomot de ceartă, care părea să devină din ce în ce mai violentă. 

Lameh s-a ridicat pe loc de la masă şi a pornit să vadă despre ce este 
vorba. 

Ieşind din sala de mese, el a văzut câţiva oameni sărmani, împiedicaţi 
să intre de către nişte servitori mai scrupuloşi, pe motiv că au întârziat şi că 
nu se cade să le deranjeze masa distinşilor oaspeţi. 

Văzând brutalitatea servitorilor săi, Lameh şi-a ieşit din fire şi le-a 
spus pe un ton sever: „O, pui de vipere! Mulţumiţi-i Domnului că îmi 
înfrânez mânia justificată împotriva voastră! Adevăr vă spun: dacă aţi fi făcut 
aşa ceva înainte de transformarea mea, aţi fi putrezit în lanţuri pentru tot 
restul vieţii voastre! 

De vreme ce sunteţi încă servitorii mei, vă recomand să aşteptaţi 
porunca mea şi să acţionaţi numai după ce o veţi fi primit, aşa cum a procedat 
superiorul vostru, Brudal. Cât despre aceste acţiuni arbitrare, cel mai bine ar 
fi să le evitaţi complet de acum înainte. 

La ora actuală, Dumnezeu este unicul meu stăpân, dar şi al vostru. Cu 
siguranţă, nu El v-a spus să îi ţineţi pe aceşti sărmani departe de masa mea. In 
consecinţă, aţi acţionat orbeşte şi arbitrar. 

Vă spun pentru ultima oară: aceasta este ultima acţiune arbitrară pe 
care o permit în casa mea! încă una şi voi porunci să fiţi părăsiţi, goi puşcă, în 
deşertul arid! 

Acum plecaţi şi căiţi-vă, pentru ca Dumnezeu să vă ierte fapta 
necugetată! - 

Cât despre voi, sărmanii mei fraţi, veniţi cu mine şi întăriţi-vă 
trupurile cu mâncare şi băutură, alături de mine". 

îndeosebi unul dintre cei sărmani arăta foarte jalnic, căci era pe 
jumătate dezbrăcat. Evident, el fusese principala ţintă a batjocurii anterioare a 
servitorilor. 

Lameh 1-a văzut şi au simţit cum îi dau lacrimile. De aceea, i-a spus: 
„O, sărmanul meu frate, vino în braţele mele! Cu siguranţă, sărăcia ta se 
datorează răutăţii mele de dinainte. Haide, şi te asigur că alături de mine vei 
deveni cel mai bogat dintre toţi, prin graţia Domnului. Haide, vino cu mine la 
masa mea". 

Sărmanul i-a răspuns: „O, rege drept, te voi urma, dar nu-i lăsa pe 
servitorii care te-au dezamăgit pradă dizgraţiei tale, ci iartă-i, la fel cum i-am 
iertat şi eu". 

Aceste cuvinte, rostite cu atâta demnitate de bietul sărman, au tulburat 
profund inima lui Lameh, care a izbucnit în lacrimi. El a trimis imediat un alt 
servitor să-şi anunţe colegii aflaţi în penitenţă că regelui i-a trecut supărarea 
pe ei. După care Lameh a intrat în sala de mese alături de omul sărman, 
căruia i-a cedat locul său. 

în sală au intrat şi servitorii căzuţi anterior în dizgraţie, cu inima mult 
mai uşoară acum. ei au căzut în genunchi în faţa lui Lameh şi i-au mulţumit 
pentru graţia lui. Lameh i-a ridicat însă personal şi i-a întâmpinat ca pe nişte 
fraţi. 

Mişcat până la lacrimi, omul sărman s-a ridicat şi 1-a îmbrăţişat pe 
Lameh, spunându-i: 

„Lameh, viaţa eternă a pogorât acum de-a pururi asupra ta, iar Eu, 
Dumnezeul şi Domnul tău, nu voi mai fi de acum înainte doar un Părinte, ci şi 
un frate al tău. îţi promit acum că voi locui pe acest pământ de-a pururi". 

Şi cu toţii L-au recunoscut pe Domnul în omul sărman. 



Capitolul 122 

Enoh şi Domnul - în forma omului sărman. Despre esenţa 
divinităţii atotputernice şi despre sărăcia Tatălui 

(9 februarie 1843) 

Cuvintele sărmanului au străpuns inimile celor prezenţi mai puternic 
decât o mie de fulgere. Nici chiar Enoh nu era pregătit pentru această 
manifestare, motiv pentru care i-a şi explicat mai devreme lui Lameh graţia 
Domnului prin intermediul miracolului fructelor. 

De aceea, Enoh s-a întors către omul sărman şi i-a spus: „Când îmi 
întreb inima, aceasta îmi spune în secret: ,Da, eşti Tu!', dar dacă privesc din 
profunzimile inimii în ochiul spiritului nu pot înţelege cum poate fi Tatăl 
preasfânt, Dumnezeu şi Creatorul tuturor lucrurilor un biet om sărman. - De 
aceea, Te implor să-mi spui un cuvânt care să-mi permită să Te recunosc". 

Sărmanul nu i-a spus însă nici un cuvânt, limitându-se să-1 privească. 
Privirea Lui a fost suficientă pentru ca Enoh să alerge la El, cu ochii în 
lacrimi, şi să-i spună: „Da, Tu eşti! Tu eşti, Tată preasfânt şi preaplin de 
iubire, căci o asemenea iubire, bunătate şi blândeţe, o asemenea glorie mai 
presus de firea umană nu poate străluci în nici un ochi muritor!" 

Abia acum a început Tatăl (în persoana omului sărman) să vorbească, 
spunându-i lui Enoh, dar adresându-se practic întregii asistenţe: 

„Ascultaţi-Mă, Enoh, şi tu, Lameh! Reţineţi în inimile voastre ce are 
de spus omul sărman. Ori de câte ori un om sărman vine la voi, iar voi îl 
primiţi în numele Meu, Mă primiţi în realitate pe Mine. 

Vă întrebaţi: ,Cum este posibil? Tu, Doamne, reprezinţi tot ce este 
sublim, puternic şi glorios!' 

Dar Eu vă spun: nu Mă veţi putea recunoaşte niciodată în puterea şi 
măreţia Mea, ci numai în graţia şi în iubirea Mea părintească! 

Iubirea atrage totul către sine şi doreşte să adune întreaga manifestare 
într-un cerc strâns în jurul ei. exact acest lucru îl face Tatăl. 

Dacă măsuraţi totul numai în funcţie de Divinitatea Mea, voi nu II 
iubiţi pe Tatăl, ci sunteţi atraşi de Divinitate, care este nesfârşită în esenţa Ei, 
motiv pentru care vă dizolvaţi, şi practic vă sinucideţi singuri. 

Urmăriţi să înţelegeţi profunzimea Spiritului lui Dumnezeu. - Voi 
sunteţi fiinţe create, alcătuite dintr-un corp şi un suflet în care sălăşluieşte un 
spiritul iubirii. 

Corpul vostru s-a născut din Divinitate. Legea lui este inexorabilă; ea 
nu permite să fii decât într-un singur fel, şi nu altfel! Puteţi face orice doriţi, 
dar nu vă puteţi modifica forma fizică! 

Fiind opera acestei puteri imuabile, care nu acceptă nici o schimbare, 
corpul fizic este muritor şi poate fi distrus. 

Vă întrebaţi din nou: ,Cum de este posibil?' - E simplu: pentru că 
Dumnezeu înseamnă libertate absolută şi El nu poate tolera nici o lege 
imuabilă. 

Dacă Dumnezeu ar fi avut o singură ipostază, aceea de Divinitate, El 
nu ar fi creat nimic. întreaga creaţie ar fi rămas un simplu gând în mintea Lui, 
vizibilă doar pentru El, - şi nici o fiinţă nu s-ar fi putut bucura de o existenţă 
liberă trăită întru Dumnezeu. 

Dar Dumnezeu nu este numai un Dumnezeu în Sine şi pentru Sine, ci 
şi un Dumnezeu al iubirii din Sinea Sa. 

El derivă din iubirea Sa, iar infinitatea este esenţa Sa. Această esenţă 
se întoarce la infinit la iubirea Sa, hrănindu-se aici cu puterea Sa infinită. 

Iar acum ascultaţi: sufletul vostru este născut din Tatăl, care este 
iubirea lui Dumnezeu. 

Aşa cum această iubire reprezintă esenţa primordială a lui Dumnezeu, 
la fel, sufletul vostru reprezintă esenţa fundamentală a fiinţei voastre, şi 
implicit un beneficiar potenţial al vieţii eterne. Tot ce există în interiorul lui 
poate fi orientat către viaţa eternă, inclusiv corpul fizic, care reprezintă o 
lucrare sau un templu al Spiritului lui Dumnezeu creat prin intermediul legii 
imuabile divine. 

Vă întrebaţi: ,De ce este creat printr-o lege imuabilă?' - Atât timp cât 
ţineţi o piatră în mână, aceasta se află în puterea voastră, căci voi puteţi face 
cu ea orice doriţi, iar ea nu se poate opune. 

Odată ce aţi aruncat însă piatra din mână, voi aţi eliberat-o de 
arbitrarul voinţei voastre, dar ea continuă să fie nevoită să zboare în direcţia 
în care aţi aruncat-o. I-aţi imprimat prin forţa mâinii voastre o anumită 
direcţie, pe care nici chiar voi nu i-o mai puteţi schimba acum. 

Abia după ce piatra cade la pământ, lipsită de putere, o puteţi ridica 
din nou, imprimându-i o nouă direcţie, conform voinţei voastre. 

Cine are urechi de auzit, să audă! Ascultaţi: Tatăl, iubirea infinită a lui 
Dumnezeu, a renunţat la tot ce avea! 

Prin marea explozie a puterii Sale nesfârşite, El a umplut infinitatea cu 
marile Sale gânduri. Nu a păstrat nimic pentru Sine, ci a dăruit totul. 

In acest fel, Tatăl a rămas sărac în Sine, iar sărăcia a devenit una cu 
iubirea Sa. Adevărata Lui avere constă în iubirea liberă şi în viaţa eternă care 
derivă din aceasta, singurul loc în care poate fi descoperită adevărata putere. 

Această sărăcie reprezintă marea fericire a Tatălui, căci El asistă acum 
la întoarcerea întregii creaţii înapoi la El, pentru a fi primită de iubirea Lui 
nesfârşită, dar într-o formă nouă, infinit perfecţionată. 

Ascultaţi: soarele, luna şi stelele, pe scurt, tot ceea ce puteţi vedea cu 
ochii şi înţelege cu mintea, corespunde Divinităţii sau puterii Mele. Din 
această perspectivă, întreaga creaţie este supusă legii imuabile. 

Ea nu poate rămâne însă ca atare, căci totul există numai de dragul 
Tatălui, pentru ca El să se îmbogăţească la infinit, căci a fost cândva atât de 
sărman, din propria Sa voinţă spontană. 

Aceasta este imaginea Mea, după care v-am creat şi către care trebuie 
să tindeţi. Deveniţi cu adevărat copiii Mei! La fel ca şi Mine, dăruiţi tot ce 
aveţi. Eliberaţi-vă astfel iubirea şi viaţa născută din Mine, şi vă veţi îmbogăţi 
astfel la infinit, la fel ca şi Mine, în plan spiritual! Pe scurt, deveniţi săraci 
pentru a deveni bogaţi! Amin ". 



Capitolul 123 

Profunda emoţie a lui Enoh la auzul sărăciei voluntar acceptate a 
Tatălui. Revelarea măreţiei iubirii părinteşti a Domnului pentru copiii Săi. 
Indicii referitoare la întruparea Domnului şi la moartea Sa pentru 
ispăşirea păcatului originar 

(10 februarie 1843) 

Auzind aceste cuvinte cutremurătoare ale Domnului, în ipostaza Sa de 
om sărman, Enoh şi toţi ceilalţi prezenţi au căzut la picioarele Sale, slăvind 
bunătatea şi iubirea Lui infinită. 

Intrat într-un extaz profund, Enoh a rostit următorul discurs: „O, Tată 
preasfânt! Ani la rând, inima mea s-a concentrat asupra Ta, descoperind în 
cele din urmă că Tu eşti iubirea infinită, eternă şi pură. 

Am învăţat încă din primii mei ani de viaţă să mă agăţ de Tine cu 
toată iubirea mea, o, Tată preasfânt, şi am ajuns astfel să Te cunosc în 
ipostaza Ta de Tată unic şi preaplin de iubire. Am auzit multe păreri despre 
Tine, dar nici una nu mi-a mai putut schimba propria viziune asupra Ta. Pe 
scurt, Te-am recunoscut pentru prima oară în inima mea, plenar, ca un Părinte 
de o bunătate infinită. 

Când graţia Ta supremă s-a revărsat asupra noastră sub forma vizitei 
Tale din munţi, viziunea mea despre Tine a fost confirmată întru totul, în 
modul cel mai glorios cu putinţă. 

Nu aş fi îndrăznit însă niciodată să îmi formez o asemenea viziune 
despre Tine, ca cea pe care ne-ai revelat-o acum. 

O, Tată preasfânt, mă simt un nimic în faţa Ta; sunt absolut distrus 
auzind nu numai că eşti sărac, dar că doreşti acest lucru în mod voluntar, 
pentru a ne putea primi la pieptul Tău - transfiguraţi prin iubirea Ta - pe noi 
şi milioane de alte fiinţe care ne vor urma, conform voinţei Tale sfinte, 
precum o rază a graţiei care a emanat cândva din Tine, din Cel care a acceptat 
să fie Tatăl nostru preasfânt şi atotputernic! 

O, Tată preasfânt, o, iubire infinită şi sublimă! Cu adevărat, această 
revelaţie este prea mult pentru un om muritor! 

Sfânt, sfânt, sfânt eşti Tu, Tată, iar cerul, soarele, luna, stelele şi acest 
pământ, nu pot face altceva decât să îţi reflecte gloria şi să Ţi se închine! 

De aceea, doresc să Te iubesc în inima mea chiar mai mult decât până 
acum, să mă dizolv complet în această iubire! 

O, Tată infinit de bun! Mi-aş dori atât de mult să Te îmbogăţesc din 
nou, să îţi redau tot ce ne-ai dăruit-o cândva prin iubirea Ta nesfârşită! O, cât 
de fericit aş fi dacă aş putea să fac acest lucru!" 

Auzind această declaraţie de iubire absolută, Tatăl 1-a îmbrăţişat pe 
Enoh şi i-a spus: „Iubitul Meu Enoh, nu te mai gândi la acest lucru. Crede- 
Mă, dacă Mi-aş dori să redobândesc tot ce am dăruit cândva, aş putea face 
acest lucru instantaneu, căci Eu singur dispun de puterea necesară în acest 
scop, de vreme ce în afara Mea nu există nici un fel de putere. 

Adevăr îţi spun: chiar dacă mi-ai putea dărui toţi sorii, toate lunile şi 
nenumăratele pământuri din spaţiul nesfârşit, acest gest ar însemna pentru 
Mine infinit mai puţin decât faptul că Mă iubeşti la fel ca pe un Tată. 

Acesta este singurul lucru care contează pentru Mine: faptul că Eu 
sunt adevăratul vostru Tată, iar voi sunteţi adevăraţii Mei copii. 

Adevăr vă spun tuturor: de dragul unui singur copil voi sacrifica 
miliarde de sori şi de lumi, dacă nu îl voi putea recupera în alt fel! 

Da, ascultă-Mă, iubitul Meu Enoh, căci îţi voi spune lucruri chiar mai 
importante decât ce v-am spus până acum. 

Atunci când am dăruit tot ce aveam, am păstrat un singur lucru 
nedivizat: viaţa, sub forma iubirii Mele. Această viaţă reprezintă însăşi esenţa 
Mea. In afara Mea nu există altceva decât moartea, şi nimic nu poate avea 
viaţă decât numai prin Mine. 

Iar acum, ascultaţi-Mă: dacă un copil nu ar putea fi salvat decât prin 
sacrificarea acestui unic lucru care Mi-a rămas, nu aş ezita nici o clipă să 
renunţ la această viaţă infinită, numai pentru a nu-1 pierde. - Enoh, poţi să 
înţelegi această iubire?" 

Dar Enoh a căzut la picioarele tatălui, la fel ca şi ceilalţi prezenţi, 
plângând cu lacrimi de iubire profundă, şi nimeni nu a putut rosti un cuvânt. 

De aceea, Tatăl a vorbit din nou: „O, copilaşii Mei, bunul vostru Tată 
v-a spus toate aceste lucruri numai pentru a vă ajuta să realizaţi cât de mare 
este iubirea Lui pentru voi! Mai mult decât atât, acestea nu sunt vorbe goale, 
căci va veni o zi când se va întrupa El însuşi, împlinind acest destin divin prin 
puterea Cuvântului Său. 

Da, voi da cândva naştere unui Fiu, căruia îi voi dărui întreaga Mea 
viaţă, iar Eu voi fi în Fiu şi Fiul va fi în Mine, iar Tatăl şi Fiul vor fi de-a 
pururi una. Amin ". 



Capitolul 124 

Enoh îşi exprimă îndoielile cu privire la moartea mântuitoare a 
Domnului Marea revelaţie a Domnului referitoare la esenţa iubirii lui 
Dumnezeu, a vieţii, luminii şi înţelepciunii divine. Despre Omul-Dumnezeu 
Iisus - Cuvântul lui Dumnezeu devenit trup 

(11 februarie 1843) 

Auzind aceste cuvinte, Enoh s-a trezit din reveria sa extatică. El i-a 
aruncat o privire melancolică Tatălui, manifestându-şi astfel confuzia. Când 
şi-a mai revenit, i-a adresat Tatălui următoarele cuvinte: 

„O, Tată preasfânt, plin de o iubire infinită! Ultimele Tale cuvinte mi 
s-au părut pe cât de sublime, pe atât de misterioase. Cine le-ar putea înţelege 
semnificaţia, în afara Ta? 

Dacă i-ai dărui întreaga Ta viaţă unui singur om, acceptând ca acesta 
să fie ucis de către anumite fiinţe create special desemnate în acest scop, oare 
nu ar dispărea instantaneu întreaga Ta creaţie? 

Căci totul trăieşte numai prin Tine. Cum ar mai putea trăi 
nenumăratele fiinţe şi lumi dacă Tu - sursa primordială a vieţii - ai muri? 

O, Tată preasfânt, explică-ne acest mister, căci altfel vom înţelege că 
tocmai ai proclamat distrugerea inexorabilă şi eternă a întregii Tale creaţii". 

Tatăl s-a ridicat din nou şi a spus: „Iubitul Meu Enoh, tu eşti singurul 
om căruia îi va fi dat să înţeleagă marele mister al împărăţiei Mele. Nici un 
alt om nu va primi această revelaţie. 

De aceea, ascultă cu atenţie cele ce îţi voi spune în continuare, căci 
numai tu vei putea înţelege, şi nimeni altcineva, marele mister până când va 
sosi Timpul ales, - iar lumea va cădea în orbire până la sfârşit. 

De aceea, ascultă-Mă: Iubirea şi Viaţa sunt unul şi acelaşi lucru - dar 
în două ipostaze; Iubirea reprezintă cauza, iar Viaţa efectul. In mod similar, 
Lumina şi înţelepciunea sunt unul şi acelaşi lucru, dar în două ipostaze; 
Lumina reprezintă cauza, iar înţelepciunea efectul. 

Din Iubire şi din Viaţă se naşte un al treilea principiu, care este Voinţa 
sau spiritul atotputernic. La fel, din Lumină şi din înţelepciune se naşte un al 
treilea principiu, respectiv Ordinea care dă naştere tuturor lucrurilor şi 
stabileşte scopul lor final. 

Din Iubire, Viaţă, Lumină şi înţelepciune se naşte spiritul întregii 
sfinţenii, iar acesta este Cuvântul rostit de gura lui Dumnezeu. 

Acest Cuvânt este esenţa şi substanţa primordială din care s-a născut 
cândva întreaga creaţie. 

Dacă ţinem seama de Iubire şi Viaţă, precum şi de Voinţa care derivă 
din ele, dar şi de Lumină şi înţelepciune, precum şi de Ordinea care derivă 
din ele, şi în sfârşit, de sfinţenia care derivă din toate cele patru principii 
anterioare, adică esenţa Cuvântului etern rostit de gura lui Dumnezeu, 
obţinem Şapte Spirite, născute toate din Iubire. Altfel spus, Iubirea este 
primul spirit, născut din Sine, în timp ce celelalte şase se nasc simultan din 
Iubire, fiind totodată una cu ea, încă de la începuturile eternităţii. 

Iubirea se poate separa însă de Viaţă, caz în care devine precum un 
bulgăre de gheaţă, lipsit de căldură. La rândul ei, Viaţa lipsită de Iubire 
devine precum un foc dezlănţuit, care nu îşi poate găsi eliberarea decât prin 
distrugere. 

în mod similar, Lumina şi înţelepciunea pot fi separate, caz în care 
Lumina devine un fel de moarte a focului distrugător, iar înţelepciunea 
devine noapte, amăgire, eroare şi minciună. 

Chiar şi Cuvântul născut din Iubire, Viaţă, Lumină şi înţelepciune 
poate fi divizat. 

Acest lucru este ilustrat de întreaga creaţie, care este plină de 
diviziuni. Toate acestea sunt posibile prin Mine, iar Eu sunt cauza lor primă. 
Scopul suprem al acestui joc este viaţa ca încercare şi lupta continuă pentru 
întărirea de sine în vederea vieţii eterne. 

Dincolo de aceste diviziuni, Eu rămân totuşi nedivizat, controlându- 
Mi perfect toate Spiritele! 

La fel se vor petrece lucrurile şi în marele Moment, când Cuvântul 
etern - Cauza Primă a tuturor lucrurilor - va prinde trup, în care va sălăşlui 
însă esenţa Mea în toată plenitudinea ei. 

Lumea va ucide trupul; dar Dumnezeu, Iubirea eternă care va sălăşlui 
în toată plenitudinea ei în acel trup, va învia în curând trupul, după care 
plenitudinea lui Dumnezeu va trăi de-a pururi în Cuvântul său întrupat ca 
Om, în faţa fiinţelor create de El, care îl vor putea vedea şi îi vor putea vorbi 
ca unui Frate. 

Numai acest Om-Dumnezeu vă va putea dărui tuturor adevărata viaţă 
eternă; până atunci, nu veţi putea trăi decât o viaţă separată de iubirea Mea. 

Iată, aceasta este semnificaţia cuvintelor Mele. Tu singur le poţi 
înţelege, dar nimeni altcineva nu va putea face acest lucru, până la sfârşit! 
Amin ". 



Capitolul 125 

îndoielile şi diferitele opinii ale oaspeţilor referitoare la misteriosul 
om sărman 

(14 februarie 1843) 



După discursul Tatălui s-au aşezat cu toţii la masă, plini de respect şi 
devoţiune. Au mâncat şi au băut, dar nimeni nu a îndrăznit să rostească vreun 
cuvânt, căci înţelepciunea infinită a Domnului, adresată exclusiv lui Enoh, i-a 
descurajat în această direcţie. 

în schimb, la celelalte mese, conversaţia oaspeţilor era destul de 
animată. Erau destui cei care nu puteau înţelege schimbarea de comportament 
a lui Lameh şi care o comentau în fel şi chip, fără a ajunge însă la o concluzie 
satisfăcătoare, căci majoritatea nu ştiau ce se petrecuse cu Lameh în acel scurt 
interval de timp. 

Pe de altă parte, cei de la mesele din apropierea celei principale se 
minunau de înţelepciunea omului sărman, neştiind ce să înţeleagă din ea. 

Unii şopteau: „Trebuie să fie un clarvăzător". 

Alţii le răspundeau: „Cu siguranţă este un îmblânzitor de şerpi, căci 
aşa arată toţi cei din această categorie". 

Nu toată lumea era însă de acord: „Dacă ar fi un îmblânzitor de şerpi, 
ar trebui să aibă o baghetă magică şi să facă anumite semne secrete. Noi 
credem mai degrabă că este un astrolog înţelept. De regulă, aceştia sunt 
numiţi cu respect de cei din jur ,tată'". 

Altcineva a remarcat: „Nu sunt deloc de acord. I-am surprins privirea 
şi pot să afirm dincolo de orice tăgadă că acest sărman este chiar tânărul 
glorios care 1-a însoţit pe Lameh şi pe bătrânul înţelept coborât din munţi 
atunci când au transportat tăbliţa sfântă cu numele Dumnezeului lui Farak la 
templu. Trăsăturile chipului sunt în mod evident aceleaşi, deşi par 
distorsionate de îmbrăcămintea extrem de săracă". 

O altă persoană a ajuns la aceeaşi concluzie, deşi nu putea să înţeleagă 
ce motive putea avea tânărul cel nobil să se deghizeze în această manieră 
bizară. 

Vecinul său a adăugat: „Dacă este una şi aceeaşi persoană - lucru care 
mi se pare verosimil -, cu siguranţă s-a deghizat ca să-i facă o surpriză lui 
Lameh. Se spune că Lameh 1-a iubit extraordinar de mult, dar a dispărut în 
interiorul templului, motiv pentru care s-a creat chiar o mică revoltă 
împotriva regelui, atunci când acesta a ieşit din templu. Eu cred că motivul 
deghizării lui constă tocmai în această surpriză". 

Un altul s-a dovedit a nu fi întru totul de acord: „Toate bune, dar tot 
nu pot pricepe de ce aceşti oameni, care sunt mult mai bătrâni decât el, îi spun 
într-una ,tată'. Nu cred că putem pune acest lucru pe seama înţelepciunii sale, 
căci şi ceilalţi mesageri veniţi din munţi sunt cotaţi drept mari înţelepţi, dar 
nimeni nu le spune ,tată'. Poate că acesta este numele lui, altminteri, nu ştiu 
ce aş putea înţelege". 

Vecinul din dreapta i-a răspuns: „Ţi-aş da dreptate, dar am observat un 
amănunt care mi se pare de o importanţă capitală. Nu aţi văzut cum s-au 
închinat cu toţii în faţa lui, plângând şi adorându-1 în mod vizibil? 

Dacă ar fi un simplu înţelept - să spunem, de talia marelui nostru 
învăţător Farak, sau a mesagerilor veniţi din munţi -, nu cred că s-ar 
prosterna astfel în faţa lui, inclusiv Lameh. 

Eu cred că se petrece ceva cu totul extraordinar, de care nu ne putem 
da seama noi, cei de aici. 

De aceea, vă propun să păstrăm tăcerea şi să nu suflăm acolo unde nu 
arde focul. Cel mai bine este să aşteptăm fructele. - M-aţi înţeles?" 



Capitolul 126 

Oaspeţii sărmani au suspiciuni în ceea ce îl priveşte pe Lameh. 
Sfatul bun al Domnului şi discursul fratern adresat de Lameh oaspeţilor 
sărmani 



(15 februarie 1843) 

După ce toată lumea şi-a potolit foamea, s-au ridicat cu toţii şi i-au 
mulţumit Domnului pentru masa gustoasă de care au avut parte. 

Au participat la această rugăciune de mulţumire toţi oaspeţii, inclusiv 
sărmanii şi foştii deţinuţi. 

Ei i-au mulţumit într-un glas Dumnezeului lui Farak, căci nu ştiau că 
Acesta se află în mijlocul lor. 

Abia după această rugăciune de recunoştinţă adresată Dumnezeului lui 
Farak, oaspeţii s-au aliniat în faţa lui Lameh, cu mâinile încrucişate pe piept, 
în semn de mulţumire pentru marea lui bunătate. 

Dar Lameh a refuzat să accepte recunoştinţa lor, cerându-le să îi 
mulţumească omului sărman din dreapta lui: „Nu eu, ci Acesta este 
adevăratul Dăruitor al tuturor bunătăţilor de care aţi avut parte, precum şi al 
multor altora". 

Oaspeţii lui Lameh s-au privit cu neîncredere şi s-au întrebat în secret: 
„Oare ce vrea să spună prin aceste cuvinte marele rege Lameh? Cum să-i 
mulţumim acestui sărac, care, la fel ca şi noi, a venit aici fără să aibă nimic? - 
Regele a avut întotdeauna tot felul de ciudăţenii, şi aceasta este cu siguranţă 
una din ele. Cine ştie dacă în continuare nu ne aşteaptă o moarte prin tortură? 
Cel mai bine ar fi să ne grăbim să ieşim din acest loc blestemat!" 

Auzind aceste şoapte, Lameh 1-a prins de mână pe unul dintre oaspeţii 
suspicioşi şi 1-a întrebat abrupt, după vechiul său obicei: „Prieten nefericit, de 
ce mă suspectezi de tot ce poate fi mai rău?" 

Tonul întrebării 1-a speriat atât de tare pe bietul om încât acesta a 
căzut aproape leşinat la picioarele lui Lameh. 

Văzând această reacţie, Lameh însuşi s-a îngrozit, nemaiştiind ce să 
facă. De aceea, el s-a întors imediat către Tatăl, întrebându-L cum să 
procedeze. 

Tatăl i-a spus: „De acum înainte, dacă doreşti să faci bine lumii, va 
trebui să nu mai acţionezi fără aprobarea Mea. 

Aceşti oameni nu au aflat încă de faptul că tu nu mai eşti regele lor, ci 
un mare preot numit de Mine ca să-i ghideze. De aceea, oamenii nu au încă 
încredere în tine, considerându-te acelaşi tiran nemilos de mai înainte. 

De aceea, urcă-te pe tron şi anunţă oamenii, în numele Meu, ce ai 
devenit şi care sunt planurile tale în ceea ce îi priveşte. In acest fel, totul va 
reintra în normal. Haide, du-te şi fă aşa cum te-am învăţat, fără să te pierzi în 
prea multe cuvinte". 

Lameh L-a întrebat pe Tatăl dacă este potrivit să se urce pe tronul pe 
care până atunci stătuse Numele sfânt. 

Tatăl i-a răspuns: „Of, Lameh, cu poţi fi atât de nerod? Văd că nu te 
sfieşti să vorbeşti cu Mine, dar te temi de tronul pe care s-a odihnit o vreme 
Numele Meu, acolo unde l-ai aşezat tu însuţi! Spune-Mi, cine este mai 
important: Eu sau Numele Meu? 

Dacă, din atâta respect, nu doreşti să te urci pe tron şi să le spui 
oamenilor ceea ce ţi-am indicat, urcă-te cel puţin pe acest scaun şi fă acest 
lucru; Eu unul nu te voi obliga în nici un fel". 

Lameh nu a mai aşteptat să i se spună a doua oară. S-a urcat imediat 
pe scaun şi s-a adresat oamenilor într-o manieră prietenoasă şi plină de iubire, 
povestindu-le ce i s-a întâmplat, cum s-a transformat şi faptul că 
intenţionează să nu se mai schimbe niciodată. 

Auzind cuvintele sale, săracii oraşului s-au bucurat peste măsură, 
slăvindu-L din inimă pe Dumnezeul lui Farak. 

Când Lameh s-a dat jos de pe scaun, Tatăl i-a indicat faptul că s-a 
urcat chiar pe scaunul pe care stătuse El - Dumnezeu cel atotputernic - mai 
înainte. 

Atunci, Lameh s-a prăbuşit la picioarele Sale şi i-a cerut iertare. 

Dar Tatăl 1-a ridicat şi i-a spus: „Iubitul Meu Lameh! Nu ţi-am indicat 
acest lucru pentru a-ţi spune că ai păcătuit în faţa Mea, ci doar pentru a-ţi 
demonstra că poţi folosi fără probleme tronul pe care a stat cândva tăbliţa, 
îndeosebi în asemenea momente instructive. 

Adevăr îţi spun: ochiul Meu nu se uită decât în inima omului. Nimic 
altceva nu are valoare pentru Mine, căci Eu sunt Iubirea personificată şi nu 
aştept altceva de la nimeni decât iubirea sa. 

Iar acum, urcă-te pe tron şi adresează-te aşa cum se cuvine oamenilor. 
Fă-le cunoştinţă cu Mine, ca să nu mai şuşotească pe la spate, întrebându-se 
cine sunt, şi ca să afle Cine este Acela care se află în mijlocul lor. Amin ". 



Capitolul 127 

Lameh se adresează mulţimii în calitate de rege. El le vorbeşte 
oamenilor despre prezenţa vizibilă a Tatălui în persoana omului sărman. 
Discursul ameninţător al câtorva oaspeţi increduli Mustrarea Domnului 
adresată acestora 

(16 februarie 1843) 



Fără să mai ezite, Lameh s-a urcat pe tron şi a anunţat prezenţa în 
mijlocul lor a Tatălui preasfânt şi preaplin de iubire, în persoana omului 
sărman. 

Auzind direct din gura lui Lameh ce s-a întâmplat în realitate, inclusiv 
maniera miraculoasă în care a fost construit templul de acelaşi Tată preasfânt, 
săracii oraşului şi foştii deţinuţi au căzut la pământ şi s-au închinat în faţa 
Acestuia. 

Câţiva dintre foştii deţinuţi au început însă să murmure, spunând în 
sinea lor: „îmi este imposibil să înţeleg cum poate fi atotputernicul 
Dumnezeu, de care ascultă până şi soarele, luna, stelele, vânturile, norii, 
fulgerele şi marile ape, una cu acest om amărât. 

Cu siguranţă, totul este doar o altă farsă a lui Lameh. Regele şi-a dat 
seama că nu li se poate împotrivi prin forţă locuitorilor uriaşi din munţi, aşa 
că şi-a înghiţit orgoliul şi a acceptat condiţiile lor. 

De aceea, şi-a renegat divinitatea proprie, apoi a renunţat în aparenţă 
chiar şi la regalitatea lui, dar ca să nu-şi piardă puterea asupra noastră, a 
inventat - cu concursul muntenilor - această poveste a unei divinităţi vizibile, 
care să-i dea puteri depline şi legitime asupra noastră. 

O, Lameh, te-ai crezut mai deştept decât noi! Dacă vrei să ne amăgeşti 
cu orice preţ, va trebui să găseşti altă cale, căci povestea pe care ai inventat-o 
nu ţine! 

Cel mai bine este să mergem la omul sărman şi să-1 întrebăm direct în 
ce constă divinitatea lui. In acest fel, vom vedea ce se ascunde în toată 
această istorie. 

Dar vai ţie, Lameh, dacă sărmanul tău nu se va dovedi cine pretinzi că 
este! în acest caz, te vom sfâşia de viu!" 

Cei mai curajoşi dintre aceşti increduli au păşit în faţă, iar unul dintre 
ei i-a pus omului sărman următoarea întrebare: 

„Ascultă, om sărman, altminteri cu o înfăţişare cinstită! Eşti tu cu 
adevărat cel care pretinde Lameh că eşti? 

Gândeşte-te bine înainte de a ne răspunde, căci dacă vom constata că 
ai conspirat împreună cu Lameh împotriva noastră, o vei sfârşi rău! 

Farak ne-a vorbit de adevăratul Dumnezeu. învăţătura lui sfântă i-a 
convins chiar şi pe fraţii lui Lameh, pe care acesta i-a ucis fără milă în 
mlaştinile din afara oraşului, întrucât dorea să fie el însuşi un zeu şi un stăpân 
absolut. Cine ştie ce mai complotează acum ticălosul. 

De aceea, rosteşte adevărul în faţa noastră, căci altfel vei avea mult de 
suferit, la fel ca şi Lameh!" 

Auzind această cerere, Domnul s-a ridicat şi s-a adresat astfel celor 
furioşi: „De ce Mă întrebaţi pe Mine? Nu v-a explicat Lameh? Dacă aveţi 
îndoieli în ceea ce Mă priveşte, de ce nu mergeţi la cel care v-a spus acest 
lucru despre Mine, pentru a-1 întreba pe el? 

Cum se face că săracii oraşului cred în spusele sale, iar voi nu? Dacă 
Eu v-aş confirma acum afirmaţia lui Lameh, M-aţi crede mai mult decât pe 
el? 

Din câte constat, sunteţi încă sub influenţa spiritului malefic, motiv 
pentru care nu M-aţi crede, orice v-aş spune. 

Când M-a recunoscut, Lameh a renunţat pentru totdeauna la sceptrul 
lui de rege, acceptând bastonul păstorului oferit de Mine. După câte îmi dau 
seama, voi v-aţi dori acum fostul lui sceptru, arzându-1 de viu pe Lameh ca 
să-i luaţi locul! 

Aşa se explică de ce nu Mă puteţi recunoaşte, spirite malefice! 

De aceea, Eu unul nu vă voi spune cine sunt. Mergeţi la Lameh şi 
certati-vă cu el. 



221 



Adevăr vă spun: Tatăl îşi aşteaptă întotdeauna timpul şi nu vă va lăsa 
să-L recunoaşteţi până când nu va sosi acest timp. Iar acum, pieriţi din faţa 
Mea, dacă nu doriţi să vă găsiţi sfârşitul etern! Amin ". 

De data aceasta, cei mânioşi au început să se scarpine după urechi, 
îndreptându-se unul câte unul, cu timiditate, către tronul lui Lameh. Ajunşi în 
faţa acestuia, confuzia care domnea printre ei a devenit atât de mare, încât 
nimeni nu ştia ce să spună; căci cuvintele omului sărman le tăiaseră pofta de 
revoltă. 



Capitolul 128 

Lameh argumentează în faţa incredulilor divinitatea omului 
sărman. Viziunea unilaterală a incredulilor despre Dumnezeu 

(17 februarie 1843) 

Lameh şi-a dat seama că foştii lui duşmani, cei pe care îi eliberase din 
închisoare, doreau ceva de la el, dar nu îndrăzneau să îl abordeze. De aceea, 
le-a spus: „Ce anume căutaţi? Doriţi ceva anume? Sau poate aţi pierdut 
ceva?" 

In cele din urmă, unul dintre ei şi-a făcut curaj şi i-a răspuns: 
„Ascultă-mă, rege sever! Suntem într-o dilemă: ne-am săturat trupurile, dar 
nu şi capacitatea de înţelegere. 

Spuneai mai devreme că acel mulţi om sărman ar fi unicul şi 
adevăratul Dumnezeu, Creatorul cerului şi al pământului, cel despre care ne-a 
predicat cândva Farak şi despre care ne-au vorbit fraţii tăi. 

Acest lucru ni se pare incredibil şi imposibil de înţeles, căci Farak ne- 
a vorbit de un Dumnezeu infinit, care ţine în palma Sa dreaptă cerul şi 
pământul, în timp ce mâna stângă se întinde în regiuni în care nimeni nu a 
pătruns vreodată. 

Mai mult, ne-a învăţat că Dumnezeu este un Spirit, fiind practic 
omniprezent, la fel ca un gând infinit şi etern, pe care nici o fiinţă creată nu îl 
poate cuprinde, tocmai din cauza infinităţii sale. 

Marele învăţător ne-a mai spus că din cauza acestei infinităţi, 
Dumnezeu este de o sfinţenie absolută, motiv pentru care nimeni şi nimic nu 
se poate apropia de El. de aceea, El sălăşluieşte într-o lumină inaccesibilă de- 
a pururi fiinţelor create. 

Dacă ar fi să comparăm această învăţătură a lui Farak, care 
corespunde perfect imaginii unui Dumnezeu adevărat, cu acel biet om despre 
care tu susţii că este însăşi Divinitatea, cu ce ne-am alege? 

Chiar şi noi, foştii tăi prizonieri, am arăta mai bine în calitate de 
Dumnezei decât acel om sărman, care altminteri pare cât se poate de cinstit şi 
de înţelept, lucru pe care noi nu-1 contestăm. 

Pe de altă parte, el este demn de milă dacă se crede Dumnezeu cel 
atotputernic. La fel şi tu, rege sever, precum şi orice alt om care poate crede 
aşa ceva. 

De aceea, dacă îţi este pe plac, aş dori să-ţi cer să ne oferi mai multe 
explicaţii în această privinţă". 

Lameh a coborât de pe tron, 1-a luat pe vorbitor de mână, 1-a privit cu 
prietenie şi i-a spus: 

„Ascultă, dragă frate şi prietene, viziunea ta asupra lui Dumnezeu 
corespunde întru totul învăţăturii lui Farak, pe care o cunosc foarte bine, şi 
este într-adevăr demnă de sublima Divinitate. Ea este însă o viziune pur 
spirituală. 

La rândul meu, te-aş putea însă întreba: dacă Dumnezeu este aşa cum 
1-a descris Farak, cum a putut apărea această creaţie alcătuită din fiinţe 
limitate şi insignifiante? Cum a fost posibil să apară ţânţarii, muştele şi 
viermii? 

Cum s-a putut preocupa Dumnezeu cel infinit de asemenea vietăţi 
limitate şi oribile? 

Dacă ne limităm la viziunea ta, pare şocant să presupunem că sublimul 
Dumnezeu al lui Farak ne-a creat pe noi, oamenii, cu toate lipsurile noastre. 
Cum ar fi putut Creatorul infinit să dea naştere unor asemenea monştri, 
populându-şi creaţia cu ei? 

De ce este urmată întotdeauna ziua de noapte? Oare nu este noaptea 
incompatibilă cu lumina eternă a lui Dumnezeu? I-ar fi fost greu Creatorului 
să mai creeze un al doilea soare, care să lumineze acest pământ şi noaptea? 

Intre pământul nostru şi bolta cerească există un întreg spaţiu gol. De 
ce a lăsat atotputernicul Dumnezeu acest vid imens? 

Cum este compatibil acest spaţiu gol cu omniprezenţa sublimă a lui 
Dumnezeu? ca să nu mai vorbim de excrementele noastre şi de tot felul de 
lucruri mizerabile a căror existenţă nu o putem nega. 

Iată câteva întrebări la care aş dori să-mi răspunzi înainte de a 
continua. 

Văd că păstrezi tăcerea, incapabil să găseşti vreun răspuns. Dar omul 
sărman de colo mi-a dat puterea de a-ţi citi în inimă. Văd că aceasta îţi spune: 
dacă aşa stau lucrurile, lucru imposibil de contestat, căci este confirmat de 
întreaga creaţie, rezultă fie că nu există Dumnezeu, creaţia apărând într-un 
mod arbitrar prin cine ştie ce joc al energiei, fie există un Dumnezeu detaşat, 
care nu face decât să contemple jocul întâmplător al acestor forţe. 

Iată, deci, la ce concluzii aberante te-a condus această viziune 
unilaterală asupra lui Dumnezeu! Adevăr îţi spun: prosternează- te în faţa 
acelui om sărman şi imploră-i graţia, iar El îţi va revela cine este de fapt 
Dumnezeu. 

Deocamdată, mă voi opri aici, limitându-mă la acest sfat. Te avertizez 
însă că dacă nu îl vei asculta, vei pieri! Haide, acceptă şi devino un om liber, 
întru Dumnezeu! Amin ". 



Capitolul 129 

Discuţia Domnului cu raţionaliştii orbi, excesiv de subtili. Iubirea 
smerită faţă de Dumnezeu - singura cale către lumină. Ghidarea spirituală 
a umanităţii şi evoluţia ei către libertatea voinţei 

(18 februarie 1843) 



După acest discurs, incredulii s-au îndreptat - conduşi de Lameh - 
către omul sărman, destul de timoraţi. 

Ajunşi în faţa lui, ei s-au închinat, iar vorbitorul de dinainte i-a pus 
următoarea întrebarea: „Dacă mi se permite să vorbesc în faţa ta, spune-mi, şi 
voi vorbi". 

Domnul i-a răspuns: „Eu ştiu deja ce doreşti să discuţi cu Mine. De 
aceea, în ceea ce Mă priveşte nu mai este necesar să-ţi foloseşti limba, dar 
dacă vrei să o faci, vorbeşte de dragul fraţilor tăi, aici de faţă". 

Auzind acest răspuns neaşteptat, vorbitorul s-a cam intimidat. După ce 
şi-a mai revenit, a spus: „Dacă aşa stau lucrurile, atunci voi păstra tăcerea şi 
te voi ruga să îmi clarifici această problemă, punând astfel capăt îndoielilor 
noastre; căci mai presus de orice, avem nevoie de lumină, de adevărata 
lumină! Cu siguranţă, vei face acest lucru, dacă te rugăm". 

Domnul: „Ascultă, limba celui care Mă contestă va paraliza; ochiul 
celui care încearcă să ajungă la Mine va orbi! Dacă cineva îşi întinde braţul 
împotriva Mea, va fi umilit până la ultima picătură de sânge; dacă cineva 
doreşte să-şi pună piciorul înaintea Mea, va fi schilodit! Dacă cineva doreşte 
să îşi folosească mintea împotriva Mea, creierul său se va transforma în apă, 
iar craniul său va deveni o simplă tigvă plină cu noroi! 

In schimb, dacă cineva îşi înalţă plin de umilinţă inima către Mine, Eu 
îi iluminez viaţa cu flacăra strălucitoare a iubirii lui pentru Mine. întreaga lui 
fiinţă devine astfel iluminată, iar moartea nu îl mai poate atinge! 

Farak v-a învăţat că există un Dumnezeu inaccesibil, iar învăţătura lui 
a fost cât se poate de corectă; căci la acea vreme, Dumnezeul cerului şi al 
pământului era într-adevăr inaccesibil pentru voi, până şi o hienă fiind mai 
plină de iubire decât inimile voastre. 

Adevăr vă spun: nu au trecut decât câteva luni de când, în graţia şi 
compasiunea Mea infinită, i-am îndepărtat de la voi pe copiii voştri, sub 
conducerea lui Meduhed şi Sihin, căci în ei apăruse o scânteie de iubire. I-am 
condus atunci personal, cu mâna mea dreaptă, scoţându-i din acest cuib de 
vipere, pentru ca minuscula scânteie să nu se piardă. 

L-am transportat atunci pe Sihin într-un deşert, unde i-am trimis o 
hienă să-i fie învăţător, apoi un leu, un urs, un tigru şi un lup; căci la acea 
vreme, aceste animale feroce dispuneau de mai multă iubire şi devoţiune 
decât omul. 

Dacă aşa arăta inima omului acum numai câteva luni, cum credeţi că 
arăta ea cu mulţi ani în urmă, pe vremea lui Farak? 

Văd că vă spuneţi în sinea voastră: ,Din câte ştim noi, până la Lameh 
nici o fiinţă umană nu a vărsat sânge de om; de aceea, oamenii de altădată 
trebuie să fi fost mai buni'. 

într-adevăr, erau mai buni, dar nu erau fiinţe libere, ci oameni supuşi 
judecăţii, care nu puteau acţiona decât într-un deplin acord cu voinţa Mea 
atotputernică. 

Ei erau siliţi să acţioneze, iar acţiunile lor nu erau rezultatul voinţei lor 
libere, ci lucrarea omnipotenţei Mele. In acele timpuri, ochiul inimii lor 
trebuia să-L privească pe Dumnezeu ca pe un judecător inflexibil, dacă nu 
doreau să piară. 

Văzând că oamenii ascultă poruncile divine din teamă faţă de marele 
Judecător, Mi s-a făcut milă de ei şi i-am eliberat. 

Dar, vai! De-abia i-am eliberat din cătuşele puterii Mele că toate 
animalele pădurii au fugit de ei, dându-şi seama că fiinţele astfel eliberate 
erau mai rele decât cei mai veninoşi dintre şerpi. 

Eu ştiam acest lucru încă de la începuturile eternităţii, dar ştiam şi că 
va sosi timpul Meu, la fel cum ştiu şi de ce o ploaie binefăcătoare trebuie 
precedată de o furtună. Eu acţionez întotdeauna în cunoştinţă de cauză. Dar 
cine îmi poate cere Mie socoteală? Şi chiar dacă Mi-ar cere, credeţi că sunt 
obligat să-i dau această socoteală? 

Iată deci cum s-au petrecut lucrurile. Ştiţi acum ce s-a întâmplat şi ce 
se petrece la ora actuală. Aţi vrea să cunoaşteţi şi viitorul... Eu ştiu foarte 
bine ce se va petrece în continuare, dar nu vă voi spune, căci sunt absolut 
liber şi fac numai ce doresc! 

Chiar dacă aş face astăzi pământul în întregime alb pentru voi, mâine 
l-aţi vedea tot negru. Eu sunt singurul Domn şi nimeni nu îmi poate spune ce 
să fac. 

Voi vă îndoiţi de Mine pentru că am apărut în faţa voastră ca un om 
sărman. Vă spuneţi în sinea voastră că un Dumnezeu şi un Domn nu poate fi 
sărman. Este adevărat: nici Eu nu sunt! Dar Domnul şi-a revărsat graţia 
asupra voastră şi v-a eliberat, pentru a putea deveni astfel dragul vostru Tată. 
In imensa Lui iubire faţă de voi, Tatăl a renunţat la toate, pentru a vă recupera 
pe voi în calitate de copii ai Lui. De aceea a ajuns atât de sărac, aşa cum îl 
vedeţi acum, în faţa voastră. 

Nu trebuie să Mă credeţi, ci să Mă iubiţi! Numai în acest fel Mă veţi 
putea recunoaşte ca un Părinte adevărat. 

Numai iubirea vă va vindeca şi va distruge toate îndoielile voastre. De 
aceea, plecaţi şi testaţi-vă inimile. Smeriţi-vă, iar Eu voi deveni pentru voi un 
Dumnezeu şi un Părinte adevărat, pentru totdeauna! Amin ". 



Capitolul 130 

Incredulii se sfătuiesc între ei. Discursul plin de iubire şi de 
înţelepciune al unuia dintre ei, care L-a recunoscut pe Tatăl dincolo de 
masca Sa de om sărman 

(20 februarie 1843) 

Acest discurs al Domnului i-a cutremurat pe increduli. Neştiind cum 
să reacţioneze, fiecare a început să se sfătuiască cu vecinii săi, punându-şi 
întrebări de genul: 

„Să fie el într-adevăr sublima Fiinţă supremă, sau trebuie să 
continuăm să-i punem întrebări legate de natura lui? 

Dacă ar fi într-adevăr Cel care pretinde că este, lucru confirmat şi de 
Lameh de pe tronul său, ne-ar putea da un semn care să ne ajute să-1 
recunoaştem dincolo de orice îndoială şi fără nici o posibilitate de tăgadă. 

Dacă ar fi să ţinem seama numai de înţelepciunea discursului său, cu 
siguranţă aceasta s-a dovedit extrem de înaltă şi absolut sublimă; dar dacă în 
locul lui ar fî vorbit oricare alt înţelept coborât din munţi, cuvintele sale ar fi 
sunat exact la fel, căci nici din discursurile lor nu am reuşit să înţelegem 
vreodată prea multe". 

Atunci, unul dintre foştii deţinuţi a luat cuvântul, adresându-li-se 
celorlalţi: „Fraţilor, ascultaţi-mă, mi-a venit o idee excelentă! Ce putem face? 
Ce trebuie să facem? Ce dorim să învăţăm? Cam la aceste întrebări se reduc 
deliberările noastre. Iar acum, iată ideea care mi-a trecut prin minte: 

Noi dorim un semn de la acest om, pentru a crede că el este Domnul 
care pretinde că este. 

La fel de bine ne-am putea întreba însă ce semn ne-a dat Farak ca 
dovadă a învăţăturii sale. 

Din câte ştiu eu, nu ne-a dat nici un alt semn decât însăşi sublima sa 
învăţătură. Şi totuşi, noi continuăm să credem în ea, fără să ne punem 
întrebări dacă este adevărată sau falsă. 

De ce am cere acum un semn pentru a accepta învăţătura acestui om, 
infinit mai uşor de înţeles decât cea a lui Farak - care, între noi fie vorba, era 
de-a dreptul incomprehensibilă - cu atât mai mult cu cât acest om nici măcar 
nu ne cere să-1 credem, spunându-ne, în cuvintele sale pline de blândeţe şi de 
înţelepciune: ,Nu trebuie să Mă credeţi, ci doar să Mă iubiţi ca pe un Tată 
adevărat, iar flacăra iubirii voastre va deveni o lumină strălucitoare, care vă 
va ajuta să vedeţi în inimile voastre dacă Eu sunt cel despre care v-a vorbit 
Lameh, sau nu! '? Ce altceva mai putem dori? 

Ştim cu toţii din experienţă că doi oameni nu se recunosc reciproc 
decât dacă se iubesc cu adevărat, ca nişte fraţi, şi implicit ca nişte prieteni 
adevăraţi. Cine poate recunoaşte o femeie dacă nu o iubeşte şi dacă nu este 
iubit de ea? 

Adevăr vă spun: dacă cineva afirmă că îşi înţelege semenii numai cu 
ajutorul intelectului lui ascuţit, iar viclenia femeilor nu are secrete în faţa lui, 
eu îi voi răspunde că este un mare mincinos. 

Suntem cu toţii de acord că singurul instrument care ne ajută să nu ne 
înşelăm în legătură cu fraţii şi cu surorile noastre este iubirea. Atunci, de ce 
nu am aplica acest instrument şi în legătură cu Dumnezeu? 

In ceea ce îl priveşte pe acest om sărman, trebuie să recunosc că am 
început deja să-1 iubesc mai presus de orice. De altfel, un om cu o asemenea 
înţelepciune nu poate fi un om sărman. Iar dacă motivul care 1-a determinat să 
renunţe la tot ce avea a fost iubirea, oare nu trebuie să răspundem acestei 
iubiri printr-o iubire comparabilă? 

Am ajuns deci la concluzia că este un om plin de iubire şi de 
înţelepciune, un frate minunat; mai mult decât atât, un om plin de o adevărată 
iubire părintească. Cum să nu-1 iubim atunci ca atare? 

Dacă este sau nu Dumnezeu, acest lucru este încă de neînţeles pentru 
noi. Nu putem contesta însă că întreaga lui fiinţă, ca să nu mai vorbim de 
cuvintele sale sublime, emană ceva cu adevărat divin. 

De aceea, doresc să fiu primul care se apropie de el cu inima plină de 
iubire". 

După care vorbitorul s-a îndreptat către Domnul şi i-a spus: „Frate 
preaiubit, plin de o înţelepciune divină şi de o iubire pe care numai un părinte 
o poate avea pentru copiii săi! Oricine ai fi, eu te iubesc, căci te consider 
demn de o iubire mai presus de orice, iar o asemenea iubire nu mă poate 
înşela". 

După care L-a îmbrăţişat pe Domnul, strângându-L la pieptul său. 

Domnul i-a spus: „Ai îmbrăţişat acum viaţa eternă. Fie ca iubirea ta să 
devină o lumină strălucitoare pentru tine! Amin ". 

După care vorbitorul a oftat şi le-a spus fraţilor săi: „O, veniţi aici, 
veniţi aici! O, fraţilor, adevăr vă spun: Cel care se află în faţa voastră nu este 
un simplu om! El este cu adevărat Tatăl!" 



Capitolul 131 

Toţi incredulii îl recunosc pe Tatăl. Discursul Domnului referitor la 
diferitele viziuni pe care le au oamenii asupra lui Dumnezeu şi la cauzele 
acestora 



(21 februarie 1843) 



După această invitaţie, toţi cei prezenţi s-au apropiat de Domnul, 
simţind încă de la prima atingere că afirmaţia vorbitorului de dinainte era 
adevărată. 

Plini de iubire faţă de omul sărman, au căzut cu toţii la picioarele Lui, 
plângând cu lacrimi de căinţă şi de fericire; şi-au ridicat braţele către El şi i- 
au cerut iertare pentru păcatele şi pentru orbirea lor, care nu le-a permis să 
recunoască imensa graţie care s-a revărsat asupra lor. 

Domnul i-a ridicat însă de jos şi le-a adresat următoarele cuvinte: 
„Copilaşii Mei, priviţi-Mă cu inimile voastre, iar sufletele voastre vor deveni 
iluminate şi vor înţelege că Cel care vă adresează aceste cuvinte sunt Eu, 
Tatăl vostru din eternitate! 

Aţi venit cu toţii la Mine plini de iubire, cu excepţia unuia, şi M-aţi 
recunoscut ca Dumnezeu şi Părinte, dincolo de această ipostază sărmană. 

Dar Eu vă spun următorul lucru: Eu apar ca un om sărac numai în faţa 
celor săraci; în faţa celor bogaţi le apar infinit de bogat. 

Voi eraţi săraci în inimile voastre, aproape complet golite de iubire; de 
aceea, nu puteam să apar în faţa voastră într-o altă ipostază, căci aceasta este 
reflexia Mea în inimile voastre. 

Cunoaşterea voastră era pe măsura iubirii pe care aţi avut-o - săracă. 
De aceea, nu putem să Mă revelez vouă altfel decât aşa cum Mă percepeaţi în 
inimile voastre. 

Adevăr vă spun: dacă aţi fi fost bogaţi, aş fi apărut în faţa voastră într- 
o altă ipostază! Căci Eu sunt sărac pentru cei săraci, bogat pentru cei bogaţi, 
plin de compasiune pentru cei plini de compasiune, blând pentru cei blânzi, 
bun pentru cei buni, drept pentru cei drepţi, plin de graţie pentru cei care 
tânjesc după lumină, ca un Tată plin de iubire pentru cei care Mă iubesc mai 
presus de orice, atotputernic pentru cei puternici, ca un Judecător pentru cei 
care au tendinţa să-i judece pe alţii, ca Viaţă pentru cei vii, ca moarte pentru 
cei morţi, ca un Foc pentru foc, ca o Furtună pentru furtună, ca Mânie divină 
pentru cei mânioşi, ca Judecată pentru judecată, ca un Cer pentru ceruri, ca un 
Creator pentru fiinţele create, ca un Părinte pentru copiii Săi, ca un 
Dumnezeu pentru cei înţelepţi, iar pentru fraţii Mei sunt Eu însumi un Frate 
adevărat! 

Altfel spus, Eu sunt totul în toate! Omul Mă percepe în funcţie de 
natura inimii sale, iar Eu îi apar aşa cum M-a vizualizat el dintotdeauna în 
inima sa. 

Căci nici un om nu are altă putere interioară decât aceea pe care i-am 
dăruit-o Eu. De dragul independenţei sale, i-am dăruit omului un liber arbitru, 
în faţa căruia se supun toate aceste forţe vitale. Ca un fel de al doilea 
Dumnezeu, acest liber arbitru este complet separat de voinţa Mea divină 
atotputernică. La fel sunt însă şi iubirea sa, precum şi cunoaşterea care derivă 
din ea. 

De ce am creat omul în această manieră? - Pentru că am dorit să-1 
creez după chipul şi asemănarea Mea, ca o fiinţă perfectă, urmând ca apoi să 
se dezvolte independent de Mine, creându-şi o imagine asupra Mea în funcţie 
de măsura lui, la fel cum şi Eu 1-a creat cândva pe el după măsura Mea. 

In acest fel, omul Mă vede aşa cum este el, dar adeseori distorsionează 
atât de puternic măsura cu care l-am înzestrat încât ceea ce rezultă este o nouă 
creaţie, care nu mai seamănă deloc cu cea intenţionată de Mine. 

Aşa se face că mulţi oameni M-au transformat pe Mine, Iubirea 
eternă, într-un judecător, într-un Dumnezeu al răzbunării, într-un capricios, 
într-un înţelept solitar, într-o forţă atotputernică şi implacabilă, în providenţă, 
într-un conducător al lumilor, într-un mare rege, deopotrivă sublim şi 
monstruos, într-un Domn al cerului şi al pământului, într-un foc al mâniei, 
într-o energie eternă şi nesfârşită... Unii M-au îngropat chiar în materie, sau 
M-au confundat chiar cu pântecul lor! 

Fiecare a făcut din Mine ce a vrut. Din păcate, foarte puţini au fost cei 
care M-au privit în inimile lor ca un Părinte etern şi preaplin de iubire. 

Iar acum ascultaţi, copilaşii Mei! Omul nu poate trăi de-a pururi pe 
acest pământ. După ce îl părăseşte, în spiritul lui devine evident ce imagine 
şi-a creat despre Mine în timpul vieţii sale fizice. 

Nu vor putea veni însă la Tatăl decât cei care şi-au cultivat inimile, 
invocându-L continuu în această ipostază părintească, căci numai ei vor putea 
percepe adevărata faţă, cea primordială, a Tatălui etern. 

Cât despre ceilalţi, care Mi-au deformat imaginea din inimile lor, 
aceştia vor găsi în lumea cealaltă exact ceea ce au căutat: iubirea va găsi 
iubire, compasiunea va găsi compasiune, înţelepciunea va găsi înţelepciune, 
mânia va găsi mânie, cei care i-au judecat pe alţii vor găsi un judecător, 
moartea va găsi moarte, focul va găsi foc, iadul va găsi iad, şi aşa mai 
departe. 

Voi eraţi săraci; de aceea, am venit la voi sub forma unui om sărac. 
Deveniţi bogaţi în iubirea voastră faţă de Mine, dar şi de fraţii şi surorile 
voastre, iar Eu voi deveni bogat în inimile voastre! 

In acest fel, când veţi veni la Mine pe lumea cealaltă, Mă veţi găsi ca 
un Tată excesiv de bogat. 

Enoh şi Lameh, învăţaţi-i şi voi pe copiii Mei această lecţie, căci ea 
reprezintă adevărata şcoală a vieţii eterne. Invăţaţi-i pe oameni să-L cunoască 
pe tatăl, nu pe Judecător, iar acest pământ va fi eliberat de povara Judecăţii 
care apasă asupra lui. 

Cât despre voi, micuţii Mei copilaşi, faceţi acelaşi lucru, cu excepţia 
celui despre care am vorbit. Acesta să vină la Mine. Amin ". 

Capitolul 132 

Discursul raţionalistului orb din punct de vedere spiritual 

(24 februarie 1843) 

După această cuvântare, s-au întors cu toţii la locurile lor, plini de 
respect. 

Singur primul vorbitor a rămas în faţa Domnului, căruia i-a spus: 
„Iată, am rămas, aşa cum mi-ai spus. Nu înţeleg însă de ce mi-ai cerut acest 
lucru. 

Oricum, voi vorbi înaintea ta, explicându-ţi ce anume mă face să mă 
îndoiesc de divinitatea ta, spre deosebire de fraţii şi surorile mele, care par 
extrem de fericiţi în această credinţă a lor. 

Cu siguranţă, eşti şi tu la fel de finit şi de limitat ca şi mine, incapabil 
să ajungi mai departe cu mâna decât sunt eu, sau să sari la o distanţă mai 
mare decât cea la care pot sări eu. 

Nimeni nu poate contesta acest lucru. Mai mult decât atât, eşti prezent 
aici, de faţă, cu întreaga ta fiinţă, şi nici o parte a spiritului tău nu lipseşte. 

Pe scurt, nu doresc să afirm că nu eşti cel care te proclami, dar mă 
întreb cine se mai ocupă între timp de susţinerea întregii creaţii!... Cine dă 
viaţă acestui pământ nesfârşit, cine creează vânturile, cine controlează 
curgerea apelor, cine ţine oceanul în matca sa, cine hrăneşte focul natural al 
munţilor, cine ne coace recoltele şi cine dă viaţă nenumăratelor fiinţe, de 
vreme ce tu te afli printre noi, absolut nedivizat, aşa cum putem vedea cu 
toţii? 

Pentru orice fiinţă gânditoare, această întrebare pare întru totul 
legitimă. Până când nu îmi vei lămuri această problemă, nu te voi putea 
accepta din toată inima ca un Dumnezeu atotputernic, Creator şi Susţinător al 
tuturor lucrurilor. 

Recunosc că iubirea poate face minuni. Se ştie că cei mici cred cu 
toată convingerea că cei care îi îngrijesc sunt părinţii lor, dar putem oare 
generaliza acest lucru? 

Personal, afirm cu hotărâre: nu, nu putem! Dacă cineva îşi părăseşte 
copilul într-un loc îndepărtat, după care revine după 20 de ani şi i se revelează 
ca părinte, amândoi se vor convinge că iubirea singură nu este suficientă 
pentru a-i demonstra fiului că el este tatăl său. In acest caz, tatăl va avea 
nevoie de dovezi suplimentare pentru a-i demonstra fiului că el este 
adevăratul său părinte. 

Abia după aceea va putea fiul să simtă primii fiori ai iubirii pentru 
tatăl pe care 1-a descoperit din nou. înainte de a şti fără tăgadă că cel care se 
pretinde a-i fi părinte este cu adevărat tatăl său, este recomandabil ca fiul să 
nu se pripească, dăruindu-i acestuia iubirea sa. 

Cu siguranţă, un părinte care i-ar cere fiului său să-1 iubească înainte 
de a-i demonstra cine este ar fi cu totul lipsit de orice discernământ! 

Or, acesta este exact lucrul pe care ni l-ai cerut tu! Cum aş putea 
reconcilia acest comportament cu aparenta ta înţelepciune de mai înainte? 

Ceilalţi fraţi ai mei par întru totul convinşi că tu eşti Dumnezeu cel 
etern, dar eu afirm că această credinţă este slabă, bazându-se exclusiv pe 
afirmaţiile tale şi ale lui Lameh, şi că ea se va evapora curând, la fel de uşor 
cum a apărut, iar oamenii vor începe să păşească din nou în beznă, invitând 
practic judecata lui Dumnezeu asupra lor. 

De îndată ce această iubire prea uşor dobândită va începe să se 
răcească, slaba lor credinţă va pieri odată cu ea. 

Pe de altă parte, dacă te-am putea recunoaşte cu ajutorul raţiunii 
noastre - iar acest lucru fără nici o îndoială, la fel cum ştim că unu şi cu unu 
fac doi -, iubirea ar rezulta spontan din cunoaşterea astfel dobândită şi ar dura 
de-a pururi, la fel cum calculul de dinainte este întotdeauna acelaşi. In acest 
fel, Dumnezeu nu ar mai fi nevoit să-i judece pe oameni, perpetuând la infinit 
fericirea lor. 

Răspunde-mi deci la întrebarea mea, iar eu voi crede în tine; dacă nu 
îmi vei putea răspunde, voi rămâne cel care sunt şi voi continua să cred numai 
în Dumnezeul lui Farak". 

Capitolul 133 

Răspunsul Domnului: lipsa umilinţei, a iubirii şi a intenţiei curate 
sunt cauzele orbirii celui incredul. Este imposibil să descoperi lumina pe 
calea raţiunii 

(25 februarie 1843) 



Domnul i-a aruncat vorbitorului o privire plină de profunzime, după 
care i-a adresat următoarele cuvinte: 

„Ascultă-Mă bine, om raţional şi incredul, căci îţi voi demonstra cât 
de stupid şe de neraţional eşti, cu tot cultul tău pentru raţiune. 

V-am explicat deja cu claritate diferenţa care există între Mine în 
actuala Mea ipostază şi Dumnezeul despre care v-a vorbit Farak. Cu excepţia 
ta, toţi ceilalţi au înţeles cuvintele Mele în inimile lor. De unde crezi că se 
naşte obstinaţia ta? 

Iţi voi răspunde Eu: din inima ta care trăieşte în falsitate şi eroare, 
complet lipsită de umilinţă şi incapabilă de iubire. 

Dacă o inimă este lipsită de iubire, ea este complet rece, căci focul 
vital nu o poate încălzi, iar flacăra lui strălucitoare nu îi poate lumina fiinţa, 
permiţându-i omului să pătrundă adevărurile superioare şi extrem de subtile. 
In lipsa acestei lumini, spune-Mi, ce altă sursă ar mai putea ilumina inima? 

Ce cuvinte şi ce semne ar putea convinge un om orb şi surd de un 
adevăr oarecare? 

Inima ta este oarbă şi surdă; aşa se explică de ce eşti singurul care nu a 
înţeles ceea ce toţi ceilalţi au înţeles fără nici un efort. 

Argumentai mai devreme că tatăl care şi-a părăsit copilul undeva 
departe şi care i s-ar revela din nou peste ani ar trebui să-i aducă acestuia 
dovezi palpabile pentru ca fiul său să-1 recunoască drept părinte, şi implicit 
să-1 iubească în mod spontan. 

Foarte bine, dar aş vrea să te întreb: ce se va face tatăl dacă fiul său se 
dovedeşte complet orb şi surd? 

Constat că nu ai nici un răspuns, dar te voi ajuta Eu: dacă tatăl 
descoperă acest lucru, el va face tot ce îi stă în puteri pentru a restaura 
vederea şi auzul fiului său. 

Pe scurt, el îl va lua pe umerii săi şi îl va duce la un om foarte înţelept, 
înzestrat cu puteri spirituale, care îi va restaura vederea şi auzul. 

Crezi tu că dacă fiul va vedea şi va auzi din nou, datorită sacrificiului 
tatălui său, care a făcut tot ce i-a stat în puteri pentru a-1 vindeca, învăţându-1 
apoi să vorbească, va mai aştepta el alte dovezi raţionale pentru a-şi 
recunoaşte tatăl? Nu crezi că marea iubire a acestuia îi va fi suficientă pentru 
a-i demonstra că el este adevăratul său părinte? 

La fel am venit şi Eu, adevăratul vostru tată, la voi, cei orbi şi surzi! 
V-am ajutat apoi să vedeţi şi să auziţi, v-am învăţat să vorbiţi cu cuvintele 
Mele, da, cu cuvintele Mele vii! 

Şi iată, cei mai mulţi M-au înţeles, recunoscând în Mine pe adevăratul 
şi unicul lor Părinte şi Dumnezeu. 

De ce eşti tu incapabil de acest lucru? - Pentru că nu doreşti să fii 
vindecat în singura manieră posibilă! In orbirea şi în surzenia ta, te consideri 
un înţelept tu însuţi, convins că ştii cel mai bine remediile de care ai nevoie. 
De aceea, opui rezistenţă în inima ta, refuzând să fii vindecat! 

Dar Eu îţi spun: orice ai face, nu vei reuşi niciodată - nici în acest plan 
temporal, nici în eternitate - să te apropii de lumina spiritului mergând pe altă 
cale decât cea predată de Mine. 

Adevăr îţi spun: nu vei primi un alt semn de la Mine decât numai 
iubirea şi graţia Mea. Dacă acestea nu îţi sunt de ajuns, rămâi aşa cum eşti. 
Dacă le vei accepta însă, nu vei mai avea nevoie să primeşti alte dovezi, căci 
acestea te vor copleşi! 

Spuneai că doreşti o dovadă de tipul: unu şi cu unu fac doi. Iată, Mă 
aflu în faţa ta - singura dovadă eternă şi vie, căci Eu şi Dumnezeul lui Farak 
suntem una. Nu vei putea înţelege însă niciodată acest lucru până când nu Mă 
vei accepta în inima ta. 

Intelectul nu te va ajuta să Mă înţelegi, chiar dacă ţi-ai munci creierul 
o eternitate întreagă, căci el Mă va privi întotdeauna ca fiind infinit, şi numai 
Eu ştiu cum susţin întreaga creaţie, deşi - după cum afirmi tu - nu pot să-mi 
întind mâna şi nu pot sări mai departe de tine. 

Iar acum du-te şi sfătuieşte-te cu cei care pot vedea deja. Apoi 
întoarce-te şi spune-mi cât de departe pot sări. 

Nu aştepta însă să primeşti vreun alt semn de la Mine. Căci ori de câte 
ori trimit semne, eu vă supun judecăţii, iar acum nu doresc altceva decât să vă 
trezesc la viaţă. încearcă să înţelegi ce ţi-am spus. Amin ". 



Capitolul 134 

Discuţia dintre incredulul mustrat şi unul din prietenii săi 

(27 februarie 1843) 

După această impresionantă lecţie de viaţă, vorbitorul nostru s-a 
înclinat adânc în faţa omului sărman şi s-a înapoiat printre ai săi, pus pe 
gânduri. Ajuns printre aceştia, el s-a apropiat de unul din prietenii săi şi i-a 
pus următoarea întrebare: 

„Dragă frate! Spune-mi sincer: chiar crezi, dincolo de orice îndoială, 
că a el om sărman este suprema Fiinţă Divină? 

Spune -mi: chiar nu ai nici o îndoială, dacă ţii cont de toate atributele 
pe care le presupune puritatea absolută a Divinităţii? 

Este adevărat că în cuvintele sale se ascunde o înţelepciune extrem de 
profundă, mai ales că principala sa temă de discuţie pare să fie iubirea, dar 
dacă îl privesc pe omul extrem de simplu care rosteşte aceste cuvinte sublime, 

nu pot să nu mă întreb: , Poate fi acesta Dumnezeu cel infinit, Atotputernicul, 
Cel etern?', iar intelectul meu se opune cu tărie acestei idei! 

De aceea, aş dori să ascult părerea ta în această chestiune atât de 
importantă. Chiar poţi să crezi sincer acest lucru, sau te-ai grăbit să accepţi 
părerea celorlalţi, aşa cum procedează majoritatea oamenilor? Răspunde-mi, 
te rog". 

Prietenul săi i-a răspuns: „Ascultă, dragă prietene şi frate al nostru, al 
tuturor, îţi aminteşti cu siguranţă faptul că am fost aruncat în închisoare de 
către Lameh pentru motivul că am refuzat să accept cum că el ar fi 
Dumnezeu. 

în acele vremuri, mulţi au preferat să-1 recunoască drept Dumnezeu, 
nu cu sinceritate, ci pentru motivele cele mai murdare. Am făcut eu aşa ceva? 

Văd că răspunzi: ,Nici vorbă!' După ce am gustat din ,plăcerea' 
închisorilor sale, aş fi fost un mare perfid dacă aş fi acceptat pe loc afirmaţia 
lui Lameh potrivit căreia acel om sărman este unicul Dumnezeu al cerului şi 
al pământului! - 

O, frate, crede-mă: Lameh m-ar fi putut ameninţa cu o mie de 
închisori, numai ca să-L recunosc în acel om pe Dumnezeu, căci nu aş fi 
făcut-o, dacă nu aş fi crezut sincer acest lucru! 

Dimpotrivă, tentaţia mea - după ce am fost scos din închisoare - ar fi 
fost aceea de a mă opune lui de o mie de ori mai mult decât înainte, 
nicidecum să-1 ascult, căci ştii foarte bine cum i-a smuls de lângă mine pe 
soţia mea, făcând din ea o sclavă, şi pe copiii mei, pe care i-a vândut la piaţă, 
scoţând un profit bunicel de pe urma lor. 

Ascultă, frate! O asemenea rană, pe care a suferit-o un tată şi soţul 
credincios al unei femei adorabile, nu ar fi putut fi vindecată de scoaterea din 
închisoare şi de o simplă masă. 

Dacă vei medita asupra celor spuse de mine, vei înţelege că nu am 
acceptat să-L recunosc în acel om pe Dumnezeu dintr-o simplă ipocrizie. 

Dacă totuşi am făcut-o, ba mai mult, i-am iertat lui Lameh toate 
fărădelegile împotriva mea şi a familiei mele, şi dacă am ajuns la concluzia că 
în afara acelui om nu există nici un alt Dumnezeu, trebuie să fii convins că 
am un motiv cât se poate de serios. 

Iar acest motiv este chiar acel om sărman. învaţă să-L cunoşti cu 
inima ta, nu cu intelectul -, şi vei găsi înlăuntrul tău motivul indescriptibil 
care te va asigura că: 

,Iată, acest om sărman este marele Dumnezeu cel sfânt, Tatăl preaplin 
de iubire al tuturor oamenilor şi îngerilor, Creatorul tuturor lucrurilor, iar 
infinitatea şi toate eternităţile se supun voinţei Sale atotputernice şi sacre! 

Un singur semn al Său şi întreaga creaţie ar înceta instantaneu ar 
înceta să existe, sau invers, o mie de sori noi ar putea apărea pe bolta 
cerească. 

Iată deci cum stau lucrurile. Acesta este motivul meu, iar eu cred în el, 
pentru că aşa mă învaţă iubirea mea pentru acest om. 

De aceea, ascultă sfatul meu: iubeşte-L şi tu mai presus de orice, după 
care vei înţelege. Căci Tatăl doreşte mai degrabă să fie iubit decât să fie 
recunoscut. Aceasta este voinţa Lui. 

Oare nu îşi iubesc copilaşii cei mici părinţii înainte chiar de a-i 
recunoaşte? Şi iată, nimeni nu s-a plâns până acum de acest lucru. 

De ce nu ar avea Tată preasfânt şi atotputernic aceeaşi intenţie în ceea 
ce ne priveşte? Ei bine, chiar aceasta este intenţia Lui, aşa că ascult-o, frate! 
încearcă să înţelegi cuvintele mele! Amin ". 



Capitolul 135 

Sfătuit de prietenul său, incredulul avansează pe calea recunoaşterii 
Domnului 

(1 martie 1843) 



După acest răspuns excelent din partea prietenului său, vorbitorul 
nostru a început să mediteze profund la felul în care copilaşii cei mici 
avansează pe calea iubirii, la modul instinctiv, căci raţiunea lor nu este deloc 
dezvoltată în acei primi ani de viaţă, recunoscându-şi treptat părinţii. 

Extinzându-şi analiza la lumea plantelor şi animalelor, el a constatat 
că afirmaţia se verifică inclusiv în aceste lumi, lucru care iniţial 1-a surprins 
destul de tare. 

El şi-a amintit din propriile experienţe că puii foarte tineri ai 
animalelor se agaţă de părinţii lor, fără să-i părăsească, până când capătă 
suficientă putere. Chiar şi în lumea vegetală, şi-a amintit el, fructul nu cade 
niciodată prea departe de trunchi, după cum spune proverbul. 

După ce a meditat o vreme la aceste exemple, el s-a întors către 
prietenul lui şi i-a spus: „Ascultă, mult iubitul meu prieten şi frate, cu cât mă 
gândesc mai mult la cuvintele tale, cu atât mai multă lumină descopăr în ele. 
La început mi s-au părut irelevante, dar treptat au început să-şi reveleze 
profunzimea. De aceea, nu te supăra dacă îţi voi spune că nu mi se pare că ele 
au crescut ca nişte plante pe solul tău. 

Nu vreau să spun prin asta că te consider incapabil de o asemenea 
înţelepciune, căci ştiu foarte bine că ai fost întotdeauna un om foarte prudent, 
pe care nimeni nu-1 mai poate face să-şi schimbe o opinie odată ce şi-a 
format-o, nici chiar închisorile lui Lameh. 

Aici aş face însă o mică distincţie, dragă frate, căci una este să 
vorbeşti în mod înţelept, şi cu totul altceva să vorbeşti şi să acţionezi în mod 
raţional, aşa cum îţi dictează intelectul. 

în mod evident, tu mi-ai vorbit cu înţelepciune, ceea ce explică de ce 
spuneam că înclin să cred că această înţelepciune nu a crescut direct pe solul 
tău, căci este prea profundă, iar viziunea noastră în această privinţă nu a fost 
niciodată suficient de luminată. 

Nu te supăra deci pe mine pentru că îţi contest paternitatea acestei 
înţelepciuni, căci am constatat că ea se verifică în întreaga creaţie. 

Nu este mai puţin adevărat că aceste cuvinte ale tale m-au condus mult 
mai aproape de ţel decât ai putea bănui tu însuţi. Da, crede-mă, chiar şi ideea 
unui Dumnezeu într-o formă umană începe să-mi devină din ce în ce mai 
clară, iar inima mea nu i se mai opune la fel de ferm ca mai înainte. Numai cu 
ipostaza omului sărman nu mă pot împăca încă. 

Dacă poţi să-mi aduci argumente în această direcţie, mai pe înţelesul 
meu, căci discursul acelui om mi s-a părut mult prea profund şi nu l-am putut 
înţelege, nu cred că m-aş mai opune în a-1 recunoaşte pe Dumnezeu în acel 
om, lucru pe care ar fi trebuit să-1 fac de la bun început, dar pe care abia acum 
am început să mi-1 doresc cu adevărat. Dacă ai aşadar un asemenea argument, 
te implor, spune-mi-1, ca să mă liniştesc". 

Prietenul vorbitorului i-a răspuns astfel: „Frate, adevăr îţi spun: nu ştiu 
ce să mai fac, căci eşti mai orb decât însuşi centrul pământului! 

Ce numeşti tu bogat, şi ce înţelegi prin sărac? 

Consideri cumva că bogat este acela care îşi acoperă trupul cu tot felul 
de produse realizate de mâinile sale sau ale fraţilor săi, realizate din tot felul 
de materiale naturale, sau care îşi construieşte o casă pe care o împodobeşte 
în fel şi chip cu pietrele pământului? 

Şi consideri că un om este sărac numai pentru că îi lipsesc aceste 
atribute grosiere, pe care nu şi le-a putut procura, fie din cauza lipsei de inimă 
a fraţilor săi, fie din propria sa voinţă? 

O, încearcă să-ţi dai seama cât de greşită este această viziune! 
Dumnezeu 1-a creat pe om după chipul şi asemănarea Sa, aşezându-1 pe acest 
pământ complet gol. Chiar şi astăzi, copiii mici se nasc goi în această lume. 
Cum poţi să tragi atunci concluzia că un om gol este o creatură mizerabilă în 
ochii lui Dumnezeu? Nu este oare el, dimpotrivă, extrem de bogat, tocmai 
pentru că reflectă mai bine imaginea Creatorului său? 

Ce ţi se pare atât de nefiresc în faptul că Dumnezeu, Creatorul nostru, 
a venit printre noi asumându-şi imaginea Sa primordială şi fundamentală, 
după chipul şi asemănarea căreia ne-a creat pe noi toţi? Cum poţi să critici în 
inima ta această natură primordială şi fundamentală a Domnului, cu atât mai 
mult cu cât ştii că a coborât printre noi numai pentru a revărsa asupra noastră 
imensa Lui graţie şi iubire? 

Adevăr îţi spun: încearcă să-ţi dai seama de orbirea cumplită în care ai 
căzut, apoi grăbeşte-te la El şi cazi la picioarele Sale, rugându-L să-ţi ofere 
lumina Sa în această perioadă de beznă a vieţii tale! 

Recunoaşte graţia nesfârşită de a-L avea pe Dumnezeu, Creatorul 
nostru atotputernic, ca un Frate bun şi un Părinte preaplin de iubire în 
mijlocul nostru. 

O, numai acest gând este prea măreţ şi prea sfânt pentru un simplu 
om! Şi totuşi, printre noi se află mai mult decât un simplu gând! Printre noi se 
află El, atotputernicul Tată însuşi! 

Cum poţi să te mai îndoieşti în spiritul tău, acum, când întreaga 
infinitate se cutremură, închinându-i-se plină de devoţiune şi de iubire? 

Ascultă, Dumnezeu cel atotputernic şi etern, Creatorul infinităţii, se 
află aici şi te aşteaptă! 

Haide, grăbeşte-te, du-te la El înainte să fie prea târziu, şi dăruieşte-i 
inima ta! 

Grăbeşte-te la El, căci Tată preasfânt te aşteaptă! Amin ". 



Capitolul 136 

Teama lui Terhad cel nou convertit în faţa Domnului Cuvintele 
clarificatoare şi de alinare ale Acestuia adresate celui temător 

(2 martie 1843) 



După aceste cuvinte, vorbitorul nostru nu a mai aşteptat şi s-a grăbit 
să-L accepte pe omul sărman în inima sa, ca Domn al cerului şi al 
pământului. 

In el a apărut însă o altă dilemă, motiv pentru care s-a adresat din nou 
prietenului său: 

„Ascultă, prietene şi frate mai drag decât oricine altcineva! Am 
cântărit cu mare atenţie cuvintele tale şi am ajuns la concluzia că acel Om 
este într-adevăr Fiinţa supremă. Nu mai am nevoie acum de nici o dovadă, 
căci inima mea îmi strigă cu putere acest lucru. 

Mintea mea este însă la fel de tulburată ca mai înainte, ba chiar mai 
rău. 

Văd că mă priveşti cu uimire şi încerci să descifrezi pe faţa mea ce 
anume mă tulbură atât de tare. Nu te mai osteni, căci îţi voi spune eu însumi 
despre ce este vorba, aşteptând cu nerăbdare sfatul tău bun. 

Iată, m-a cuprins o teamă cumplită, cum nu am simţit în întreaga mea 
viaţă. 

Mi-ai spus adineauri, în cuvinte pline de inspiraţie, să alerg la El şi să 
mă arunc la picioarele Lui, plin de dăruire. Cum aş putea face însă acest 
lucru, când teama excesivă în faţa sfinţeniei Divinităţii Sale îmi paralizează 
picioarele? 

De aceea, te implor, sfătuieşte-mă ce să fac! 

îmi doresc din toată inima să alerg la El, dar îmi este imposibil. In 
inima mea mă simt deja una cu El, dar tocmai acest lucru mă face să mă 
cutremur şi să mă simt neputincios". 

Prietenul vorbitorului nu a mai apucat însă să-i răspundă, căci Domnul 
însuşi s-a ridicat de la masă şi s-a îndreptat către acesta. 

Căzând acest lucru, vorbitorul a încercat să o ia la fugă, dar prietenul 
său 1-a prins de braţ şi i-a spus: 

„Frate, gândeşte-te la ceea ce vrei să faci! Unde vrei să fugi şi unde te 
poţi ascunde de Dumnezeu? - Iată, Domnul se grăbeşte către tine; ce intenţie 
ai?" 

De data aceasta, vorbitorul şi-a pierdut complet cunoştinţa şi a căzut la 
pământ, ca mort. 

Când a ajuns la el, Domnul 1-a atins cu mâna şi i-a spus: „Terhad, 
ascultă Cuvântul Meu: ridică-te din moarte, către viaţă!" 

Terhad s-a ridicat instantaneu şi L-a privit pe Domnul cu o expresie de 
groază întipărită pe faţă. 

Domnul l-a privit însă cu blândeţe şi cu mare prietenie, spunându-i: 
„Terhad, ţi-ai dorit întotdeauna un semn ca să poţi crede ceea ce alţii credeau 
deja înaintea ta. 

Eu ţi-am explicat că dacă ţi-aş da un asemenea semn al prezenţei Mele 
printre voi, ţie sau altcuiva, v-aş supune practic judecăţii, care poartă în ea 
sâmburele morţii. 

Cel care Mă recunoaşte însă în inima sa, o face de bunăvoie şi 
descoperă astfel viaţa eternă, iar moartea nu îl mai poate atinge. 

Aceasta a fost semnificaţia cuvintelor Mele, dar tu nu te-ai mulţumit 
cu ele şi ai încercat să Mă descoperi mai întâi cu intelectul tău, nu cu iubirea 
ta. 

Am acceptat acest lucru şi ţi-am vorbit în mod raţional, prin gura 
fratelui tău, ca să poţi înţelege mai bine că Eu sunt într-adevăr cel despre care 
Lameh a vorbit de pe tronul său. 

In acest fel, tu M-ai acceptat cu intelectul tău, umplându-1 într-o 
măsură din ce în ce mai mare cu divinitatea Mea primordială şi eternă. 

Această expansiune a intelectului tău te-a făcut să uiţi de inima ta, care 
s-a micşorat în mod direct proporţional. De aceea, atunci când ai încercat să 
Mă absorbi în inima ta, aceasta s-a cutremurat de spaimă în faţa măreţiei 
Mele, aşa cum i-a prezentat-o intelectul tău, simţindu-se copleşită de ea. Aşa 
se face că atunci când M-am apropiat de tine, ai căzut la pământ aproape ca 
mort. 

în realitate, acesta a fost un alt semn pe care ţi l-am dat pentru a-ţi 
demonstra că Eu sunt Cel pe care L-ai fi putut descoperi mult mai uşor şi mai 
simplu cu inima ta, fără să fii nevoit să guşti o fărâmă din gustul judecăţii. 

Acum însă M-ai recunoscut; de aceea, îmbrăţişează-Mă în inima ta şi 
devino un gardian credincios al sanctuarului pe care ţi l-am dăruit. 

Iar acum, linişteşte-te şi bucură-te, căci aceste cuvinte ţi-au fost 
revelate de Tatăl. 

Iubeşte-Mă şi nu vei mai fi nevoit să te temi vreodată de Mine; căci 
Eu sunt şi voi fi de-a pururi Mântuitorul vostru, nu un distrugător. Haide, 
bucură-te şi fii fericit! Amin ". 



Capitolul 137 

Discursul inspirat al lui Terhad şi declaraţia sa de iubire, plină de 
ardoare, pentru Domnul. Domnul se simte mişcat şi face o mare 
promisiune în ceea ce priveşte misiunea spirituală a pământului 

(3 martie 1843) 

Auzind cuvintele Domnului, Terhad a început să respire mai uşurat. 
Inima sa s-a eliberat de teama de dinainte, devenind din ce în ce mai plină de 
iubire pentru Dumnezeu. 

Aflat în această stare de graţie, vorbitorul nostru şi-a deschis din nou 
gura şi şi-a uşurat inima, ţinând următoarea cuvântare: 

„O, Tată preasfânt şi preaplin de iubire, deci Tu eşti Acela la care nu 
am îndrăznit niciodată să mă gândesc prea profund, căci prea sublimă mi se 
părea sfinţenia Ta. Simpla rostire a Numelui Tău era deja prea mult pentru 
mine, căci ştiam că rostesc Numele Creatorului cerului şi al pământului, şi nu 
de puţine ori îmi spuneam: 

O, Nume sfânt, atunci când mă gândesc la tine, fiinţa mea se 
cutremură din temelii! 

O, cum trebuie să arate Cel care poartă acest Nume, cât de sublim, de 
sfânt şi de glorios trebuie să fie El, dacă simpla rostire a Numelui Său mă 
face să mă cutremur atât de tare, simţindu-mă la fel ca un vierme mizerabil 
care se târăşte invizibil în praful pământului! 

O, Tu, a cărui privire ochii mei aproape că nu reuşesc să o suporte, în 
nevrednicia lor, inima mea aproape că a explodat de fericire! 

Ce aş putea gândi, ce aş putea simţi şi ce aş mai putea spune acum, 
când Tu te afli aici, printre noi, în această ipostază simplă, ca un frate al 
nostru, în timp ce firmamentul Tău nesfârşit continuă să strălucească în 
luminile Tale, soarele ne trimite razele sale pline de căldură, luna se 
împodobeşte cu strălucirea Ta, iar pământul ne oferă splendorile sale, ca o 
mărturie a lucrării Tale divine? 

Ce aş mai putea spune în faţa Ta, o, Tată atât de bun şi de sfânt, când 
mă gândesc că Tu eşti cel care îmi susţine propria viaţă, clipă de clipă, prin 
voinţa Ta atotputernică, şi că fiecare respiraţie a mea nu este altceva decât un 
dar minunat primit de la Tine? 

O, Tată sublim, iubirea pentru Tine mă face aproape să-mi pierd 
minţile! Da, este cât se poate de adevărat! O, Tată scump, îngăduie-mi să 
spun acest lucru, căci inima mea simte nevoia să fie eliberată de acest 
preaplin. O, de-abia mai pot suporta atâta iubire în prezenţa Ta sacră! 

Şi totuşi, îmi este imposibil să îmi desprind privirea de la Tine, fie şi 
numai pentru o singură clipă, o, Tată preasfânt şi preaplin de iubire! 

Te implor, îngăduie-mi să Te iubesc din toate puterile mele, astfel 
încât focul iubirii mele să mă dizolve complet şi să îmi dau viaţa din iubire 
pentru Tine, Dumnezeul meu, Creatorul meu, Tată adorat mai presus de 
orice! 

O, Tată, nu mai pot vorbi, căci iubirea pentru Tine m-a cuprins 
complet în vâlvătaia ei. până şi părul pare să-mi şoptească: ,Iubeşte-L, 
iubeşte-L, iubeşte-L pe Tatăl, căci El te-a iubit încă de la începuturile 
eternităţii, chiar înainte de a te fi născut. El este Iubirea cea mai pură, Iubirea 

eternă, iar iubirea ta pentru El nu este altceva decât Iubirea Lui care îţi 
trezeşte spiritul din inima ta. De aceea, iubeşte-L, iubeşte-L, iubeşte-L pe El, 
pe Tatăl preasfânt şi preaplin de iubire! Iubeşte-L pe Dumnezeul tău, iubeşte - 
L pe Creatorul tău, căci sfânt, sfânt, sfânt este El! ' 

Până şi pielea pare să-mi vorbească, iar oasele şi măruntaiele îmi 
spun: , Dumnezeu, Tatăl tău, este Cuvântul viu dinlăuntrul tău! tu nu eşti 
altceva decât un gând rostit de Cel aflat în faţa ta. Fiinţa ta întreagă, cu părul 
ei, cu pielea, oasele, măruntaiele, cu inima şi sângele ei, cu sufletul şi spiritul 
său, nu este altceva decât un Cuvânt rostit de gura Celui care stă în faţa ta. De 
aceea, iubeşte-L, iubeşte-L, iubeşte-L pe El, căci El este totul în toate. El este 
viaţa ta, lumina ta, dar şi lumina infinităţii. întreaga ta putere, cuvintele tale, 
toate derivă din El'. 

O, Tată, Tată preasfânt, îngăduie-mi să Te iubesc. Ingăduie-ne tuturor 
să Te iubim, să Te adorăm şi să Te slăvim, iar Numele Tău sfânt fie de-a 
pururi slăvit prin iubirea noastră! 

O, Tată preasfânt! Eu sunt un biet păcătos în faţa Ta, iar Tu te laşi 
iubit de mine. O, cât de mare trebuie să fie bunătatea Ta, dacă îi îngădui până 
şi unui păcătos ca mine să Te iubească! 

O, fraţilor, haideţi să cădem cu toţii la picioarele Sale sfinte, căci mare 
şi sublimă este bunătatea Tatălui faţă de noi! 

O, Tată, iartă-mi împietrirea de dinainte şi îngăduie-mi să Te iubesc. 
Revarsă-ţi graţia asupra noastră, a tuturor!" 

Şi toţi au căzut la pământ în faţa tatălui, plângând cu lacrimi de iubire. 

Iar Tatăl şi-a ascuns El însuşi faţa în mâini şi a spus, ca şi cum şi-ar fi 
vorbit Sieşi: 

„O, pământiile, ce dar mi-ai făcut! Adevăr îţi spun: copiii tăi vor fi de- 
a pururi copiii Mei! Te voi înălţa atât de tare încât sorii şi îngerii din ceruri 
vor fi nevoiţi să se plece în faţa ta; şi ori de câte ori voi veni la tine, îi voi 
căuta mai întâi de toate pe păcătoşi, revărsându-Mi graţia asupra lor. 

O, Terhad, mare este iubirea ta. De aceea, cadoul Meu pentru voi va fi 
pe măsură, căci promit să devin păstorul credincios al păcătoşilor de pe acest 
pământ". 

După care Domnul a tăcut şi a plâns în secret, plin de iubire şi de 
compasiune pentru copilaşii Săi. 



Capitolul 138 

Mărturia Domnului adresată lui Terhad. Despre judecată şi despre 
modul în care poate fi prevenită aceasta. Terhad este numit gardian-şef al 
curţii interioare a templului 

(6 martie 1843) 



După o vreme, Domnul şi-a descoperit faţa şi i-a spus lui Terhad: 
„Terhad, te cunosc şi ştiu de mult timp că eşti un om cu un spirit puternic şi 

cu o inimă nobilă; acesta este motivul pentru care M-am ascuns de tine, ca să- 
ţi permit să Mă cauţi, în timp ce alţii M-au putut vedea din primul moment. 

Ştiind că ai un spirit atât de puternic şi o inimă atât de nobilă, care nu 
i-au permis nici măcar lui Lameh să te îndepărteze de Mine, adică de 
Dumnezeul lui Farak, pe care L-ai recunoscut întotdeauna, doresc să-ţi spun 
că tu ai fost unul din motivele principale pentru care am decis să-Mi revărs 
graţia asupra ţinuturilor de jos; căci adevăr îţi spun: numai un spirit puternic, 
cu o cunoaştere desăvârşită, poate deveni un mântuitor al universului! 

Tu ai devenit astfel mântuitorul lui Lameh şi al ţinuturilor de jos, şi 
implicit un scut împotriva judecăţii Mele care v-ar fi nimicit pe toţi; mai mult 
decât atât, eşti un zid protector între focul Meu şi păcatul lui Cain, în 
profunzimea nopţii morţii eterne. 

La fel cum stau lucrurile acum, vor sta întotdeauna. Atât timp cât într- 
un loc de pe pământ vor exista cel puţin trei oameni virtuoşi în faţa Mea, Eu 
nu voi judeca locul respectiv. Atât timp cât un oraş din ţinuturile de jos va 
avea cel puţin doi oameni virtuoşi, voi cruţa acel oraş, de dragul celor doi. 
Atât timp cât un ţinut va avea cel puţin şapte oameni virtuoşi, mânia Mea nu 
se va abate asupra ei. şi atât timp cât o ţară va avea cel puţin zece oameni 
virtuoşi, focul Meu nu o va pârjoli. 

Atât timp cât în mijlocul umanităţii există cel puţin doi părinţi care Mă 
recunosc şi Mă iubesc mai presus de orice, învăţându-şi copiii şi vecinii să 
facă acelaşi lucru, nu voi privi cu mânie nici măcar un singur fir de iarbă de 
pe pământ. 

în schimb, atunci când pe întregul pământ, deopotrivă în ţinuturile de 
jos şi în munţi, nu va mai rămâne decât un singur om virtuos, voi mai aştepta 
timp de o sută de ani pentru a vedea dacă mai apare cineva dispus să-şi 
întoarcă faţa către Mine, scop în care voi trimite pe pământ mesageri instruiţi 
de Mine să predice în numele Meu. 

Dacă oamenii vor ţine cont de învăţătura primită, îi voi considera din 
nou copiii Mei; dacă nu se vor întoarce însă către Mine, preferând să rămână 
în răutatea lor, ba chiar omorându-i pe mesageri, adevăr îţi spun: singurul om 
virtuos rămas pe pământ nu va reuşi să Mă împiedice să îmi revărs mânia pe 
pământ, ştergându-i de pe faţa acestuia pe făcătorii de rele şi stabilind o nouă 
generaţie pe aceasta! 

Am rostit aceste cuvinte înaintea ta, Terhad, şi a întregului pământ; de 
aceea, notează-le în scris, iar cei care le-au auzit alături de tine, în această 
sală, vor depune mărturie că Cel care le-a rostit am fost Eu, Domnul vostru, 
astfel încât nimeni să nu poată spune vreodată că nu a ştiut de ele. Iţi dau 
misiunea de a le vorbi oamenilor de această mărturie a Mea şi de a fi 
adevăratul gardian al sanctuarului Meu, nu numai în ceea ce priveşte propria 
ta fiinţă, ci şi pentru toţi descendenţii tăi. 

In fiecare zi de Sabat te vei prezenta ca gardian-şef la porţile curţii 
interioare a noului Meu templu, pe care nu l-ai vizitat încă, dar pe care îl vei 
cunoaşte mâine. 

Ori de câte ori vei fi în stare de veghe, ai datoria să proclami în faţa 
oamenilor aceste cuvinte ale Mele, pentru ca ele să nu fie uitate vreodată. 

Primeşte acum binecuvântarea Mea pentru această misiune, pentru a 
deveni puternic şi a putea acţiona întotdeauna în conformitate cu voinţa Mea. 
Amin ". 



Capitolul 139 

Nemulţumiţii plini de gelozie. Replica Domnului adresată 
nemulţumiţilor 

(7 martie 1843) 

Aceste cuvinte aproape că l-au costat viaţa pe Terhad; dar Domnul 
Vieţii ştia foarte bine cum trebuie prezervată, şi chiar întărită, viaţa noului 
Său gardian-şef, care avea să mai trăiască de altfel timp de 260 de ani, 
îndeplinindu-şi misiunea cu multă fervoare. 

Ceilalţi oaspeţi din sală au auzit şi ei cuvintele Domnului. O parte 
dintre ei au rămas foarte uimiţi, şoptind unii la urechile celorlalţi: 

„Ce situaţie ciudată! O graţie atât de mare s-a revărsat asupra celui 
încăpăţânat, mai dur ca o piatră, care abia a putut fi convins să creadă în 
Omul-Dumnezeu, în timp ce nouă, care L-am acceptat pe loc în inimile 
noastre, fără nici cea mai mică ezitare, nu ne-a adresat nici măcar un cuvinţel! 
Cu siguranţă, este foarte greu de înţeles acest comportament! 

Evident, ca unic Domn al cerului şi al pământului El poate face orice 
doreşte, şi nimeni nu-i poate spune: , Doamne, ce faci?', dar comportamentul 
Său rămâne totuşi bizar. 

Dacă ar fi să traducem situaţia creată, am putea spune că graţia cea 
mai mare se revarsă asupra celor împietriţi, în timp ce asupra celor flexibili şi 
plini de iubire abia dacă se revarsă o mică graţie, în cel mai bun caz. 

Oricum am privi chestiunea, ea rămâne bizară, mai ales dintr-o 
perspectivă divină!" 

Domnul i-a întrerupt însă pe aceşti bârfitori şi le-a spus: „Da, este 
adevărat că aşa procedez Eu; şi mai bizar Mi se pare însă faptul că - în 
prezenţa Mea vizibilă - Mă insultaţi în faţă pentru simplul motiv că am 
revărsat asupra unui sărman frate al vostru o graţie cu care nu v-am 
învrednicit pe voi, oameni slabi. 

Dacă aţi avea profilul moral pe care îl aştept Eu de la voi, nu aţi mai 
şuşoti atâta, ci v-aţi bucura de graţia pe care am revărsat-o asupra unui 
păcătos. Dar atitudinea voastră este greşită şi nedemnă, motiv pentru care v- 
aţi înfuriat, refuzând să acceptaţi că Eu îmi pot revărsa graţia asupra unui 
păcătos. 

Ascultaţi-Mă, căci vă voi explica adevăratul motiv al mâniei voastre 
pentru graţia revărsată de Mine asupra lui Terhad. 

Mai presus de orice, vouă vă place să criticaţi, văzând mai degrabă 
paiul din ochiul fratelui vostru decât bârna din ochiul vostru! De aceea, 
sunteţi incapabili să înţelegeţi motivul pentru care Mi-am revărsat graţia 
asupra lui Terhad. 

Adevăr vă spun: Eu ştiu de multă vreme că inimile voastre sunt pline 
de gelozie, motiv pentru care nu am revărsat asupra voastră decât atâta graţie 
cât să vă permită să Mă recunoaşteţi ca Domn al cerului şi al pământului. 

In marea Mea casă nu poate exista loc pentru slujitori plini de gelozie. 

De aceea, începeţi prin a vă purifica inimile de gelozie, gândind tot 
timpul, chiar şi după purificarea lor, în aceşti termeni: ,Nu suntem demni nici 
chiar de cea mai mică graţie din partea Domnului'. 

Abia atunci vă voi testa, pentru a Mă convinge că sunteţi cu adevărat 
puri în faţa Mea, iar pe cel mai pur dintre voi îl voi alege pentru o misiune 
superioară. Cât despre ceilalţi, graţia vieţii născute din Mine ar trebui să le fie 
suficientă. 

Dacă vă consideraţi cu adevărat copiii Mei, acceptaţi darurile mai mici 
venite din mâna Mea, iar Eu voi revărsa asupra voastră daruri din ce în ce mai 
mari. 

Până şi voi le dăruiţi copiilor voştri jucării, bucurându-vă de fericirea 
lor atunci când le primesc. Credeţi că Eu sunt un Părinte mai crud decât voi, 
incapabil să Mă bucur de fericirea voastră în faţa darurilor primite de la 
Mine? Nici vorbă! 

De aceea, bucuraţi-vă de darurile primite de la Mine, la fel ca nişte 
copilaşi; pe măsură ce veţi deveni mai puternici, voi căuta pentru voi o 
misiune mai înaltă, care să vi se potrivească". 

Toţi cei de faţă s-au simţit atunci ruşinaţi de mustrarea Domnului, 
căzând la picioarele Lui şi implorându-i iertarea pentru păcatul lor. 

Dar Domnul le-a spus să se ridice şi i-a liniştit, după care s-a întors 
printre tovarăşii Lui. 



Capitolul 140 

Recunoştinţa exprimată de Lameh pentru numirea lui Terhad ca 
gardian-şef al curţii interioare a templului Planul Domnului de construire 
a unui templu pe muntele curăţat de şerpi. Domnul devine din nou invizibil 

(8 martie 1843) 



întors printre tovarăşii săi de la masa principală, Domnul i-a 
comunicat lui Lameh hotărârea Sa de a-1 numi pe Terhad gardian-şef al curţii 
interioare a templului. Scopul acestei informări era ca Lameh să ştie cui să se 
adreseze atunci când va avea nevoie de mai mulţi paznici ai curţii interioare 
atunci când mulţimile se vor înghesui să intre în ea. De aceea, Terhad urma să 
angajeze 300 de gardieni ai templului, pe care Lameh urma să-i confirme, în 
numele Meu. 

Auzind cuvintele Domnului, Lameh s-a prosternat în faţa Acestuia, 
plin de iubire şi de recunoştinţă, slăvindu-L din toată inima pentru că 1-a 
ajutat în această chestiune importantă. 

Căci Lameh se gândea deja de multă vreme la această problemă, 
neştiind însă cui să-i încredinţeze paza curţii interioare. 

Fiind anunţat acum de Domnul însuşi că slujba a fost acordată, lui 
Lameh i s-a luat o mare greutate de pe inimă. 

După această consacrare a recunoştinţei sale, la care au participat din 
toată inima şi ceilalţi oaspeţi din sală, Domnul i-a spus lui Lameh să se ridice 
şi a adăugat. 

„Iar acum, ascultă-Mă, iubitul Meu Lameh! Aici totul este aşa cum 
trebuie să fie, dar muntele curăţat de şerpi, cel pe care M-ai văzut pentru 
prima oară, după ce ai auzit mai întâi vocea Mea, este încă gol. 

Ştii că ţi-am cerut să construieşti pe el un monument în cinstea Mea, 
dar nu ţi-am dat încă instrucţiuni precise în legătură cu el, pentru ca muntele 
să se integreze astfel perfect în ordinea Mea. 

îţi voi spune acum în ce fel trebuie să construieşti templul de pe 
munte. De aceea, ascultă-Mă: 

Vei dispune şlefuirea a zece coloane din cea mai pură marmură albă, 
de înălţimea a trei oameni, în maniera pe care i-o voi indica lui Mura şi lui 
Curai. 

Aceste coloane vor trebui aşezate în cerc, între ele fiind un spaţiu de 
lungimea unui stat de om. 

Solul va trebui pavat cu marmură albastră, bazele coloanelor cu 
marmură roşie, iar vârfurile lor cu marmură verde. 

Deasupra coloanele vor trebui unite cu bârne din marmură galbenă, 
care se vor intersecta între ele, fiind legate de celelalte cu ajutorul unor clame 
de metal. 

Deasupra acestei structuri vei construi acoperişul propriu-zis, din aur 
curat, la fel ca în cazul templului principal, cu diferenţa că cele trei sfere de 
deasupra nu vor avea aceeaşi mărime; sfera de la bază va fi cea mai mare, 
următoarea va avea jumătate din dimensiunea primeia, iar cea de deasupra 
jumătate din dimensiunea celei de-a doua. 

După ce vei construi acest templu pentru Mine - cât mai rapid, sper -, 
înălţând totodată în centrul lui un altar din aur curat pentru ofrande din 
cereale, care vor trebui arse în fiecare zi de Sabat, seara, voi binecuvânta 
toate câmpurile din ţinuturile de jos, care vor da de o sută de ori mai multe 
roade pentru tine şi pentru poporul tău. 

în plus, voi curăţa munţii şi pădurile de fiarele sălbatice, restabilind 
legătura firească dintre ţinuturile de jos şi munţii sacri, astfel încât şi voi să vă 
supuneţi lui Enoh, unicul Meu mare preot. 

Iată, aceasta este dorinţa Mea plină de iubire în ceea ce priveşte pe 
voi, copiii lui Cain, pentru ca şi voi să puteţi deveni copiii Mei. De aceea, 
îndeplineşte cât mai curând dorinţa Mea! 

După ce vei termina această lucrare, vei putea merge în munţii sacri 
unde sălăşluiesc copiii Mei, iar aceştia vor veni în număr mare, însoţiţi de 

Enoh, pentru a sfinţi în numele Meu noul templu, binecuvântându-vă astfel ca 
şi copii ai Mei. 

Acum ştii ce ai de făcut. De aceea, primeşte binecuvântarea Mea şi du 
la bun sfârşit această lucrare. Amin ". 

După care Domnul s-a făcut din nou nevăzut. L-au căutat cu toţii în 
zadar, căci nu mai era de găsit. 



Capitolul 141 

Discursul înţelept al lui Enoh referitor la natura lui Dumnezeu şi la 
viziunea spirituală corectă. Vocea Domnului în inima omului. 
Avertismentul împotriva falşilor profeţi 

(9 martie 1843) 



Când s-au convins cu tristeţe că Domnul a dispărut complet, oaspeţii 
s-au întors în sala tronului. Câţiva l-au rugat pe Enoh să le explice de ce a 
dispărut atât de brusc Domnul, sau de ce S-a ascuns pe Sine. 

Enoh le-a răspuns astfel: „Dragii mei prieteni şi fraţi, inimile voastre 
vă împing să îl căutaţi pe Tată preasfânt şi preaplin de iubire, lucru firesc şi 
normal, - dar oricine îl caută pe Dumnezeu fie îl va găsi în inima sa, fie nu-L 
va găsi deloc. De aceea, căutarea voastră actuală este puţin cam copilăroasă. 

Ascultaţi-Mă: Dumnezeu-Tatăl, Cel pe care L-aţi văzut şi cu care aţi 
vorbit în persoană, este un Spirit pur, şi ca atare nu poate fi văzut cu ochii 
fizici! Dacă doreşte totuşi să fie perceput, El deschide ochiul interior al 
spiritului, astfel încât omul îl poate vedea ca şi cum L-ar privi cu ochii fizici, 
aşa cum s-a întâmplat în cazul vostru mai înainte. 

Dacă în înţelepciunea Sa infinită, Domnul doreşte să redevină 
invizibil, El nu face altceva decât să închidă ochiul spiritual al omului. Orice 
ar face acesta, el nu îl va mai putea vedea în continuare pe Dumnezeu. 

Doresc să vă mai spun însă ceva: viziunea asupra Domnului nu poate 
conferi nimănui viaţa eternă, ci numai ascultarea cuvintelor Sale şi 
respectarea lor în viaţa de zi cu zi! 

Domnul a stins acum vederea voastră interioară, dar nu a blocat şi 
auzul inimilor voastre. De aceea, veţi putea auzi oricând veţi dori vocea Sa, 
întorcându-vă către iubirea Lui părintească atunci când aveţi nevoie de ceva, 
iar Tatăl vă va dărui tot ce este bun pentru voi, deşi nu va accepta acele cereri 
ale voastre care nu vă sunt benefice. Indiferent dacă ceea ce îi cereţi este bun 
sau nu, important este că îi puteţi cere oricând Tatălui orice doriţi, iar El vă va 
da sfatul cel bun şi vă va vorbi în inimile voastre, atât timp cât vă veţi ruga 
Lui cu toată sinceritatea. 

Dacă le veţi vorbi vreodată fraţilor voştri, plini de iubire şi în numele 
Domnului, despre Dumnezeu şi despre creaţia Lui, despre sublima Lui glorie 
şi despre bunătatea, compasiunea, blândeţea şi graţia Lui nesfârşite, despre 
faptul că El este Tatăl nostru preasfânt şi preaplin de iubire, trezind astfel în 
semenii voştri o iubire vie faţă de Dumnezeu, - puteţi fi siguri că nici un 

cuvânt al vostru nu va fi rostit fără a fi fost rostit mai întâi de Domnul în 
inimile voastre! 

Oricine vă va asculta în această stare de spirit, va auzi practic vocea 
lui Dumnezeu vorbindu-i direct, la fel cum voi o auziţi acum din gura mea. 

în schimb, vai celui care, din egoism şi din dorinţa de a dobândi o 
reputaţie lumească, va pretinde în faţa semenilor săi că vorbeşte în numele lui 
Dumnezeu, fără să perceapă în inima sa nici un cuvânt viu rostit de Acesta! 
Adevăr vă spun: limba acestuia se va transforma într-o viperă plină de venin, 
iar cei care îl ascultă vor trăi o experienţă comparabilă cu muşcătura otrăvită 
a unei vipere! 

De aceea, feriţi-vă mai presus de orice de iubirea de sine. Uitaţi 
complet de voi înşivă şi gândiţi-vă sincer numai la bunăstarea fraţilor voştri. 
In acest fel, vă veţi putea bucura continuu de tovărăşia Tatălui preasfânt şi 
preaplin de iubire, deopotrivă în acest plan temporal şi mai târziu, în 
împărăţia spiritelor, când tatăl va deveni vizibil de-a pururi! 

De acum înainte aşa va trebui să-L căutaţi pe Domnul cerului şi al 
pământului, şi vă asigur că îl veţi găsi cu uşurinţă. Iar dacă îl veţi întreba, cu 
inimile pline de iubire: ,Tată, unde eşti?', El vă va răspunde: , Copilaşii Mei, 
sunt aici, în mijlocul vostru! Nu vă temeţi de nimic, căci mâna Mea 
atotputernică vă protejează zi şi noapte! ' 

Aceasta este voinţa Domnului. De aceea, meditaţi asupra acestor 
cuvinte şi acţionaţi în consecinţă, şi în acest fel nu veţi mai fi nevoiţi să-L 
căutaţi pe Domnul prin toate colţurile, fără a-L găsi, căci El vă va întâmpina 
oriîncotro v-aţi îndrepta. Reţineţi: Tatăl este întotdeauna infinit mai preocupat 
de bunăstarea noastră decât sunt toţi copiii Săi la un loc în ceea ce îl priveşte 
pe El. 

Integraţi această învăţătură în inimile voastre, dacă nu doriţi să sărăciţi 
din nou şi dacă nu vreţi să vă chinuiţi iarăşi în lanţurile închisorii (spirituale, 
desigur)". 

Capitolul 142 

Oaspeţii se odihnesc peste noapte în casa lui Lameh. Răspunsul 
glorios al Tatălui adresat lui Lameh şi referitor la tăcerea interioară din 
timpul rugăciunii 

(10 martie 1843) 



După discursul inspirat al lui Enoh, Lameh s-a îndreptat către el şi i-a 
spus: „Iubit şi puternic prieten şi frate într-u Dumnezeu, Tatăl nostru 
atotputernic, preasfânt şi preaplin de iubire! Acum, că am terminat cu toate 
sarcinile pe care ni le-a dat Domnul pentru această zi, nu ştiu ce altceva am 
putea face decât să-i aducem un mare imn de slavă Tatălui ceresc, dacă nu 
cumva iubirea ta ne va spune altceva, în numele Domnului". 

Enoh i-a răspuns: „Ascultă, dragă prietene şi frate, care este voia 
Tatălui preasfânt: dorinţa Lui este să mergem cu toţii la culcare, găzduindu-i 
peste noapte pe toţi oaspeţii aflaţi acum în palatul tău. 

In ceea ce priveşte ziua de mâine, nu trebuie să ne facem probleme, 
căci ea va trece de la sine, la fel cum a trecut şi ziua de astăzi. 

De aceea, vom merge cu toţii la culcare, fără să ne mai facem planuri 
pentru ziua de mâine. La momentul potrivit, Domnul ne va informa ce avem 
de făcut. 

Haide, anunţă-le oaspeţilor dorinţa Tatălui şi dispune pregătirea unor 
dormitoare curate pentru ei. 

Eu şi cei şapte fraţi ai mei vom înnopta aici. In ceea ce te priveşte, tu 
şi cei care îţi sunt dragi puteţi face ce doriţi. 

Dacă doriţi să rămâneţi cu noi, foarte bine. La fel de bine va fi însă şi 
dacă veţi dori să înnoptaţi într-o altă cameră, - căci în cazul de faţă, nici una 
nu este mai bună decât celelalte. Iar acum, să trecem la fapte. Amin ". 

După aceste cuvinte, Lameh şi-a anunţat imediat oaspeţii că vor 
înnopta în casa lui, după care 1-a rugat pe Terhad să rămână în compania lui. 

La porunca stăpânului lor, servitorii lui Lameh au venit şi i-au condus, 
plini de respect, pe oaspeţi în dormitoarele lor; femeile şi slujnicele au adus 
pături şi perne frumos mirositoare în camera tronului, amenajând aici un 
culcuş confortabil pentru înalţii oaspeţi din munţi, inclusiv pentru Lameh şi 
pentru apropiaţii acestuia, conform dorinţei exprimate de el. 

Lumânările din naftalină şi torţele au continuat însă să ardă la ferestre, 
căci în oraşul lui Enoh exista obiceiul ca la fiecare fereastră să fie aşezat un 
vas din metal sau din lut, umplut cu ulei mineral, din care ieşea un fitil pe 
care oamenii îl aprindeau, obţinând astfel un fel de lumânare sau de torţă. 
Lameh 1-a întrebat pe Enoh dacă este cazul să stingă torţele. 

Acesta i-a răspuns însă: „Lasă-le aprinse, căci este mai bine să ne 
odihnim cu luminile aprinse decât într-un întuneric deplin". 

După aceste cuvinte, Lameh şi-a concediat servitorii, nu înainte de a 
se asigura că aceştia îi vor consacra Domnului ultimul lor gând înainte de 
culcare. 

După plecarea servitorilor, Lameh a căzut în genunchi şi s-a rugat 
Domnului, închinându-i un imn de slavă, cu voce tare. 

Nimeni nu a comentat, dar imnul lui Lameh părea să nu se mai 
oprească. Atunci, în încăpere a răsunat vocea familiară a Tatălui, care a spus: 

„Lameh, cuvintele tale răsună mai frumos în urechile mele decât 
muzica sferelor din spaţiile infinite, dar chiar mai frumos răsună iubirea care 
vibrează în inimă decât acest imn glorios! De aceea, lasă-ţi buzele să se 
odihnească pentru ca apa vie a sufletului tău să se liniştească, devenind 
precum oglinda unui lac, în care chipul Meu să se poată reflecta, iar tu să-Mi 
poţi contempla natura!" 

Atunci, Lameh s-a ridicat, i-a mulţumit Tatălui cel bun pentru 
mustrarea Sa plină de iubire, după care s-a retras alături de ceilalţi pentru o 
binemeritată odihnă. 



Capitolul 143 

Serviciul de dimineaţă al lui Enoh şi discursul adresat fraţilor săi. 
Ofranda spirituală arsă pe muntele curăţat de şerpi 



(13 martie 1843) 



In zorii zilei următoare, Enoh s-a trezit şi s-a închinat plin de iubire 
Tatălui ceresc, binecuvântându-şi apoi fraţii care erau încă adormiţi. 

Abia după această activitate sublimă, care Mi-a făcut o mare plăcere, 
el şi-a trezit fraţii şi le-a spus: 

„Fraţilor, haideţi să ne ridicăm plini de devoţiune faţă de iubirea, 
graţia şi compasiunea Domnului, şi să ne închinăm Numelui Său sfânt! 

Iată, Tatăl preasfânt şi preaplin de iubire ne-a îngăduit să trăim o nouă 
zi sublimă! 

Primele raze s-au născut deja iar noaptea se ascunde în faţa lor. 
Acţiunea lor, la început timidă, devine din ce în ce mai puternică, împingând 
noaptea în profunzimile pământului, pentru ca munţii şi câmpiile sale să 
poată fi purificate, primind lumina vie şi căldura dătătoare de viaţă a soarelui 
care se ridică din ce în ce mai glorios pe firmament. 

De aceea, haideţi să ieşim repede şi, ca nişte adevăraţi copii ai Tatălui, 
care îl iubesc mai presus de orice, să îi oferim o rugăciune colectivă! 

Haideţi să-i aducem în inimile noastre o ofrandă sublimă a dimineţii, 
pentru graţia, iubirea şi compasiunea Lui care face ca soarele să strălucească 
întreaga zi pentru noi, dăruindu-ne lumina şi căldura sa vie! 

O, dragii mei fraţi, meditaţi în profunzimea inimilor voastre asupra 
acestei graţii eterne, iar iubirea voastră pentru Tatăl cel bun se va transforma 
într-un adevărat foc solar! 

Iată, stelele strălucesc încă în toată splendoarea pe bolta cerească; 
priviţi sublima măreţie a pământului care ne adăposteşte. Admiraţi sublimele 
flori şi ascultaţi imnul de slavă al cântăreţilor înaripaţi; contemplaţi natura 
care se trezeşte la viaţă! 

Apoi întoarceţi-vă privirea către splendoarea din ce în ce mai mare a 
răsăritului de soare şi aduceţi-vă aminte că, cu fiecare suflu, noi inspirăm 
practic lumina divină a graţiei, care ne umple pieptul cu energia vieţii şi ne 
transfigurează sângele, ce devine din ce în ce mai eterat pe măsură ce soarele 
glorios al Domnului se îndreaptă către zenit! 

Priviţi toate acestea, fraţilor, şi urmăriţi să le înţelegeţi, căci voi sunteţi 
copiii sfinţi ai Tatălui: acest fenomen al răsăritului de soare nu reprezintă 
altceva decât o ofrandă vie adusă nouă de către Tatăl ceresc. 

Aceasta este maniera în care ne slăveşte El. Cine poate ignora acest 
lucru, fără si-i ofere la rândul lui, în inima sa, o ofrandă de iubire, în semn de 
recunoştinţă, aţâţând apoi din ce în ce mai tare focul astfel aprins, până când 
acesta devine 1 flacără eternă a spiritului său? 

O, fraţilor, haideţi să ne grăbim să ieşim pentru a aduce ofranda 
noastră în marea sală a tronului graţiei şi compasiunii divine, în marele 
sanctuar al spiritului nostru! Amin ". 

După acest frumos discurs de dimineaţă, s-au trezit cu toţii şi s-au 
grăbit să iasă afară, cu inimile pline de smerenie şi de iubire, urcând pe 
muntele curăţat din apropiere. 

Ajunşi pe culme, Enoh le-a arătat din nou splendorile lăsate de 
Dumnezeu pe pământ pentru ei şi a interpretat din nou fenomenul dimineţii 
din perspectiva iubirii: 

Emoţionaţi la culme în faţa acestor splendori, a bunătăţii şi 
înţelepciunii infinite a Tatălui preasfânt, toţi cei prezenţi s-au închinat în faţa 
Domnului, copleşiţi de iubire. 

Singur Lameh, cutremurat de căinţă, a exclamat: „O, Tată preasfânt şi 
preaplin de iubire! Cât de mare este graţia pe care o reverşi continuu asupra 
noastră! Vai, cum mai pot trăi eu ştiind cine am fost şi ce am făcut? 

Enoh, Enoh, frate sublim! - Tu mi-ai deschis ochii şi abia acum 
realizez în toată plenitudinea lui păcatul meu în faţa lui Dumnezeu! 

El a adus întotdeauna pentru noi acest sacrificiu al iubirii, graţiei şi 
compasiunii Sale, şi ce i-am dăruit noi în schimb? - Nici nu îndrăznesc să mă 
gândesc la faptele mele, căci viaţa mea a fost prea odioasă!" 

Enoh 1-a consolat însă pe Enoh, spunându-i: „Linişteşte-te, dragă frate 
Lameh! Intr- adevăr, păcatele tale au fost mai numeroase decât firele de nisip 
de pe fundul mării, dar ele ţi-au fost iertate odată cu activarea iubirii tale 
pentru Tatăl. 

Cultivă această iubire şi vei trăi experienţe chiar mai sublime decât 
aceasta, îndeosebi atunci când soarele etern al lui Dumnezeu va răsări 
înlăuntrul tău. 

Iar acum, să aşteptăm răsăritul blând al soarelui în această sublimă 
stare de iubire. Amin ". 

Şi întregul grup şi-a petrecut dimineaţa pe vârful muntelui, slăvindu-L 
pe Dumnezeu în inimile lor, întru spirit şi adevăr. 



Capitolul 144 

Masa de dimineaţă şi despărţirea de săracii binecuvântaţi Cuvintele 
de rămas bun ale lui Enoh adresate lui Lameh şi dispariţia lui subită 

(15 martie 1843) 



După ce soarele a răsărit complet, grupul s-a întors în oraşul lui Enoh, 
acasă la Lameh. 

Ajunşi aici, Lameh a dispus pregătirea unui mic dejun savuros, la care 
au participat toţi oaspeţii săi, sărmanii oraşului şi foştii deţinuţi deopotrivă, 
închinându-se lui Dumnezeu şi slăvindu-L. 

După micul dejun, Enoh i-a atins pe săraci şi pe foştii deţinuţi cu 
mâinile sale, în numele Domnului, şi i-a binecuvântat, după care i-a instruit să 
plece pretutindeni unde se aflau copii ai lui Cain şi să depună mărturie despre 
cele văzute şi auzite aici. Femeile urmau să rămână însă acasă, având grijă de 
gospodării. Căci femeile din ţinuturile de jos nu erau destinate să facă profeţii 
în numele Domnului, decât în faţa copiii lor. 

După aceste instrucţiuni, Enoh i-a spus lui Lameh: „Cât despre tine, 
dragul meu frate şi mare preot, la fel ca şi mine, tu cunoşti foarte bine voinţa 
Domnului şi nu mai ai nevoie de alte instrucţiuni. 

Nu uita însă niciodată să-L iubeşti mai presus de orice pe Tatăl ceresc 
în inima ta şi să-ţi iubeşti fraţii şi surorile din linia lui Cain chiar de două ori 
mai mult decât pe tine însuţi, căci în acest fel vei păşi de-a pururi în lumina 
lui Dumnezeu, iar vocea Lui părintească te va călăuzi personal pe cărările 
iubirii. 

Aşa cum ţi s-a spus, construieşte pe muntele curăţat de şerpi un 
templu. Când acesta va fi gata, vom coborî cu toţii din munţi şi vom veni în 
mare număr în casa ta, aşa cum ţi-a promis Domnul, pentru a binecuvânta 
noul templu, după care te vom conduce în munţi, pentru a primi acolo 
binecuvântarea lui Adam, primul om desăvârşit de pe pământ şi părintele 
tuturor celor care trăiesc la ora actuală, pentru ca în acest fel blestemul lui 
Cain să fie şters de pe fruntea ta. 

O vei cunoaşte de asemenea pe mama Eva, care te va binecuvânta la 
rândul ei, îţi vei redobândi soţiile, pe Ada şi pe Zilla, şi îţi vei revedea fiica, 
pe Naeme, şi pe soţul pe care i 1-a dat Domnul, măreţul Hored. 

Dacă te vei ruga fierbinte în inima ta Tatălui ceresc, nu este exclus ca 
El să accepte ca ginerele tău să coboare alături de tine în oraşul strămoşilor 
tăi. 

îţi vei recăpăta de asemenea pe cei doi fii ai tăi, Jabal şi Jubal; dar, 
după cum spuneam, pentru aceasta va trebui mai întâi să redspecţi neabătut 
voinţa Domnului. 

Deşi este Iubirea eternă şi infinită, Domnul nu se târguieşte niciodată. 
Odată ce a făcut o promisiune, El ne cere o mare credinţă şi împlinirea 
promisiuni lor pe care i le-am făcut, după măsura puterilor noastre, şi are tot 
dreptul să o facă, întrucât este Dumnezeul şi Creatorul nostru. 

Poţi să fii sigur însă că dacă îi vei respecta de-a pururi voinţa sfântă, şi 
El îşi va ţine întotdeauna promisiunile pe care ţi le-a făcut. 

In schimb, cei care nu îi respectă voinţa nu au parte de vreo 
binecuvântare din partea Lui, până la moarte. La fel, cei care preferă lumea 
exterioară devoţiunii faţă de Dumnezeu nu au vreodată parte de călăuzirea Sa 
părintească, rătăcindu-se pe cărările lor greşite, care îi conduc inevitabil către 
pierzanie şi către moartea eternă. 

De aceea, concentrează-ţi întreaga energie asupra lui Dumnezeu şi 
acţionează în conformitate cu voinţa Lui sfântă, iar El va fi întotdeauna 
credincios promisiunilor pe care ţi le-a făcut şi va veghea asupra ta! Amin ". 

După această cuvântare, Enoh şi cei şapte mesageri au dispărut ca prin 
farmec (prin puterea lui Dumnezeu), lucru imposibil de înţeles pentru Lameh. 

Terhad i-a explicat: „Fiind copiii adevăraţi ai lui Dumnezeu, ei au 
aceleaşi puteri, căci Domnul este una cu ei. 

Dacă îl vom iubi la fel de mult, vom putea deveni şi noi una cu El, 
dobândind aceleaşi puteri ca şi cei din munţii sacri. Pentru aceasta, va trebui 
să îndeplinim însă voia Lui sfântă, la fel cum procedează muntenii. 

De aceea, haide să nu mai întârziem şi să trecem la treabă. Facă-se 
voia Domnului, acum şi de-a pururi! Amin ". 

Lameh a fost întru totul de acord cu aceste cuvinte, drept care i-a 
chemat la el pe Mura şi pe Thubalkain, ca să discute cu ei despre planurile 
noului templu. 

Mura a adus deja planurile, iar a doua zi o mie de muncitori se aflau 
deja la treabă. 



Capitolul 145 

Enoh şi cei şapte mesageri pe drumul către înălţimile sacre. 
Aventura cu dragonul. Discursul mincinos al dragonului despre Dumnezeu 
şi creaţia Sa 

(16 martie 1843) 



între timp, Enoh, Kisehel, Sethlahem, Joram şi cei patru fraţi, pe nume 
Hil, Bael, Julel şi Darel, au fost transportaţi de puterea Domnului la câteva 
mii de paşi în afara oraşului, la poalele munţilor sacri. 

De aici ei au fost nevoiţi să îşi continue drumul pe jos, bazându-se pe 
propriile lor puteri. 

Pe la jumătatea distanţei, pe când treceau prin faţa unei peşteri mari, 
din ea s-a târât afară un dragon imens, care le-a blocat calea. 

Viziunea era teribilă, căci dragonul părea atât de puternic încât ar fi 
putut înghiţi cu totul munţii din faţa sa. Ochii săi străluceau ca metalul 
incandescent, iar între fălcile sale se ascundea un întreg abis, din care ieşeau 
flăcări şi fum. Forma capului era ca de lup, dar avea dimensiunea unui bou 
uriaş. Avea un gât ca de leviatan - cel mai mare şi mai puternic monstru al 
oceanului. Corpul său, acoperit cu solzi puternici şi cu nişte aripioare ca de 
peşte, avea o circumferinţă de 666 de metri. Picioarele sale păreau nişte 
stejari dezrădăcinaţi, iar coada, cu o lungime tot de 666 de metri şi acoperită 
cu solzi, era despicată în şapte. 

Priveliştea era într-adevăr înspăimântătoare, cu atât mai mult cu cât 
dragonul părea că doreşte să-i ucidă pe călători, sau cel puţin să-i pună la 
încercare. 



250 



Enoh a văzut imediat natura malefică a monstrului, căruia i-a adresat 
următoarele cuvinte: „Ascultă, gunoi al creaţiei, care ţi-ai asumat această 
formă fantomatică. Ştiu foarte bine cine eşti şi care este intenţia ta! Pe mine 
nu mă poţi amăgi, la fel cum nu ai reuşit nici până acum! căci iubirea mea 
pentru Dumnezeu este mai mare decât puterea ta, iar din ea se naşte o lumină 
sfântă, în care te pot vedea în toată goliciunea ta malefică. Tocmai această 
răutate a ta se dovedeşte o imensă slăbiciune, pe care iubirea mea o poate 
alunga cu o singură suflare. 

Am dorit să îţi spun aceste lucruri încă de la bun început, ca să ştii în 
faţa cui te afli! Eu, Enoh, unicul Mare Preot al lui Dumnezeu pe pământ, îţi 
poruncesc în numele acestui Dumnezeu - al meu şi al tău, deopotrivă - să 
părăseşti acest loc şi să te scufunzi în oceanul răutăţii tale infinite, fără a mai 
avea vreodată dreptul să vizitezi această regiune. Vei rămâne de-a pururi 
proscris acolo, în noroiul răutăţii tale, savurându-ţi propria ură. 

Haide, dispari şi nu-ţi asuma riscul de a fi atins de degetul meu mic, 
căci ştii foarte bine ce durere îţi poate provoca această atingere! - Iar acu, 
dispari, în numele Domnului! Amin ". 

Dragonul s-a întors însă către Enoh şi i-a vorbit cu vocea unei 
prostituate: „Da, Enoh, te cunosc de multă vreme, la fel cum vă cunosc pe 
toţi, căci eu sunt solul pe care păşiţi dintotdeauna! 

Pe vremea când soarele nu exista încă pe firmament, iar lucrurile şi 
fiinţele de toate felurile nu apăruseră încă, eu existam deja, ca primă emanaţie 
a lui Dumnezeu, divinitatea s-a divizat, iar eu am fost lumina ei; iar 
Dumnezeu a văzut că lumina Sa era mai puternică decât El, motiv pentru care 
s-a înspăimântat în faţa puterii sale. 

El a lăsat totuşi lumina să strălucească din ce în ce mai puternic, în 
speranţa că aceasta îşi va pierde puterea şi va slăbi în intensitate, permiţându-i 
să îşi redobândească întreaga putere primordială a naturii Sale. 

Dar eu, lumina liberă a lui Dumnezeu, am înţeles cu uşurinţă planul 
primordial al Divinităţii şi mi-am dat seama că oricât de mare ar fi puterea 
mea, nu mă voi putea opune niciodată puterii Sale absolute. De aceea, i-am 
vorbit cu vocea cea mai blândă: 

,Ascultă, Cauză Primă a mea, eternă şi invincibilă! întrucât văd că Te 
temi de puterea mea, ca şi cum aceasta ar fi mai mare decât a Ta, deşi Tu ai 
fost Acela care mi-a dat viaţă, ia această lumină de la mine şi îngăduie-mi 
doar să duc o existenţă opusă Ţie, care să Ţi se poată împotrivi! ' 

Dar, în loc să-mi îndeplinească dorinţa, Dumnezeu s-a mâniat pe 
mine. El a creat alte fiinţe din propria Lui existenţă, trimiţându-le împotriva 
mea, cu scopul de a mă izgoni în propriul meu centru, eliberând astfel 
universul. 

Am fost astfel pe nedrept întemniţat. Mi s-a luat tot ce aveam, 
lăsându-mi-se numai esenţa personală, respectiv ceea ce vezi în faţa ta, adică 
această formă mizerabilă, la care se adaugă amintirea a ceea ce am fost 
cândva şi dorinţa de a face rău până când circumstanţe mai favorabile îmi vor 
permite să redevin cine am fost. Mi s-a permis recunoaşterea plenară a voinţei 
divine, dar am fost supus constrângerii unei intenţii mereu greşite. 

Am ajuns astfel o fiinţă veşnic blestemată, absolut pe nedrept, pentru 
simplul motiv că aşa doreşte mânia lui Dumnezeu, din această cauză am ajuns 
un diavol care trebuie să sufere de-a pururi, blestemat de toate creaturile, 
pentru că aşa doreşte Dumnezeu, în mânia Lui faţă de mine. 

O, Enoh, sunt foarte nefericit! Sunt nevoit să sufăr de-a pururi, fără a 
putea face ceva pentru a schimba această situaţie. Nu mi se permite şansa să 
mă pot întoarce de unde am plecat, sau să renunţ la această formă. Sunt 
nevoit să mint şi să înşel, pentru ca Dumnezeu să aibă astfel posibilitatea să 
se răzbune şi mai cumplit pe mine. Mi se permite să văd binele şi adevărul, 
dar sunt silit să comit exclusiv răul, din cauza mâniei mele înnăscute, singura 
care mi-a mai fost lăsată, pentru ca astfel pedeapsa mea să continue la infinit. 

O, Enoh, cumplită stare! Oare nimănui nu o să i se facă vreodată milă 
de mine? 

O, Enoh, nu mă alunga de aici! Nu spori nefericirea mea, şi aşa destul 
de mare! Dacă îţi stă în puteri, distruge-mă de-a pururi, iar această dispariţie a 
mea va fi eterna mea mulţumire pentru gestul tău!" 



Capitolul 146 

Dialogul lui Enoh cu dragonul. Dispariţia dragonului 

(17 martie 1843) 

Dar Enoh a privit ferm în ochi dragonul şi i-a spus pe un ton cât se 
poate de serios, deşi blând: „Foarte bine, fiinţă nefericită, am auzit plângerea 
ta în legătură cu Dumnezeu şi am înţeles ce vrei să spui. 

Dacă aşa stau lucrurile, pot spune că eşti fiinţa cea mai demnă de milă 
din întregul univers. 

Cu siguranţă, nu poate exista în întreaga infinitate cineva mai oropsit 
decât cel care este nevoit să recunoască binele şi adevărul în toată 
profunzimea lor, care simte din toată inima nevoia să le integreze în fiinţa sa, 
dar ori de câte ori încearcă acest lucru, este atacat de Divinitate şi silit de 
aceasta - împotriva voinţei sale - să facă numai rău. Rezultă astfel că avem 
de-a face cu o Divinitate complet lipsită de iubire şi profund nedreaptă, al 
cărei unic scop este acela de a face din fiinţa cea mai nefericită un spirit 
veşnic vinovat şi supus blestemului. 

Dacă aşa stau lucrurile, explică-mi, cum se face că Domnul şi-a 
revărsat asupra noastră o graţie şi o compasiune atât de mari încât ne-a fost 
imposibil să nu-L recunoaştem şi să nu-L adorăm ca iubirea cea mai pură, 
infinită şi eternă, ba mai mult decât atât, ca pe un Tată preaplin de iubire, care 
ne-a învăţat că a făcut tot ce i-a stat în puteri (şi că la fel va proceda şi în 
continuare) pentru a te recupera, scoţându-te din încăpăţânarea ta perpetuă? 

Da, spune-mi cum se face că Domnul a creat întreaga lume vizibilă 
numai de dragul tău, pentru a te convinge să te întorci la El, supunându-te 
grelei încercări a morţii fizice, dar tu continui să refuzi, ceea ce a silit iubirea 
infinită a Tatălui să îţi dividă forţa vitală într-un număr nesfârşit de vieţi, 

deopotrivă ale fiinţelor umane care trăiesc pe acest pământ şi pe alte planete, 
ajutându-te astfel să îţi transcenzi voinţa egotică şi să te întorci la El prin 
intermediul nostru, al oamenilor, căci dacă ai rămâne dedivizat nu ai accepta 
niciodată să faci acest lucru? Răspunde-mi la întrebările mele, iar eu îţi voi 
satisface cererea". 

Dragonul i-a răspuns astfel lui Enoh: „O, om imatur! Nici nu ai apucat 
să trăieşti o mie de ani pe pământ şi ai pretenţia că îl cunoşti pe Dumnezeu 
cel etern mai bine decât mine, care i-am cunoscut toate mişcările încă de la 
începuturile eternităţii! Cât de mari sunt slăbiciunea şi prostia ta! 

Ascultă, îţi voi deschide ochii copilăroşi, ca să înţelegi mai bine cine 
este acest Dumnezeu pe care crezi că îl cunoşti. 

Eu am cunoscut nenumărate creaţii precum aceasta de miliarde de ani. 
Fiecare dintre ele a durat o perioadă care nu poate fi exprimată în ani 
pământeşti decât în numere care cuprind o mie de cifre, pe care tu, sărmană 
fiinţă umană, nici măcar nu ţi le poţi imagina! 

După ce a trecut această perioadă, iar Dumnezeu a obosit de creaţia 
Sa, El a renunţat la câmpul său de joacă, adică şi-a distrus întreaga creaţie 
infinită, în locul acesteia nemairămânând decât un vid absolut, care a durat o 
altă perioadă la fel de mare de ani, timp în care nu a mai existat nimic decât 
numai eu şi cu El, căci eu nu pot fi distrus, întrucât reprezint o parte esenţială 
a Divinităţii. 

După această perioadă de timp, pe care tu nu ţi-ai putea-o imagina 
niciodată, Divinitatea a făcut un alt plan al creaţiei. Noua creaţie a durat o altă 
perioadă interminabilă, după care a fost distrusă din nou, căci Dumnezeu s-a 
plictisit iarăşi de fiinţele create de El, pe care le-a distrus. în acest fel, vidul 
infinit a luat din nou locul splendorii creaţiei. 

Acesta este planul primordial şi etern al exercitării puterii, lucru de 
care te poţi convinge chiar aici, pe pământ, unde există tot acest du-te-vino al 
naşterii, existenţei şi morţii, care nu pare să înceteze niciodată. De-abia apucă 
o floare să înflorească în toată splendoarea că a doua zi moare, fiind distrusă 
pentru totdeauna. La fel se petrec lucrurile cu toate fiinţele, fie ele mari sau 
mici. Iar eu sunt martorul etern, indestructibil, al tuturor acestor fenomene. 

De aceea, dacă - în naivitatea ta - crezi cu adevărat într-o viaţă eternă, 
te înşeli radical, căci în afară de Dumnezeu şi de mine nimic nu poate avea o 
existenţă eternă, şi deci indestructibilă, - Dumnezeu, pentru că în însăşi Fiinţa 
Sa reprezintă esenţa primordială a lucrurilor, iar eu pentru că nu reprezint, la 
fel ca voi, un gând fixat al lui Dumnezeu, ci o parte esenţială, indestructibilă, 
a Divinităţii înseşi. 

Aşa se explică de ce nu doresc să mă întorc la Cel pe care tu îl numeşti 
iubirea cea mai pură, în pofida tuturor eforturilor Sale. Eu îl cunosc pe 
Dumnezeu în calitatea Sa de Cauză Primă, lucru care ţie îţi este imposibil, 
căci tu nu poţi înţelege eternitatea şi nu o vei cunoaşte niciodată! 

Pe de altă parte, la fel ca şi mine, te-ai putea separa şi tu de 
Dumnezeu, complet, cu forţa ta vitală, care reprezintă şi ea o parte 
infinitezimală a Fiinţei divine, câştigând astfel adevărata permanenţă, dacă ai 
şti cum să faci acest lucru. Dar atunci, puterea infinită a Divinităţii te-ar trata 

la fel de oribil cum mă tratează acum pe mine, iar permanenţa ta eternă nu ţi- 
ar folosi la nimic, căci este de preferat să nu exişti deloc decât să fii aşa cum 
sunt eu! 

Personal, am obosit de toate capriciile acestei Divinităţi, aşa că am 
luat două hotărâri: unu, să îi uzurpez această putere lui Dumnezeu, stabilind 
apoi o nouă ordine pentru fiinţele create, astfel încât acestea să cunoască 
adevărata permanenţă eternă; şi doi, dacă nu voi reuşi acest lucru, să mă 
sinucid pentru totdeauna, punând astfel capăt de-a pururi Divinităţii înseşi! 

De câte ori nu i-am cerut acestei Divinităţii să schimbe ordinea 
creaţiei, dar de fiecare dată a fost în zadar! 

I-am oferit în schimbul acestei propuneri lumina mea, dar Ea m-a 
întemniţat printre alte fiinţe cu viaţa scurtă. Neputând să mă învingă, mi-a 
lăsat această existenţă mizerabilă, reducând natura mea infinită la această 
formă absurdă. 

Abia acum începe să înţeleagă Divinitatea că în această formă am 
devenit mult mai periculos pentru Ea decât în integralitatea mea de dinainte; 
de aceea, Ea face toate eforturile să mă supună. 

Dar vă asigur, şi pe tine şi pe mult iubitul tău Dumnezeu, că acest plan 
nu va reuşi! Mai degrabă m-aş sinucide - şi odată cu mine, aş ucide şi 
Divinitatea - decât să mă las supus de Ea, oferindu-i astfel justificarea 
supremă pentru acest plan al creaţiei urmate de distrugere, în funcţie de 
capriciile Sale! 

Aşa se explică de ce fiinţele umane sunt întotdeauna sfătuite de 
Divinitate să fie umile, pentru ca nimeni să nu încerce vreodată să se revolte 
împotriva capriciilor Sale! 

De data aceasta, m-am decis însă să-i joc o festă, punând astfel capăt 
pentru totdeauna acestor capricii! Ii voi demonstra astfel puterea mea lui 
Dumnezeu, pedepsindu-L ca pe un criminal etern ce este! - încearcă să 
înţelegi ce îţi spun, Enoh! Amin. Amin ". 

După care, dragonul a dispărut la fel de subit cum apăruse. 

Capitolul 147 

Efectul hipnotic al discursului dragonului asupra celor şapte 
mesageri Enoh demonstrează falsitatea minciunilor dragonului prin 
explicaţiile sale pline de înţelepciune. De ce este tentat omul 

(18 martie 1843) 



După discursul dragonului, cei şapte mesageri au intrat într-o stare de 
confuzie deplină, nemaiştiind ce să creadă. 

Perfect conştient de acest lucru, Enoh - singurul care nu fusese 
hipnotizat de dragon - 1-a întrebat pe Kisehel care din argumentele 
dragonului i s-au părut atât de convingătoare. 

Kisehel i-a răspuns pe un ton cam dur: „Tu mă întrebi pe mine acest 
lucru, marele preot iluminat al Domnului? Eu ar trebui să te întreb pe tine ce 
crezi despre toate acestea? Răspunde-mi, dacă poţi. 

Chestiunea este de cea mai mare importanţă! Cu această ocazie, eu voi 
aduce obiecţii la răspunsul tău, pe care tu va trebui să le demontezi. Avem cu 
toţii nevoie de o lumină puternică şi edificatoare, căci altminteri nu ne 
aşteaptă decât moartea şi anihilarea. Haide, vorbeşte, frate Enoh, şi 
demonstrează-ne unde a greşit dragonul şi care este viziunea corectă asupra 
lucrurilor!" 

Enoh i-a răspuns astfel lui Kisehel: „Ascultă, frate! Cel care nu îşi dă 
seama pe loc de falsitatea discursului dragonului nu face decât să dovedească 
cât de mare este încă orbirea sa! La ce îţi mai foloseşte graţia Tatălui 
preasfânt, dacă îmi poţi pune o asemenea întrebare? 

Se pare că discursul mincinos al marelui duşman al Domnului te-a 
captivat cu adevărat! 

Chiar nu ai remarcat cât de puternic a oscilat el între cele două 
extreme, contrazicându-se flagrant în repetate rânduri? 

Nu mi-a cerut iniţial mie să-1 distrug, pentru a pretinde în final că 
însăşi continuitatea lui Dumnezeu depinde de a lui? 

Nu a afirmat el că este supus în mod brutal voinţei Domnului, fiind 
silit de aceasta să comită tot felul de fapte rele, pentru a fi apoi condamnat şi 
pedepsit la infinit de Divinitate? După care, în final, nu s-a lăsat el pradă 
furiei sale, ameninţând că îl va pedepsi şi îl va distruge pe Dumnezeu ca pe 
un bătrân criminal? 

Nu a pretins el că este mai puternic decât Dumnezeu, pe a se plânge 
apoi că a fost întemniţat de Acesta printre fiinţele ci viaţa scurtă, fiind silit să 
se mulţumească cu această formă nedemnă de puterea lui? 

Nu a susţinut el că abia acum şi-a dat seama Divinitatea de pericolul 
imens pe care îl reprezintă el în această nouă formă? Ce altă concluzie putem 
trage decât că această formă i se pare cât se poate de avantajoasă, de vreme ce 
el este duşmanul suprem al lui Dumnezeu!? Atunci de ce se plânge de ea? 

Oare nu ar trebui să o considere ideală, de vreme ce este atât de 
periculoasă pentru Dumnezeu, marele său duşman? 

La început, a numit această creaţie glorioasă un simplu capriciu al 
jocului mental al Divinităţii (capriciu din care facem parte şi noi), după care, 
imediat, a recunoscut că forţa noastră vitală reprezintă o parte infinitezimală 
din esenţa divină, capabilă să dobândească în sine permanenţa eternă, deşi 
aceasta nu i-ar folosi la nimic. 

După cum vezi, întregul discurs poate fi redus la cele mai crase 
contradicţii! Cum se face atunci că tu, un mesager iluminat al Domnului, nu 
ţi-ai dat imediat seama de acest lucru? 

De ce crezi că a dispărut atât de rapid marele mincinos? Dacă ar fi 
rostit adevărul nu ar fi fost silit să se comporte în acest fel. Ştiind însă la ce se 
poate aştepta din partea mea, s-a grăbit să dispară, ca să nu fie nevoit să se 
apere de argumentele mele. 

Este acelaşi comportament amăgitor cu care 1-a păcălit cândva pe 
părintele Adam, făcându-1 să cadă de două ori, prima oară datorită procreaţiei 
nebinecuvântate, şi a doua oară datorită nerespectării zilei Domnului. Cum 
poţi să-mi pui atunci o asemenea întrebare, ca şi cum ai fi tentat să îl crezi pe 
cuvânt pe marele amăgitor? 

Vai vouă, munţi sacri ai Domnului! Dacă până şi copiii voştri cad cu 
atâta uşurinţă pradă uneltirilor mincinoase ale dragonului, cu siguranţă va 
veni ziua când vă veţi ruşina în faţa ţinuturilor de jos, căzând ca un vultur 
asupra lor şi distrugându-le din temelii! 

Da, copiii lui Dumnezeu sunt cei care vor atrage asupra lor mânia 
judecăţii, în timp ce copiii lumii vor rămâne credincioşi până la sfârşitul 
timpurilor. 

Ce se va alege din această lume dacă noi, stâlpii pe care se sprijină ea, 
începem să ne clătinam? 

Adevăr vă spun, dragii mei fraţi: fericit şi binecuvântat este acela care 
este supus tentaţiei, căci nimeni nu poate atinge adevăratul scop al vieţii, cel 
pe care ni 1-a promis Tată preasfânt şi preaplin de iubire dacă îl vom iubi mai 
presus de orice, decât numai trecând prin asemenea încercări şi depăşindu-le. 

Să nu credeţi însă că cel care ne-a tentat acum a fost Tatăl ceresc, căci 
Tatăl cel bun nu tentează pe nimeni în această manieră mincinoasă. El a văzut 
că mai există însă în voi impulsuri inferioare şi le-a permis să iasă la 
suprafaţă, ca să vă confruntaţi cu ele şi să le depăşiţi. 

Din păcate, voi aţi făcut dovada că aceste înclinaţii sunt încă puternice 
în voi. De aceea, realizaţi acum că orice înclinaţie către neadevăr este 
echivalentă cu o invitaţie către minciună, fiind practic o sămânţă a păcatului. 
Când acest păcat ajunge la maturitate, el dă naştere fructului său otrăvit, care 
este moartea. 

Nu vă lăsaţi induşi în eroare, dragii mei fraţii. Orice dar benefic şi 
orice adevăr nu pot ieşi decât din Părintele luminii şi al vieţii. In această 
privinţă, El este imuabil - aşa a fost dintotdeauna şi aşa va rămâne 
întotdeauna! 

El ne-a creat pe noi ca primi-născuţi între fiinţele Sale, prin iubirea 
Lui, manifestată prin voinţa Sa care a luat forma cuvântului Său etern şi 
adevărat, prin urmare, noi suntem primii Lui născuţi, şi nu nişte fiinţe 
oarecare, aşa cum a minţit dragonul. Acest adevăr ne-a fost revelat de însuşi 
Tatăl. 

Cred că Tatăl cel bun şi cel sfânt merită o credinţă mai mare din partea 
noastră decât dragonul cel amăgitor! - De aceea, haideţi să ne continuăm 
drumul în pace. Amin ". 



Capitolul 148 

Sosirea şi primirea pe înălţimile sacre. Mustrarea luiEnoh adresată 
lui Kisehel, care se teme de Domnul. Uranion întreabă ce s-a întâmplat în 
ţinuturile de jos. Enoh dă raportul 

(20 martie 1843) 

Discursul lui Enoh a fost suficient pentru a le întări din nou credinţa 
fraţilor săi, care şi-au continuat drumul către culmi. După şapte ore de mers, 
conform cronologiei actuale, ei au ajuns la copiii din regiunea dimineţii. 

Văzându-i pe Enoh şi pe ceilalţi şapte mesageri, copiii din această 
regiune s-au grăbit să îl anunţe pe patriarhul Uranion că marele preot Enoh se 
apropie de ei dinspre regiunea de miazăzi. 

După care s-au grăbit cu toţii şi le-au ieşit în întâmpinare oaspeţilor, 
cu braţele larg deschise. 

Printre ei se afla şi glorioasa Purista, care a fost prima care s-a aruncat 
în braţele lui Enoh, povestindu-i dintr-o suflare cum acum trei gradaţii ale 
umbrei pe ceasul solar Tatăl a venit la ea în noua ei bucătărie. I-a spus să 
pregătească un festin al iubirii pentru Enoh şi pentru cei şapte mesageri care 
urmau să ajungă în scurt timp pe înălţimi, şi să-i anunţe că se va întâlni 
personal cu ei în coliba iubirii. 

Auzind această veste excepţională din gura Puristei, Enoh s-a bucurat 
peste măsură. El i-a salutat şi i-a binecuvântat pe cei care au venit să-i 
întâmpine, precum şi pe cei care nu au reuşit să le iasă în întâmpinare. 

La fel au procedat Kisehel şi ceilalţi, dar bucuria lor era umbrită de o 
mare teamă, dar povestea cu dragonul era încă foarte vie în mintea lor, ştiind 
cât de aproape au fost de căderea în mrejele acestuia. 

Remarcând acest lucru, Enoh le-a spus: „Ascultaţi-mă, nu-mi place 
deloc ce văd în sufletul vostru, care este cuprins de teamă faţă de Tatăl! 

Kisehel, îţi mai aminteşti când te-ai opus din proprie iniţiativă 
Părintelui slăvit în ziua de Sabat, pornind de la o motivaţie interioară eronată? 
Ce s-a întâmplat atunci? - Ei bine, acela a fost momentul în care întreaga 
graţie şi compasiune a Domnului s-a revărsat asupra ta. 

Cum se face atunci că îţi este teamă de Tatăl acum, când ai fost tentat 
de dragon, fără a-ţi putea folosi liberul arbitru? 

Haide, fii un bărbat adevărat şi dovedeşte -te un fiu vrednic al lui 
Adam, nu un laş stupid, şi bucură-te de prezenţa Tatălui din toată inima, iar 
El te va întări în acele aspecte ale fiinţei tale care sunt încă slabe. 

Dacă va continua să-ţi fie teamă de El, poţi fii sigur că această teamă 
va persista de-a pururi, subminându-ţi iubirea faţă de Dumnezeu, iar Tatăl nu 
ţi se va putea arăta, din cauza fricii tale faţă de El. 

Crede-mă, iubitul meu frate, nu Domnul este cel care îl pedepseşte pe 
cel slab, ci propria slăbiciune a acestuia, care îi umple inima cu o mare teamă 
faţă de Dumnezeu, pe care o ascunde în inima sa şi care reprezintă judecata şi 
pedeapsa din inima sa. 

Aceeaşi inimă care poate pregăti calea către viaţa eternă a iubirii poate 
la fel de bine să pregătească şi mormântul etern al fiinţei. 

Haide, renunţă la teama ta inutilă şi bucură-te de prezenţa Domnului, 
care te va putea primi astfel cu braţele deschise, întărindu-te în vederea 
bătăliilor viitoare. 

Uită de povestea cu dragonul şi aminteşte-ţi cine este spiritul care s-a 
manifestat prin el. în acest fel, poţi fi sigur că Tatăl îţi va deschide viziunea 
interioară referitoare la dragon, astfel încât vei putea înţelege natura profundă 
a acestuia cu toată claritatea! Iţi doresc cu toată iubirea să ajungi la această 
realizare. 

Iar acum, haideţi să ne grăbim către coliba Puristei, pentru a aştepta 
acolo - cu inimile pline de iubire şi de dor - prezenţa sfântă a Tatălui ceresc! 
Amin ". 

După această mustrare justificată, bătrânul Uranion s-a întors către 
Enoh şi 1-a întrebat ce s-a petrecut în ţinuturile de jos. 

Enoh i-a răspuns: „Crede-mă, ţinuturile de jos nu mai pot fi numite 
astfel (de jos) decât dintr-o perspectivă fizică, prin comparaţie cu înălţimea 
munţilor. Din punct de vedere spiritual, ele au devenit nişte culmi, gata să le 
întreacă oricând pe cele pe care trăim noi. 

Lameh, fostul tiran atât de crud al ţinuturilor de jos, a devenit - la fel 
ca şi mine - preotul Domnului, consacrat direct de acesta. Deocamdată nu 
trebuie să ştii mai multe în această privinţă, căci vei afla totul în prezenţa 
Domnului. 

Până atunci, grăbeşte-te să-1 trimiţi pe Lamei la Adam, la Seth şi la 
ceilalţi patriarhi, apoi la Sehel, marele fiu al lui Seth, şi la Hored, fratele lui 
Lamei, şi la soţia acestuia, Naeme, pentru a le spune să vină cu toţii aici, 
împreună cu soţiile lor; căci trebuie să fie de faţă pentru a afla care au fost 
fructele glorioase pe care le-au produs ţinuturile de jos. 

Cât despre Naeme, aceasta trebuie să afle ce s-a întâmplat cu tatăl ei, - 
dar numai când va ajunge aici. De aceea, Lamei nu trebuie să le spună altceva 
celor menţionaţi decât că trebuie să se prezinte de urgenţă aici. amin ". 

După care, Lamei s-a grăbit să plece pentru a-şi îndeplini misiunea. 



Capitolul 149 

Adam şi patriarhii îi salută pe mesagerii întorşi acasă. Adam îi pune 
o sumedenie de întrebări lui Enoh. Acesta îi recomandă să aibă răbdare. 
Pura şi Naeme se întâlnesc cu un necunoscut venit din regiunea de miazăzi 

(21 martie 1843) 



După numai două gradaţii ale umbrei pe ceasul solar, cei chemaţi au 
ajuns la faţa locului, iar Adam s-a grăbit să-1 îmbrăţişeze pe Enoh. 

După schimbul plin de iubire de îmbrăţişări, prin care patriarhii 
aproape că i-au strivit la pieptul lor pe mesagerii întorşi acasă, Adam 1-a 
întrebat pe Enoh: 

„O, mult iubitul meu fiu, Enoh, la fel şi voi, iubiţii mei Kisehel, 
Sethlahem, Joram, Hil, Bael, Julel şi Darel, povestiţi-mi totul, spuneţi-mi pe 
rând tot ce s-a petrecut în ţinuturile de jos, cum s-a comportat Lameh şi toate 
lucrurile sublime care s-au petrecut! 

Nu v-a părăsit nici o clipă graţia şi iubirea Tatălui preasfânt? Nu a 
căzut nici unul dintre voi în mrejele femeilor din ţinuturile de jos? 

Ce s-a întâmplat cu tăbliţa pe care Lameh a tratat-o într-o manieră atât 
de odioasă, din câte ne-a povestit Tatăl preasfânt? 

Aţi perceput rugăciunile şi binecuvântările mele continue pentru voi? 

Atât timp cât aţi aflat în ţinuturile de jos, nu am avut linişte şi pace, zi 
şi noapte. Mi-a fost imposibil să rămân în coliba mea, aşa că m-am rugat tot 
timpul pe colina Tatălui, rugându-mă pentru voi şi pentru ţinuturile de jos şi 
binecuvântându-vă continuu. 

La fel au procedat majoritatea patriarhilor, dar mai ales Naeme, care s- 
a rugat continuu, implorându-L fără încetare pe Tatăl să îi vindece părintele 
trupului fizic, pe Lameh, şi să vindece odată cu el şi ţinuturile guvernate de 
acesta. Mie însumi mi-a fost imposibil să-i ascult cuvintele pline de emoţie, 
rostite din inimă, fără să plâng cu lacrimi fierbinţi. 

La fel au procedat Hored şi cele două soţii ale lui Lameh, care ni s-au 
alăturat pe culmea Tatălui şi care au rămas tot timpul cu noi în timpul 
absenţei voastre. 

Dar mai presus de orice, iubitul meu Enoh, trebuie să fac referire la 
Pura, fata din ţinuturile de jos. Această copilă ne-a uimit pe toţi. Cine nu a 
văzut ce s-a întâmplat nu va putea crede vreodată, numai din povestirile 
noastre. 

Aţi aminteşti cât de oribil s-a purtat Lameh cu părinţii şi cu rudele ei. 
cu toate acestea, nici o altă persoană de pe înălţimile sacre nu s-a rugat atât de 
mult pentru Lameh decât această copilă, şi asta cu o ardoare atât de mare şi 
cu o credinţă atât de deplină în graţia tatălui ceresc încât personal am avut 
convingerea că Acesta se manifesta continuu într-o formă vizibilă în faţa ei, 
ceea ce m-a făcut să cred că ea este o veritabilă fiică a Tatălui. 

Adevăr îţi spun, Enoh, dacă ai fi văzut şi dacă ai fi auzit personal ce s- 
a petrecut, ai fi ajuns cu siguranţă la aceeaşi concluzie ca şi mine. 

Din acest motiv, am luat-o pe această copilă în casa mea, iar acum am 
adus-o cu mine, pentru ca ea să afle chiar din gura ta ce s-a petrecut în 
ţinuturile de jos, căci s-a rugat şi i-a trimis atâtea oftaturi Tatălui divin pentru 
această cauză. 

Iată aşadar, dragul meu Enoh, şi voi, ceilalţi, care îţi fost trimişi în 
ţinuturile de jos înaintea lui Enoh, ce s-a petrecut pe înălţimi în lipsa voastră. 

V-am povestit personal toate aceste lucruri, eu, părintele încă în viaţă 
al întregii umanităţi, pentru a vă bucura alături de mine. Iar acum, faceţi-mi 
aceeaşi bucurie, căci am aşteptat atâta vreme să aflu ce s-a petrecut în 
ţinuturile de jos. Dar mai presus de orice, facă-se voia sfântă a Tatălui! 
Amin ". 

După care Adam i-a binecuvântat pe Enoh şi pe ceilalţi mesageri. 

Enoh i-a răspuns pe loc părintelui umanităţii: „Ascultă, părinte Adam, 
şi ascultaţi-mă şi voi, părinţi şi copii ai mei! Tatăl preasfânt şi preaplin de 
iubire şi-a rezervat plăcerea de a vă comunica în persoană ce s-a întâmplat în 
ţinuturile de jos. De aceea, nu-mi este permis să vă răspund acum la 
întrebările -justificate de altfel - pe care mi le-aţi pus. 

Un singur lucru vi-1 pot spune în avanpremieră, şi anume faptul că în 
ţinuturile de jos s-au petrecut lucruri nemaivăzute şi nemaiauzite, la care nici 
măcar nu aţi visat, vă asigur cu toată sinceritatea. 

Aveţi puţină răbdare şi marea revelaţie va veni la voi, la fel ca un 
soare glorios de dimineaţă. Acesta este motivul pentru care v-am convocat pe 
toţi, pentru a auzi veştile bune. De aceea, aveţi răbdare până când Tatăl va 
veni - aşa cum i-a promis Puristei -, iar atunci spiritul vostru va obţine 
lumina după care tânjeşte. 

Deocamdată, haideţi să intrăm în coliba Puristei, unde am fost 
convocaţi cu toţii. Conform legii care ne-a fost dată, femeile nu au însă 
dreptul de a intra în colibă, cu excepţia mamei Eva, aşa că vor trebui să 
aştepte în coliba lui Uranion. - Iar acum, glorioasa mea Purista, condu-ne în 
coliba iubirii Domnului. Amin ". 

Purista 1-a întrebat pe Enoh dacă nu ar putea să le lase în colibă măcar 
pe Pura şi pe Ghemela, soţia lui Lameh. 

Dar Enoh i-a răspuns: „Crede-mă, dacă ar fi după mine, aş lăsa 
întreaga lume să intre în coliba iubirii Domnului. Dar nu eu stăpânesc ordinea 
divină. Domnul este cel care a dispus astfel lucrurile; de aceea, noi trebuie să- 
i îndeplinim voia, căci legea nu poate fi schimbată decât de El însuşi. 

Aşadar, nu depinde de mine, ci numai de voinţa Domnului dacă le va 
permite femeilor să intre în colibă. Până una alta, vom face aşa cum ni s-a 
cerut, iar Domnul va proceda aşa cum va crede de cuviinţă. Amin ". 

După care patriarhii, conduşi de Purista, au intrat în coliba sfântă, 
însoţiţi de Eva. Celelalte femei au rămas afară. 

Singură Pura a făcut o mică plimbare, însoţită de Naeme, mulţumindu- 
i lui Dumnezeu. Sacrificându-i curiozitatea lor firească Domnului, ele s-au 
resemnat şi L-au slăvit, printre suspine, pe Tatăl preasfânt şi preaplin de 
iubire. 

In timp ce suspinau astfel, dinspre miazăzi s-a apropiat de ele un 
bărbat, care s-a îndreptat direct către ele. Iniţial, speriate, cele două femei au 
vrut să o ia la fugă, dar bărbatul le-a prins rapid din urmă. 



Capitolul 150 

Străinul discută cu Pura, Naeme şi Ghemela, despre procreaţie. 
Celelalte femei sunt îngrozite 

(22 martie 1843) 

Văzând că sunt prinse din urmă, şi încă la o distanţă considerabilă de 
sat, unde s-ar fi putut adăposti în coliba lui Uranion, alături de celelalte femei, 
cele două au început să strige după ajutor. 

Dar bărbatul le-a spus. „Ascultaţi-mă, Naeme şi Pura! 

Vă spun cu toată sinceritatea că nu trebuie să vă temeţi de mine, căci 
nu am intenţii rele. Singura mea dorinţă este să vă fac bine, iar asta în cel mai 
înalt grad cu putinţă! 

De aceea, însoţiţi-mă fără teamă către coliba Puristei. La 30 de paşi de 
aceasta se află acel cedru superb, la umbra căruia ne vom aşeza şi vom 
discuta despre anumite chestiuni extrem de importante". 

Auzind aceste cuvinte rostite cu mare blândeţe, cele două femei s-au 
simţit uşurate. Prinzând curaj, Pura 1-a întrebat chiar pe necunoscut cine era şi 
de unde venea, de vreme ce le ştia numele şi dorea să le facă atâta bine, 
întrucât ele nu-şi aminteau să-1 fi văzut vreodată, nici în ţinuturile de jos, nici 
pe înălţimile sacre. 

Bărbatul le-a spus: „Iubitele mele fiice ale unui Tată atât de bun, ce vă 
uimeşte atât de tare? Pământul este deja foarte populat la ora actuală, aşa că 
nu este de mirare că nu mă cunoaşteţi. 

Cât despre voi, trăiţi pe înălţimile sacre, alături de principalii patriarhi 
ai umanităţii, care le sunt foarte bine cunoscuţi tuturor locuitorilor din munţi, 
în acest fel, aţi ajuns să fiţi şi voi cunoscute. De aceea, nu trebuie să vă 
surprindă faptul că v-am recunoscut imediat. 

Cât despre regiunea din care am venit, nici aceasta nu este greu de 
stabilit, căci aţi văzut că m-am apropiat din regiunea de miazăzi, ceea ce 
răspunde automat la întrebarea voastră. Pe scurt, provin din regiunea din care 
am venit. 

In ceea ce priveşte identitatea mea, aceasta este încă şi mai uşor de 
stabilit, căci aţi văzut cu propriii voştri ochi că sunt un bărbat, şi nu o pasăre 
sau vreun alt animal. Cel pe care îl vedeţi sunt cel care sunt, şi nimeni 
altcineva. 

De aceea, nu mai puneţi întrebări la care răspunsul este evident, ci mai 
degrabă însoţiţi-mă în locul despre care am discutat! Acolo, vă voi povesti ce 
s-a petrecut în ţinuturile de jos, căci am asistat personal la fiecare întâmplare 
de acolo, de la început şi până la sfârşit. Mai mult decât atât, ştiu cu precizie 
ce se petrece chiar acum în aceste ţinuturi. 

Haideţi, însoţiţi-mă, şi veţi afla ce s-a petrecut acolo chiar înaintea 
celor din coliba Puristei. Ştiu foarte bine că în toată această perioadă v-aţi 
rugat zi şi noapte lui Dumnezeu, pline de ardoare, pentru eliberarea de la 
pierzanie a ţinuturilor de jos. De aceea, este firesc ca voi să aflaţi primele ce 
s-a petrecut acolo. Aşadar, urmaţi-mă". 

Auzind aceste cuvinte, cele două l-au urmat fără ezitare pe necunoscut 
către locul indicat de acesta. 

Ceea ce nu ştiau ele era că acest loc era considerat sacru şi că femeile 
nu aveau voie să stea sub acest cedru. De aceea, atunci când celelalte femei 
din coliba lui Uranion au observat că cele două se îndreptau către locul cel 

sfânt, şi încă alături de un necunoscut, ele s-au grăbit să le informeze - pline 
de teamă - că le este interzis să staţioneze acolo, chiar şi Ghemela le-a 
implorat, cu timiditate, să se întoarcă. 

Dar bărbatul necunoscut le-a întrebat pe femei, uitându-se cu 
insistenţă la Ghemela: „Ce are atât de deosebit acest loc? Oare nu a fost creat 
întregul pământ de Dumnezeu, ceea ce face ca fiecare loc să fie la fel de sfânt 
ca şi celelalte? 

Dacă nu vi se permite să păşiţi sub acest cedru din cauza sfinţeniei 
locului, înseamnă că ar trebui să dispăreţi de pe întregul pământ, căci nu 
există vreun loc mai puţin sfânt decât acesta! 

Motivul pentru care populaţia din această regiune consideră un păcat 
aşezarea sub acest copac este legat de copulaţie. Populaţia din regiunea 
dimineţii consideră - în mod prostesc, după părerea mea - că acesta este 
unicul loc în care copulaţia trebuie să aibă loc. dacă ea se produce oriunde 
altundeva, oamenii săvârşesc un păcat. 

Dacă nu aveţi nici o dorinţă carnală, locul nu are cum să fie pângărit, 
iar cele două femei preaiubite de mine, cu înalta lor aspiraţie spirituală, nu pot 
fi suspectate de aşa ceva. 

De aceea, nu aveţi decât să vă retrageţi, căci eu şi invitatele mele vom 
rămâne aici! - Dacă doreşti, Ghemela, tu poţi rămâne alături de noi, căci te 
cunosc foarte bine, şi ştiu că eşti credincioasă în iubirea ta". 

îngrozită, Ghemela i-a răspuns străinului: „Ce îmi ceri? Nu ştii că 
Domnul m-a consacrat lui Lameh, iar inima mea îi aparţine de-a pururi lui 
Dumnezeu?" 

Necunoscutul i-a răspuns: „Ştiu foarte bine acest lucru! Tocmai de 
aceea îţi cer să rămâi! Nu depinde însă decât de tine dacă doreşti să accepţi 
chemarea mea, sau nu. dacă doreşti să vii cu noi, vino; dacă nu, întoarce-te 
imediat în coliba lui Uranion, alături de celelalte femei". 

Ghemela i-a spus bărbatului: „Om bun şi înţelept, vocea ta mă atrage 
foarte tare. Dacă ai găsi o scuză în faţa lui Lameh, te-aş urma pe loc". 

Dar necunoscutul i-a răspuns: „Te asigur că nu eu, ci Lameh însuşi va 
trebui să găsească o scuză în faţa mea! De aceea, fă aşa cum crezi!" 

De data aceasta, Ghemela nu s-a mai opus tentaţiei şi s-a despărţit de 
celelalte femei, căzând la picioarele bărbatului necunoscut. 

Femeile din sat au rămas însă uimite şi revoltate de îndrăzneala 
bărbatului şi de necuviinţa celor trei. 

In această stare de spirit, soţia lui Uranion a început să ţipe, spunând: 
„Ce nenorocire, ce ruşine! Tocmai astăzi, când Domnul este aşteptat în 
persoană în coliba sfântă trebuie să asistăm la această neruşinare! Ce vor 
spune patriarhii când vor auzi de acest comportament lipsit de bun simţ? Trei 
femei, şi încă dintre cele mai frumoase, însoţite de un bărbat atât de puternic 
- în locul copulaţiei?! O, ce ruşine, ce ruşine, ce ruşine!" 



262 



Necunoscutul i s-a adresat însă: „Da, ruşinea este foarte mare! Nu eu 
trebuie să mă ruşinez însă, ci tu, pentru marea ta prostie! Iar acum linişteşte-te 
şi pleacă, sau voi avea eu grijă să îţi sigilez gura!" 

Auzind aceste cuvinte, femeia a tăcut, iar bărbatul a început să le 
povestească celor trei femei de la picioarele sale ce s-a petrecut în ţinuturile 
de jos. 

Nevenindu-le să-şi creadă urechilor, acestea s-au bucurat peste 
măsură, slăvindu-L cu voce tare pe Dumnezeu pentru imensa Lui graţie. 

Cât despre celelalte femei, acestea au rămas cu convingerea că 
bărbatul avea o relaţie amoroasă cu cele trei. De aceea, ele au alergat la coliba 
Puristei şi i-au avertizat pe bărbaţi ce se petrece. 



Capitolul 151 

Răspunsul bine intenţionat al lui Uranion adresat femeilor 
isterizate. Ghemela şi străinul. Necunoscutul îşi revelează identitatea 
divină. Scena de iubire din vârful dealului stârneşte ţipetele femeilor. Enoh 
şi Domnul 

(23 martie 1843) 



Auzind ţipetele isterice ale femeilor, Uranion a ieşit din coliba Puristei 
şi le-a întrebat, oarecum nemulţumit, ce mare pericol le ameninţă de ţipă atât 
de tare şi dacă viaţa le este pusă în pericol. 

Femeile şi-au întins imediat mâinile către deluşorul cu pricina, într-o 
manieră acuzatoare, şi i-au răspuns: „Priveşte acolo, ce neruşinare! Şi tocmai 
astăzi, când îl aşteptăm cu toţii pe Domnul! Un bărbat tânăr şi viguros, care a 
venit dintr-o direcţie necunoscută, le-a chemat la el pe cele mai tinere şi mai 
frumoase femei şi le-a dus pe dealul copulaţiei, unde are cu siguranţă o relaţie 
amoroasă cu ele! 

Priveşte! Uite cum îl îmbrăţişează cele trei şi cum se cuibăresc la 
pieptul lui! 

Şi asta tocmai astăzi, când au venit sublimii mesageri ai Domnului, 
însoţiţi de marele preot Enoh, şi când îl aşteptăm cu toţii pe Domnul însuşi! 
Este imposibil de tolerat! 

Du-te imediat şi spune-le neruşinaţilor să plece din acel loc!" 

Dar Uranion le-a răspuns: „Ştiţi ce? Dacă această privelişte vă 
stârneşte imaginaţia într-o măsură atât de mare, nu aveţi decât să priviţi în 
altă direcţie, şi astfel vă veţi simţi mai bine! De ce să-i tulbur pe distinşii 
noştri oaspeţi, atâta vreme cât cei de pe deluşor nu ne fac nici un rău? 

De altfel, deluşorul are acea importanţă sacră numai pentru noi, cei 
din această regiune, care i-am atribuit în timp această menire. In ceea ce îi 
priveşte pe străini, pentru aceştia locul este un loc ca oricare altul, care nu 
diferă cu nimic de orice alt loc din natură. 

De aceea, liniştiţi-vă şi nu mai tulburaţi apele, căci noi, cei din colibă, 
dorim să-L aşteptăm în pace pe Domnul. Când va apărea Acesta, va şti mai 
bine decât noi cum să rezolve această încălcare a legii. Gata, liniştiţi-vă! 
Amin ". 

După aceste cuvinte, Uranion a închis uşa colibei şi le-a lăsat în pace 
pe femei. 

Văzând că nu au obţinut nimic, femeile au început să le bârfească în 
şoaptă pe fetele din vârful dealului şi pe bărbatul necunoscut, dar cu 
deosebire pe cele trei, faţă de care simţeau o mare furie. 

Intre timp, Ghemela 1-a întrebat pe străin dacă a fost de faţă atunci 
când Domnul i-a învăţat pe înălţimile sacre care sunt căile mântuirii. 

Bărbatul i-a răspuns: „O, preaiubită fiică a Domnului, mă întrebi dacă 
am fost de faţă? - Te asigur că nu am ratat nimic. Ştiu chiar că Domnul te-a 
purtat pe braţele Sale, ştiu că a întărit-o şi a mângâiat-o pe Naeme, şi că a 
strâns-o la pieptul Său pe Pura, căreia i-a făcut o mare promisiune! Cred că v- 
am convins că am fost de faţă la toate acele întâlniri". 

Amintindu-şi de sublimele momente, Ghemela a roşit şi a oftat 
prelung, spunând: „O, cu siguranţă, nu voi mai trăi vreodată pe pământ o 
fericire atât de mare ca cea de atunci". 

Dar străinul i-a spus: „Cine ştie ce se poate petrece chiar astăzi, când 
va veni Domnul, - dacă nu cumva o fi şi sosit? 

Ghemela, priveşte-mă bine! Nu vrei să te aşezi la pieptul meu?" 

Cuprinsă de o iubire pe care nu şi-o putea stăpâni, Ghemela 1-a privit 
cu atenţie pe necunoscut şi a remarcat că acesta seamănă leit cu iubitul ei 
Abedam, Domnul şi Părintele cerului şi al pământului. De aceea, după câteva 
momente de tăcere, fata i-a răspuns: 

„Ascultă, om înţelept şi demn de toată iubirea! Felul în care ne-ai 
povestit ce s-a petrecut în ţinuturile de jos, creând imagini atât de vii încât 
practic am asistat cu ochii minţii la toate acele întâmplări, de parcă aş fi fost 
un martor personal, precum şi felul în care Naeme şi Pura se cuibăresc la 
pieptul tău, fericite, pare să aibă ceva suprauman! 

Mai mult decât atât, dacă te privesc cu atenţie, constat că semeni leit 
cu Abedam. In plus, vocea ta blândă mă emoţionează profund; nimic nu mi- 
aş dori mai mult decât să mă arunc în braţele tale, dar toate acele femei care 
ne pândesc, bârfindu-ne pe la spate, mă fac să îmi înfrânez această pornire. 

O, dacă ar fi depins numai de mine, de mult m-aş fi aruncat în braţele 
tale! Dar când văd toate acele femei furioase. . . Zău că nu îndrăznesc! Şi dacă 
între timp mai apare şi Domnul, ca să nu mai vorbim de Lameh. . . Mă tem că 
lucrurile ar putea lua o întorsătură foarte neplăcută pentru mine! 

Pe de altă parte, te iubesc atât de mult, căci faţa ta este aidoma cu cea 
a Domnului; la fel şi vocea ta, ca să nu mai vorbim de cuvintele tale. Da, da, 
aceasta ar fi o scuză foarte bună! 

Vai, mi-ar plăcea atât de mult să stau în braţele tale. Abia mă mai pot 
stăpâni să nu mă arunc în ele. Cu siguranţă, dacă nu aş supăra pe nimeni, dar 

mai presus de orice pe Domnul, atunci nu aş mai ezita nici o clipă să te 
îmbrăţişez". 

Bărbatul i-a răspuns: „Ascultă, fiica Mea, în ceea ce îl priveşte pe 
Domnul nu trebuie să-ţi faci probleme, căci dacă Tatăl te primeşte în braţele 
Lui, Domnul nu se va supăra! De aceea, vino la Mine plină de încredere!" 

Abia acum şi-a dat seama Ghemela cine este Bărbatul din faţa ei. 
Fericită la culme, ea scos un ţipăt şi s-a aruncat la pieptul Lui fără nici o 
reţinere. Iar Tatăl a strâns-o la piept, după care s-a adresat celor trei: 

„Iubitele Mele copile, iubiţi-L pe Tatăl cu toată tăria inimilor voastre, 
căci aţi rămas la urmă şi aţi fost izgonite din colibă! De aceea, la voi am venit 
prima oară. Haide, bucuraţi-vă de iubirea Mea în toată plenitudinea ei! - Dar 
nu îmi revelaţi încă identitatea, pentru că şi ceilalţi trebuie să Mă recunoască 
în mod spontan". 

Văzând această scenă amoroasă, grupul de femei care pândeau nu s-a 
mai putut stăpâni. Strigând furioase, femeile s-au repezit din nou la coliba 
sfântă, făcând o gălăgie atât de mare încât toţi cei din interior au ieşit afară, 
aproape speriaţi. 

Văzându-i că ies, femeile isterizate le-au arătat bărbaţilor scena de 
iubire din vârful dealului. 

Enoh le-a cerut însă să păstreze tăcerea şi le-a spus: „Dacă acesta este 
unicul motiv pentru care aţi făcut o gălăgie atât de mare, vă asigur că nu era 
cazul. Oricum, de dragul vostru, mă voi duce pe deal şi le voi cere celor patru 
să plece din acel loc, ca să terminăm odată cu această isterie". 

Ajuns la faţa locului, Enoh L-a recunoscut însă imediat pe Domnul. 

Acesta i-a spus: „Enoh, trimite-o la Mine pe Purista, căci trebuie să le 
vindecăm pe aceste femei de marea lor nebunie. Nu îmi revela încă 
identitatea. Spune-i numai lui Sehel că sunt aici şi trimite-1 la Mine, după o 
scurtă vreme. Amin ". 



Capitolul 152 

întrebarea plină de curiozitate a lui Adam şi răspunsul lui Enoh. 
Domnul o cheamă pe Purista în vârful dealului. Mânia femeilor. O 
evanghelie a femeilor, rostită de Eva. Enoh şi Sehel. Transfigurarea lui 
Sehel 



(24 martie 1843) 



Auzind cuvintele Domnului, Enoh L-a slăvit în spiritul iubirii sale pe 
Tatăl preasfânt şi preaplin de iubire, după care a trecut imediat la îndeplinirea 
sublimei Sale porunci. 

Văzând că se întoarce fără grupul celor patru, nici chiar Adam nu şi-a 
mai putut înfrâna curiozitatea, întrebându-1 pe Enoh cine este bărbatul care nu 
ascultă porunca marelui preot. 

Enoh i-a răspuns: „Acel om nu a părăsit locul pentru că în nici un caz 
nu i-am cerut să facă aşa ceva, întrucât nu mi s-a părut necesar. Acesta este 
unul din motive. Celălalt motiv este mai important, dar nu ţi-1 pot împărtăşi 
deocamdată". 

De data aceasta, Purista a păşit în faţa lui Enoh şi i-a spus: „Preaînalt 
mare preot al lui Dumnezeu pe pământ! Nu crezi că Domnul întârzie să vină 
la noi tocmai pentru că tolerăm o scenă atât de respingătoare în ochii femeilor 
din satul nostru, deşi tu nu pari să ai nici o obiecţie împotriva ei?" 

Enoh i-a răspuns: „Ascultă, glorioasa mea Purista, ce ţi se pare 
nepotrivit la această scenă? 

Crede-mă, L-am recunoscut imediat pe acel Bărbat şi am descoperit că 
dispune că de iubirea cea mai pură şi mai sublimă, ca să nu mai vorbi de 
înţelepciunea cea mai profundă şi mai divină, prin comparaţie cu care 
înţelepciunea mea de mare preot pare o simplă bagatelă. 

Acest lucru este incontestabil, de vreme ce depun mărturie pentru el. 
De aceea, nu văd de ce nu am tolera această situaţie, şi încă şi mai puţin de ce 
Domnul ar întârzia din această cauză. 

Dimpotrivă, înclin să cred că El va veni chiar mai devreme, tocmai 
datorită lucrurilor care se petrec pe acel deal. 

Priviţi-i pe Lameh şi pe Hored, ale căror soţii se află alături de 
Necunoscut, iubindu-L mai presus de orice! Ei sunt primii care ar avea 
dreptul să îşi mustre soţiile pentru comportamentul lor, dar văd că păstrează 
tăcerea, spunându-şi în sinea lor: , Domnul ştie mai bine ce se întâmplă, şi cu 
siguranţă are un motiv pentru care permite acest lucru'. 

Dacă ei nu se plâng, nu văd ce motive ar avea ceilalţi să o facă! 

Dar mai am ceva să-ţi spun, glorioasa mea Purista! - Acel bărbat mi-a 
vorbit şi mi-a spus: ,Enoh, trimite-o la Mine pe Purista, căci am nevoie de ea 
pentru vindecarea nebuniei acelor femei! ' - Ei bine, ce ai de gând să faci?" 

Purista a roşit, dar după o vreme i-a răspuns lui Enoh, foarte 
stânjenită: „Vai, Enoh! Ce îmi ceri - şi ce îşi imaginează acel bărbat? Nu ştii 
porunca pe care mi-a dat-o Domnul?" 

Enoh i-a răspuns: „O cunosc la fel de bine ca şi tine. Coliba ta se află 
însă mai presus de toate sub autoritatea mea, căci Domnul mi-a încredinţat 
mie întreaga autoritate spirituală de pe pământ. Şi totuşi, eu, marele preot al 
lui Dumnezeu pe pământ, îţi cer: du-te la acel Bărbat, pentru a le ajuta pe 
femeile din această regiune; căci dacă nu te vei duce, Domnul nu va apărea! 
Crede-mă pe cuvânt!" 

Ruşinată la culme, Purista a roşit, neştiind ce să facă. După o vreme, 
ea şi-a mai revenit şi 1-a întrebat pe Enoh: 

„Spuneai mai devreme că l-ai recunoscut pe acel om. Nu vrei să-mi 
spui şi mie cine este?" 

Enoh i-a răspuns: „Glorioasa mea Purista! Ştiu că inima ta este perfect 
curată! De aceea, îţi voi spune în taină că acel Bărbat mi-a dezvăluit faptul că 

El este Domnul! - Deocamdată nu trebuie să spunem acest lucru la nimeni! 
Aşa că nu mai aştepta şi du-te! Amin ". 

Auzind acest lucru, Purista a scos un strigăt de fericire, la fel ca şi 
Ghemela mai devreme, după care a alergat la Domnul. Ajunsă în faţa Lui, ea 
s-a aruncat la picioarele Sale sfinte, pe care le-a spălat cu lacrimile sale de 
iubire şi devoţiune. 

Dar Domnul a ridicat-o şi a luat-o în braţele Sale. 

Această scenă s-a dovedit prea mult pentru grupul femeilor din sat, 
care au început să urle şi să blesteme locul cu pricina, după care au alergat la 
Eva şi i-au povestit totul, incapabile să-şi stăpânească mânia. 

Eva s-a adresat astfel femeilor isterizate: „Lăsaţi-i mai întâi pe bărbaţi 
să se plângă, căci ei sunt stăpânii noştri! Abia după ce se vor plânge ei veţi 
avea şi voi dreptul să o faceţi! Căci o femeie nu are dreptul să se plângă 
înaintea bărbatului. 

Eu sunt mama voastră şi ar trebui să fiu un exemplu viu pentru voi. 
Dacă nu veţi respecta acest exemplu, lumea întreagă va pieri, din cauza 
voastră! 

Eu am încălcat o singură dată porunca Domnului, şi întreaga creaţie 
aproape că a fost distrusă din cauza mea! 

In cele din urmă, Domnul s-a milostivit de slăbiciunea mea, dar preţul 
a fost mare, căci aşa a apărut moartea fizică pe pământ! 

Ce credeţi că veţi obţine prin lamentările voastre, atâta vreme cât 
acestea tulbură pacea bărbaţilor? Gândiţi-vă la cuvintele mele şi învăţaţi 
virtutea răbdării şi a abandonării de sine, căci acesta este unicul 
comportament demn în faţa lui Dumnezeu, principala virtute a unei femei 
este blândeţea din inima sa. O femeie care se plânge este ca un spin în ochiul 
lui Dumnezeu! 

De aceea, nu vă mai plângeţi! Mai bine învăţaţi virtutea blândeţii şi a 
toleranţei, căci lamentarea unei femei este ca un cuţit ascuţit, care taie în 
bucăţi loialitatea din inima bărbatului. In schimb, blândeţea este ca o frânghie 
care leagă inimile bărbaţilor de ale noastre, astfel încât nimeni să nu le mai 
poată dezlega vreodată. 

Reflectaţi asupra cuvintelor mele! Respectaţi ordinea divină şi păstraţi 
tăcerea! De altfel, nu există nici o lege care să reglementeze comportamentul 
în acel loc; atunci, de ce vă purtaţi ca şi cum ar exista una? Haideţi, lăsaţi-i pe 
bărbaţi să acţioneze aşa cum cred de cuviinţă şi liniştiţi-vă!" 

După discursul Evei, femeile s-au mai liniştit. Remarcând acest lucru, 
Enoh 1-a chemat la el pe Sehel şi i-a spus: „Frate, Domnul are nevoie de tine. 
De aceea, du-te la El, pe vârful acelui deal; dar nu îi revela încă identitatea. 

Domnul te va transfigura şi îţi va da puterea necesară pentru marea 
sarcină cosmică pe care ţi-o va da. 

In marea ta lumină, aminteşte-ţi de mine; căci va veni ziua când 
Domnul mă va transfigura şi pe mine, aşa cum o va face acum cu tine. 

Haide, grăbeşte-te la Domnul, Dumnezeul tău şi al meu! Amin ". 



267 



Plin de iubire şi de fericire, Sehel s-a grăbit să ajungă în vârful 
dealului, acolo unde se afla Domnul. Văzându-1 în faţa Lui, Domnul s-a 
ridicat, 1-a atins cu mâna Sa dreaptă şi i-a spus: 

„Ascultă, Sehel, marile Mele câmpuri sunt cultivate, iar sămânţa a fost 
semănată pe ele. Acum, ea are nevoie de o îngrijire atentă, pentru a putea 
răsări şi pentru a se coace, dând fructele eterne şi vii! 

De aceea, te chem acum înapoi la Mine şi îţi dăruiesc o mare putere, 
pentru a putea lucra în spaţiul infinit, la unison cu voinţa Mea divină. 

Iată sabia puterii Mele; acolo se află duşmanul iubirii Mele! Sarcina ta 
este să te lupţi întotdeauna cu dragonul şi să-1 învingi! Amin ". 

După care Sehel a dispărut subit şi fără urmă. 

Văzând acest miracol, bărbaţii şi femeile din sat au înmărmurit, plini 
de teamă, gândind în sinea lor: ,Acel bărbat trebuie să fie un mesager extrem 
de puternic al Domnului!" După care au căzut cu toţii cu faţa la pământ, 
slăvindu-L pe Dumnezeu. 

